
»Hvad  betyder  et  Navn  ?«  spørger  Shakespeare,  og  naar 
Navnet  er  Rothschild,  falder  Svaret  ikke  vanskeligt ;  thi  den 
blotte  Klang  deraf  betyder  saa  uendelig  meget.  Man  er 
vant  til  hermed  at  forbinde  Tanken  om  umaadelige  Rig- 
domme og  ubegrænset  Indflydelse,  og  i  de  sidste  60 — 70 
Aar  har  næppe  noget  andet  Navn  haft  saa  god  en  Klang, 
ikke  alene  i  Forretnings-  og  Finansverdenen,  men  ogsaa 
blandt  trængende,  fremadstræbende  Kunstnere.  Det  vid- 
underlige Held,  hvormed  Slægtens  Stamfader  fra  Fattigdom 
og  Ringhed  i  Frankfurts  smudsige  Jødestræde  i  det  korte 
Tidsrum  af  10—15  Aar  banede  sig  Vej  til  at  indtage  en 
Stilling  ved  Tronens  Fod,  er  saa  mærkeligt  og  utroligt,  at 
man  kunde  fristes  til  at  tvivle  om  Beretningens  Sandhed, 
hvis  den  ikke  støttedes  af  urokkelige  Fakta.  Det  følgende 
skal  vise  os,  hvorledes  Bærerne  af  Navnet  Rothschild,  der 
i  dette  Aarhundredes  Begyndelse  var  ukjendt  uden  for  Frank- 
furts Grænser,  ved  Klogskab  og  stor  finansiel  Dygtighed 
have  hævet  sig  til  at  være  betroede  og  højtskattede  Venner 
af  mange  af  Bvropas  Fyrstehuse,  ligesom  de  endnu  den  Dag 
i  Dag  ere  berømte,  ikke  alene  for  deres  store  Rigdom,  men 
tillige,  hvad  der  gjer  dem  langt  større  Ære,  for  deres  stor- 
artede Velgj  ørenhed. 


♦)  Efter  John  Reeves:    „The  Rothschilds".     London  1887. 

I. 


Det  var  i  Jødekvarteret  i  Frankfurt,  at  Slægten  Roth- 
schilds  Stamfader,  Mayer  Araschel  Rothschild,  først  saae 
Dagens  Lys.  Goethe,  der,  som  bekjendt,  ligeledes  var  født 
i  Frankfurt,  giver  i  sin  Beskrivelse  af  Byen  ogsaa  et  in- 
teressant Billede  af  Jødekvarteret.  Det  dannede  ligesom  en 
hel  By  for  sig,  udelukket  fra  den  øvrige  Del  af  Staden  ved 
høje  Mure  og  tunge  Porte  og  kun  besøgt  af  meget  faa 
Kristne.  Husene  vare  dyngede  tæt  paa  hverandre  og  fuldt- 
pakkede  med  menneskelige  Væsener,  der  levede  her  i  en 
Tilstand  af  Smuds  og  Urenlighed,  som  overgaar  enhver 
Beskrivelse,  indaandende  en  Luft  saa  forpestet,  at  den  alene 
var  nok  til  at  jage  alle  dem  langt  bort,  hvis  Lugtenerver 
ikke  vare  hærdede  ved  det  stadige  Ophold  i  denne  stinkende 
Atmosfære.  Goethe  fortæller,  at  han  ofte  kigede  ind  ad 
Portene  for  at  se  et  Glimt  af  det  mærkelige  Liv,  der  rørte 
sig  i  de  snavsede  Gader,  hvor  mørke  Jøder  med  et  fra- 
stødende Ydre  kjøbsloge,  snakkede  og  skjændtes  med  hver- 
andre i  saa  skurrende  Toner,  at  der  gjennemfdr  ham  en 
Gysen,  og  han  kom  til  at  tænke  paa  de  mange  Fortællinger, 
han  havde  hørt  om  Jødernes  Grusomhed  og  Troløshed.  Det 
var  nemlig  paa  den  Tid  endnu  en  almindelig  Tro,  at  der 
ofredes  Mennesker  i  deres  Synagoger,  og  de  bleve  ofte  be- 
skyldte for  hertil  at  stjæle  kristne  Bern,  som  sporløst  for- 
svandt. Da  han  endelig  en  Gang  vovede  sig  ind  i  Gaderne, 
indgøde  Beboernes  lurvede  Udseende  og  krybende  Ydmyghed  i 
Forening  med  den  forpestede  Luft  her  inde  ham  en  saadan 
Modbydelighed,  at  han  hurtig  trak  sig  tilbage.  Han  tilstaar 
imidlertid  aabent,  at  da  han  mange  Aar  senere  fik  Lejlighed 
til  at  lære  Jøderne  nærmere  at  kjende,  traf  han  iblandt  dem 
mange  med  en  klar  Forstand  og  hæderlige  Grundsætninger. 
Han  blev  altid  venlig  modtagen,  overværede  mange  af  deres 
Ceremonier,  besøgte  deres  Skoler  og  fandt  stort  Behag  i  at 

spasere    omkring   og   passiare  med  de  raptungede,    mørk- 
øjede Jødinder. 

I  dette  Kvarter,  hvoraf  nu  kun  findes  faa  Levninger, 
beboede  Amschel  Moses  Rothschild  Huset  Nr.  152,  bedst 
kjendt  under  Navnet  »Huset  med  det  rede  Skjold«  (Roth- 
schild), der  antoges  som  Tilnavn  af  Beboerne.  Han  ernærede 
sig  ved  en  beskeden  Forretning  med  gamle  Menter  og  An- 
tikviteter og  plejede  at  vandre  omkring  i  Landet  for  at 
sjakre.  En  Gang,  da  han  modig  vandrede  frem  ad  en 
Landevej,  indhentedes  han  af  en  anden  jødisk  Bissekræmmer, 
hvis  Forretning  var  i  mere  blomstrende  Omstændigheder, 
i  det  han  havde  et  Æsel  til  at  bære  sine  Varer.  Roth- 
schild tog  med  Glæde  mod  et  Tilbud  om  ogsaa  at  lægge 
sin  Varepakke  paa  Æslets  Ryg;  men  da  de  kom  til  en  brat 
Kløft,  hvor  over  der  som  Bro  kun  laa  en  eneste  Planke, 
tog  han  forsigtig  sin  Pakke  igjen  paa  Nakken,  i  det  han 
bemærkede:  »Paa  Steder  som  dette  her  hændes  undertiden 
Ulykker,  og  da  Pakken  indeholder  hele  min  Formue,  er 
det  bedst  at  have  den  vel  forvaret«.  Hans  Kammerat  lo 
ad  hans  Frygt,  men  den  viste  sig  at  være  berettiget;  thi 
aldrig  saa  snart  vare  Æslet  og  dets  Herre  naaede  Midten  af 
Planken,  før  denne  gav  efter  og  begge  styrtede  ned  i  den 
dybe  Kløft,  medens  Rothschild  frelste  baade  Liv  og  Ejen- 
dom. Denne  Rothschild  og  hans  Hustru  fik  i  Aaret  1743 
en  Søn,  der  blev  kaldet  May  er  Amschel.  Da  Drengen  voxede 
til,  bestemte  Forældrene,  i  hvis  Slægt  der  fandtes  flere 
lærde  og  ansete  Jøder,  at  han  skulde  opdrages  til  Rabbi, 
og  da  Forældrene  døde  1755,  blev  han  sendt  til  Slægtninge 
i  Ftirth  for  her  at  fortsætte  sine  Studeringer. 

Theologien  faldt  imidlertid  ikke  i  hans  Smag;  han  var 
født  og  opdragen  midt  i  et  Samfund,  hvis  hele  Stræben  gik 
ud  paa  at  tjene  og  samle  Penge,  og  havde  lært  at  betragte 
Rigdommen  som  en  Magt.  Han  besad  desuden  et  stort 
medfødt  Forretningstalent;  allerede  som  tolv  Aars  Dreng  var 
han  vel  kjendt  i  Nabolaget   som  Samler  og  Forhandler  af 

gamle  Menter,  gjorde  derved  Bekjendtskab  med  adskillige 
Møntsamlere  og  drev  sin  lille  Forretning  saa  energisk  og 
kløgtig,  at  den  skaifede  ham  en  ikke  saa  lille  Fortjeneste. 
Han  opgav  derfor  efter  nogle  Aars  Forløb  Studeringerne  og 
vendte  tilbage  til  Jødestrædet,  hvor  han  snart  blev  vel 
kjendt  blandt  sine  Trosfæller  for  Dygtighed  og  Klogskab. 
Hans  Ry  naaede  endog  Indehavere  af  de  store  Firmaer,  han 
fik  flere  gode  Tilbud  og  modtog  en  Ansættelse  hos  det 
store  Bankierhus  Oppenhejm  i  Hannover.  Her  forblev 
Mayer  Amschel  Rothscbild  adskillige  Aar,  almindelig  agtet 
for  sin  Paalidelighed,  Energi  og  Dygtighed,  og  indtog  til 
sidst  en  Medbestyrers  ansvarsfulde  Stilling.  Nøjsom  og 
sparsommelig,  som  han  var,  samlede  han  sig  af  sin  Gage 
en  lille  Kapital,  hvormed  han  besluttede  at  prøve  Lykken 
for  egen  Regning.  Han  opgav  sin  Plads  hos  Oppenhejm  og 
grundede  en  selvstændig  Forretning.  I  Begyndelsen  førte 
det  unge  Firma  en  haard  Kamp  for  Tilværelsen  og  var 
mere  end  én  Gang  nær  ved  at  falde  sammen;  men  Chefens 
Ærlighed  og  utrættelige  Energi  sejrede  over  alle  Vanske- 
ligheder. Nogle  Aar  senere  besluttede  han  at  forlægge 
Forretningen  til  sin  Fødeby,  hvor  han  i  Aaret  1770  ægtede 
Giitel  (Gudula)  Schnapper,  og  bosatte  sig  i  sin  Faders  Hus 
i  Jødestræde.  I  Begyndelsen  drev  han  en  meget  blandet 
Forretning,  der  omfattede  gamle  Mønter,  Kunstsager,  Barrer, 
Vexler  m.  m. ;  men  da  hans  ofte  dristige  Spekulationer 
næsten  altid  kronedes  med  Held,  kunde  han  snart  opgive 
Kunsthandelen  for  kun  at  være  Bankier.  Den  fuldkomne 
Redelighed,  han  altid  udviste,  gjorde  ham  vidt  og  bredt  be- 
kjendt  under  Navnet  »den  ærlige  Jøde«  og  skaffede  ham 
mange  Kunder,  ikke  alene  fra  Frankfurt,  men  ogsaa  fra 
Provinserne.  Han  vandt  sig  mange  Venner,  der  stedse  vare 
rede  til  at  anbefale  ham;  navnlig  Oppenhejm,  hans  gamle 
Principal,  lod  aldrig  nogen  Lejlighed  gaa  forbi,  hvor  han 
kunde  sige  et  Ord  til  Gunst  for  Rothscbild. 

Under  sit  Ophold  hos  Oppenhejm   var  Rothscbild  flere 

Gange  kommen  i  Berøring  med  Baron  von  Estorff,  en  intim 
Ven  af  Landgrev  Vilhelm  IX.  af  Hessen.  Baronen  syntes 
allerede  den  Gang  godt  om  Rothschild,  og  hans  gode  Mening 
om  dennes  Hæderlighed  og  Dygtighed  styrkedes  baade  ved 
Oppenhejms  Anbefaling  og  ved  eget  nærmere  Kjendskab 
saaledes,  at  han  nogle  Aar  senere  anbefalede  Rothschild  til 
Landgreven  som  en  Mand,  der  var  særdeles  vel  skikket  til 
at  bestyre  hans  Pengesager,  i  Sandhed  en  fordelagtig  Post, 
da  Landgreven  ejede  en  privat  Formue  paa  36  Millioner 
Thaier  (96  Mill.  Kroner).  Rothschild  blev  tilsagt  til  Av- 
diens  hos  Landgreven  og  traadte  efter  at  være  meldt  ind  i 
et  Værelse,  hvor  Fyrsten  sad  saa  fordybet  i  et  Spil  Skak 
med  Baron  Estorff,  at  han  ikke  bemærkede  Rothschilds 
Indtræden.  Denne  vovede  naturligvis  ikke  at  forstyrre 
Landgreven  og  blev  staaende  som  en  tavs,  men  opmærksom 
Tilskuer  af  Spillet.  Landgreven  var  lige  ved  at  tabe  Par- 
tiet; i  sin  Fortvivlelse  og  Raadvildhed  kastede  han  sig  til- 
bage i  Stolen  og  fik  herved  Øje  paa  Rothschild.  Da  han 
saae,  at  denne  betragtede  Spillet,  udbrød  han  pludselig: 
»Forstaar  De  dem  noget  paa  Skak?«  Som  Svar  pegede 
Rothschild  paa  Brættet  og  sagde:  »Vilde  Deres  Højhed  be- 
hage at  flytte  denne  Brik  der  hen?«  Det  Træk,  han  fore- 
slog, blev  udført  og  forandrede  Stillingen  saa  fuldstændig, 
at  Landgreven  kort  efter  vandt  Spillet.  Fyrsten  begyndte 
derpaa  at  tale  om  Forretninger,  og  Rothschilds  Forstand 
og  hele  Optræden  gjorde  saa  godt  et  Indtryk,  at  Landgreven 
bag  efter  ytrede  til  Baron  Estorff:  »De  har  til  visse  ikke 
anbefalet  mig  en  Tosse«.  Resultatet  af  Avdiensen  blev  da 
ogsaa,  at  Mayer  Amschel  Rothschild  udnævntes  til  Land- 
grevens Hofbankier. 

I  Aaret  1804  afsluttede  Rothschild  et  Laan  paa  4 
Millioner  Thaier  for  den  danske  Regering,  vistnok  hans 
første  store  Forretning,  og  et  Bevis  paa  hans  voxende  Rigdom 
og  Indflydelse.     Hele  Bvropa  stod   paa  denne  Tid  i  Vaaben 

mod  Napoleon,  som  indtog  og  hærjede  det  ene  Rige  efter 
det  andet,  og  i  Aaret  1806  sendte  Kejseren  en  Del  af  sin 
Hær  til  Frankfurt  og  Hessen-Kassel  for  at  straffe  dem  for 
den  Understøttelse,  de  havde  ydet  de  allierede.  Sandheden 
var,  at  Landgreven  med  sit  skarpe  Forretningsblik  havde  ud- 
fundet, at  han  kunde  tjene  en  net  Sum  Penge  ved  at  sælge 
sine  Soldater  til  Preussen  og  England;  men  da  dette  kom 
Napoleon  for  Øre,  besluttede  han  at  tugte  Landgreven  haardt 
ved  at  erobre  og  plyndre  Hessen-Kassel.  Da  Landgreven 
hørte,  at  Franskmændene  nærmede  sig,  besluttede  han  at 
forsvinde  fra  Skuepladsen;  dog  derved  kunde  han  jo  nok 
sikre  sin  dyrebare  Person,  men  ikke  sine  kjære  Penge,  thi 
dem  var  han  nødt  til  at  lade  blive  tilbage.  Da  en  stor 
Del  deraf  var  klingende  Mønt,  var  allerede  den  store  Masse 
en  Hindring  for  Flygtningen,  og  dog,  at  lade  dem  blive  til- 
bage, var  det  samme  som  at  forære  dem  til  Franskmændene. 
I  denne  Knibe  tænkte  han  paa  Rothschild  som  den,  der 
bedst  kunde  tage  Vare  paa  hans  Penge,  lod  dem  indpakke 
og  rejste  selv  med  dem  til  Frankfurt.  Her  lod  han  Roth- 
schild kalde  til  sig  og  sagde:  »Mayer,  jeg  har  allerede  flere 
Gange  haft  Beviser  paa  Deres  fuldkomne  Redelighed  og 
kommer  nu  for  at  stille  den  paa  en  stor  Prøve,  i  det  jeg 
deponerer  hele  min  Formue  hos  Dem.  Jeg  overdrager  den 
i  Deres  Varetægt,  for  at  De  kan  give  mig  den  tilbage,  naar 
der  kommer  fredeligere  og  lykkeligere  Tider.« 

»Et  saadant  Bevis  paa  Tillid  er  en  stor  Ære  for  mig,« 
svarede  Rothschild;  »men  Deres  Højhed  maa  ikke  glemme, 
at  om  faa  Dage  vil  den  franske  Hær  væ're  her,  og  med 
den  følger  altid  en  Bande  lovløse  Røvere,  som  vil  overfalde 
og  plyndre  os  uden  Barmhjærtighed.« 

»Nu  vel,  May  er,«  svarede  Landgreven,  »jeg  overgiver 
alligevel  min  Formue  i  Deres  Varetægt,  sikker  paa,  at  De 
vil  handle  med  den  paa  bedste  Maade.  Jeg  fordrer  intet 
Bevis  for  Modtagelsen,    thi  jeg  véd,  at  Pengene  ville   være 

sikre   nok  hos  Dem,    hvis  De  blot  kan  undgaa,    at  Fransk- 
mændene faa  Fingre  i  dem,« 

Derpaa  forlod  Landgreven  Byen  uden  at  bryde  sig  om 
Rothschilds  Indvendinger  mod  saaledes  uventet  at  blive  be- 
byrdet med  Ansvaret  for  en  umaadelig  Sum  Penge.  For 
Ugen  var  omme,  var  Frankfurt  i  Hænderne  paa  Fransk- 
mændene, der  røvede  og  plyndrede  af  Hj ærtens  Lyst.  Roth- 
schild, der  var  vel  kjendt  som  en  rig  Mand,  var  en  af  d 
første,  der  hjemsøgtes,  og  hans  Hus  blev  plyndret  for  alt 
af  Værdi.  Han  lod  det  imidlertid  rolig  ske,  og  ved  saaledes 
uden  Modstand  at  prisgive  sin  egen  værdifulde  Ejendom 
undgik  han  en  nøjagtigere  Undersøgelse  og  reddede  Land- 
grevens Penge,  som  han  omhyggelig  havde  skjult,  dels  i 
Vinfade  i  Kjælderen,  dels  nedgravede  i  Haven.  Saa  snart 
Franskmændene  vare  vel  ude  af  Byen,  begyndte  Rothschild 
paa  ny  sine  Forretninger  og  gjorde  saa  god  Brug  af  Land- 
grevens Penge,  at  han  faa  Aar  efter  var  rigere  end  nogen 
Sinde. 

Der  paafulgte  nu  en  roligere  Periode,  i  hvilken  de 
tyske  Fyrster  dels  godvillige,  dels  nødtvungne  sluttede  sig 
til  Napoleon.  Vilhelm  IX.,  som  af  Kejseren  var  bleven 
ophøjet  til  Kurfyrste  af  Hessen-Kassel,  vendte  tilbage  fra 
sin  Landflygtighed,  og  en  af  de  første,  han  besøgte,  var 
naturligvis  Rothschild.  Han  vidste  selvfølgelig  godt,  at 
Frankfurt  var  blevet  plyndret  og  havde  ogsaa  hørt,  at  Ban- 
kierens Hus  ikke  var  blevet  skaanet,  men  at  han  var  bleven 
berøvet  alt,  hvad  han  ejede,  og  var  fuldstændig  ruineret 
Derimod  vidste  Kurfyrsten  intet  om,  at  hans  egen  Formue 
var  bleven  reddet,  men  troede  tvært  imod,  at  de  franske 
Soldater  havde  fyldt  deres  Lommer  med  hans  Thaiere.  Han 
vilde  imidlertid  alligevel  besøge  Rothschild,  om  ikke  for 
andet,  saa  for  at  vise  ham,  at  han  stedse  besad  sin  Fyrstes 
Tillid  og  Agtelse. 

Da  Kurfyrsten  traadte  ind  til  Rothschild,  rakte  han 
ham  venlig  Haanden   og  udbrød:     »God  Dag,    Mayer,    god 

Dag!  Endelig  have  vi  da  Fred  igjen,  men  rigtignok  en 
dyrt  kjøbt  Fred.  De  ser  her  en  stakkels  Djævel  af  en 
Fyrste,  saa  fattig  som  Job.« 

»De  fattig,  min  Fyrste!«  udbred  Rothschild.  — 

>Ja  til  visse,  siden  disse  forbandede  franske  Gavtyve 
ere  løbne  bort  baade  med  Deres  og  mine  Thaiere.  Hvis 
det  er  Dem  muligt,  vilde  jeg  være  glad  ved  at  modtage  en 
lille  Sum  til  La  ans  af  Dem.« 

*Men  Deres  Højhed  behøver  ikke  at  laane.  De  Penge, 
Deres  Højhed  overgav  i  min  Varetægt,  ere  i  Sikkerhed  og 
urørte.« 

»For  Pokker!«  raabte  Fyrsten  forbavset.  »Plyndrede  da 
Franskmændene  ikke  Deres  Hus?« 

»Jo,  Franskmændene  røvede  alt,  hvad  der  tilhørte  mig 
selv;  men  jeg  tog  mig  vel'- i  Agt  for  at  gjøre  Modstand, 
ellers  vilde  jeg  blot  have  ophidset  dem  til  nøjagtigere  Under- 
søgelse af  min  Kjælder,  hvor  Deres  Højheds  Penge  vare 
skjulte.« 

»Er  det  muligt!«  raabte  Fyrsten,  næsten  stum  af  Over- 
raskelse. 

»Ja,  min  Resignation  var  kun  en  Fælde;  de  drømte 
kun  lidt  om,  hvilken  Skat  de  gik  glip  af.  I  de  sidste  ni 
Aar,«  føjede  Rothschild  til,  »har  jeg  taget  mig  den  Frihed 
at  drage  Nytte  af  Deres  Højheds  Thaiere  for  at  erstatte 
Tabet  af  mine  egne.  Alle  mine  Spekulationer  have  været 
heldige,  og  jeg  kan  i  dette  Øjeblik  uden  Besvær  udbetale 
den  hele  Sum  med  fem  Procent  i  Rente.« 

»Ven  May  er,«  svarede  Fyrsten  dybt  rørt,  »De  er  den 
ærligste  Mand,  jeg  kjender.  Behold  mine  Penge  og  handl 
med  dem,  som  De  finder  det  klogest;  jeg  vil  ingen  Rente 
have  for  den  Tid,  der  er  gaaet,  og  i  de  næste  tyve  Aar 
skal  De  kun  svare  mig  to  Procent  i  Rente.« 

Saaledes  berettes  i  Almindelighed  denne  Episode  af 
Rothschilds   Liv;    men   det  er  dog  næppe  rimeligt,    at  det 

hele  er  gaaet  ganske  saaledes  til*).  Det  er  sikkert  nok,  at 
Landgreven  besad  en  uhyre  Formue,  som  baade  hans  Fader 
og  han  selv  havde  samlet  ved  at  sælge  deres  Soldater  til 
England.  Rothschild  bestyrede  denne  Formue,  hvoraf  Største- 
delen var  anbragt  i  engelske  Papirer,  og  da  hans  tredje 
Søn  Nathan  nedsatte  sig  i  London,  gav  Landgreven  ham 
Fuldmagt  til  at  handle  med  disse  Papirer,  som  det  syntes 
ham  klogest,  et  stort  Bevis  paa  Fyrstens  ubetingede  Tillid 
til  Firmaet.  Da  Landgreven  maatte  flygte,  overgav  han 
sine  rede  Penge,  omtrent  et  Par  Millioner  Thaier,  til  den 
gamle  Rothschild;  men  da  det  sikreste  var  at  sende  dem 
til  London,  har  denne  næppe  været  saa  uforsigtig  at  be- 
holde dem  i  sit  Hus,  som  han  jo  vidste  vilde  blive  hjem- 
søgt af  Franskmændene.  At  han  har  sendt  Pengene  bort, 
viser  ogsaa  en  Ytring  af  Nathan  Rothschild,  der  allerede  den 
Gang  ved  sine  dristige  Spekulationer  og  sit  storartede  Held 
havde  vundet  et  stort  Ry  i  City;  han  udtalte  nemlig,  da 
der  en  Gang  var  Tale  om  Landgreven:  *  Fyrsten  af  Hessen- 
Kassel  overgav  sine  Penge  til  min  Fader ;  der  var  ingen  Tid 
at  spilde,  derfor  sendte  min  Fader  dem  strax  til  mig,  og 
jeg  anbragte  dem  saa  fordelagtig,  at  Fyrsten  som  Bevis  paa 
sin  Tilfredshed  forærede  mig  Indholdet  af  sin  Vinkjælder.« 
Af  denne  romantiske  Historie  er  derfor  rimeligvis  kun 
det  ene  Punkt  faktisk,  at  det  er  Bestyrelsen  af  Landgrevens 
Formue,  hvoraf  alene  den  aarlige  Provision  beleb  sig  til  en 
betydelig  Sum,  der  har  dannet  Grundlaget  for  Rothschilds 
Spekulationer  og  Oprindelsen  til  de  senere  vundne  Millioner. 


*)  Hele  Historien  er  højst  mistænkelig  og  indeholder  derhos 
flere  historiske  Fejl.  Vilhelm  IX.  antog  allerede  1803 
Titel  af  Kurfyrste  og  sluttede  3  Dage  før  Slaget  ved 
Jena  en  Nevtralitetserklæring  med  Napoleon;  men  Kejseren 
beskyldte  ham  snart  for  at  have  spillet  en  tvetydig  Rolle,  den 
1ste  November  besatte  franske  Tropper  Kassel,  og  Kurfyrsten 
opholdt  sig  nu  som  Flygtning  i  Slesvig  til  21deNovbr.  1813, 
men  da  havde  den  gamle  Rothschild  alt  i  Aar  og  Dag  hvilet 
i  Graven.  R.'s  A. 

Under  Krigen  i  Spanien  var  Hertugen  af  Wellington 
tit  i  Forlegenhed,  fordi  han  manglede  Penge,  og  den  en- 
gelske Regering  kunde  ikke  formaa  nogen  Bankier  til  at 
paatage  sig  den  store  Risiko  ved  at  forsende  saa  store 
Summer  til  Spanien.  I  et  kritisk  Øjeblik  traadte  Rothschild 
til  og  tilbød  at  overtage  Ansvaret  mod  en  betydelig  Provision. 
Hans  Tilbud  blev  antaget,  han  havde  Lykken  med  sig,  og 
Pengene  naaede  sikkert  til  Hertugen.  Den  Punktlighed, 
hvormed  Rothschild  saaledes  flere  Aar  i  Træk  forsendte 
meget  betydelige  Summer  til  Spanien,  fik  Regeringen  til 
ogsaa  at  overdrage  ham  Udbetalingen  af  store  Subsidier  til 
forskjellige  Fyrster  paa  Fastlandet,  og  dette  forøgede  selv- 
følgelig i  en  uhyre  Grad  baade  Firmaets  Ry  og  dets  Rigdom. 
Da  Rothschilderne  saaledes  paa  en  hæderlig  Maade  havde 
tjent  deres  første  Million,  var  det  forholdsvis  let  at  feje 
flere  til,  thi  som  Ordsproget  siger :  Vandet  flyder  altid  imod 
Havet  eller  med  andre  Ord,  Penge  skaber  Penge.  Dog, 
ligesom  selv  de  klareste  Strømme  paa  deres  Vej  mod  Havet 
tit  blive  mudrede  ved  urene  Tilløb,  saaledes  gik  det  ogsaa 
med  Rothschildernes  Millioner.  Den  første  vandtes  paa 
den  hæderligste  Maade,  men  nogle  af  de  følgende  ere  sikkert 
vundne  ved  Midler  og  Kunstgreb,  som  vel  ere  almindelige 
paa  Børsen,  men  næppe  kunne  bestaa  for  den  strænge 
Morals  Domstol. 

Mayer  Amschel  Rothschild  døde  d.  13de  Septbr.  1812 
i  sit  syv  og  tresindstyvende  Aar.  Da  han  følte,  at  Døden 
nærmede  sig,  kaldte  han  sine  fem  Sønner  til  sit  Dødsleje, 
og  efter  at  have  givet  dem  sin  Velsignelse  formanede  han 
dem  til  at  holde  fast  ved  Mose  Lov,  holde  sammen  indtil 
Enden  og  ikke  foretage  sig  noget  uden  at  raad spørge  deres 
Moder.  »Hvis  1  overholde  disse  tre  Ting,«  saaledes  sluttede 
han  sin  Formaning,  >ville  I  snart  blive  de  rigeste  blandt 
de  rige,  og  hele  Verden  vil  staa  eder  aaben.«  En  Forud- 
sigelse, som  bogstavelig  er  gaaet  i  Opfyldelse. 

Den  gamle  Rothschild  har  gjort  sig  mest  bekjendt  som 

den  dygtige  Finansmand,  men  Pengene  optoge  dog  ikke  alle 
hans  Tanker.  Han  benyttede  saaledes  ofte  sin  Indflydelse 
til  at  lette  de  tyranniske  Indskrænkninger,  hvorunder  hans 
Trosfæller  sukkede,  og  skaffe  dem  større  borgerlige  og  poli- 
tiske Rettigheder.  Han  var  ogsaa  meget  godgj ørende  baade 
i  det  store  og  i  det  smaa;  Heine  siger  om  ham,  at  naar 
man  i  en  Gade  mødte  en  Hob  glade  og  fornøjede  Tiggere, 
kunde  man  være  vis  paa,  at  Rothschild  nylig  var  passeret 
der  igjennem.  Hans  Hustru  Gudula  overlevede  ham  i 
mange  Aar,  hun  døde  først  1849  i  en  Alder  af  96  Aar, 
rask  og  rørig  til  det  sidste.  Hun  vedblev  at  bebo  det 
gamle  Hus  i  Jødestræde,  og  ingen  kunde  formaa  hende  til 
at  forlade  dette  Sted,  der  efter  hendes  Mening  stod  i  en 
hemmelighedsfuld  Forbindelse  med  Slægtens  Rigdom  og 
Storhed.  »Her,«  sagde  hun,  »har  jeg  set  mine  Sønner  voxe 
op,  blive  rige  og  mægtige,  og  jeg  er  ikke  bleven  indbildsk 
paa  min  gamle  Alder.  Jeg  vil  efterlade  dem  deres  gode 
Lykke,  der  sikkert  vilde  svigte  dem,  hvis  jeg  af  Stolthed 
forlod  min  tarvelige  Bolig.« 


II. 

Den  gamle  Rothschild  efterlod,  som  oven  for  nævnet, 
fem  Sønner:  Anselm  Mayer,  Salomon,  Nathan,  Karl  og 
Jakob  (James),  der  snart  dannede  et  formeligt  Pentarki,  i 
det  Anselm  overtog  Bestyrelsen  af  Forretningen  i  Frankfurt, 
medens  de  fire  andre  Brødre  grundede  hver  et  Bankierhus, 
henholdsvis  i  Wien,  London,  Neapel  og  Paris.  Den  døende 
Faders  Formaninger  ble  ve  nøje  fulgte  med  den  sønlige 
Lydighed,  som  er  karakteristisk  for  Jøderne ;  hver  af  Brødrene 
bestyrede  sin  egen  Forretning,  men  de  handlede  ved  alle 
vigtige  Lejligheder  stedse  i  Forening,  og  Resultatet  af  denne 
Samvirken  var,  at  baade  deres  Ry  og  deres  Formue  voxede 
til  et  forbavsende  Omfang.     Paa  Grund  af  denne  nøje  For- 

bindelse  er  det  næsten  umuligt  at  fortælle  særskilt  om  hver 
af  Brødrene ;  thi  ved  alle  deres  storartede  Foretagender  have 
de  været  noje  forenede;  vi  ville  derfor  give  en  kort  Frem- 
stilling af  Rothschildernes  Fremgang  i  det  hele  og  hertil 
føje  nogle  Bemærkninger  om  enkelte  af  Cheferne. 

Som  tidligere  anført,  havde  den  tredje  af  Sønnerne, 
Nathan  Rothschild,  allerede  fiere  Aar  før  Faderens  Død 
grundet  en  Forretning  i  London.  Han  var  ubetinget  den  af 
Brødrene,  der  besad  det  mest  storartede  Talent  for  Forret- 
ninger, og  i  fuld  Erkjendelse  af  hans  overlegne  Dygtighed 
føjede  de  andre  sig  ved  alle  vigtigere  Lejligheder  stedse 
efter  ham.  Resultaterne  viste,  at  de  gjorde  klogt  heri;  thi 
i  denne  den  anden  Periode  af  Firmaets  Historie,  der  falder 
iAarene  1812  til  1830,  bredte  dets  storartede  Foretagender 
sig  efterhaanden  over  hele  den  civiliserede  Verden.  Firmaet 
forlod  snart  de  gamle  Veje,  i  det  Cheferne  ikke  mere  nøjedes 
med  almindelige  Bankierforretninger,  men  kastede  sig  over 
mere  storslaaede  Foretagender,  saasom  Afslutning  af  Stats- 
laan  og  Omsætning  af  Statspapirer.  I  Tiden  fra  1812  til 
1830  var  Firmaet  indviklet  i  en  Række  storartede  Finans- 
operationer ;  de  Statslaan,  det  i  denne  Periode  afsluttede  for 
de  fem  Lande,  England,  Frankrig,  Rusland,  Østerrige  og 
Preussen,  stege  til  den  uhyre  Sum  af  henved  et  Tusend 
Millioner  Thaier  (2700  Mill.  Kroner),  og  da  Heldet  stedse 
fulgte  Rothschilderne,  blev  deres  Indflydelse  paa  Penge- 
markedet saa  almægtig,  at  man  plejede  at  sige,  at  ingen 
Magt  kunde  føre  Krig  uden  deres  Hjælp.  Selv  i  private 
Anliggender  maatte  Fyrsterne  ofte  bøje  sig  for  deres  Vilje; 
saaledes  maatte  Ferdinand  1.  af  begge  Sicilierne,  da  han 
ikke  kunde  undvære  deres  Hjælp,  nødtvungen  opfylde  den 
Betingelse,  de  stillede  for  at  yde  den,  at  han  skulde  gj en- 
indsætte  deres  Ven,  Chevalier  de  Medici,  som  Finansminister. 

Selvfølgelig  sparede  Regeringerne  ikke  paa  Æresbe- 
visninger og  Ordensdekorationer.  Kejser  Frans  af  Østerrige 
adlede  Rothschilderne  og  gav  dem  Titel  af  Baroner,  Chefen 

for  Londonnerhuset  udnævQtes  til  østerrigsk  Generalkonsul, 
og  den  samme  Ære  nød  Broderen,  Baron  James  i  Paris, 
som  desuden  1823  blev  Ridder  og  senere  Kommandør  af 
Æreslegionen. 

Den  tredje  Periode  af  Slægten  Rothschilds  Historie 
kan  regnes  omtrent  fra  1830  til  vore  Dage.  I  den  sidste 
Del  af  den  anden  Periode  indtraf  en  frygtelig  Krisis  i  Handels- 
og  Finansverdenen.  Folk  havde  efterhaanden  faaet  en  sand 
Mani  for  Pengespekulationer,  som  naaede  sit  Højdepunkt  i 
1825,  og  da  Tilbudet  var  saa  rigeligt,  var  det  ikke  let  at 
faa  Pengene  anbragte  i  sikre  og  fordelagtige  Foretagender. 
I  1826  begyndte  Krisen,  i  det  flere  Banker  og  Handelshuse 
af  hidtil  utvivlsom  Soliditet  fallerede,  hvorved  mange  Men- 
nesker ruineredes.  Andre  store  Firmaer  bragtes  til  Randen 
af  Ødelæggelse,  da  Bankerne  pludselig  standsede  deres  Ud- 
betalinger. Krediten  fik  et  saadant  Stod,  at  selv  Tilliden 
til  Englands  Bank  rokkedes,  og  der  begyndte  et  Stormløb 
mod  dens  Pengekasse,  som  endog  et  Øjeblik  truede  dens 
Existens.  Da  traadte  Nathan  Rothschild  til,  og  det  skyldtes 
hans  kraftige  Hjælp,  at  Banken  reddedes.  Nogle  Aar  efter 
bragte  Julirevolutionen  atter  en  Krisis  i  Finansverdenen,  og 
atter  frelste  Rothschilderne  ved  deres  uegennyttige  Under- 
støttelse mange  Firmaer  fra  Undergang.  Denne  ædle  Handle- 
maade  bidrog  meget  til  atter  at  styrke  Krediten,  ligesom 
den  selvfølgelig  end  mere  hævede  Slægtens  Anseelse,  og 
ingen  Sinde  skinnede  Rothschildernes  Stjærne  med  større 
Glans  end  i  de  derpaa  følgende  atten  rolige  Aar. 

I  den  fredelige  Periode,  som  i  Frankrig  fulgte  efter 
Julirevolutionen,  henvendtes  Opmærksomheden  paa  flere  højst 
nødvendige  Reformer,  og  en  af  de  Sager,  som  først  kom 
under  Overvejelse,  var  naturligvis  Finanserne.  Resultatet  af 
en  hel  Del  Debatter  blev,  at  der  fra  1848  skete  en  fuld- 
stændig Forandring  i  den  Maade,  hvorpaa  Regeringen  havde 
plejet  at  rejse  de  fornødne  Laan.  I  de  senere  Aar  var 
nemlig  Staternes  Kredit  stegen  betydelig,    og  medens  det  i 

den  første  Del  af  dette  Aarhundrede  næppe  var  dem  muligt 
at  faa  Laan  selv  til  6  Procent,  kunde  de  derimod  fra  1848 
faa  saa  mange,  de  ønskede,  til  4  Procent.  Efter  Revolu- 
tionen 1848  følte  Frankrigs  Regering  sig  forvisset  om,  at 
den  uden  nogen  Bankiers  Hjælp  kunde  paa  lettere  Vilkaar 
end  hidtil  faa  de  Laan,  den  behøvede.  Regeringen  henvendte 
sig  tillidsfuldt  til  Folket  selv,  og  Folket  viste  sig  Tilliden 
værdig  ved  at  tilbyde  Kegeringen  ti  Gange  saa  mange  Penge, 
som  den  forlangte.  Dette  heldige  Udfald  førte  til,  at  man 
fremtidig  besluttede  at  spare  de  store  Summer,  der  i  Form 
af  Provision  gik  i  Bankierens  Lomme,  og  Premgangsmaaden 
har  vist  sig  særdeles  fordelagtig  baade  for  Staterne  og  for 
de  enkelte  Personer.  Derimod  var  den  selvfølgelig  et  stærkt 
Stød  for  de  store  Bankierfirmaer,  og  da  først  og  fremmest 
for  de  hidtil  saa  almægtige  Rothschilder,  der  ved  fremtidige 
Statslaan  maatte  nejes  med  de  samme  Fordele  som  enhver 
anden. 

Den  Nimbus,  der  havde  omstraalet  Rothsch ilderne 
som  Hjælpere  og  Venner  af  de  fleste  evropæiske  Hoffer,  er 
derfor  blegnet  noget;  men  den  Indflydelse,  deres  uhyre  For- 
mue giver,  er  lige  stor;  thi  med  sædvanlig  Energi  vidste 
de  snart  at  finde  sig  nye,  fordelagtige  Virkefelter.  I  alle 
Slags  storartede  Foretagender  finde  vi  Rothschilderne  som 
Deltagere,  særlig  i  Banker  og  andre  Pengeinstitutioner, 
men  tillige  i  industrielle  Foretagender,  Miner  og  Jærnbaner. 
Støttende  hverandre  med  deres  uhyre  Rigdom  og  ubegræn- 
sede Kredit,  ere  de  altid  sikre  paa  et  godt  Resultat,  i 
det  de  ere  i  Stand  til  med  Ro  at  afvente  det  gunstigste 
Øjeblik  for  deres  mange  forskjelligartede  Dispositioner.  For 
blot  at  nævne  et  Par  af  deres  storartede  Foretagender  i  de 
senere  Aar,  ville  vi  minde  om,  at  det  var  Firmaet  Roth- 
schild, der  i  1876  forstrakte  den  britiske  Regering  med  4 
Millioner  Pund  Sterling  for  at  sætte  den  i  Stand  til  at  af- 
kjøbe  Khediven   hans   Part  af  Suez-Kanalaktierne ,    ligesom 

det  var  det  samme  Firma,  der  i  1884  laante  den  ægyptiske 
Regering  henved  1  Million  Pund  Sterling. 

De  fleste  Medlemmer  af  Familien  Rothschild  besidde 
store  Landgodser  navnlig  i  England,  Frankrig,  Tyskland  og 
Østerrige.  Som  et  af  de  mest  bekjendte  skulle  vi  kun 
nævne  Slottet  Ferriéres,  der  tilhører  Baron  Alphonse  de 
Rothschild.  Det  er  ikke  alene  berømt  for  de  prægtige  Jagter, 
som  saa  ofte  afholdes  dér,  men  har  tillige  været  Scenen 
for  vigtige  historiske  Begivenheder.  Under  Paris's  Belejring 
blev  det  nemlig  valgt  til  Hovedkvarter  for  Prins  Frederik 
Vilhelm  af  Preussen  og  Fyrst  Bismarck;  her  var  det,  at 
Favre  underhandlede  om  Vaabenstilstanden,  og  her  bleve 
Betingelserne  for  Kapitulationen  undertegnede.  Foruden 
Landgodser  eje  mange  af  Slægtens  Medlemmer  prægtige 
Paladser  i  de  forskjellige  Hovedstæder,  hvor  de  give  glim- 
rende Selskaber  og  overdaadige  Dinéer. 

Man  kan  ikke  andet  end  undre  sig  over,  at  denne  ene 
Slægt  har  kunnet  samle  saa  uhyre  Rigdomme;  men  man 
kan  heller  ikke  andet  end  beundre  den  Energi  og  Dygtighed, 
ja  ligefrem  Genialitet,  hvormed  alle  deres  storartede  Speku- 
lationer stedse  ere  blevne  ledede  til  et  heldigt  Resultat.  I 
urolige  og  bevægede  Tider  have  de  haft  den  største  Gevinst. 
I  saadanne  Tider  er  det  af  største  Vigtighed  at  modtage 
hurtige  og  nøjagtige  Underretninger  om  alle  vigtigere  Be- 
givenheder. At  kjende  en  sig  nærmende  politisk  Krise  blot 
nogle  Timer  før  andre,  kan  ofte  bringe  den  energiske  Spe- 
kulant en  uhyre  Vinding;  her  kan  man  med  Sandhed  sige, 
at  Tid  er  Penge.  Rothschilderne  have  derfor  altid  sørget 
for  at  have  Forbindelser  i  enhver  større  Hovedstad  i  hele 
Verden,  saa  vel  ved  Hofferne,  som  blandt  Embeds-  og  For- 
retningsmænd, samt  specielle  Agenter,  der  skulle  opspore 
og  hurtig  indberette  alt,  hvad  der  paa  nogen  Maade  kan 
tænkes  at  have  direkte  eller  indirekte  Virkning  paa  Penge- 
markedet. Dette  System  har  ved  mange  vigtige  Lejligheder 
gjort  dem  umaadelig  Nytte,   og  ofte  have  de  kunnet  bringe 

Regeringerne  Meddelelser,  hvorom  disse  først  længe  efter 
tik  officiel  Underretning;  thi  Rothschildernes  Ilbud  fore 
altid  afsted  med  største  Hastighed,  som  om  det  gjaldt  Liv 
eller  Død,  medens  Regeringens  Kurerer  rolig  rejste  i  korte, 
magelige  Dagsrejser.  Saaledes  vidste  for  Exempel  Roth- 
schilderne  Besked  om  Napoleons  Nederlag  ved  Waterloo 
flere  Dage,  før  andre  havde  hørt  noget  derom,  og  da  Juli- 
revolutionen udbrød,  gav  Rothschild  Lord  Aberdeen  den 
første  Underretning  herom.  De  have  selvfølgelig  altid  be- 
nyttet Jærnbaner  og  Telegrafer  i  en  udstrakt  Maalestok. 
Naar  saaledes  en  af  Cheferne  fik  en  eller  anden  vigtig  Un- 
derretning, afsendte  han  strax  en  Kurér  med  et  Extratog 
for  saa  hurtig  som  mulig  at  bringe  Meddelelsen  derom  til 
Firmaerne  i  de  andre  Lande.  Det  kunde  jo  naturligvis  ogsaa 
hænde,  at  de  modtoge  forhastede  og  unøjagtige  Meddelelser, 
eller  at  deres  Beregninger  sloge  fejl;  men  det  var  dog 
noget,  der  yderst  sjælden  indtraf;  som  oftest  havde  de  et 
umaadeligt  Held  i  alle  deres  Foretagender.  (Sluttes). 


C.  G. 

Ulandt  de  mægtige  Erobringer,  den  historiske  Viden- 
skab har  gjort  i  vort  Aarhundrede,  er  der  maaske  ingen, 
som  i  sig  selv  og  i  sine  Følger  er  mere  storartet,  end  Ud- 
videlsen af  vort  Kjendskab  til  de  fjærne  Aar hundreder  og 
Aartusender,  der  tidligere  syntes  for  evig  at  være  indhyllede 
i  Nattens  Merke.  Endnu  for  faa  Aartier  tilbage  troede 
Forskere  i  Historien  ikke  at  turde  gaa  længere  op  end  til 
Dommerne  i  Israel  og  den  doriske  Folkevandring  i  Græken- 
land. Vel  følte  man,  at  Ægypterne  og  Fønikierne,  Syrerne 
og  Babylonierne  havde  ejet  en  høj  Kultur,  der  gik  tilbage 
til  langt  ældre  Tider  og  lagde  sig  for  Dagen  i  mange  Arter 
Vidnesbyrd  og  Mindesmærker;  men  hvor  skulde  man  finde 
Traaden,  der  kunde  lede  gjennem  den  vildsomme  Labyrinth 
af  græske  Beretninger  og  Sagn?  Hvor  opdage  Nøglen  til 
de  sælsomme  Mindesmærker,  som  Ægypten  og  Forasien 
gjemte?  Ethvert  Forsøg  paa  at  trænge  videre  ind  heri 
maatte  nødvendigvis  lede  til  de  største  Misgreb  og  Vild- 
farelser, og  en  samvittighedsfuld  Forsker  gjorde  bedst  i  at 
give  Afkald  derpaa. 

Hvor  ganske  anderledes  er  det  nu  til  Dags!  Langt 
ind   i   det  tredje  Aartusende  før  Kristus  kunne  vi  forfølge 


O  Efter  Eduard  Mayer:  Deutsche  Rundschau,  Bånd  L.,  1887. 

vor  Kulturhistorie.  Babyloniens  Templer  og  Assyriens  Pa- 
ladser ere  bragte  for  Lyset,  den  syriske  Kultur  begynder  at 
træde  frem  i  en  forstaaelig  Skikkelse,  vi  kjende  det  gamle 
Ægyptens  Mindesmærker,  Sprog  og  Litteratur  og  føle  os 
hjemme  i  den  Tidsalder,  da  Pyramiderne  bleve  byggede  — 
og  dog  ligger  hin  Tid  i  det  mindste  lige  saa  fjærnt  fra  den 
Periode,  da  Parthenon  blev  bygget,  som  denne  igjen  fra 
Nutiden. 

Hvilke  Omskiftelser  har  ikke  ogsaa  vor  Viden  om  de 
senere  Tidsaldere  været  underkastet!  Israeliternes  Historie, 
den  eneste,  vi  tidligere  kjendte  noget  nøjere  til,  viser  sig  i 
et  ganske  nyt  Lys  og  indordner  sig  i  en  tidligere  uanet 
politisk  Sammenhæng.  Af  Grækernes  fantastiske  Fortællinger 
og  de  faa  Oplysninger  i  det  gamle  Testament  kunde  ingen 
ane,  hvilken  Betydning  det  assyriske  Kige  havde  haft;  nu 
ligger  hele  dets  Udviklingshistorie  aaben  for  os;  vi  følge 
Ninives  Herskere  paa  deres  glimrende,  blodige  Sejerstog,  og 
i  skarpe  Omrids  træder  os  i  Møde  den  umaadelige  Betyd- 
ning af  den  Verdensomvæltning,  der  udgik  fra  Assur,  til- 
intetgjorde de  gamle  Folkeslag  og  gav  Forasien  en  ny 
Skikkelse,  hvis  Eftervirkninger  spores  den  Dag  i  Dag.  Lige 
saa  vel  som  Assyrerkongerne,  Tiglat  Pileser,  Sargen,  Sanherib, 
Assarhaddon,  ere  ogsaa  den  følgende  Tids  store  Herskere, 
Nebukadnezar,  Kyros,  Darius,  blevne  virkelige  Skikkelser  af 
Kjød  og  Blod,  hvis  Ord  vi  endnu  fornemme,  hvis  Tanker 
vi  kunne  læse  os  til  i  avthentiske  Beretninger  i  Steden  for 
at  søge  dem  gjennem  usikre  Sagn. 

Dog  ere  den  politiske  Histories  ydre  Kjendsgjerninger 
kun  en  Brøkdel,  og  endda  maaske  ikke  den  vigtigste  af  det 
nye  Materiale,  der  er  tilflydt  os  saa  rigelig.  De  gamle 
Riger  i  Forasien  og  Nildalen  ere  gjenopstandne  m«d  deres 
Litteratur,  Kunst  og  Religion;  vi  faa  et  tydeligt  Billede  af 
deres  Kulturudvikling,  vi  begynde  at  se,  hvorledes  de  gjen- 
sidig  have  haft  Indflydelse  paa  hinanden  og  have  udvexlet 
deres  Kundskaber,  og  hvorledes  da  Orientens  Civilisation  er 

bleven  bragt  videre  mod  Vest.  De  nye  Opdagelser  paa 
Kysten  af  det  ægæiske  Hav,  der  først  og  fremmest  knytte 
sig  til  Schliemanns  Navn,  gribe  ind  her;  vi  begynde  ogsaa 
i  det  enkelte  klarere  at  kunne  indse,  hvilken  dybtgaaende 
Indflydelse  Orienten  har  øvet  paa  Grækenlands  begyndende 
Udvikling.  De  ved  Middelhavet  boende  Folkeslags  Kultur- 
historie, af  hvis  Jordbund  vor  egen  Kultur  jo  er  skudt  frem, 
er  bleven  udvidet  paa  den  mest  omfattende  Maade,  og  vi 
kunne  skue  ned  i  Dybder,  som  endnu  for  kort  Tid  siden 
syntes  uudgrundelige. 

Der  er  forst  og  fremmest  to  Omraader,  som  i  uud- 
tømmelig Fylde  have  ydet  det  nye  Materiale  og  endnu 
stadig  yde  det:  paa  den  ene  Side  Ægypten,  paa  den  anden 
Babylonien  og  Assyrien.  Hvilket  Udbytte  Ægypten,  Mindes- 
mærkernes Land,  har  givet,  er  almindelig  bekjendt.  Der 
mangler  endnu  meget  i,  at  den  mægtige  Skat,  der  gjemmes 
i  Templernes  og  Gravenes  Ruiner,  allerede  skulde  være 
hævet;  netop  nu,  da  engelske  Forskere  for  første  Gang 
foretage  en  Undersøgelse  af  de  talrige  Kuindynger  i  Nilens 
Delta,  gjøres  der  atter  nye,  vigtige  Opdagelser;  fuldstændig 
forsvundne  Stæder,  som  Naukratis,  Pithom,  Buto,  blive  op- 
gravede, og  desuden  bringer  hvert  Aar  betydningsfulde 
Fund  i  Øvre-Ægypten.  Det  er  endnu  ikke  sex  Aar  siden, 
at  en  nøjere  Undersøgelse  af  de  smaa  Pyramider  lærte  os 
at  kjende  Texten  til  Dødsritualet,  og  samtidig  dermed  bleve 
Ligene  af  de  mest  ansete  Faraoner  i  det  nye  Rige  fundne 
i  en  Grav  i  de  thebanske  Begravelser.  Dog  kunne  vi  paa 
den  anden  Side  her  ikke  mere  vente  os  Opdagelser  af  saa 
stor  Betydning  som  de  tidligere;  ja  man  maa  antage,  at  en 
Del  af  de  store  Huller,  der  findes  i  vor  Kundskab  om 
Ægypten,  aldrig  ville  blive  udfyldte,  hvor  mange  Fund  end 
Fremtiden  kan  bringe. 

Med  Assyrien  forholder  det  sig  paa  lignende  Maade. 
Ganske  vist  ere  Undersøgelserne  her  paa  ingen  Maade  saa 
vidt  fremskredne    som  i  Ægypten.     Hejst  vigtige  Ruiner, 

2* 

som  den  garrJe  Hovedstad  Assur  (nu  KaPat  Sherga),  eller 
Stæderne  ved  Chaboras  med  deres  begravede  Paladser,  ere 
hidtil  kun  blevne  undersøgte  ganske  overfladisk  og  ville  ved 
en  nøjere  Granskning  utvivlsomt  give  et  rigt  Udbytte  saa  vel 
af  Indskrifter  som  af  Arkitektur  og  Skulptur.  Af  de  senere 
Hovedstæder,  Ninive,  Kalach,  Sargonsstaden,  er  imidlertid 
en  meget  betydelig  Del  undersøgt;  vi  besidde  et  rigt  Ma- 
teriale til  de  store  Erobreres  Historie,  der  her  have  bygget 
ikke  mindre  end  tolv  Paladser,  og  selv  om  Jorden  endau 
gjemmer  den  langt  større  Halvdel  af  det  store  Bibliothek, 
Assurbanipal  (668—626  fer  Kristus)  havde  ladet  opstille  i 
sit  Palads  i  Ninive,  er  dog  en  meget  betydelig  Del  af  dets 
Teglstenstavler  vandret  over  i  British  Museum  og  har  givet 
os  værdifulde  Oplysninger  om  Assyrernes  Sprog  og  Littera- 
tur, Historie,  Religion  og  Videnskab. 

Derimod  er  Egnen  ved  den  nedre  Tigris  og  Evfrat, 
det  gamle  Babylonien,  en  endnu  næsten  jomfruelig  Jord- 
bund. Kun  ganske  overfladisk  er  det  vidtstrakte  Landskab 
os  hidtil  bekjendt,  kun  hist  og  her  er  der  foretaget  be- 
gyndende Undersøgelser  af  de  talrige  Ruiner,  og  dog  har 
Videnskaben  længe  følt  Trang  til  at  faa  Babylonien  under- 
søgt, og  det  er  hævet  over  al  Tvivl,  at  der  her  overalt 
maatte  kunne  gjøres  de  mest  lønnende  Opdagelser,  der  kun 
vente  paa  en  kyndig  Forskers  Haand. 


I. 

Hvilken  Betydning  Babylonien  fordum  har  haft,  er  en- 
hver Læser  bekjendt,  om  ikke  af  andet,  saa  af  Fortællingerne 
i  det  gamle  Testament.  Landet  staar  for  Hebræerne  som 
det  Hjem,  hvor  fra  deres  Stamfædre  vare  udvandrede;  de 
hedenske  Skikke,  mod  hvilke  Profeterne  ivre,  ere  for  en 
stor  Del  udgaaede  her  fra,  og  Sagnene  om  Babelstaarnet  og 
om  Nimrod,   den   første  Konge,    vise,    hvor  anset  den  store 

Stad  ved  Evfrat  var.  For  tolv  Aar  siden  opdagedes  et 
Heltedigt  i  Kileskrift,  der  gjer  os  bekjendt  med  den  baby- 
loniske Version  af  Sagnet  om  Syndfloden,  og  denne  stemmer 
overens  med  den  bibelske  Version  ikke  blot  i  de  almindelige 
Omrids,  men  ofte  lige  til  de  mindste  Enkeltheder;  endogsaa 
saadanne  Træk  som,  at  Fuglene  bleve  udsendte  fra  Arken, 
da  Vandet  begyndte  at  synke,  ere  fælles  for  begge.  Ogsaa 
i  Fortællingen  om  Paradiset  har  man,  rimeligvis  med  rette, 
troet  at  opdage  babylonisk  Indflydelse.  I  øvrigt  er  det 
tilstrækkeligt  at  minde  om  Nebukadnezar  og  Jerusalems 
Ødelæggelse  for  at  vise  Babylons  Betydning  for  det  jødiske 
Foiks  Historie. 

Ved  Siden  af  denne  Række  Kjendsgjerninger  ligger 
endnu  en  anden ;  naar  vi  dele  en  Time  i  60  Minutter  og  et 
Minut  i  60  Sekunder,  stammer  dette  fra  Babylon  og  er  en 
Eftervirkning  af  Sexagesimalsystemet,  det  i  Babylon  bruge- 
lige Talsystem,  hvori  Tallet  60  spiller  samme  Rolle  som 
Tallet  100  hos  os.  Samme  Oprindelse  har  Inddelingen  af 
Himlens  Ækvator  i  360  Grader.  De  tolv  Tegn  i  Dyrekredsen 
og  Ugens  syv  Dage  stamme  fra  Babylon;  ligeledes  bruge 
Jøderne  endnu  den  Dag  i  Dag  de  Navne  paa  Maanederne, 
som  de  havde  antaget  under  den  babyloniske  Landflygtighed. 
Selve  Astronomien,  den  Videnskab,  der  ved  sine  storartede 
Resultater  indtager  den  første  Plads  blandt  alle,  er  skabt 
af  de  gamle  Chaldæere;  den  er  nøje  knyttet  til  den  baby- 
loniske Religion,  der  i  Stjæruerne  saae  Sandet  for  de  verdens- 
styrende  Magter,  som  lede  Menneskers  Skæbne;  derfor  kan 
den  oprindelig  ikke  skilles  fra  Astrologien,  og  ogsaa  denne 
fantastiske  Visdom,  der  i  over  halvandet  Aartusende  beher- 
skede Verdensanskuelsen  i  Orienten  og  Occidenten,  hos 
Muselmænd  og  Kristne ,  og  greb  de  største  Aander, 
stammer  fra  Vismænd  og  Præster  i  Babylon.  Dog  Viden- 
skaben voxer  med  og  ud  af  Vildfarelsen ;  netop  Chaldæernes 
Tro  paa,  at  de  i  Stjærnerne  kunde  læse  deres  Skæbne, 
bragte  dem  til  nøje  at  iagttage  Himmeltegnefie;    deres  Op- 

tegneiser  indeholdt  et  rigt  Materiale  af  Kjendsgjerninger  og 
Læresætninger,  som  blev  den  Grundvold,  hvorpaa  Viden- 
skabens stolte  Bygning  har  rejst  sig. 

Endnu  paa  et  ganske  andet  Omraade  gribe  babyloniske 
Anskuelser,  os  fuldstændig  ubevidst,  umiddelbart  ind  i  Nu- 
tiden. Naar  vi  dekorere  en  Frise  eller  et  Drapperi  naed 
Griffe,  Enhjørninger  og  lignende  Fabeldyr,  fremstille  vi 
Skikkelser,  der  stamme  fra  den  babyloniske  Aandetro  og 
først  ere  skabte  af  chaldæiske  Kunstnere  ;  og  vore  bevingede 
Engle,  hvad  ere  de  andet  end  den  sidste  Gjengivelse  af 
Babyloniernes  Tro,  at  de  Dæmoner,  der  befolke  den  over- 
jordiske Verden,  ile  paa  Vinger  gjennem  Luften.  Os  falder 
denne  Forestilling  ganske  naturlig;  men  hverken  Grækerne, 
Ægypterne  eller  Hebræerne  have  oprindelig  kjendt  den;  i 
Jakobs  Drøm  i  Bethel  behøve  Englene  en  Stige  for  at 
komme  fra  Himlen  til  Jorden ;  Forestillingen  om  Guddommen, 
der  bæres  af  Cherubim,  er  laant  direkte  fra  den  babyloniske 
Kunst. 

Chaldæas  Indflydelse  indskrænker  sig  imidlertid  ingen- 
lunde til  den  religiøse  Kunst.  Opfindelsen  af  brændte  Sten 
skriver  sig  fra  den  babyloniske  Slette,  hvor  ingen  Stene 
fandtes,  og  den  ioniske  Søjle  har  sin  Oprindelse  fra  et 
Forbillede,  der  findes  i  chaldæiske  Templer;  det  er  almindelig 
bekjendt,  hvor  megen  Lighed  der  er  mellem  den  oldgræske 
Fremstilling  af  Mennesker  og  Dyr  og  Skulpturerne  fra  Ninive; 
og  Assyriens  Kunst  er,  saa  vel  som  hele  dette  Riges  Kultur, 
fuldstændig  afhængig  af  det  gamle  Kulturland  ved  den  nedre 
Evfrat. 

De  anførte  Exempler  maa  være  tilstrækkelige  til  at 
tydeliggjøre  den  babyloniske  Kultur  og  vise,  at  det  lønner 
sig  at  undersøge  den  ogsaa  i  det  enkelte.  Lad  os  nu  for- 
søge at  danne  et  Billede  af  Landet  selv  og  dets  Historie. 

Babylonien,  et  Land  paa  omtrent  800  Kvadratmile, 
danner  den  sydligste  Del  af  den  store  mesopotamiske  Slette. 
Det  begrænses  af  Evfrat  og  Tigris,    de  to  vældige  Floder, 

som  ved  Laudets  Nordgrænse,  dér,  hvor  nu  Bagdad  ligger, 
nærme  sig  til  hinanden  i  faa  Miles  Afstand,  derpaa  atter 
fjærne  sig  fra  hinanden  og  til  sidst,  i  det  mindste  nu  til 
Dags,  i  Forening  vælte  deres  Vandmasse  ud  i  den  persiske 
Havbugt.  Kanaler  gaa  fra  den  ene  til  den  anden  og 
gjennemskære  det  aldeles  flade  Landskab  i  alle  Retninger. 
Hinsides  Evfrat,  mod  Sydvest,  begynder  den  store,  utilgænge- 
lige arabiske  Ørken;  mod  Nordøst,  hinsides  Tigris,  hæver 
sig  Udløberne  af  Højlandet  Irans  Bjærge. 

Naar  vi  se  bort  fra,  at  her  to  Floder  træde  i  Steden 
for  den  ene  Nilflod,  har  Landet  den  største  Lighed  med 
Ægypten.  Her  som  hist  er  Landets  Velstand  og  Frugtbarhed, 
ja  selve  Muligheden  for  dets  Bebyggelse,  udelukkende  af- 
hængig af  Højvandets  Regulering  i  Oversvømmelsestiden,  af 
Flodarmenes  Inddæmning  og  Vandmassernes  Fordeling  i 
talløse  Aarer  over  hele  Landet.  Kun  har  det  i  Babylonien 
næppe  nogen  Sinde  været  muligt  at  forvandle  hele  det  vidt- 
strakte Landskab  mellem  Evfrat  og  Tigris  til  opdyrket  Land; 
navnlig  mod  Øst  og  Syd  have  rimeligvis  store  Flader,  lige- 
som i  Nildeltaet,  været  optagne  enten  af  Ørken  eller  af 
Sumpe.  Derimod  hørte  Landets  Hoveddel  i  gamle  Dage 
til  de  mest  blomstrende  og  frugtbare  Egne  paa  Jorden,  saa 
at  Herodot  ikke  vover  at  fortælle  Grækerne,  hvor  vidunder- 
ligt Hirse  og  Sesam  trives  der,  fordi  dog  ingen  vilde  tro 
ham;  men  saa  snart  Kanaler  og  Diger  forfalde,  gaar  det 
tilbage  med  Velstanden,  og  store,  forhen  bebyggede  Stræk- 
ninger blive  øde.  En  Betingelse  for  Vandledningernes  Ved- 
ligeholdelse er  her  som  i  Ægypten  en  kraftig  Statsstyrelse, 
der  ene  er  i  Stand  til  at  skaffe  den  nødvendige  Arbejdskraft 
og  paase,  at  Anordningerne  blive  overholdte ;  den  enkelte  er 
fuldstændig  magtesløs  lige  over  for  Naturmagterne,  og  naar 
han  kun  sørger  for  sig  selv,  bidrager  han  ofte,  uden  at 
ville  det,  til  at  ødelægge  de  fælles  Anlæg  og  dermed  sin 
egen  Velstand.  Endnu  den  nyeste  Tid  har  igjen  ydet  et 
slaaende  Exempel  herpaa.      For   nogle    og   tyve  Aar   siden 

begyndte  Emiren  for  Montefik- Araberne  i  Sydbabylonien,  den 
mægtige  Naszir  Pasha,  paa  det  Kæmpeværk  at  istandsætte 
Digerne  ved  Evfrat,  og  han  gjennemførte  det  til  Dels; 
men  da  han  dode,  gjennemskare  Bønderne  Digerne  for  be- 
kvemt at  kunne  lede  Vandet  ind  paa  deres  Marker.  Saa- 
ledes  var  det  store  Arbejde  spildt,  og  nu  er  der  næppe  Spor 
mere  tilbage  heraf. 

Lignende  Omskiftelser  have  utvivlsomt  ogsaa  fundet 
Sted  i  Oldtiden,  alt  efter  som  Regeringen  var  kraftig,  eller 
Statsmagten  forfaldt  under  uduelige  Herskere  og  under 
Trykket  af  indre  og  ydre  Fjender.  Under  det  assyriske 
Overherredømme,  da  Landet  hjemsøgtes  af  stadige  Krige, 
gik  Velstanden  forfærdelig  tilbage,  og  det  samme  var  Til- 
fældet under  Perserne  efter  Nebukadnezars  storartede  Re- 
organisation. Ved  Alexander  og  hans  Efterfølgere  indtræder, 
i  det  mindste  for  mange  Dele  af  Landet,  et  nyt  Opsving, 
og  under  det  arabiske  Herredømme  hæver  Babylonien  sig 
endnu  engang  til  sin  gamle  Glans.  Mongolernes  Indfald 
gjorde  imidlertid  Ende  paa  Bagdads  og  de  omliggende  Stæders 
Blomstring,  og  siden  er  Landet  sunket  dybere,  Aarhundrede 
for  Aarhundrede.  Naar  vi  se  bort  fra  enkelte  Egne  ved 
Hovedstrømmene,  er  for  Tiden  den  største  Del  af  Landet 
ubeboelig;  da  Flodløbene  og  Kanalerne  ere  fuldstsEudig  for- 
sømte, have  vide  Strækninger  forvandlet  sig  til  febersvangre 
Moradser  og  Sumpe,  der  om  Efteraaret  ofte  tørre  fuld- 
stændig bort,  men  om  Foraaret  i  Oversvømmelsestiden  træde 
langt  over  deres  Bredder;  Flodernes  og  Kanalernes  talrige 
Arme,  der  forandre  sig  med  hvert  Højvande,  de  udtørrede 
Vandløb,  de  store  Søer  hindre  enhver  Færdsel  til  Lands  og 
ere  ogsaa  en  svær  Hindring  for  Skibsfarten,  ja  gjere  den 
undertiden  umulig  paa  Grund  af  Sandbanker  og  lav  Vand- 
stand. Alt  det  Land,  der  ikke  naas  af  Vandet,  er  derimod 
en  fuldstændig  Sandørk ;  navnlig  i  Sydbabylonien  findes  mile- 
vidt ingen  menneskelig  Bolig.  Et  mere  trøstesløst  Skue,  end 
disse  Egne  frembyde,  findes  efter  Øjenvidners  Udsagn  næppe 

nogensteds  paa  Jorden.  Hvor  der  fordum  rejste  sig  talrige 
Stæder,  smykkede  med  Templer  og  Paladser,  omgivne  af 
Palmelunde  og  frugtbare  Agre,  Sædet  for  livlig  Handel  og 
Industri  og  for  en  ældgammel,  højtudviklet,  i  Præsteskolerne 
bevaret  Dannelse,  dér  ligger  nu  i  heldigste  Tilfælde  en  lille 
Landsby,  hvori  en  Beduinstamme  har  nedsat  sig;  thi  Be- 
duinerne tilhører  nu  det  gamle  Babylonien,  naturligvis  bort- 
set fra  de  store  Stæder  ved  Tigris;  saa  langt  Ørkenen 
rækker,  naar  ogsaa  deres  Herredømme*). 

Dog  ere  end  de  gamle  Beboere  forsvundne,  og  er  deres 
Land  end  gaaet  tabt  for  Kulturen,  træde  dog  deres  Spor  os 
overalt  i  Møde.  Midt  i  Ørkenen,  ikke  sjælden  paa  de  nu 
mest  forsømte  Steder,  hæver  sig  den  ene  Sandhøj  (Tell)  ved 
Siden  af  den  anden;  de  ere  strøede  over  hele  Landet,  fra 
Akerkuf  og  Abu  Habba  ved  Bagdad  ned  efter  til  Mukeijar  og 
Abu  Shahrein  i  Nærheden  af  Kurna,  hvor  Evfrat  og  Tigris 
forene  sig,  og  det  opskyllede  Land  begynder,  som  disse  to 
Floder  have  afsat  i  Løbet  af  den  historiske  Tid.  Disse 
Høje  bedække  Babyloniens  gamle  Stæder  og  have  dannet 
sig  af  Bygningernes  Murbrokker.  Babyloniske  Terrassetemplers 
massive  Stokværk,  ældgamle  Kongeborge  danne  Kjærnen  og 
ere  under  det  skjærmende  Dække  ofte  bevarede  i  meget  be- 
tydeligt Omfang  og  ret  anselig  Højde.  Omkring  dem  ligge 
Ruiner  af  Boligerne,  Mure  og  Grave,  og,  spredt  imellem 
Gruslagene,  Levninger  af  Husgeraadet,  deriblandt  ogsaa  tal- 
rige Skrifter,  offentlige  og  private  Optegnelser,  saa  vel  som 
litterære  Værker,  alt  naturligvis  paa  Tavler  og  Ruller  af 
brændt  Ler;  thi  det  var  jo  det  eneste  Skrivemateriale,  Baby- 
lonierne kjendte.  Ogsaa  Bygningerne  gjemme  værdifulde 
Indskrifter;    det   var  en  gammel  Skik  at  nedgrave   Grund- 


♦)  Vi  kunne  her  ikke  gaa  ind  gaa  det  højst  vigtige  SpørgemaaH 
hvor  vidt  vilde  det  være  muligt  ved  en  bedre  Behandling  at 
gjengive  Landet  sin  Kultur?  At  en  bedre  Regering  end  den 
nuværende,  aldeles  uduelige,  vilde  hæve  Landet  paa  ny,  er 
imidlertid  utvivlsomt. 

læggelsesdokumenterne  ved  Hjørnerne  af  Templernes  Grund- 
vold, og  allerede  de  senere  Konger  have  ved  Restavrering  af 
gamle  Bygninger  søgt  efter  disse  Dokumenter  og  tilføjet 
andre  som  Vidnesbyrd  om  deres  egen  Virksomhed.  Alt,  hvad 
vi  kjende  til  de  gamle  Chaldæere  og  deres  Historie,  skylde 
vi  saa  temmelig  disse  Høje. 

Gjennem  de  historiske  Efterretninger,  vi  have,  navnlig 
fra  de  assyriske  Konger,  kjende  vi  i  det  mindste  tyve  frem- 
ragende Stæder  i  Babylonien,  og  dertil  komme  endnu  utal- 
lige Byer  af  anden  og  tredje  Rang.  Disse  TelPer  eller 
Høje  svare  i  Antal  dertil;  men  endnu  er  kun  en  ringe  Part 
af  dem  saa  vidt  undersøgt,  at  vi  kunne  sige,  hvilken  By 
de  gjemme;  at  enhver  nogenlunde  betydelig  By  har  efterladt 
sig  Spor  og  vil  træde  frem  i  interessante  Ruiner,  naar 
Undersøgelserne  ere  videre  fremskredne,  derom  kan  imidlertid 
enhver  overbevise  sig  ved  at  kaste  et  Blik  paa  et  blot 
nogenlunde  omhyggeligt  Kort  —  og  dog  findes  der  intet, 
som  i  denne  Retning  er  blot  tilnærmelsesvis  fuldstændigt. 
Om  end  Babylonien  maa  staa  tilbage  for  Ægypten  med 
Hensyn  til  Ruinernes  Storartethed,  kan  det  dog  godt  taale 
en  Sammenligning,  naar  det  gj  ælder  Antallet  og  Betydningen 
af  Oldtidslevningerne. 

Undersøgelsen  af  Ruinerne,  der  i  Ægypten  er  skreden 
saa  vidt  frem,  staar  imidlertid  her  endnu  i  sin  allerførste 
Begyndelse.  Dette  har  først  og  fremmest  sin  Grund  i  de 
ydre  Forhold.  Den,  der  vil  foretage  Udgravninger  i  Baby- 
lonien, har  ganske  andre  Vanskeligheder  at  overvinde  end  i 
Ægypten  eller  Ninive.  At  man  paa  Grund  af  Vandstanden 
og  af  Sundhedshensyn  kun  kan  arbejde  om  Vinteren  og  i 
det  tidligste  Foraar,  er  det  mindste  ved  Sagen,  det  er  ogsaa 
Tilfældet  mange  andre  Steder  j  men  da  Sandørkener  og 
forsømte  Vandløb  gjøre  den  største  Del  af  Landet  næsten 
utilgængelig,  og  det  kun  er  beboet  af  Beduiner,  vil  en  viden- 
skabelig Expedition  have  megen  Vanskelighed  ved  at  finde 
Forplejning  og  passende  Arbejdskraft,    og   endelig   mangler 

fremfor  alt  en  fast  Statsmyndighed  i  Landet.  Den  tyrkiske 
Regering  har  kun  ringe  og  vaklende  Indflydelse;  hvem  der 
vil  foretage  sig  noget  i  Babylonien,  maa  staa  sig  godt  med 
alle  de  talrige  Araberstammer;  men  selv  da  er  et  Ophold  i 
Sydbabylonien  kun  muligt,  saa  længe  de  holde  Fred  med 
hinanden;  udbryder  en  af  de  utallige  Stammefejder,  kommer 
hele  Landet  i  en  Tilstand  af  Usikkerhed,  der  umuliggjør 
enhver  fremmods  Ophold.  Det  gaar  ligesom  ved  Under- 
søgelsesrejser  i  det  indre  Arabien;  uforudsete  Hændelser 
kunne  hver  Dag  kuldkaste  den  bedst  lagte  Plan. 

Hvor  store  end  disse  Hindringer  ere,  med  Taalraodighed 
og  Energi  lade  de  sig  dog  overvinde  og  ere  ofte  blevne 
overvundne,  ikke  blot  af  Expeditioner,  der  havde  en  mægtig 
Stats  Avtoritet  til  Dækning,  men  ogsaa  af  dristige  Forskere, 
som  paa  egen  Haand  foretog  Undersøgelser.  I  og  for  sig 
er  maaske  Savnet  af  en  fast  Regering  dog  en  mindre  Hin- 
dring end  den  Uvilje  og  de  uafladelige  Chikaner,  hvormed 
de  arkæologiske  Arbejder  i  Lilleasien  og  senere  i  Assyrien 
have  maattet  kæmpe,  og  dog  er  der  dér  til  Trods  for  dem 
vundet  storartede  Resultater.  At  der  hidtil  er  udrettet  saa 
lidt  i  Babylonien,  har  snarest  sin  Grund  i,  at  man  har  troet, 
her  var  kun  lidt  at  hente,  som  kunde  lønne  sig.  Her  var 
jo  ingen  Templer  af  Marmor  og  Granit,  ingen  i  selve 
Klippen  udhugne  Bygninger,  ingen  Søjlearkitektur  som  i 
Ægypten,  Lilleasien  og  Grækenland.  Hvilke  Oplysninger, 
hvilken  æstetisk  Virkning  kunde  man  vente  sig  af  massive 
Murstensmasser,  af  Templer,  der  bestod  af  kæmpemæssige, 
optaarnede  Terrasser  i  Lighed  med  Pyramiderne,  og  paa 
hvis  Fagader  man  i  det  højeste  kunde  finde  Levninger  af 
en  temmelig  simpel  Ornamentik?  Hvad  man  fandt  af  Kunst- 
sager, var,  bortset  fra  talløse  Seglcylindre,  mest  af  senere 
Oprindelse,  som  Lerfigurerne  af  Gudinder  i  Gravene,  eller 
ogsaa  temmelig  raat  Arbejde  af  forholdsvis  ringe  Literesse. 
De  simple  Lertavler  med  deres  sælsomme  Indskrifter  havde 
vel  Interesse  for  de  faa  lærde,  der  beskæftigede  sig  med  at 

tyde  dem,  men  næppe  for  den  store  Masse,  ja  ikke  engang 
for  den  lærde  Verden,  der,  da  først  Læsningen  af  Kileskriften 
var  fastslaaet  i  sine  Grundtræk,  i  mærkværdig  Forblindelse 
forholdt  sig  ganske  ligegyldig  for  Resultaterne.  Nu  er  det 
ganske  vist  blevet  anderledes,  og  de  have  vundet  almindelig 
Anerkjendelse;  det  er  uden  for  al  Tvivl,  at  ethvert  nyt  Fund 
af  Indskrifter  kan  give  de  rigeste  Oplysninger,  som  rigelig 
kunne  lønne  en  Expedition.  Vi  give  jo  hvert  Aar  ikke  ube- 
tydelige Pengesummer  ud  for  at  samle  nye  græske  og  la- 
tinske Indskrifter  og  blive  sikre  i  Læsningen  af  allerede  be- 
kjendte,  og  dog  gjælder  det  her  kun  om  en  Udvidelse  af 
vor  Viden,  medens  vi  i  Babylonien  først  ville  vinde  Grund- 
laget for  en  sikker  historisk  Indsigt. 

Enhver  Forsker,  der  vil  opdage  noget  i  et  ubekjendt 
Land,  behøver  imidlertid  forst  og  fremmest  Held;  uden  det 
føres  selv  de  kløgtigste  Beregninger  af  et  Udgravergeni  ikke 
til  Maalet;  men  Lykken  har  i  lang  Tid  ikke  været  de  ba- 
byloniske Udgravninger  gunstig.  Navnlig  har  den  franske 
Expedition  under  Fresnel  og  Oppert  (1851—54)  paa  Grund 
af  ugunstige  Omstændigheder  øvet  en  ligefrem  skæbnesvanger 
Indflydelse.*)  De  Tempel-  og  Paladsruiner  i  Babylon,  de 
undersøgte,  gave  kun  meget  ringe  Resultater  —  ikke  fordi 
der  intet  skulde  være  at  finde  i  Babylon,  men  fordi  man 
blandt  de  vidtstrakte  Ruiner  aabenbart  ikke  har  truffet  de 
rette  Steder  — ,  og  hvad  de  fandt  af  Oldsager,  led  Skibbrud 
paa  Tigris  og  ligger  begravet  i  Flodens  Bølger.  Dette 
uheldige  Udfald  virkede  i  lang  Tid  næsten  afskrækkende, 
navnlig  fordi  der  samtidig  blev  gjort  meget  rige  Opdagelser 
i  Assyrien,  og  dog  er  der  i  det  samme  Tidsrum  (1850 — 
1855)  ogsaa  blevet  gjort  betydelige  Opdagelser  i  Babylonien. 
Engelske  Forskere,  Sir  Henry  Rawlinson,  Loftus  og  Taylor, 
undersøgte  en  Række  af  de  gamle  Tell'er  og  bragte  Templer 


*)  De  fremragende   lærde,    der  ledede   Expeditionen,    tillægges 
naturligvis  ingen  Skyld. 

0^  Grave  i  gamle,  berømte  Stæder  som  Uruk,  Larsam,  Ur, 
Eridu,  Nippur  og  Borsippa  for  Dagen.*)  Heller  ikke  var 
her  nogen  Mangel  paa  værdifulde  Indskrifter  fra  Nebukad- 
nezars  og  hans  Efterfølgeres  Tid.  Dog  ere  alle  disse  Ud- 
gravninger ikke  andet  end  en  overfladisk  Undersøgelse  og 
kunde  ikke  være  andet;  vi  ere  derved  blevne  nogenlunde 
orienterede,  men  ingensteds  er  der  bleven  erhvervet  en 
virkelig  dybtgaaende  Indsigt,  og  desuden  er  det  jo  stadig 
kun  faa  af  de  mange  Ruiner,  der  ere  blevne  undersøgte  af 
de  nævnte  Forskere.  Heller  ikke  er  alt,  hvad  de  have  op- 
daget, blevet  offentliggjort,  og  det  vilde  have  været  meget 
ønskeligt  at  faa  nøjere  Oplysninger  om  meget,  hvorpaa  de 
lagde  mindre  Vægt,  navnlig  om  Enkeltheder  ved  Arkitekturen. 
Efter  disse  Udgravninger  indtraadte  der  tyve  Aar  igjennem 
en  fuldstændig  Stilstand  i  Undersøgelsen  af  Babylonien.  Dog 
kom  ved  tilfældige  Fund,  navnlig  af  indfødte  Bunder,  ofte 
værdifulde  Gjenstande  for  Dagen,  fremfor  alt  talrige  Ler- 
tavler; i  Aaret  1876  erhvervede  British  Museum  saaledes 
alene  fra  Babylon  tre  Tusende  Tavler,  som  havde  udgjort 
Arkivet  i  en  rig  Bank  fra  det  ny  babyloniske  Riges  og  Perser- 
herredømmets Tider;  de  indeholdt  Optegnelser  om  Penge- 
forretninger, Kjøb  og  Salg,  Pantsættelse  og  lignende,  der 
give  os  et  dybt  Indblik  i  hin  Tids  sociale,  retslige  og 
kommercielle  Forhold  og  desuden  fastsætte  den  babyloniske 
Histories  Kronologi  flere  Aarhundreder  igjennem.  Endelig  er 
siden  1878  Babyloniens  Undersøgelse  bleven  gjenoptagen 
efter  engelsk  Opfordring  af  Hormuzd  Rassam,  der  allerede 
tidligere    havde  erhvervet  sig  store  Fortjenester  af  Udgrav- 


De  TeH'er,  der  svare  til  disse  Stæder,  bære  "Navnene :  Varka, 
Senkere,  Mukeijar,  Abu  Shahrein,  Niffer,  Birs  Nimrud.  — 
Ogsaa  Ninives  berømte  Undersøger,  Henry  Layard,  har  øvet 
en  forbigaaende  Virksomhed  i  Babylonien  (1851);  ligeledes 
bør  her  nævnes  den  første  systematiske  Undersøger  af  Babels 
og  Ninives  Ruiner,  Cl.  Rich,  engelsk  Sendemand  i  Bagdad 
(1811—1820). 

ningerne  i  Assyrien,  og  denne  Gang  er  der  strax  vundet  be- 
tydelige Resultater.  I  Babylou  fandt  Rassam  foruden 
andre  Kileskriftstavler,  som  navnlig  indeholde  Levninger  af 
litterære  Værker  og  følgelig  stamme  fra  et  gammelt  Biblio- 
thek,  fremfor  alt  historiske  Kildeskrifter  om  Naboned  og 
Kyros,  der  kaste  et  ganske  nyt  Lys  over  det  babyloniske 
Riges  sidste  Tider  og  Begyndelsen  af  det  persiske  Herre- 
dømme, samt  Brudstykker  af  en  fuldstændig  babylonisk 
Kongerække.  Desuden  bleve  flere  andre  Ruindynger  under- 
søgte. I  det  hidtil  ganske  upaaagtede  Abu  Habba  opdagede 
Rassam  den  gamle  Stad  Sippara  og  opgravede  en  Del  af 
Solteraplet,  der  gjemte  flere  historiske  Kildeskrifter.  Hvor 
rig  en  Høst  Rassam  for  øvrigt  har  gjort,  viser  sig  af,  at 
han  i  en  eneste  Campagne,  1880,  angiver  at  have  fundet 
mellem  fyrretyve  og  halvtredsindstyve  Tusende  Lertavler  med 
Kileskrift.  *) 

Paa  samme  Tid  er  den  første  virkelig  omfattende  Ud- 
gravning af  en  babylonisk  Ruinhøj  bleven  foretagen.  Den 
franske  Vicekonsul  i  Basra,  Ernest  de  Sarzec,  kom,  besjælet 
af  Ønsket  om  at  bidrage  til  Landets  Undersøgelse,  til  en  Tell 
ved  den  store  Kanal  Shatt-el-Hai,  der  flyder  midt  igjennem 
Landet  fra  Tigris  til  Evfrat,  og  begyndte  at  grave  paa 
dette  Sted,  som  syntes  at  love  et  godt  Udbytte.  Ruinerne, 
der  bære  Navnet  Tello,  havde  hidtil  været  ganske  ubekj endte 
og  stammede  fra  en  By,  der  ikke  har  spillet  nogen  betydelig 
Rolle  i  den  senere  babyloniske  Historie  og  tidlig  er  for- 
svunden —  vi  vide  endnu  ikke  med  Sikkerhed,  hvorledes 
dens  Navn  lod  (Zirgula?  Sirtella?).  Udgravningerne  bleve 
med  Understøttelse  af  den  franske  Regering  fortsatte  fra 
1877  til  1881,  dog  med  længere  Afbrydelser,  og  det  Ud- 
bytte, de  have  givet,  overtræffer  de  dristigste  Forventninger. 
Vi    faa    et   levende    Indblik   i    Babyloniens   ældste    Tider; 


')  Selvfølgelig  er  Materialet  endnu  paa  ingen  Maade  udnyttet,  ja 
kun  en  ganske  ringe  Brøkdel  af  det  er  offentliggjort. 

Kongeborgene,  Skulpturerne,  Indskrifterne  fra  Tello  naa  til 
det  tredje,  ja  til  Dels  sandsynligvis  til  det  fjerde  Aartusende 
før  Kristus.  Endelig  lære  vi,  hvad  der  er  af  stor  Betyd- 
ning, for  første  Gang  den  gammelbabyloniske  Kunst  at  kjende. 
De  Kongestatuer  af  Diorit,  de  fortræffelig  udarbejdede  Ho- 
veder og  Relieffer  fra  Tello,  sora  nu  ere  en  Pryd  for  Louvre, 
have  gjort  os  bekjendte  med  en  ny  Afdeling  af  Kunst- 
historien, hvorom  vi  hidtil  slet  ingen  Anelse  havde  haft. 


II. 

Vi  ere  naaede  til  Slutningen  af  Oversigten  over  Udgrav- 
ningerne i  Babylonien*);  lad  os  nu  se,  hvad  vi  kunne  ud- 
drage om  Landets  Historie. 

I  de  ældste  Tider  dannede  de  Stæder,  hvis  Levninger 
vi  have  lært  at  kjende,  selvstændige  Samfund.  »Landet 
Sumer  og  Akkad«,  som  man  den  Gang  sagde,  det  vil  sige 
Nord-  og  Sydbabylonien,  var  splittet  i  en  Mængde  smaa 
Stater,  der  hver  havde  sin  Konge,  ganske  som  det  engang 
har  været  Tilfældet  i  Ægypten.  Enhver  Stad  med  sine 
Omgivelser  havde  sin  beskyttende  Gud :  i  Sippara  tilbad  man 
Solguden  som  Skytsaand  for  Staten  og  dens  Indbyggere,  i 
Babel  Merodach,  i  Borsippa  Nebo,  i  Kutha  Nergel,  i  Nippur 
Bel,  i  Uruk  Gudinden  Istar,  i  Chaldæerstaden  Ur,  hvor  fra 
det  gamle  Testament  lader  Abraham  udgaa,  tilbad  man 
Maaneguden  Sin,  i  Eridu  Ea  o.  s.  v.  Til  disse  lokale  Skyts- 
guder kom  endnu  en  Mængde  almindelige  Guddomme  og  en 


♦)  Maa  det  være  os  tilladt,  i  det  mindste  i  en  Anmærkning,  her 
kortelig  at  omtale  de  Udgravninger,  som  i  de  sidste  Aar  ere 
foretagne  af  Franskmændene,  under  Ledelse  af  Dieulafoy,  i 
Suså.  Ogsaa  her  har  man  gjort  betydelige  Fund,  der  navnlig 
ere  af  Vigtighed  for  det  persiske  Riges  Historie  og  Kunst, 
skjønt  hidtil  kun  en  forholdsvis  ringe  Del  af  de  yderst  vidt- 
strakte Ruiner  er  bleven  afdækket. 

talløs  Skare  underordnede  Dæmoner,  og  saaledes  dannedes 
Babyloniernes  Gudeverden.  De  Templer,  den  ældste  Tids 
Konger  have  bygget  for  deres  Guder,  ere  i  Almindelighed 
Landets  ældste  Mindesmærker;  af  Indskrifter  paa  Tegl- 
stenene lære  vi  Navnene  at  kjende  paa  dom,  der  have  bygget 
dem,  og  tillige  Navnene  paa  deres  Efterfølgere,  for  saa  vidt 
disse  have  udvidet  eller  fornyet  de  oprindelige  Anlæg. 

Navnene  paa  disse  Konger  gaa  tilbage  til  langt  ind  i 
det  fjerde  Aartusende  for  Kristus.  En  Indskrift  af  Kong 
Naboued,  den  sidste  indfødte  Hersker  (555 — 539),  lærer  os, 
at  ikke  mindre  end  3200  Aar  før  hans  Tid  byggede  Kong 
Naramsin  af  Akkad,  Sen  af  Sargon,  Soltemplet  i  Sippara, 
altsaa  omtrent  Aar  3750  fer  Kristus.  Vi  besidde  endnu 
Indskrifter  af  denne  Naramsin,  og  deres  Skrifttegn  vise,  at 
de  hore  til  de  allerældste,  der  ere  fundne  i  Babylonien. 
Omtrent  fra  samme  Tid  maa  de  Skulpturer  og  Indskrifter, 
der  ere  fundne  i  Tello,  være,  og  de  talrige  Kongenavne  og 
Bygninger,  som  stamme  fra  de  forskjellige  Stæders  Ruiner, 
fordele  sig  da  over  det  følgende  halvandet  Aartusende.  Vel 
kjende  vi  enkelte  Begivenheder  fra  denne  Tid;  vi  se,  at 
snart  denne,  snart  hin  Stad  havde  Overvægten,  at  enkelte 
Herskere,  der  antoge  den  stolte  Titel  >Konge  over  de  fire 
Verdenshjørner«,  udvidede  deres  Magt,  maaske  over  hele 
Babylonien,  at  de  endogsaa  angrebe  Nabolandene,  maaske 
hen  ad  Syrien  til,  og  at  der  da  igjen  indtraadte  Forfalds- 
tider, da  omboende  Røverstammer,  som  Elymæerne,  der 
boede  i  Landskabet  Susiana,  bred  ind  i  Chaldæa  og  under- 
kastede sig  Kongerne  —  men  at  skrive  hin  Tids  Historie 
er  fuldstændig  umuligt.  Ikke  engang  en  nogenlunde  sikker 
Kongerække  kunne  vi  opstille;  de  enkelte  Vidnesbyrd  staa 
næsten  bestandig  ganske  isolerede,  saa  at  vi  kun  yderst 
sjælden  kunne  paapege  nogen  Sammenhæng.  Alle  de  For- 
søg, der  hidtil  ere  gjorte  paa  at  samle  og  ordne  de  historiske 
Efterretninger,  kunne  kun  gjælde  foreløbig;  sikker  Kundskab 
kan  ikke  faas  uden  gjennem   fortsatte,    omfattende  Udgrav- 

ninger.  Blot  én  Kjendsgjerning  maa  her  endnu  omtales: 
den  Stad,  der  senere  gaar  i  Spidsen  for  Udviklingen,  og 
efter  hvilken  baade  Grækerne  og  vi  opkalde  Landet,  Babel, 
»Guds  Port«,  har  i  ældre  Tider  ikke  spillet  nogen  frem- 
ragende Rolle,  ja  den  har  maaske  ikke  engang  været  Sæde 
for  selvstændige  Herskere.  Stæder  som  Ur,  Uruk,  Sippara 
og  flere  andre  ere  langt  ældre  end  Babylon. 

Heller  ikke  med  Indbyggernes  Nationalitet  i  de  ældste 
Tider  ere  vi  ganske  paa  det  rene.  En  semitisk  Folkestamme, 
der  efter  sit  Sprog  og  sin  Afstamning  i  alt  væsentligt  er 
identisk  med  Assyrerne,  udgjorde  Babyloniens  Befolkning  i 
den  historiske  Tid;  Navnet  Chaldæer  forekommer  ikke  for 
i  det  niende  Aarhundrede  før  Kristus.  Det  synes  imid- 
lertid, som  om  der  forud  for  disse  Semiter  er  gaaet  en  anden 
Befolkning,  og  at  Babyloniens  Kultur  maa  betragtes  som 
deres  Værk.  Vi  besidde  talrige  litterære  Værker,  navnlig  af 
et  religiøst  ludhold,  fra  Bibliotheket  i  Ninive,  der  angives 
at  være  Oversættelser  fra  et  andet,  ganske  forskjelligt  Sprog, 
hvis  Text  findes  ved  Siden  af.  Vi  eje  Ordbøger  og  Gramma- 
tiker i  dette  Sprog,  og  i  Babylonien  har  man  fundet  nogl(3 
Indskiifter,  der  ere  affattede  heri  og  ikke  i  den  semitiske 
Dialekt.  Dette  Sprog  kaldes  det  sumeriske  eller  akkadiske 
efter  Navnene  paa  de  to  Landskaber,  hvori  det  gamle  Ba- 
bylonien var  delt.  End  videre  viser  det  sig,  at  Babyloniernes 
og  Assyrernes  Bogstavsystem,  Kileskriften,  ikke  er  opfundet 
for  det  semitiske  Sprog,  men  for  det  sumeriske,  og  kun  er 
tilpasset  for  det  første,  og  det  ikke  engang  paa  nogen  syn- 
derlig fiffig  Maade.  Kileskriften  er,  ligesom  den  kinesiske 
Skrift,  opstaaet  af  en  Billedskrift,  i  det  de  enkelte  Tegns 
Omrids  opløste  sig  i  Streger.  Disse  Streger  have,  paa  Grund 
af  Materialet,  Teglstenstavler,  hvorpaa  Tegnene  bleve  ind- 
ridsede med  et  Griffel,  faaet  Form  af  Kiler.  De  enkelte 
Skrifttegn  have  i  det  sumeriske  Sprog  i  Almindelighed  den 
Gjenstands  Lydværdi,  som  de  fremstille,  og  ere  da  simpelt- 
hen blevne   til  Stavelsestegn ;    den    indtrængende    semitiske 

Befolkning  har  optaget  disse  Tegn  og  benyttet  dem  til  at 
skrive  deres  eget,  ganske  forskjellige  Sprog.  Ligesom  Skriften 
stammer  ogsaa  Kunst,  Religion  og  Litteratur  fra  den  sumerisk- 
akkadiske  Befolkning;  Semiterne  have  ikke  selv  skabt  den 
Kultur,  hvis  Bærere  de  ere  blevne,  men  arvet  den  fra  den 
ældre  Befolkning,  i  hvis  Hjem  de  trængte  ind,  og  som  de 
efterhaanden  fuldstændig  optoge  i  sig,  og  derefter  have  de 
udviklet  den  videre. 

Hvad  her  er  fremstillet,  kan  angives  at  være  den  for 
Tiden  herskende  Anskuelse,  hvortil  ogsaa  Forfatteren  af 
denne  Oversigt  bekjender  sig.  Dog  tør  dette  Punkt  ikke 
berøres,  uden  at  det  maa  tilføjes,  at  ikke  blot  er^  alle  disse 
Enkeltheder  blevne  bestridte,  men  at  endogsaa  mange  lærde 
aldeles  benægte  det  sumerisk-akkadiske  Sprogs  Existens; 
efter  deres  Forklaring  skulde  de  Skrifter,  vi  antage  for  at 
være  forfattede  i  dette  Sprog,  være  affattede  i  en  Slags 
Lønskrift.  Denne  Anskuelse  forekommer  mig  aldeles  uhold- 
bar; men  en  definitiv,  uomstødelig  Afgjørelse  af  dette  vigtige 
Spørgsmaal  kan  kun  opnaas,  naar  vort  Materiale  er  blevet 
formeret  ved  nye  Udgravninger  i  Babylonien. 

Lad  os  imidlertid  vende  tilbage  til  Landets  Historie. 
Omtrent  Aar  2000  før  Kristus  begynder  den  at  antage  tyde- 
ligere Omrids.  Ved  Siden  af  de  ældre  Stæder  begynder  nu 
ogsaa  Babylon  at  faa  Betydning,  og  snart  overfløj  er  den  sine 
Medbejlere  Det  lykkes  Kong  Chammurabi  af  Babylon  at 
underkaste  sig  hele  Landet,  og  fra  nu  af  er  Babel  Landets 
Hovedstad;  den  svinger  sig  op  til  at  være  Forasiens  mest 
blomstrende  og  rigeste  Stad,  hvor  Landets  gamle  Kultur  mere 
og  mere  koncentreres,  og  paa  hvis  Markeder  Handelsmænd  fra 
Øst  og  Vest  mødes.  Chammurabis  og  hans  Efterfølgeres 
Regering  synes  at  betegne  et  Glanspunkt  i  Chaldæas  Hi- 
storie; Kongerne  rose  sig  af  deres  Bygningsarbejder  og 
Kanalanlæg,  og  talrige  Privatoptegnelser  fra  den  Tid  vidne 
om  den  Velstand,  der  herskede  i  Landet.  Derefter  følge 
imidlertid  nye  Uroligheder ;  en  krigersk,  af  Rov  og  Plyndring 

levende  Folkestamme  falder  ind  i  Babylonien  og  erobrer, 
omtrent  Aar  1500,  den  vigtigste  Del  af  Landet,  navnlig 
Babel  selv.  Disse  Erobrere  vare  Kossæerne,  der  beboede 
de  iranske  Bjærge  og  i  Karakter  lignede  Nutidens  Kurder, 
som  bo  omtrent  samme  Sted.  Der  indtraadte  nu  i  Baby- 
lonien en  Tilstand,  som  ofte  senere  er  vendt  tilbage  under 
det  seldshukiske  og  tyrkiske  Herredømme  i  Forasien:  en 
fremmed,  krigersk  Folkestamme,  hvis  eneste  Beskæftigelse 
er  Kamp  og  Krig,  har  tilranet  sig  Magten,  indsætter  og 
afsætter  Kongerne  og  skalter  og  valter  i  Landet  efter  eget 
Tykke. 

Derved  lammes  efterhaanden  Landets  Evne  til  at  for- 
svare sig,  Statens  Enhed  opløses,  i  den  sydlige  Del  danner 
sig  paa  ny  en  hel  Række  Smaastater,  og  de  vedvarende 
Uroligheder  udarte  næsten  til  et  fuldstændigt  Anarki.  Hvor 
meget  Landets  Velstand  maatte  lide  under  et  saadant  Herre- 
dømme, er  let  at  indse;  kun  Babel,  Kossæernes  Hovedstad, 
bevarede  sin  Glans  og  Rigdom. 

Medens  Babylonien  saaledes  var  i  Tilbagegang,  hævede 
Assurstaten  ved  dens  Nordgrænse  sig  mere  og  mere.  As- 
syrerne ere,  som  før  bemærket,  en  semitisk  Folkestamme, 
der  paa  det  nejeste  er  beslægtet  med  Chaldæerne  og  har 
laant  hele  sin  Kultur,  Religion,  Skrift,  Kunst  og  Litteratur 
fra  dem.  Det  synes  næsten,  som  om  Assur  oprindelig  har 
været  en  babylonisk  Koloni.  Kun  ved  en  mere  krigersk 
Karakter  og  ved  en  stræng  militær  Statsordning  adskille  de 
sig  fra  deres  sydlige  Naboer,  der  vare  dem  overlegne  i 
Kultur.  De  assyriske  Konger  gjorde  nu  stadige  nye  Forsøg 
paa  at  underkaste  sig  det  beslægtede  Babylonien,  deres 
Guders  og  Kulturs  Hjemstavn.  Disse  Kampe,  som  vi  til 
Dels  kjende  meget  nøje  gjennem  de  assyriske  Mindesmærker, 
førtes  Aarhundreder  igjennem  med  skiftende  Held.  I  disse 
Krige  blev  Kossæernes  Magt  fuldstændig  brudt;  men  den 
indfødte  Befolkning  var  ikke  mere  i  Stand  til  at  hævde  sin 
Uafhængighed.     Vel   forsvarede    de  enkelte  Smaastater  sig 

til  Dels  paa  det  mest  haardnakkede;  navnlig  udstedte  Mero- 
dachbaliddin,  Kong  Hiskias  sanatklige,  stadig  nye  Opraab 
til  at  kæmpe  for  Friheden;  men  til  sidst  blev  dog  al  Mod- 
stand knækket  af  de  store  Erobrere  Tiglat  Pileser,  Sargon 
og  Sanherib,  og  hele  Landet  indlemmet  i  det  assyriske  Rige. 
Under  disse  Kampe  blev  Babel,  til  Straf  for  gjentagne  Op- 
stande, fuldstændig  ødelagt  af  Sanherib  (692).  Selv  de 
haardhudede  Assyrere,  der  ellers  ikke  vege  tilbage  for  nogen 
Grusomhed,  felte  dog  en  vis  Rædsel  ved  at  se  det  store 
Kulturcentrum  blive  lagt  ede,  og  Sanheribs  Søn,  Assarhaddon, 
søgte  at  sone  sin  Faders  Brøde  ved  at  lade  Babel  gjenop- 
bygge;  men  som  Sæde  for  en  assyrisk  Statholder  kunde 
det  ikke  vinde  sin  gamle  Glans  tilbage,  og  indtil  Nebukad- 
nezars  Tid  blev  en  stor  Del  af  Staden  liggende  øde. 

Tiglat  Pileser  (745—727)  og  Sargon  (722—705),  mæg- 
tige, klartskuende  Herskernaturer,  have  med  hensynsløs,  men 
beundringsværdig  Energi  sammenloddet  et  stort  Rige,  der 
omfattede  hele  den  semitiske  Verden,  ja  endog  bredte  sig 
ud  over  den  til  alle  Sider.  Højt  oppe  i  Irans  Højland  og 
paa  den  anden  Side  til  Lilleasien  strakte  sig  deres  Magt. 
De  forstode  at  knække  de  overvundne  Nationer  og  knuse  al 
Modstand  ved  at  bortføre  de  bedste  Elementer  af  Befolk- 
ningen og  anlægge  nye  Kolonier  i  Steden.  Paa  hele  den 
Strækning,  som  engang  har  været  behersket  af  Assyrerne,  er 
der  aldrig  siden  vaagnet  nogen  levende  Nationalitetsfølelse 
eller  Stræben  efter  Frihed  og  Selvstændighed.  Sanherib 
(705—681)  havde  endnu  svære  Kampe  at  bestaa;  men  hans 
Efterfølgere,  Assarhaddon  (681 — 668)  og  Assurbanipal  (Sar- 
danapal,  668 — 625)  kunde  regere  i  Fred,  naar  vi  se  bort 
fra  deres  først  heldige,  men  til  sidst  dog  mislykkede  Forsøg 
paa  at  erobre  Ægypten.  De  Lande,  som  deres  Forfædre 
havde  vundet  i  blodige  Kampe,  toge  et  nyt  Opsving,  Han- 
delen trivedes,  og  at  Sansen  for  fredelige  Kunster  vaagnede 
hos  det  herskende  Folk,  derom  have  vi  et  tydeligt  Vidnes- 
byrd i  det  før  omtalte  store  Bibliothek,  som  blev  samlet  af 

Assurbanipal,  der  lod  hele  den  babylonisk-assyriske  Litteratur 
afskrive  paa  ny. 

I  den  anden  Halvdel  af  det  syvende  Aarhundrede  gik 
det  mægtige  Rige  til  Grunde.  Endnu  niangle  vi  alle  nøjere 
Efterretninger  om,  hvorledes  denne  store  Krisis  gik  for  sig. 
Fremmede  Folkestammer  brede  ind  i  Forasien,  Kimraerierne 
fra  Vest,  de  sakiske  Skyther  fra  Øst;  under  sine  fortsatte 
Kampe  mod  de  assyriske  Erobrere  naaede  den  mediske  Na- 
tion til  Enighed  og  gik  fra  Forsvar  over  til  Angreb;  i  Ba- 
bylon gjorde  Statholderen  Nabopolassar  (625)  sig  uafhængig. 
Til  sidst,  da  alle  Provinser  vare  gaaede  tabte,  forbandt  den 
mediske  Konge  sig  med  den  babyloniske  mod  den  forhadte 
Fjende.  Assyriens  Hovedstæder  bleve  erobrede  og  fuld- 
stændig ødelagte,  Nationen  tilintetgjort  (606).  Byttet  delte 
de  to  Forbundsfæller  imellem  sig;  det  egentlige  Assyrien 
og  de  nordlige  Lande  tilfaldt  Medien,  Mesopotamien  og 
Syrien  Babylon. 

Det  nybabvloniske  Rige,  der  var  opstaaet  paa  denne 
Maade,  udviklede  sig  under  Nabopolassars  Efterfølger,  Ne- 
bukadnezar  (604 — 562).  Vi  kjende  fra  Barndommen  af  hans 
Navn,  og  han  staar  for  os  som  en  vældig  Kriger  og  raa 
Erobrer  —  og  dog  var  han  intet  mindre  end  det.  Vel  har 
han  kæmpet  for  at  befæste  sit  Rige  og  værge  sig  mod  ydre 
Angreb;  vel  har  han  maattet  gribe  til  energiske  Forholds- 
regler mod  den  forblindede  jødiske  Nation,  der,  stolende  paa 
Ægyptens  usikre  Hjælp,  stadig  paa  ny  gjorde  Opstand  mod 
hans  Herredømme;  men  aldrig  har  han  jaget  efter  en  Ero- 
brers Ry.  Hans  hele  Virksomhed  var  rettet  paa  atter  at 
hæve  sit  Fædreland  og  læge  de  svære  Saar,  Assyrerne 
havde  slaaet.  Ved  kraftige  Forholdsregler  søgte  han  at 
styrke  sit  Rige  og  værne  det  mod  de  Parer,  der  stadig 
truede  det  fra  Medien.  Det  Babylon,  Grækerne  kjende, 
med  dets  vældige  Mure,  med  de  store  Templer  og  Paladser, 
med  Haveanlag,  som  det  granske  Sagn  tilskriver  Semiramis, 
og   som    ansaas    for   et    af  Verdens  Underværker,    er    hans 

Værk.  Han  har  skabt  Staden  paa  ny  og  gjort  den  mere 
glimrende,  end  den  var,  før  Sanherib  ødelagde  den.  Lige- 
ledes sørgede  han  ivrig  for  Landets  Befæstning,  for  Kanaler 
og  Diger  og  for  Landets  talrige  andre  Stæder,  der  vare 
ødelagte,  og  hvis  Templer  laa  i  Ruiner.  Hans  Værk  blev 
fortsat  af  Naboned  (555 — 539),  der  fulgte  ham  paa  Tronen 
efter  flere  korte  Mellemregeringer,  og  hvis  Virksomhed  især 
gik  ud  paa  at  gjenoprejse  Templerne  i  en  hel  Række 
Stæder. 

Det  gjenopstandne  Rige  skulde  imidlertid  ikke  blive  af 
lang  Varighed.  Saa  længe  alle  Forasiens  Herskere  vare 
enige  i  at  holde  Fred  og  respektere  deres  Naboers  Stilling, 
kunde  det  blomstre  og  trives;  men  nu  bleve  alle  de  be- 
staaende  Tilstande  kuldkastede  af  Kyros,  der  i  Aaret  550 
erobrede  Ekbatana  og  gjorde  Ende  paa  det  raediske  Rige. 
Man  saae  den  truende  Fare;  Lydien,  Babylon  og  Ægypten 
forenede  sig  til  en  fælles  Kamp  mod  den  persiske  Erobrer; 
men  deres  Planer  kom  ikke  til  Udførelse;  før  deres  Tropper 
kunde  forene  sig,  havde  Kyros  overvundet  Krøsus  og  under- 
kastet sig  Lydien  (546).  Faa  Aar  senere  beredte  han 
Naboned  samme  Skæbne;  Kongen  blev  overvunden  og  fangen, 
og  hans  Hovedstad  overgav  sig  uden  Sværdslag  (539). 

Med  Babylons  Erobring  af  Kyros  ender  Babyloniens 
Historie.  Vel  har  Babel'  endnu  engang  gjort  Forsøg  paa  at 
afkaste  det  fremmede  Aag  ved  to  rask  paa  hinanden  følgende 
Opstande  mod  Darius;  men  det  lykkedes  Perserkongen  at 
kue  dem.  Siden  vedblev  Staden  at  være  en  af  Perser- 
kongernes Residensstæder,  indtil  Alexander  erobrede  den  og 
udkaarede  den  til  at  være  Hovedstad  i  hans  Verdensrige; 
men  hans  Rige  gik  til  Grunde  ved  hans  Død,  Arbejderne 
paa  Beltemplet,  som  han  havde  ladet  paabegynde,  bleve 
ufuldendte,  og  hans  Efterfølgere  stræbte  systematisk  efter  at 
tilintetgjøre  den  gamle  Nationalitet  med  dens  aandelige  og 
politiske  Midtpunkt  og  optage  den  i  den  nye  hellenistiske 
Kultur.     Ved  Tigris,   faa  Mile  nord   for  Babel,    grundlagde 

Seleukos  I.  den  nye  Verdensstad  Seleucia  med  den  ufor- 
dulgte Hensigt  at  fortrænge  den  gamle  Hovedstad,  standse 
dens  Handel  og  berøve  den  al  politisk  Betydning.  Foruden 
Seleucia  opstode  talrige  andre  Grækerkolonier  i  Landet  som 
Apamea,  Charax,  Apollonia.  Imidlertid  formaaede  Grækerne 
heller  ikke  at  holde  sig  i  Længden;  i  Aaret  130  bukkede 
Seleuciderne  under  for  Partherne.  Trods  al  Modstand  og 
talrige  Opror  maatte  Grækerne  hinsides  Evfrat  bøje  sig 
under  Barbarernes  Herredømme.  Dog  bevarede  Seleucia 
mange  Aar  igjennem  sin  Selvstændighed,  og  Arsakiderne, 
der  opsloge  deres  Hof  lige  over  for  i  Ktesiphon,  vovede  ikke 
ligefrem  at  angribe  den  blomstrende  Handelsstad,  hvis 
Kultur  de  ikke  kunde  undvære.  Det  var  Romerne,  som  i 
Aaret  164  efter  Kristus  ødelagde  Hellenismens  Bul  værk  mod 
Øst  og  derved  leverede  et  Sidestykke  til  Ødelæggelsen  af 
Karthago  og  Korinth.  Siden  den  Tid  hensygnede  den 
græske  Kultur  i  Orienten,  og  efter  Grundlæggelsen  af  det 
nypersiske  Rige  (226  efter  Kr.)  forsvandt  den  ganske. 

Derfor  vaagnede  imidlertid  den  oldbabyloniske  Natio- 
nalitet ikke  op  igjen ;  da  den  græske  Kultur  gik  til  Grunde, 
var  den  babyloniske  ogsaa  forsvunden.  Ganske  vist  taltes 
det  gamle  Sprog  i  Babylon  endnu  i  Tiden  efter  Kristus; 
man  har  fundet  Privatoptegnelser  i  Kileskrift  om  Handels- 
forretninger, der  stamme  fra  det  første  Aarhundrede  efter 
Kristus,  og  Chaldæernes  gamle  Visdom  blev  endnu  længe 
præket  i  Sipparas,  Borsippas  og  Uruks  Templer.  Ja,  Læren 
om  Stjærnernes  Indflydelse  paa  Menneskers  Skjæbne  blev 
først  nu  ret  udbredt  i  den  store,  græske  Kulturverden.  Dog 
de  gamle  Stæder  forfaldt  —  Babel  bliver  allerede  ved 
Kristi  Fødsel  omtalt  som  en  stor  Ørken  — ,  Indbyggerne 
flyttede  over  til  Seleucia,  Ktesiphon  og  andre  Stæder,  og 
saaledes  gik  det  til,  at  der  snart  kun  laa  usle  Landsbyer 
paa  det  Sted,  hvor  fordum  den  gamle  Kæmpestad  havde 
rejst  sig,  og  det,   skjent   den  aldrig  var  bleven  tilintetgjort- 

Af  endnu  større  Betydning  var  det,  at  den  gamle  Be- 

folkning  glemte  sit  Sprog  og  sin  Nationalitet.  Allerede  paa 
Assyrernes  Tid  træffe  vi  talrige  aramæiske  (syriske)  Stammer 
i  Chaldæa,  og  aramæiske  Kjøbmænd  og  Haandværkere  ned- 
satte sig  i  alle  Forasiens  Stæder. 

Overalt  fortrængte  de  efterhaanden  den  gamle  Befolk- 
ning, deres  Sprog  er  allerede  paa  Peisernes  Tid  det  her- 
skende, og  ligesom  Hebraisk  uddør  i  Palæstina  og  bliver 
erstattet  af  Syrisk,  saaledes  maatte  det  oldbabyloniske  Sprog 
vige  derfor.  Da  Kristendommen,  der  overalt  i  den  semitiske 
Verden  betjente  sig  af  det  syriske  Sprog,  nu  ogsaa  trængte 
ind  i  Landet,  blev  den  |allerede  uddøde,  oprindelige  Litte- 
ratur viet  til  Undergang.  Da  senere  Islam  sejrede,  gjentog 
sig  som  bekjendt  det  samme  endnu  engang;  de  store  Stæder 
fra  Sassanidernes  Tid,  Ktesiphon  og  dens  Nabobyer,  maatte 
vige  [for  Basra  og  Kufa  og  fremfor  alle  for  Bagdad,  og 
Araberne  traadte  i  Aramæernes  Sted. 


IH. 

Allerede  denne  korte  Skitse  viser,  hvor  lidet  vi  endnu 
kjende  til  Babyloniens  Historie.  Kun  om  de  sidste  Aar- 
hundreder,  da  assyriske,  hebraiske  og  græske  Efterretninger 
bøde  paa  dø  sparsomme  babyloniske  Kilder,  vide  vi  nogen- 
lunde Besked,  og  dog  mangler  ogsaa  her  uendelig  meget. 

At  dette  kan  blive  anderledes,  have  de  føromtalte  Ud- 
gravninger til  fulde  bevist.  Lige  saa  vel  som  de  assyriske 
Konger,  have  ogsaa  de  babyloniske  ladet  forfatte  Annaler, 
det  vil  sige  kronologisk  ordnede  Beretninger  om  deres  Be- 
drifter, og  da  Bassam  har  opdaget  Brudstykker  af  Naboneds 
Annaler,  tør  vi  gjøre  os  Haab  om  engang  at  finde  dem  alle. 
Ogsaa  af  Nebukadnezars  Annaler  har  man  i  nogle  Aar  kjendt 
et  ubetydeligt  Brudstykke-,  hvis  disse  engang  bringes  fuld- 
stændig for  Dagens  Lys,  vil  man  kunne  faa  Opklaring  paa 
de  store  Bevægelser   ved   Slutningen    af   det    syvende  Aar- 


Udgravninger  i  Babylonien.  41 

hundrede,  hvori  Assyrernes  Rige  gik  til  Grunde,  og  dér  vil 
man  f.  Ex.  ogsaa  kunne  læse  den  babyloniske  Skildring  af 
Jerusalems  Ødelæggelse.  Som  tidligere  nævnt  ere  heller 
ikke  Babels  og  andre  gamle  Stæders  Bibliotheker  gaaede 
sporløst  til  Grunde;  naar  man  mindes,  hvilken  Fylde  af 
Kundskab  Assurbanipals  Bibliothek  i  Ninive  har  bragt  os, 
kan  man  begribe,  hvor  ønskeligt  det  vilde  være,  om  ogsaa 
de  babyloniske  Bog-  eller  rettere  sagt  Lertavlesamlinger 
kunde  blive  fremdragne  af  deres  Skjul. 

Naar  man  i  Babylon  fremfor  alt  tør  vente  at  finde 
Levninger  af  det  nybabyloniske  Rige,  af  den  af  Nebukadnezar 
gjenopbyggede  Stad,  vil  man  i  de  talrige,  til  Dels  endnu 
ganske  uberørte  eller  kun  flygtig  undersøgte  Tell'er  i  den 
øvrige  Del  af  Landet  overvejende  kunne  haabe  at  finde  Op- 
lysninger om  Chaldæas  ældre  og  ældste  Tider.  De  nyeste 
Udgravninger,  navnlig  de  i  Tello,  bevise  imidlertid,  at  man 
ogsaa  kan  finde  andet  her  end  tørre  Kileskrifter.  Om  man 
end  aldrig  her  tør  vente  en  saadan  Overflod  paa  Mindes- 
mærker af  Sten  og  Malm,  som  Ægypten  har  ydet  og  endnu 
bestandig  yder,  tør  man  dog  haabe,  at  endnu  talrige  Monu- 
menter kunne  drages  frem  af  Ruinerne,  gjennem  hvilke  man 
kan  lære  en  fuldt  udviklet  Kunst  at  kjende,  hvis  Indflydelse 
strækker  sig  langt  ud  over  Forasien,  lige  til  Grækenland. 

S.  M. 


St.  Petersborg  og  London*). 

En  Diplomats   Erindringer  fra   1852—56. 


I. 

St.  Petersborg  1852  —  53. 

(Slutning) 

V  ore  Læsere  mindes,  hvilken  Opsigt  det  vakte  i  Evropa, 
da  den  forhastede  Mobilisering  af  4de  og  5te  Armékorps  ved 
den  tyrkiske  Grænse  rygtedes.  Efter  dette  Mellemspil 
blev  Fredspiben  imidlertid  mere  end  nogen  Sinde  tagen 
frem,  og  navnlig  trakteredes  den  med  Mesterskab  af  Nessel- 
rode;  ingen  var  mere  end  han  gjennemtrængt  af  den  Over- 
tydelse, at  Tyrkiets  Erobring,  selv  om  den  lykkedes,  vilde 
være  en  Daarskab,  som  kunde  sætte  det  russiske  Kiges 
Existens  paa  Spil. 

Denne  ved  et  Fyrstelune  improviserede  Mobilisering 
finder  i  øvrigt  sin  delvise  Forklaring  i  den  Omstændighed, 
at  Kejseren  betragtede  Indrømmelsen  af  de  østerrigske  For- 
dringer som  et  Bevis  paa  Portens  Svaghed.  Menschikoffs 
Sendelse  maa  derfor  opfattes  som  det  russiske  Paroli  paa 
Leiningens  Mission. 

I  Søromaner  og  Rejsebeskrivelser  spiller  altid  den  lille 
sorte  Sky   en   Hovedrolle;    den   vejrkyndige  Kaptejn    ser   i 


*)  JCfter  Vitzthum  v.  Eckstådt,    se   Historisk   Arkiv   XVIII. 
Bind,  S.  372  og  flg. 

denne  Sky  et  Forbud  paa  en  truende  Storm,  medens  Passa- 
gererne uden  at  ane  noget  ondt  glæde  sig  over  den  blaa 
Himmel  og  det  spejlglatte  Hav;  den  lille  sorte  Sky,  der 
havde  vist  sig  over  de  hellige  Steder  i  Jerusalem,  gjorde 
heller  intet  Skaar  i  den  fornemme  Verdens  Fornøjelser  under 
Vinteren  1852-53. 

Jeg  savnede  med  Smerte  den  jævne,  naturlige  Tone, 
som  giver  Wiener-Selskabslivet  Præget  af  en  Familiekreds, 
og  J6g  opdagede  snart  en  Forskjel  mellem  det  osterrigske 
og  det  russiske  Aristokrati.  Hvorvel  det  ikke  længere  var 
ganske  saa  galt  fat  med  sidstnævnte  Aristokrati  som  under 
Paul  I.'s  Regering,  der  engang  aldeles  ugenert  sagde  til  en 
fremmed  Diplomat:  »En  Russie  il  n*y  a  de  noble  que  celui 
å  qui  je  parle  et  tant  que  je  lui  parle«,  faldt  Akcenten 
dog  langt  stærkere  paa  Tjenesterangen  —  Tschin  —  end 
paa  Fødselen.  Der  fandtes  ganske  vist  nogle  gamle  Slægter, 
som  roste  sig  af  at  nedstamme  fra  Rurik  og  derfor  kaldtes 
Ruriksfamilier ;  under  fire  Øjne  pralede  Medlemmerne  af 
disse  Familier  af  at  være  ældre  og  mere  fornemme  end  Ro- 
manofferne;  de  vovede  endog  undertiden  at  tilføje,  at  Ro- 
manofferne  selv  vare  uddøde,  og  at  Dynastiet  var  tysk. 

Det  urrussiske  Væsen,  som  fremtraadte  saa  stærkt  efter 
Krimkrigen,  var  den  Gang  først  i  sin  Vorden;  men  man 
begyndte  dog  alt  i  Salonerne  med  en  vis  Affektation  (!)  at 
tale  Russisk,  at  sammenligne  Historieskriveren  Karamsin 
med  Tacitus,  Digteren  Puschkin  med  Goethe.  Og  dog  er 
Karamsins  »Ruslands  Historie«  skreven  in  usum  Delphini, 
medens  Puschkin  vel  var  en  Digter  og  visselig  har  bidraget 
meget  til  at  give  sit  Folks  melodiske  Sprog  et  Skriftsprogs 
Værd,  men  et  Universalgeni  som  Goethe  var  han  ikke,  og 
for  Udlandet  har  han  i  kulturhistorisk  Henseende  kun  ringe 
Betydning. 

Nationalitetsrusen  gav  sig  dog  alt  Luft  i  et  Tyskerhad. 
Sandt  nok,  de  højeste  Pladser  i  Hæren  og  Diplomatiet  vare 

besatte  af  Tyskere*),  og  den  kurlandske  og  livlandske  Adels 
talrige  Sønner  betragtede  det  russiske  Rige,  omtrent  som 
før  Reformbillen  den  engelske  Adels  yngre  Sønner  betragtede 
Indien,  d.  v.  s.  som  et  uudtømmeligt  Findested  for  Æresposter 
og  Rigdomme;  men  naar  Kejserne  valgte  deres  fortroligste 
Tjenere  blandt  disse  Sønner  af  den  tyske  Sværdordens 
Riddere,  havde  de  god  Grund  hertil;  i  sund  Dømmekraft, 
udholdende  Arbejdslyst,  og  navnlig  i  Troskab  og  Ærlighed 
vare  Tyskerne  afgjort  Russernes  Overmænd. 

En  af  disse  Kurlændere,  hvem  jeg  kjendte  fra  Dresden, 
og  som  beklædte  en  af  de  højeste  Poster  i  Udenrigsmini- 
steriet, afslørede  mig  en  besynderlig  Historie ;  han  forsikrede, 
at  han  selv  havde  advaret  Kejseren  for  det  russiske  Partis 
Overmod  med  de  Ord:  »Naar  De  ikke  holder  Styr  paa  dette 
Uvæsen,  ville  vi  under  Deres  Regering  endnu  opleve  en  Bar- 
tholomæusnat  paa  alle  tyske  Embedsmænd«.  Kejseren  var 
—  tilføjede  min  Ven  —  bleven  meget  alvorlig  og  havde 
lovet  at  raade  Bod  herpaa. 

At  Tyskeren  Nesselrode  gav  sine  Landsmænd  Fortrinnet, 
lagdes  ham  med  urette  til  Last;  thi  hverken  Meyendorff  i 
Wien,  Brunnow  i  London  eller  Budberg  i  Berlin  havde  det 
været  let  at  erstatte  med  Russere;  selv  Korsikaneren  Pozzo 
di  Borgo  maatte  jo  i  mange  Aar  som  Sendemand  repræsen- 
tere Rusland  i  Paris,  da  ingen  dygtigere  lod  sig  opdrive. 
I  selve  de  højere  Selskabskredse  var  Tyskerhadet  lidet  frem- 
trædende, og  af  de  kejserlige  Prinser  gjaldt  kun  den  næst- 
ældste, Konstantin,  fra  Ungdommen  for  det  gammelrussiske 
Partis  Protektor;  Kejseren  holdt  af  ham,  »min  Admiral«, 
som  han  kaldte  Sønnen,  men  holdt  ham  meget  stramt. 

Blandt  de  Huse,  der  stode  aabne  for  os  fremmede,  ud- 
mærkede navnlig  Grev  Stroganoffs  sig.     Den  gamle,  firsinds- 


*)  En  russisk  General  af  tysk  Byrd  gjennemgik  engang  Militær- 
Kalenderen  med  mig  og  beviste  af  Officerernes  Navneforteg- 
nelse, at  Procenten  af  Tyskerne   steg  med  hvert  højere  Trin. 

tyveaarige  Herre  var  blind,  men  aandelig  frisk  og  munter; 
han  havde  i  sin  Ungdom  repræsenteret  Rusland  ved  flere 
evropæiske  Hoffer  og  ikke  afbrudt  sine  gamle  Forbindelser. 
Hans  anden  Hustru  Julie  var  en  Portugiserinde  af  Fødsel, 
en  Grevinde  Oynhauseu,  Datter  eller  Barnebarn  af  en  i 
Portugal  naturaliseret  Hannoveraner.  Grevinde  Julie  var 
omtrent  tyve  Aar  yngre  end  sin  blinde  Husbond,  men  ud- 
foldede i  sjælden  Grad  et  selskabeligt  Liv.  Det  smukke 
Hus,  der  var  smykket  med  Kunstskatte  af  enhver  Art,  blandt 
andet  ogsaa  med  værdifuldt  Meissener-Porcellæn,  var  tidlig 
og  sildig  fyldt  med  besøgende.  Efter  gammelrussisk  Skik 
var  der  hver  Dag  aabent  Taffel,  hvor  man  altid  fandt  en 
Plads  uden  Hensyn  til,  om  man  var  bedt.  Den  ældste  Søn 
af  første  Ægteskab,  en  Mand  alt  oppe  i  Treserne,  den  en- 
armede General  Stroganoff  var  paa  hin  Tid  Indenrigsminister 
og  gik  for  en  energisk  Embedsmand.  Den  yngre,  Gregor, 
var  Oberst  og  Kejserens  Fløjadjutant  og  skulde  snart  ind- 
træde i  morganatisk  Ægteskab  med  hans  Datter,  Storfyrst- 
inde Marie,  Enkehertuginden  af  Leuchtenberg.  Man  kunde 
just  ikke  paastaa,  at  Grevinde  Julie  udmærkede  sig  ved 
Aand,  men  hun  var  Hjærtensgod  og  rørende  i  sin  Omsorg 
for  den  blinde  Husbond.  Et  Antal  unge  Niecer,  blandt 
hvilke  jeg  kun  vil  nævne  den  henrivende  Grevinde  Orloff- 
Deuisoff  —  den  samme,  der  senere  i  andet  Ægteskab  blev 
gift  med  Grev  Schuvaloff  — ,  oplivede  denne  evropæiske 
Salon.  Der  musiceredes,  undertiden  var  der  ogsaa  Oplæsning, 
og  enhver  kom  og  gik,  som  han  fandt  for  godt. 

Blandt  Ministrene  var  den  tidligere  Sendemand  i  Paris, 
Grev  Kisselev,  som  nu  stod  i  Spidsen  for  det  kejserlige 
Domænedepartement,  ligeledes  meget  elskværdig  over  for  os 
fremmede. 

Ogsaa  Pratasoff,  Kejserens  Generaladjutant,  der  som 
Formand  for  den  hellige  Synode  i  Speg  kaldtes  den  russiske 
Pave,  tog  gjærne  imod  fremmede,  navnlig  om  Sommeren 
ude  paa  sit  Landsted  i  Nærheden  af  Staden. 

General  Grev  Kouschelev,  Grev  Voronzoff-Daschkoff  og 
hans  elskværdige  Hustru  samt  mange  andre  holdt  ligeledes 
aabent  Hus. 

Historieskriveren  Karamsins  Døtre  holdt  en  Salon  af  en 
særlig  Art;  den  ældste,  som  havde  ægtet  en  Fyrst  Met- 
scherski,  var  svagelig,  men  hendes  yngre  ugifte  Søstre  toge 
imod  hver  Aften,  og  de  og  deres  Svoger  saae  gjærne,  at 
man  kom  til  dem,  naar  man  forlod  Ballerne;  selv  om 
man  mødte  henimod  fire  om  Morgenen,  var  dette  ikke  paa- 
faldende.  Vi  forlode  ofte  først  ved  højlys  Dag  dette  gjæst- 
fri  Hus. 

Paladset  Beloselski,  et  af  de  smukkeste  i  Staden,  og 
som  senere  indkjøbtes  for  en  af  Storfyrsterne,  en  Broder  til 
den  regerende  Kejser,  beboedes  paa  hin  Tid  af  Fyrstinde 
Helene  Kotschubej,  født  Grevinde  Benkendorff,  som  i  det 
betrukne  Boudoir  bar  Sorg  for  sin  nylig  afdøde  anden 
Husbond;  hun  tog  nok  imod  sine  Venner,  men  gav  hin 
Vinter  aldrig  Møde  i  Selskaber. 

Hendes  Datter  af  første  Ægteskab,  Fyrstinde  Lise  Tru- 
betzkoj,  født  Beloselski,  der  nylig  var  bleven  gift,  gjorde 
Honnørs  ved  Moderens  Fester;  den  ene  bestod  i  meget  smag- 
fuldt arrangerede  Tableauer,  den  anden  var  mere  original; 
det  var  den  brugelige  højtidelige  Paaskefrokost  efter  den 
lange  russiske  Fastetid.  Flere  af  de  fornemme  russiske  Fa- 
milier holdt  ligesom  Hoffet  særlige  Sangerkor,  der  i  Hus- 
kapellerne  maatte  foredrage  religiøse  Hymner  uden  nogen 
instrumental  Ledsagelse.  Alle  Sangerne  bare  Uniformer  i 
Familiernes  Farver  og  vare  i  Regelen  godt  indøvede;  Rus- 
serne ere  derhos  fødte  Musikere,  og  saaledes  kunde  disse 
Sangerkor  dristig  sættes  ved  Siden  af  de  berømte  Opførelser 
i  det  sixtinske  Kapel;  kun  erstattes  de  pavelige  Kastrater 
her  af  unge  livegne. 

Den  omtalte  Fest  i  Paladset  Beloselski  begyndte,  som 
sædvanlig,  omtrent  Kl.  ti  om  Aftenen.  Kapellet  laa  i  lige 
Linje  med  Jorden,   medens  Gallerierne   stode   i  Forbindelse 

med  Selskabsværelserne.  Og  saaledes  kom  og  gik  man  hele 
Natten  igjennem;  de  andægtige  og  Musikvennerne  tyede  et 
Kvarters  Tid  ind  i  Kapellet  og  vendte  derpaa  tilbage  til 
Selskabslokalerne.  Da  Ceremoniellet  var  hurtigere  færdigt  i 
Vinterpaladset,  oplivedes  denne  fortsatte  Afvexling  mellem 
fromme  Bodsøvelser  og  profane  Underholdninger  af  Hof- 
damerne, som  efterhaanden  indtraf  i  russisk  Dragt,  med  deres 
af  Diamanter  straalende  Kakoschniks.  Da  Hallelujah'et  fra 
Kapellet  endelig  forkyndte:  »Kristus  er  opstanden«,  omfav- 
nede alle,  Mænd  og  Kvinder,  hverandre  efter  russisk  Skik 
og  skyndte  sig  derpaa  efter  den  flere  Ugers  Faste  at  stille 
deres  Hunger  ved  de  med  indviede  Retter  rigt  besatte 
Tafler;  for  fremmede  et  ejendommeligt  Skue!  Russerne 
søge  et  Bevis  for  deres  orthodoxe  Fromhed  deri,  at  de 
Paaskedagen  vistnok  tusende  Gange  gjentage:  »Kristos  er 
opstanden«  og  bekræfte  det  med  det  obligate  Svar:  »Ja 
sandelig,  han  er  opstanden!«  Selv  Kejseren  omarmer  de 
Grenaderer,  som  staa  Skildvagt  uden  for  Vinterpaladset. 

Og  hvorledes  saae  det  nu  ud  under  Fødderne  paa 
denne  moderne  Agamemnon,  denne  Kongernes  Konge,  der 
paa  sin  Magts  og  Storheds  Tinde  holdt  af  at  betragte  sig 
som  Vogter  for  den  statsretlige  Orden  i  Evropa,  som  Be- 
skytter for  de  øvrige  af  Revolutionen  truede  Fyrster?  Han 
var  stolt  af  at  kunne  gjennemskride  sin  Hovedstads  Gader 
til  alle  Dagens  og  Nattens  Timer,  alene,  uden  nogen  som 
helst  Eskorte  eller  Følge.  Jeg  mødte  ham  næsten  daglig 
paa  Vejen  til  hans  Datter,  Storfyrstinde  Marie;  alt  i  Af- 
stand var  den  høje  Skikkelse  kjendelig  i  en  gammel  slidt, 
graa  Militærkappe,  som  han  engang  maatte  overlade  en 
Droskekusk  i  Pant.  Mange  Træk  fortaltes  for  at  godtgjøre 
Selvherskerens  Folkelighed  og  Vennesælhed.  Hans  Magt 
støttede  sig  til  Masserne,  han  var  den  øverste  Spids  af 
denne  Befolkning,  der  levede  under  en  næsten  kommunistisk, 
decideret  demokratisk  Sogneforfatning  (Mir 'en),  og  som  i 
Czaren  saae  sin  Gud  her  paa  Jorden.     Alt  dette  lød  meget 

smukt  og  forholdt  sig  til  Virkeligheden  omtrent  paa  samme 
Maade,  som  den  kunstige  Atmosfære  i  de  Palmehuse, 
hvormed  de  fornemme  Russerinder  udstyre  deres  Paladser, 
forholder  sig  til  Nizzas  eller  Madeiras  Klima. 

Et  Tilfælde  skulde  belære  mig  om,  hvad  der  foregik 
under  den  glimrende  Overflade  og  i  det  indre  af  den  Vulkan, 
hvorpaa  man  dansede  saa  tillidsfuldt. 

En  triviel  Forretningssag  af  den  Art,  der  dagligdags 
forefalder  i  et  Gesandtskab,  skulde  uventet  vække  en  Anelse 
hos  mig  om  Sandheden.  Nogle  Aar  tilbage  havde  jeg  i 
Dresden  stiftet  Bekjendtskab  med  en  ung  Russer,  hvis 
Familienavn  jeg  vil  skjule  og  derfor  kalde  Ivan  Ivanovitsch; 
han  havde  et  tiltalende  Ydre  og  de  bedste  Selskabsmauerer, 
havde  besøgt  tyske  Universiteter  og  vakte  min  Forundring 
ved  sin  paafaldende  Forkjærlighed  for  den  yngre  hegelske 
Retning  af  Feurbachs  Farve,  en  Forkjærlighed,  der  var  saa 
meget  forunderligere,  som  man  fra  bedste  Kilde  forsikrede 
mig,  at  han  hørte  til  Grev  Nesselrodes  Yndlinge  og  var 
en  af  de  mest  udmærkede  Embedsmænd  i  det  russiske  Uden- 
rigsministerium. 

Jeg  havde  endnu  ikke  faaet  Tid  til  at  opsøge  ham  i 
St.  Petersborg,  da  jeg  i  Embeds  Medfør  fik  det  Paalæg  at 
minde  ham  om  Betalingen  af  en  Regning. 

I  Kontorerne  tik  jeg  at  vide,  at  Ivan  Ivanovitsch  alle- 
rede i  flere  Maaneder  ikke  arbejdede  i  Ministeriet,  og  ingen 
vilde  eller  kunde  give  mig  hans  Adresse;  jeg  havde  altsaa 
ingen  anden  Udvej  end  i  en  Embedsskrivelse  at  anmode 
om  Afgjørelsen  af  denne  ubetydelige  Sag.  Som  Gjensvar 
meddelte  man  mig,  at  Ivan  Ivanovitsch  var  forvist  til  Sibi- 
rien, han  var  politisk  død,  og  det  var  følgelig  aldeles  umu- 
ligt at  opnaa  nogen  Anerkjendelse  af  hans  Fordring  fra 
ham  eller  Betaling  fra  hans  Arvinger.  Længe  søgte  jeg 
forgjæves  at  erfare  noget  nærmere  om  Aarsagen  til  denne 
Forvisning.     Endelig  fik  jeg  i  strængeste  Fortrolighed  føl- 

gende  Notitser  af  Fyrst  G.,  hvem  Ledelsen  af  det  hemmelige 
politiske  Politi  paa  hin  Tid  var  betroet: 

Ivan  Ivanovitsch  havde  ganske  vist  været  en  af  Grev 
Nesselrodes  mest  fortrinlige  Embedsmænd,  og  hans  ud- 
mærkede Evner  vilde  have  aabnet  ham  Udsigter  til  en 
glimrende  diplomatisk  Løbebane ;  men  den  unge  Mand  havde 
desto  værre  ladet  sig  indvikle  i  et  hemmeligt  Selskab,  hvis 
Formaal  var  at  omstyrte  alt  det  bestaaende.  Politiet  var 
endnu  i  rette  Tid  kommet  paa  Sporet;  ved  Husundersogelsen 
fandtes  mange  Korrespondancer,  de  fleste  i  Chifferskrift,  som 
imidlertid  vare  lette  at  granske,  da  Nøglen  laa  ved.  Nogle 
Dage  senere  vare  Ivan  Ivanovitsch  og  hans  medsammen- 
svorne under  Laa  s  og  Lukke.  »Jeg  kan  kun  sige  Dem  saa 
meget«,  sluttede  Fyrsten  sin  Fortælling,  »at  hele  Historien 
var  indledet  med  en  virkelig  djævelsk  Genialitet.  Forgre- 
ningerne strakte  sig  over  alle  vore  Provinser;  her  skulde 
Kejseren  og  alle  Medlemmerne  af  den  kejserlige  Familie, 
og  i  Provinserne  alle  Generalguvernører  og  Politimyndig- 
heder myrdes  paa  en  og  samme  Dag,  hvorpaa  Rusland 
skulde  forvandles  til  en  føderativ  Republik.  Denne  unge 
Mand  var,  som  sagt,  et  Geni  og  Hovedet  for  den  farligste 
Sammensværgelse,  vi  have  opdaget  siden  vor  nuværende 
Kejsers  Regeringstiltrædelse.  Jeg  har  i  øvrigt  al  Grund  til 
at  tro,  at  Bakunin,  hvem  De  for  tre  Aar  siden  fangede  i 
Sachsen,  stod  i  den  mest  fortrolige  Forstaaelse  med  Ivan 
Ivanovitsch.  Bakunin  er  for  Tiden  her,  da  Østerrige  har 
udleveret  os  ham;  jeg  har  selv  forhørt  ham,  Det  er  Skade 
for  det  Menneske.  Jeg  tror  ikke,  at  den  russiske  Hær  i 
sine  Rækker  har  en  Artilleriofficer,  som  i  Kundskaber  og 
Talent  kan  tage  det  op  med  ham.  Forsynet  har  tydelig 
beskyttet  os  i  denne  Sag,  og  begge  Forbrydere,  Ivan  Ivano- 
vitsch og  Bakunin,  ville  i  Sibiriens  Bjærgværker  komme  til 
at  bøde  for  deres  Spil«. 

Fyrst  G.  var  en  Gentleman,  en  Patriot,  der  var  sin 
Kejser    og    sit    Fædreland    trofast     hengiven    og    passede 

sit  vanskelige  Embede  med  anerkjendt  Mildhed  og  Ret- 
færdighed. 

Kejser  Nikolaus  havde  saaledes  talt  den  usminkede 
Sandhed:  Jordbunden  var  undergraven  under  hans 
Fødder*);  men  han  tog  heller  ikke  fejl,  naar  han  mente, 
at  Omvæltningspartiet  vilde  forholde  sig  rolig  under  hans 
Regering.  Sammensværgelser,  saa  vidt  forgrenede  som  Ivan 
Ivanovitsch's,  gjentages  ikke  dagligdags;  dens  Opdagelse 
skaffede  Ro  for  nogen  Tid;  men  hvor  kort  denne  Tid  var, 
vide  vi  nu,  og  hvilken  Magt  disse  hemmelige  Selskaber  — 
Nihilisterne,  som  de  nu  til  Dags  kaldes  —  ere  opvoxede 
til,  godtgjør  det  ryggesløse  Mord  paa  Alexander  II. 

Naar  man  overvejer,  hvilket  Indtryk  en  slig  Opdagelse 
maatte  gjere  paa  Kejser  Nikolaus,  vil  man  ikke  forbavses 
over,  at  han  bukkede  under  for  den  Fristelse  at  besværge 
den  indre  Fare  ved  en  Diversion  udadtil.  Paa  lignende 
Vis  styrtede  jo  ogsaa  Napoleon  III.  i  1870  jsig  i  den  Krig, 
der  kostede  ham  Krone  og  Frihed,  i  det  Haab  saaledes  at 
undgaa  den  Revolution,  som  truede  i  Landets  indre.  Ogsaa 
de  Bevæggrunde,  deri  1877  dreve  den  fredelskende  Alexander 
IL  til  den  umotiverede  Tyrkerkrig,  maa  vel  nærmest  søges 
i  denne  ulykkelige  Monarks  indadtil  saa  truede  Stilling. 
Og  dog  vare  hverken  Napoleon  III.  eller  Alexander  II. 
sindssyge  [som  Kejser  Nikolaus,  hvis  mangeaarige  Livlæge 
Dr.  Arndt  alt  Aar  tilbage  havde  opstillet  en  ganske  lignende 
Diagnose  som  den  tidligere  omtalte  engelske  Læges  **).  Den 
dygtige  tyske  Læge,  som  havde  kjendt  sin  kejserlige  Patient 
fra  Ungdommen,  klagede  allerede  i  Fyrretyverne  over  Symp- 
tomer til  en  arvelig  Disposition  med  de  betydningsfulde 
Ord:  »Jeg  maa  Dag  og  Nat  være  paa  min  Post,  thi  Kej- 
seren og  hans  Brødre  have  alle  som  deres  Fader  en  Rem 
af  Huden«. 


*)  Se  Hist.  Arkiv.   XVHI.  B.   S.  386. 
**)  Se  Hist.  Arkiv.    XVIII.  B.   S.  399. 

Skjønt  mit  Ophold  i  St.  Petersborg  ikke  havde  varet 
et  fuldt  Aar,  havde  det  saaledes  dog  budt  mig  Stof  nok  til 
nogenlunde  at  lære  de  russiske  Tilstande  at  kjende,  udad- 
saa  vel  som  indadtil.  Ikke  uden  Glæde  hilsede  jeg  Neva- 
flodens  Opbrud  og  Drivisen  fra  Ladogaseen  som  Tegn  paa 
det  kommende  Foraar  og  Sejladsens  snarlige  Aabning;  med 
det  første  Skib  skulde  jeg  forlade  den  russiske  Hovedstad, 
det  stod  fast. 

Da  Hjemrejsen  forestod,  udbad  jeg  mig  de  brugelige 
Afskedsavdienser  og  tilendebragte  de  løbende  Forretninger. 
Kejseren  modtog  mig  med  vante  Høflighed,  men  jeg  fandt 
ham  meget  forandret,  formørket,  om  jeg  tør  sige,  ordknap 
og  adspredt.  Mere  meddelsom  var  Storfyrst-Tronfølgeren, 
den  senere  Alexander  IL,  en  elskværdig,  sjælegod  Herre, 
hvis  Karaktersvaghed  udtalte  sig  i  hans  store,  men  udtryks- 
løse Øjne.  Hans  Hjærnes  Bygning  syntes  mig  at  love  endnu 
mindre  end  hans  Faders-,  for  Naturer  som  hans  kan  der 
næppe  gives  nogen  større  Ulykke  end  at  kaldes  til  at  regere 
et  Rige  som  Rusland. 

Der  gaves  den  Gang  ingen  kortere  Vej  til  Tyskland 
end  Søvejen;  i  de  Maaneder,  Neva  var  isfri,  gik  der  ugentlig 
en  Dampbaad  til  Stettin.  Som  jeg  stod  i  Begreb  med  at 
indskibe  mig,  lod  Grev  Nesselrode  mig  anmode  om  at  komme 
endnu  en  Gang  hen  til  ham  før  min  Afrejse.  Han  kom 
mig  i  Møde  paa  det  venligste  og  syntes  i  allerbedste  Lune. 
»Undskyld,  at  jeg  har  jaget  Dem  her  hid,«  sagde  han;  »men 
jeg  vilde  gjærne  selv  overlevere  Dem  dette  Brev,  da  det 
er  mig  særlig  magtpaaliggende,  at  det  ikke  kommer  i  urig- 
tige Hænder.  Som  Budeløn  vil  jeg  ogsaa  sige  Dem,  hvad 
der  staar  i  det.  I  Nat  modtog  jeg  fra  Konstantinopel  en 
Kurér,  der  bragte  mig  den  saa  længe  og  saa  længselsfuldt 
ventede  Efterretning,  at  det  kj edelige  Spørgsmaal  om  de 
hellige  Steder  endelig  er  løst.  Da  Freden  følgelig  er  sikret, 
sætter  jeg   i   dette    Brev   min    gamle   Ven    Schroder    (den 

russiske  Sendemand  i  Dresden)  næstkommende  Juni  Stævne 
i  Kissingen«. 

Jeg  takkede  Kansleren;  det  var  den  smukkeste  Afslut- 
ning paa  min  Mission,  jeg  kunde  ønske  mig. 

Jeg  havde  næppe  naaet  Swinemiinde,  fer  jeg  ilede  til 
Telegrafkontoret  for  at   melde  Fredsbudskabet  til  Dresden. 

Da  jeg  nogle  Dage  senere,  efter  et  kort  Ophold  i 
Berlin,  indtraf  i  Dresden,  modtog  man  mig  her  med  den 
Meddelelse,  at  mit  Telegram  ufortøvet  var  gaaet  videre  til 
Wien,  men  at  man  her  fra  havde  telegraferet  tilbage,  at 
Nøglespørgsmaalet  nok  var  lost,  men  Freden  desuagtet 
ingenlunde  sikret,  da  Menschikoff  imidlertid  i  Konstantinopel 
havde  rejst  Krav,  Porten  ikke  vilde  kunne  opfylde. 

»Det  beviser  kun,«  bemærkede  jeg,  »at  Grev  Nessel- 
rode  nok  en  Gang  ikke  har  været  med  i  Hemmeligheden«. 


II. 

London  1853. 

Den  4de  Juni  185B  landede  jeg  ved  St.  Catharine- 
Dokkerne  i  London.  Paa  mine  Venners  Raad  havde  jeg 
indskibet  mig  i  Antwerpen  for  strax  ved  min  Ankomst  at 
faa  et  storartet  Indtryk  af  Turen  paa  Themsen.  I  ydre  Hen- 
seende imponerede  London  i  Begyndelsen  ikke  mit  Øje,  der 
var  forvænt  ved  St.  Petersborgs  store  Dimensioner.  Ogsaa 
de  russiske  Paladsers  indre  luxuriese  Indretninger  søger  man 
forgjæves  i  Londons  Boliger;  Aristokratiet  betragter  jo 
London  blot  som  et  Raststed.  Man  maa  ogsaa  først  i  nogen 
Tid  have  iagttaget  det  Liv,  som  pulserer  i  alle  dette 
Kæmpelegemes  Aarer,  for  at  vinde  et  klart  Billede  af 
Verdensstadens  Størrelse.  London  er  jo  i  Virkeligheden 
mindre  en  Stad  end  en  Verden;  men  hvad  der  strax  var 
mig   i  ualmindelig  Grad   velgjørende,    var  det  Faktum,    at 

her  aabner  sig  for  os  en  Synskreds,  man  ikke  gjenfinder 
andensteds  paa  denne  Jord,  og  hertil  kommer  den  Følelse, 
at  man  forsvinder  i  Masserne,  en  Frihedsfølelse,  som  selv 
ikke  i  Paris  kommer  til  vor  Bevidsthed,  end  sige  da  i 
Berlin  og  Wien. 

Jeg  fandt  den  mest  forekommende  Modtagelse  hos 
Lord  Clarendon,  til  hvem  jeg  var  bleven  særlig  anbefalet  af 
hans  Ven,  Sir  Hamilton  Seymour,  og  faa  Dage  senere  fulgte 
han  mig  til  Dronning  Victoria,  hvem  jeg  den  13de  Juni 
1853  overleverede  mit  Kreditiv  som  kgl.  sachsisk  Minister- 
resident.    Prins  Albert  overværede  Avdiensen. 

Samme  Aften  var  jeg  tilsagt  til  det  kongelige  Taffel; 
det  var  en  større  Diner  til  Ære  for  den  nylig  indtrufne 
Hertug  af  Genua,  Kongen  af  Sardiniens  Broder.  Piemon- 
teserne  sporede  aabenbart  i  de  truende  orientalske  Forvik- 
linger en  Lejlighed  til  at  realisere  deres  nationale  Planer. 
Hertugen,  en  paafaldende  smuk  Mand  med  militær  Holdning, 
vandt  megen  Behag;  han  havde  ikke  forsømt  at  medbringe 
en  af  det  italienske  Frihedspartis  mest  fremragende  Førere, 
Chevalieren  Massimo  d'Azeglio,  hvis  Bekjendtskab  jeg  den 
Gang  gjorde.  Denne  kunstforstandige,  højt  dannede  Patriot 
benyttede  den  korte  Tid  under  sit  Ophold  til  at  knytte 
gavnlige  Forbindelser. 

Dronningen  og  hendes  Husbond  udtalte  denne  Aften 
gjentagne  Gange  deres  Glæde  over,  at  en  sachsisk  Sende- 
mand atter  gav  Møde  ved  det  britiske  Hof;  thi  Posten  i 
London  havde  staaet  ubesat  siden  Friherre  v.  Beusts  Hjem- 
kaldelse i  Aaret  1848. 

Ligesom  Dronningen  og  hendes  Husbond  stod  jeg  den 
Gang  i  mit  fire  og  tredivte  Aar,  og  som  Ihændehaver  af 
en  selvstændig  Post  betragtede  jeg  mine  diplomatiske  Lære- 
aar  som  afsluttede;  men  hvor  meget  jeg  endnu  havde  at 
lære,  skulde  jeg  snart  erfare.  Jeg  kjendte  England  kun  af 
Bøger,  og  hverken  Macaulays  Partiskrifter  eller  Dahlmanns, 
Gneist's    og    andres  Arbejder  kunde,    det  indsaa  jeg  snart. 

tjene  mig  som  sikre  Førere  i  denne,  paa  Fastlandet  saa 
ukjendte  Labyrinth. 

Ogsaa  det  diplomatiske  Korps,  der  mere  eller  mindre 
taber  sig  i  Verdensstaden,  frembød  i  Begyndelsen  kun  faa 
Kessourcer.  Jeg  kj endte  egentlig  kun,  og  det  endda  over- 
fladisk, den  østerrigske  Sendemand  Grev  Colloredo  og  hans 
Hustru.  Grevinden  havde  tidligere  levet  længe  i  Dresden 
og  set  mig  som  Barn.  Ihukommende  dette,  tilbød  hun  sig 
efter  Ønske  at  give  mig  Oplysninger  om  flere  end  tusende 
Personer  af  Londonerlivet,  om  deres  officielle  og  hemmelige 
Historie;  hun  var  en  kløgtig,  men  intrigant  Kvinde,  og  jeg 
indsaa  snart,  at  hendes  personlige  Stilling  i  denne  nye  Verden, 
hvori  jeg  nu  indtraadte,  ingenlunde  var  fremragende.  Grev 
Colloredo  var  derimod  gjennemgaaende  en  Hædersmand,  men 
selv  endnu  for  ny  og  ukyndig  til  at  tjene  mig  som  Mentor, 
i  hvor  høj  Grad  han  end  kunde  glæde  sig  ved  den  alminde- 
lige Agtelse. 

Et  meget  behageligt  Hus  var  den  franske  Ambassadør, 
Grev  Valevskis ;  han  havde  i  første  Ægteskab  været  formælet 
med  en  Englænderinde  af  god  Familie  og  havde  saaledes 
knyttet  Forbindelser,  der  allerede  før  Napoleon  III.'s  Tron- 
bestigelse vare  komne  ham  til  gode  i  London  som  Agent 
for  den  parisiske  Polakkomite.  Han  gik  for  at  være  en  Søn 
af  Napoleon  L  Skjønt  Rekrut  i  Diplomatien  vandt  den  im- 
proviserede Ambassadør  snart  gjennem  de  ualmindelige 
Omstændigheder  en  Betydning,  der  næppe  retfærdiggjordes 
af  hans  Evner.  Kun  hans  sorte,  glatte  Haar  mindede  om 
denne  »glathaarede  Korsikaner,  ce  Corse  aux  cheveux  plats« ; 
hans  høje  Skikkelse  og  hans  Ansigtstræk,  paa  de  stærkt 
fremspringende  Kjæveben  nær,  bare  intet  napoleonsk  Præg. 
Hans  indtagende,  om  Pariser- Verdensmanden  mindende  Ma- 
nerer vare  ikke  til  Hinder  for,  at  man  i  det  engelske  Sel- 
skabsliv fandt  ham  lidt  for  »pompous«  og  bebrejdede  ham 
en  Lykkeridders  Taktløsheder.  Saaledes  havde  han  t.  Ex. 
kort  efter  min  Ankomst   erklæret  til  Dronningens  Overhof- 

mesterinde,  Hertuginden  af  Sutherland,  der  havde  inviteret 
ham  til  en  Diner  til  Ære  for  Hertugen  af  Genua:  Da 
Kongen  af  Sardiniens  Broder  ikke  var  Kronprins,  kunde  han 
som  Ambassadør  ikke  vige  Rangen  for  Prinsen.  Hertug- 
inden skyndte  sig  til  Dronningen,  og  denne  gjorde  strax  en 
Ende  paa  den  Forlegenhed,  i  det  hun  erklærede  sig  villig  til 
selv  at  give  Møde  i  Stafford  House.  Dronningen  kom,  tog 
selv  Hertugen  af  Genuas  Arm,  Prins  Albert  førte  Husets 
Frue  til  Bords,  og  Valevski  stod  alene  tilbage  med  en  lang 
Næse  og  fik  ikke  Latteren  paa  sin  Side. 

Valevskis  anden  Hustru,  en  Poniatovska  fra  Firenze, 
havde  arvet  sin  italienske  Moders  Livlighed  og  sin  Faders 
slaviske  Ynde.  Uden  just  at  være  smuk  var  hun  aldeles 
sikkert  baade  net  og  behagelig.  Til  Ugunst  for  hendes  Dyd 
talte  i  det  højeste  hendes  Mands  aabeulyse  Skinsyge;  men 
hun  var  almindelig  afholdt,  og  hendes  Modtagelsesaftener 
besøgtes  flittig  af  de  mest  fremragende  Førere  for  alle 
Partier. 

Den  franske  Ambassadør  boede  endnu  i  Grosvenor 
Square;  det  nuværende  Gesaudtskabshotel  i  Albert  Gate, 
Hyde  Park,  kjøbtes  først  i  1854  af  Regeringen. 

Jeg  kom  snart  paa  fortrolig  Fod  med  Valevski,  og  da 
han  gjærne  hørte  sig  selv  tale,  havde  jeg  ham  at  takke  for 
mangen  Nyhed,  som  blev  holdt  skjult  for  Aviserne.  Det 
engelske  Regeringsmaskineris  Hemmeligheder  forbleve  rigtig- 
nok mere  eller  mindre  en  Gaade  for  den  overfladiske 
Franskmand,  og  hvis  Palmerston  ikke  havde  trængt  til  ham, 
som  det  senere  vil  fremgaa,  vilde  han  næppe  have  spillet 
den  Rolle,  han  virkelig  gjorde.  »Morning  Post«  var  hans 
Organ,  et  Blad,  som  den  Gang  læstes  i  de  højeste  Kredse 
kun  paa  Grund  af  sine  Salon-Meddelelser,  men  i  øvrigt 
havde  en  meget  underordnet  Indflydelse  paa  den  offentlige 
Mening. 

Foruden  den  franske  fandtes  den  Gang  endnu  kun  én 
Ambassadør   til,    nemlig  den   tyrkiske,    som  lige  til    1885 


56  St.  Petersborg  og  London. 

vedblev  at  være  Alderspræsidenten  for  det  diplomatiske 
Korps  i  London.  Det  var  Musurus  Pasja,  en  Armenier  af 
Fødsel.  For  Porten  var  det  under  de  orientalske  Forvik- 
linger ikke  uden  Betydning  at  repræsenteres  i  London  af 
en  Kristen,  som  i  egen  Person  kunde  illustrere  den  Sætning, 
at  Sultanens  tolv  Millioner  kristne  Undersaatter  foretrak  det 
»tyrkiske  Aag«  for  det  russiske  Protektorat. 

Preussen  havde  sendt  Ridder  v.  Bunsen  som  Sendemand 
til  London,  et  uheldigt  Valg,  da  han  manglede  saa  mange 
af  de  Egenskaber,  der  udkrævedes  for  at  overvinde  Vanske- 
lighederne ved  sin  Stilling.  Han  havde  allerede  gjort  Fiasko 
i  Rom,  hvor  han  skaffede  sin  Regering  de  største  Bryderier 
ved  at  faa  den  til  at  fængsle  Ærkebiskoppen  af  Koln. 
Bunsen  havde  den  Gang  for  fuldt  Alvor  indbildt  sig  at 
imponere  Vatikanet  ved  denne  Voldshandling  og  var  meget 
forundret,  da  Paven  og  Kardinal-Sekretæren  lode  ham  vide, 
at  de  ikke  vilde  modtage  ham.  Efter  dette  Uheld  forstod 
han  at  smigre  for  sin  kongelige  Velynder,  Frederik  Vilhelm 
IV/s  Fantasterier  og  saaledes  at  bane  sig  en  Vej  over  Jeru- 
salem til  London. 

Han  forstod  at  bibringe  enkelte  indflydelsesrige  Person- 
ligheder den  samme  overdrevne  høje  Mening,  han  nærede 
om  sig  selv;  blandt  dette  Tal  var  foruden  hans  Konge  ogsaa, 
i  det  mindste  en  Stund,  Prins  Albert,  som  interesserede  sig 
for  hans  arkæologiske  Studier.  Ridder  v.  Bunsens  Kunst- 
dilettanteri var  en  uskyldig  Kjæphest;  men  at  han  for 
ramme  Alvor  ansaa  sig  for  en  Statsmand,  var  en  Ulykke 
for  Preussen.  Hverken  Preussen  eller  Tyskland  vare  vel 
tjente  med  den  hule  Liberalisme,  der  i  Begyndelsen  af 
Fyrrerne  grasserede  i  det  preussiske  Bureaukrati ;  dog  Bunsen 
delte  jo  denne  Syge  med  saa  mange  andre,  at  man  ikke 
vilde  have  kunnet  regne  ham  dette  til  Last,  hvis  han  i  det 
hele  taget  blot  havde  kunnet  nære  en  ærlig  Overbevisning; 
men  dette  var  allerede  af  den  Grund  ikke  muligt,  at  han 
aldrig   tog   det   saa   nøje    med  Sandheden.     Jeg  blev  kort 

efter  min  Ankomst  fra  flere  Kanter  advaret  for  ham  og 
hørte  derfor  taalmodig  paa  hans  Deklamationer,  som  han 
aldrig  skaanede  nogen  for,  men  uden  at  tillægge  dem  nogen 
Værd.  Hans  Mangel  paa  Levemaade  oversaa  man  i  Regelen, 
takket  være  den  fornemme  Ligegyldighed,  hvormed  disse 
Øboere  pleje  at  se  ned  paa  fremmede. 

Den  mest  begavede  blandt  Stormagternes  Repræsen- 
tanter var  i  1853  utvivlsomt  den  russiske  Sendemand,  Baron 
v.  Brunnow.  Han  havde  i  Felttoget  1828  først  tiltrukket 
sig  Kejser  Nikolaus's  Opmærksomhed.  Saafremt  det  er 
sandt,  at  hvert  Menneske  har  sin  Prototyp  i  Dyreriget, 
kunde  man  sammenligne  Brunnow  med  en  Hippopotamus; 
han  mindede  virkelig  lidt  om  Urverdenen;  hans  uhyre 
Mund  fremviste  en  Samling  store,  falske  Tænder,  og  ogsaa 
hans  Øjne  lignede  lidt  Flodhestens;  han  plejede  at  pruste 
og  snøfte  som  dette  Dyr,  naar  det  dukker  op  af  Vandet. 
Han  gik  for  en  udmærket  Stilist  og  lagde  maaske  større 
Vægt  paa  Formen  end  paa  Indholdet  af  sine  Depecher,  der 
pristes  som  mønsterværdige.  Naar  han  overværede  en 
Konference,  og  der  blev  Tale  om  Affattelsen  af  en  Protokol 
eller  en  Traktat,  satte  han  alt  ind  paa  at  faa  Redaktionen 
overdragen  til  sig,  og  man  føjede  ham  gjærne  i  denne 
Svaghed.  I  den  daglige  Omgang  lagde  han  hyklerisk  en 
godmodig  Ligefremhed  for  Dagen,  der  i  Virkeligheden  var 
hans  Natur  aldeles  fremmed.  Han  herte  til  den  gamle, 
diplomatiske  Skole;  han  smigrede  principmæssig,  men  med 
et  saa  stærkt  Opbud  af  søgt  Finhed,  at  man  mærkede  Me- 
ningen og  var  paa  sin  Post.  Englænderne  smilede  over 
disse  smaa  Svagheder,  men  imponeredes  dog  lettelig  af  hans 
Erfaring  og  Forretningsky ndigh  ed. 

Den  mest  aktive  blandt  Repræsentanterne  for  Mellem- 
staterne var  den  sardinske  Sendemand,  Marquis  d'Azeglio. 
Tilsyneladende  blot  en  Modeherre  og  Samler  af  Kuriositeter, 
havde  han  gjennem  sit  Forhold  til  Damerne  af  det  palmer- 
stonske    Hus    vundet    Lejlighed    til   at   yde   Grev    Cavours 

rænkefulde  Politik  en  væsentlig  Støtte*);  i  aandelig  Hen- 
seende naaede  han  vel  ikke  sin  Onkel  Massimo,  men  var 
virksom  og  vel  underrettet;  jeg  saae  ham  næsten  daglig  i 
Travellers  Club. 

Det  Ministerium,  jeg  fandt  ved  Roret,  var  et  Koalitions- 
ministerium,  som  først  var  dannet  nogle  Maaneder  tidligere 
og  var  et  sandt  Udtryk  for  den  Oplosningstilstand,  hvori  de 
gamle  engelske  Partier  allerede  nu  befandt  sig.  De  aristo- 
kratiske Whigger  og  Torier  fra  de  napoleonske  Verdenskampes 
Tider  vare  forsvundne  fra  Skuepladsen.  En  tidligere  Tory, 
Lord  Palmerston,  glimrede  blandt  Førerne  for  Whiggerne 
eller  det  liberale  Parti,  som  det  allerede  nu  kaldtes.  En 
tidligere  Whig,  Lord  Derby,  førte  derimod  Torierne,  de 
konservative;  dette  Parti  havde  Aaret  forud  ved  Hertugen 
af  Wellingtons  Død  mistet  en  af  sine  berømteste  Førere,  og 
hele  sin  Generalstab  ved  Sir  Robert  Peels  Reform  af  Korn- 
lovene. 

Den  fulde  Betydning  af  Sir  Robert  Peels  fredelige  Re- 
volution har  man  paa  Fastlandet  først  i  vore  Dage  ret  fattet, 
og  dog  var  denne  Reform  en  social  Revolution,  maaske  af 
større  Betydning  for  vor  Planet  end  den  franske  af  1789. 
Kun  i  London  kan  man  ret  forstaa,  hvilken  Indflydelse 
Markedsprisen  paa  Hveden  har  paa  Verdensmarkedet.  Da 
en  Kvarter  Hvede  (lidt  over  2  Td.  dansk)  paa  Londoner- 
markedet sank  i  Pris  fra  firsindstyve  Shillings  (72  Kr.)  til 
30  Shillings  (27  Kr.),  forvandledes  den  aristokratiske  Ager- 
dyrkningsstat  England  til  en  demokratisk  Industristat.  Billigt 
Brød  og  Frihandel  blev  det  Løsen,  hvormed  Nutidens  en- 
gelske Statsmænd  fæstnede,  udvidede  og  frugtbargjorde  det 
nedarvede  Herredomme  til  Søs.  At  Sir  Robert  Peel,  en 
Søn  af  en  rig  Fabrikant,  indviede  denne  betydningsfulde 
Æra,  er  forstaaeligt  nok,  men  lige  saa  forstaaeligt  er  det,  at 


•)Se  herom:  NicomédeBianchi:   La  politique  du  comte  de 
Cavour  de  1852  å  1861;  lettres  inédites,  Turin  1885. 

mange  Sønner  af  Grundejeradelen  nærede  Betænkeligheder 
ved  at  følge  ham  paa  denne  Bane.  Netop  de  mest  talent- 
fulde og  forretningsdygtige  af  det  gamle  Torypartis  Til- 
hængere havde  efter  deres  geniale  Førers  Død  ikke  kunnet 
finde  sig  i  at  træde  tilbage  i  de  tidligere  Rækker,  og  Pee- 
literne  dannede  saaledes  et  Mellemparti,  der  en  Tid  repræ- 
senterede Tungen  paa  Vægtskaalen,  skjont  det  næppe  talte 
tredive  Stemmer  i  Underhuset.  Efter  at  John  Russels 
Whigkabinet  havde  opløst  sig,  gjorde  Lord  Derby  i  Aaret 
1852  et  hæderligt  Forsøg  paa  at  omskabe  de  konservative 
til  et  regeringsdygtigt  Parti;  af  raa  Rekrutter,  saaledes  ud- 
trykte han  sig  selv,  dannede  han  et  Kabinet,  hvori  der  for- 
uden ham  kun  fandtes  en  eneste  Minister,  som  allerede 
tidligere  havde  haft  Sæde  i  Kronens  Raad. 

Disse  Rekrutter  bleve  i  Underhuset  ledede  med  et 
sjældent  Talent  af  Disraeli,  selv  en  homo  novus;  men 
skjønt  de  gjorde  deres  Skyldighed,  mægtede  de  ikke  at  af- 
vende det  afgj ørende  Nederlag;  det  nyvalgte  Parlament  for- 
kastede deres  Budget  med  en  Majoritet  af  nitten  Stemmer. 
Lord  Derby  havde  forudset  dette  Resultat,  da  alle  Forsøg 
paa  at  vinde  Lord  Palmerston  eller  nogle  afPeeliterne  vare 
strandede.  For  øvrigt  trøstede  den  stolte  Earl  sig  for  sin 
Person  let  over  dette  Uheld,  thi  han  foretrak  afgjort  den 
taknemmelige  Rolle  som  Hovedet  for  Hendes  Majestæts  tro 
Opposition  for  en  Førsteministers  utaknemmelige. 

Gode  Raad  vare  nu  dyre,  da  Lord  Derby  i  December 
1852  i  Osborne  meldte  Dronningen  sin  Tilbagetrædelse.  Det 
Brud  mellem  Lord  John  Russell  og  Palmerston,  der  1851 
var  blevet  saa  skæbnesvangert  for  Whigregeringen,  var  endnu 
ikke  helet;  at  overlade  den  førstnævnte  alene  at  danne  et 
nyt  Ministerium  syntes  et  Vovestykke,  Kronen  og  Folket 
længtes  i  lige  høj  Grad  efter  en  stærk  Regering,  og  dette 
Resultat  kunde  kun  naas  ved  en  Forbindelse  mellem  Pee- 
literne  og  de  liberale.  Man  havde  allerede  følt  sig  for  i 
denne  Retning,    og   efter  Samraad  med  Whiggernes   Fører, 

Marquis'en  af  Lansdowne,  lod  Dronningen  Lord  Aberdeen 
kalde.  Denne  mer  end  halvfjerdsindstyveaarige  Statsmand, 
som  allerede  havde  spillet  en  fremragende  diplomatisk  Rolle 
i  Aarene  1813 — 15  og  senere  i  Fyrrerne  vårret  Udenrigs- 
minister, overtog  ikke  uden  Betænkelighed  den  tunge, 
men  patriotiske  Opgave,  Dronningen  paalagde  ham.  Mini- 
steriets Fødsel  var  vanskelig,  skjent  man  var  enig  i 
Principet,  og  baade  Peeliter  og  liberale  anerkjendte  Koali- 
tionen som  den  eneste  Mulighed.  Det  lykkedes  Macaulay  i 
Forening  med  Lord  Lansdowne  at  formaa  den  gjenstridige 
Lord  John  Russell  til  at  overtage  Ledelsen  af  Underhuset 
under  Lord  Aberdeen,  medens  Lord  Palmerston  fandt  sig  i 
at  overtage  Indenrigsministeriet,  da  Hoffet  ikke  atter  vilde 
betro  ham  Posten  som  Udenrigsminister.  I  Januar  1853 
var  Ministeriet  endelig  dannet  og  Rollerne  foreløbig  fordelte. 
Whiggerne  klagede  over,  at  Lord  Aberdeen  havde  begun- 
stiget sine  Meningsfæller,  thi  han  havde  overdraget  Finans- 
ministeriet til  Gladstone,  Marineministeriet  til  Sir  James 
Graham  og  Ministeriet  for  Kolonierne  og  Hæren,  der  den 
Gang  endnu  herte  sammen,  til  Hertugen  af  Newcastle. 

Det  skulde  snart  vise  sig,  at  denne  stærke  Regering 
nærmest  var  alt  for  stærk;  thi  den  skjulte  i  sit  Skjød  to, 
om  ikke  tre  Personligheder,  der  hver  for  sig  holdt  sig  for 
mere  duelig  til  at  fere  Statens  Ror  end  den  ærlige,  men 
allerede  næsten  alderssvage  Lord  Aberdeen. 

Et  godt  Valg  var  Lord  Clarendons,  som  foruden  sin 
stærkt  udprægede  liberale  Partifarve  ogsaa  raadede  over  en 
stor  Arbejdsevne,  behagelige  Former  og  praktisk  Forretnings- 
dygtighed,  hvorvel  han  ingenlunde  var  en  Begavelse  af 
første  Rang;  han  havde  været  Sendemand  i  Spanien,  senere 
Vicekonge  over  Irland  og  var  meget  afholdt  i  Londoner- 
verdenen. 

Ministeriet  »of  all  the  talents«,  som  man  kaldte  det, 
var  endnu  ikke  fem  Maaneder  gammelt,  da  Fyrst  Menschi- 
koflfs  Fordringer  til  Porten  fremkaldte  den  orientalske  Krisis, 

der  skulde  stille  de  engelske  Statsmænds  Talenter  paa  saa 
haarde  Prøver. 

Denne  første  alvorlige  evropæiske  Forvikling,  som  ind- 
traadte  efter  1815,  fandt  alle  Kabinetter  uden  Undtagelse 
uforberedte.  Sandt  nok,  allerede  det  russiske  Felttog 
1S28 — 29  og  Krisen  1840  —  den  stilledes,  som  bekjendt, 
ved  Kvadrupelalliancen  mod  Frankrig  —  havde  sat  det 
orientalske  Spergsmaal  paa  Dagsordenen;  men  det  var 
lykkedes  at  lokalisere  Krisen  og  at  hindre  Udbruddet  af  en 
Krig  mellem  to  eller  flere  evropæiske  Stormagter. 

Prins  Albert  havde  ligesom  en  Slags  Anelse  om  de 
kommende  Begivenheder  og  anbefalede  ivrig  at  reformere  og 
fuldstæudiggjøre  de  forsømte  Forsvarsanstalter  til  Lands  og 
Søs.  Hertugen  af  Wellington  havde  til  sin  Død  ydet  ham 
sin  Understøttelse,  og  ogsaa  Lord  Derby  havde  under  sin 
korte  Forvaltning  bidraget  sit  til  at  forstærke  Flaadens  Be- 
manding. 

Paa  Prinsens  Tilskyndelse  blev  der  i  Sommermaanederne 
1853  oprettet  en  Lejr  ved  Chobham,  og  herved  vandt  man 
en  Mulighed  for  at  kunne  koncentrere  Tropperne  fra  de 
enkelte  Garnisoner  til  Feltøvelser.  Prinsen,  der  var  Kom- 
mandant for  den  anden  Gardedivision,  tog  virksom  Del  i 
disse  Øvelser,  og  da  dette  første  Forsøg  godtgjorde  sin 
Nytte,  fremvoxede  heraf  en  staaende  Institution :  den  endnu 
existevende  Lejr  ved  Aldershot. 

Endnu  større  Betydning  fik  Dampkraftens  Anvendelse  i 
Krigsmarinen.  Man  havde  givet  betydelige  Summer  ud 
hertil,  og  Dronningen  havde  den  26de  Juni  1853  den  Glæde 
at  kunne  afholde  et  stort  Flaadeskue  ved  Spithead.  Denne 
Revue  dannede  »season'ens«  Glanspunkt.  Admiralitetet  havde 
særlig  indbudt  Parlamentets  tvende  Huse  og  det  diplomatiske 
Korps,  og  et  Extratog  bragte  os  hurtig  til  Portsmouth,  hvor 
vi  bestege  Damperen  »Black  Eagle«,  der  holdtes  i  Bered- 
skab for  os.  Vejret  var  smukt,  men  Søen  urolig  nok  til  at 
fordærve  Glæden  over  det  storartede  Skuespil  for  enkelte  af 

mine  Kolleger.  Vi  fandt  sexten  Krigsdampere  ordnede  i  en 
Slaglinje,  og  snart  indtraf  Dronningen,  ledsaget  af  Prins 
Albert,  paa  sin  Dampjagt  »Victoria  and  Albert«;  paa  en 
anden  Jagt  under  engelsk  Plag  fulgtes  hun  af  to  russiske 
Storfyrstinder,  Kejser  Nikolaus's  Døtre,  Kronprinsesse  Olga 
af  Wiirttemberg,  og  Storfyrstinde  Marie  Nikolajevna,  Hertug- 
inde af  Leuchtenberg ;  begge  vare  lige  i  dette  kritiske  Øjeblik 
indtrufne  paa  Besøg  hos  Londonerhoffet,  rimeligvis  ikke 
ganske  uden  Hensigt.  Hundreder  af  Dampere,  med  Tusen- 
der  af  Tilskuere,  dækkede  Søen,  og  Befolkningens  Jubel 
overdøvede  Tordenen  fra  Salutskuddene.  Efter  at  Dronningen 
var  sejlet  frem  og  tilbage  langs  Fronten  af  Dampflaaden, 
begyndte  Manøvren,  og  det  var  smukt  at  skue,  med  hvilken 
Regelmæssighed  Søuhyrer,  som  t.  Ex.  Kæmpeskibet  med 
131  Kanoner,  »Duke  of  Wellington« ,  mægtede  at  be- 
væge sig  ved  Hjælp  af  Skruen.  Suppositionen  var  Forsvaret 
Portsmouths  Havn  mod  en  fjendtlig  Flaade,  hvis  Avantgarde, 
bestaaende  af  tre  engelske  Sejllinjeskibe,  signaliseredes  flere 
Mile  fra  Havnen.  Paa  et  givet  Tegn  fra  Admiralskibet 
satte  Dampflaaden  sig  i  Bevægelse,  naaede  under  Kommando 
af  den  kongelige  Jagt  de  tre  Sejlskibe  og  beskød  dem  med 
saa  stort  Held,  at  de  snart  kunde  erklæres  for  aftaklede  og 
utjenstdygtige.  Kaptejnen  paa  vor  Damper  havde  gjort  sig 
den  private  Fornøjelse  at  udsætte  os  for  det  glatte  Lag  fra 
»Duke  of  Wellington's«  Bredsider;  fem  og  halvfjerdsindstyve 
Kanoner  af  største  Kaliber  og  i  største  Nærhed  rystede  i 
den  Grad  vore  Trommehinder,  og  Krudtdampen  fremkaldte 
et  saadant  Mørke,  at  vi  nogle  Minutter  bogstavelig  talt 
mistede  baade  Hørelsen  og  Synet.  Kampen  var  forbi,  og 
Matroserne  paa  de  besejrede  Skibe  mandede  Ræer  og  viste 
ved  et  tordnende  Hurra  Dronningen,  at  Søslaget  ikke  havde 
kostet  saarede  eller  døde.  Nu  begyndte  en  ægte  engelsk 
Parforcejagt,  da  hver  af  Damperne  fik  Befaling  til  at  an- 
spænde alle  Kræfter  og  naa  Havnen  saa  hurtig  som  muligt; 
de  praktiske  Englændere  forvandlede  saaledes  Skuespillet  til 

en  teknisk  Prøve  paa  Maskinerne.  Da  alle,  selv  de  mindste 
Dampere,  toge  Del  i  Kapløbet,  mindede  det  hele  om  Til- 
bagekjørslen  fra  det  berømte  Derbyløb.  Alt  løb  imidlertid 
af  uden  Uheld,  og  den  engelske  Marines  mest  kolossale 
Krigsskib,  »Duke  of  Wellington«,  fremgik  som  Sejrherre 
af  denne  Kamp. 

I  de  første  Samtaler,  jeg  havde  med  Lord  Clarendon 
om  de  Forviklinger,  der  truede  i  Orienten,  kunde  jeg  kon- 
statere, at  den  engelske  Minister  endnu  ikke  havde  tabt 
Tilliden  til  Kejser  Nikolaus's  Loyalitet  til  Trods  for  Fyrst 
Menschikoffs  udæskende  Optræden  i  Konstantinopel;  man  tror 
jo  saa  gjærne,  hvad  man  ønsker,  og  de  engelske  Ministre, 
i  det  mindste  Lorderne  Aberdeen  og  Clarendon,  ønskede 
intet  hellere  end  at  opretholde  Verdensfreden.  Man  havde 
ingen  Sympathier  for  Tyrkiet,  og  intet  laa  i  Begyndelsen 
fjærnere  for  Englænderne  end  den  Tanke  at  føre  Krig  med 
Rusland  for  disse  vantro,  denne  barbariske,  halvt  forfaldne 
Stat.  Ukjendskabet  til  de  orientalske  Forhold  og  den  for- 
nemme Ligegyldighed,  der  karakteriserer  de  engelske  Stats- 
mænd, traadte  den  Gang  ret  haandgribelig  for  Dagen. 

Det  vilde  være  en  Fejltagelse,  om  man  antog,  at  Sir 
Hamilton  Seymours  fortrolige  Korrespondance  havde  i  Januar 
og  Februar,  det  vil  sige  paa  en  Tid,  da  de  hemmelige  Sam- 
taler med  Kejser  Ni kolaus  fandt  Sted,  fremkaldt  et  lignende  Ind- 
tryk paa  de  engelske  Statsmænd,  som  Korrespondancen  gjorde 
paa  den  oifentlige  Mening,  da  den  et  Aar  senere  fremlagdes 
i  Parlamentet.  Man  havde  kun  tillagt  disse  kejserlige 
Tilbud  en  akademisk  Betydning  og  holdt  Sagen  for  afgjort, 
da  man  ikke  gik  ind  paa  den.  Ja  selv  da  Fyrst  Menschi- 
koff  forlod  Konstantinopel  efter  hans  Ultimatums  Afvisning, 
og  da  de  sammentrukne  russiske  Tropper  besatte  Donau- 
fyrstendømmerne, efter  Foregivende  som  Pant  mod  de  la- 
tinske Munkes  Overgreb  i  Jerusalem,  selv  da  fastholdt  man 
Haabet  om,  at  Krisen  vilde  lade  sig  løse  ad  diplomatisk 
Vej,    og   at  Kejser  Nikolaus  igjen   vilde  udlevere  sit  Pant, 

naar  blot  de  fire  andre  Stormagter  ;i  fast  Sammenhold  an- 
modede ham  herom. 

En  flere  Ugers  Drøftelse  førte  til  Wienernoten,  i  hvilken 
man  kun  kunde  finde  en  mildere  Omskrivning  af  Menschi- 
koffs  Krav  og  end  ikke  den  fjærneste  Antydning  om  Donau- 
fjn'stendømmernes  Rømning.  Rusland  skyndte  sig  med  at 
antage  denne  Note,  men  Magterne  havde  gjort  Regning 
uden  Vært  og  stiltiende  forudsat  Portens  Samtykke,  et  Sam- 
tykke, der  nu  med  Bestemthed  nægtedes. 

Under  sædvanlige  Forhold  vilde  Divanet  næppe  haft 
Mod  til  at  afvise  Wienernoten ;  men  den  engelske  Sendemand 
i  Konstantinopel,  Lord  Stratford  de  Redcliffe,  var  ikke  den 
Mand,  som  skulde  lade  en  Lejlighed  gaa  tabt  til  at  hævne 
sig  paa  Kejser  Nikolaus,  der  havde  vægret  sig  ved  at  mod- 
tage denne  lidenskabelige  Diplomat  i  St.  Petersborg.  Herske- 
syg som  faa,  højt  begavet  og  energisk  tog  Lord  Stratford 
Porten  under  sin  Beskyttelse  og  gjorde  Divanet  til  et  tjenst- 
villigt Organ  for  sin  Jærnvilje.  En  Sendemand  har  vel 
næppe  nogen  Sinde  spillet  en  lignende  Rolle  som  Lord 
Stratford,  thi  han  regerede  ikke  blot  i  Konstantinopel,  men 
ogsaa  i  London. 

De  engelske  Ministres  Raadvildhed  var  i  Begyndelsen 
stor;  thi  man  saae  snart,  at  der  ikke  var  Tanke  om  at 
tvinge  Porten  til  at  modtage  Wienernoten.  Den  stærke 
»Gouvernement«  blev  herved  tvungen  ind  i  den  Stilling,  at 
den  beherskedes  af  Begivenhederne  i  Steden  for  at  beherske 
dem.  Som  et  aftaklet  Skib,  der  mod  Rorgængerens  Vilje 
drives  ind  i  en  Hvirvel,  saaledes  trængtes  man  viljeløst  ind 
i  en  Krig.  Meget  betegnende,  men  just  ikke  meget  smig- 
rende for  den  engelske  Regering  konstaterede  Clarendon  i 
Overhuset  denne  fremtvungne  Situation  med  de  Ord:  »we 
are  drifting  into  war«. 

Den  gamle  Brunnov^,  med  hvem  jeg  paa  hin  Tid  en 
Gang  i  Fortrolighed  drøftede  Situationen,  mente:  »Den 
værste  Stilling  er  altid  den,    ud   af  hvilken   ingen  kan  øjne 

nogen  Udvej«.  Da  jeg  herimod  mindede  om  det  gamle 
Ord:  »Intra  mures  peccatur  et  extra«,  indrømmede 
han  aabenhjærtig,  at  man  vel  ogsaa  i  St.  Petersborg  som 
andensteds  kunde  have  begaaet  Fejl,  men  tilføjede  som  Trøst 
for  sig  selv  den  Sætning:  »Naar  ingen  begik  nogen  Fejl, 
gaves  der  jo  ingen  Politik«.  »Og  heller  ingen  Ambassadører 
eller  Sendemænd?«  spurgte  jeg. 

Den  gamle  snøftede  og  lo.  I  Virkeligheden  syntes  han 
kun  at  lægge  ringe  Vægt  paa  at  indberette  sin  Regering 
den  fulde  Sandhed  angaaende  Situationen.  Han  vidste,  at 
hans  Kejser  i  Tillid  til  Lord  Aberdeens  almindelig  bekjendte 
Fredskj ærlighed  og  til  den  Protokol,  han  i  1844  og  under 
ganske  andre  Forhold  havde  undertegnet  med  Ministeren, 
holdt  tvende  Ting  for  umulige:  for  det  første,  at  England 
vilde  erklære  Rusland  Krig,  for  det  andet,  at  det  kunde 
alliere  sig  med  Frankrig  mod  Rusland.  Brunnow  troede  at 
skulle  regne  med  disse  kejserlige  Præmisser,  og  hans  Pynten 
paa  Sagerne,  der  var  bleven  ham  en  anden  Natur,  fik  ham 
til  at  forbigaa  i  sine  Depecher  alt,  hvad  der  ikke  kunde 
bringes  i  Samklang  med  disse  Czarens  formentlige  Axiomer. 
Sæt  ogsaa,  at  en  saa  skarpsindig  Iagttager  som  Brunnow  har 
undervurderet  en  Faktor  som  den  offentlige  Mening,  og  at  han 
har  tillagt  Kvækeren  Brights  og  Frihandelsmanden  Cobdens 
Fredstaler  en  Betydning,  de  ikke  havde,  kunde  han  dog 
umulig  undgaa  at  opdage  den  entente  cordiale,  som 
strax  ved  Krisens  Begyndelse  udviklede  sig  mellem  England 
og  Frankrig. 

Ved  den  officielle  Diner,  Clarendon  i  Juni  1853  gav 
til  Ære  for  Dronningens  Kroningsdag,  sad  Walewski  som 
Ambassadør  ved  Siden  af  Herren  i  Huset,  og  Brunnow  ved 
Siden  af  Walewski.  Baade  Clarendon  og  Walewski  have 
senere  enstemmig  forsikret  mig,  at  de  med  Flid  og  meget 
højt,  for  at  Brunnow  skulde  høre  alt,  drøftede  den  orien- 
talske Krise  og  de  Forholdsregler,  England  og  Frankrig  i 
Fællesskab  vilde  være  nødsagne  at  tage,    saafremt  Rusland 

ikke  afstod  fra  sin  aggressive  Politik  mod  Porten.  At  Brun- 
now  skulde  have  taget  disse  Afsløringer  for  tomme  Trusler, 
kan  næppe  antages;  naar  han  har  skrevet  herom,  har  han 
imidlertid  sikkert  bestræbt  sig  for  ikke  at  træde  sin  Kejsers 
Idiosynkrasier  for  nær;  det  er  meget  muligt,  at  han  kjendte 
sin  Kejser  for  neje  til  at  indbilde  sig,  at  Gesandtskabs- 
Beretninger  vilde  bringe  ham  bort  fra  hans  én  Gang  fattede 
Beslutninger. 

Hvor  lidt  i  øvrigt  Brunnows  Raad  ere  blevne  indhentede 
i  denne  for  Rusland  saa  skæbnesvangre  Forvikling,  frenigaar 
af  den  paafaldende  Kjendsgjerning,  at  hverken  Kejseren  eller 
Grev  Nesselrode  tænkte  paa  at  kalde  denne  Diplomat  til 
St.  Petersborg,  efter  at  han  som  Følge  af  Krigserklæringen 
havde  forladt  London.  Hvorledes  det  nu  end  forholder  sig 
med  denne  Sag,  saa  meget  synes  sikkert,  at  Brunnow  har 
ignoreret  eller  i  det  mindste  ikke  indberettet  alt,  hvad  der 
paa  nogen  Maade  kunde  vække  hans  Kejsers  Mishag. 

Gjennem  de  intime  Forbindelser,  Brunnow  i  Aaret  1850 
havde  knyttet  med  Palmerston,  maatte  han  vide,  at  denne 
Statsmand  for  sin  personlige  Interesses  Skyld  opbød  alt  for 
at  ægge  den  offentlige  Mening  mod  Aberdeen  og  Hoffet  og 
at  gjøre  Krigen  uundgaaelig  til  Trods  for  Aberdeens  og 
Clarendons  Fredskjærlighed.  Hans  Hjælpershjælper  hertil 
var  Napoleon  III.,  der  ikke  havde  forglemt  den  Tjeneste, 
Palmerston  havde  ydet  ham  efter  Statskupet  af  2den  Decbr. 
1851.  Som  bekjendt,  havde  Lord  Palmerston,  mod  Dron- 
ningens udtrykkelige  Befaling  og  sine  Kollegers  Vidende  og 
Vilje,  billiget  og  officielt  anerkjendt  dette  Statskup,  og  han 
maatte  med  Tabet  af  sin  Portefeuille  bøde  for  denne  egen- 
mægtige Adfærd.  Ligesom  den  lidenskabelige  og  ærgjer- 
rige  Lord  ikke  kunde  tilgive  selve  Prinsen,  hvem  han  havde 
at  takke  for  denne  vel  fortjente  Lektion,  saaledes  kunde 
Napoleon  paa  sin  Side  ikke  glemme,  at  han  skyldte  Palmer- 
ston en  Oprejsning,  og  at  denne  Oprejsning  ikke  kunde  be- 
staa  i  andet  end  Førsteministerposten,  var  selvfølgeligt. 

Af  disse  Faktorer  udviklede  sig  et  Intrigestykke,  hvori 
Walewskis  hvide  Haand  var  meget  virksom.  Napoleon  III. 
havde  ved  sin  Tronbestigelse  aabenbart  Valget  mellem  at 
grunde  sit  System  enten  paa  den  russiske  eller  paa  den  en- 
gelske Alliance ;  maaske  havde  den  første  været  mere  populær 
og  fordelagtig  for  Frankrig,  hvis  man  blot  havde  haft  de  po- 
litiske og  ikke  nærmest  de  dynastisk-personlige  Interesser  for 
Øje;  thi  kun  den  engelske  Alliance  kunde  gavne  de  sidstnævnte, 
det  havde  Napoleon  I.'s  Arving  fra  første  Færd  fattet.  Louis 
Napoleon  havde  levet  for  længe  som  Privatmand  i  England 
til  ikke  at  skulle  vide  —  som  hans  fortrolige  Ven  Persigny 
engang  udtrykte  sig — ,at  der  gives  tvende  Stormagter  i  Verden, 
Londoner-Borsen  og  den  engelske  Presse,  mod  hvilke  ingen 
fransk  Regering  kan  staa  sig.  Dog  søgte  han  ikke  blot  et 
Værn  mod  indre  Fjender  i  den  britiske  Alliance,  men  ogsaa 
et  Middel  til  selv  at  vinde  den  Stilling,  Kejser  Nikolaus 
indtog  i  Evropa,  og  allerede  af  den  Grund  kunde  han  ikke, 
i  det  mindste  ikke  for  Øjeblikket,  alliere  sig  med  Rusland. 
»Nous  en  avons  fait  un  em p er e ur«,  sagde  Walewski 
til  mig,  »nous  allons  en  faire  l'arbitre  des  desti- 
nées  du  mon  de«, 

Palmerston  og  hans  Venner  hyldede  med  Flid  disse 
Drømme,  der  jo  ogsaa  skulde  realiseres,  om  end  kun  for  en 
kort  Tid.  Den  ædle  Viscount  havde  en  alt  for  høj  Mening 
om  sig  selv  og  sit  Lands  Magt,  til  at  han  skulde  frygte 
Louis  Napoleons  Ærgjerrighed.  Han  kjendte  denne  Drømmer 
og  besluttede  at  faa  ham  til  at  støtte  sine  Planer,  i  det 
han  tilsyneladende  smigrede  ham.  Naar  Urquhart,  Udgiveren 
af  »Portfolio«,  i  sit  Russerhad  ogsaa  regner  Lord  Palmer- 
ston blandt  de  af  Czaren  formentlig  bestukne  Statsmænd, 
er  dette  en  urimelig  Beskyldning;  men  man  vilde  fejle,  hvis 
man  regnede  Palmerston  til  de  blinde  Russerfjender;  han 
var  bleven  næsten  halvfjerdsindstyve  Aar,  vilde  endelig  være 
Førsteminister  og,  om  muligt,  have  Ro  i  Orienten  for  sin 
Levetid.     Hans  Bestræbelser  gik  følgelig   slet  ikke  ud  paa 

at  sætte  en  Tilintetgjørelseskrig  mod  Rusland  i  Scene;  han 
haabede  med  Napoleons  Hjælp  at  holde  den  russiske  Ær- 
gjerrighed  i  Tomme  blot  for  halvtredsindstyve  Aar,  saaledes 
sagde  han,  men  mente  i  Virkeligheden  kun  for  sin  egen  Levetid. 
Tyrkiets  Uafhængighed  brød  han  sig  lidet  om;  kun  syntes 
det  ham  hensigtssvarende,  navnlig  da  Sueskanalen  endnu 
ikke  existerede,  ved  Bosporos  at  have  en  Portner,  der  i  Eng- 
lands Interesse  kunde  bevogte  denne  Søvej. 

Dog  hverken  Napoleon  eller  Lord  Stratford  de  Redcliffe, 
ja  ikke  engang  Lord  Palmerston  havde  mægtet  at  vinde  det 
engelske  Folk,  der  af  Manchesterskolen  vuggedes  i  Drømme 
om  den  evige  Fred,  for  denne  vanvittige  Krig  mellem  Hvalen 
og  Bjørnen,  hvis  ikke  et  andet  »untoward  event«,  ligesom 
engang  Slaget  ved  Navarino,  havde  sat  Massernes  Lidenskaber 
i  Bevægelse.  Det  russiske  Kabinet  havde  selv  efter  Donau- 
fyrstendømmernes Besættelse  slaaet  om  sig  med  Fredsfor- 
sikringer  og  navnlig  stadig  ladet  Lord  Aberdeen  forsikre,  at 
Kejser  Nikolaus  ikke  tilsigtede  noget  Fredsbrud,  ikke  vilde 
noget  Angreb,  men  kun  Garanti  for  sine,  ved  Traktater 
med  Porten  fastslaaede  Rettigheder. 

Da  derfor  Telegrafen  meldte  den  ganske  uventede  Be- 
givenhed, at  russiske  Krigsskibe  havde  forladt  Sebastopol 
og  overfaldet  og  tilintetgjort  den  ved  wSinope  for  Anker 
liggende  tyrkiske  Flaade  (80te  Novbr.),  virkede  denne  Efter- 
retning som  en  Naturbegivenhed  og  opflammede  det  britiske 
Folks  Krigslyst,  saa  meget  mere  som  Søslag  altid  stærkest 
adggQ  disse  moderne  Venezianeres  nationale  Selvfølelse. 
Næst  de  oven  anførte  Faktorer  kan  derfor  Overfaldet  ved 
Sinope  betegnes  som  det  Vendepunkt,  der  gjorde  Krigen 
uundgaaelig.  Nu  var  ingen  Stilstand  længere  mulig.  Freds- 
vennerne forstummede,  og  Pressen  gjentog  i  alle  Tonearter 
Yndlings themaet  om  den  af  russisk  Barbari  truede  evropæiske 
Civilisation.  Hvad  Tyrkerne  egentlig  havde  gjort  eller  vilde 
kunne  gjøre  for  den  evropæiske  Civilisation,  var  rigtignok 
ikke  let  at  forstaa;    men  Slagordet    »the  cry«,    som    man 

kalder  det  ved  Parlamentsvalgene,  var  fundet  og  blev  be- 
nyttet usque  ad  nauseam  med  det  Tillæg,  at  Rusland 
havde  gjort  sig  skyldig  i  et  Ordbrud. 

Højtideligholdelsen  af  den  første  Napoleonsdag  siden 
det  andet  Kejserdømmes  Oprettelse  tjente  mig  som  et  vel- 
komment Paaskud  til  at  studere  Forholdene  i  Paris  under 
et  nogle  Dages  Ophold.  Jeg  fandt  her  nogle  gamle  Venner, 
t.  Ex.  Friherre  Filip  af  Dornberg,  som  repræsenterede  Kur- 
hessen,  og  Grev  Adolf  Piaten,  hannoveraask  Sendemand. 
Det  faldt  mig  ikke  vanskeligt  under  den  officielle  Festjubel 
at  danne  mig  et  Billede  af  Dagens  Stemning.  Den  nye 
Kejser  havde  unægtelig  Hæren  og  Masserne  for  sig;  men 
hans  Forkj ærlighed  for  England  blev  stærkt  kritiseret,  og 
selv  Generalerne  syntes  at  gyse  tilbage  for  Tanken  om  en 
Krig  mod  Rusland. 

I  Virkeligheden  vare  kun  meget  faa,  i  Paris  vel  blot 
Morny  og  Persigny,  indviede  i  den  napoleonske  Politiks 
Hemmeligheder.  Intet  vilde  være  mere  fejlagtigt  end  at 
tro,  at  Napoleon  nedlod  sig  til  i  Orienten  at  rage  Kasta- 
nierne ud  af  Ilden  for  England;  tvært  imod  han  narrede 
Englænderne  og  lod  dem  mod  deres  Vilje  tjene  sine  Øjemed. 
For  at  fatte  Krim  krigens  Genesis  er  det  ikke  tilstrækkeligt 
blot  at  henvise  til  Kejser  Nikolaus's  sygelige  Ærgjerrighed. 
Denne  Ærgjerrighed  blev  med  Forsæt  ægget  og  kunstig 
øget;  Louis  Napoleon  eller  hans  Raadgivere  gjorde  fra  første 
Færd  Regning  paa  Orientspergsmaalet  som  Toreadoren  paa 
den  røde  capa,  naar  der  bliver  Tale  om  at  ægge  Kamptyren 
til  det  højeste  Raseri.  Af  Hævn  over  den  nægtede  Broder- 
titel, men  særlig  dog  i  den  Hensigt  at  sætte  Elementerne 
til  den  tilsigtede  evropæiske  2den  December  i  Bevægelse, 
besluttede  man  i  Paris  at  begynde  Angrebet  paa  de  be- 
staaende  Traktater  i  Orienten.  Som  agent-provocateur 
—  saaledes  udtr3^kte  Clarendon  sig  senere  —  afsendtes  La- 
valette til  Konstantinopel.  Han  anlagde  sine  Miner  paa  det 
mest  saarbare  Sted  og  oppustede  den  aldrig  slumrende  Skin- 

syge  mellem  den  hellige  Gravs  græsk-katholske  og  romersk- 
katholske  Vogtere  i  lys  Lue.  Næppe  var  Explosionen  paa- 
fulgt, før  Menschikoffs  Sendelse  godtgjorde,  at  Maalet  var 
naaet.  For  endnu  grundigere  at  skuffe  de  engelske  Freds- 
venner kunde  man  derfor  godt  i  Paris  desavouere  Lavalette 
og  med  hyklerisk  Fredskjærlighed  række  Haanden  til  at  bi- 
lægge Striden  om  de  hellige  Steder.  Det  andet  Kejser- 
dømme var  kun  nogle  Uger  gammelt,  og  Lord  Clarendon 
havde  blot  i  nogle  Dage  beklædt  sit  Embede,  da  Walev^ski 
i  Februar  1853  mundtlig  afsluttede  Vestmagternes  Alliance 
med  ham;  man  blev  enig  om,  at  Frankrig  skulde  bilægge 
Striden  om  de  hellige  Steder  og  England  til  deane  Stund 
iagttage  en  velvillig  Nevtralitet;  men  derpaa  skulde  begge 
Magter  i  alle  Sporgsmaal,  som  ellers  kunde  dukke  op  i 
Orienten,  gaa  frem  i  Fællesskab,  være  forenede  i  Negociation 
som  i  Aktion  og  ikke  tale  eller  skrive  et  Ord  uden  forud- 
gaaende  Overenskomst.  Clarendon  saae  i  denne  hemmelige 
Aftale  et  Middel  til  at  holde  Frankrig  i  Skak  og  tvinge  det 
til  Fredens  Opretholdelse,  medens  Franskmændene  heri  saae 
den  Krog,  ved  hvis  Hjælp  man  skulde  hidføre  Krigen  og 
rive  England  med. 

Hvad  Napoleon  tilsigtede  med  denne  Krig,  var  klart: 
først  og  fremmest,  som  sagt,  at  fravriste  Kejser  Nikolaus 
det  moralske  Hegemoni,  han  udøvede  paa  Fastlandet,  dernæst 
efter  Ruslands  Besejring  at  vinde  frie  Hænder  til  Sønder- 
riveisen af  Traktaterne  fra  1815,  til  at  gjengive  Frankrig 
dets  saakaldte  gamle  Grænser  og  til  at  omforme  Evropas 
Kort  i  Overensstemmelse  med  de  napoleonske  Ideer.  Det 
kaldte  man  i  Paris  den  evropæiske  2den  December. 

Clarendon  blev  saa  meget  desto  lettere  ført  bag  Lyset, 
som  den  kejserlige  Taskenspiller  efter  de  alt  givne  Antyd- 
ninger i  Lord  Palmerston  havde  en  compére,  paa  hvem 
han  kunde  gjere  Regning.  Venskabet  -mellem  de  tvende 
havde  den  Skæbne,  der  er  ejendommelig  for  den  Art  Ven- 
skaber.    I  Begyndelsen   gik  Spillet  ganske  godt,    Napoleon 

Og  Palmerston  gjorde  gode  Forretninger,  rigtignok  paa  de 
tvende  Landes  Bekostning,  der  maatte  ofre  Tusender  af 
tapre  Soldater  og  mange  Millioner.  Senere,  efter  at  Savoyen 
og  Nizza  vare  eskamoterede,  og  Palmerston  havde  al  Udsigt 
til  at  forblive  Førsteminister  til  sit  Livs  Ende,  opsagde  han 
sin  Fælle  Kompagniskabet,  viste  Tænder  ad  ham  og  kastede 
Persigny  paa  Doren,  denne  fortrolige  Mellemmand,  denne 
go-between,  som  Englænderne  sige. 

I  Tyskland  havde  man  ingen  Anelse  om  Sagernes 
egentlige  Stilling.  Lord  Aberdeen  var  ikke  i  Højde  med 
Situationen,  saaledes  udtrykte  Prins  Albert  sig  i  et  Brev  til 
Stockmar;  men  om  de  ledende  tyske  Ministre  kan  man  godt 
sige  det  samme.  I  Wien,  hvor  jeg  under  Parlaraentsferien 
tilbragte  nogle  Uger,  var  Jalt  gaaet  tilbage  siden  Fyrst 
Schwarzenbergs  Død;  Statsmaskineriet  arbejdede  saa  at 
sige  kun  med  halv  Kraft,  da  Misstemningen  i  den  ungarske 
Halvdel  af  Riget  havde  naaet  en  betænkelig  Højde.  Inden- 
rigsministeren Dr.  Bach  og  hans  Centralisationssystem  var 
forhadt  mere  end  nogen  Sinde,  og  dog  var  han  allerede 
næsten  voxet  Grev  Buol  over  Hovedet. 

Sidstnævnte  Minister  skjulte  desto  værre  ofte  bag  et 
frastødende,  hovmodigt  Væsen  de  Forlegenheder,  hvori  han 
var  sat  ved  sit  Ukjendskab  med  de  indre  og  ydre  Spørgs- 
maal  og  ved  sin  Usikkerhed  mod  oven  som  mod  neden.  Hans 
Antecedenser  vare  ikke  meget  lovende;  kort  efter  sin  Em- 
bedstiltrædelse  roste  han  sig  vel  over  for  mig  af  den  For- 
skole, Fyrst  Schwarzenberg  havde  ladet  ham  gjennemgaa,  i 
det  han  havde  sendt  ham  til  St.  Petersborg  og  London  og 
havde  .'medtaget  ham  til  de  tyske  Konferencer  i  Dresden. 
Grev  Buol  forglemte  blot,  at  han  for  sin  Person  hverken  i 
St.  Petersborg  eller  London  just  havde  haft  Lykken  med 
sig,  og  at  han  i  Dresden  over  for  Mellemstaternes  Ministre 
kun  alt  for  tydelig  havde  forraadt  sit  Ukjendskab  til  de 
tyske  Forfatningsanliggender.  Den  orientalske  Krise  traf 
ham  uforberedt,    og    skjønt  han   ikke   forsømte  at  indhente 

Raad  hos  Fyrst  Metternich,  kunde  denne  dog  ikke  fri  ham 
for  selve  Forretningernes  Ledelse,  navnlig  ikke  for  Under- 
handlingerne med  de  fremmede  Ambassadører  og  Sendemænd. 
Desuden  havde  Buol  en  lille,  personlig  Rancune  mod  Kejser 
Nikolaus,  som  havde  behandlet  ham  slet  i  St.  Petersborg, 
og  derhos  den  Ulykke,  at  hans  Svoger  var  den  russiske 
Sendemand,  Baron  v.  Meyendorff,  der  i  aandelig  Henseende 
var  ham  overlegen.  En  stor  Del  af  hans  datidige  Holdning 
finder  sin  Forklaring  i  Frygten  for,  at  man  skulde  beskylde 
ham  for  at  lade  sig  paavirke  i  Ruslands  Interesse  af  sine 
Slægtskabsforbindelser.  Hovedvanskeligheden  laa  imidlertid 
i  den  indre  Svaghed  i  dette  Rige,  der  næppe  var  undsluppet 
Farerne  ved  en  Revolution,  som  havde  sat  alt  paa  Spil,  og 
denne  Svaghed  maatte  selv  den  mest  geniale  Statsmand 
medtage  i  sine  Beregninger. 

Det  er  ofte  nok  blevet  sagt,  at  Fyrst  Schwarzenberg 
vilde  have  kvalt  Krimkrigen  i  Spiren  ved  Truslen  om  uden 
videre  at  lade  100,000  Østerrigere  rykke  ind  i  Donau- 
fyrstendømmerne, saafremt  de  russiske  Tropper  gik  over 
Pruth;  en  saa  energisk  Trusel  vilde  i  hvert  Fald  have  om 
ikke  hemmet,  saa  dog  forsinket  Indmarchen;  men  om  en 
slig  Forhaling  havde  skaffet  Fredsvennerne  i  St.  Petersborg 
Tid  til  at  bringe  deres  Kejser  paa  andre  Tanker,  er  jo 
rigtignok  et  stort  Spørgsmaal,  og  i  hvert  Fald  vilde  Faren 
for  en  Krig,  Østerrige  alene  skulde  udkæmpe  med  Rusland, 
have  været  overhængende  og  krævet  Anstrængelser,  hvorpaa 
hverken  Hæren  eller  Finanserne  vare  forberedte. 

Den  østerrigske  Politiks  Hemsko  laa  dog  i  Tyskland, 
navnlig  i  Berlin;  man  kunde  ikke  dølge  for  sig  selv,  at 
Preussen  godt  kunde  benytte  en  russisk-østerrigsk  Krig  som 
en  kjærkommen  Lejlighed  til  at  sprænge  den  nylig  gjenop- 
standne  Forbundsdag.  Under  disse  Omstændigheder  greb 
Buol  den  sædvanlige  Udveje  diplomatiske  Forhandlinger  og 
halve  Forholdsregler,  og  utidige  Rustninger  udtømte  Riget 
næsten  i  lige  saa  høj  Grad,  som  Tilfældet  havde  været  med 

en  aktiv  Krigsførelse.  Man  vilde  gjøre  alle  til  Pas  og  lagde 
sig  sluttelig  ud  med  alle,  med  Rusland  og  Vestmagterne, 
med  Preussen  og  de  tyske  Mellemstater.  Det  værste  var  dog, 
at  man  lod  sig  kige  alt  for  dybt  i  Kortene,  og  at  Øster- 
riges talrige  Fjender  gjennemskuede  Rigets  svage  Sider. 
Det  var  tydeligt  nok  en  Statsinteresse  af  første  Rang  at 
hindre  Rusland  i  at  faa  fast  Fod  i  Donaufyrstendømmerne, 
og  det  var  lige  saa  tydeligt,  at  Østerrige  ikke  kunde  be- 
gunstige et  Traktatbrud,  som  i  Dag  kunde  gjøre  Tyrkiets, 
i  Morgen  Kejserstatens  Existens  tvivlsom. 

Hvad  nu  Tyskland  angik,  havde  det  kun  en  indirekte 
Interesse  i  den  orientalske  Krises  Løsning,  men  selvfølgelig 
var  Fredens  Bevarelse  en  Nødvendighed  for  Preussen  som 
for  Mellem-  og  Smaastaterne;  men  har  man  i  Berlin,  i 
Dresden,  i  Miinchen  og  Hannover  virkelig  ogsaa  gjort  alt, 
hvad  der  lod  sig  gjøre  for  Fredens  Bevarelse?  Jeg  er  den 
Dag  i  Dag  tilbøjelig  til  at  benægte  dette  Spørgsmaal,  som 
jeg  alt  i  Aarene  1853  og  54  benægtede  det  i  Modstrid 
med  min  Regerings  Opfattelse.  Den  daværende  yngste  sach- 
siske  Sendemand  havde  ganske  naturlig  ikke  Vægt  nok  til 
at  kunne  trænge  igjennem;  men  jeg  undlod  ikke  i  Tale  og 
Skrift  at  bekæmpe  skæbnesvangre  Illusioner.  Mit  Thema 
var  givet.  Jeg  havde  i  St.  Petersborg  og  London  set  det 
Uvejr  trække  sammen,  som  skulde  udlade  sig  det  følgende 
Aar.  Jeg  vidste,  at  en  mer  eller  mindre  sindssyg  Kejsers 
Overmod  øjensynlig  havde  foranlediget  denne  Krise;  jeg 
vidste  ogsaa,  at  alle  Kejserens  sande  Venner  i  selve  Rus- 
land, t.  Ex.  Nesselrode,  Orloff  og  andre,  beklagede  denne 
sygelige  Ærgjerrighed,  om  de  end  ikke  vovede  at  optræde 
aabenlyst  imod  den;  men  jeg  havde  samtidig  faaet  et  saa 
dybt  Indblik  i  det  rustne  Regeringsmaskineri,  at  jeg  ikke 
nærede  den  ringeste  Illusion  om,  at  Rusland  vilde  kunne 
gaa  sejrrig  frem  af  en  Kamp  mod  begge  Vestmagter.  Man 
kunde  ganske  vist  ikke  undervurdere  det  Rygstød,  de  tyske 
Regeringer  siden  1848  havde  i  Kejser  Nikolaus,    og  deres 

vel  forstaaede  Interesser  krævede  saaledes,  at  man  maatte 
undgaa  alt,  hvad  der  for  Omvæltningspartiet  kunde  blotte 
den  russiske  Kolos's  saa  meget  omtalte  Lerfødder.  Som 
Sagerne  nu  stode,  gaves  der  kun  et  eneste  Middel,  der  kunde 
hindre  Udbruddet  af  den  truende  Krig,  og  dette  Middel  var 
slaaende  at  bevise  Kejser  Nikolaus,  at  han  udfordrede  hele 
Evropa,  hvis  han  ikke  afstod  fra  sin  aggressive  Politik. 
Kun  saaledes  kunde  Alliancen  mellem  de  tre  nordiske  Magter 
opretholdes,  og  kun  i  den  vilde  man  finde  en  Garanti  for 
Bevarelsen  af  Verdensfreden  og  mod  de  napoleonske  Erobrings- 
lyster; men  naar  man  overhovedet  vilde  handle,  maatte  det 
rigtignok  ske,  før  de  slumrende  religies-nationale  Lidenskaber 
vaktes  hos  det  mægtige  russiske  Folk.  Desto  værre  vare 
de  russiske  Illusioner  lige  saa  stærke  som  de  tyske.  Niko- 
laus vilde  absolut  ikke  tro,  at  Østerrige  og  Preussen,  hvem 
han  endnu  i  1850  havde  behandlet  som  Vasaller,  kunde 
vove  at  skille  sig  fra  ham;  men  desto  større  et  Indtryk 
vilde  det  gjore,  om  ikke  paa  ham,  saa  dog  paa  det  russiske 
Fredsparti,  naar  hele  Tyskland  strax  fra  første  Færd  er- 
klærede sig  parat  til  at  støtte  Vestmagternes  retfærdige 
Fordringer,  med  Vaabenmagt,  om  nødvendig  gjordes.  Havde 
Czaren  haft  den  faste  Overbevisning,  at  han  vilde  finde  hele 
Evropa  i  sluttet  Falanx  paa  den  anden  Bred  af  Pruth,  vilde 
han  ikke  i  Juli  1853  have  overskredet  denne  Flod  og  saa- 
ledes skaanet  sig  og  sit  Rige  for  den  Ydmygelse  i  det  følgende 
Aar  at  maatte  rømme  Donaufyrstendømmerne  af  »strategiske 
Grunde«.  Med  ét  Ord,  man  maatte  strax  i  Begyndelsen 
raabe  »Frem!«  og  unisono  paabyde  »Holdt!«  Det  var  det 
eneste  Middel  som  kunde  lette  Østerriges  Opfyldelse  af  dens 
evropæiske  Opgave,  støtte  Fredsvennerne  i  London  som  i  St. 
Petersborg  og  hindre  den  for  hele  Evropa  saa  skæbne- 
svangre Krig. 

III. 
London  1854. 

Da  jeg  efter  et  kort  Ophold  i  Hannover  gjennem  Sne 
og  Is  atter  naaede  London  i  de  første  Dage  af  Januar, 
kunde  jeg  ikke  skjule  Situationens  fortvivlede  Alvor  for  mig 
selv.  I  Westend  delte  man  ikke  Citys  endnu  stadig  frede- 
lige Illusioner  og  holdt  Krigen  for  uundgaaelig,  lige  saa 
uundgaaelig  som  Koalitionsministeriets  snarlige  Opløsning. 

Allerede  i  December  1853  havde  Palmerston  indleveret 
sin  Afskedsbegjæring  under  det  Paaskud,  at  han  ikke  kunde 
give  den  af  Lord  John  Russell  forberedte  Reformbill  sit 
Samtykke.  I  Virkeligheden  vilde  han  dog  kun  protestere  mod 
den  Mangel  paa  Energi,  Lord  Aberdeen  efter  hans  Opfattelse 
hidindtil  havde  lagt  for  Dagen;  for  at  bruge  et  fransk 
Theaterudtryk,  det  var  kun  en  »fausse  sortie«,  en  Ma- 
nøvre for  at  sætte  den  offentlige  Mening  i  Bevægelse  og 
dokumentere  Palmerstons  Uundværlighed.  Efter  to  Dages 
Forløb  nedlod  den  uundværlige  sig  atter  til  at  overtage 
Indenrigsministeriet,  men  havde  benyttet  Mellemtiden  til  at 
begynde  en  Kampagne  mod  den  ham  saa  forhadte  Prins  Albert, 
Intet  var  mere  taabeligt  end  disse  Drillerier,  men  Publikums 
Lettroenhed  godtgjorde  atter  Rigtigheden  af  det  gamle  Ord: 
»Calumniare  audacter,  semper  aliquid  haeret«. 
Prinsen  blev  beskyldt  for  uberettiget  Indgreb  i  Regerings- 
sagerne  og  antiengelske  Rænker  med  de  tyske  Hoffer.  Lord 
Aberdeens  Svagheder  bleve  lagte  Dronningens  Husbond  til 
Last,  og  Massens  Lidenskaber  æggedes  mod  hans  Person, 
alt  som  man  blev  mere  og  mere  utaalmodig  over  Kabi- 
nettets Nølen.  Selvfølgelig  var  Lord  Palmerston  alt  for 
klog  og  verden serfaren  til  at  blotte  sig  direkte,  men  det  er 
notorisk,  at  disse  Bagtalelser  i  det  mindste  indirekte  vare 
hans  Værk.  Man  gik  saa  vidt,  at  man  under  Haands  gav 
Dronningen   at  forstaa,    at   hun  skulde   aabne  Parlamentet 

alene,  da  Prinsens  Nærværelse  kunde  udsætte  hende  for 
Pøbelens  Insulter.  Prinsen  opførte  sig  fortræffelig  i  denne 
kritiske  Stilling.  Han  lod  sig  ikke  skræmme,  og  samme 
Morgen  Parlamentet  skulde  aabnes,  red  han  alene,  kun  led- 
saget af  en  Rideknægt,  gjennem  Londons  mest  befærdede 
Kvarterer,  ret  som  han  vilde  sige  til  Masserne:  »Jeg  er  ikke 
bange,  her  er  jeg;  naar  I  have  noget  mod  mig,  saa  tal!« 
Denne  Morgentur  øvede  den  bedste  Virkning,  og  da  Prins 
Albert  om  Eftermiddagen  ved  Dronningens  Side  kjørte  til 
Westminster-Paladset  i  den  historiske,  med  otte  isabella- 
farvede  Heste  forspændte  Gaiavogn,  hilstes  hendes  Majestæt 
af  Publikum  med  den  vante  Begejstring.  Der  udfordredes 
endnu  blot  i  Parlamentet  at  sætte  de  Kjendsgjerninger  i 
det  rette  Lys,  der  havde  tjent  den  radikale  Presse  som  Paa- 
skud til  dens  Forvanskninger;  Lord  Aberdeen  i  Overhuset 
og  Lord  John  Russell  i  Underhuset  opfyldte  denne  Pligt 
med  Takt  og  Fasthed,  og  Oppositionens  Førere,  Lord  Derby 
og  Walpole,  vare  enige  med  Ministrene  i  alt,  hvad  der  an- 
førtes til  Prinsens  Ros.  Resultatet  af  disse  Forklaringer  var 
meget  gunstigt,  da  Dronningens  konstitutionelle  Ret  til  at 
betragte  sin  Husbond  som  sin  første  Raadgiver,  hermed  ogsaa 
fremtidig  var  slaaet  fast. 

Vestmagternes  forenede  Flaader  havde  allerede  i  flere 
Maaneder  ligget  saralede  i  Besikabugten ;  nu  fik  den  Befa- 
ling til  at  løbe  ind  i  det  sorte  Hav  for  at  beskytte  Tyrkiet, 
og  den  franske  Regering  skyndte  sig  med  at  bringe  denne 
Forholdsregel  til  offentlig  Kundskab  gjennem  en,  i  »Moni- 
teur«  aftrykt  Cirkulærdepeche  af  .'50te  Januar.  En  ufrugt- 
bar Udvexling  af  Noter  dannede  Indledningen  til  Afbrydelsen 
af  de  diplomatiske  Forbindelser  mellem  Vestmagterne  og 
Rusland,  medens  Repræsentanterne  for  de  fem  Stormagter  i 
Wien  endnu  drøftede  de  Betingelser,  som  kunde  hidføre 
Fredens  Gjenoprettelse.  Saaledes  var  Situationen,  da  Kejser 
Nikolaus  ved  Fyrst  Alexei  Orloffs  Sendelse  til  Wien,  og 
Kejser    Napoleon     næsten     samtidig    ved    en    egenhændig 

Skrivelse  til  Czaren  gjorde  de  sidste  Forsøg  paa  at  naa  en 
fredelig  Forstaaelse.  Det  var  for  sent;  O rloffs  Forslag  syntes 
ikke  mere  tidssvarende,  og  Napoleons  Skridt,  som  muligvis 
heller  ikke  var  ganske  oprigtigt,  blev  resultatløst.  Den  fra 
]  853  faktisk  existerende  Alliance  mellem  Vestmagterne  blev 
saaledes  mere  og  mere  intim,  og  den  10de  April  under- 
tegnedes Traktaten.  Prins  Albert  var  stolt  af,  at  begge 
Parter  udtrykkelig  perhorrescerede  (gøs  tilbage  for)  alle  egen- 
nyttige Bihensigter,  et  enestaaende  Tilfælde  i  Tral^taternes 
Historie,  som  han  engang  udtrykte  sig  for  mig.  Denne  Op- 
fattelse svarede  ganske  til  denne  fyrstelige  Theoretikers 
ideale  Tendenser;  han  oversaa  blot,  at  Napoleon  greb  til 
Sværdet,  om  ikke  for  territoriale,  saa  dog  for  moralske  Ero- 
bringer. Østerrige  var  villigt  til  at  tiltræde  dette  Forbund 
under  den  Betingelse,  at  Preussen  medundertegnede  det. 
Alle  baade  østerrigske  og  Vestmagternes  diplomatiske  An-- 
strængelser  koncentreredes  derfor  om  at  vinde  Preussen. 
Var  dette  lykkedes,  vilde  maaske  Kvadrupelalliancen  af  1854 
—  som  Alliancen  af  1840  —  have  været  tilstrækkelig  til 
at  kvæle  Krigen  i  Spiren. 

Det  var  lykkedes  Grev  Thun  i  Potsdam  at  berolige 
den  vankelmodige  Frederik  Vilhelm  IV.'s  Betænkeligheder 
saa  vidt,  at  hans  Tiltræden  kunde  antages  for  sandsynlig, 
da  Ridder  Bunsen  igjen  fordærvede  alt.  Han  lod  sig 
forlede  til  i  en  særlig  Memoire  at  belære  sin  Konge  om 
Farerne  ved  den  af  Preussen  hidindtil  iagttagne  dilato- 
riske  Politik.  Bunsen  troede  at  maatte  smøre  tykt  paa  for 
at  skræmme  og  rive  sin  kongelige  Ven  med.  Det  drejer 
sig  —  saaledes  skrev  han  under  den  1ste  Marts  —  om 
intet  ringere  end  at  fri  Civilisationen  fra  det  russiske  Bar- 
baris Aag,  og  Englands  sande  Hensigt  er  i  Forening  med 
Frankrig  at  tilintetgjøre  Ruslands  evropæiske  Magtstilling, 
at  reducere  Czaren  til  en  asiatisk  Potentat,  til  en  Storfyrste 
af  Moskva,  som  han  har  været  for  Peter  den  store.  Denne 
helt   ud  af  Luften   grebne  Paastand  forfærdede   Kongen  af 

Preussen  i  den  Grad,  at  han  nu  fattede  den  definitive  Be- 
slutning at  forblive  nevtral  og  ikke  vilde  have  noget  at  gjere 
med  Magter,  der  havde  saa  slemme  Hensigter  over  for  hans 
Hr.  Svoger. 

Efter  at  Bunsen  havde  demaskeret  sig  som  en  saa 
lidenskabelig  Russofob,  besluttede  man  ikke  længere  at 
lade  ham  forblive  i  London.  Næppe  havde  han  imidlertid 
til  sin  største  Forundring  bragt  i  Erfaring,  at  hans  Memoire 
havde  frembragt  det  stik  modsatte  af  det  tilsigtede  Indtryk, 
vilde  han  i  det  mindste  falde  som  Martyr;  han  gik  derfor 
til  Clarendon,  overøste  ham  med  Bebrejdelser  over  de  for- 
mentlige Skræmmebilleder,  man  fra  engelsk  Side  prøvede  at 
anvende  i  Berlin,  og  blev  sluttelig  saa  grov,  at  Ministeren 
viste  ham  Døren  og  erklærede  ikke  at  ville  forhandle  mere 
med  ham.  Denne  ligefrem  ved  Haarene  hidførte  Scene  gav 
Bunsen  det  ønskede  Æmne  til  hans  sidste  Indberetning, 
hvori  han  roste  sig  af  energisk  at  have  forsvaret  sin  Konges 
Politik  og  saaledes  ofret  sig  selv.  Hverken  blandt  de  en- 
gelske Statsmænd  eller  de  fremmede  Diplomater  fandtes 
den  Gang  en  eneste,  som  ikke  gjennemskuede  denne  Ko- 
medie og  ikke  glædede  sig  over  at  se  en  saa  usikker  Per- 
sonlighed forsvinde  fra  den  politiske  Skueplads.  Bunsens 
Tilbagekaldelsesskrivelse  overbragtes  af  General  Groben,  som 
forgjæves  søgte  at  gjere  det  engelske  Kabinet  klog  paa  sin 
Konges  Politik. 

I  England  begreb  man  den  Gang  overhovedet  ikke, 
hvad  der  gik  for  sig  paa  Kontinentet.  Man  havde  kun 
dunkle  Forestillinger  om  de  tvende  tyske  Stormagters  Riva- 
litet, og  dog  laa  her  Nøglen  til  den  preussiske  Politiks 
Gaader.  Jo  mere  Prins  Albert  sværmede  for  Preussen  og 
søgte  det  tyske  Spørgsmaals  Løsning  i  den  preussiske  Over- 
ledelse, desto  mere  beklagede  han  en  Politik,  der  syntes 
ham  at  være  lig  med  en  Abdikation  af  det  hohenzollerske 
Monarkis  Stilling  som  Stormagt.  Han  var  ingen  Elev  af 
Machiavelli  og  gjennemskuede  ikke  de  hemmelige  Hensigter 

hos  et  Parti,  der  allerede  den  Gang  var  mægtigt  i  Preussen, 
og  som  tilsigtede  fremtidig  at  isolere  Østerrige  og  derfor 
paatrykte  Berliuerkabinettet  dette  passive  Stempel,  som  vakte 
saa  grundig  Misfornøjelse  i  London.  Ogsaa  Mellemstaterne 
oversaa  denne  Fare;  i  den  patriotiske  Hensigt  at  redde 
Fædrelandet  for  en  Krig  for  fremmede  Interesser,  gik  de 
ikke,  som  ellers  sædvanlig,  med  Østerrige,  men  støttede  den 
preussiske  Opposition  mod  Wienerpolitiken.  Denne  Svingning, 
der  var  Resultatet  af  Ministerkonferencerne  i  Bamberg,  blev 
i  dobbelt  Henseende  skæbnesvanger;  dels  lammede  den 
Østerrige  og  gjorde  det  vanskeligt  for  denne  Stat  at  opfylde 
sin  evropæiske  Opgave,  dels  blottede  den  Tysklands  Splid- 
agtighed og  Forbundsdagens  Afmagt;  af  denne  Sagernes  Stilling 
fulgte  endelig  Komplikationer,  som  Preussen  senere  forstod 
behændig  at  benytte,  og  som  liidførte  Forbundets  Spræng- 
ning og  skaffede  Hohenzollerne  Herredømmet  over  Tyskland. 
Det  of-  og  defensive  Forbund,  Berlinerkabinettet  endelig 
gik  ind  paa  den  20de  April  1854,  trængt,  som  det  blev,  fra 
alle  Kanter,  kunde  trods  den  i  November  tilføjede  Tillægs- 
artikel  kun  betragtes  som  et  Surrogat,  da  Preussen  ikke 
opgav  sin  Nevtralitet.  Østerrige  fik  saaledes  ikke  frie 
Hænder,  saa  meget  mindre  som  Forbundet  først  tiltraadte 
Traktaten  efter  flere  Maaneders  ufrugtbare  Forhandlinger, 
og  det  da  var  for  sent  at  handle.  »Saaledes  blev  Beslut- 
ningens karske  Rødme  angreben  af  den  blege  Betænkelighed«, 
for  at  bruge  Hamlets  Ord,  og  Tyskland  blev  Tilskuer  ved 
en  Kamp,  det  havde  kunnet  forhindre,  om  det  havde  været 
sig  sin  Opgave  bevidst,  at  paabyde  Verden  Fred.  Natur- 
ligvis følte  man  i  Paris  en  vis  Skadefryd  over  den  tyske 
Splidagtighed,  medens  Mismodet  havde  Overhaand  i  London. 
Den  17de  Februar  havde  Lord  John  Russell  i  Under- 
huset udslynget  en  Anklage  for  Troløshed  mod  den  russiske 
Regering.  I  en  officiøs  Artikel  i  »Journal  de  Saint-Peters- 
borg«  af  2den  Marts  tilbageviste  det  russiske  Udenrigsmini- 
sterium denne  Beskyldning  og   paaberaabte   sig   hemmelige 

Aftaler,  som  dog  ikke  betegnedes  nærmere.  Det  engelske 
Ministerium  fandt  sig  til  Gjengjæld  foranlediget  til  at  godt- 
gjøre  det  ugrundede  i  denne  Udflugt  og  fremlagde  —  mod 
Skik  og  Brug  —  Sir  Hamilton  Seymours  hemmelige  og  for- 
trolige Indberetning  paa  Underhusets  Bord  (se  »Hist.  Arkiv« 
foregaaende  Bind,  S.  397 — 99).  Samtidig  kom  ogsaa  for 
Dagens  Lys  det  Memorandum,  som  den  15de  April  1853 
undertegnedes  i  St.  Petersborg,  og  som  formulerede  Resul- 
tatet af  de  fortrolige  Drøftelser  i  det  Punkt,  at  England  og 
Kusland  gj ensidig  forpligtede  sig  til  at  skaane  Porten  for 
Tvangsforholdsregler  og  til  at  kræve  de  uafviselige  indre 
Reformer.  1  skrigende  Modsætning  til  denne  Afgjørelse 
stode  jo  de  kategoriske  Fordringer,  Fyrst  Menschikoff  næsten 
samtidig  stillede  i  Konstantinopel,  aabenbart  uden  Grev 
Nesselrodes  Vidende.  Det  var  netop  dette  Punkt,  Lord 
Russell  havde  villet  betone  i  Parlamentet;  det  var  natur- 
ligvis det  engelske  Ministerium  meget  kjærkomment  ved  de 
russiske  Insinuationer  at  kunne  motivere  denne  usædvanlige 
OfFentliggj øreise  af  hemmelige  Aktstykker.  Man  naaede 
herigjennem  det  dobbelte  Øjemed  mere  og  mere  at  vinde 
Landets  offentlige  Mening  for  Krigen  og  samtidig  at  levere 
Kontinentets  Kabinetter  et  Bevis  for  Englands  Uegennyt- 
tighed. Ikke  blot  blev  den  franske  Alliance  herved  befæstet, 
men  Kabinetterne  i  Wien  og  Berlin  sattes  ogsaa  i  Kjend- 
skab  om  den  nedladende  Ligegyldighed,  hvormed  Kejser 
Nikolaus  i  sine  Samtaler  med  Sir  Hamilton  Seymour  havde 
behandlet  Østerrige  og  ganske  ignoreret  Preussen. 

(Slutn.) 


En  gammel  Præstegaard. 

("Et  Interieur  fra  Tyverne). 


Ja,  den  gamle  Præstegaard  er  for  længst  vegen  for 
Tidens  Tand  og  Fremskridt.  Stuehuset,  min  Barndoms 
lykkelige  Hjem,  huser  nu  i  forbedret  Skikkelse  Gaardens 
Heste  og  Kvæg,  og  hvor  Stalden  var,  troner  nu  en  grund- 
muret, teglhængt  Bygning  med  takkede  Gavle  og  høje, 
rummelige,  gipsede  Værelser,  medens  Økonomilejligheden  er  i 
Kjælderen;  men  i  min  Barndom  kjendtes  ikke  slige,  herre- 
sædelignende  Præsteboliger,  og  hvor  vare  vi  ikke  vel  fornøjede 
med  vor  gamle  Præstegaard  med  dens  Straatag,  Bindingsværk 
og  klinede  Vægge.  Maaske  kun  lidet  yngre  end  Reforma- 
tionen, afgav  Præstegaarden  dog  en  hyggelig  og  rummelig 
Bolig  trods  sine  lave  Lofter,  smaa  Vinduer  og  skjæve  Døre. 
Dagligstuens  Stolthed  var  en  Treetages-Vindovn  og  et  born- 
holmsk Stueur  i  en  blomstermalet  Kasse.  Møblerne  vare 
af  Bøge-  og  Fyrretræ,  malede  Borde,  Sofaer  og  Stole  med 
hjemmegjort  Betræk.  I  Storstuen  var  Bohavets  ypperste 
Stykke,  et  Mahogni-Divansbord,  som  tillige  med  et  Spille- 
bord udgjorde  alle  Husets  Mahognimøbler.  En  Seng  i 
Gjæstekammeret  saa  vel  som  mine  Forældres  Senge  vare 
forsynede  med  »Himmel«. 

I  Køkkenet  var  intet  Komfur,  men  et  stort  muret 
Ildsted.    I  Bryggerset,  hvor  Bagerovnen  fandtes,  var  der  en 

Kværn,  paa  hvilken  i  det  mindste  alt  Malt  saa  vel  som 
Grut  til  Svinene  maledes  ved  Haandkraft.  Haven  var  stor 
og,  som  vi  syntes,  meget  smuk,  skjønt  den  ikke  havde 
Plæner  eller  krogede  Gange,  men  langs  de  lige  Gange  var 
der  plantet  Ribs,  Stikkelsbær,  Solbær  og  en  Mængde  Frugt- 
træer, Pærer  og  Æbler,  af  hvilke  flere  vare  udsøgt  og  fin 
Frugt.  To  Arter  har  jeg  aldrig  gjenfundet,  nemlig  et  af- 
langt, gult-  og  rødstribet  Æble  af  en  meget  fin  Smag  og  et 
flerkantet,  rødt  Æble  af  en  forunderlig  krydret,  næsten 
medicinsk  Smag,  som  vi  Børn  derfor  kaldte  Rhabarberæbler, 
men  hvorover  der  holdtes  Hævd,  da  det  var  Moders  Ynd- 
lingsæble.  Langs  Hovedgangen,  der  førte  til  Kirken,  var 
paa  den  ene  Side  et  fortløbende  Blomsterbed,  indhegnet  med 
Buxbom  og  Lavendler  og  prangende  med  en  Mængde  Blom- 
ster, saasom  hvide  og  gule  Liljer,  Gyldenlakker,  Tulipaner, 
Isblomster,  Roser,  Balsam  og  Krusemynte-,  ogsaa  den  be- 
kj endte  Rævehale,  Jomfruen  i  det  grønne  og  Morgenfruen 
fandtes.  Den  sidste  forfølges  nu  som  Ukrudt,  naar  den 
endnu  stundum  vover  sig  frem  i  gamle  Haver,  og  kun  i 
Nordbys  smaa  Haver  paa  Fanø  har  jeg  endnu  for  faa  Aar 
siden  set  den  hædret  som  Haveblomst.  Inden  jeg  forlader 
Blomsterne,  maa  jeg  ej  forglemme  vor  Haves  Stolthed,  et 
Par  enkeltbladede  Georginer.  Det  var  den  Gang  ikke  mange 
Aar  siden,  at  Alex.  Humboldt  havde  fundet  Georginen  paa 
Andesbjærgene  og  bragt  den  til  Evropa.  Dog  Blomsterne 
havde  vi  Børn  ingen  synderlig  Interesse  for,  men  derimod 
vel  for  den  store  Mængde  Frugt,  Træerne  i  Regelen  bug- 
nede  af,  og  som  vi  havde  fri  Adgang  til,  saa  snart  de  paa 
nogen  Maade  lode  sig  spise.  Der  vare  ogsaa  Kirsebær  og 
alle  Slags  Blommer;  de  sidste  i  saadanne  Masser,  at  de 
bedækkede  Jorden,  og  vi  samlede  store  Kurve  fulde  af  dem 
til  —  Svinene.  Foruden  et  stort  Morbærtræ,  hvert  Aar 
fuldt  af  dejlige  Bær,  var  der  Espaliers  af  Abrikoser,  Fer- 
skener, samt  grønne  og  blaa,  store  Druer  (Frankenthaler), 
som  i  min  Barndom  modnedes  hvert  Aar  paa  Friland;    nu 

er  dette  kun  undtagelsesvis  Tilfældet  i  varme  Somre.  Naar 
DU  vi  gamle  paastaa,  at  i  vor  Barndom  var  det  varmere 
end  nu  om  Stunder,  kunne  vi  da  ikke  søge  et  Bevis  for  vor 
Paastands  Rigtighed  i  denne  Kjendsgjerning?  Det  er  ej  at 
undres  over,  at  vi  Børn  tidlig  og  sildig  fandtes  i  Haven, 
især  i  Frugtsæsonen,  som  vi  aabnede  saa  tidlig  som  muligt. 
Som  oftest  nøde  vi  en  god  Portion  paa  fastende  Hjærte, 
men  vi  havde  ingen  Mén  deraf;  selv  om  Frugten  kun  var 
lidet  moden,  toge  vi  dog  ingen  Skade,  lige  saa  lidt  som  af 
de  vaade  Fødder,  vi  fik  i  det  duggede  Græs. 

Vor  gamle  Præstegaard*)  havde  sin  Tradition.  Under 
Nakskovs  Belejring  valgte  en  svensk  Oberst  den  til  sit 
Hovedkvarter,  og  for  at  være  sikker  mod  Overfald  omgav 
han  Gaarden  med  dybe  Grave,  hvoraf  der  endnu  i  min 
Barndora  fandtes  betydelige  Levninger.  Denne  Oberst,  saa- 
ledes  gik  Sagnet,  forførte  Præstens  Datter,  som  i  sin  For- 
tvivlelse druknede  sig  i  Graven  uden  for  sit  Værelses  Vin- 
duer. Om  Natten  hørtes  der  stundum  et  rædsomt  skingrende 
Skrig  som  udstødt  i  gruelig  Angest;  det  begyndte  uden  for 
Vinduet  og  for  saa  langs  hen  ad  Kanalen,  til  det  tabte  sig  i 
det  fjærne.  Nedskriveren  af  disse  Linjer,  der  med  sine 
Brødre  laa  i  dette  saakaldte  Kanalkammer,  har  oftere  ved 
Nattetid  hørt  dette  Rædselsskrig,  og  da  puttede  vi  os  under 
Dynen.  Nogen  naturlig  Aarsag  kunde  vi  ej  give  Rum  for 
i  vore  Hjærter;  det  maatte  naturligvis  være  den  ulykkelige 
Præstedatters  Gjenfærd.  For  øvrigt  blev  den  ulykkelige 
hævnet.  Man  viste  endnu  ved  Kirkegaardsmuren  det  Sted, 
hvor  fra  Præsten  nedskød  sin  Datters  Forfører,  da  denne, 
uden  at  ane  ondt,  red  forbi.  Sagnet  tilføjede,  at  Obersten 
blev  begraven  midt  i  Gaarden,  og  Pladsen  paavistes  i  min 
Barndom.  Hvorledes  Præsten  slap  fra  dette  Mord,  meldtes 
der  intet  om.  Maaske  er  Obersten  forsvunden,  uden  at 
Svenskerne  erfarede  noget  derom-,  maaske  er  han  snigmyrdet 

ved  Nattetid  og  saa  i  Nattens  Mørke  bleven  hemmelig  begraven. 
Ja,  Præstegaarden  var  gammel,  den  havde  set  Slægter  komme 
og  gaa,  og  vi  Børn  følte  os  forvissede  om,  at  de  hensovedes 
Aander  besøgte  deres  gamle  Boliger.  Ved  Nattetid  hørtes 
det  pusle  i  Storstuen;  det  var,  som  rejste  et  Selskab  sig  fra 
Bordet  og  skøde  Stolene  tilbage,  og  vi  liørte,  at  der  blev 
gaaet  op  og  ned  ad  Gulvet.  »Hører  du,  hvor  de  gaa  der 
inde«,  hviskede  vi  ængstelig  til  hinanden.  Paa  nogen  na- 
turlig Forklaring  indlode  vi  os  ej  —  om  Morgenen  kunde 
vi  sige  til  hinanden:  »Det  var  svært  Spektakel,  de  gjorde  i 
Nat« ;  men  den  Gang  kunde  vi  ikke  overtale  os  til  at  tro, 
at  det  var  Rotterne,  som  agerede  Gjenfærd. 

Hvis  nogen  af  den  nulevende  unge  Slægt  betraadte  en 
saa  tarvelig  møbleret  Præstebolig  med  sine  lave  kalkede 
Værelser,  som  den  vi  tale  om,  og  han  saae  de  for  Nutiden 
mer  end  tarvelige  Brugsgjenstande,  vilde  han  mene,  at  dette 
var  Fattigdom,  om  ikke  Armod;  men  vi  Børn  betragtede 
os  dog  slet  ikke  som  fattige.  Vel  vidste  vi  godt,  at  Fader 
havde  Mangel  paa  Penge;  men  dette  havde  jo  alle  den 
Gang,  fra  Samfundsstigens  øverste  til  dens  nederste  Trin. 
Tiderne  vare  trange,  Handel  og  Vandel  laa  stille,  Korn- 
priserne naaede  saa  lavt  et  Standpunkt  som  Hvede  4  å  5 
Kr.  pr.  Td.,  Rug  .3  Kr.  og  Byg  2  Kr.  33  Øre.  Da  maatte 
Statskassen  overtage  det  ene  Gods  efter  det  andet  for 
Skatterestancer,  og  da  rede  Penge  ikke  vare  at  opdrive, 
tillodes  det  Bønderne  at  erlægge  deres  Skat  paa  Amtstuen 
i  Korn,  leveret  in  natura  efter  fastsat  Pris ;  men  den  da- 
levende Slægt  var  bedre  skikket  til  at  bære  Tidens  Tryk, 
end  Tilfældet  vilde  være  nu,  hvis  Tiderne  skulde  blive  lige 
saa  slette  som  den  Gang,  og  Varslerne  ere  jo  onde  nok. 
Den  gamle  Slægt  var  nemlig  tarvelig  vant.  I  min  Faders 
Hus  saas  saa  lidt  som  i  de  andre  Præstehuse  aldrig  Vin, 
uden  naar  der  holdtes  Bispevisitats ;  da  kjøbtes  der  nogle 
Flasker  Rødvin,  som  ikke  var  for  dyr,  thi  Bispen  drak  ej 
af  den,    men  medførte   sin   egen  Vin,    i  det  han   med  elsk- 

værdig  Frimodighed  bad  om  Undskyldning ;  »thi«,  sagde  han, 
>jeg  kan  ej  taale  det  Pøjt,  I  drikke«.  Naar  der  kom  Gjæster, 
og  det  var  hyppigt,  thi  Datiden  var  vistnok  mere  gjæstfri 
og  selskabelig  end  Nutiden,  gaves  der  af  et  godt  Hjærte, 
hvad  Huset  formaaede,  men  Drikken  var  kun  Te  Kl.  4  å  5, 
og  til  Aftensmaden  gaves  kun  Snaps  og  hjemmebrygget  01. 
Den  Gang  fandtes  ej  bajersk  01,  denne  Rigdomskilde  for 
nogle  faa,  men  Armodskilde  for  Tusender.  Til  mine  For- 
ældres Fødselsdage  blev  der  dog  drukket  Punsch  med  Ber- 
berissesaft  ~  for  at  spare  Citronerne.  Efter  gammeldags 
Vis  havde  hver  Dag  sine  bestemte  Retter.  Maaske  kan  det 
have  nogen  Interesse  at  høre  Spiseseddelen  i  et  Præstehus 
for  70  Aar  siden.  Her  er  den.  Søndag:  Suppe  og  Peber- 
rodskjød. Mandag:  Vandgrød  og  næsten  altid  stegt  Flæsk 
og  stuvede  Kartofler:  Tirsdag  vexelvis  graa  og  gule  Ærter 
og  Flæsk;  Onsdag  Vælling,  sjælden  Grynsuppe;  Torsdag 
Kaal  og  Flæsk;  Fredag  Grød;  Lørdag  Øllebrød  og  Pande- 
kager. Stundura  om  Mandagen  og  altid  Onsdag  og  Fredag 
fik  vi  Steg,  ligesom  om  Aftenen,  naar  der  var  fremmede. 
Der  var  nok  at  tage  Stege  af;  thi  Moder  havde  en 
stor  Hønsegaard  af  alle  Slags  Fjerkræ,  desuden  fik  Fader 
aarlig  112  Tiendegæs,  som  alle  fortæredes  i  Huset,  Største- 
delen dog  i  røget  og  saltet  Tilstand.  Naar  nu  dertil  føjes 
Kalve  og  Lam  fra  Avlingen,  endelig  Pattegrise,  forærede  af 
Bønderne,  samt  at  Øxekjød  kjøbtes  for  4  å  6  Øre  pr.  Pund, 
kan  det  let  ses,  at  vi  Børn  fik  saa  rigelig  Forplejning  af 
Kjødspiser,  nogen  Læge  kan  ønske  for  Nutidens  blod- 
fattige Børn.  Derimod  stode  vi  langt  tilbage  for  disse  med 
Hensyn  til  Kaffe  og  Te.  Te  fik  vi  kun  Søndag  Aften, 
men  uden  Sukker.  Kaffe  fik  vi  ej,  den  drak  kun  Moder  og 
Husets  kvindelige  Tyende,  Søndag  og  Onsdag  Eftermiddag, 
og  da  spillede  Cikorien  en  fremtrædende  Rolle.  Vi  Børn 
fik  ellers  Morgen  og  Aften  Mælkebrød  eller  Grød.  Som 
et  Tidsbillede  vil  jeg,  inden  jeg  forlader  Maden,  bemærke, 
at  Fader  vaagede  over,  at  vi  kun  spiste  faa  Kartofler,   som 

han  havde  meget  imod,  og  der  fandtes  endnu  gamle  Folk, 
som  ikke  vare  at  bevæge  til  at  spise  denne  udenlandske 
Væxt.  Vore  Forældre  og  alle  vi  Børn,  Drenge  og  Piger, 
gik  ikkun  i  hjemmegjorte  Tøjer.  Ogsaa  min  Faders 
Præstekjole  var  fremgaaet  af  min  Moders  Husflid.  Saa 
snart  Husgjerningen  tillod  det,  sad  Moder  og  Tjeneste- 
pigerne ved  Spinderokken,  og  ogsaa  mine  Søstre  lærte  at 
spinde.  En  jævnaldrende  Læge  har  sagt  mig,  at  Nutidens 
saa  hyppige  Kvindesygdomme  vilde  være  færre,  dersom 
Kvinderne  spandt  i  Steden  for  at  klimpre  paa  Klaver  og 
brodere.  Den  Gang  spillede  Væverne  en  vigtig  Rolle  paa 
Landet,  og  det  hørte  til  vor  bedste  Fornøjelse  at  kjøre  med 
Moder  i  hendes  jævnlige  Besøg  hos  Væveren,  der  boede  en 
Mils  Vej  borte  og  nød  megen  Anseelse.  Klæderne  vare 
hjemmegjorte,  men  ikke  mange.  Vi  Drenge  havde  saa- 
ledes  i  Regelen  kun  én  Dragt,  baade  til  Søgn  og  Hellig; 
naar  den  var  afslidt,  fik  vi  da  en  ny,  gjærne  til  vor 
Fødselsdag. 

Saaledes  opvoxede  vi  i  stor  Tarvelighed,  men  førte  dog 
et  saare  lykkeligt  Barndomsliv,  vare  glade  og  fornøjede 
med  vore  Kaar,  plagedes  ej  med  megen  Lektielæren,  og  i 
de  mange  Fritimer  tumlede  vi  lystig  om  i  den  rummelige 
Præstegaard  og  den  prægtige  store  Have.  Af  Lærere  havde 
vi  to  Studenter,  som  læste  med  os  hver  i  et  Aars  Tid ;  men 
den  ene,  som  var  Islænder,  lærte  os  kun  lidet.  Hans  Minde 
bevarer  jeg  troligen,  thi  han  var  en  komisk  Skikkelse  og 
en  forsvarsløs  Gjenstand  for  vore  Spilopper.  Hans  For- 
tjeneste er  det  at  have  indført  den  islandske  NattergaL 
Han  havde  nemlig  hørt  os  tale  om  Nattergalens  dejlige 
Sang  og  var  underrettet  om,  at  den  sang  om  Natten.  Da 
siger  han  en  Dag  ved  Middagsbordet:  »Mig  synes,  at  Nat- 
tergalen dog  ikke  synger  videre  smukt.«  »Hvorfor  ikke?« 
spørger  man.  »Nej!«  var  hans  Svar,  »den  siger  jo  kun 
Uhu  og  Tvivit.«  Fra  den  Tid  kaldte  vi  Uglen  den  islandske 
Nattergal.     Stor  Dygtighed  kunde  der  ikke  ventes  af  Lærerne, 

da  Lønnen  var  liden  og  bestod  til  Dels  af  hjemmegjorte 
Tøjer.  Vi  vare  alle  i  samme  Uniform.  Da  Islænderen 
rejste,  tog  Fader  igjen  fat  paa  vor  Undervisning;  men  Faders 
Embedsgjerning,  hans  store  Selskabelighed  og  hyppige  Borte- 
væren ofte  i  flere  Dage  fra  Hjemmet  gjorde,  at  vi  havde 
fast  lige  saa  mange  Fridage  som  Arbejdsdage,  da  vi  tum- 
lede os  i  det  fri  eller  læste,  hvad  der  interesserede  os; 
men  naar  Fader  var  hjemme  og  havde  Tid,  tog  han  fat 
med  Kraft  paa  Latinen  og  de  andre  Fag  med  livlig  indad- 
gaaende  Undervisning,  støttet,  skal  jeg  ikke  nægte,  med 
kraftige  Ørenfigen,  og  de  sviende  Øren  lærte  os  at  bruge 
vore  Tanker  og  agte  nøje  paa,  hvad  han  sagde;  thi  Gjen- 
tagelser  huede  han  slet  ikke.  Fader  lærte  ypperlig  fra  sig, 
han  havde  ogsaa  i  sine  unge  Aar  været  Adjunkt;  men  det 
bedste  ved  hans  Undervisning  var,  at  han  lærte  os  at  tænke 
og  at  arbejde  paa  egen  Haand.  Derfor,  da  vi  efter  Kon- 
firmationen kom  i  Latinskole,  toge  vi,  skjønt  vi  havde  ad- 
skillige Huller  i  vor  Viden,  det  dog  op  med  Klassekamme- 
raterne og  bleve  lige  saa  tidlige  Studenter  som  mange 
Drenge,  der  havde  gaaet  fra  deres  8 — 9de  Aar  i  Skolen, 
og  saa  havde  vi  haft  en  lykkelig  Barndom,  bevaret  vor 
Barnefriskhed  og  nydt  vor  gyldne  Frihed,  medens  vore 
jævnaldrende  sade  den  lange  Dag  igjennem  paa  Skolebænken 
og  tyggede  paa  deres  smaa  Læsestumper. 

Min  Fader  havde  ingen  Sans  for  Landvæsenet,  men 
den  Tid  var  det  næsten  uhørt,  at  en  Præst  bortforpagtede 
sin  Avling,  følgelig  drev  Fader  ogsaa  sin.  Driftsomkost- 
ningerne vare  betydelig  mindre  end  nu  om  Stunder.  Det 
var  en  uhørt  høj  Løn,  min  Fader  gav  sin  Avlskarl,  som 
havde  Kone  og  Børn,  men  var  meget  dygtig;  han  fik  nem- 
lig 80  Kr.  aarlig.  Anden  Karl,  der  var  Kusk,  og  3dje 
Karl  fik  kun  lidet  over  det  halve.  Pigernes  aarlige  Løn 
var  imellem  16  og  24  Kr. ;  dog  fik  disse  ogsaa  noget  Lær- 
red og  Kjoletøj.  En  Daglejer  kunde  uden  for  Høsttiden 
haves    for   Kosten    og   en    Dagleje,    der   varierede   mellem 

16  å  24  0.,  og  stundum  gaves  kun  12  Øre  om  Dagen. 
Tærske-  eller  Hakkelsemaskiner  fandtes  den  Gang  ikke. 
Derfor  maatte  Karlene  skære  Hakkelse  til  langt  ud  paa 
Aftenen,  og  samtlige  Arbejdsmænd  paa  Landet  vare  beskæf- 
tigede Vinteren  over  med  Tærskning.  De  lønnedes  med 
den  saakaldte  Pundskjæppe,  a:  en  vis  Andel  af  det  ind- 
vundne Korn.  Fader  fik  saaledes  Avlingen  i  Forhold  til 
Nutiden  dreven  meget  billig.  Skatterne,  baade  de  konge- 
lige og  kommunale,  vare  ogsaa  meget  lavere  end  nu  til 
Dags.  Dog  maatte  Fader  ligesom  alle  Landmænd  den 
Gang  klage  over  det  utilfredsstillende  Udbytte,  lige  saa  fuldt 
som  Nutidens  Agerbrugere.  Som  Lyspunkter  ved  Avls- 
væsenet stode  Høstgildet  og  Møggildet.  Efter  Tilsigelse 
mødte  Bønderne  paa  en  bestemt  Dag  og  kjørte  Gødningen 
ud;  om  Middagen  fik  deGildesmad  og  om  Aftenen  en  Svingom. 
Min  Fader  var  en  god  Prædikant  og  Sjælesørger,  i 
sin  Omgang  med  Bønderne  jævn  og  ligefrem,  derfor  var 
han  meget  afholdt  og  agtet  i  Menigheden.  Det  var  nu 
godt  nok,  ligesom  det  jo  ogsaa  kun  kunde  være  Fader 
kjært,  at  Bønderne  kom  og  søgte  Raad  og  Hjælp  hos  ham 
ved  alle  mulige  Lejligheder.  Saaledes  erindrer  jeg,  at  en 
rig  Bonde,  der  kun  havde  en  eneste  Datter,  kom  og  spurgte 
Fader,  hvad  han  dog  skulde  gjøre,  da  Datteren  endelig 
vilde  have  hans  Tjenestekarl,  og  dette  kunde  dog  slet  ikke 
gaa  an,  ja  det  vilde  være  Skam,  om  Karlen  fik  hende;  thi 
han  var  fattig  og  kun  en  Husmandssøn.  Længe  havde 
Faderen,  der  tilmed  var  Enkemand,  staaet  imod,  men  hans 
Marie  var  fast  og  vilde  partout  have  Karlen.  Nu  bad  han 
da  Fader  at  tale  hende  til  Rette,  men  Fader  opfyldte  ikke 
ganske  Mandens  Ønske.  Da  denne  maatte  indrømme,  at 
Karlen  ellers  var  flink  og  brav,  talede  Fader  ham  saa  længe 
til  Rette,  at  han  med  et  nogenlunde  let  Hjærte  gav  sit 
Minde,  og  kort  efter  holdtes  Brylluppet  med  Glans. 
Medens  min  Fader  satte  megen  Pris  paa,  at  han  nød  Bøn- 
dernes Tillid,    var   han  slet  ikke  glad  ved  den  almindelige 

Tro  om  ham,  at  han  kunde  vise  igjen,  og  at  han  vidste 
mere  end  sit  Fadervor.  I  øvrigt  delte  Fader  Skæbne  med 
adskillige  dygtige  Præster  den  Gang.  En  Præst,  der 
hævede  sig  over  det  almindelige,  havde  naturligvis  studeret 
i  den  sorte  Skole,  og  trods  Faders  Forsikringer  vilde  Bøn- 
derne ej  slippe  deres  nu  engang  fattede  Mening  om  Faders 
sorte  Kunster.  Fader  havde  mange  Bøger,  og  tit  hørte 
jeg  Bønderne  udtale  deres  Forbavselse  over  den  store  Lær- 
dom, han  havde,  »da  han  havde  lært  alle  de  mange  Bøger.« 
En  Gang  kom  en  Bonde  ind  i  Studerekammeret,  hvor  vi 
Drenge  sade  alene.  »Det  er  da  forfærdelig  mange  Bøger, 
jer  Fader  har,«  siger  han,  »men,«  tilføjede  han,  hviskende 
med  hemmelighedsfuld  Mine,  »kunne  I  nu  ikke  vise  mig 
Cyprianus.«  Vi  svarede  strax  »Nej!  Fader  har  ikke  den 
Bog;«  men  da  Bonden  vedblev  at  paastaa,  at  Bogen  var  i 
Faders  Besiddelse,  og  at  det  kun  var  Uvilje  af  os  at  nægte 
ham  Synet  af  den  kostelige  Bog,  gik  vi  ind  paa  Spasen  og 
sagde:  »Ja,  Fader  har  den  jo  nok;  men  sig  nu  endelig  ej 
til  nogen,  at  I  har  set  den.«  »Nej!  det  skulde  han  ikke.« 
Hvorpaa  vi  viste  ham  en  lille  Bog,  trykt  med  Munkebog- 
staver og  Initialerne  malede  med  forskjellige  Farver.  »Se,« 
sige  vi,  »dette  er  Cyprianus.«  Han  turde  ej  tage  Bogen  i 
Haanden,  og  jeg  ser  endnu  den  med  Kædsel  blandede  Nys- 
gjerrighed,  hvormed  han  stirrede  paa  Bogen,  og  hvor  for- 
færdet han  foer  tilbage,  da  vi  holdt  den  tæt  hen  for  hans 
Ansigt. 

En  anden  Overtro,  der  i  min  Barndom  var  fast  ind- 
groet, mindes  jeg  tydelig.  Som  Barn  kom  jeg  ind  hos  en 
Bonde;  i  Stuen  bemærkede  jeg  et  voxent  Menneske,  der 
sad  og  vuggede  frem  og  tilbage  paa  Stolen.  Jeg  blev 
bange  ved  Synet  af  ham,  thi  hans  Udseende  kunde  nok 
skræmme  et  Barn.  Hans  Hoved  var  ganske  spidst;  Munden 
stod  paa  vidt  Gab,  Tungen  hang  langt  ud,  og  Savlet  løb 
ned  ad  ham ;  men  da  Moderen  saae  min  Angest,  siger  hun : 
»Han  skal  ikke  være   ræd,    han  gjer  ingen   Skade,    han    er 

kun  en  Bytting.«  Forældrene  troede  dette  fuldt  og  fast. 
Senere  hørte  jeg  fortælle,  hvorledes  Moderen  var  gaaet  ud 
med  ham  i  Skoven  som  et  spædt  Barn  at  plukke  Jordbær 
og  havde  lagt  ham  fra  sig  paa  en  Hej;  da  hun  kom  igjen, 
havde  de  underjordiske  byttet  ham. 


Det  var  den  Gang  Avtoritetens  Dage.  Præsterne,  der 
vare  fødte  Formænd  for  Skole-  og  Fattigvæsenet,  regerede, 
som  de  bedst  kunde.  Præstens  Børn  regerede  over  de  andre 
Børn  og  tiltaltes  altid  kun  i  tredje  Person.  Den  Gang,  før 
Julirevolutionen  1830,  var  der  ikke  Tale  om  konservative, 
liberale  eller  radikale,  ej  heller  om  et  Højre-  eller  et 
Venstreparti.  Naar  jeg  hørte  min  Faders  Samtaler  med 
Nabopræsterne,  Birkedommeren  og  Distriktslægen,  mindes 
jeg  aldrig  at  have  hørt  dem  drøfte  anden  Politik  end  den 
udenlandske;  men  naar  Merskums-  eller  Ypsilan ti- Piberne 
vare  stoppede  med  Petum  optimum,  gik  Diskursen  om 
Grækernes  Oprør  og  Russernes  Krig  mod  Tyrkerne,  som 
endtes  ved  Freden  i  Adrianopel.  Alle  holdt  med  Grækerne, 
og  Codringtons  Sejr  ved  Navarino  fejredes  som  en  Glædes- 
fest; derimod  hørte  jeg  nogle  tage  ivrig  Parti  for  Tyrkerne 
mod  Russerne.  Jeg  hørte  aldrig  Svenskerne  omtalte  uden 
i  nedsættende  Udtryk.  Harmen  over  vor  Flaades  Ran  i 
1 807  havde  endnu  ej  lagt  sig,  og  vi  lærte  at  kalde  Engelsk- 
manden vor  Fjende.  Derimod  taltes  der  slet  ikke  ondt  om 
Tysken  —  og  det  vidstes  ej,  at  al  vor  Ulykke  skulde  komme 
fra  Tysken.  Med  Hensyn  til  min  Faders  Præsteomgang 
vil  jeg  bemærke,  at  paa  den  Tid  gjorde  Grundtvigianismen 
ingen  Skilsmisse  mellem  Præsterne;  thi  der  var  endnu 
ikke  noget  grundtvigiansk  Parti.  Alle  vare  Kongens  tro 
Mænd  og  hans  Hus  inderlig  hengivne.  Jeg  mindes  den 
almindelige  Begejstring,  hvormed  Prins  Frederiks  Formæling 
med    Prinsesse   Vilhelmine    fejredes    over   hele    Landet,    og 

det  glade  —  des  værre  skuffede  —  Haab  om  friske  Skud 
af  Skjoldungestammen.  Jeg  var  i  Nakskov,  som  var  straa- 
lende  illumineret.  Min  Fader,  der  havde  forfattet  en  Sang 
i  Dagens  Anledning,  var  til  Gilde  paa  Raadstuen.  Da  vi 
langt  ud  paa  Natten  skulde  kjere  hjem  og  alle  sade  paa 
Vognen,  kom  Værten  endnu  med  rygende  Punsch,  og  det 
hjalp  ikke,  at  Fader  mente,  nu  kunde  det  være  nok,  han 
maatte  endnu  paa  Falderebet  tømme  et  Glas  for  det  konge- 
lige Brudepar. 

Sæder  og  Skikke  paa  Landet  have  forandret  sig  meget 
fra  min  Barndomstid.  Der  saas  endnu  stundum  Heste- 
hoveder grine  en  i  Møde;  de  vare  ophængte  som  Præ- 
servativ mod  Troldtøj  og  Djævelskab;  der  saas  af  samme 
Grund  Kors  paa  Porte  og  Luger.  Gusfre  o:  Gudsfred  var 
almindelig  Hilsen,  naar  tvende  mødtes.  Kvinderne  gik  med 
Huer,  Korsklæder  og  Kyser  og  bare  rede,  snævert  siddende 
Livstykker.  De  gamle  Mænd  gik  endnu  med  lange  blaa 
Kjortler  med  Sølvknapper,  Knæbuxer  af  Skind  eller  Flojel, 
og  Sko  med  Spænder.  Drukkenskab  var  vistnok  større, 
men  til  Gjengjæld  de  uægte  Børn  langt  færre  end  nu.  En 
fattig  Pige  holdt  det  endnu  for  en  Skam  at  faa  et  Barn 
uden  for  Ægteskab.  Nu  om  Stunder  holdes  det  kun  for  en 
Skam,  naar  hun  har  ladet  sig  lokke  af  en  fattig  Pjalt,  der 
ej  kan  betale  til  Barnets  Underholdning.  Bryllupper,  naar 
der  skulde  være  noget  ved  dem,  maatte  vare  i  3  Dage.  Der 
vare  Bryllups  Skikke,  som  nu  ere  ophørte.  De  indbudne 
Gjæster  bragte  nogle  Dage  før  Brylluppet  Foring  o:  Fjer- 
kræ, Æg,  Smør  og  Fløde.  Det  samme  var  ogsaa  Tilfældet 
ved  Barselgilder,  som  da  varede  to  Dage.  Naar  Brudeparret 
med  Følget  droge  til  Kirken,  havde  de  Musikanter  med. 
Unge  Karle  til  Hest  galoperede  langs  Følget  frem  og  til- 
bage og  affyrede  deres  Bøsser  ved  Ankomsten  til  Kirken. 
Ved  Hjemkomsten  modtoges  Gjæsterne  af  Musikanterne, 
som  stode  uden  for  Doren,  blæsende  paa  Trompet  eller  Kla- 
rinet.    Brudeparret  og  alle  Gjæsterne,    vistnok  Præsten  og 

hans  Familie  med,  vare  iførte  hjemmegjorte  Klæder.  Ved 
Bordet  serveredes  Suppe,  gul  af  Safran,  med  Brødboller, 
trillede  runde  i  Haanden,  Peberrodskjød,  alle  Slags  Stege, 
og  til  sidst  en  Ret,  der  næppe  mere  bruges,  Æggeost,  som 
i  Buddingeform  spistes  med  sødt  01  til.  Kagerne  vare 
Søsterkage  og  Svesketærte.  Drikkevarerne  vare  foruden 
lidt  gammel  Vin  til  Kvinderne,  kun  Brændevin  og  Godtøl. 
Efter  Kaffen  ryddedes  Stuen  og  Dansen  traadtes.  Da  var 
det  ikke  denne  evindelige  Valsen,  men  Engelsk,  Skotsk,  To- 
tur, Firtur,  Molinasky,  den  toppede  Høne  o.  s.  v.  Disse 
Danse  have  nu  ophørt  at  være  til,  ligesom  den  gamle  Præste- 
gaard. Om  nogle  Aar  ville  ogsaa  Minderne  være  borte  til- 
lige med  de  gamle,  der  endnu  bevare  dem. 

C.  N.  Smith. 


Familien  Rothschild. 

(Slutning). 


III. 

lil  vor  korte  Oversigt  over  Slægten  Rothschild  som 
Helhed  skulle  vi  endnu  føje  nogle  Enkeltheder  om  to  af 
Brødrene,  nemlig  den  ældste,  Anselm,  som  blev  Chef  for 
Fædrenehuset,  og  den  tredjeældste,  Nathan,  som  var  den, 
der  først  grundede  en  ny  Forretning  i  et  andet  Land. 

Efter  den  gamle  Rothschilds  Død  styrede  den  ældste 
af  Sønnerne,  Anselm  Mayer  Rothschild,  Huset  i  Frankfurt 
med  stor  Dygtighed  lige  til  sin  Død  1 855.  En  af  hans  sam- 
tidige, en  nær  Bekjendt  af  ham,  siger  om  ham:  »Anselm 
Mayer  er  den  ældste  af  Evropas  Nabober,  han  har  ud- 
prægede jødiske  Ansigtstræk  og  Manerer.  Han  har  sne- 
hvidt Haar  og  et  aabent,  tiltalende  Ansigt,  med  en  Mine  af 
paatagen  Livlighed,  naar  han  tror  sig  iagttagen.  Hatten 
bærer  han  bag  i  Nakken,  og  Frakken  hænger  skjødesløst, 
uknappet  paa  ham,  medens  Hænderne  stikke  i  Lommerne 
paa  Benklæderne,  legende  med  Pengene  deri.  Han  gaar 
altid  til  Fods,  og  enhver  Tigger,  der  beder  ham,  faar  en 
større  eller  mindre  Mønt.  Hans  Godgjørenhed  er  storartet, 
han  har  afholdt  den  største  Part  af  Udgifterne  til  det  nye 
Hospital,  og  mange  fattige  jødiske  Familier  leve  af  hans 
Understøttelser.    Anselm  Mayer  sidder  i  sit  Kontor,  omgiven 

af  sine  Kontorister,  og  passer  sin  Kontortid  lige  saa  nøj- 
agtig som  nogen  af  disse.  Det  er  saa  godt  som  umuligt  at 
faa  en  privat  Samtale  med  ham  om  Forretninger;  thi  alt 
afgjøres  aabenlyst  i  hans  Kontor.  Der  er  altid  en  Kommen 
og  Gaaen  af  Mæglere;  Rothschild  afgjor  alt  med  faa  Ord  •, 
med  sit  store  Forretningstalent  har  han  strax  det  rette 
Svar  paa  hvert  Spergsmaal,  træffer  hurtig  Bestemmelse  om 
enhver  som  helst  Forretning,  og  naar  han  har  sagt  sit  Ja 
eller  Nej,  vover  ingen  at  begynde  Diskussionen  paa  ny. 

Han  har  i  Virkeligheden  mindre  Frihed  end  nogen  af 
sine  Kontorister;  selv  fra  Theatret  bliver  han  ofte  kaldt 
bort,  fordi  der  er  ankommen  en  Kurer,  ja  midt  om  Natten 
staar  han  tit  op  for  at  modtage  vigtige  Efterretninger  og 
afsende  dem  videre  til  Paris,  Wien  eller  London.  Han  har 
mange  Titler  og  Ordener,  men  bærer  i  Almindelighed  kun 
den  hessiske.  Diplomater,  som  residere  i  Frankfurt  eller 
komme  der  til  paa  Besøg,  kappes  om  at  vise  den  store  Fi- 
nansmand Ære,  og  paa  begge  Sider  gives  de  mest  splendide 
Banketter;  men  selv  ved  saadanne  Lejligheder  viser  Eoth- 
schild  sin  Ærefrygt  for  sin  Tros  Forskrifter,  thi  han  rører 
aldrig  Mad  eller  Drikke,  som  ikke  er  tilberedt  derefter«. 

Anselm  Rothschild  var  bekjendt  for  sin  store  Menneske- 
kundskab og  det  skarpe  Blik,  hvormed  han  øjeblikkelig 
dannede  sig  en  næsten  altid  rigtig  Mening  om  enhver  Per- 
son, han  kom  i  Berøring  med.  Han  var  ligefrem  og  venlig 
i  sin  Omgang,  men  paa  samme  Tid  noget  tilbageholden, 
saa  det  aldrig  faldt  nogen  ind  at  lade  det  mangle  paa  den 
skyldige  Ærbødighed  over  for  ham.  Han  forstod  ogsaa  at 
sige  andre  en  Artighed;  da  han  ved  en  af  de  store  Ban- 
ketter, der  gaves  til  Ære  for  Thorvaldsen  paa  hans  Rejse 
gjennem  Tyskland,  blev  forestillet  for  Kunstneren,  ytrede 
han:  »De  er  saa  vakker,  min  Herre,  at  man  er  nødt  til  at 
tro,  De  har  skabt  Dem  selv«.  Thorvaldsen  sagde  senere, 
at  det  var  den  mest  smigrende  Kompliment,  nogen  havde 
sagt  ham. 

Fuld  af  Vid  og  Humor,  som  Rothschild  var,  kunde 
han  ogsaa  more  sig  over  andres  Vid,  selv  om  det  gik  ud 
over  ham  selv.  En  Gang  skrev  en  Mand  til  ham:  >Hr. 
Baron,  send  mig  tusend  Gylden  og  —  glem  mig!«  Denne 
vittige,  lakoniske  Fordring  morede  Rothschild,  som,  i  det 
han  sendte  den  forlangte  Sum,  svarede:  »Jeg  sender  Dem 
tusend  Gylden  og  —  har  glemt  Dem.« 

Skjønt  Anselm  Rothschild  besad  saa  stor  Rigdom  og 
Indflydelse,  var  han  som  Jøde  udelukket  fra  alle  borgerlige 
og  politiske  Rettigheder.  Jøderne  i  Frankfurt  fik  vel  i 
1812  de  samme  Rettigheder  som  de  kristne,  men  disse 
bleve  dem  atter  berøvede  1815  og  først  1853  og  64  givne 
tilbage.  Rothschild  var  strængt  orthodox  og  overholdt  nøje 
alle  jødiske  Skikke,  men  undertiden  kunde  han  dog  selv  paa 
Sabbaten  afgjere  en  Forretning.  Da  saaledes  en  Gang  en 
Sum  af  160,000  Th.  var  forfalden  til  Udbetaling  paa  en 
Lørdag,  indfandt  han  sig  selv  paa  Kontoret  for  at  modtage 
den,  og  da  man  gjorde  ham  opmærksom  paa,  hvad  det  var 
for  en  Dag,  svarede  han  rolig:  >Det  er  ikke  hver  Dag,  man 
modtager  160,000  Thaier«,  hvorpaa  han  omhyggelig  talte 
Pengene  og  puttede  dem  i  Lommen. 

Ved  sin  Død  efterlod  Anselm  Rothschild  en  Formue 
paa  50 — 60  Millioner  Gylden;  han  havde  bestemt  et  Legat 
paa  1,200,000  Gylden  til  den  jødiske  Menighed  samt  flere 
andre  store  Legater  for  de  fattige.  Han  efterlod  sig  tillige 
bestemte  Ordrer  angaaende  Vedligeholdelsen  af  det  gamle 
Hus  i  Jødestrædet.  Huset  i  Frankfurt  blev  efter  Anselm 
Rothschilds  Død  overtaget  af  hans  Neveuer,  Baronerne 
William  og  Karl  von  Rothschild,  som  fulgte  Slægtens  Tra- 
ditioner i  alle  deres  storartede  Finansoperationer  og  ved 
Dygtighed  og  Held  stadig  forøgede  deres  Formue.  Baron 
Karl,  som  er  død  for  kort  Tid  siden,  var  en  stor  Ven  og 
Beskytter  af  de  skjønne  Kunster  og  efterlod  sig  en  udmærket 
Samling  af  Malerier  og  Billedhuggerarbejder.    Baron  William, 

som  nu  alene  er  Chef  for  Frankfurterhuset,  er  en  orthodox 
Jøde,  der  strængt  overholder  alle  jødiske  Fest-  og  Faste- 
dage. 


Den  dygtigste  af  den  gamle  Rothschilds  fem  Sønner 
var  ubetinget  den  tredjeældste,  Nathan.  Han  rejste  allerede 
1798  til  England  for  her  at  begynde  en  Forretning,  som  i 
Forening  med  Fædrenehuset  i  Frankfurt  skulde  udvide  Fa- 
miliens Virkekreds.  Firmaets  glimrende  Fremgang  og  kos- 
mopolitiske Karakter  skyldtes  for  en  stor  Del  hans  stor- 
artede Forretningstalent  og  utrættelige  Energi.  Han  kunde 
heller  ikke  have  valgt  en  By,  som  passede  bedre  for  hans 
store  Planer  end  London  med  sin  udbredte  Handel  og  liv- 
lige Pengeomsætuing,  og,  født  Forretningsmand  som  han 
var,  erhvervede  han  sig  her  i  Løbet  af  faa  Aar  en  anset 
Stilling  og  umaadelig  Indflydelse  i  hele  Forretnings-  og 
Finansverdenen.  Derimod  var  han  ikke  afholdt,  men  skabte 
sig  tvært  imod  mange  Fjender  ved  de  langtfra  altid  noble 
Midler,  hvorved  han  forstod  at  bringe  Kursen  til  at  stige 
eller  falde  til  sin  Fordel  og  saaledes  ofte  vinde  uhyre 
Summer  paa  andres  Bekostning.  Han  var  desuden  meget 
smaalig  over  for  sine  Folk  og  gav  sine  Kontorister  den  lavest 
mulige  Løn,  og  naar  han  en  enkelt  Gang  gav  en  Almisse, 
var  det  ikke  af  Medlidenhed,  men  kun  af  Lune;  han  sagde 
selv  derom:  ^Undertiden  giver  jeg  en  Tigger  en  Guldmønt 
for  at  skaife  mig  en  Morskab;  han  tror  nemlig,  det  er  en 
Fejltagelse,  og  for  at  jeg  ikke  skal  opdage  det,  løber  han 
sin  Vej  saa  hurtig  som  muligt,  det  ser  meget  morsomt  ud«. 

Nathan  Rothschilds  Tale  og  Væsen  var  udannet,  han 
satte  endog  sin  Stolthed  i  at  ringeagte  alle  Former  og 
brugte  ofte  saa  simple  Udtryk,  at  de  kun  bleve  taalte,  fordi 
han  var  Millionær.  Ikke  desto  mindre  saae  han  Lorder  og 
Fyrster  ved  sit  Bord,  Præster  og  Lægfolk  bukkede  for  ham, 

Og  selv  de,  der  prædikede  højest  imod  Mammon,  bøjede  sig 
dybt  for  Millionæren.  Al  hans  Rigdom  og  Magt  kunde  dog 
ikke  skaffe  Nathan  Rothschild  Lykke  eller  Sindsro;  han 
plagedes  ikke  blot  af  stadige  Bekymringer  for,  hvorledes 
han  bedst  kunde  bevare  og  forege  sin  Rigdom,  men  var 
tillige  i  en  stadig  Angest  for  Snigmordere.  Han  vidste,  at 
han  havde  talrige  Fjender,  at  han  havde  ruineret  mange 
Mennesker  ved  sine  Kunstgreb  og  samvittighedsløse  Speku- 
lationer, og  han  fik  Masser  af  Truselsbreve,  hvoraf  især  et, 
der  erklærede,  at  et  hemmeligt  politisk  Selskab  paa  Fast- 
landet havde  dømt  ham  til  Døden,  fordi  han  havde  under- 
støttet Regeringerne  i  deres  tyranniske  Undertrykkelser  af 
deres  Undersaatter,  holdt  ham  i  stadig  Angest.  I  mange  Aar 
før  sin  Død  havde  han  stedse  et  Par  ladte  Pistoler  ved 
Siden  af  sin  Seng.  En  af  hans  fornemme  Gjæster  ytrede 
en  Gang  ved  at  se  hans  pragtfuldt  udstyrede  Hus:  »De 
maa  være  en  lykkelig  Mand«.  Rothschild  svarede  bittert: 
»Lykkelig!  Jeg  lykkelig,  naar  jeg,  just  som  jeg  sætter  mig 
til  Bords,  faar  et  Brev,  der  siger:  »Hvis  De  ikke  sender 
mig  500  Pund,  blæser  jeg  Hjærnen  ud  paa  Dem«.  Jeg 
lykkelig!« 

To  høje,  mørke  Mænd,  med  svære  Moustacher  og  gjen- 
nemborende  Blik  bleve  en  Gang  viste  ind  i  hans  private 
Kontor.  Rothschild  bukkede,  de  besøgende  gjorde  det  samme, 
men  sagde  intet.  Derimod  famlede  de  paa  en  nervøs  Maade 
i  deres  Lommer,  som  om  de  havde  noget  skjult  dér:  strax 
slog  den  rædselsfulde  Tanke  ned  i  hans  Sind,  at  nu  stode 
hans  Snigmordere  for  ham,  parate  til  at  udføre  deres 
skrækkelige  Daad.  Uden  at  betænke  sig  et  Øjeblik  griber 
han  en  Hovedbog,  der  laa  ved  Siden  af  ham,  slynger  den 
med  hele  sin  Kraft  mod  de  intet  anende  Besøgere  og  raaber 
om  Hjælp.  Da  det  endelig  kom  til  en  Forklaring,  og 
Rothschild  opdagede,  at  de  fremmede  vare  to  Bankierer  med 
Anbefalingsbreve,  som  de  i  deres  nervøse  Hast  ikke  strax 
havde    kunnet   finde,    gjorde    han    naturligvis    mange    Und- 

skyldninger ,  og  man  hørte  ham  mumle:  >Jeg  stakkels, 
ulykkelige  Menneske!  Et  Offer  for  indbildte  Rædsler,  og 
alt  det  for  mine  Penges  Skyld!« 

Den  nøje  Forbindelse  mellem  de  fem  Brødre  Rothschild 
blev  end  mere  styrket  ved  flere  Ægteskaber  inden  for  Slægten. 
Saaledes  havde  Baron  James,  Chefen  for  Pariserhuset,  ægtet 
en  af  sine  Niecer,  og  i  1836  bestemtes  det,  at  Nathans 
Søn  Lionel  skulde  gifte  sig  med  sin  Kusine,  Datter  af  An- 
selm  Rothschild.  Nathan  Rothschild  rejste  til  Frankfurt 
for  at  deltage  i  Bryllupsfestlighederne,  skjønt  han  ikke  var 
rask.  Paa  selve  Bryllupsdagen  fik  han  et  heftigt  Sygdoms- 
anfald,  som  han  vel  haardnakket  paastod  snart  vilde  gaa 
over,  men  som  nogle  Dage  efter  endte  med  Døden.  I  hans 
Testamente  bestemtes,  at  hans  fire  Sønner  skulde  overtage 
Forretningen  og  vedligeholde  Forbindelserne  med  Onklerne. 
Af  disse  fire  Sønner  var  Baron  Lionel  den,  der  især  havde 
arvet  Faderens  Forretningstalent;  han  var  bleven  uddannet 
under  dennes  egne  Øjne  og  havde  alt  i  flere  Aar  deltaget 
i  Styrelsen  af  Firmaet.  Han  blev  derfor  snart  den  egentlige 
Leder  af  Forretningerne,  medens  hans  Brødre  fandt  mere 
Behag  i  alt,  hvad  der  henhørte  til  de  skjønne  Kunster  og 
til  Sportvæsenet.  Londonnerhusets  Rigdom  og  Anseelse 
blev  i  enhver  Henseende  opretholdt,  og  om  end  Baron 
Lionel  ikke  øvede  en  saa  almægtig  Indflydelse  paa  Penge- 
markedet som  hans  Fader,  vandt  han  til  Gjengjæld  flere 
Venner  og  alles  Agtelse  derved,  at  han  aldrig  tog  sin  Til- 
flugt til  de  ofte  mindre  hæderlige  Kunstgreb,  baade  hans 
Fader  og  mange  andre  Børsspekulanter  ikke  forsmaaede. 
Lionel  de  Rothschild  gjorde  sig  tillige  bekjendt  ved  sin  ud- 
holdende og  heldige  Kamp  for  at  skaffe  Jøderne  borgerlige 
og  politiske  Rettigheder  samt  ved  sin  storartede  Velgjørenhed. 
Han  døde  efter  mange  Aars  Svagelighed  1879,  og  hans  tre 
Sønner  overtoge  Londonnerhuset.  Af  disse  er  den  ældste, 
Nathaniel,   nylig   af  Dronning  Viktoria    hævet  til  en  Pairs 

Værdighed   og    er  paaledes   den  første  Jøde,    der  har  faaet 
Sæde  i  Lordernes  Hus. 

Vi  have  onatalt  Cheferne  for  Frankfurter-  og  Londonner- 
huset  noget  nøjere,  fordi  disse  to  Huse  synes  os  de  vigtigste. 
Dog  vare  ogsaa  de  tre  andre  af  den  ganoile  Rothschilds 
Sønner  dygtige  og  begavede  Mænd,  som  ledede  deres  For- 
retninger i  Paris,  Wien  og  Neapel  med  stort  Held,  afsluttede 
storartede  Forretninger,  vandt  betydelig  Indflydelse  og  sam- 
lede uhyre  Formuer.  Saa  vel  Rigdommen  som  Forretnings- 
talentet ere  gaaede  i  Arv  til  de  nulevende  Generationer  af 
Familien,  der  ere  agtede  og  ansete  ikke  alene  for  deres 
Rigdom,  men  tillige  for  Hæderlighed  og  Dygtighed.  Af  de 
nulevende  Chefer  er  Slægtens  Senior,  Baron  Alphonse, 
ældste  Søn  af  Baron  James  og  den  ældste  af  Stamfaderens 
Sønnesønner,  ubetinget  den  dygtigste,  og  det  af  ham  styrede 
Firma  i  Paris  overgaar  langt  de  andre  i  storartede  og  ind- 
bringende Foretagender. 


IV. 

Som  der  næsten  altid  fortælles  Anekdoter  om  mere 
bekjendte  Personligheder,  saaledes  findes  der  ogsaa  mange, 
mere  eller  mindre  avthenliske,  om  Rothschild erne;  vi  skulle 
her  anføre  nogle,  der  forekomme  os  ret  betegnende. 

Englands  Bank  havde  en  Gang  fornærmet  Nathan 
Rothschild  dødelig  ved  at  nægte  at  diskontere  en  stor  Vexel, 
som  hans  Broder  Anselm  havde  trukket  paa  ham.  Der  var 
fornemt  blevet  svaret:  > Banken  diskonterer  ikke  private 
Personers  Vexler,  men  kun  sine  egne«.  Da  Rothschild 
hørte  dette  Svar,  udbrød  han:  »Private  Personer!  Jeg  skal 
lade  disse  Herrer  mærke,  hvad  Slags  private  Personer  vi 
ere!«  I  de  følgende  tre  Uger  samlede  han  alle  de  Bank- 
noter, han  kunde  opdrive  baade  i  England  og  paa  Fast- 
landet, og  en  skjøn  Morgen  mødte  han  i  Bankens  Kontor, 

saa  snart  det  blev  aabnet.  Han  tog  en  Fempundsnote  frem 
af  sin  Lommebog  og  fik  den  vexlet  med  fem  (luldstykker 
af  Kontoristen,  der  saae  meget  forbavset  ud,  fordi  den  store 
Pengemand  vilde  ulejlige  sig  med  en  slig  Bagatel.  Roth- 
schild undersøgte  omhyggelig  Guldstykkerne  et  for  et  og 
puttede  dem  i  en  lille  Lærredspose;  derpaa  trak  han  en 
anden  Banknote  frem,  saa  en  tredje  og  fjerde,  og  saaledes 
blev  han  ved,  i  det  han  stedse  undersøgte  Guldstykkerne 
nøje,  ja  undertiden  forlangte  at  faa  dem  prøvede  paa  Mønt- 
vægten, i  det  han  ytrede:  >Det  giver  Loven  mig  Ret  til«. 
Da  den  første  Lommebog  var  tømt  og  den  første  Pose  fyldt 
med  Guld,  leverede  han  den  til  en  af  sine  Folk,  modtog 
en  ny  Pakke  Banknoter  og  vedblev  saaledes  i  de  syv  Timer, 
Banken  holdtes  aaben.  Ni  af  hans  Kontorister  vare  be- 
skæftigede paa  samme  Maade,  saa  at  intet  andet  Menneske 
kunde  komme  til  at  faa  vexlet.  Da  Kontortiden  var  forbi, 
havde  han  paa  denne  Maade  lettet  Banken  for  den  nette 
Sum  af  210,000  Pund  Sterling  i  Guld.  Alt,  hvad  der  er 
excentrisk,  morer  det  engelske  Publikum,  og  dette  besynder- 
lige Indfald  af  Millionæren  vakte  stor  Munterhed  hos  alle, 
der  vare  Vidner  dertil.  Direktørerne  lo  imidlertid  mindre, 
da  Rothschild  og  hans  Hjælpere  næste  Dag  atter  mødte, 
ligesom  Banken  aabnedes,  og  de  lo  slet  ikke,  da  de  hørte 
Pengematadoren  ironisk  bemærke:  >Disse  Gentlemen  have 
nægtet  at  modtage  mine  Vexler,  saa  vil  jeg  heller  ikke 
have  deres,  og  jeg  har  Banknoter  nok  til  at  holde  dem  i 
Arbejde  hele  to  Maaneder«.  I  to  Maaueder!  Elleve  Mil- 
lioner i  Guld  skulde  Banken  udbetale!  Der  maatte  gjores 
noget,  og  næste  Morgen  bekjendtgjordes  det,  at  for  Frem- 
tiden vilde  Rothschilds  Vexler  blive  tagne  for  lige  saa  gode 
som  Bankens  egne. 

Baron  Anselm  von  Rothschild  havde  en  Gang  tabt  en 
Ring,  han  satte  særdeles  stor  Pris  paa,  fordi  han  havde 
faaet  den  af  den  esterrigske  Kejser  som  en  Anerkjendelse 
af  de  store  Tjenester,   han  havde  ydet  Riget.     Baronen  ud- 

lovede  en  Belønning  af  350  Floriner  om  Aaret  til  den,  der 
bragte  ham  den  tabte  Ring  tilbage.  Den  lykkelige  Finder 
var  en  Datter  af  en  fattig  Værtshusholder,  hun  bragte 
Ringen  til  Rothschild,  der  blev  meget  glad  over  at  faa  den 
tilbage,  lod  Pigen  udbetale  fem  Hundrede  Floriner  samt 
udstedte  et  Bevis,  der  sikrede  hende  den  lovode  aarlige 
Indtægt  Pigen  løb  glæde straalende  hjem  og  fortalte  de 
forbavsede  gamle  Forældre  om  sit  store  Held.  Efter  nogen 
Overvejelse  bleve  de  enige  om,  at  de  i  Steden  for  den  aar- 
lige Indtægt  hellere  vilde  have  en  rund  Sum  paa  en  Gang 
for  at  blive  i  Stand  til  at  kjobe  det  Hus,  de  boede  i. 
Pigen  gik  atter  til  Rothschild,  som  modtog  hende  meget 
venlig  og  efter  at  have  hørt  hendes  Anmodning  lod  hende 
udbetale  7000  Fl.  i  rede  Penge  i  Steden  for  den  aarlige 
Livrente. 

Fyrst  Bismarcks  Biograf,  Dr.  Busch,  fortæller  i  sit  be- 
kjendte  Værk  »Vor  Kansler«,  at  han  hørte  flere  morsomme 
Anekdoter  om  Baron  Anselm  af  Fyrsten.  Denne  havde 
saaledes  en  Gang  været  til  Stede,  da  en  Kornhandler  vilde 
kjøbe  et  Parti  Hvede  af  Rothschild;  Kjebmanden  ytrede, 
at  saa  rig  en  Mand  som  Rothschild  behøvede  da  ikke  at 
forlange  den  højeste  Pris  for  sin  Hvede.  »Hvad  skal  det 
sige?«  sagde  Baronen.  »Er  min  Hvede  mindre  værd,  fordi 
jeg  er  en  rig  Mand?«  En  anden  Gang  fortalte  Fyrsten: 
»Rothschild  plejede  at  give  Middage,  der  vare  hans  Rigdom 
værdige.  Jeg  mindes,  at  da  Kongen  en  Gang  besøgte 
Frankfurt,  indbød  jeg  ham  til  Middag;  senere  paa  Dagen 
bad  ogsaa  Rothschild  Hans  Majestæt  gjøre  ham  den  Ære 
at  spise  hos  ham.  Kongen  svarede,  at  Baronen  maatte  af- 
gjøre  Sagen  med  mig;  for  hans  Vedkommende  var  det  lige 
meget,  hos  hvem  af  os  han  dinerede.  Rothschild  kom  saa 
til  mig  og  foreslog,  at  jeg  skulde  overlade  ham  Kongen  og 
saa  spise  sammen  med  dem.  Da  jeg  nægtede  dette,  var 
han  virkelig  saa  naiv  at  foreslaa,  at  hans  Dine  maatte 
blive  sendt  til  mit  Hus,    skjønt  han  ikke   selv  kunde  spise 

med  08,  da  han  kun  spiste  Retter,  der  tillavedes  efter 
jødiske  Forskrifter.  Ogsaa  dette  Forslag  tillod  jeg  mig  at 
afslaa,  skjønt  hans  Dine  uden  Tvivl  var  langt  bedre  end 
min.  Gamle  Metternich  fortalte  mig,  at  da  han  en  Gang 
havde  besøgt  Rothschild,  gav  denne  ham  Frokost  med  paa 
Hjemrejsen.  Sammen  med  Frokosten  var  nedpakket  sex 
Flasker  Johannisberger  Vin,  som  ved  Ankomsten  til  Johan- 
nisberg,  Metternichs  Gods,  toges  frem  urørte.  Fyrsten 
sendte  Bud  efter  sin  Kjældermester  og  spurgte  ham,  hvor 
meget  denne  Vin  kostede.  »Tolv  Gylden  pr.  Flaske,«  var 
Svaret.  »Nu  vel,  tag  disse  sex  Flasker,  og  naar  der  næste 
Gang  kommer  en  Bestilling  paa  Vin  fra  Baron  Rothschild, 
saa  send  ham  dem,  men  lad  ham  betage  femten  Gylden,  for 
saa  er  den  jo  bleven  ældre.« 

Baron  James  Rothschild,  Chefen  for  Pariserhuset,  var 
bekjendt  for,  at  han  gjærne  vilde  kjøbe  alt  saa  billig  som 
muligt  og  paa  ægte  Kjøbmandsvis  ikke  generede  sig  for  at 
prutte.  En  Dag  kom  han  op  til  Maleren  Vernet  for  at 
spørge,  hvad  denne  vilde  have  for  at  male  hans  Portræt. 

»For  Dem,  Hr.  Baron,  vil  Prisen  blive  fire  Tusend 
Francs,«  sagde  Vernet. 

»For  Pokker!«  raabte  Rothschild.  »Det  vil  jo  kun 
koste  Dem  nogle  faa  Penselstrøg;  det  synes  mig  virkelig 
lovlig  dyrt.« 

»Ah,  saa  De  handler  ogsaa  med  Kunstsager,«  udbrod 
Maleren  med  et  Skuldertræk.  »Det  bliver  nu  imidlertid 
fire  Tusend  Francs  og  ikke  en  Centime  mindre.«  Og,  da 
Rothschild  atter  gjorde  Indvendinger,  tilføjede  Kunstneren: 
»Hvis  De  siger  et  eneste  Ord  endnu,  bliver  Prisen  tre 
Gange  saa  meget.     Skal  jeg  saa  male  Dem  eller  ikke?« 

Baron  James  skyndte  sig  ud  af  Atelieret  med  en  Mine, 
som  om  han  tænkte,  Manden  var  gal. 

»Aa,  vent  et  Øjeblik!«  raabte  Kunstneren  efter  ham. 
»Jeg  vil  male  Deres  Portræt  for  intet.«  Og  han  holdt 
Ord.      I    det   bekj endte    Maleri    »La    Smala«    sér   man   en 

hæslig  Jøde,  hvis  Ansigt  udtrykker  baade  Fejghed  ogGjer- 
righed,  løbe  af  Sted  med  en  Kasse,  fuld  af  Juveler  og 
Penge.  Dette  Billede  er  en  Karikatur  af  Baron  James  de 
Rothschild. 

Imidlertid  var  Baron  James,  naar  ikke  just  hans  Han- 
delsinstinkt  var  med  i  Spillet,  baade  godgjørende  og  rund- 
haandet  og  viste  dette  ved  mange  Lejligheder.  En  Gang, 
da  Eugéne  Delacroix  var  inviteret  til  Middag  hos  Baron 
James,  betragtede  han  sin  Vært  saa  stift  og  vedholdende, 
at  denne  til  sidst  spurgte  ham,  hvad  det  var,  der  saaledes 
fængslede  hans  Opmærksomhed.  Kunstneren  svarede,  at 
han  i  lang  Tid  forgjæves  havde  søgt  en  passende  Model  til 
en  Tigger,  der  skulde  være  en  af  Hovedfigurerne  i  et 
Maleri,  han  havde  i  Arbejde,  og  at  nu  ved  Synet  af  Baro- 
nens Ansigtstræk  var  den  Tanke  slaaet  ned  i  ham,  at  her 
var  netop  det  saa  længe  søgte  Hoved.  Efter  denne  For- 
klaring vovede  han  at  bede  Baronen  vise  ham  den  Gunst 
at  sidde  for  ham  som  en  Tigger.  Rothschild,  der  var  en 
stor  Beundrer  af  Kunsten  og  gjærne  vilde  betragtes  som  en 
Mæcen,  samtykkede  villig  i  at  lade  sig  male  i  en  Stilling, 
som  næppe  nogen  Millionær  fer  havde  indtaget.  Den  næste 
Dag  indfandt  han  sig  i  Kunstnerens  Atelier;  denne  kastede 
^n  gammel  Kappe  om  hans  Skuldre,  gav  ham  en  tyk  Stav 
i  Haandeu  og  lod  ham  indtage  en  Stilling,  som  om  han 
hvilede  sig  paa  Trinnene  til  et  gammelt  romersk  Tempel. 
Medens  han  sad  saaledes,  traadte  en  af  Kunstnerens  Ynd- 
lingselever  ind  i  Atelieret.  Ved  Synet  af  den  udmærkede 
Model  lykønskede  han  Delacroix  til  endelig  at  have  fundet 
den  saa  længe  søgte  Tigger,  og  i  den  meget  naturlige 
Tanke,  at  det  var  en  virkelig  Tigger,  han  saae  for  sig, 
puttede  den  unge  Mand  nt  Pengestykke  i  Modellens  Haand, 
uden  at  Delacroix  bemærkede  det.  Rothschild  takkede  ham 
med  et  Blik  og  beholdt  Mønten.  Da  Eleven  kort  efter 
gik,  udspurgte  Baronen  Delacroix  om  ham  og  fik  at  vide, 
at  den  unge  Mand  var  meget  talentfuld,  men  abemidlet  og 

maatte  fortjene  sit  Livsophold  ved  at  undervise  i  Tegning 
og  Maling.  Kort  efter  modtog  den  unge  Mand  et  Brev, 
hvori  der  stod,  at  Barmhjærtighed  bærer  Renter,  og  at  den 
oplagte  Rente  af  de  Penge,  han  havde  givet  den  formodede 
Tigger,  udgjorde  en  Sum  af  10,000  Francs,  der  laa  til  hans 
Disposition  i  Rothschilds  Kontor. 

Iblandt  den  Masse  skjønne  og  kostbare  Gjenstande, 
Baron  James  havde  samlet,  var  der  et  overordentlig  smukt 
Porcellæns-Service,  prydet  med  udmærkede  Malerier;  det 
var  blevet  hans  Ejendom  paa  temmelig  aparte  Betingelser. 
En  Dag  bad  en  gammel,  fattig  og  affældig  Mand  om  at 
komme  til  at  tale  med  Baronen,  hvis  Medlidenhed  vaktes 
ved  den  gamles  elendige  Udseende,  især  da  han  fik  at  vide, 
at  det  var  en  Trosfælle.  Manden  trak  op  af  sin  Pose  en 
Tallerken,  som  baade  i  Form  og  Udstyrelse  var  saa  ud- 
mærket smuk,  at  Baronen,  som  var  en  Kunstkjender,  strax 
fik  Lyst  til  at  eje  den.  Den  gamle  Mand  fortalte,  at  han 
var  meget  fattig  og  efterhaanden  havde  maattet  sælge  alt, 
hvad  han  ejede  af  Værdigjenstande ;  denne  Tallerken  hørte 
til  et  Service,  som  han  stedse  havde  haabet  at  kunne  be- 
holde, men  nu  tvang  Nøden  ham  til  ogsaa  at  skille  sig 
derved:  »Jeg  kommer  derfor  for  at  spørge,  om  Hr.  Baronen 
vil  kjøbe  den,«  saaledes  sluttede  Manden  sin  rørende  For- 
tælling, »jeg  mener  nemlig,  at  saa  skjent  et  Kunstværk  kun 
kan  tinde  en  passende  Plads  i  Baron  Rothschilds  velbe- 
kj endte  Kunstsamling.« 

»Den  er  i  Sandhed  smuk,«  svarede  Baronen,  »hvad  for- 
langer De  for  den?« 

»Se  Herre!«  svarede  den  gamle.  »Jeg  er  en  gammel 
Mand,  der  gear  paa  Gravens  Rand;  jeg  har  næppe  lang 
Tid  tilbage;  men  i  de  faa  Aar,  jeg  maaske  endnu  kan  leve, 
ønskede  jeg  gjærne  at  være  fri  for  Næringssorger.  Vil  De 
for  dette  værdifulde  Service  give  mig  hundrede  Francs  om 
Maaneden,  saa  længe  jeg  lever?  Det  er  en  Ubetydelighed 
for  Dem,  og  jeg  er  saa  gammel  og  svag.« 

Baronen    betænkte   sig    noget,    undersøgte  Tallerkenen 
endnu  en  Gang,   og  svarede  endelig:    »Nu    vel,  lad  det  da 
være  saaledes.     Her    er    den    første   Udbetaling;    send   mig 
Servicet  og  giv  mig  Deres  Adresse,  saa  skulle  Pengene  blivø4 
Dem  regelmæssig  tilsendt.« 

Servicet  blev  punktlig  afleveret,  og  en  Maaned  efter 
traadte  en  kraftig  ung  Mand,  der  saae  ud,  som  han  kunde 
leve  i  halvtredsindstyve  Aar,  ind  i  Rothschilds  Kontor  og 
anmodede  om  at  faa  sin  Livrente  udbetalt. 

»Men  De  er  jo  ikke  den  Mand,  jeg  tilstod  Livrenten,« 
sagde  Baronen. 

»Undskyld,  jeg  er  den  samme  Mand,«  svarede  den  be- 
søgende. 

»Men  han  var  jo  i  det  mindste  firsindstyve  Aar.« 

»De  tager  fejl,  Hr.  Baron,  jeg  er  kun  tredive.« 

»De  saae  jo  dog  den  Gang  meget  gammel  og  svage- 
lig ud.« 

»Men  takket  være  Hr.  Baronens  Ædelmodighed  er  jeg 
saa  overraskende  hurtig  bleven  sund  og  stærk  igjen.« 

Rothschild  kunde  ikke  lade  være  at  smile  ad  dette 
Svar  og  gav  Ordre  til  at  udbetale  Pengene,  i  det  han 
sagde:  »De  er  en  udmærket  Skuespiller  og  har  narret  mig 
dygtig.« 

»Baronen  smigrer  mig;  jeg  er  sandsynligvis  den  første, 
som  har  kunnet  det,«  sagde  Jøden,  i  det  han  dybt  bukkende 
forlod  Kontoret. 

Baron  Alphonse  de  Rothschild  var  en  Gang  paa  en 
Spaseretur  kommen  ind  i  et  kun  lidet  befærdet  Kvarter  bag 
Pantheon,  da  han  tilfældig  i  en  Butik,  hvor  der  handledes 
med  alle  Slags  brugte  Sager,  fik  Øje  paa  en  Gjenstand,  som 
ved  nærmere  Undersøgelse  viste  sig  at  være  et  antikt  Baro- 
meter fra  Ludvig  XVTs  Tid.  Baronen,  der  var  en  ivrig 
Samler,  besluttede  strax  at  kjøbe  det.  Prisen  var  kun  ti 
Francs,  og  han  lykønskede  sig  selv  til  det  heldige  Kjob, 
men    da   han  stak  Haanden  i  Lommen,    opdagede   han,    at 

han  havde  glemt  sin  Pengepung.  »Nu,  det  gjør  intet«, 
sagde  han  til  Konen  i  Butiken.  »De  kan  sende  Barometret 
hjem  til  mig,  jeg  er  Baron  Rothschild«. 

»Jeg  kjender  hverken  Deres  Navn  eller  Adresse«, 
svarede  hun,  »og  jeg  sender  aldrig  Ting,  som  ikke  ere  be- 
talte forud«. 

Det  var  noget  ganske  nyt  for  K,othschild  at  møde  nogen, 
der  ikke  kjendte  hans  berømte  Navn.  Det  morede  ham 
meget,  og  han  vilde  lige  til  at  forklare,  hvem  og  hvad  han 
var,  da  han  fik  Øje  paa  en  Drager,  som  gik  forbi  Butiken. 
Han  vinkede  ad  Manden  og  spurgte  ham:  »Har  De  nogen 
Sinde  hørt  tale  om  Baron  Rothschild?« 

»Det  var  da  et  løjerligt  Spørgsmaal.  Om  jeg  har  hørt 
om  Rothschild,  ja  naturligvis  har  jeg  hørt  om  ham,  hvorfor 
spørger  De  om  det?«  sagde  Manden  gnaven;  han  troede, 
man  vilde  have  ham  til  bedste. 

»Fordi  Madammen  her  har  nægtet  at  betro  ham  en 
Gjenstand  til  ti  Francs«,  svarede  Baronen. 

»Er  det  virkelig  sandt,  Madam  Duclos?«  spurgte  Manden 
forbavset. 

»Ja.  vist  er  det  sandt,  man  kan  da  heller  ikke  kjende 
alle  og  enhver«,  svarede  Konen  med  et  Skuldertræk;  »men 
Dem  kjender  jeg,  Hr.  Pierre,  og  hvis  De  vil  gaa  i  Borgen  — « 

Ved  disse  Ord  brast  Baronen  i  en  hjærtelig  Latter. 
»Nu  vel,  Hr.  Pierre«,  sagde  han  leende,  »hvis  De  vil  være 
saa  venlig  at  sige  god  for  mig,  saa  hent  en  Vogn,  saa  kunne 
vi  tage  Barometret  med«. 

Drageren  skyndte  sig  afsted  og  kom  hurtig  tilbage  med 
en  Vogn,  der  førte  dem  til  Baronens  Hus.  Manden  fik  en 
god  Belønning  for  sin  Ulejlighed,  og  Rothschild  morede  sig 
meget  over  sit  lille  Æventyr. 

Ved  en  Velgjørenhedsbasar,  som  i  1858  blev  holdt  i 
Paris  til  Fordel  for  de  nødlidende  Polakker,  havde  ogsaa 
Madame  Dudevant  (George  Sand)  et  Udsalg  af  forskjellige 
skjønne  Sager.    Da  Baron  Rothschild  gik  forbi  hendes  Butik, 

bad  hun  ham  naturligvis  om  at  kjøbe  noget.  »Ja,  hvad 
skal  jeg  kjøbe«,  sagde  Rothschild,  »De  har  ikke  noget,  jeg 
bryder  mig  om.  Dog,  jeg  faar  en  Ide.  Sælg  mig  Deres 
Avtograf«.  Madame  Dudevant  tog  et  Blad  Papir  og  skrev 
derpaa:  »Modtaget  af  Baron  Rothschild  en  vSum  af  Tusend 
Francs  til  Fordel  for  de  nødlidende  Polakker.  —  George 
Sand«. 

Baronen  læste  Sedlen,  takkede  hende,  betalte  den  nævnte 
Sum  og  gik  meget  tilfreds  bort. 

Til  Slutning  kun  en  Amerikaners  humoristiske  Beret- 
ning om  hans  Sammentræf  med  et  Par  af  Rothschilderne. 
Han  fortæller  derom:  »Da  jeg  ankom  til  England,  begyndte 
jeg  strax  at  se  mig  om;  jeg  havde  foresat  mig,  at  jeg  vilde 
se  alt,  hvad  der  var  at  »e,  men  derved  vakte  jeg  en  hel 
Del  Opmærksomhed.  Jeg  gjorde  mange  Bekjendtskaber,  og 
man  fortalte  mig,  at  jeg  var  en  udmærket  Repræsentant 
for  min  Nation.  I  Henseende  til  Videbegjærlighed  og  i  at 
tilfredsstille  den,  tror  jeg  ogsaa  nok,  jeg  var  det;  thi  jeg 
sparede  ingen  Anstrængelse  for  at  faa  at  se  og  høre  alt 
muligt.  Denne  Egenskab  bragte  mig  en  Gang  i  en  temmelig 
ubehagelig  Situation,  jeg  nu  skal  fortælle.  Jeg  havde  hørt 
en  hel  Del  om  det  prægtige  Palads,  Rothschilderne  byggede 
sig  i  London,  og  en  Morgen  begav  jeg  mig  afsted  for  at 
faa  det  at  se.  Jeg  naaede  snart  Stedet,  og  ved  Bygmeste- 
rens Forekommenhed  fik  jeg  Lov  at  bese  Bygningen  fra 
øverst  til  nederst.  Da  jeg  var  færdig  dermed  og  stod  paa 
den  anden  Side  af  Gaden  og  stirrede  paa  Huset  med  ufor- 
dulgt Beundring,  fik  jeg  nogle  Skridt  fra  mig  Øje  paa  en 
Herre,  der  ogsaa  betragtede  Bygningen.  Det  var  en  trive- 
lig gammel  Fyr  med  et  godmodigt  Ansigt,  jeg  antog  ham 
for  Entreprenøren  for  Byggearbejdet  og  besluttede  at  give 
mig  i  Snak  med  ham  for  at  faa  noget  at  vide.  »God 
Morgen,  Sir«,  sagde  jeg,  i  det  jeg  nærmede  mig.  Han 
bukkede  høflig,  men  uden  at  svare. 

»Jeg  er  en  fremmed  her«,  vedblev  jeg,  »jeg  har  beset 
Bygningen  her  og  vilde  gjærne  bede  Dem  om  nogle  Oplys- 
ninger desangaaende«. 

»Det  skal  glæde  mig,  om  jeg  kan  tilfredsstille  Dem«, 
svarede  han  forekommende  og  fortalte  mig  nu  en  hel  Del 
af  Interesse.  Endelig  spurgte  jeg:  »De  har  formodentlig 
ogsaa  set  Kothschild,  Sir?« 

»Hvilken  af  dem?«  spurgte  han. 

»Den  gamle  Knark«,  svarede  jeg. 

»Jeg  ser  den  gamle  Knark  hver  Dag«,  svarede  han  og 
saae  noget  underlig  paa  mig. 

»Ved  St.  Georg!«  udbred  jeg.  »Jeg  skulde  have  Lyst 
at  se  ham.  Folk  siger,  han  er  en  munter  gammel  Fyr, 
som  lever  flot.  Jeg  vilde  ønske,  jeg  havde  ham  i  min 
Magt,  saa  skulde  han  ikke  slippe,  fer  han  havde  punget 
dygtig  ud«. 

Den  gamle  Herre  brast  i  Latter  og  sagde:  »Baron 
Rothschild  har  maattet  arbejde  for  sine  Penge  og  fortjener 
derfor  ogsaa  at  nyde  dem«. 

»Ja,  det  kan  jo  nok  være,«  bemærkede  jeg,  »men  han 
har  sagtens  ogsaa  nok  brugt  mange  Kneb«. 

Mandens  Ansigt  blev  blussende  rødt,  og  han  sagde  stift : 
»Jeg  har  aldrig  hørt  Huset  Rothschilds  Ærlighed  blive 
draget  i  Tvivl«. 

»Har  De  ikke?  Nu  vel,  for  at  sige  Sandheden,  saa 
har  jeg  heller  ikke;  men  det  skulde  dog  slet  ikke  undre 
mig,  om  jeg  havde  Ret«. 

Den  gamles  Ansigt  blev  mørkt  som  en  Tordensky,  og 
han  bed  sig  i  Læberne  uden  at  svare. 

»Folk  siger«,  vedblev  jeg,  »at  Rothschilderne  have 
samlet  sig  to  store  Formuer.  Da  nu  de  fleste  Mennesker 
ikke  engang  kunne  samle  sig  én,  vilde  jeg  gjærne  vide,  hvor- 
dan de  have  baaret  sig  ad.    Kan  De  fortælle  mig  det,  Sir?« 

Den  gamles  Herres  Ansigt  opklaredes,  han  svarede 
smilende  og  med  største  Høflighed: 

»Til  visse,  Sir.  Folk  sige,  at  Rothschilderne  samlede 
den  ene  Formue  ved  altid  at  passe  deres  egne  Sager,  og 
den  anden  ved  ikke  at  blande  sig  i  andres.    God  Morgen,  Sir«. 

Med  et  stolt  Buk  vendte  han  sig  bort  og  lod  mig  staa 
dér  noget  betuttet.  Jeg  begyndte  at  lugte  Lunten  og  saae 
mig  om  efter  nogen,  der  kunde  sige  mig  den  gamle  Herres 
Navn.  Han  var  standset  ved  den  ene  Ende  af  Bygningen, 
hvor  han  gav  Arbejdsfolkene  nogle  Befalinger.  Noget  der 
fra  stod  en  elegant  ung  Mand,  som  ogsaa  betragtede  Huset. 
Jeg  syntes  godt  om  hans  Ansigt,  gik  hen  til  ham  og 
sagde:  »Undskyld,  at  jeg  gjør  Dem  Ulejlighed,  men  jeg  er 
en  fremmed  her  i  Landet  og  vilde  gjærne  gjøre  Dem  et 
Spørgsraaal«. 

»Jeg  skal  med  Fornøjelse  give  Dem  alle  de  Oplysninger, 
jeg  kan«,  svarede  han  hoflig. 

»Kan  De  sige  mig  Navnet  paa  den  gamle  Herre  dér«, 
spurgte  jeg  og  pegede  paa  den  omtalte. 

»Ja,  gjærne,«  svarede  han,  »det  er  Baron  Rothschild, 
Chefen  for  Huset  af  samme  Navn«. 

»Av!«  raabte  jeg  forskrækket,  »saa  sidder  jeg  rigtignok 
net  i  det«. 

»Hvad  er  der  i  Vejen«,  spurgte  den  unge  Mand  nys- 
gjerrig.  Jeg  fortalte  ham,  hvad  der  var  hændet  mellem 
Baronen  og  mig;  han  lo  hjærtelig  og  udbrød:  »Det  var  da 
kosteligt!« 

»Han  er  en  skrap  gammel  Fyr,«  sagde  jeg  gnaven, 
»og  saa  er  han  knarvorn  som  en  Bjørn«. 

»Aa,  det  er  bare  hans  Manerer«,  svarede  den  unge 
Mand.    »Han  er  en  godhjærtet  Mand,  men  noget  excentrisk«. 

»Ja,  det  maa  jeg  tro«,  svarede  jeg. 

Den  unge  Herre  gjorde  mig  nu  en  hel  Del  Spørgsmaal 
om  Amerika  og  syntes  at  more  sig  meget  over  mine  Svar. 
Til  sidst  sagde  jeg:  »Kjender  De  Baron  Rothschild  personlig?« 

»Jeg  har  ofte  været  sammen  med  ham,«  var  Svaret, 
»og  har  netop  i  Sinde  at  besøge  ham  i  Dag«. 


]|Q  Familien  Rothschild. 

»Saa  vilde  jeg  ønske,  De  vilde  sige  ham,  at  jeg  ikke 
vidste,  hvem  han  var,  da  jeg  talte  med  ham  før,  ellers 
havde  jeg  ikke  sagt  saa  meget,  og  at  haa  behøvede  ikke  at 
svare  saa  studs  for  det.« 

»Det  skal  jeg  sige  ham«,  svarede  min  ny  Bekjendt 
leende.  »De  maa  ikke  tage  ham  det  ilde  op;  han  er  bleven 
lidt  stødt,  men  vil  være  den  første  til  at  le  deraf,  naar 
hans  gode  Humør  er  vendt  tilbage.     God  Morgen!« 

Med  et  Buk  og  et  muntert  Smil  forlod  han  mig,  i  det 
samme  kom  en  Arbejdsmand  forbi,  jeg  standsede  ham  og 
spurgte,  om  han  ikke  kunde  sige  mig  Navnet  paa  den 
Herre,  jeg  havde  talt  med. 

»Det  var  en  af  de  unge  Rothschilder«,  sagde  han  >og  — 

Jeg  ventede  ikke  for  at  høre  mere,  men  trak  Hatten 
ned  over  Øjnene  og  skyndte  mig  hjem  til  mit  Logi.  I  en 
hel  Uge  efter  var  jeg  næsten  bange  for  at  tale  til  en 
fremmed,  det  kunde  jo  gjærne  være  en  Rothschild«. 

C.  G. 

London  1  854. 
(Slutning). 

Ji.rigserklæringen  mod  Rusland  udstedtes  den  27de 
Marts  1854.  For  at  fejre  Hertugen  af  Cambridges  Fødsels- 
dag*) havde  Dronningen  Aftenen  forud  afholdt  et  lille  Fa- 
miliebal,  hvortil  jeg  blev  indbudt.  Dronningen  dansede  med 
Lyst,  blandt  andet  ogsaa  skotsk  Reel  med  Hertugen  af 
Hamilton  og  Lord  Elgin,  som  begge  bare  det  skotske  National- 
kostume. Da  jeg  allerede  havde  renonceret  paa  at  valse, 
dansede  Dronningen  en  Kontredans  med  mig  og  drøftede 
med  den  elskværdigste  Aabenhjærtethed  Dagens  Begiven- 
heder, i  det  hun  betroede  mig,  at  hun  næste  Morgen  til  sin 
største  Sorg  maatte  erklære  Rusland  Krig. 

Der  var  nu  ingen  Mangel  paa  Folk,  som  ansaa  det  for 
passende  at  ægge  Mængdens  Krigslyst  til  Feberhede.  I 
Reformklubben  gav  man  et  Gilde  for  Admiral  Sir  Charles 
Napier,  hvem  man  vilde  sætte  i  Spidsen  for  en  Flaade,  der, 
som  man  haabede,  uden  videre  skulde  tage  Kronstadt;  Lord 


*)  Dronningens  Fætter. 

Palmerston  og  Sir  James  Graham,  Marinemiuisteren,  vare 
tilstede,  udbragte  Toast'er  og  hengave  sig  til  saa  latterlige 
Rodoraontader,  at  alle  ædruelige  Folk  rystede  paa  Hovedet 
derover;  Bright  paatog  sig  i  Underhuset  at  give  Lord  Fi re- 
brand en  velfortjent  Tilrettevisning  for  denne  Udæskning 
over  for  en  endnu  ubesejret  Fjende,  og  Palmerston  optog 
dette  meget  ilde,  men  havde  denne  Gang  ingenlunde  Latteren 
paa  sin  Side.  Som  bekjendt,  udrettede  Sir  Charles  med 
alle  sine  smukke  Skibe  slet  intet  i  Østersøen  og  maatte 
nøjes  med  at  indeslutte  den  russiske  Flaade  i  Kronstadts 
Havn,  et  Udbytte,  der  vel  ikke  tør  undervurderes,  men  al- 
deles ikke  svarede  til  Omkostningerne  ved  Foretagendet. 

At  man  heller  ikke  i  det  sorte  Hav  vilde  kunne  tvinge 
Rusland  til  Fred  med  Flaaden  alene,  var  klart.  Man  be- 
stemte sig  derfor  til  en  Expedition  af  Landtropper,  og 
Kommandoen  betroedes  en  af  Hertugen  af  Wellingtons 
mest  fremragende  Elever.  Lord  Ragian,  der  havde  mistet 
en  Arm  i  det  spanske  Felttog,  var  en  af  den  engelske  Armés 
mest  elskværdige  Fremtoninger;  af  fornem  Fødsel  og  fra 
Ungdommen  ovet  i  Krigens  Gjerning  fortjente  han  den  al- 
mindelige Tillid  og  godtgjorde  ved  Daad  det  heldige  i  Valget. 
Ogsaa  i  Frankrig  havde  man  i  Saint-Arnaud  fundet  den 
Mand,  der  syntes  som  skabt  netop  for  et  sligt  æventyrligt 
Foretagende;  thi  Begyndelsen  til  denne  Krig  var  netop 
æventyrlig  i  Ordets  fuldeste  Betydning.  Det  var  et  sandt 
Argonauteitog;  uden  fast  Plan,  uden  at  vide,  hvad  man 
egentlig  vilde,  kastede  man  først  Tropperne  ind  i  Dobrudshas 
usunde  Lavninger,  hvor  de  decimeredes  af  Kolera,  overlod 
det  til  Tyrkerne  at  forsvare  sig  i  Silistria  mod  Russerne  og 
til  Østerrigerne  uden  Krigserklæring  at  tiltvinge  sig  Røm- 
ningen af  Donaufyrstendømmerne.  Den  største  Flaade,  Ev- 
ropa  havde  set  siden  den  spanske  Armada,  laa  imidlertid  for 
Anker  ved  Varna;  dens  Præstationer  indskrænkede  sig  i 
Begyndelsen  til  at  rense  det  sorte  Hav  for  russiske  Krigs- 
skibe og  til  et  temmelig  uskyldigt  Bombardement  paa  Odessa. 

Efter  megen  Famlen  frem  og  tilbage  troede  man  endelig  i 
Krim  at  have  fundet  den  russiske  Kæmpes  Akilleshæl  og 
satte  Tropperne  her  over,  i  det  Haab  at  linde  Sebastopol 
ubefæstet  fra  Landsiden  og  at  kunne  tage  Byen  som  et 
Fiskerleje. 

Medens  Felttoget  saaledes  paabegjndtes  med  en  Let- 
færdighed, der  kun  finder  en  Undskyldning  i  det  uvante  ved 
en  stor  Krig,  gav  England  et  glimrende  Bevis  paa  sine 
uudtømmelige  Hjælpekilder;  thi  den  Beslutning  at  fere 
Krigen  uden  Forøgelse  af  Statsgj ælden  og  at  dække  Om- 
kostningerne ved  en  ikke  alt  for  stærk  Anspændelse  af 
Skatteevnen,  blev  ikke  blot  tagen,  men  i  Begyndelsen 
virkelig  gjennemført.  Indkomstskatten  udviste  en  exempel- 
løs  Elasticitet;  man  horte  vel  hist  og  her  Klager  over 
Warninepence,  men  beroligede  sig  atter,  da  Forhøjelsen 
med  én  Penny  pro  Pund  repræsenterede  en  Merindtægt  af 
en  Million  Pund  Sterling. 

I  øvrigt  forstyrrede  Krigen  ikke  i  mindste  Grad  sea- 
son'ens  vanlige  Fornøjelser;  medens  Gasbelysningen  maatte 
stoppe  op  i  St.  Petersborg  paa  Grund  af  Mangel  paa 
engelske  Stenkul,  og  den  russiske  Adels  gjæstfri  Huse 
lukkedes  hermetisk,  fulgte  i  London  Baller  og  Festligheder 
paa  hverandre  Slag  i  Slag,  og  man  syntes  at  glemme,  at 
»fjærnt  i  Tyrkiet«  kæmpede  ikke  blot  Folkene,  men  ogsaa 
Brødrene  og  Fætrene  til  :de  skjønne  Ladies,  som  kappevis 
bare  deres  Juveler  og  Parisertoiletter  til  Skue.  Ingen 
tænkte  paa  at  give  en  Dine  mindre  eller  have  en  Hest 
færre  paa  Stalden;  ved  de  uafbrudte  Kampe  i  Indien  havde 
man  vænnet  sig  til  en  saa  stor  Ligegyldighed  over  for 
Fjendens  numeriske  Overlegenhed,  at  man  for  fulde  Alvor 
indbildte  sig,  at  tredive  Tusende  Englændere  kunde  tage  det 
op  med  Czarens  Legioner. 

Vestmagternes  Vrede  over  det  tyske  Forbunds  vaklende 
Adfærd  gik  navnlig  ud  over  Kongeriget  Sachsen;  jeg  havde 
i  den  Anledning  en  flere  Timers  fortrolig  Samtale  med 
Prins  Albert  og  skal  tillade  mig  her  at  meddele  dens 
Hovedpunkter. 

»Det  kan  næppe  være  forblevet  Drs.  kgl.  Højhed  ube- 
kjendt,  at  Sachsens  Deltagelse  i  Bamberger-Konferencerne 
her  er  bleven  haardt,  for  ikke  at  sige  ufortjent  og  uretfærdig 
bedømt.  Uden  at  afvente  Resultaterne  af  Bamberger-Kon- 
ferencerne har  Lord  Clarendon  fundet  Anledning  til  at  give 
denne  Opfattelse  Luft  i  en  Depeche  til  Storbritanniens 
Sendemand  i  Dresden,  denne  Depeche  har,  baade  efter 
Form  og  Indhold  været  saarende,  og  jeg  har  i  Forgaars  (14de 
Juli  1854)  maattet  meddele  Udenrigsministeren  en  Protest- 
skrivelse mod  denne  Indblanding  i  et  rent  tysk  Anliggende. 
Efter  at  have  modtaget  dette  Sachsens  Gjensvar  maa  Lord 
Clarendon  rimeligvis  selv  indse,  at  han  har  givet  sig  af  med 
Sager,  der  slet  ikke  vedkomme  ham,  og  vil  rimeligvis 
skaane  os  for  lignende  Indblandinger.  Sagen  er  følgelig 
hermed  afgjort  og  har  nu  kun  en  historisk  Interesse,  mindre 
dog  for  hendes  britiske  Majestæts  Husbond  end  for  den 
sachsiske  Prins,  hvis  Hjærte  altid  har  slaaet  saa  varmt  for 
det  tyske  Fædreland«. 

Jeg  udbad  mig  dernæst  Tilladelse  til  at  overrække  ham 
bemeldte  Depeche  af  9de  Juli  tillige  med  nogle  andre  Akt- 
stykker, denne  Sag  betræffende,  med  Anmodning  om  at 
underkaste  dem  en  uhildet  Prøvelse  i  Osbornes  landlige  En- 
somhed. Jeg  betonede  udtrykkelig,  at  Udkastet  til  Forbunds- 
beslutningen  saa  vel  som  Depecherne  til  Berlin  og  Wien 
ikke  kunde  meddeles  den  britiske  Regering,  ikke  engang  i 
al  Fortrolighed,  da  vi  strængt  havde  gjort  os  det  til  Lov 
at  behandle  Sagen  som  et  rent  tysk,  indre  Anliggende. 
Samtidig  udtalte  jeg  den  Forventning,  at  Prinsen  af  disse 
Piécer  vilde  vinde  den  Overtydelse,  at  vi  aldrig  havde 
været  andet   end  forbund stro  og  tyske,    og  at  vor  frejdige 

Tiltrædelse  til  den  esterrigsk-preussiske  of-  og  defensive 
Alliance  af  i^Ode  April  faktisk  maatte  gjendrive  den  Mis- 
tanke, at  vi  lode  os  lede  af  russiske  Sympathier. 
Prinsen  bemærkede  hertil  omtrent  følgende: 
»Juridisk  talt  lader  der  sig  slet  ikke  indvende  noget 
mod  Bamberger-Opfattelsen;  jeg  har  ogsaa  uden  Forbehold  ud- 
talt dette  over  for  Lord  Clarendon  og  Grev  Colloredo ;  Artikel 
49  i  »Wiener-Schlussakte«  staar  efter  min  Mening  i  direkte 
Modstrid  med  Konventionen  af  20de  April.  Om  De  imid- 
lertid har  handlet  politisk  klogt,  er  et  andet  Sporgsmaal. 
Den  Pare,  som  truer  det  stakkels  Tyskland  og  alle  tyske 
Regeringer  af  anden  Rang,  holder  jeg  for  overhængende; 
deres  Existens  beror  paa  en  evropæisk  Konveniens,  o:  med 
andre  Ord  paa  Stormagternes  Skinsyge.  I  flere  Genera- 
tioner har  den  evropæiske  Historie  kun  drejet  sig  om  det 
ene  Punkt,  at  hindre,  at  det  stærke  og  intelligente  Folk, 
som  bebor  vor  Verdensdels  Midte,  skal  vinde  sin  naturlige, 
politiske  Betydning.  Det  paa  alle  Sider  havomflydte  og 
derfor  mægtige  England,  Frankrig  med  sin  stærke  Pyrenæer- 
grænse og  sine  vidtstrakte  Kyster  og  fremfor  alt  Rusland 
have  en  fælles  Interesse  i  at  holde  det  stakkels  Tyskland 
tilbage  i  sin  sønderrevne,  svage  Tilstand.  Ingensteds  er 
denne  saakaldte  evropæiske  Nødvendighed  betonet  med  en  saa 
skaanselsløs  Aabenhjærtethed  som  1851  i  en  Cirkulærdepeche 
af  Grev  Nesselrode,  det  siesvig- holstenske  Spørg smaal  an- 
gaaende.  Alle  tyske  Regeringer,  som  i  Aarene  1848 — 50 
have  hindret,  at  Tyskland  fik  én  Armé,  én  Flaade  og  ét 
Diplomati,  have  arbejdet  Udlandet  i  Hænderne;  de  have 
brudt  med  den  nationale  Opfattelse  og  i  Rusland  søgt  en 
Støtte  for  det  saakaldte  monarkiske  Princip,  d.  v.  s.  for 
Bevarelsen  af  deres  nominelle  Suverænitet.  Af  Frygt  for 
Mediatisering  og  Revolution  have  de  tyske  Regeringer  saa- 
ledes  ikke  naaet  at  erkjende,  hvad  der  egentlig  er  Tale  om. 
Folkeslagenes  Sympathier  ere  for  os,  England  og  Frankrig, 
Hoffernes  derimod  for  Rusland.     I  Berlin  som  i  Dresden,  i 

Munchen  som  i  Stuttgart,  i  Darmstadt  som  i  Schwerin  ønske 
Hoiferne  os  Nederlag  og  vilde  med  Jubel  hilse  enhver  Sejr 
af  de  russiske  Vaaben;  jeg  finder  det  ganske  naturligt  og 
begriber  ikke,  hvorledes  man  her  kan  undre  sig  over  dette. 
Hvis  min  Fader  levede,  vilde  han  sandsynligvis  nære  den 
samme  Anskuelse  herover  som  jeg.  Og  desuagtet  kan  jeg 
kun  af  ganske  Hjærte  beklage  denne  Ængstelighed.  Her  er 
jo  slet  ikke  Tale  om  Kristne  og  Muhamedanere,  ikke  om 
dette  ynkelige  tyrkiske  Herredømmes  Opretholdelse,  men  om 
at  skabe  et  Præcedens  for  en  evropæisk  Exekution.  Alle 
Magter  have  erklæret,  at  Rusland  med  hensynsløs  Vold  har 
brudt  Freden,  og  nu  er  der  Tale  om  at  vise  Rusland,  at 
dette  ikke  fremtidig  kan  taales  i  Evropa.  Som  Kejseren  af 
Rusland  har  baaret  sig  ad  i  Gaar,  kan  Napoleon  III.  eller 
muligvis  en  radikal  engelsk  Minister  i  Morgen  begaa  en 
Uret;  det  nuværende  Præcedens  har  da  fastslaaet  den  evro- 
pæiske  Exekution,  og  saaledes  vilde  man  let  kunne  bede 
paa  en  slig  Uret  uden  nogen  Blodsudgydelse.  Havde  der 
bestaaet  en  slig  Exekution,  vilde  Karl  Albert  i  1848 
ikke  røverisk  være  falden  ind  i  Lombardiet,  og 
da  vilde  det  danske  Sporgsmaal  ikke  i  185  1  være 
blevet  løst  efter  Ruslands  Forgodtbefindende, 
men  til  Tysklands  Skjændsel.  Hvilken  Interesse  netop 
de  tyske  Stater  have  i  en  slig  evropæisk  Exekutions  Existens, 
ligger  klart  for  Dagen,  men  det  er  til  ingeu  Nytte  at  præ- 
dike for  døve  Øren.  Hvad  Bamberg  angaar,  véd  jeg  godt, 
hvorledes  det  hele  er  gaaet  til.  Den  gode  Frederik  Vilhelm 
IV.  bærer  Kappen  paa  begge  Skuldre  og  vil  hverken  lægge 
sig  ud  med  os  eller  med  Russerne ;  men  Dronningen  vil  ikke 
vide  noget  af  denne  Tvetunge thed,  hun  har  taget  sit  Parti 
og  med  Lidenskab.  Hvorledes  hun  udtaler  sig  om  det  of- 
og  defensive  Forbund  af  20de  April,  er  bekjendt  nok.  Det 
gjaldt  om  at  vinde  Tid,  at  aabne  Preussen  en  Bagdør,  for 
at  det  kunde  sige  sig  les  fra  Forbundet;  Parolen  kom  fra 
St.  Petersborg  og  blev  af  Dronningen  strax  bragt  videre  til 

hendes  Søster  i  Dresden.  Derpaa  blev  Bamberg  sat  i  Scene, 
og  en  Udvej  syntes  funden.  Alligevel  stode  de  østerrigske 
Tropper  den  3dje  Juli  parate  til  at  rykke  ind  i  Valakiet. 
Var  dette  sket,  havde  vi  uden  videre  kunnet  angribe  Hvespe- 
reden  i  Sebastopol.  I  St.  Petersborg  saae  man  Faren  og 
sendte  nye  Anvisninger  til  Berlin,  og  som  Følge  heraf  pro- 
testerede man  øjeblikkelig  imod  Østerriges  Indmarche  og 
truede  med  Preussens  Tilbagetrædelse  fra  Forbundet.  Nu 
er  Sebastopols  Ødelæggelse  imidlertid  bleven  en  Nødven- 
dighed, og  Krigen  vil  blive  fortsat  saa  længe,  til  dette 
Maal  er  naaet;  thi  fra  Sebastopol  true  Russerne  uafbrudt 
Konstantinopel,  navnlig  naar  de  først  faa  Skruedarapere. 
Jeg  forstaar  den  Dag  i  Dag  ikke  Fyrst  Menschikoff;  han 
havde  jo  kunnet  lande  med  40,000  Mand  ved  Serailet,  fer 
Telegrafen  havde  bragt  os  den  første  Efterretning  om  Ind- 
skibningen. En  anden  Gang  ville  Russerne  ikke  begaa  denne 
Fejl,  og  derfor  maa  vi  berøve  dem  Midlerne  til  et  sligt 
Angreb.  .  Om  en  eller  to  Divisioner  tilintetgjøres  i  Valakiet, 
er  Kejser  Nikolaus  meget  ligegyldigt;  men  paa  Sebastopol 
støtter  sig  hans  Magt  i  Østen,  og  derfor  maa  dette  Støtte- 
punkt ødelægges;  dog  vi  kunne  ikke  skride  hertil,  saa  længe 
Donaufyrstendømmerne  ikke  ere  besatte  af  Østerrige,  og 
Østerrigerne  kunne  ikke  rykke  ind  uden  at  være  sikre  paa 
Preussen  og  det  tyske  Forbund.  Forstod  Tyskland  sin  egen 
Interesse,  vilde  Krigen  kunne  føres  til  Ende  allerede  i  dette 
Aar;  men  forhindres  Østerrige  i  at  gaa  aktivt  frem,  kan 
Krigen  vare  aarevis.  Jeg  or  ikke  saa  optimistisk  som  Eng- 
lænderne, jeg  er  forberedt  paa  en  treaarig,  maaske  paa  en 
tiaarig  Krig;  men  Tyskland  vilde  i  saa  Fald  bære  Ansvaret 
herfor  og  naturligvis  ogsaa  komme  til  at  betale  Gildet.  Og 
hvilke  Mellemspil  kunne  ikke  indtræde  i  tre  eller  vel  endog 
i  ti  Aar!  Ville  Bamberger-Konferencer  saa  endnu  være 
mulige?  Husk  dog  blot  paa  Franskmændene!  For  Napoleon 
som  for  enhver  anden,  der  vil  grunde  et  Dynasti  i  Frankrig, 
var  den  engelske  Alliance  uundværlig ;  han  har»  indset  dette 

Og  hidindtil  med  Mod  og  Konsekvens  holdt  fast  ved  os; 
men  hvor  længe  vil  dette  kunne  vare?  Hvem  kan  indestaa 
for,  at  ikke  de  tydelige  Sympathier  hos  alle  Landets  Kapa- 
citeter eller  at  Lederne  for  alle  de  konstitutionelle  Partier 
om  føje  Tid  ville  tvinge  de  franskes  Kejser  til  at  forene  sig 
med  Rusland  mod  os?  Ere  de  Dokumenter,  som  gjengive 
Fyrst  Gortschakoflfs  Forslag,  da  ikke  komne  til  Dresden?  I 
Miinchen,  det  véd  jeg,  havde  man  ingen  Anelse  om  dem. 
Og  det  vilde  dog  være  godt,  om  man  studerede  disse  Akter 
i  Dresden.  Kreuzzeitungspartiet  ønsker  intet  hellere  end  at 
blive  Rhinprovinsen  kvit;  det  tror,  at  Preussen  kun  kan 
vinde^  naar  det  holdes  skadesløst  med  Sachsen  og  Hannover, 
og  vilde  følgelig  gjærne  kjøbe  den  fransk-russiske  Alliance 
for  denne  Pris.  Hvad  skal  der  da  blive  af  Sachsen  og 
Tyskland?  En  anden  Fare  truer  fra  Omvæltningspartiet.  I 
et  opsnappet  Brev,  jeg  først  i  Dag  har  hørt  noget  om, 
skriver  Kossuth,  at  den  østerrig-engelske  Alliance  lammer 
hvert  Foretagende;  man  skal  derfor  forholde  sig  rolig  til 
den  ikke  fjærne  Dag,  da  det  forblindede  England  faar  Øj- 
nene op  for  Østerriges  Troløshed.  Manden  træffer  Sømmet 
paa  Hovedet;  Mistilliden  til  Wienerkabinettet  vil  først  for- 
svinde, naar  de  kejserlige  Tropper  faktisk  skride  ind.  Skulde 
Østerrige  nu  blive  tvunget  til  at  staa  stille  og  skille  sig  fra 
Vestmagterne,  synes  Revolutionen  uundgaaelig  i  Ungarn, 
Italien  og  Tyskland.  Det  fremgaar  heraf,  at  Tyskland  har 
den  mest  tvingende  Interesse  i  at  se  Krigen  hurtig  endt, 
hvad  der  ganske  ligger  i  de  tyske  Regeringers  Magt;  men 
naar  Englænderne  indse  dette,  kan  man  ikke  fortænke  dem 
i,  at  de  finde  Beviser  paa  et  udpræget  Fjendskab  i  de 
preussiske  Svingninger,  i  Bamberger-Beslutningerne  og  i  de 
Østerrige  faktiske  paalagte  Hernsko,  et  Fjendskab,  som  er 
mere  rettet  mod  England  end  mod  Frankrig.  Særlig  For- 
trydelse har  det  vakt,  at  man  i  Bamberg  opstillede  Krav, 
til  hvis  Gjennemførelse  de  tyske  Regeringer  samtidig  er- 
klærede,  ikke  at  ville  medvirke.     Disse  Bamberger-Beslut- 

ninger  lade  sig  sammenfatte  i  én  Sætning:  England  og 
Frankrig  skulle  alene  udkæmpe  Kampen,  men  overlade 
Tyskerne  Sejrens  Frugt,  Friheden  paa  Donau.  Bilder  man 
sig  for  fulde  Alvor  ind,  at  Vestmagterne  efter  en  sejrrig 
Krig  ville  belønne  de  Vanskeligheder,  de  tyske  Regeringer 
berede  dem,  er  dette  en  ubegribelig  Naivitet.  Ligesaa 
maatte  man  i  højeste  Grad  føle  sig  saaret  over,  at  det 
græske  Spørgsmaal  blev  trukket  frem.  Det  er  ubegribeligt, 
at  det  græske  »Etablissement«  bliver  en  tysk  Interesse, 
blot  fordi  Kong  Otto  tilfældigvis  er  Broder  til  Kongen  af 
Bayern.  Kong  Otto  har  lammet  50,000  Mand,  givet  An- 
ledning til  unødvendig  Blodsudgydelse,  og  jeg  forstaar  ikke, 
hvorfor  man  lader  ham  blive  i  Athen.« 

Jeg  skal  ikke  besvære  Læserne  med  at  nedskrive  mine 
Gjendrivelser  og  Indvendinger,  der  fulgte  af  sig  selv.  Jeg 
betonede,  at  vi  for  saa  vidt  delte  Lord  Clarendons  Opfattelse, 
at  Rusland  ikke  var  at  frygte,  saa  længe  det  ikke  var  i 
Konstantinopel.  Let  at  gjendrive  var  ogsaa  den  Fabel,  at 
Dronning  Elisabeth  havde  inspireret  Bamberger- Beslut- 
ningerne, en  Fabel,  som  synes  at  være  opstaaet  af  den  i 
Paris  opfundne  Historie  om  de  fire  bayerske  Søskende;  men 
spildt  var  derimod  ethvert  Forsøg  paa  at  rokke  den  Fordom, 
at  der  ved  tyske  Hoffer  herskede  en  fjendtlig  Stemning  mod 
England.  Man  gav  mig  til  Svar,  at  jeg  selv  skulde  aflægge 
et  Besøg  i  Tyskland;  man  vilde  da  ved  min  Tilbagekomst 
sætte  min  Oprigtighed  paa  Prøve.  I  øvrigt  nægtede  man 
ikke,  at  den  palmerstonske  Politiks  Synder  havde  sin  Skyld 
i  den  Kulde,  som  nu  i  Tyskland  lagde  sig  for  Dagen  mod 
England.  Dog  maatte  man  paa  den  anden  Side  ikke  for- 
glemme, at  de  Fejl,  de  tyske  Magter  havde  begaaet,  nu 
hævnede  sig  paa  dem  selv.  Og  for  disse  Fejl  —  Ruslands 
Intervention  i  Ungarn,  og  i  Aaret  1850  Ruslands  Afgjørelse 
af  det  tyske  Stridsspørgsraaal  —  vilde  Østerrige  sandsyn- 
ligvis komme  til  at  bøde  mere  haardt,  end  England  for 
Palmerstons  Egenmægtigheder. 

I  denne  Sammenhæng  blev  der  ikke  uden  Bekymring 
henvist  til  Parlamentsmødet  den  følgende  Dag;  man  vilde 
atter  gjøre  et  Forsøg  paa  at  lægge  Krigens  Ledelse  i  Hæn- 
derne paa  Lord  Palmerston.  Bevarelsen  af  det  nuværende 
engelske  Ministerium,  det  bedste,  som  for  Tiden  overhovedet 
var  muligt,  beroede  nu  paa  det  osterrigske  Kabinet.  Kom 
den  farlige  Palmerston  til  Roret,  før  Østerrige  var  traadt  i 
Aktion,  vilde  denne  Magt  i  hin  Minister  finde  en  lige  saa 
forbitret  Fjende  som  i  Aar  1848. 

Om  det  bonapartistiske  Frankrig  talte  Prinsen  med  en 
ædruelig  Objektivitet,  man  næppe  mere  møder  i  de  her- 
værende ledende  Kredse.  Lige  saa  lidt  gjorde  han  sig  nogen 
Illusion  angaaende  den  mod  Kronstadt  opererende  Flaade.  I 
gunstigste  Tilfælde  vilde  man  maaske  kunne  ødelægge  nogle 
Yderforter,  men  hverken  tage  Kronstadt  eller  St.  Petersborg. 
De  indespærrede  russiske  Krigsskibe  vare  alt  i  alt  næppe 
2,500,000  Pund  Sterling  værd,  og  det  lønnede  sig  derfor 
ikke  Umagen  at  kjøbe  deres  Ødelæggelse  med  store  Ofre. 
Sebastopols  Indtagelse  var  Krigens  Hovedmaal,  og  denne 
maatte  derfor  fortsættes  —  dette  gjentoges  flere  Gange  — , 
til  Maalet  var  naaet. 

I  al  Almindelighed  kunde  jeg  kun  med  Taknemmelighed 
anerkjende  den  Aabenhjærtighed,  hvormed  Prinsen  søgte  at 
klare  mig  Sagernes  Stilling  og  sit  eget  Standpunkt. 


Imidlertid  følte  den  kejserlige  Parvenu  ved  Seinen 
Trang  til  en  personlig  Tilnærmelse  til  det  engelske  Hof; 
han  vilde  vise  sine  Franskmænd,  hvor  godt  han  stod  an- 
skreven i  London  og  lod  derfor  forespørge  hos  Prins  Albert, 
om  hans  kongelige  Højhed  skulde  være  tilbøjelig  til  at 
træffe  sammen  med  ham  i  den  Lejr,  som  var  opslaaet  ved 
Saint-Omer  og  Boulogne,  en  Opfordring,  Prinsen  erklærede 
sig  villig  til  at  efterkomme. 

Den  Orlov,  der  var  indrømmet  mig,  benyttede  jeg  først 
og  fremmest  til  et  Ophold  i  Dresden,  hvor  jeg  blev  Vidne 
til  den  pludselig  indtraadte  Regeringsforandring ;  under  en 
Udflugt  til  Tirol  mistede  Kono;  Frederik  Avgust  II.  Livet 
ved  et  Ulykkestilfælde  paa  en  Kjoretur,  og  Dødsbudskabet 
naaede  Dresden  Natten  til  den  9de  Avgust.  Det  var  et 
haardt  Slag  i  denne  alvorlige  Tid,  og  Sorgen  over  den  for- 
træffelige Fyrste  var  oprigtig  og  almindelig;  med  fast 
Haand  greb  hans  Broder  og  Efterfølger,  Kong  Johan,  Rege- 
ringens Tøjler. 

Efter  at  have  overværet  det  kongelige  Ligs  Bisættelse 
forlod  jeg  Dresden  for  at  benytte  et  Søbad,  Lægerne  havde 
ordineret.  Jeg  valgte  Boulogne-sur-mer,  hvor  jeg  indtraf 
faa  Dage  før  Prins  Albert. 

Selvfølgelig  bevarede  jeg  min  Turistfrihed  og  overværede 
Sammenkomsten  kun  paa  Afstand.  Strax  den  første  Dag 
efter  min  Ankomst  mødte  jeg  Kejser  Napoleon  med  Følge. 
Han  var  i  fuld  Uniform,  i  høje  Ridestøvler  og  med  Generals- 
hatten  paa  Hovedet,  og  jeg  kan  ikke  skildre  det  første  Ind- 
tryk anderledes,  end  at  den  lille  uanselige  Mand  med  den 
store  Knevelsbart  mindede  mig  om  en  af  de  Staldmestre, 
som  med  en  lang  Pisk  i  Haanden  passe  paa  Øvelserne  i  en 
Cirkus.  Dette  lidet  fordelagtige  Indtryk  forsvandt  dog,  saa 
snart  man  kom  i  personlig  Berøring  med  Napoleon  III.  og 
blev  sig  hans  behagelige  Væsen  bevidst. 

Den  31te  Juli  indtraf  Kejseren  i  Boulogne;  800  Mand 
af  Grenadergarden  med  Guider  og  andre  Hustropper  havde 
besat  Lejren  nogle  Timer  før  Monarkens  Ankomst.  Indtoget 
lod  intet  tilbage  at  ønske;  Tricoloren  vajede  overalt,  og 
»Vive  l'Empereur«  lød  fra  engelske  og  franske  Struber. 
»Hotel  Brighton«,  der  laa  i  Stadens  yderste  Udkant  udad 
mod  Landet,  tjente  som  Residens-  og  Hovedkvarter,  og 
Telegraflinjer  vare  trukne  her  fra  til  alle  Punkter  af  Lejren, 
der  strakte  sig  flere  Mil  langs  Kysten.  Hotellet  havde  en 
smuk  Have   og  en  fri  Beliggenhed,   men  den  eneste  Udsigt 

vendte  ud  mod  Fæstningen,  den  nye  Monarks  forhenværende 
Fængsel;  dog  han  var  ikke  ængstelig  ved  at  mindes  sin 
Fortid,  og  hans  Yndlingspromenade  langs  Strandbredden 
var  netop  det  Sted,  hvor  den  forulykkede  Landgang  fandt 
Sted  i  1840.  Da  jeg  trængte  mig  gjennem  den  Masse  af  ny- 
skabte  Uniformer,  forekom  Sceneriet  mig  nok  lidt  theatralsk, 
men  naar  alt  kom  i  Gang,  maatte  man  indrømme,  at  Kej- 
seren fortræffelig  forstod  at  imponere  den  forfængelige  Na- 
tion. Den  3dje  September  om  Formiddagen  indtraf  Kong 
Leopold  af  Belgien  og  Kronprinsen,  Hertugen  af  Brabant; 
militære  Festligheder  fandt  ikke  Sted,  en  Revu  blev  afsagt, 
Monarkerne  aflagde  kun  i  forbigaaende  et  Besøg  i  den  store 
Lejr,  og  allerede  Kl.  6  om  Aftenen  indskibede  Kongen  sig 
igjen  med  sin  førstefødte;  Kanonerne  tordnede,  Garden 
dannede  Spalier  ved  Indskibningsstedet,  og  det  obligate 
»Vive  l'Empereur«  lød,  da  man  tog  Afsked  med  et  langt 
Haandtryk.  Efter  hvad  jeg  hørte,  benyttede  Kong  Leopold  den 
indtraadte  Ministerkrise  som  et  Paaskud  til  at  afkorte  Be- 
søget, der  i  øvrigt,  saa  kort  det  end  var,  naaede  sit  Maal. 
Den  næste  Morgen  Kl.  10  og  om  Aftenen  Kl.  6  drønede 
Kanonerne  paa  ny  for  at  melde  Boulognes  forbavsede  Beboere 
Kongen  af  Portugals  Ankomst  og  Afrejse;  tillige  med  sin 
Hr.  Broder  beærede  ogsaa  han  for  nogle  Timer  det  kejser- 
lige Hovedkvarter  med  sit  Besøg.  Den  simple  Mand,  der 
i  øvrigt  aldrig  kaldte  Kejseren  andet  end  »Napoleon«, 
paastod,  at  denne  Dags  Revu  var  Resultatet  af  et  Vædde- 
maal.  Kejseren  skulde  have  væddet  med  Kongen  af  Por- 
tugal, at  han  med  et  Kvarters  Frist  kunde  vise  ham  100,000 
Mand.  I  Lejren  havde  man  gjennem  Telegrafen  modtaget 
Befalingen,  da  »Napoleon«  kjørte  fra  sit  Hotel,  og  et  Kvarter 
senere  stode  bemeldte  100,000  Mand  opmarcherede.  Si 
non  é  vero  .  .  .!  Sikkert  nok  var  der  sammentrukket 
meget  betydelige  Forstærkninger  i  Artilleri  og  Rytteri,  og 
derhos  havde  Sundhedstilstanden  bedret  sig  meget,  takket 
være    de   ti  Dages  vedholdende  smukke   og  tørre  Høstvejr. 

Firsindstyve  Tnsende  Mand  have  vel  derfor  nok  været  under 
Vaaben  hin  Dag. 

Prins  Albert  forlod  Osborne  den  4de  om  Natten;  hans 
Følge  bestod  kun  af  sex  Personer,  men  flere  engelske  Gene- 
raler vare  alt  tidligere  indtrufne,  og  omtrent  20  Mand  af 
Hestgarden  og  25  Rideheste.  Da  hele  sex  Dampere  eskor- 
terede Prinsen,  dukkede  den  Formodning  op,  at  Dronningen 
muligvis  kunde  befinde  sig  om  Bord  paa  et  af  dem,  og  at 
et  Møde  paa  Vandet  skulde  gaa  forud  for  Sammenkomsten 
paa  Landet.  Om  Aftenen  var  Kejseren  ikke  tilstede  ved 
Kong  Pedro  V.'s  Afrejse,  sandsynligvis  fordi  han  var  tagen 
Prins  Albert  i  Møde. 

Den  længselsfuldt  imødesete  Ankomst  fandt  altsaa  Sted 
Tirsdagen  den  5te  Septbr.  Kl.  IOV2.  Ledsaget  af  Hertugen 
af  Newcastle,  General  Grev  og  fire  Adjutanter,  sejlede 
Prinsen  om  Bord  paa  den  kongelige  Jagt  »Victoria  and 
Albert«  ind  i  Havnen,  under  Kanonernes  Torden  og  Mæng- 
dens stormende  Jubel.  »Black  Eagle«  og  »Vivid« 
eskorterede  Jagten ;  tvende  Sejl-  og  en  Dampkorvet  af  den 
kongelige  Marine  indtraf  først  om  Aftenen  og  kastede  Anker 
uden  for  Havnen,  smykkede  med  alle  Vimpler  og  det  franske 
Plag  paa  Mesanmasten.  Kejseren  ventede  paa  Landgangs- 
stedet  og  hilsede  sin  høje  Gjæst  paa  det  hjærteligste.  Den 
Vogn,  hvori  Kejseren  og  Prinsen  kjørte  alene,  var  kjørt 
saaledes  frem,  at  Gjæsten,  som  steg  sidst  ind,  tog  Plads  paa 
Kejserens  venstre  Haand,  men  Hans  Majestæt  stod  fast  paa 
at  have  Prinsen  paa  højre;  jeg  omtaler  denne  Bagatel,  kun 
fordi  denne  Manøvre,  som  udfyldte  de  første  Sekunder  af 
Sammenkomsten,  syntes  mig  at  blive  udført  med  en  meget 
karakteristisk  Vigtighed.  Under  Kjøreturen  til  det  kejser- 
lige Hovedkvarter  overleverede  Prinsen  Kejser  Napoleon  en 
egenhændig  Skrivelse  fra  Dronning  Viktoria.  Hans  kongl. 
Højheds  Værelser  vare  ligeledes  holdte  parate  i  »Hotel 
Brighton«.  Henimod  Kl.  4  om  Eftermiddagen  steg  Kejseren 
til  Hest,    for   at  vise  Prinsen  den    1ste  Divisions  Lejr,    der 

strakte  sig  fra  Honvault  til  Wimereux.  Prinsen  bar  Æres- 
legionens store  Baand,  og  i  det  meget  glimrende  Følge  saae 
man  Lord  Cowley,  Vely  Pasha  m.  fl.  Kort  fer  Dinéen,  der 
fandt  Sted  Kl.  8,  vendte  Kejseren  tilbage  med  sin  høje 
Gjæst.  Jeg  mødte  tilfældigvis  Toget;  Kejserens  Træk  vare 
umiskjendelig  prægede  af  Tilfredshed. 

Onsdagen  den  6te  begave  Hans  Majestæt  og  Prinsen 
sig  til  den  flere  Mil  Qærne  Lejr  ved  St.  Orner.  Udflugten 
lagde  Beslag  paa  den  hele  Dag, .  og  Tilbagekomsten  paa- 
fulgte først  henimod  Kl.  8.  Torsdag  den  7de  tidlig  mødte 
jeg  Kejseren  med  Prinsen  ganske  alene  i  en  Phaeton;  Hans 
Majestæt  kjørte  selv,  en  eneste  Groom  sad  paa  Bagsædet. 
Spasereturen  gjaldt  Havet,  og  ven  tre  å  terre  drev  Kej- 
seren Fuldblodshestene  ud  i  Bølgerne,  saa  at  Brændingen 
næsten  slog  ind  i  Vognen.  Henimod  Kl.  8  beærede  Kejseren 
Prinsens  festlig  smykkede  Jagt  med  et  Besøg;  Korvetten 
affyrede  de  brugelige  Salutskud. 

Den  næste  Morgen  tidlig  fandt  den  sidste  store  Revu 
Sted  til  Ære  for  Prinsen,  og  Kl.  11  om  Aftenen  indskibede 
Hans  kongl.  Højhed  sig  atter  under  den  tæt  sammenstimlede 
Mængdes  Jubel  og  Kanonernes  Torden.  Bortfarten  frembød 
et  storartet  Skue,  da  alle  engelske  Skibe,  saa  snart  de 
naaede  rum  Sø,  toge  Afsked  med  bengalsk  Belysning,  Ra- 
ketter og  Ildkugler.  Kejseren  ledsagede  den  høje  Gjæst  om 
Bord  paa  hans  Jagt.  Saa  vidt  jeg  som  Turist  kunde  dømme 
herom,  opnaaedes  det  tilsigtede  Maal,  og  Prinsen  var  lige 
saa  tilfreds  med  den  fundne  Modtagelse  som  Kejseren  med 
det  engelske  Besøg. 

Hvilken  Betydning  dette  første  Møde  mellem  den  franske 
Magthaver  og  Prins  Albert  fik  for  Fremtiden,  er  bekjendt 
nok,  og  Martin  har  i  sin  »Lite  of  the  Prince  Consort« 
netop  behandlet  dette  Kapitel  med  en  Udførlighed,  som  be- 
viser, hvilket  Værd  man  ogsaa  ved  det  engelske  Hof  tillagde 
dette  flere  Dages  Samliv  i  Boulogne. 

Endnu  i  Boulogne  fik  jeg  gjennem  Aviserne  Sejrsde- 
pecherne  fra  Slaget  ved  Alma;  ogsaa  den  snart  paafølgende 
Tatarefterretning  om  Sebastopols  foregivne  Fald  naaede 
mig  her. 

Fra  Boulogne  tog  jeg  til  Paris,  hvor  jeg  ligeledes  som 
Privatmand  tilbragte  en  Del  af  min  Orlov  og  benyttede 
Tiden  til  paa  selve  Stedet  at  vinde  Oplysninger  om  Napoleon 
lll.'s  Politik. 

Angaaende  Balaklava  (25de  Oktober)  og  Inkerman  (5te 
November)  herte  jeg  først  de  nærmere  Enkeltheder  i  London. 
Paa  Grund  af  en  misforstaaet  Befaling  havde  Englænderne 
ved  Balaklava  mistet  den  bedste  Del  af  deres  Rytteri.  Med 
Heltemod  havde  Lord  Cardigan  misbiugt  de  engelske  Ryttere 
til  et  Angreb  paa  de  russiske  Batterier;  som  ved  et  Under 
var  han  selv  med  130  Mand  undsluppen  Kartæskerne,  og 
Aaringer  efter  denne  Dag  viste  Londoner-Hjemfødningen, 
cockney'en,  over  for  Stridshingsten  fra  Balaklava,  som  den 
ædle  Lord  gjærne  tumlede  i  Gaderne,  den  samme  afguderiske 
Ærefrygt,  Makedonierne  engang  viste  over  for  Alexanders 
Bukefalus.  Og  dog  var  dette  berømte  Angreb  et  taktisk  Vanvid, 
og  Lord  Cardigan  selv  en  Type  paa  hin  høj  aristokratiske 
engelske  Officer,  der  i  Krigen  som  paa  Jagten  ikke  kjender 
noget  til  Faren  og  ogsaa  betragter  Krigen  næsten  som  en 
Sport.  Karakteristisk  var  det  Svar,  denne  Kommandant  over 
de  britiske  Forposter  gav  mig  paa  mit  deltagende  Spørgs- 
maal,  om  han  ogsaa  for  sin  Person  havde  lidt  under  dette 
haarde  Vinterfelttogs  Besværligheder:  »Aa  nej!«  svarede 
Lord  Cardigan,  »jeg  havde  ladet  min  Jagt  komme,  og  den 
er  ganske  comfortable.  Det  var  blot  kjedeligt  at  skulle 
ride  baade  ora  Morgenen  tidlig  og  om  Aftenen  nogle  Mil 
paa  slette  Veje;  men  jeg  havde  min  Jagthest  med,  og  den 
ænser  ikke  Hindringer«.  Hvad  vilde  vel  Grev  Moltke  sige 
til  en  slig  Forposttjeneste? 

Slaget  ved  Inkerman  var  ligeledes  en  af  de  mest 
hæderfulde  Vaabenbedrifter   for  den  engelske  Hær,    da  der 

kun  stod  8000  Englændere  og  6000  Franskmænd  i  Ilden 
mod,  efter  hvad  man  i  det  mindste  forsikrede  mig,  de 
60,000  Russere,  som  skulde  kaste  (ie  allierede  ud  i  Havet. 
Hertugen  af  Cambridge,  som  paa  hin  Dag  kommanderede 
flen  engelske  Garde,  fortalte  mig  med  stor  Beskedenhed,  at 
han  havde  maattet  opløse  sine  sidste  friske  Tropper  i  en 
Skyttekjæde  og  da  et  Øjeblik  ikke  havde  anset  det  for 
muligt,  at  denne  tynde  røde  Linje  vilde  kunne  holde  Stand 
mod  de  fremstormende  russiske  Masser.  Dog  var  dette 
lykkedes,  takket  være  Gardens  koldblodige  Sejhed  og  nogle 
heldig  posterede  Batterier,  hvis  Armstrong-Kanoner  havde 
staaet  deres  Prøve  paa  glimrende  Vis.  I  Mindet  om  hin 
Dag  sagde  et  kompetent  Øjenvidne,  Marskalk  Canrobert, 
tredive  Aar  senere  til  mig:  »l'infanterie  anglaise  est 
la  premiere  du  monde«. 

I  Virkeligheden  gik  Slaget  ved  Inkerman  kun  tabt  for 
Russerne  ved  Kejser  Nikolaus's  Snakkesalighed.  Paa  Papiret 
skal  Planen  efter  alle  sagkyndiges  Udsagn  have  været  for- 
træffelig; den  russiske  Generalstab  havde  under  Kejserens 
Øjne  ugevis  arbejdet  paa  den,  og  den  russiske  Donauhær, 
som  var  bleven  fri  ved  Østerrigernes  Besættelse  af  Moldau 
og  Valakiet,  var  med  alle  øvrige  disponible  Stridskræfter 
koncentreret  omkring  Sebastopol  og  havde  forenet  sig  med 
de  her  staaende  Tropper.  De  allieredes  Stilling  kjendte 
man  nøje ;  man  vidste,  at  Englænderne  paa  højre  Fløj  stode 
meget  udsatte,  at  de  saa  at  sige  svævede  i  Luften,  medens 
Franskmændene  og  Piemonteserne*)  vare  alt  for  langt  borte 
til  i  rette  Tid  at  kunne  tilbagevise  det  paatænkte  Overfald. 
Man  turde  derfor  haabe  at  kunne  overrumple  Englænderne, 


Ja,  navnlig  de  sidste,  som  endnu  vare  i  deres  Hjemstavn. 
Grev  Eckstådt  gjør  sig  nemlig  her  skyldig  i  en  lapsus  me- 
mo rise;  thi  først  26de  Januar  1855  sluttede  Sardinien  sig  til 
Vestmagterne,  og  først  i  Maj  samme  Aar  indtraf  en  sardinsk 
Troppestyrke  paa  15,000  Mand. 

R.'s  Anm. 

knuse  dem  ved  Overmagten  og  den  paafølgende  Dag  at  an~ 
gribe  Franskmændene  alene,  slaa  dem  og  drive  dem  tilbage 
til  Skibene.  Efter  at  man  havde  sikret  sig  Overmagten, 
syntes  Udførelsen  af  dette  Offensiv-Stød  blot  en  Børneleg, 
og  Kejser  Nikolaus  var  saa  fornøjet  over  det  utvivlsomme 
Udfald,  at  han  ikke  tog  i  Betænkning  at  betro  Grev  Miinster 
Planen  i  alle  dens  Enkeltheder.  Grev  Miinster  gjorde  kun 
sin  Pligt,  da  han  direkte  tilstillede  Kongen  af  Preussen  en 
Beretning  om,  hvad  han  havde  erfaret  af  Czarens  Mund; 
han  troede  saaledes  at  have  forebygget  mulige  Indiskretioner 
i  Kontorerne  og  kunde  ikke  vide,  at  netop  Hans  Majestæts 
Kabinet  i  Potsdam  den  Gang  leverede  det  engelske  og 
franske  Gesandtskab  det  bedste  Stof  til  deres  Indberetninger. 
Ligesom  Frederik  II.  før  Syvaarskrigen  fik  Afskrifter  af  det 
sachsiske  Kabinets  hemmeligste  Aktstykker  gjennem  den 
bestukne  Kabinetskancellist  Menzel  i  Dresden,  saaledes  havde 
ogsaa  Lord  Augustus  Loftus  i  Potsdam  sin  Menzel,  der  til- 
stillede ham  Afskrifter,  som  honoreredes  i  Forhold  til  Ind- 
holdets Værd.  Saaledes  modtog  den  engelske  Sendemand 
den  nylig  indløbne  Beretning  fra  Miinster  samt  den  russiske 
Generalstabsplan  for  Slaget  ved  Inkerman.  Loftus,  der 
havde  en  Anelse  om  Beretningens  Vigtighed,  lod  den  chifrere 
og  telegrafere  til  London,  og  næppe  var  Depechen  her  de- 
chifreret, før  man  befordrede  den  videre  til  Lord  Ragian; 
det  var,  fortalte  man,  det  første  direkte  Telegram,  som  fra 
London  indløb  til  Overgeneralen  for  den  britiske  Hær  paa 
Krim,  og  det  kom  lige  tids  nok  til  at  levne  Ragian  en  Mu- 
lighed til  at  træffe  de  nødtørftigste  Dispositioner  og  til  at 
underrette  Marskalk  Canrobert  om  det  truende  Overfald. 
Denne  lod  strax  Divisionen  Bosquet  bryde  op,  medens  Lord 
Ragian  drog  Piemonteserne  (!)  til  sig.  Det  morderiske  Slag 
skal  have  kostet  Englænderne  i  døde  og  saarede  2500  Mand, 
Franskmændene  1500  og  Russerne  15 — 20,000  Mand;  selv 
angive  de  sidste  deres  Tab  til  11,900,  og  dette  turde  vel 
komme  Sandheden  temmelig  nær.  • 

Da  Menschikoif  efter  dette  Nederlag  blev  kaldt  tilbage 
til  St.  Petersborg  og  gjensaa  Kejseren,  der  i  Begyndelsen 
slet  ikke  vilde  modtage  ham,  skal  han  have  undskyldt  sig 
med  de  Ord :  »Que  voulez-vous,  Sire,  vous  avez  un  ministre 
de  la  guerre  qui  n'a  ni  senti,  ni  inventé,  ni  envoyé  lapoudre«. 


IV. 

London  1855. 

Efter  at  jeg  i  Januar  1855  var  vendt  tilbage  til  London, 
var  det  min  første  Pligt  at  overrække  Dronning  Viktoria 
mit  nye  Kreditiv,  der  nødvendiggjordes  ved  Tronskiftet  i 
Sachsen.  Dronningen  modtog  mig  i  Windsor,  hvor  jeg 
skulde  spise  og  overnatte.  Det  var  en  kold  Vinterdag,  og 
Isslaget  forsinkede  det  Iltog,  som  bragte  Lord  Aberdeen, 
Lord  Clarendon  og  andre  Ministre  foruden  mig  selv  til  den 
kongelige  Residens. 

Jeg  troede  at  burde  skynde  mig  med  min  Omklædning 
til  Taflet,  men  Lord  Clarendon  lod  mig  kalde  ud  i  Galeriet 
og  spurgte,  om  jeg  muligvis  skulde  have  forglemt  Kreditivet. 
Det  blev  hurtig  taget  frem,  og  overensstemmende  med  en- 
gelsk Etikette  overleverede  jeg  det  i  Rejsedragt.  Dronningen 
selv  var  bleven  afbrudt  i  sit  Toilette  og  havde  hurtig  kastet 
en  Morgenkjole  om  sig,  for  —  trods  den  forsinkede  An- 
komst —  at  kunne  modtage  mig  og  Lord  Clarendon  i 
morning  dress. 

Efter  at  jeg  saaledes  havde  haft  en  korrekt  Avdiens 
kunde  jeg  give  Mode  ved  Dinéen.  Ogsaa  ved  Hove  følger 
man  engelsk  Sæd  og  Skik,  og  efter  Taflet  forlader  Dron- 
ningen med  Damerne  Spisesalen,  medens  Mændene  blive 
tilbage  for  at  kunne  nyde  deres  cl  ar  et  (Rødvin)  i  Ro. 

Prins  Albert  vinkede  mig  hen  til  sig  og  begyndte  en 
Samtale   i    det    tyske  Sprog,   som    hans   anden  Nabo,    Lord 

Aberdeen  ikke  forstod  et  Ord  af,  en  Omstændighed,  der  til- 
stedede en  aabenhjærtig  Meningsudvexling,  og  jeg  kunde 
takke  Prinsen  for  et  nøjagtigt  Billede  af  Situationen,  som 
den  havde  formet  sig  under  min  Fraværelse.  Angaaende 
de  tyske  Tilstande  udtalte  han  sig  meget  aabent  og  med 
stor  Utilfredshed;  særlig  beklagede  han,  at  den  preussiske 
Konges  Vankelmodighed  og  Manteuffels  Ubestemthed  maatte 
tilintetgjøre  Haabet  om  at  bringe  Kejseren  af  Rusland  til 
Fornuft. 

Stemningen  var  slaaet  fuldstændig  om,  selv  Lord  Aber- 
deen havde  udtalt  sig  for  en  energisk  Fortsættelse  af  Krigen. 
Naar  man  saae  denne  fortræffelige  gamle  Herre  sidde  ry- 
stende og  med  klaprende  Tænder  i  de  iskolde  Sale,  maatte 
man  uvilkaarlig  spørge  sig  selv,  om  han  virkelig  ogsaa  var 
den  Mand,  dei  kunde  bestaa  Stormen  og  fere  England  sikkert 
gjennem  en  evropæisk  Krigs  Farer;  her  var  jo  endog  Tale 
om  en  Storm,  som  rystede  den  britiske  Forfatning  i  dens 
Fundamenter,  ja  ligefrem  næsten  truede  dens  Existens. 

The  British  Constitution  er  ikke  noget  Stykke 
Papir;  hverken  Magna  Charta  eller  Bill  of  Rights 
bestemme  dens  hele  Indhold.  Den  britiske  Forfatning  er  et 
Arsenal,  for  ikke  at  sige  et  Virvar  af  stadfæstede  Rettig- 
heder, opelskede  Fordomme,  normanniske  Privilegier,  sach- 
sisk  Sædvaneret,  danske  Minder,  ældgamle  Præcedenstilfælde, 
halvglemte  Parlamentsbeslutninger,  Pergamenter,  Piske  og 
Parykker*).  Enhver  af  Landets  Suveræner,  Tudorerne  og 
Stuarterne,  Cromwell  og  det  hannoveranske  Dynasti,  Dron- 
ning Elisabet  og  Dronning  Viktoria,  har  arbejdet  med  paa 
den,  og  enhver  Parlamentssamling  fuldstændiggjer  denne 
fuldt  ud  originale  Forfatning.  Kun  den,  som  har  den  of- 
fentlige Menings  Ariadnetraad   med   sig,    kan    finde  Rede  i 

*)  Et  Møde  i  Underhuset  vilde  blive  anset  for  ukonstitutionelt, 
naar  Speaker'en  ikke  beklædte  Formandspladsen  i  sin  Em- 
bedsdragt  og  Paryk,  og  Skriverne  ved  Bordet  ikke  mødte  med 
vel  flettede  Piske.  ^ 

denne  Labyrint;  men  selve  denne  offentlige  Mening  er  ikke 
ret  meget  andet  end  et  Legetøj  for  store  Børn,  en  Papirs- 
drage,  der  stiger  og  falder  med  hver  Luftstrømning,  og  som 
kun  kan  ledes  af  den,   der  indser,   at  Spillet  kun  er  Spil. 

Statsskibet  Britannia  var  blevet  læk  og  rullede  i  Stormen 
næsten  uden  at  lystre  Roret.  Skuffelserne  ved  den  saa  let- 
færdig paabegyndte  store  Krig  vare  ikke  udeblevne,  Tøm- 
mermændene vare  fulgte  paa  Rusen.  Sir  Charles  Napier 
var  med  uforrettet  Sag  sluppen  hjem  fra  Østersøens  Is;  paa 
Krim  havde  den  tapre  Hær  vundet  blodige  Slag,  men  saa 
at  sige  ikke  en  Fodsbred  Jord;  Sebastopol,  som  Todlebens 
Genialitet  havde  forvandlet  til  en  befæstet  Lejr,  trodsede  de 
allierede  med  deres  bedre  Skyts. 

Den  sejrrige  engelske  Hær  var  bleven  stærkt  medtagen 
af  en  usædvanlig  haard  Vinter  og  Stormene,  der  altid  ere 
farlige  i  et  Indhav  som  det  sorte  Hav,  og  som  havde  ødelagt 
mange  Transportskibe;  ved  Aarets  Begyndelse  var  der  om- 
trent kun  10,000  Kombattanter  tilbage,  som  syntes  bestemte 
til  at  omkomme  af  Hunger,  Frost  og  Feber  i  den  til  et 
Morads  forvandlede  Lejr.  Da  Efterretningen  om  disse  Savn 
og  Lidelser  indtraf  til  England  og  her  med  overdreven  Iver 
serveredes  Publikum  tvende  Gange  daglig  af  Aviserne,  brod 
et  Skrig  af  Harme  løs,  og,  som  Tilfældet  altid  er  ved  slige 
Lejligheder,  Beskyldningerne  rettedes  imod  Personer  i  Steden 
for  mod  den  forfejlede  Forplejnings-Organisation,  the  system, 
som  man  kaldte  det.  Der  gaves  nu  ganske  vist  næppe 
heller  noget  mere  meningsløst  end  dette  System.  Den  an- 
svarlige Krigsminister,  Hertugen  af  Newcastle,  var  Medlem 
af  Kabinettet  og  samtidig  Minister  foi  alle  Kolonier.  Under 
ham  stod  Krigssekretæren ,  secretary  at  war,  Sidney 
Herbert.  Der  gaves  fremdeles  en  Overgeneral  over  hele 
Hæren,  Lord  Hardinge,  en  fortræffelig  gammel  Soldat,  der 
først  havde  overtaget  denne  Post  efter  Hertugen  af  Welling- 
tons Død ;  thi  Sejrherren  fra  Waterloo  havde  lige  til  sit 
Endeligt  beklædt  denne  Post  med  næsten  fuldstændig  absolut 

Myndighed.  Theoretisk  talt  stod  Overgeneralen  ganske  vist 
under  den  ansvarlige  Krigsminister,  men  praktisk  talt  fulgte 
sidstnævnte  allerede  som  Civilist  kun  den  førstes  Inspira- 
tioner. Da  nu  denne  igjen  ikke  foretog  sig  noget  uden  at 
spørge  Dronningen,  med  andre  Ord  Prins  Albert,  var  »den 
lille  tyske  Prins«,  the  petty  Germann  Prince,  i  Folkets 
Mening  naturligvis  Skyld  i  alt.  Det  mest  taabelige  gj ælder 
i  slige  Momenter  for  det  sandsynlige.  Saaledes  havde  den 
fjollede  Mening  fundet  Udbredelse,  at  Prinsen  af  Kjærlighed 
til  sine  tyske-  Slægtninge  vilde  ofre  Hæren  paa  Krim  og 
hemmelig  havde  givet  Ragian  Befaling  til  kun  at  føre  en 
Skinkrig  og  skaane  Russerne  saa  meget  som  muligt.  Noget 
mere  taabeligt  lod  sig  næppe  tænke.  Det  ophidsede  Publi- 
kums Forbitrelse  vendte  sig  dog  ikke  direkte  mod  Prinsen, 
men  mod  dennes  formentlige  Organer.  Lord  Ragian,  Lord 
flardinge  og  Hertugen  af  Newcastle,  i  sidste  Instans  Første- 
ministeren Lord  Aberdeen,  vare  de  Mænd,  som  overøstes 
med  Porhaanelser  af  enhver  Art  og  gjordes  ansvarlige,  fordi 
Tatarefterretningen  om  Sebastopols  Fald  endnu  stadig  ikke 
bekræftedes,  medens  Ligene  af  20,000  britiske  Soldater  hen- 
raadnede  paa  Krims  øde  Stepper,  og  Resten  ombragtes  af 
Hunger  og  Kulde.  Mange  engelske  Officerer,  der  gjennem- 
gik  denne  haarde  Vinter,  have  senere  under  Latter  fortalt 
mig,  at  de  først  gjennem  Aviserne  erfarede,  hvad  de  havde 
lidt;  men  ogsaa  de  største  Overdrivelser  fandt  Tiltro,  og 
ingen  betvivlede,  at  Ministeriets  Dage  vare  talte. 


(Af  et  Privatbrev  fra  1  5  d  e  J  a  n  u  a  r  1  8  5  5).  Forbindelsen 
mellem  Østerrige  og  Frankrig,  der  daglig  bliver  mere  og  mere 
intim,  begynder  at  indgyde  de  engelske  Statsmænd  nogen  Be- 
kymring. Man  frygter  af  denne  Tilnærmelse  et  Tilbageslag, 
der  kan  faa  Indflydelse  paa  den  Krisis,  England  for  Tiden  be- 
finder sig  i.    Man  maa  ænse  ethvert  Støvgran,  der  kan  øve  sin 

9* 

Indflydelf?e  paa  deu  engelsk-franske  Alliance,  dette  Maskineri, 
der  bragtes  i  Gang  ikke  uden  Møje.  8aa  utvivlsomt  det 
end  er,  at  begge  Magter  have  høstet  og  endnu  daglig  høste 
alt  for  store  Fordele  af  deres  Alliance,  til  ikke  at  ville 
fastholde  den,  saa  lidet  lægger  man  fra  Tid  til  anden 
Dølgsraaal  paa  Modpartens  Fejl  og  Svagheder,  og  fra  begge 
Sider  undgaar  man  derfor  med  Flid  at  lade  Modspilleren  kige 
sig  for  stærkt  i  Kortene.  Medens  Clarendon  endnu  i  Morges 
med  en  vis  Ringeagt  talte  om  Franskmændene,  der  nu 
havde,  hvad  de  fortjente,  en  jærnhaard  Diktator,  bragte  han 
samtidig  Napoleon  Ill.'s  Herskertalent  en  næsten  ufrivillig 
Hyldest;  han  var  et  politisk  Hoved  af  første  Rang,  der 
regerede  i  Overensstemmelse  med  Whiggernes  Grundsætning 
»alt  for  Folket,  intet  ved  Folket«.  Gjennem  alle  disse 
Ytringer  skinnede  dog  stadig  en  vis  aristokratisk  Uvilje 
igjennem  samt  en  mørk  Forudfølelse  af  at  Ministeriet,  der 
er  indbyrdes  uenigt,  ikke  over  for  Herskerviljen  ved  Seinen 
vil  være  i  Stand  til  at  rejse  en  Modstand,  stemmende  med 
Gammel-Englands  Værdighed.  Der  er  ingen  Tvivl  om,  at 
Palraerston  har  forfejlet  Øjemedet  for  sin  Rejse  til  Paris; 
han  gik  der  hen  for  at  vinde  Franskmændenes  Kejser  for  en 
revolutionær,  særlig  mod  Østerrige  rettet  Politik,  og  er 
kommen  hjem  som  omvendt.  Paa  den  anden  Side  er  det 
lige  saa  sikkert,  at  Lord  John  Russell  for  Øjeblikket  er 
optagen  af  at  vinde  Napoleons  Samtykke  til  et  rent  Whig- 
kabinet; der  skal  være  sørget  for,  at  Lord  Palmerston  finder 
sig  i  Lord  John  som  Førsteminister  og  tjener  under  ham 
som  Krigsminister;  Clarendon  skal  da  beholde  Udenrigs- 
ministeriet og  Malesworth  Kolonierne,  hvorimod  Sir  George 
Grey  skal  overtage  Indenrigsministeriet  og  Gladstone  maaske 
beholde  Finansvæsenet.  Saaledes  er  Situationen  for  Øje- 
blikket, og  man  imødeser  Russells  Tilbagekomst  fra  Paris 
med  lige  saa  stor  Spænding  som  Efterretningerne  fra  Wien; 
thi  hvis  Underhandlingerne  i  Wien  mod  Forventning  skulle 

have  Udsigt   til   Held,    vil    dettte  embryonske  Whigkabinet 
endnu  en  Stund  forblive  bag  Kulisserne. 

Den    engelske  Landmagts   Fiasko   paa  Krim    betragtes 
vel   næppe    med   større   Skadefryd    i   St.  Petersborg    end   i 
Paris.      Sødt  dufter    den    Virak,   de    regerings  fjendske    en- 
gelske Blade  edsle  paa  den  franske  Hær   og  dens  fortræffe- 
lige Organisation.     Drømmen  om  en  fremtidig  Landgang  af 
franske  Tropper  i  England   synes   mindre   en  Kimære  efter 
Expeditionen   til  Krim   end    fer  samme.     Beretningerne  fra 
de  hjemvendte  engelske  Officerer  ere  ganske   egnede  til  at 
skræmme  paa  denne  Side,    og  til  at  vække   større  Overmod 
paa  hin  Side  Kanalen.     Man  fortæller,    at   Lord  Cardigans 
Skildringer    af   de    engelske    Troppers    trøstesløse    Stilling 
greb  en  af  hans  Tilhørere  saa  dybt,  at  han  af  Rædsel  der- 
over afgik  ved  en  pludselig  Død;  jeg  kan  vel  ikke  indestaa 
for  Anekdotens  Rigtighed,    men   den   karakteriserer  i  hvert 
Fald  Stemningen  her  i  London.     Den   delte  Kommando  har 
medført  en  overdreven  Anstrængelse  af  de  engelske  Tropper, 
som    til  Dato    have    mistet  henved    15,000  Mand.     Medens 
den    svære  Tjeneste  i  Løbegravene    kun    hver    fjerde    eller 
femte  Nat  falder  i  Franskmændenes  Lod,  maa  Englænderne 
paa  Grund   af  deres    større  Svaghed  i  numerisk  Henseende 
gjennemsnitsvis    hver    anden    Nat   til    denne    Tjeneste,    og 
Følgen    heraf   er   igjen    de    næsten  daglige  Overrumplinger 
paa  de  engelske  Vagtposter,   som  hyppig  overfaldes  af  Rus- 
serne   og    hugges    ned    i    Søvne,    inden    der    kan    gives    et 
Alarmsignal. 

For  alt  dette  gjør  den  offentlige  Mening  Ministrene 
personlig  ansvarlige,  med  urette,  som  »Journal  des  Debats« 
nylig  liar  udviklet  i  tvende  fortræffelig  skrevne  Artikler. 
Ikke  Personerne  bære  Skylden,  men  Systemet,  og  det  vil 
man  snart  føle  overalt  i  England.  Allerede  nu  kommer 
man  til  den  Overbevisning,  at  det  britiske  Rige  til  sin  egen 
Sikkerhed  behøver  en  Hær,  mindst  dobbelt  saa  stærk  som 
den  nuværende,   og  at  man  kunde  have  den    uden  at  give 

mere  for  den  end  nu.  Hvad  den  nuværende  koster,  er 
utroligt.  Afregningens  Dag  vil  blive  slem.  Angaaende  den 
Forvirring,  som  hersker  i  Krigsdeparteraentet,  blot  nogle 
Exempler.  Der  indløber  den  Melding,  at  Tropperne  behøve 
Handsker.  Krigsministeren,  Hertugen  af  Newcastle,  befaler 
ufortøvet  at  afsende  40,000  Par.  Krigssekretæren  Sidney 
Herbert  erfarer  intet  om  denne  Sendelse  og  lader  samtidig 
50,000  Pai  expedere;  de  90,000  Pai"  Handsker  ankomme 
heldig,  de  fordeles,  og  saa  viser  det  sig,  at  de  ere  aldeles 
ubrugelige.  Ragian  beder  indstændig  om  Vinterklæder  for 
sine  Tropper,  om  Medikamenter  og  Charpi;  et  helt  Skib 
befragtes  hermed,  og  det  indtræffer  virkelig  i  Balaclava, 
men  vender  atter  tilbage  til  England  med  sin  fulde  Ladning, 
fordi  der  ikke  fandtes  nogen,  som  kunde  modtage  den. 
Det  er  Exempler,  som  daglig  gjentage  sig,  fordi  ingen  aner, 
hvem  man  har  at  holde  sig  til.  Saaledes  bortødsles  hundrede 
Tusender,  og  Hæren  fryser  og  hungrer. 

Den  almindelige  Værnepligt  vilde  ikke  blot  skabe  en 
stærkere  Hær  i  numerisk  Henseende,  men  ogsaa  fjærne  den 
unødvendige  Luxus,  hvormed  de  hvervede  Tropper  nu  til 
Dags  forvænnes;  men  Indførelsen  af  almindelig  Værnepligt 
er  umulig  uden  en  Statsomvæltning,  der  vilde  bringe  alle 
bestaaende  Forhold  i  Fare.  Blev  den  britiske  Individualisme 
brudt  ved  Udskrivningen,  hvor  snart  vilde  da  ikke  ogsaa 
Aristokratiet,  som  repræsenterer  denne  Individualisme  i 
højeste  Instans,  forsvinde  fra  Skuepladsen.  En  Hær,  frem- 
gaaet  af  den  almindelige  Værnepligt,  vilde  i  dette  Frihedens 
Land  nødvendigvis  faa  et  demokratisk  Præg  og  i  væsentlig 
Grad  skille  sig  fra  den  hvervede  aristokratiske.  Hvem  vilde 
den  lystre?  Parlamentet  eller  Kronen?  Efter  Cromwells 
Død,  Manden,  der  skabte  den  første  demokratiske  Hær, 
England  har  besiddet,  dukkede  Spørgsmaalet  allerede  op; 
Monk  løste  det  den  Gang,  som  Louis  Napoleon  løser  det  i 
vore  Dage;    naar  Kronen  kunde  nedarves  lige  saa  vis,   som 

den    for    Tiden    bæres,    kunde    en    lignende   Losning   igjen 
indtræde. 

Med  Høj  kirken  staar  det  ikke  stort  bedre  til  end  med 
den  hvervede  Hær;  den  af  Peeliterne  hemmelig  støttede 
Puseyisme  synes  ikke  at  have  nogen  Fremtid;  men  Sekt- 
og  Dissentervæsenet  voxer  i  den  Grad,  at  et  stort  Antal 
anglikanske  Kirker  alt  staa  tomme.  Mange  Førere  for  den 
i  numerisk  Henseende  svækkede  Høj  kirke  betragte  allerede 
en  Udsoning  med  Rom  som  den  eneste  Redning,  og  man 
hører  ofte  fremhæve,  at  Paven  anerjfjender  den  uafbrudte 
apostoliske  Kontinuitet  med  Hensyn  til  de  engelske  Bi- 
skoppers Indvielse;  det  kirkelige  Spørgsmaal  er  blevet  et 
politisk.  Dissentérne,  som  have  Flertallet  for  sig,  knurre 
allerede  over  den  episkopale  Gejstligheds  mange  fede  Kald 
og  spørge  hverandre,  hvorfor  de  skulle  skatte  til  disse  Sine- 
curer. En  alvorlig  Bevægelse  mod  Statskirkens  Institution 
vilde  de  gamle,  i  fuld  Opløsning  værende  Partier  næppe 
mægte  at  stoppe,  og  de  lægge  ikke  Dølgsmaal  paa,  at 
denne  Grundpille  for  den  britiske  Konstitution  i  betænkelig 
Grad  undergraves  af  den  radikale  Brænding. 


Parlamentet  traadte  sammen  den  23de  Januar,  og  det 
viste  sig  strax,  at  Underhuset  var  en  nøjagtig  Afspejling 
af  den  feberagtige  Stemning  i  Landet.  Imidlertid  var  Arven 
efter  Lord  Aberdeen  just  ikke  misundelsesværdig.  Selv  om 
Lord  Derby  ikke  havde  holdt  Disraeli  i  Tømme,  vilde  Fø- 
reren for  Oppositionen  vel  nok  have  vogtet  sig  for  selv  at 
rage  Kastanierne  ud  af  Ilden;  et  direkte  Angreb,  hvis  Ud- 
fald ikke  kunde  betvivles,  vilde  moralsk  have  tvunget  de 
konservative  til  at  danne  Regeringen,  men  hertil  manglede 
de  under  en  saadan  Storm  regeringsdygtige  Elementer.  Man 
overlod  det  derfor  til  Tilfældet  eller,  som  saa  hyppig  i  slige 
Situationer,    til  et  saakaldet  uafhængigt  Parlamentsmedlem 

at  binde  Bjælderne  paa  Katten.  Roebuck,  den  lille  hæslige, 
men  temmelig  populære  Repræsentant  for  Sheffild,  var  kun 
alt  for  lykkelig  over  at  kunne  overtage  denne  Rolle;  han 
var  kjæk  og  herte  til  den  Klasse  Mænd  qui  ne  doutent 
de  rien,  som  Franskmændene  sige.  Han  indbragte  det 
Forslag,  at  Huset  skulde  udnævne  en  Undersøgelses-Kom- 
mission for  at  udfinde  de  Grunde,  som  havde  bragt  Hæren 
paa  Krim  i  en  saa  trøstesløs  Stilling.  Det  er  muligt,  at 
dette  Forslag  var,  om  ikke  ligefrem  inspireret  af  Lord  Pal- 
merston,  saa  dog  godkj«ndt  af  ham.  Desuagtet  vilde  Sagen 
maaske  have  tabt  sig  i  intet,  hvis  ikke  Husets  Fører,  Lord 
John  Russell,  der  alt  længe  var  utaalmodig  over,  at  han 
endnu  stadig  maatte  være  Andenmand  i  Kabinettet,  hvis 
han  ikke  havde  givet  Roebucks  Forslag  en  usædvanlig  Be- 
tydning. Han  indgav  uden  videre  sin  Begjæring  om  Afsked 
og  motiverede  i  Kabinettet  denne  sin  Begjæring  dermed,  at 
man  under  Husets  nuværende  Stemning  ikke  kunde  slippe 
for  Undersøgelses-Kommissionen.  Vel  sammenlignede  man 
denne  egennyttige  Urostifter  med  Rotten,  der  forlader  det 
synkende  Skib;  vel  sagde  man  ham,  at  han  ved  sin  Til- 
bagetrædelse, og  ikke  Roebuck  vilde  styrte  Ministeriet  og 
bringe  Kronen  i  største  Forlegenhed;  men  Russell  blev  ved 
sin  Beslutning  og  gik.  Allerede  tidligere  havde  han  forsøgt 
at  bevæge  Aberdeen  til  at  fratage  den  upopulære  Hertug  af 
Newcastle  Krigsministeriet  og  overdrage  det  til  Lord  Pal- 
merston.  Russell  haabede  herved  at  opslide  sin  Kollega  og 
sikre  sig  selv  Stillingen  som  fremtidig  Førsteminister;  det 
var  et  Skaktræk  mod  Palmerston,  hvem  det  slet  ikke  var 
magtpaaliggende  at  blive  Krigsminister.  Selv  da  Hertugen 
af  Newcastle  frivillig  tilbød  sig  at  træde  tilbage  for  at 
redde  Ministeriet,  selv  da  (fastholdt  Palmerston  sit  Afslag 
med  den  Erklæring,  at  han  ikke  vilde  kunne  styre  Krigs- 
ministeriet halvt  saa  godt  som  Hertugen.  Russells  lige  saa 
uventede  som  umotiverede  Tilbagetrædelse  medførte  ogsaa 
Begjæringer  om  Afsked  fra  de  øvrige  Whigger,    der  havde 


St.  Petersborg  og  London.  137 

Sæde  i  Kabinettet,  og  saaledes  var  Ministeriet  Aberdeen 
allerede  i  fuld  Opløsning,  da  Forhandlingen  om  Roebucks 
Forslag  tog  sin  Begyndelse;  den  endte  Natten  mellem  den 
29de  og  30te  Januar  med  Forslagets  Vedtagelse ;  305  havde 
stemt  for  samme,  kun  148  imod  det,  saa  at  Ministeriet 
havde  en  Majoritet  af  157  mod  sig. 

Jeg  havde  hin  Aften  modtaget  Indbydelse  til  en  Dine 
og  kunde  først  henimod  Kl.  Il  vinde  hen  til  Westminster- 
Paladset;  Huset  var  propfuldt,  og  i  det  for  det  diplomatiske 
Korps  forbeholdte  »Speake r's  gallery«  var  ingen  Plads 
tilovers,  hverken  for  den  franske  Sendemand  eller  mig. 
Venskabelige  Parlamentsmedlemmer  forbarmede  sig  og  tilbøde 
os  deres  Pladser  paa  Tribunerne  i  Husets  Indre;  saaledes 
kunde  jeg  meget  bekvemt  høre  Disraeli's  sarkastiske  Tale 
og  Gladstones  glimrende  Forsvar,  og  da  Løsnet  »s  tran  g  er  s 
withdraw!«  henimod  Kl.  3  om  Morgenen  forkyndte  For- 
handlingens Afslutning,  afventede  jeg  i  den  store  Sal  Af- 
stemningens Resultat.  Valevski  var  i  høj  Grad  fornøjet  og 
hviskede  mig  i  Øret:  »Inden  otte  Dage  er  Lord  Palmerston 
Førsteminister  —  det  er  alt,  hvad  vi  ønske«. 

Da  Torierne  havde  stemt  for  Roebuck's  Forslag  og  ud- 
gjorde det  mest  kompakte  og  talrigste  Parti  af  Oppositionen, 
lod  Dronningen  først  og  fremmest  deres  Fører,  Jarl  Derby 
kalde  til  Buckingham-Paladset.  Den  ædle  Jarl  erklærede, 
at  han  i  dette  kritiske  Øjeblik  ikke  turde  overtage  det  An- 
svar at  danne  et  regeringsdygtigt  Kabinet,  saafremt  Palmer- 
ston og  Peeliterne  ikke  vilde  beslutte  sig  til  at  tjene  ham. 
Han  henstillede  derfor  til  Dronningen  at  prøve  andre  Kom- 
binationer, dog  med  det  Løfte,  at  staa  til  Hendes  Majestæts 
Raadighed,  saafremt  disse  maatte  slaa  fejl.  Nu  blev  Lord 
John  Russell  hentet  til  Dronningen,  og  selvtillidsfuld,  som 
sædvanlig,  modtog  han  Hvervet,  men  høstede,  som  han 
havde  saaet,  og  maatte  efter  nogle  Dages  Forløb  erkjende, 
at  ogsaa  han  var  ude  af  Stand  til  at  overtage  Regeringen. 
Endelig    henvendte    Dronningen    sig   til    Lord    Palmerston. 

Det  var  en  tung  Beslutning,  men  en  Nødvendighed;  thi 
Palmerston  besad  ikke  blot  Husets  Øre  og  Folkets  Gunst, 
men  ogsaa,  hvad  der  nu  næsten  var  endnu  vigtigere,  Na- 
poleon lll.'s  fulde  Tillid,  og  uden  Kejserens  Bistand  kunde 
man  ikke  tænke  paa  at  fere  Krigen  hæderlig  til  Ende.  Prins 
Albert,  der  kjendte  den  ædle  Lord  meget  nøje,  sagde  senere 
engang  til  mig:  »Jeg  kan  ikke  agte  denne  Mand,  fordi  han 
stadig  sætter  Landets  Interesse  bag  efter  sin  egen«;  men 
Prinsen  var  en  alt  for  god  Patriot  til  ikke  at  fatte,  at  Vis- 
counten  var  bleven  Øjeblikkets  Mand.  Desuden  kunde 
Prinsen  jo  heller  ikke  godt  benægte,  at  Begivenhederne  paa 
en  vis  Maade  havde  givet  Lord  Palmerston  Ret,  og  at  hans 
overilede  Ånerkjendelse  af  Statskupet  havde  muliggjort  den 
Alliance,  man  trængte  til,  nu  mere  end  nogen  Sinde.  Saa- 
ledes  rakte  disse  politiske  Antipoder  hinanden  Haanden  og 
reddede  i  Fællesskab  Fædrelandet  og  det  parlamentariske 
System  af  det  Skibbrud,  der  truede  med  at  opsluge  alt,  og 
som  allerede  var  blevet  saa  skæbnesvangert  for  alle  de 
ledende  Statsmænds  Ry.  Lord  Palmerston  fandt  i  Begyn- 
delsen ingen  Vanskelighed  ved  at  komme  til  Enighed  med 
Peeli terne,  og  Sir  James  Graham,  Gladstone,  Cardwell  og 
Sidney  Herbert  modtoge  de  Pladser  i  det  nye  Ministerium, 
som  bleve  dem  tilbudte;  men  paa  disse  peelitiske  Vejrhaner 
kunde  der  ikke  bygges,  og  allerede  efter  faa  Dages  Forløb 
bragte  de  igjen  alt  i  Forvirring  ved  den  Erklæring,  at  de 
maatte  udtræde,  naar  den  Undersøgelseskomite,  Underhuset 
havde  vedtaget,  traadte  i  Live.  Lord  Palmerston  havde  i 
fyrretyve  Aar  vundet  tilstrækkeligt  Kjendskab  til  Underhuset; 
han  vidste,  at  enhver  Modstand  var  umulig,  men  at  man 
bare  skulde  lade  Roebuck  og  hans  Komite  have  frit  Spil,  saa 
vilde  hele  Sagen  tabe  sig  i  intet.  Han  modtog  derfor  sine 
Kollegers  Demission  og  rekonstruerede  sit  Kabinet,  i  det 
han  bevægede  Lord  John  Russell  og  nogle  andre  Whigger 
til  at  indtræde  deri.  T  Gladstones  Sted  tog  han  som  Fi- 
nansminister en  dygtig  Personlighed,  nemlig  Lord  Clarendons 

Svoger,  Sir  Cornewall  Lewis;  han  var  en  dygtig;  samvittig- 
hedsfuld Praktiker,  der  rigtignok  manglede  Gladston es  glim- 
rende Egenskaber,  særlig  hans  Talegaver,  men  ligefuldt 
snart  vandt  Parlamentets  Tillid  ved  sin  Ro  og  støtte 
Sikkerhed.  Hans  Forgænger  havde  haabet  at  skaffe  Midler 
til  Krigen  ved  forhøjede  Skatter,  men  Sir  Cornewall  Lewis 
delte  ikke  hans  Illusioner,  og  det  Laan,  han  foreslog,  vandt 
almindeligt  Bifald;  Krigen  havde  jo  allerede  kostet  sex  og 
fyrretyve  Millioner  Pund  Sterling,  og  endnu  kunde  man  ikke 
forudse  dens  Afslutning.  Ogsaa  den  gamle  Skotte,  Lord 
Panmure,  der  nu  alene  overtog  Krigsministeriet,  viste  sig 
at  være  et  heldigt  Valg. 

Snart  var  Hæren  igjen  forsynet  med  alt  nødvendigt,  og 
i  Poraaret  stode  atter  30,000  britiske  Tropper  under  Lord 
Ragians  Faner,  den  tyske  og  den  tyrkiske  Fremmedlegion 
ikke  medregnede.  Ogsaa  Forplejningen  lod  ikke  længere 
noget  tilbage  at  ønske,  og  den  Overflod  af  Levnedsmidler  og 
Klædningsstykker,  hvormed  Tropperne  nu  forsynedes,  tillod 
dem  at  dele  med  de  trængende  Franskmænd;  man  maa  ikke 
forglemme,  at  de  sidste  havde  lidt  lige  saa  stærkt  som 
Englænderne;  men  at  de  franske  Tidender  paa  Grund  af 
den  strænge  Censur  ikke  havde  turdet  forraade  Hærens 
Lidelser  og  Savn  for  Publikum. 

Ogsaa  den  diplomatiske  Situation  havde  klaret  sig  noget 
til  Gunst  for  Vestmagterne;  Østerrige  havde  den  2den  Dcb. 
1854  afsluttet  en  Overenskomst  med  dem,  en  Overenskomst, 
der  ganske  vist  ikke  fastslog  Kejserstatens  Optræden  paa 
Krigsskuepladsen,  men  dog  formulerede  visse  Eventualiteter, 
under  hvilke  Wienerkabinettet  lovede  at  erklære  Rusland 
Krig.  De  Krav,  man  vilde  fastholde  for  at  fremtvinge  en 
varig  Fred,  sammenfattedes  i  Fællesskab  under  fire  Punkter. 
Meget  heldigt  for  England  var  det,  at  Lord  Palmerston 
kunde  bevare  Udenrij^sministeriet  for  Lord  Clarendon;  han 
var  at  foretrække  for  alle  mulige  andre  Kandidater,  da 
han    havde    beklædt    dette  Ministerium   ved  den   orientalske 

Krises  Begyndelse  og  ledet  alle  senere  Forhandlinger; 
derhos  nød  han  Kejserens  og  Kejserindens  Gunst;  sidst- 
nævnte høje  Dame  kjendte  ham  fra  sin  Ungdom,  da  han  i 
Madrid  havde  hørt  til  hendes  Moder,  Grevinden  af  Montijos 
Husvenner. 

Trods  alt  dette  var  Situationen  i  Begyndelsen  af  Marts 
saaledes,  at  jeg  atter  og  atter  maatte  mindes  Brunnows 
Udsagn :  De  værste  Situationer  ere  altid  de,  fra  hvilke  man 
ikke  kan  se  nogen  Udvej.  Man  var  overalt  led  og  kjed  af 
Krigen;  men  hverken  Rusland  eller  Vestmagterne  kunde 
uden  Ydmygelse  tænke  paaFred;  den  første  Stat  var  bleven 
angreben  paa  sit  eget  Omraade,  var  trods  sine  Troppers 
numeriske  Overvægt  bleven  slaaet  gjentagne  Gange  og 
hævdede  vel  endnu  Sebastopol,  men  mægtede  ikke  at  udjage 
de  paatrængende  Fjender;  de  sidste  havde  ganske  vist  til- 
kæmpet sig  nogle  blodig  vundne  Pyrrhussejre,  men  ogsaa 
bragt  uforholdsmæssig  tunge  Ofre  i  Penge  og  Blod  og 
kunde  efter  flere  Maaneders  Forlob  kun  hævde  den  Jord, 
hvor  deres  Lejre  stod. 

Paa  en  Spaseretur  (2den  Marts  1855)  med  den  preus- 
siske Legationssekretær,  Grev  Lazar  Henckel,  en  gammel 
Kollega  fra  St.  Petersborg,  drøftede  vi  Situationen.  Efter 
min  Overbevisning  kunde  kun  en  uventet  Begivenhed  klare 
den  gordiske  Knude;  jeg  anførte  fra  Historien  Beviser 
for  at  godlgjøre,  hvorledes  Forsynet  allerede  flere  Gange 
havde  hidført  en  Udvej,  menneskelig  Forstand  ej  havde 
mægtet  at  øjne. 

»Men  i  Himlens  Navn!  hvilken  uventet  Begivenhed 
skulde  vel  nu  kunne  hjælpe  os?«  spurgte  den  prosaiske 
Henckel. 

»Sæt  nu  t.  Ex.,  at  Kejser  Nikolaus  pludselig  døde? 
Vi  véd  jo  begge  to,  at  han  er  Ophavsmanden  til  denne 
Forvirring;  selv  foimaav  han  maaske  ikke  at  række  Haanden 
til  Forsoning,  men  er  hans  Efterfølger  bunden  i  samme 
Grad?« 

»Maaske  er  dette  rigtigt«,  fik  jeg  til  Gjensvar;  »men 
efter  vore  sidste  Beretninger  fra  St.  Petersborg  befinder 
Kejseren  sig  meget  vel,  og  Dr.  Mandt  nærer  ikke  ringeste 
Bekymring  for  hans  Sundhed«. 

Vi  skiltes  ad  for  at  medes  nogle  Timer  senere  i  »Tra- 
vellers Club«;  Henckel  sad  ved  Indgangen  til  Spisesalen 
og  vinkede  ad  mig,  at  jeg  skulde  tage  Plads  ved  hans  Side. 

»Tilstaa  nu  kun«,  begyndte  han,  »at  De  hørte  med  til 
de  sammensvorne.  Da  jeg  kom  hjem,  laa  der  et  Telegram 
paa  mit  Bord:  Kejser  Nikolaus  er  pludselig  død  i  Efter- 
middags, netop  i  samme  Stund  som  vi  talte  om  ham.  Dér 
har  De  deres  uventede  Begivenhed.  Lad  os  nu  haabe,  at 
den  snart  vil  bringe  os  Fred«. 

Efterretningen  spredtes  som  en  Løbeild  og  bragtes, 
hvad  der  lod  sig  vente,  i  Forbindelse  med  Fredsforventnin- 
gerne.  Dog  endnu  syntes  Freden  umulig,  da  den  russiske 
Nationalfølelse  var  alt  for  dybt  krænket  ved  det  nylige 
Nederlag  (ved  Eupatoria),  der  havde  knust  Czarens  Hjærte. 
Grev  Nesselrode  havde  dog  allerede  faa  Dage  efter  Alexander 
ll.'s  Tronbestigelse  betonet  den  unge  Monarks  Fredskjær- 
lighed  og  kort  derpaa  erklæret  sig  villig  til  at  gaa  ind  paa 
de  fire  Punkter,  Vestmagterne  havde  aftalt  med  Østerrige 
og  at  tage  dem  som  Grundlag  for  Præliminærerne.  Der 
blev  nu  atter  aabnet  Konferencer  i  Wien,  og  Lord  Palmer- 
ston  greb  med  Glæde  denne  Lejlighed  til  at  fjærne  sin  be- 
sværlige Kollega,  Lord  John  Russell,  fra  London  og  at  paa- 
byrde  ham  Ansvaret  for  disse  diplomatiske  Forhandlinger. 
Saaledes  fik  Reform  ministeren  Tid  til  at  gruble  over  alle 
de  Fejl,  han  havde  begaaet  i  de  sidste  Aar.  Uerfaren  og 
hverken  det  tyske  eller  det  franske  Sprog  mægtig  var  Lord 
John  ganske  skabt  til  at  begaa  nye  Fejl  i  Wien  og  herved 
at  gjøre  sig  umulig  i  Parlamentet.  Palmerston  kunde  i 
egen  Interesse  ikke  ønske  sig  bedre. 

Saa  snart  Kejser  Napoleon  erfarede,  at  en  engelsk  Ka- 
binetsminister  skulde  afgaa  til  Wien,  afsendte  Jian  samtidig 

sin    egen   Udenrigsminister,    Drouyn   de  Lhuys   til    Kejser- 
staden, medens  Fyrst  Gortschakoff.  der  var  udset  til  Nessel- 
rodes  Efterfølger,   skulde  repræsentere  Rusland   paa  Konfe- 
rencerne.     De    tvende    første    Punkter:      Opiiøret    af  det 
russiske  Protektorat  over  Donaufyrstendømmerne  og  Serbien, 
og  Reguleringen  af  Sejladsen  paa  Donau  i  Overensstemmelse 
med    Bestemmelserne    paa    Wienerkongressen,    frembød    faa 
Vanskeligheder.     Derimod  udspandt  der  sig  en  levende  Ord- 
strid   og  en  ikke   mindre  livlig  Udvexling   af  Depecher  om 
det  tredje  Punkt,   der  krævede   en  Revision  af  Dardaneller- 
traktaten  af  13de  Juli    1841    og  Ophøret   af   den   russiske 
Overvægt  i  det  sorte  Hav.    Ordene  »m  et  tre  fin  å  la  pré- 
pondérance    russe    dans    la   Mer   Noire«  vare    af   en 
meget  elastisk  Natur  og  lode  sig  fortolke  paa  forskjellig  Vis. 
Paa  Grund    af  Mindet    om   Sinope    forlangte   Vestmagterne, 
at    Rusland    overhovedet    slet   ikke    længere    raaatte    holde 
Krigsskibe    i    det    sorte    Hav.      Gortschakoff   erklærede,    at 
Sebastopol  endnu  ikke  var  indtaget,  sandsynligvis  heller  ikke 
vilde  blive  taget,   og  at  Rusland  maatte  tilbagevise  ethvert 
Forsøg   paa  at  begrænse    dets  Sømagt  som   en  Ydmygelse, 
der    var    en   Stormagt    uværdig.      Da    stillede   Østerrige   et 
Mæglingsforslag:  Rusland  skulde  forpligtige  sig  til  at  over- 
holde status  quo  fra  1853,   medens  hver  af  Vestmagterne 
havde  Ret    til    at   stationere    tvende  Fregatter   i    det   sorte 
Hav    og  til  at  vaage  over,    at   Rusland    ikke    forøgede    sin 
Flaade.     Samtidig  lovede  Østerrige  at  betragte  det  som  en 
casus  belli,    hvis  Rusland  blot  holdt  et  eneste  Krigsskib 
mere  end  i  1853.     Drouyn  de  Lhuys,    der  i  det  udmattede 
Frankrigs  Interesse    ønskede   at  gjøre  en  Ende  paa  Krigen, 
modtog    dette    Mæglingsforslag    og    formaaede    Lord    John 
Russell  til  at  gjøre  det  samme.    Begge  desavueredes  imid- 
lertid, og  Drouyn  de  Lhuys  indgav  sin  Begjæring  om  Afsked 
og  erstattedes  i  Ministerboligen  ved  Quai  d'Orsay  af  Valevski, 
medens  Lord  John  vendte  hjem  til  London,    haanet  i  lige 

Grad  af  Venner  som  af  Modstandere,  men  desuagtet  vedblev 
at  være  Minister. 

Betragter    man    Situationen    med    Nutidens  Øjne,    kan 
man  ikke  undlade  at  give  det  østerrigske  Kabinet  samt  de 
tvende    desavuerede   Ministre   Ret   i   Hovedsagen.      Det  er 
upolitisk   at   paalægge    en   slaaet    Fjende    Ydmygelser,    for 
hvilke  han  dog  ved  første  givne  Lejlighed  nødvendigvis  maa 
søge  at  frigjøre  sig.    Fremtiden  har  vist,   at  Rusland  fandt 
denne  Lejlighed   i   den   tysk-franske  Krig  1870—71.     Hen- 
sætter man  sig  imidlertid  i  Vestmagternes  daværende  Situa- 
tion, kan  man  forstaa,    at  de   i  Gjenoprettelsen   af  status 
quo  ante  ikke  kunde  se  et  Middel  »de  mettre  fin  å  la 
prépondérance  russe  dans  la  Mer  Noire«.    Man  kan 
fremdeles    forstaa,    at    man    hverken   i   Paris    eller   London 
vilde  bebyrde  sig  med  det»onus«  i  det  sorte  Hav  at  holde 
Krigsskibe,  der  paa  en  vis  Maade  skulde  agere  Politibetjente 
over  for  Russerne.     Sluttelig  var  Østerriges  eventuelle  Ind- 
rømmelse,   at    betragte    enhver    Forøgelse    af   den    russiske 
Flaade  i  det  sorte  Hav   ud  over  Status  i  1853   som  Freds- 
brud, uden  Værd,  da  man  vilde  have  en  varig  Fredstilstand, 
og  ikke  en  Krig,    ulmende   under  Asken.     Afset  herfra  var 
derhos    Decembertraktaten    falden    bort,    da    Vestmagterne 
havde  været  ude  af  Stand  til  at  yde  den  kejserlig-kongelige 
Regering    den   Understøttelse   i   Penge    og  Tropper,    Art.  3 
havde    stillet  i    Udsigt.      Østerrige    havde    uden    Sværdslag 
fremtvunget   Donaufyrstendømmernes    Rømning    og    derhos 
gjenvundet  et  Grundlag  for  en  rimelig  Fred;  det  var  endnu 
rustet,  men  følte  med  rette  Betænkeligheder  ved  at  deltage 
aktivt  i  Krigen.      Hvorledes    kunde  man    da   vente,    at   det 
skulde  begynde  Krigen   fra   ny,    naar   det   først  havde  faaet 
sat  sine  Hære  paa  Fredsfod?   I  Virkeligheden  var  Øjeblikket 
endnu  ikke  kommet  til  at  bygge  Rusland  gyldne  Broer,   da 
det  endnu  ikke   var   besejret,    i  det  mindste  ikke  ansaa  sig 
derfor.     Krigen  brød    derfor   løs   paa  ny,    og    den    af  Prins 
Albert   udkastede  Expedition    mod   Kertsj    havde   det  Held, 

at  meget  betydelige  Krigsforraad  gik  tabte  for  Russerne  og 
kom  de  allierede  til  gode. 

Højst  betænkelig  var  Situationen  i  Paris.  Mere  og  mere 
steg  Utilfredsheden  over  den  Krig,  Napoleon  førte  ene  og 
alene  i  Englands  Interesse,  efter  hvad  man  søgte  at  bilde 
Franskmændene  ind.  Dette  bragte  Æventyreren  fra  Strass- 
burg og  Boulogne  paa  den  Tanke,  i  egen  Person  at  gaa  til 
Krim  for  her  ved  en  glimrende  Sejr  at  gjøre  Ende  paa  den 
lede  Sag.  Det  absurde  i  denne  Tanke  laa  nær  forHaanden; 
Hæren  selv,  der  ikke  holdt  Kejseren  for  en  Soldat,  end  sige 
for  en  Feltherre,  protesterede  herimod ;  et  uheldigt  Udfald 
eller  blot  Kejserens  længere  Fraværelse  fra  Paris  kunde 
bringe  hans  Trone  og  Alliancen  i  Fare.  Endelig  vilde  det 
aldeles  ikke  have  stemt  med  Englands  Ønsker  at  stille  sine 
Tropper  under  den  franske  Magthavers  Overkommando.  Lord 
Palmerston  greb  Tyren  ved  Hornene;  han  formaaede  Lord 
Clarendon  til  at  tage  til  Boulogne  for  at  faa  Kejseren  bort 
fra  dette  Projekt.  Clarendon  fandt  den  varmeste  Støtte  i 
Napoleons  Omgivelser,  og  skjønt  Kejseren  tilsyneladende 
fastholdt  sin  Ide,  kunde  den  godt  betragtes  som  skrin- 
lagt. Sluttelig  endte  dette  Mellemspil  med  et  Skifte  i  den 
franske  Overkommando;  den  energiske  og  faste  Marskalk 
Pélissier  afløste  den  tapre,  men  ubestemte  Canrobert. 

Samtidig  traf  Lord  Clarendon  i  Boulogne  den  nærmere 
Aftale  angaaende  det  Besøg,  Kejseren  og  Kejserinden  havde 
tiltænkt  Dronningen.  De  franske  Gjæster  indtraf  den  16de 
April  under  en  ta;t  Taage  i  Dower,  modtoges  her  af  Prins 
Albert  og  ledsagedes  over  London  til  Windsor.  Jeg  havde 
aldrig  før  set  saadanne  Menneskemasser  paa  Gaderne;  fra 
»Trav  el  lers  Club«  kunde  man  meget  bekvemt  iagttage 
Toget  fra  det  Øjeblik,  det  bøjede  ind  i  Pall  Mali;  Folkets 
Jubel  gjorde  øjensynlig  det  bedste  Indtryk  paa  den  tavse 
Hersker,  medens  Kejserindens  Skjønhed  fortryllede  Mængden. 
I  Forbifarten  viste  Kejseren  Prins  Albert  i  King  Street  det 
lille  Hus,  han  havde  beboet  som  Flygtning. 

De  af  Sir  Theodore  Martin  i  hans  »Life  of  the 
Prince  Consort«  offentliggjorte  Dagbøger  af  Dronning 
Viktoria  brede  sig  saa  vidtløftig  over  dette  Besøg,  at  jeg 
her  kun  skal  gjøre  nogle  faa  Antegnelser.  Lord  Aberdeen 
havde  forrige  Aar  næret  Betænkeligheder  ved  at  give  efter 
for  Napoleon  IIL's  indstændige  Ønske  om  en  personlig 
SammenkonQst;  han  havde  god  Grund  til  at  befrygte,  at  et 
sligt  Møde  vilde  kunne  fremkalde  en  gj ensidig  Kølighed 
over  for  de  ikke  uden  Møje  knyttede  personlige  Forbindelser. 
Den  Sejr,  Takt  og  personlig  Elskværdighed  ved  denne  Lej- 
lighed vandt  over  ikke  ganske  uretfærdige  Fordomme,  for- 
tjener derfor  særlig  at  fremhæves.  Sammenkomsten  i 
Boulogne  havde  vel  nogenlunde  banet  Vejen;  men  den 
Selvfølelse,  som  raadede  paa  allerhøjeste  Sted,  var  ingen- 
lunde egnet  til  at  fjærne  Førsteministerens  Betænkeligheder. 
Linjen  mellem  Kejser  og  Parvenu  blev  imidlertid  overholdt 
med  sjælden  Dygtighed;  uden  i  ringeste  Maal  at  ydmyge 
sig  forstod  den  høje  Gjæst  ikke  uden  Ostentation  at  bære 
den  dybeste  Ærbødighed  til  Skue  for  Dronningens  historiske 
Ret;  den  Beskedenhed,  hvormed  man  enten  ignorerede  po- 
pulære Ovationer  eller  opfattede  dem  som  Opmærksomheder 
fra  Hoffets  Side,  fandt  ogsaa  fortjent  Bifald.  Man  paatog 
sig  et  Skin  af  den  ærligste  Trohjærtighed  og  Ligefremhed 
og  undgik  samtidig  enhver  forhastet  Jagen  efter  Fortrolighed. 
En  vis  Ængstelighed  og  Usikkerhed  maatte  vække  en  saa 
meget  mere  behagelig  Overraskelse,  som  man  havde  belavet 
sig  paa  barske  Manerer  og  en  diktatorisk  BYemtræden;  med 
et  Ord:  on  a  été  dans  ses  petits  souliers  et  on  a 
fait  pattes  de  velours. 

Afgjort  Yndest  vandt  Kejserinden  ved  sine  smagfulde 
Toiletter  og  sin  blændende  hvide  Teint,  navnlig  af  en  Spa- 
nierinde  at  være.  Hun  saae  paafaldende  ung  ud,  man 
skulde  snarere  antage  hende  for  18  end  for  28  Aar  gammel. 
Hendes  Bevægelser  vare  utvungent  yndefulde  trods  det 
uhyggelige,    man   kunde    næsten    sige    unaturlige  Udtryk  i 

hendes  mater-dolorosa  Øjne.  Hendes  barnlige  Naturlighed  til- 
talte meget,  navnlig  sværmede  den  femtenaarige  Princess  Royal 
(den  nuværende  preussiske  Kronprinsesse)  for  sin  smukke  kej- 
serlige Veninde,  og  Afskeden  kostede  bitre  Taarer.  Dronnin- 
gens Hjærte  vandt  Eugenie  ved  den  elskværdige  Maade, 
hvorpaa  hun  forstod  at  omgaas  Børn,  og  ved  sin  Længsel 
efter  en  lignende  Velsignelse,  der  syntes  hende  nægtet. 

I  det  Ordenskapitel,  som  gik  forud  for  det  første  Krigs- 
raad,  drøftedes  det  Spørgsmaal,  om  den  nye  Hosebaands- 
ridder  vilde  sværge  den  brugelige  Troskabsed.  »Ikke  blot 
til  Ordenen,  men  ogsaa  til  Regentinden,  der  har  forundt  mig 
denne  Udmærkelse,  og  det  for  stedse,  pour  tout  jamais«, 
lød  Kejserens  Svar.  Slige  Demonstrationer  faldt  i  god  Jord 
og  gave  sikker  Udsigt  til  Opnaaelsen  af  det  Maal,  man  havde 
haft  for  Øje,  nemlig  en  Solidaritet  under  den  herskende 
Krig. 

De  franske  Majestæter  modtoge  ogsaa  en  Indbydelse  af 
Londons  Lord-  May  or  og  begave  sig  den  19de  April  til 
Guildhall.  Da  Staden  vrimlede  af  franske  og  italienske 
Flygtninge,  var  man  trods  Massernes  overordentlig  gjæst- 
venlige  Stemning  ikke  uden  Bekymring.  Sir  Richard  Mayne, 
Politimesteren,  fortalte  mig,  at  han  Dagen  forud,  den  18de 
April,  paa  Lord  Palmerstons  Befaling  havde  forsamlet 
Mazzini,  Kossuth  og  andre  fremragende  fremmede  Flygtninge 
for  at  lade  dem  vide,  at  Lord  Palmerston  ufortøvet  vilde 
indbringe  »Ali en  Bill«  og  inden  fire  og  tyve  Timer  ud- 
vise alle  politiske  Flygtninge  uden  Undtagelse  af  Landet, 
saafremt  der  vederfores  Dronningens  Gjæst  den  mindste 
Overlast  under  hans  Ophold  i  Landet.  Denne  Advarsel 
øvede  den  ønskede  Virkning.  Pøbelen  var  saa  opbragt  mod 
Flygtningene,  at  et  ganske  uskyldigt  ungt  Menneske,  i  hvis 
Lomme  man  under  Trængslen  opdagede  en  Pistol,  vilde 
være  bleven  reven  ihjel  ved  Temple  Bar,  hvis  Politiet  ikke 
havde  bragt  ham  under  Laas  og  Lukke.  Kj øreturen  fra 
Buckingham  Palace  til  Guildhall  foretoges  i  øvrigt  i  lukket 

Vogn  og  i  det  hurtigste  Tempo,  man  kunde  faa  Dronningens 
Isabellaheste  til  at  slaa  an.  De  Hestgardister,  som  dannede 
Eskorten,  omgave  Karreten,  og  det  saae  ud,  som  om  man 
førte  en  Statsfange  til  Tower,  og  ikke  Englands  Gjæst  til 
Hovedstadens  øverste  Embedsmands  Palads. 

Det  diplomatiske  Korps  var  inviteret  til  denne  Fest- 
lighed. Vi  vare  alle  forsamlede  under  Beskyttelse  af  Gog 
og  Magog,  Guildhalls  ældgamle  Kæmpestatuer,  da  Massernes 
Hurraraab  meldte  Kejserparrets  Ankomst.  Den  store  Hal 
frembød  et  sælsomt  Skue,  man  skulde  tro  sig  paa  et  Maske- 
bal eller  flyttet  tilbage  til  den  jomfruelige  Dronning  Elisa- 
bets Tider;  disse  Alderman  med  deres  lange  Rober  og 
gyldne  Kjæder,  denne  Lord  Mayor  i  sit  pelsbræmmede 
Klædemon,  omgiven  af  sin  udpyntede  Hofstat,  mindede  om 
Shakespeares  og  Bacons  Dage.  Den  vidunderlige  Blanding 
af  ubøjeligt  Frihedssind  og  smaaborgeragtig  Fastholden  ved 
ældgammel  Skik  og  Brug,  af  overvættes  Nationalstolthed  og 
spidsborgerligt  Spytslikkeri,  denne  Blanding,  der  saa  bestemt 
karakteriserer  Lo ndoner-cockney 'en,  traadte  overalt  karak- 
teristisk frem.  Paa  en  Forhøjning  stod  Kejserens  Trone; 
ledsaget  af  Lord  Mayor'en  steg  Napoleon  langsomt  op  ad 
dens  Trin,  tog  Plads  og  modtog,  jeg  havde  nær  sagt,  Tron- 
talen af  Valevskis  Haand;  Svartalen  paa  den  lidt  vel  ser- 
vile Adresse  oplæste  han  med  tydelig  Stemme,  men  ikke 
uden  fremmedagtig  Akcent.     Derpaa  gik  man  til  Frokosten. 

En  kort  Skaaltale  af  Lord  Mayor'en  besvaredes  lakonisk, 
men  hjærtelig  af  Kejseren,  og  den  uundgaaelige  loving 
cup  maatte  gaa  rundtog  morede  højlig  Kejserinden.  Heller 
ikke  undlod  Lord  Mayor'en  at  berømme  den  ældgamle  Sherry 
af  Napoleonsfadet,  og  som  man  denne  |Dag  rykkede  ud  med 
til  Kejserens  Ære. 

Da  vi  efter  Frokosten  ventede  paa  vore  Ekvipager,  var 
jeg  tilfældigvis  bleven  trængt  saa  langt  frem  mod  den 
kejserlige  Vogn,  at  jeg  ikke  kunde  undgaa  at  bemærke  den 

Nervøsitet,  hvormed  Napoleon  og  Valevski  iagttoge  Folke- 
masserne. 

En  Times  Tid  senere  modtog  Kejserparret  os  i  det  franske 
Gesandtskabshotel  i  Abert  Gate  House,  hvor  det  diplomatiske 
Korps  gav  fuldtalligt  Møde ;  om  selve  Avdiencen  er  i  øvrigt 
intet  at  bemærke;  kun  syntes  Kejseren  synlig  glad  over  at 
være  sluppen  uskadt  bort  fra  City. 

Under  hele  Besøget  vilde  Napoleon  III.  i  øvrigt  vælte 
Skylden  for,  at  det  endnu  ikke  var  kommet  til  Fred,  over 
paa  den  engelske  Regering.  Det  forsikredes,  at  han  i 
Privatbreve  til  tre  indflydelsesrige  Personligheder  i  Paris 
gav  denne  Tanke  Luft  omtrent  i  følgende  Udtryk:  »J'avais 
cru  que  ce  bon  Drouyn  de  Lhuys  s'était  trompé  en  affirmant 
que  les  Ånglais  étaient  si  belliqueux.  J'ai  voulu  voir  par 
moi-méme,  et  malheureusement  ce  bon  Drouyn  de  Lhuys 
a  raison.  Il  n'y  a  rien  å  faire,  on  n'est  pas  allié  pour  rien,  et 
il  faut  bien  faire  ce  dont  les  Anglais,  qui  ont  le  diable  au 
corps,  ne  veulent  pas  démordre  etc.«  '  De  stakkels  Eng- 
lændere skulde  have  Skyld  for  alt. 

Den  nye  franske  Marineminister  udnævntes  ved  et  Dekret, 
dat.  Windsor  19de  April  1855.  Napoleon  I.  dekreterede: 
»Reglement  des  sociétaires  du  Théåtre  fran^ais« 
fra  Moskva,  men  til  Windsor  naaede  han  dog  ikke  og  fik 
heller  ingen  Adresse  de  sa  bonne  ville  de  Londres  at 
besvare. 

Foruden  Krigsraad  og  Re  vuer,  Baller  og  Dinéer  i 
Waterloosalen  tildrog  sig  den  Gang  i  Windsor  endnu  et 
lille  Mellemspil,  der  skulde  have  glædelige  Følger  for  Na- 
poleon III.  Den  hj  ærtelige  Modtagelse,  han  fandt  ved  det 
engelske  Hof,  opmuntrede  ham  nemlig  til  at  betro  Dron- 
ningen sin  Sorg  over  Kejserindens  Barnløshed;  han  appellerede 
til  de  Erfaringer,  Hendes  Majestæt  maatte  have  samlet  ved 
otte  Barnefødsler,  og  bad  hende  formaa  Kejserinden  til  en 
Konsultation.  Sir  Charles  Lockock,  Dronningens  Livlæge  og 
Akkuchør,   blev  kaldet,    og   den  Kur,    han  forordnede,    var 

saa  heldig,  at  Prince  Imperial  kunde  se  Dagens  Lys  ni 
Maaneder  senere;  man  vil  heraf  kunne  forstaa  den  Interesse, 
Dronningen  følte  for  den  unge  Prins  lige  til  hans  ulykkelige 
Endeligt. 

Imidlertid  var  der  indtraadt  et  væsentligt  Omslag  i 
Landets  Stemninger;  Fredspartiet,  der  i  Underhuset  tidligere 
kun  bestod  af  Bright  og  Cobden,  talte  allerede  mange  ind- 
flydelsesrige Tilhængere ;  selv  Disraeli  udtalte  sig  for  Freden, 
dog  endnu  ikke  i  Underhuset;  han  maatte  jo  ogsaa  allerede 
af  personlige  Grunde  være  imod  Krigen,  da  han  forudsaa, 
at  den  vilde  holde  hans  Modstandere  længere  ved  Roret. 

Jeg  fik  den  Gang  selv  en  Lejlighed  til  at  yde  Agita- 
tionen for  Freden  en  lille  Bistand.  Tracey  Turnerelli,  en 
Søn  af  en  italiensk  Billedhugger,  der  havde  faaet  Borgerret 
i  England,  havde  i  St.  Petersborg  givet  mig  Timer  i  Engelsk. 
Turnerelli  havde  tidligere  været  Professor  i  Kasan,  var  der- 
næst bleven  kaldet  til  St.  Petersborg  og  havde  faaet  en 
fordelagtig  Ansættelse  ved  det  Militærakademi,  som  stod 
under  Storfyrst  Konstantins  Ledelse.  Krigen  overraskede 
ham  imidlertid  i  London,  hvor  han  var  med  Permission,  og 
som  engelsk  Undersaat  var  han  nødsagen  til  at  forlænge  sit 
Ophold  i  Hovedstaden.  Fjendtlighederne  trak  i  Lang- 
drag, den  stakkels  Mand  opbrugte  sine  Penge  og  klagede 
sin  Nød  for  mig.  Turnerelli  var  ikke  uden  Talent,  han 
havde  paa  Engelsk  udgivet  flere  Bøger  om  Kasan  og  de 
russiske  Forhold,  og  disse  Bøger  havde  gjort  Lykke.  Jeg 
kom  nu  paa  det  Indfald,  at  han  omkring  i  Provinserne 
skulde  holde  Forelæsninger,  lectures,  og  saaledes  bekæmpe 
de  Fordomme,  Aviserne  udbredte  om  »det  russiske  Barbari«. 
Jeg  gav  ham  nogle  anbefalende  Linjer  til  Bright  og  Cobden, 
og  disse  var(3  meget  villige  til  at  sende  Turnerelli  som 
Fredsapostel  omkring  i  Landet.  Hans  Forelæsninger  fandt 
Tilslutning  og  bragte  ham  et  større  pekuniært  Udbytte,  end 
han  havde  ventet.  Efter  Fredslutningen  besøgte  han  mig 
atter   og   fortalte,    at   han   ved   sine   Forelæsninger   havde 

vundet  en  ung  Dames  Hjærte;  hun  havde  tilbudt  ham  sin 
Haand  og  sin  Formue,  hun  var  katholsk  som  han,  og  nu 
levede  han  i  sin  Villa  ved  Brighton  som  en  lykkelig  Ægte- 
mand med  en  Indtægt  af  et  Par  Tusende  Pund  og  kunde 
med  Lethed  trøste  sig  over  Tabet  af  sin  russiske  Pro- 
fessorpost. 

At  Fredspartiet  sluttelig  yderligere  styrkedes  ved  Til- 
slutning af  Peeliterne,  og  at  Gladstone  og  Sir  James  Graham, 
som  begge  bare  Medansvaret  for  Krigserklæringen,  nu  gjorde 
fælles  Sag  med  Cobden  og  Bright,  var  en  Fremtoning,  der 
kun  kunde  være  paafaldende  for  dem,  som  endnu  gjorde  sig 
Illusioner  om  disse  Herrers  Principloshed.  Deres  politiske 
Trosbekjendelse  reducerede  sig  til  at  følge  Dagens  Mening, 
Og  naar  de  vare  i  Ministeriet,  til  at  spørge:  Hvad  maa  du 
gjøre  for  at  forblive  dér,  og  omvendt,  naar  de  vare  i  Oppo- 
sitionen: hvordan  skal  du  bære  dig  ad  for  atter  at  blive 
Minister?  Rigtignok  toge  de  hyppig  Fejl  med  Hensyn  til 
Landets  sande  Stemning;  Lord  Palmerstons  Overlegenhed 
beroede  paa  hans  sjældne  Instinkt  og  Kjendskab  til  Natio- 
nens Ejendommeligheder. 

Henimod  Sessionens  Slutning  var  Lord  John  Russell 
atter  bleven  en  Umulighed.  De  Tilstaaelser,  han  raaatte 
aflægge  i  Mødet  den  Gte  Juli,  stillede  det  uden  for  al  Tvivl, 
at  han  med  fuldeste  Overbevisning  havde  givet  sit  Samtykke 
til  de  østerrigske  Mæglingsforslag  i  Wien.  Da  han  imid- 
lertid trods  deres  Forkastelse  blev  i  Kabinettet,  der  var 
stemt  for  Krigens  Fortsættelse,  indbragte  Oppositionen  et 
Mistillidsvotum;  takket  være  Understøttelsen  fra  Peeliterne 
og  Manchesterskolen  havde  det  al  Udsigt  til  at  gaa  igjen- 
nem,  og  Lord  Russell  reddede  kun  Ministeriet  ved  at  ind- 
give sin  Afskedsbegjæring  (13de  Juli). 

Paa  Krigsskuepladsen  havde  Russerne  imidlertid  sejrrig 
afslaaet  et  af  Franskmændene  udkastet  Angreb  paa  Seba- 
stopols  Bul  værker.     Lord  Ragian  havde  kun  ugjærne  givet 

sit  Samtykke  hertil  og  afgik  den  29de  Juni  ved  Døden  af 
Sorg  over  det  uforskyldte  Uheld.  Derimod  lede  Busserne  i 
Avgust  ved  Tschernaja  et  føleligt  Nederlag,  der  afgav  en 
Maalestok  for  deres  Udmattelse;  da  Parlamentet  sluttedes 
den  18de  Avgust,  herskede  en  almindelig  Følelse  af,  at 
Sebastopols  Fald  og  Fredslutningen  endnu  blot  vare  Tids- 
spørgsmaal. 

Jeg  modtog  omtrent  ved  dette  Tidspunkt  en  Indbydelse 
fra  en  Yndlingsveninde  af  Fyrst  Liewen.  Skjønt  hun  var 
gift  med  en  forhenværende  engelsk  Kabinetsminister,  lagde 
hun  saa  lidet  Dølgsmaal  paa  sine  russiske  Sympathier,  at 
hun  endog  bar  den  bekj endte  Sørge-Bracelet  til  Minde  om 
Kejser  Nikolaus.  Hun  var  selvfølgelig  mod  den  hele  Krig 
og  havde  inviteret  flere  Fredsvenner,  bl.  a.  Disraeli,  Bright, 
den  preussiske  Sendemand  Bernstorff  og  mig,  til  en  Lun- 
cheon. 

John  Bright,  Bomuldsvæveren  fra  Manchester,  færdedes 
i  Kvækerkredse,  som  vare  vanskelig  tilgængelige  for  Diplo- 
mater, og  det  havde  ogsaa  kostet  vor  elskværdige  Veninde 
noget  Besvær  at  faa  denne  radikale  Kvæker  lokket  til  sit 
aristokratiske  Hus.  Det  var  hendes  Hensigt  at  bringe  ham 
og  Disraeli  i  personlig  Berøring  og  skaffe  os,  Bernstorff  og 
mig,  et  Bekjendtskab  med  denne  talentfulde  Taler  og  mo- 
dige Fredsapostel.  Bright  var  Bernstorffs,  og  Disraeli  min 
Nabo  til  Bords.  Disraeli  var  i  bedste  Lune  og  mere  med- 
delsom end  ellers;  han  forsikrede  mig  først  og  fremmest, 
at  Gladstones  Udsoning  med  Torierne  var  en  Kjendsgjerning. 
>Gladstone  og  Bright«,  erklærede  han  bl.  a.,  »ere  ikke  blot 
Underhusets  bedste  Talere,  men  ogsaa  deres  mest  daads- 
kraftige  Karakterer.« 

»Presents  always  excepte«,  faldt  jeg  ham  i  Talen, 
en  Kompliment,   der  blev  optagen  som  en  selvfølgelig  Sag. 

»Of  CO  ur  se!«  gjensvarede  Oppositionens  Forer,  »I 
have  always  thought  Gladstone,  Bright  and  my- 
self  the   most  energetic   men  in  the  House.    Jeg 

har  opmærksom  fulgt  Gladstone  og  er  kommen  til  den 
Overtydning,  at  hans  Viljeskraft  er  ubøjelig.  Bright  er 
undertiden  plump,  men  hans  Veltalenhed  mægtig  (most 
powerful).  Han  har  ikke  Cobdens  Finhed,  men  langt  større 
Energi,  og  hans  Talenter  ville  praktisk  kunne  finde  en 
bedre  Anvendelse.  Parlamentssamlingen  er  snart  forbi.  Den 
gamle  Palraerston  har  fattet  det  Vink,  vi  nylig  gave  ham, 
og  rystede  i  Gaar  min  Haand  saa  trohjærtig,  at  jeg  er  af- 
væbnet til  November.  Til  det  Tidspunkt  vil  Situationen 
have  klaret  sig  og  den  offentlige  Mening  være  dannet;  saa 
ville  vi  faa  at  se,  hvad  der  er  at  gjere.  Saa  meget  kan 
jeg  sige  Dem:  Vort  Ministerium  er  parat,  en  stærk  Gou- 
vernement,  som  vil  slaa  Verden  med  Forbavselse.  De  Folk, 
som  nu  ere  ved  Roret,  kunne  ikke  længe  holde  ud;  det  vil 
være  unødvendigt  at  styrte  dem;  de  falde  af  sig  selv.  Paa 
den  gamle  Palmerston  nær,  der  af  en  HalvQerdsindstyver 
at  være  udfolder  en  beundringsværdig  Energi,  har  det  nu- 
værende Ministerium  hverken  en  Taler  eller  en  parlamen- 
tarisk Stridsmand  at  opvise;  men  den  gamle  er  en  despe- 
rado, en  fortvivlet  Karl,  der  krampagtig  klynger  sig  til 
Magten,  thi  han  føler,  at  han  ikke  har  nogen  Udsigt  til 
atter  at  komme  til  Roret,  naar  han  styrtes«. 

Jeg  ledede  Samtalen  hen  paa  det  østerrigske  Mæglings- 
forslag, hvis  Forkastelse  maatte  betragtes  som  en  politisk 
Fejl,  selv  om  man  stillede  sig  paa  Krigspartiets  Standpunkt, 
thi  om  end  den  Fred,  der  saaledes  var  kommen  i  Stand, 
efter  Clarendons  Mening  kun  var  en  Vaabenhvile,  havde  de 
allierede  Magter  dog  herved  vundet  Muligheden  for  et 
hæderligt  Tilbagetog.  Ligefrem  latterligt  var  det  dernæst, 
naar  de  engelske  Aviser  talte  om  Østerriges  Perfidi,  thi  det 
var  ikke  Østerrige,  men  Vestmagterne,  som  havde  sønder- 
revet Decembertraktaten.  »England  havde  ikke  ydet  Penge, 
og  Frankrig  ingen  Tropper  for  at  præstere  den  i  Art.  3 
stipulerede  Understøttelse.  Og  nu  undre  I  eder  over,  at 
eders  Forbundsfælle  nærer  Betænkelighed  ved  ganske  alene 

at  begynde  en  Krig,  ved  Siden  af  hvilken  Expeditionen  til 
Krim  vilde  smelte  sammen  til  en  ubetydelig  Diversion.« 

Min  Bordfælle  fulgte  min  Udvikling  med  Opmærksomhed, 
var  enig  med  mig  og  udbred:  »Sandheden  er,  at  vi  ikke 
længere  have  nogen  Statsmand.  Sagen  er  forkludret  fra 
første  Færd.« 

Mit  Spørgsmaal,  om  Palmerston  muligvis  ikke  agtede 
at  benytte  Ferien  til  atter  at  fremsøge  sin  Politik  fra  Aar 
1848  og  søge  at  skjule  sine  Forlegenheder  paa  Krim  ved 
revolutionære  Diversioner,  besvaredes  undvigende.  Under- 
huset vilde  ikke  følge  Premierministeren  paa  denne  Bane, 
men  han  var  en  desperado  og  i  Stand  til  alt. 

Bright  var  endnu  mere  oprigtig;  han  sagde  ligefrem: 
»Krigen  fortsættes  ene  og  alene  for  at  holde  Lord  Palmer- 
ston ved  Roret,  da  man  hinsides  Kanalen  godt  véd,  at  man 
ikke  vil  have  saa  let  Spil  med  nogen  anden  som  med  den 
nuværende  Førsteminister.« 

Trods  den  utvivlsomme  Tilnærmelse,  der  saaledes  var 
kommen  i  Stand  mellem  Torierne,  Peeliterne  og  Manchester- 
skolens Mænd,  var  det  dog  min  Overtydelse,  at  Krigspartiet 
endnu  ikke  havde  tabt  Terræn,  og  Fremtiden  bekræftede  jo 
ogsaa  min  Opfattelses  Rigtighed. 

Angaaende  den  Kontravisit,  Dronning  Viktoria  i  Følge 
med  sin  Mand  aflagde  ved  det  franske  Hof  mod  Slutningen 
af  Avgust,  erfarede  jeg  ingen  yderligere  Enkeltheder  ud 
over  de  vidtløftige  Beretninger,  Aviserne  meddelte;  kort 
efter  Hendes  Majestæts  Tilbagekomst  forlod  jeg  nemlig 
London  for  at  begive  mig  til  Portugal  og  Spanien. 

Kong  Pedro  V.  var  bleven  myndig  og  skulde  tage  Re- 
geringens Tøjler  i  sin  Haand,  og  Kong  Johan  vilde  ikke 
undlade  at  brige  sin  Lykønskning  til  ham  som  den  første 
sachsiske  Hertug,  der  besteg  Portugals  Trone.  Jeg  fik  der- 
for det  Paalæg  i  dette  Øjemed  at  begive  mig  i  en  over- 
ordentlig Mission  til  Lissabon.  Tilbageturen  lagde  jeg  over 
Spanien,   besøgte  Cadiz  og  Sevilla,   Gibraltar   og  de  sydlige 

Punkter  af  Kysten,  og  da  jeg  over  Marseille  kom  tilbage 
til  Paris,  havde  jeg  hele  Uger  ikke  set  nogen  Avis;  jeg 
skyndte  mig  til  Grevinde  Valevska,  som  allerede  havde  ind- 
rettet sig  hjemlig  i  Udenrigsministeriet  ved  Quai  d'Orsay; 
hmi  inviterede  mig  for  samme  Aften  med  den  Bemærkning, 
at  jeg  skulde  hjælpe  hende  at  gjøre  Honnørs  for  tre  uden- 
landske Ministre.  Hun  nævnte  for  mig  Friherre  Beust,  Hr. 
V.  der  Pfordten  og  Grev  Vilain  XIV.,  og  saaledes  fik  jeg 
tilfældigvis  Nys  om  min  Foresattes  Nærværelse  i  Paris; 
under  Paaskud  af  at  besøge  Verdensudstillingen  vare  han  og 
Pfordten  indtrufne  for  at  prædike  Fred  for  de  franskes  Kejser. 
»Ils  sont  ve  nu  s«,  sagde  Valevski  om  Aftenen  i  al  Por- 
trolighed til  mig,  »enfoncer  une  porte  ouverte. 
Sebastopol  est  pris,  notre  honneur  militaire  est 
sauf  et  nous  ne  demandens  pas  mieux  que  de  faire 
la  paix,  mais  ga  ne  dépend  pas  uniquement  de 
nous.  Il  faut  d'abord  que  les  Russes  entendent 
raison«. 


London  1856. 

Under  min  Fraværelse  var  der  i  al  Stilhed  afsluttet  en 
Forlovelse  mellem  Princess  Royal  og  Prins  Frederik 
Vilhelm  af  Preussen.  Den  Misstemning  mod  Preussen,  der 
ved  denne  Anledning  atter  traadte  for  Dagen,  vendte  sig 
paa  ny  mod  Prins  Albert,  hvem  man  sigtede  for  russiske 
Sympathier. 

Trods  Sebastopols  Fald  var  Krigsførelsen  paa  Krim 
meget  mangelfuld,  da  Kommandoen,  der  var  delt  mellem 
fire  Hære,  ikke  tilstedede  en  energisk  Forfølgelse  af  de  med 
saa  store  Ofre  kjøbte  Fordele.  General  Simpson,  der  efter 
Anciennitet  overtog  Kommandoen  over  de  engelske  Tropper, 
som   var   bleven   ledig  ved   Lord  Ragians  Død,    men    snart 

atter  maatte  nedlægge  den,  var  alt  for  gammel  til  med  et 
Trylleslag  at  kunne  forvandle  til  Soldater  de  udisciplinerede 
Kekrutter,  hvormed  man  erstattede  de  opofrede  Veteraner. 
Pelissier,  den  nye  Hertug  af  Malakoff,  var  kun  lidet  afholdt 
paa  Grund  af  sine  uslebne  Manerer,  og  de  Lavrbær,  han 
havde  vundet  ved  Stormen  paa  Sebastopol,  vilde  han  heller 
ikke  sætte  paa  Spil.  O  mer  Pasha,  en  østerrigsk  Desertør 
og  Renegat,  der  befalede  de  40—50,000  Tyrkere,  havde 
hverken  forstaaet  at  vinde  sig  Englændernes  eller  Fransk- 
mændenes Tillid;  der  var  ikke  at  tænke  paa  at  betro  nogen 
af  disse  tre  Hærførere  Overbefalingen  over  samtlige  allierede 
Tropper,  og  lige  saa  ringe  Udsigter  havde  den  tapre  General 
La  Marmora,  der  kommanderede  det  piemontesiske  Hjælpe- 
korps paa  omtrent  12,000  Mand.  I  Mangel  paa  en  Krigs- 
plan  lod  man  saaledes  den  fuldstændig  demoraliserede  rus- 
siske Armé  ganske  uforstyrret  forblive  paa  Krim,  ja  tillod 
Rusland  sluttelig  endog  at  fratage  Tyrkerne  Fæstningen 
Kars  og  saaledes  at  vinde  et  Bytteobjekt. 

I  Virkeligheden  var  man  overalt  led  og  kjed  af  Krigen 
og  hilsede  med  Glæde  de  Fredsudsigter,  som  atter  dukkede 
frem  i  V\^ien. 

Persigny,  Napoleon  III.'s  fortrolige  Ven,  havde  afløst 
Valevski  i  London  og  stræbte  for  fulde  Alvor  og  med  en 
Naivitet,  der  røbede  den  diplomatiske  Rekrut,  at  naa  Freden; 
han  lod  ingen  Tvivl  tilbage  angaaende  Frankrigs  momentane 
Udmattelse;  man  havde  lidt  mere  end  England,  og  han  gik 
til  sidst  saa  vidt,  at  han  lod  Palmerston  forstaa,  at  hans 
Kejser  ikke  havde  noget  Valg,  han  maatte  slutte  Fred. 
Vilde  England  fortsætte  Krigen,  maatte  det  handle  paa  egen 
Haand. 

Lord  Palmerston  hyklede  den  største  Forundring  og 
forsikrede  den  franske  Ambassadør,  at  England  ikke  begik 
den  Daarskab  at  holde  store  Hære  i  Fredstid  og  forud  vidste, 
at  ved  en  Krigs  Begyndelse  maatte  dets  første  Hær  altid 
ofres;  nu  var  man  imidlertid  rustet,  Tyrkerne  og  Fremmed- 

legionen  iberegnede,  havde  man  150,000  Mand  paa  Benene 
og  var  beredt  til  nu  at  begynde  Krigen  nied  al  Alvor  og 
at  føre  den  til  Ende  alene,  om  saa  skulde  være. 

Førsteministerens  Holdning  svarede  i  det  hele  taget  til 
Stemningen  i  Landet;  man  vilde  ikke  have  bragt  store  Ofre 
for  ingen  Ting,  ikke  for  en  raadden  Freds  Skyld.  Krigen 
havde  jo  kostet  England  alene  mere  end  20,000  Mand  og 
80,000,000  Pund  Sterling  (omtr.  1450  Millioner  Kr.);  man 
vidste  vel  nok,  at  Ruslands  Ofre  havde  været  langt  betyde- 
ligere, men  tvivlede  dog  endnu  stadig  om  Oprigtigheden  af 
den  russiske  Regerings  Fredskj ærlighed.  Østerrige  gjorde 
sluttelig  Ende  paa  Usikkerheden;  det  overleverede  et  Ulti- 
matum, der  var  aftalt  med  Frankrig  og  senere  akcepteret 
af  England,  og  det  truede  med  en  øjeblikkelig  Afbrydelse 
af  sine  diplomatiske  Forbindelser  med  Rusland,  saafrerat 
dette  Land  ikke  antog  de  esterrigske,  franske  og  engelske 
Kabinetters  Fordringer  som  Fredspræliminærer.  Dette  vir- 
kede. Dronning  Viktoria  erholdt  den  16de  Januar  ved  et 
Telegram  fra  Frederik  Vilhelm  IV.  den  forste  Meddelelse 
om  Fredspræliminærernes  Antagelse,  og  den  24de  Februar 
aabnedes  Kongressen  i  Paris.  England  repræsenteredes  af 
Lord  Clarendon  og  Lord  Cowley,  Frankrig  af  Valevski  og 
Bourqueney,  Østerrige  af  Buol  og  Hiibner,  og  Rusland  af 
Orloff  og  Brunnow.  Grev  Cavour  høstede  nu  Lønnen  for 
den  Hjælp,  han  havde  ydet  Vestmagterne  paa  Krim,  i  det 
han  i  Stormagternes  Raad  repræsenterede  Sardinien,  medens 
Preussen,  der  havde  holdt  sig  nevtral,  i  Begyndelsen  var 
udelukket;  den  gamle  tyske  Grundsætning:  »Die  nicht  mit 
thaten,  nicht  mit  rathen«,  gjennemførtes  dog  ikke  med 
Strænghed;  efter  at  man  var  bleven  enig  med  Rusland,  paa- 
fulgte i  den  ellevte  Time  en  Indbydelse  til  Preussens  Re- 
præsentant om  at  undertegne  Fredstraktaten  sammen  med 
de  andre  Stormagters  Sendemænd. 

Lord  Clarendon  har  betroet  mig,  at  han  kom  til  Paris 
med  den  bestemte  Instrux  fra  Palmerston,  ikke  at  lade 
Freden  komme  i  Stand.    »Men  vi  havde  gjort  Regning  uden 

Napoleon  III«,  tilføjede  den  ædle  Lord;  »ingen  af  os  mæg- 
tede at  gjøre  ham  Modstand,  naar  han  havde  os  under  fire 
Øjne  i  sit  Kabinet  og  søgte  at  vinde  os.«  Jeg  optegner 
denne  naive  Tilstaaelse  som  Bevis  paa  det  personlige  Tr}^- 
leri,  de  franskes  Kejser  endnu  i  Aaret  1856  udøvede  over 
de  engelske  Statsmænd. 

Ved  Siden  af  Napoleon  maa  man  imidlertid  ogsaa  til- 
skrive Fyrst  Orloff  Fortjenesten  af  at  have  gjort  Ende  paa 
denne  vanvittige  Krig.  Han,  Kejser  Nikolaus's  Hjærtens 
Ven,  var  vant  til  at  betragte  Situationen  fra  et  mere  uhildet 
Standpunkt;  han  lod  haant  om  Brunnows  smaa  Hjælpemidler 
og  afvæbnede  Clarendons  Uvilje  ved  en  aabenhjærtig  Ind- 
rømmelse af  de  Fejl,  den  afdøde  Czar  havde  begaaet;  som 
karakteristiske  Exempler  nævnte  Orloff  Valget  af  den  pirre- 
lige, udygtige  Menschikoff,  Besættelsen  af  Donaufyrsten- 
dømmerne og  Slaget  ved  Sinope.  Han  selv  havde  ikke  und- 
ladt at  protestere  mod  disse  Forholdsregler  og  havde  forud- 
sagt sin  Kejser,  hvad  der  maatte  hændes.  Nu  maatte 
Sønnen  bede  for  Faderens  Fejl.  Rusland  var  udmattet  og 
trængte  til  Fred;  vilde  man  stille  alt  for  haarde  Betingelser, 
maatte  man  vel  antage  dem,  men  med  den  reservatio 
men  tal  i  s  at  frigjøre  sig  for  dem  ved  den  første,  den 
bedste  Lejlighed.  Dette  ærlige,  aabne  Sprog  forfejlede  ikke 
sit  Indtryk,  hverken  paa  Kejser  Napoleon  eller  paa  Eng- 
lands Repræsentanter.  Den  30te  Marts  undertegnedes  Freden, 
efter  at  Cavour  ikke  havde  forsømt  at  faa  Italiens  Smertens- 
skrig  optagne  i  Protokollen. 

Det  engelske  Parlament  havde  ydet  Ministeriet  sin  pa- 
triotiske Understøttelse,  og  Disraelis  meget  bestemte  Sprog 
godtgjorde  for  de  fremmede  Kabinetter,  med  hvilken  En- 
stemmighed England  stod  bag  sine  Repræsentanter.  Freden 
fik  den  mest  velvillige  Modtagelse  i  begge  Huse,  og  den 
blomstrende  Finanstilstand  dulmede  snart  Sorgen  over  de 
Pengeofre,  Krigen  havde  paalagt  det  rige  Land. 

Midt  under  den  bevægede  ydre  Politik  var  Parlamentet 
kort    efter  Sessionens  Aabning   stærkt    optaget  af  et,    i  og 

for   sig   ubetydeligt  Spørgsmaal.     Det  engelske  Aristokratis 
Magt  og  Betydning  kom  ved  denne  Lejlighed  ret  for  Dagen. 
Man  havde  alt  længst  med  rette  beklaget,  at  Overhuset 
i   sin  Egenskab   af  Landets   øverste  Appeldomstol  ikke  talte 
det   nødvendige   Antal    retslærde  Medlemmer.      For    at   af- 
hjælpe denne  iøjnefaldende  Mangel  havde  Prinsgemalen  fore- 
slaaet   at   udnævne    nogle  livsvarige  Pairs   og  at  bestemme 
disse    Pladser    for    anerkjendte    Dommere    eller    retslærde. 
Mænd    af   denne  Kategori    havde    allerede  flere  Gange    a(- 
slaaet  den   arvelige  Pairsværdighed    under    det  Motiv,    at 
de  vare   for  fattige    til    at  kunne    begunstige   deres    ældste 
Sønner   paa    de   øvrige  Børns  Bekostning.     Uden  at  indlade 
sig  paa  videre  Drøftelse  betraadte  Regeringen  nu  Handlingens 
Vej    og    udnævnte    en    udmærket,    af  alle  Partier    højagtet 
Jurist,  Sir  James  Parke,  til  livsvarig  Pair  under  Titel  Lord 
Wensleydale.     Da  han  var  barnløs  og  allerede  bedaget,   var 
det  i   praktisk  Henseende   fuldstændig   ligegyldigt,    om  han 
udnævntes  til  livsvarigt  eller  arveligt  Medlem  af  Overhuset. 
Dronningen    undertegnede   Patentet,    Lord    Palmerston,    der 
gjaldt    for   en   alt   formaaende  Førsteminister,    undertegnede 
ligeledes,   og   den  ny  udnævnte  Lord  Wensleydale  forlangte 
at  indføres  i  Huset.     Da    rejste  Lord  Derby   sig   og  prote- 
sterede mod  denne  Udnævnelse.    Jeg  var  tilstede  i  Huset  og 
mindes    endnu    det  Indtryk,    hans   Tale    gjorde    paa  Huset. 
Lord  Derby  begyndte  med  en  Anerkj  endelse  af,  at  Dronningen 
som  Kilden   til   alle  Æresbevisninger   og  Rettigheder  havde 
uomtvistelig  Ret  til   at  udnævne   den  første,  den  bedste  til 
arvelig  eller  livsvarig  Pair.     Udnævnelsen  var  Kronens  Sag, 
men  Spørgsmaalet,   om   den  udnævnte  skulde  have  Sæde  og 
Stemme  i  dette  Hus,  var  Husets  egen  Sag. 

»Jeg  sidder  her  som  den  fjortende  Earl  af  mit  Navn«, 
sagde  Lord  Derby,  »med  samme  Ret,  som  Dronningen  paa 
sin  Trone.  Jeg  har  ikke  alene  den  Ret,  men  ogsaa  den 
Pligt  at  sørge  for,  at  de  Rettigheder  og  Privilegier,  jeg 
har  arvet  af  mine  Forfædre,  uformindskede  gaa  over  til 
mine  Børn  og  Børnebørn.     Jeg  kan  derfor  ikke  tilstede,   at 

den  paa  Livstid  udnævnte  betragter  sig  som  min  Ligemand 
og  stemmer  med  os,  saa  længe  jeg  ikke  overtydes  om,  at 
der  foreligger  Præcedenstilfælde«. 

Husets  Akter  gjennemgranskedes ,  der  fandtes  intet 
Præcedenstilfælde  siden  1688,  Overhuset  nægtede  følgelig 
Lord  Wensleydales  Optagelse,  og  Dronningen  saae  sig  nød- 
sagen til  at  kassere  det  ham  tildelte  Patent  og  ombytte 
det  med  et  andet,  hvori  han  udnævntes  til  arvelig  Pair. 

At  den  sande  Frihed  kun  kan  trives  i  et  Land,  hvor 
Hvermands  Rettigheder  finde  en  saa  decideret  Beskyttelse 
som  i  England,  kræver  intet  Bevis. 

Lord  Clarendon,  der  regnedes  blandt  de  liberaleste  af 
de  liberale,  gav  ved  denne  Tid  ogsaa  et  Exempel  paa  ægte 
aristokratisk  Sindelag;  han  anmodede  i  Følge  sædvanlig  Skik 
og  Brug  Dronningen  om  at  nægte  ham  og  Lord  Cowley  at 
modtage  Æreslegionens  Storkors,  der  var  dem  tiltænkt  af 
den  franske  Kejser;  samtidig  afslog  han  med  Tak  den  ham 
tiltænkte  Udnævnelse  til  Marquis,  da  hans  Formue  ikke  stod 
i  Forhold  til  den  ham  tilbudte  højere  Rang. 

Under  sin  forholdsvis  korte  Levetid  har  Prins  Albert 
fremkaldt  betydelige  monumentale  Bygninger.  Osborne  paa 
Øen  Wight  er  hans  Værk.  I  Aaret  1856  indviedes  Balmoral, 
Yndlingsresidensen  i  de  skotske  Højlande,  samt  den  store 
Bal-  og  Koncertsal  i  Buckingham-Palace.  Denne  Kæmpesal, 
som  imponerer  ved  sine  gigantiske  Forhold,  aabnedes  med 
et  Hofbal  den  8de  Maj,  kort  efter  Fredens  Afslutning.  Na- 
tionens voxende  Rigdom  havde  allerede  den  Gang  bragt 
Listen  over  de  Personer,  som  vare  forestillede  ved  Hoffet, 
op  til  8000,  og  de  Rum,  som  forefandtes  ved  Dronning 
Viktorias  Regeringstiltrædelse,  vare  alt  længe  ikke  mere  til- 
strækkelige for  Antallet  af  de  indbudte.  Prinsens  skabende 
Initiativ,  der  brød  Gammel-PJnglands  smagløse  Slendrian,  fik 
imidlertid,  som  bekjendt,  Betydning  ikke  blot  for  Hoffet, 
men  ogsaa  for  Folket.  Krystalpaladset  i  Sydenham,  der  er 
opført  at  Materialerne  fra  Verdensudstillingsbygningen  fra 
1851,    Viktoria  Park,    det   store  Militærhospital   i  Chelsea, 

South  Keiisington  Museum  og  Royal  Albert  Hall  i  London  — 
den  aabnedes  rigtignok  først  flere  Aar  efter  hans  Død  —  ere 
bl.  a.  denne  kunstforstandige  Fyrstes  Værker. 

Prince  IrapériaPs  vanskelige  Fødsel  gav  Dronningen 
en  Lejlighed  til  at  lægge  sit  venskabelige  Sindelag  mod  det 
franske  Hof  for  Dagen ;  Marquisen  af  Ely,  den  Hofdame,  der 
stod  hende  nærmest,  blev  nemlig  sendt  til  Paris  for  at 
pleje  Kejserinden,  og  paa  Lægerne  og  det  tjenstgj ørende 
Personale  nær  var  hun  det  eneste  Øjenvidne  ved  Fødselen; 
Ministrene  og  de  højeste  Kronembedsmænd  kunde  først  til- 
kaldes, da  Prinsen  alt  havde  set  Dagens  Lys.  Lady  Ely 
har  ofte  talt  til  mig  om  denne  Episode  og  forsikret,  at  alt 
gik  ganske  hæderligt  til  trods  alle  de  ondskabsfulde  Rygter, 
der  løb  om  i  Paris. 

Som  en  Anerkjendelse  af  de  Fortjenester,  Lord  Palmer- 
ston  havde  indlagt  sig  baade  af  Krigsledelsen  og  af  Fredens 
Gjenoprettelse,  gav  Dronningen  ham  Hosebaandsordenen,  en 
Udmærkelse,  der  var  saa  meget  større,  som  der  ikke  var 
noget  blaat  Baand  ledigt,  og  man  i  Regelen  ikke  betænker 
nogen  »commoner«  (Medlem  af  Underhuset)  med  det.  Da 
man  først  talte  til  den  ædle  Viscount  om  denne  Plan,  skal 
han  have  henkastet  det  karakteristiske  Spørgsmaal:  »Hvorfor 
skal  jeg  bestikke  mig  ;selv  (why  should  I  bribe  my- 
self)?«  Dette  var  senere  dog  ikke  til  Hinder  for,  at  han 
kunde  give  sin  Tak  et  veltalende  Udtryk  og  lade  Dronningen 
blive  i  den  Tro,  at  han  havde  glædet  sig  oprigtig  over 
denne  Naadesbevisning. 

Ligesom  Lord  Ragian  overlevede  heller  ikke  Lord  Har- 
dinge.  Overgeneralen  over  den  samlede  britiske  Hær,  denne 
tunge  Tids  Anstrængelser  og  Ophidselser;  han  døde  som 
Følge  af  et  Slagtilfælde,  der  ramte  ham  i  Dronningens 
Nærværelse,  og  Tabet  af  denne  gamle  tro  Tjener  gik  hele 
Hoffet  til  Hjærte.  Paa  Ministeriets  Forslag  og  med  Natio- 
nens Bifald  overgik  Kommandoen  til  Hertugen  af  Cambridge. 


Den  politiske  Æventyrer,  Amtmand  Povl  Juel.*) 

I. 

1  en  Del  Aar  af  det  syttende  Aarhundredes  sidste 
Halvdel  boede  i  Trondhjem  en  Kjøbmand  ved  Navn  Thomas 
Juel;  hvem  han  var  gift  med,  vides  ikke,  lige  saa  lidt  som 


*)  Povl,  eller  som  han  selv  altid  kaldte  sig  .,Povel",  Juels  Liv 
og  Død  har  viuret  skildret  flere  Gange  tilforn,  i  længere 
Levnedsbeskrivelser  i  O.  Wolffs  Journal  tor  Politik,  Natur- 
og  Menneskekundskab  1809,  IV.,  1—86  og  97—169,  samt  i 
Constantius  Flood:  P.  Juel,  Mandal  1876;  kortere  Skil- 
dringer af  hans  Liv,  og  da  især  af  dettes  sidste  Aar,  findes 
bl.  a.  i  Norsk  Illustreret  Nyhedsblad  1859.  ogsaa  udg.  sær- 
skilt af  P.  Botten  Hansen;  C.  E.  Secher:  P.  Juels  Pro- 
jekter og  hans  Sammensværgelse,  et  Bidrag  til  Enevældens 
Historie,  i  „Danske  Samlinger"  III.,  47—68;  Højder:  Konig 
Friedr,  des  vierten  glorwiirdigstes  Leben,  IL,  97 — 103.  En- 
kelte Træk  til  Belysning  af  hans  Liv  og  hans  Karakter  findes 
spredte  paa  mange  forskjellige  Steder,  i  Bøger  og  Tidsskrifter, 
saaledes  „Norsk  hist.  Tidsskr."  IV.,  487—491,  sammes  Ny 
Række  IV.,  461—463.  Hans  litterære  Betydning  omtales  ud- 
førligst, foruden  hos  Flood  oven  anf.  Skr.  S.  51—92,  i 
Rahbeks  og  Nyerups  Danske  Digtekunsts  Historie  IV., 
195  205  og  N.  M.  Petersens  Danm.  Litt.  Hist.  IV.,  314—315. 
—  Nogle  af  Efterretningerne  om  Juels  Slægtninge  og  om 
hans  Hustru  skyldes  Svar,  D'hrr.  Direktør  Delgobe  og  Ar- 
kivassistent Thorn  le  i  „Persoualhistorisk  Tidsskrift"  1887 
have  givet  paa  Spørgsmaal,  Forf.  i  samme  Tidsskrift  havde 
fremsat  angaaende  P.  Juels  Familieforhold. 
Historisk  Arkiv.    I.   1888.  \\ 

naar  han  døde ;  om  han  var  af  den  gamle  danske  Adelsslægt 
Juel,  kan  ikke  afgjeres  med  Sikkerhed;  tvivlsomt  er  det, 
men  umuligt  ganske  vist  ikke.  Denne  Thomas  Juel  havde 
ti  Sønner,  af  hvilke  vi  kun  kjende  fem:  vistnok  den  ældste 
var  den  Magister  Jens  Juel,  der  1727  dede  som  Sognepræst 
paa  Tingvold  og  Provst  paa  Nordmør;  han  var  en  af  de 
syv  nordlandske  Præster,  som  i  deres  Sorg  over  Kirkens 
Forfald  ved  i  1715  at  indgive  til  Kongen  et  Klagemaal  over 
Forholdene  haabede  at  puste  nyt  Liv  i  den  hensygnende 
Kirke;  »Syvstjærnen«  kaldte  man  dem,  og  medens  den  be- 
kjendteste  af  dem  var  Thomas  von  Westen,  der  senere  fik 
et  stort  Navn  som  »Finmarkens  Apostel«,  var  det  Juel,  der 
som  Provsten  indtog  den  mest  fremragende  Plads  iblandt 
dem,  ligesom  det  var  ham,  der  førte  deres  Andragende  i 
Pennen.  En  anden  Søn,  Niels  Juel,  døde  17i:-5  som  resi- 
derende Kapellan  ved  Domkirken  i  Trondhjem.  Den  tredje, 
Jokura  Juel,  var  Borger  i  Trondhjem  og  Handelsmand  paa 
Helgeland;  han  levede  endnu  1712,  da  han  indgav  Klage 
over  Magistraten  i  Trondhjem.  Den  fjerde,  Povl  Juel,  er 
den,  hvis  forfejlede  Liv  disse  Blade  skulle  søge  at  skildre. 
Den  yngste  af  alle  de  ti,  Kristian  Juel,  der  var  døbt  1685 
under  Kong  Kristian  den  femtes  Ophold  i  Trondhjem  og 
opkaldt  efter  Kongen,  havde  først  drevet  Sagførerforretninger 
i  Bergen;  1716  indgav  han  til  Kongen  Ansøgning  om  Løfte 
paa  at  blive  Amtmand  i  Finmarkens  eller  Vardøhus  Amt, 
eller  i  Mangel  deraf  Titelen  Kancelliassessor,  hvilket  Ønske 
blev  ham  bevilget. 

Om  Brødrene  i  Alder  ere  fulgte  efter  hverandre  i  den 
Orden,  hvori  de  her  ere  nævnede,  kan  ikke  afgjøres;  mulig- 
vis have  Faderens  Formuesforhold  ikke  tilladt,  at  flere 
end  de  to  Sønner  kom  til  at  gaa  den  studerende  Vej; 
thi  Evner  har  Povl  Juel  til  visse  ikke  savnet,  men  maaske 
nok  Lyst  og  Stadighed.  Hvad  nu  end  Grunden  har  været, 
—  Povl  Juels  Skoleundervisning  indskrænkede  sig  til  det 
allernødtørftigste    af    Regning,    Skrivning   og    Læsning,    saa 

de  forholdsvis  betydelige  Kundskaber,  han  senere  viser  sig 
i  Besiddelse  af,  havdo  han  erhvervet  sig  selv;  han  var  saa- 
ledes  væsentlig  Avtodidakt,  og  det  kan  ikke  undre  os,  at  vi 
hos  ham  finde  Avtodidakternes  sædvanlige  Pejl,  Selvklogskab, 
Ensidighed  og  til  Dels  Misundelse. 

Det  er  underligt  nok,  saa  lidt  vi  vide  om  Povl  Juel  i 
hans  Barndom  og  Ungdom;  det  vides  ikke  en  Gang,  hvad 
Aar  han  var  født;  men  efter  al  Sandsynlighed  har  det  været 
i  den  første  Halvdel  af  Halvfjerdserne,  saa  han  altsaa  ved 
sin  sørgelige  Død  i  1728  har  været  omtrent  et  halvt  Hun- 
drede Aar  gammel.  Rimeligvis  har  Faderens  Mening  været, 
at  Povl  skulde  overtage  Forretningen  efter  ham,  og  allerede 
tidlig  blev  Sønnen  sendt  til  Nordland  for  at  bestyre  den 
Filialforretning,  Faderen  havde  dér;  men  han  indskrænkede 
ikke  sin  Virksomhed  til  det  merkantile  Omraade  alene; 
tvært  imod  synes  han  at  have  drevet  en  meget  betydelig 
Prokuratorforretning  allerede  i  Nordlandene,  dersom  det 
virkelig  forholder  sig,  som  han  siger,  at  han  har  fort  nogle 
Tusende  Processer,  af  hvilke  han  ligeledes  efter  sit  eget 
Udsagn  ikke  havde  tabt  en  eneste;  saa  aldeles  bogstavelig 
behøver  dette  vel  næppe  at  tages;  Juel  hørte  til  det  Slags 
Mennesker,  der  have  en  ligesom  medfødt  Tilbøjelighed  til 
paa  en  saare  mislig  Maade  at  omgaas  med  Talstørrelser; 
»nogle  Tusende«  er  allerede  et  saa  svævende  Udtryk,  at 
man  let  fristes  til  at  tro,  at  Juel  har  fulgt  Oldfux's  Op- 
fordring til  Jakob  von  Thybo  »at  sætte  et  Nul  til«.  1  Følge 
en  Beretning  skal  han  ogsaa  have  været  Foged  i  Nordland, 
men  dette  har  næppe  været  Tilfældet. 

Det  er  nok  tænkeligt,  at  Juels  Ophold  i  den  storslaaede 
nordlandske  Natur  kan  have  øvet  sin  Indflydelse  paa  den 
Retning,  hans  Liv  senere  tog;  baade  har  han  naturligvis 
udvidet  sine  forhen  temmelig  tarvelige  Kundskaber,  og 
han  har  vel  allerede  da  begyndt  at  tænke  paa  de  Reformer, 
Norge  i  saa  mange  Henseender  kunde  trænge  til,  og  som 
han   senere    søgte    at   fere    ud  i  Livet;    muligvig  har  ogsaa 

den   Omstændighed,    at    han   der  oppe   i  de  afsides  Forhold 
indtog    en   forholdsvis   højt  stillet  Plads,    fremkaldt  Ønsket 
hos  ham    om  i   det  større  Samfund   at  komme  til  at  spille 
en    Rolle,    og   det    Hang   til  Mysticisme    og  Grubleri,   der 
senere  viste  sig  hos  ham  som  Kiromanti,   Drømmetyder!  og 
fatalistisk  Tro   paa  den  store  Lykke,    han   mente,    Skæbnen 
havde  tildelt  ham,   har  sikkert  faaet  en  frodig  Jordbund  at 
voxe  i,  ligesom  han  ogsaa  forsøgte  sig  paa  den  Kunst  at  lave 
Guld,  —  det  Problem,  som  Datiden  til  sin  egen  Skade  grundede 
saa  meget  paa.    Muligvis  har  han  paa  en  vis  Maade  været  en 
ganske  behagelig  Selskabsmand,    naar  Lejlighed  gaves;    han 
omtaler  senere,  at  han  i  sin  Ungdom  havde  skrevet  en  Del 
lystige  Digte,    og  naar   vi   neden   for   ville  se  ham   som  en 
virkelig  ikke  ubegavet  Digter  i  den  alvorlige,  halvt  filosofiske 
Retning  (Læredigtet  »Et  lyksaligt  Liv«),   maa   det  til  visse 
beklages,  at  der  ikke   til  Efterverdenen  er  bevaret  nogle  af 
disse    hans  Ungdomsdigte    i    den    lystige  Genre.      Der   gik 
imidlertid  Rygter  om  ham,    som  viste,    at  man  ikke  havde 
nogen    ret  Tro  til  hans   Karakters  Hæderlighed,    i  det  man 
mente,  at  han  ikke  bævede  tilbage   for  at  begaa  selv  grue- 
lige  Forbrydelser,    naar  han  kunde  se   sin  Fordel  derved; 
der   existerer   saaledes   to  forskjellige  Beretninger  om  Ilde- 
brande,  som  skulle  være  bevirkede  ved  ham,   og   det  under 
meget  graverende  Forhold;  muligvis  er  det  kun  én  Ildebrand, 
det  reducerer  sig  til,    hvilken   saa   af  Rygtet  er  bleven  for- 
doblet;   men   selv   dette    er  galt  nok;    og  hvis  der  blot  er 
Gnist  af  Sandhed  i  Fortællingerne,  der  gik  om  de  nærmere 
Omstændigheder,    da  er  allerede  det  nok  til  at  forklare,    at 
han,  da  han  omsider  mange  Aar  efter  var  kastet  i  Fængsel 
og  saae  alle  sine  stolte  Forhaabninger  styrte  sammen,  kunde 
erkjende,  at  hans  Ulykke  var,  som  han  selv  siger,  en  »Guds 
Straf«  (Nemesis);    i  Følge    en    Beretning    brændte  Gaarden 
Harstad    i    Trondenæs  Sogn    i   Nordlandene,    hvilken  Gaard 
tilhørte   Hans  Egedes  Fader,    Sorenskriver  Povl   Egede,    og 
det  sagdes,    at   den   var   stukket  i  Brand  af  en  besvangret 

Kvinde  efter  PovlJuels  Tilskyndelse;  hvad  Grund  han  kunde 
have    til   at  forlede    hende    dertil,    anføres   ikke;    derimod 
melder    et   andet  Rygte,    lano^t   gyseligere,    at  Juel    havde 
staaet  i  meget  intim  Forbindelse  med  en  Kvinde,  og  at  han 
for  at  skjule  Følgerne  stak  Ild  paa  Gaarden,  hvor  hun  boede, 
saa  hun  indebrændte!    Hvor  lidt  Sandhed  der  end  maaske  — 
og   forhaabentlig  —  er  i   disse  Fortællinger,    er    alene   den 
Omstændighed,  at  de  kunde  fremkomme,   det  bedste  Bevis 
paa,    at   man    ikke    havde    nogen    særlig  Tillid    til    ham   i 
moralsk  Henseende;    ja,   senere  vilde  Rygtet  endog  vide,   at 
han  ikke  skulde  have  været  helt  uskyldig  i  sin  Faders  Død. 
Det  er  let  forklarligt,    at  Juel,  naar  han  erfarede  slige 
Rygter,  har  forladt  Nordland,   hvad  enten  han  har  følt  sig 
skyldig  eller  ej ;    og  desuden   trængte    hans  ærgjerrige  Sjæl 
til    en  større  Tumleplads    og    en    mere    iøjnefaldende  Virk- 
somhed end  den,  det  fjærne  Nordland  kunde  byde.     Det  er 
derfor  intet  Under,   at   vi  snart  træffe  hana  i  Bergen,   hvor 
han  i  nogle  Aar  virkede  som  Prokurator,    og  hvor  han,    da 
Byfogden  Hans  Ruus  1709  var  bleven  suspenderet  paa  Grund 
af  mislig  Embedsførelse,    endog    var   konstitueret    som   By- 
foged, —  et  Valg,  de  højere  Øvrigheder,  der  havde  udvirket 
det,  vist  ofte  have  fortrudt,  i  det  Juel   hurtig  ragede  uklar 
med  Byens  Præsident,  Borgmester  og  Raad,  da  nemlig  disse 
Avtoriteter    afslog   ham    hans  Fordring    om    at  faa  Sæde  i 
Byens  Raad;    der  klagedes  over,    ikke   alene  at  han  paa  en 
haanlig  Maade  havde  sønderrevet  Magistratens  Skrivelse,  der 
underrettede   ham    om    Afslaget,    men    ogsaa,    at    han    var 
kommen    ind    i   Præsidentens  Bolig    og   havde   været    ufor- 
skammet imod  ham ;  Juel  var  da  i  nogen  Tid  ligeledes,  efter 
kongelig  Ordre,  suspenderet,    men  kom   dog  til   at  fungere 
igjen  og  stillede  sig  nu  højst  fjendtlig  over  for  den  tidligere 
suspenderede  Hans  Ruus,  mod  hvem  han  var  grov,  og  hvem 
han  ikke  vilde  udbetale  den  Del  af  Embedets  Indtægter,  der 
kunde  tilkomme  ham,  da  han  endnu  ikke  var  dømt  fra  Em- 
bedet, men  kun  var  suspenderet;  Juel  betalte  fiarst  Pengene, 

da  han  af  Magistraten  fik  et  alvorligt  Tilhold  derom.  Lige- 
som han  senere  beraaber  sig  paa  den  Mængde  Processer,  han 
havde  ført  uden  at  tabe  en  eneste,  saaledes  anfører  han 
ogsaa,  at  han  i  denne  Periode  havde  afsagt  over  tolv  Hun- 
drede Domme,  og  han  fejer  til  »uden  at  tage  mod  nogen 
Skjænk«,  som  om  den  Omstændighed,  at  han  ikke  havde 
solgt  Retten  for  Penge  eller  Penges  Værdi,  just  skulde  være 
særlig  at  fremhæve  for  hans  Vedkommende;  maaske  har 
det  været  sandt,  og  i  saa  Tilfælde  har  han  været  en  »sjælden 
Fugl«  blandt  Datidens  Dommere,  hos  hvilke  maskeret  eller 
util hyllet  Bestikkelse  med  deraf  følgende  Demoralisation 
des  værre  gik  alt  for  meget  i  Svang. 

At  Juel  under  slige  spændte  Forhold  næppe  har  følt 
sig  videre  tilfreds  med  Opholdet  i  Bergen,  maa  være  ind- 
lysende; han  længtes  efter  at  gjøre  sig  gjældende  i  højere 
og  allerhøjeste  Kredse,  og  nogle  af  de  Projekter,  han 
havde  undfanget  i  Nordlands  lange  Vinter,  sendte  han  til 
Kongen,  der  modtog  dem  meget  naadig  og  lod  dem  blive 
Gjenstand  for  en  foreløbig  Undersøgelse,  hvorefter  Juel  i 
Efteraaret  1710  kaldtes  til  Kjøbenhavn. 

Som  foran  bemærket  havde  Juel  en  fast  og  inderlig 
Tro  paa  »Skæbnen«,  og,  hvad  der  som  oftest  hænger  sammen 
dermed,  Troen  paa  Spaadomme  og  Drømme  havde  i  ham 
en  trofast  Tilhænger;  efter  Sigende  havde  han  kort  før  sin 
Nedrejse  haft  en  Drom,  i  hvilken  Kongen  udnævnte  ham 
til  Storkansler,  og  han  troede  fuldt  og  fast,  at  Drømmen 
nok  skulde  gaa  i  Opfyldelse;  at  han  har  haft  en  saadan 
Drøm,  kan  ikke  undre  os,  thi  naturligvis  have  hans  Tanker 
i  hele  denne  Tid  drejet  sig  om,  hvorledes  det  vel  vilde  gaa 
med  do  Projekter,  han  havde  nedsendt  til  Kjøbenhavn,  og 
hvad  Indflydelse  de  vilde  kunne  faa  paa  hans  fremtidige 
Liv;  men  maaske  har  Storkansler-Drømmen  bundet  endnu 
længere  tilbage,  helt  i  hans  Barndom,  der  jo  henlevedes  i 
Trondhjem,  netop  i  den  Tid  da  den  fordums  Storkansler 
Griffenfeldt    henslæbte    de    mange,    lange,    trange    Aar   i 

Fængseleis  Ensomhed  paa  det  nærliggende  Munkholna;  at 
Griffenfeld  har  været  Gjenstand  for  saare  megen  Omtale  i 
'Trondhjem,  og  da  maaske  især  blandt  Drengene,  er  naturligt; 
og  hos  en  saa  begavet  og  ærgjerrig  Dreng  som  Povl  Juel 
var,  har  der  vel  allerede  i  Barndomsdagene  været  dunkle 
Tanker,  Drømme,  Ønsker  om  Storkansler-Magt  og  Stor- 
kansler-Ære; og  har  han  virkelig  hørt  til  eller  ment  at  høre 
til  den  gamle  Adelsslægt  Juel,  af  hvilken  Navnene  paa 
Broderparret  Niels  og  Jens  i  hans  Barndom  vare  paa  alles 
Læber,  kan  ogsaa  den  Omstændighed  have  bidraget  til  at 
vugge  ham  i  hine  stolte  Forhaabninger. 

Juel  vendte  altsaa  det  utaknemmelige  og  uskjønsomme 
Bergen  Ryggen,  og  midt  i  Vinterens  Hjærte,  i  Januar  i  det 
ulykkelige  Aar  1711,  kom  han  til  Kjøbenhavn;  han  synes 
at  have  været  velhavende,  i  det  han  var  i  Stand  til  selv  at 
udrede  de  femten  Hundrede  Rigsdaler,  hans  Rejse  fra  Bergen 
til  Kjøbenhavn  og  halvsjette  Maaneds  Ophold  i  denne  By 
havde  kostet;  det  var  en  ganske  anselig  Kapital,  der  efter 
Datidens  Pengeforhold  gjaldt  adskillige  Gange  mere  end 
tre  Tusende  Kroner  i  vore  Penge;  sikkerlig  har  hans  Pro- 
kuratorforretning kastet  godt  af  sig,  saa  han,  ugift  som  han 
var,  har  kunnet  lægge  en  Del  Penge  op,  og  efter  Faderens 
Død  maa  han  formodentlig  have  arvet  en  Del,  ligesom  det 
ogsaa  vides,  at  han  var  Ejer,  eller  i  alt  Fald  Medejer,  af 
et  Jærnværk,  og  at  han  ved  sin  Død  havde  Part  i  »Lykkens« 
Kobberværk  i  Norge. 

Det  siges  almindelig,  at  han  under  dette  sit  Ophold  i 
Kjøbenhavn  opførte  sig  som  en  »stor  Herre«,  og  især  synes 
man  at  have  været  tilbøjelig  til  at  anse  det  for  en  utilladelig 
Flothed,  at  han  holdt  Tjener;  men  de  Udgifter,  han  saaledes 
har  gjort,  har  han  naturligvis  holdt  for  en  aldeles  nødvendig 
> Driftskapital«;  thi  han  har  haft  Menneskekundskab  nok  til 
at  vide,  at  det  slet  ikke  kunde  nytte  ham  at  optræde  med 
sine  Forslag,  naar  han  selv  levede  alt  for  tarvelig;  i  saa 
Tilfælde  udsatte  han  sig  for,   at  der  ikke  vilde  blive  taget 

noget  som  helst  Hensyn  til  ham  og  hans  Projekter;  og  at 
han  holdt  Tjener,  var  efter  Datidens  Forhold  ikke  nogen 
overdreven  Luxus;  det  vides  jo  fra  Holberg,  at  enhver  Le- 
ander havde  sin  Henrik,  og  det  var  næsten  nødvendigt  for 
enhver,  der  ikke  ligefrem  vilde  gjælde  for  en  Stodder,  at 
have  en  Lakej  i  Hælene,  naar  han  gik  uden  for  sin  Der. 


II. 

Da  Juel  i  Januar  1711  kom  til  Kjebenhavn,  har  han 
fundet  en  saa  trykket  Stemning  som  vel  mulig;  Krig,  Pest, 
Dyrtid  —  disse  tre  Svøber,  der  saa  ofte  følges  ad,  lærte 
Danmark  i  fuldt  Maal  at  kjende  i  disse  Aar;  1709  havde 
Kong  Frederik,  der  mente,  at  nu  var  det  rette  Tidspunkt 
kommet  til  at  gjenerobre  Skaane  og  de  andre  mistede 
Landsdele  østen  for  Øresund,  været  ubesindig  nok  til  at 
begynde  Krig  med  Sverige;  men  Hæren  var  slet  udmstet, 
og  allerede  i  Krigens  første  Aar  lede  de  danske  det  store 
Nederlag  i  Slaget  ved  Helsingborg;  hvor  glimrende  ogsaa 
Hvitfeldts  Heltedød  i  samme  Aar  var,  havde  den  dog  bragt 
Sorg  i  mangt  et  Hjem,  thi  ikke  færre  end  syv  Hundrede 
»raske  Orlogshelte«  fulgte  ham  i  Døden.  Endnu  havde 
Pesten  ganske  vist  ikke  naaet  Kjebenhavn,  men  enhver 
maatte  vel  føle,  at  der  var  Torden  i  Luften,  og  at  Uvejret 
trak  sig  sammen:  i  flere  Aar  havde  Pest  og  andre  smit- 
somme Sygdomme  raset  i  Nabolandene,  1710  havde  den 
naaet  Helsingør,  hvor  den  gjorde  en  sørgelig-rig  Høst,  og 
i  Kjøbenhavn  maatte  enhver,  der  vilde  aabne  Øjnene,  kunne 
se,  at  det  kun  var  et  Tidsspørgsmaal,  naar  Pesten  vilde 
indfinde  sig  dér;  allerede  i  1710  havde  Sundhedstilstanden 
været  meget  daarlig,  og  i  Januar  1711  var  Antallet  af 
Fødsler  135,  medens  der  indtraf  311  Dødsfald,  saa  Kjøben- 
havnerne  havde  god  Grund  til  at  være  opfyldte  af  bange 
Anelser    om,    hvad  der    forestod.      Ogsaa  Dyrtiden   hvilede 

tungt  og  trykkende  over  Befolkningen,  høje  ikke  mindre 
end  lave;  de  foregaaende  Aar  havde  Avlen  været  meget 
simpel,  ja  et  enkelt  Aar  var  der  endog  Misvæxt;  vel  vare 
Kornpriserne  sunkne  noget,  men  endnu  kostede  en  Tønde 
Rug  dog  fire  Rigsdaler,  hvilket  efter  Pengenes  daværende 
Værdi  i  Sammenligning  med  Nutidens  Møntforhold  vil  sige 
det  samme  som,  hvis  en  Tønde  Rug  i  vore  Dage  kostede 
30  og  40  Kroner,  —  Brødets  Pris  altsaa  i  Forhold  dertil. 

Dog,  led  Folket  haardt  under  Trykket,  var  det  maaske 
Kongen  eller  Staten,  hvad  man  nu  vil  kalde  det,  der  fik 
det  mest  at  føle;  thi  Rigets  Finanser  vare  aldeles  ødelagte; 
og  de  vare  ikke  blevne  bedre  ved  den  store  Udenlandsrejse, 
Frederik  den  fjerde  1708  havde  foretaget  med  en  for  ham 
usædvanlig  Letsindighed  og  Flothed,  selv  om  det  er  over- 
drevet, naar  det  angives,  at  den  kostede  en  Million  Rigs- 
daler. Da  nu  Krigen  kom  med  sine  store  og  paatrængende 
Krav  til  Finanserne  Dag  for  Dag,  maatte  Kongen  ved  nye 
Skattepaalæg  af  forskjellig  x\rt  søge  at  skaffe  Penge;  det 
er  derfor  saare  naturligt,  at  han  med  Glæde  laante  Øre  til 
enhver,  der  foreslog  Midler  til  at  raade  Bod  paa  Stats- 
kassens Fattigdom;  og  det  var  netop  derom,  Povl  Juel 
havde  skrevet  til  Kongen,  at  han  var  Manden,  der  var  i 
Stand  til  at  bringe  Finanserne  i  Blomstring,  naar  man  blot 
vilde  følge  hans  Raad;  derfor  er  det  underligt  nok,  selv  om 
Kongens  Tanker  have  været  meget  optagne  af  Krigen,  at 
det  varede  omtrent  fire  Maaneder  efter  Juels  Komme  til 
Kjøbeuhavn  —  og  Juel  har  sikkerlig  ikke  ligget  ledig  i 
den  Tid,  men  skyndet  paa  Sagen  — ,  inden  der  blev  nedsat 
en  Kommission  til  nærmere  at  undersøge  Forslagene. 

Denne  Kommission,  der  bestod  af  Etatsraad  og 
Højesteretsassessor,  forhenværende  Professor  i  Græsk  Povl 
Winding  (Svigerfader  til  Povl  Løvenørn),  Justitsraad  og 
Hofretsassessor  Niels  Slange,  hvem  vi  skylde  Kristian  den 
fjerdes  vidtløftige  Levnedsbeskrivelse,  samt  to  kjøbenhavnske 
Kjøbmænd,  Weyse    og  Hørning,    synes    fra  første  Færd   at 

have  stillet  sig  mindre  velvillig  over  for  Juel,  hvem  de 
have  betragtet  som  en  ganske  almindelig  Projektmager, 
hvis  Planers  Undersøgelse  vilde  spilde  deres  Tid.  Dette 
fremgaar  tydelig  nok  af  en  Skrivelse,  Kommissionen  sendte 
ham  den  Ilte  Maj,  og  som  var  affattet  i  en  temmelig  over- 
legen Tone,  saa  vi  egentlig  ikke  kunne  undres  over,  at  Juel 
blev  ærgerlig,  da  han  saae  den  Maade,  paa  hvilken  Kom- 
missionen, kunde  han  tænke,  havde  i  Sinde  i  Fremtiden  at 
behandle  ham,  nemlig  omtrent  som  en  anklaget.  Han  var 
nu  ikke  den  Mand,  der  lod  sig  noget  byde,  men  det  vilde 
dog  vistnok  have  været  mere  politisk  klogt  af  ham,  om 
han  paa  sin  Side  havde  taget  lidt  mere  Hensyn  til  Kom- 
missionens Medlemmer,  der  jo  dog  for  en  Del  havde  hans 
Forslags  Skæbne  i  deres  Haand  ved  de  Erklæringer,  de 
skulde  afgive  derover,  og  at  han  ikke  havde  begyndt  med 
at  støde  dem  for  Hovedet  ved  et  Svar,  han  tilsendte  dem 
samme  Dag,  han  havde  modtaget  Kommissionens  Skrivelse. 
Han  lod  sig  nemlig  ikke  nøje  med  mindre  end  ligefrem  at 
forfatte  en  Instrux,  som  han  forlangte,  at  Kommissionen 
skulde  rette  sig  efter,  i  det  han  tilføjede,  at  hvis  man  ikke 
indvilligede  i  alle  de  Punkter,  han  havde  opsat,  vilde  han 
henstille  til  Kongens  Afgjørelse,  i  hvilket  Forhold  han  og 
Kommissionen  i  Fremtiden  skulde  staa  til  hinanden;  og  det 
maa  siges,  at  det  var  ikke  smaa  Fordringer,  han  stillede, 
saasom  at  intet  som  helst  maatte  foretages,  protokolleres 
eller  besluttes,  og  intet  Referat  gives  til  Kongen,  med 
mindre  det  forud  var  gjennemlæst  af  Juel.  Kommissionen 
har  maaske  nok  følt,  at  der  bag  ved  Ordene  stod  en  Mand, 
som  mente  at  være  sikker  paa  Kongens  Gunst;  den  har 
derfor  syntes,  det  var  klogest  at  give  efter,  og  virkelig  viser 
det  sig  ogsaa,  at  Juel  senere  behandledes,  i  alt  Fald  til- 
syneladende, høfligere,  end  man  fra  først  af  skulde  have 
ventet;  han  fik  strax  Overtaget,  og  det  viser  sig  allerede 
næste  Dag,  i  det,  medens  Kommissionen  den  Ilte  Maj  havde 
skrevet  til  Juel,  at  det  vilde  blive  ham  tilkjendegivet,  naar 

den  vilde  holde  Møder,  og  at  han  da  havde  at  indfinde  sig, 
saa  skrev  Juel  den  12te  Maj  til  Kommissionen,  at  han 
ønskede,  den  vilde  begynde  sine  Møder  endnu  samme  Dag 
—  og  Kommissionen  rettede  sig  virkelig  efter  dette  hans 
Forlangende. 

Vi  skulle  her  kun  løselig  berøre  Juels  forskjellige  Pro- 
jekter, der  havde  det  til  fælles,  dels  at  de  drejede  sig  om 
norske  Forhold,  hvilke  Juel  kjendte  bedst,  og  hvor  vistnok 
mangfoldige  Misbrug  paa  Grund  af  Afstanden,  *procul  a 
Jove,  procul  a  fulmine«,  gik  i  Svang,  dels  at  Hovedhen- 
sigten med  dem  var,  eller  angaves  at  være,  Statskassens 
Berigelse.  Det  var  vist  ganske  godt  udregnet  af  Juel,  at 
han  begyndte  med  at  fremsætte  et  Forslag,  der  kun  drejede 
sig  om  et  forholdsvis  lille  Beløb,  kun  en  halv  Snes  Tusende 
Daler  om  Aaret;  men  han  havde  her  det  Uheld,  at  For- 
manden i  Kommissionen,  Etatsraad  Winding,  netop  var  in- 
teresseret i,  at  der  ingen  Forandringer  gjordes  i  saa  Hen- 
seende; det  var  nemlig  Spørgsmaalet  om  en  Forandring  i 
Ydelsen  af  Fisketienden  nordenfjælds,  det  handlede  om;  og 
en  Del  af  denne  Tiende  havde  Winding  kjøbt  med  kongelig 
Approbation;  man  kan  derfor  ikke  undres  over,  at  Winding 
paa  egne  og  fleres  V^egne  protesterede  imod  Berettigelsen 
af  et  saadant  Skridt,  hvorved  Ejendomsretten  krænkedes; 
Juels  Svar  paa  denne  Indvending  var  ganske  ejendommeligt 
for  ham,  men  skulde  just  ikke  tjene  til  at  vække  venlige 
Følelser  for  ham  hos  Winding,  naar  Juel,  naturligvis  med 
særligt  Hensyn  til  ham,  erklærede :  »Kongen  beslutter,  hvad 
ham  behager,  alle  uadspurgt;  de,  som  ere  interesserede  i 
Sagen,  maa  mene  og  ville,  hvad  de  ville,  det  gj ælder  dog 
ikke;  de  faa,  som  nyde  Benaadningen,  behøve  den  ikke; 
Krigen  kræver  Penge!«  Det  viser  sig  saaledes,  at  Juel  ved 
sit  Forslag  særlig  tager  Hensyn  til  Kongens  og  Statens 
Tarv,  men  uheldigvis  ser  man  Hestefoden  stikke  frem,  i  det 
han  tilbød  selv  at  overtage  den  Fisketiende  i  Forpagtning  og 
paa  saadanne  Vilkaar,  at  Kongens  Kasse  fik  eu  aarlig  For- 

øgelse  af  ti  Tusende  Rigsdaler  mere  end  hidtil;  selvfølgelig 
har  Juel,  der  kjendte  de  nordlandske  Forhold  bedre  end 
nogen  anden,  vidst,  at  der  var  Penge  for  ham  at  tjene  ved 
den  Spekulation.  At  en  Mand  saaledes  forpagtede  Stats- 
indtægter,  hvad  enten  det  nu  var  Skat  eller  Told,  var  ikke 
noget  helt  nyt  leller  ukjendt  her  i  Landet,  og  i  Udlandet 
var  det  meget  almindeligt;  den  Fordel  var  der  herved,  at 
Staten  var  sikker  paa  en  vis  bestemt  Indtægt;  men  det 
uheldige  var,  at  Skatte  forpagterne,  der  skulde  tjene  ved 
Overskuddet,  meget  let  fristedes  til  paa  ulovlig  Maade  at 
berige  sig;  derfor  gjaldt  i  Menigmands  Øjne  den  Erhvervs- 
kilde for  at  være  af  temmelig  tvivlsom  Beskaifenhed,  og 
Forpagterne  stilledes  i  det  almindelige  Omdømme  omtrent 
paa  samme  Trin  som  Aagerkarle.  Det  har  vel  været  af 
Ærgrelse  over,  at  denne  lille  paatænkte  Indtægt  gik  fra 
Juel,  i  det  Kommissionen  uden  hans  Vidende  havde  ind- 
givet til  Kongen  en  skriftlig  Betænkning,  hvori  Planen 
fraraadedes,  at  Juel  saa  begik  den  lumpne  Streg  at  indsende 
til  Kongen  en  Meddelelse  om  en  aldeles  privat  Samtale, 
han  tidligere  havde  haft  med  Winding,  der  »med  arrige 
Gebærder«  havde  sagt,  at  »hvis  Kongen  vilde  bære  sig  ad, 
som  det  var  foreslaaet,  var  han  ikke  nogen  kristen  Konge«. 
Juels  ondskabsfulde  Hensigt,  ved  denne  Angivelse  at  faa 
Winding  i  Ugunst  hos  Kongen  eller  i  det  mindste  at  faa 
ham  udstødt  af  Kommissionen,  lykkedes  dog  ikke. 

Et  Par  Dage  efter  at  have  indleveret  sit  første  Forslag 
fremkom  han  med  det  næste,  der  gik  ud  paa  ved  en  For- 
andring i  Forordningerne  om  Stempelpapir  at  bringe  20,000 
Rdlr.  aarlig  ind  i  Kongens  Kasse  ud  over,  hvad  der  hidtil 
havde  været  det  sædvanlige;  men  ogsaa  disse  Planer  fandt 
Modstand  i  Kommissionen,  hvilket  atter  bragte  Juel  til  at 
fremkomme  til  Kongen  med  den  Beskyldning  mod  alle  fire 
Kommissionsmedlemmer,  at  Grunden  til  deres  Modstand  var, 
at  de  alle  dreve  Vexelforretninger,  og  at  det  saa  naturligvis 

var  imod  deres  Interesse,    hvis  Taxterne  for  det  steroplede 
Papir  forhøjedes. 

Det  synes,  som  om  disse  to  Forslag,  ved  hvilke  det 
kun  drejede  sig  om  mindre  Summer,  snarest  have  været 
Prøveballoner,  Juel  har  sendt  op  for  at  sondere  Stemningen, 
inden  han,  21de  Maj,  altsaa  ikke  en  halv  Snes  Dage  efter 
Kommissionens  første  Møde,  indgav  sit  tredje  Forslag,  der 
handlede  om  Toldvæsenet  og  som  efter  hans  Paastand,  hvis 
det  blev  vedtaget,  vilde  kunne  forøge  Kongens  Indtægter 
med  en  Sum  af  over  to  Hundrede  Tusende  Rigsdaler  aarlig, 
uden  at  nye  Paalæg  gjordes  behov,  medens  samtidig  Han- 
delen maatte  ventes  i  høj  Grad  at  ville  forbedres.  Naar 
Juel  lovede  et  saadant  Udbytte  og  føjede  til,  at  det  kunde 
ske,  uden  at  der  gjordes  nye  Paalæg,  var  dette,  mildest 
talt,  ikke  sandt;  thi  et  af  de  Midler,  hvorved  han  vilde  be- 
virke Toldindtægternes  Stigen,  var  netop  at  indføre  Kom- 
sumtionstold  og  Akcise,  hvilket  hidtil  havde  været  ukjendt 
i  Norge;  enhver  Kjøbstad  vilde  han  have  omgiven  af  en 
Jordvold,  ved  hvis  Gjennemskæringer  og  Porte  Posekigere 
skulde  kræve  Afgift  af  alt  spiseligt,  som  indførtes  i  Byen; 
om  just  Nordmændene  vilde  have  takket  ham  for  at  skaffe 
Regeringen  Penge  paa  en  saadan  Vis,  der  Dag  ud,  Dag 
ind,  vilde  have  gaaet  ud  over  dem,  er  et  andet  Spørgsmaal, 
som  næppe  vil  besvares  bekræftende;  men  der  blev  nu  slet 
ikke  noget  af  denne  hans  storartede  Finansplan ;  thi  allerede 
før  Juel  fik  indleveret  sit  Forslag,  havde  de  to  vigtigste 
Medlemmer  af  Kommissionen  paa  en  Maade  sprængt  denne 
ved  at  tage  paa  Landet,  dels  vel  for  at  komme  bort  fra 
Hovedstaden,  hvis  Sundhedstilstand,  alt  som  Varmen  tiltog, 
blev  mere  og  mere  ængstende,  dels  maaske  ogsaa  for  saa- 
ledes  at  slippe  for  at  have  mere  at  gjøre  med  Juel  og 
hans  Projekter.  At  han  tog  dem  denne  deres  Forsvinden 
meget  fortrydelig  op,  er  saa  naturligt,  og  man  kan  derfor 
heller  ikke  fortænke  ham  i,  at  han  til  Kongen  klagede  over, 
at  Kommissionsmedlemmerne  paa  en  meget  utilbørlig  Maade 

røgtede  det  dem  overdragne  Hverv,  hvorfor  han  androg  paa, 
at  det  maatte  paalægges  dem  at  rette  sig  efter  den  Instrux, 
han  tidligere  havde  gjort  Udkast  til,  og  sona  oven  for  er 
omtalt.  Det  er  ganske  betegnende  for  Juel  som  Projekt- 
mageren, der  med  Vold  og  Magt,  enten  paa  den  ene  Maade 
eller  paa  den  anden,  vil  have  sine  Planer  fremmede,  naar 
man  ser,  at  han  i  sit  Brev  til  Kongen,  med  Hensyn  til 
Kommissionens  Betænkninger,  aldeles  aabenhjærtig  skriver: 
»Jeg  véd  adskillige  Veje  udi  ethvert  Stykke;  finde  Kom- 
missærerne ikke  saa  lige  den  første  god,  kunne  de  dog  finde 
den  anden  eller  tredje  god«.  Ganske  vel  til  Mode  have  de 
to  fraværende  Kommissærer  Winding  og  Slange  næppe  følt 
sig,  da  han  forstyrrede  deres  laudlige  Ro  ved  at  lade  dem 
vide,  at  han  over  for  Kongen  vilde  gjore  dem  ansvarlige  for 
det  Tab,  Statskassen,  endog  blot  indtil  da,  havde  lidt  ved 
deres  Ligegyldighed  i  denne  Sag,  et  Tab,  han  anslog  til 
hundrede  Tusende  Daler;  thi  de  have  sikkerlig  følt,  at  Juel 
var  Mand  for  at  sætte  til  Side  alle  de  Hindringer,  der 
stillede  sig  imod  ham  og  hans  Planer,  og  at  han  ikke  vilde 
tage  i  Betænkning  paa  en  saadan  folelig  Maade  at  lade  de 
Mænd,  der  hidtil  havde  taget  saa  lidet  Hensyn  til  ham, 
føle  sin  Hævn,  tilmed  da  det  tydede  paa,  at  han  havde 
naaet  at  faa  fast  Fod  i  Kongens  Gunst. 

Selv  om  Juel  allerede  i  Forvejen  havde  gjennemtænkt 
og  vel  til  Dels  udarbejdet  sine  Forslag,  maa  han,  hvor 
hurtig  han  end  arbejdede,  dog  vist  have  været  i  fuld  Ak- 
tivitet hint  Foraar  1711,  især  da  han  med  sine  skriftlige 
Sager  var  saa  nøjagtig,  at  han  i  en  særlig  Kopibog  afskrev 
ikke  alene  alle  sine  lange  Forslag  og  Henstillinger  samt 
Svarene  herpaa,  men  alt  andet,  der  vedkom  ham  og  dem. 
Han  har  haft  mange  Jærn  i  Ilden  foruden  hvad  oven  for 
er  anført,  og  han  skriver  selv  til  Kongen:  »Mange  flere 
deslige  Anslag  har  jeg  ved  Haanden,  men  efter  deres  Natur 
og  Beskaffenhed  kan  jeg  ej  aabenbare  dem,  med  mindre  det 
allernaadigst  vilde  behage  Eders  kgl.  Majestæt  at  konferere 

mig  Charge  af  Kigs-  eller  General-  eller  Ober-Inspektør  i 
Norge«.  Det  var  ganske  naturligt,  at  Kongen  under  de 
mislige  pekuniære  Forhold,  han  var  i,  laante  et  villigt  Øre 
til  enhver,  der  tilbød  ved  et  eller  andet  Middel  igjen  at 
bringe  de  forfaldne  Finanser  paa  Fode;  og  det  var  jo  netop 
det,  Juel  lovede.  Hans  Planer  og  Forslag  antoge  efter- 
haanden  større  og  storre  Dimensioner:  Direkte  til  Kongen, 
uden  Kommissionens  Mellemkomst,  indsendte  han  i  Begyn- 
delsen af  Juni  en  Plan  til  et  Tvangslaan,  ved  hvilket 
Kongen  foreløbig  i  Norge  —  til  Danmark  og  Hertugdøm- 
merne kunde  Turen  saa  komme  bag  efter  —  skulde  kunne 
faa  imellem  en  Million  og  sexten  Hundrede  Tusende  Rigs- 
daler, blot  mod  deraf  at  betale  fem  Procent  Renter,  og 
ligeledes  gav  Juel  Anvisning  paa,  hvorledes  Kongen  ved  at 
lægge  Beslag  paa  Pengene,  der  tilhørte  norske  Dødsboer,  og 
kun  deraf  betale  Renter,  kunde  faa  nogle  Tønder  Guld 
aarlig  mellem  Hænder;  at  »laane«  Penge  ved  slige  Midler 
havde  ganske  vist  hidtil  ikke  været  nogen  helt  ukjendt 
Fremgangsmaade ;  men  det  var  selvfølgelig  altid  modtaget 
med  stor  Misfornøjelse,  naar  Suverænen  saaledes  gjorde  Greb 
i  sine  Undersaatters  Kasse;  her  gav  Juel  med  rene  Ord  til 
Kjende  en  anden  Del  —  maaske  den  vigtigste  —  af  Hen- 
sigten, der  var  saare  langt  fra  at  hellige  Midlet;  han  an- 
tyder nemlig,  at  naar  Kongen  paa  en  saadan  Maade  laante 
Penge  af  de  fornemste  og  mest  velhavende  Nordmænd,  vilde 
han  sikre  sig  disse  Mæ^ids  Troskab,  da  de  jo  ellers  vilde 
have  al  deres  Ejendom  forbrudt;  thi,  siger  han,  »hvor  ens 
Liggendefæ  er,  dér  vil  ogsaa  Hjærtet  være«,  —  saaledes  er 
han  i  det  hele  meget  rundhaandet  med  at  bruge  bibelske 
Citater  i  sine  Indlæg.  Det  er  her  en  slem  Beskyldning, 
Juel  retter  mod  sine  Landsmænd,  som  om  deres  Troskab 
mod  den  danske  Konge  ikke  var  saa  ganske  grundmuret,  at 
det  jo  nok  var  heldigt,  om  Kongen  ved  et  sligt  Pant  kunde 
sikre  sig  imod  Forræderi;  og  det  kan  nok  være,  at  der  hist 
og    her  i  Norge,    maaske  især   i    de    højere  Stænder,    var 

nogen  Utilfredshed  med  det  danske  Herredømme  eller 
snarere  Misstemning  mod  Danmark,  maaske  især  i  Trond- 
hjem  og  Egnen  derom,  som  jo  i  det  syttende  Aarhundrede 
en  kort  Tid  havde  været  under  svensk  Kegimente  og  til- 
syneladende ikke  følt  sig  helt  utilfreds  dermed;  enhver 
Nordmand  maatte  jo  være  blind,  naar  han  ikke  kunde  se, 
hvor  stifmoderlig  Norge  i  mange  Retninger  behandledes. 
Havde  der  ikke  været  en  Misstemning  i  Norge  mod  det 
danske  Regimente,  vilde  det  jo  have  været  Daarskab  af 
Juel  at  give  Anvisning  paa  Laanet  hos  de  »velhavende« 
norske  Indbyggere  med  den  Motivering,  at  det  var  et 
»Haandpant  paa  Indbyggernes  Troskab  til  Fjenden  at  be- 
krige« ;  men  underligt  er  det  —  næsten  som  en  Nemesis  — 
at  det,  der  til  sidst  blev  Nordmanden  Povl  Juels  Ulykke, 
var,  at  han,  i  alt  Fald  til  Dels,  gik  ind  paa  at  spille  en 
Landsforræders  Rolle.  Havde  nogen  den  Gang  kunnet  for- 
udsige sligt,  vilde  Juel  af  al  Kraft  have  protesteret  der- 
imod som  mod  en  falsk  Profeti ;  thi  paa  dette  Tidspunkt  og 
endnu  langt  længere  hen  i  Tiden  var  han  vist  en  saa  loyal 
Undersaat  over  for  den  suveræne  Konge,  at  der  kun  var  et 
eneste,  der  paa  nogen  Maade  kunde  konkurrere,  men  det  var, 
—  ogsaa  uheldigvis  —  Hensynet  til  ham  selv,  og  dette 
Hensyn  var  det  netop,  som  voxede  og  til  sidst  sejrede.  En 
af  de  Planer,  Juel  var  fremkommen  med,  var  angaaende 
Forandringer  i  Toldvæsenet  i  Norge;  rigtignok  havde  han 
først  antyiJet,  at  der,  naar  hans  Ændringer  vedtoges,  kunde 
ventes  en  Tilgang  af  et  Par  Tønder  Guld  aarlig;  snart 
nedsatte  Juel  dog  Summen,  der  kunde  gjøres  Regning  paa, 
til  70,000  Rdlr.  aarlig,  saa  længe  Krigen  varede,  og  han 
tilbød  at  overtage  hele  Tolden  i  Forpagtning  saaledes,  at 
han  delte  Overskuddet  med  Kongen,  og  tilbød  at  anvende, 
hvad  han  kunde  tjene  derved,  til  Anlæg  af  Bjærgværker  og 
andre  industrielle  Foretagender.  Som  et  yderligere  Bevis 
paa,  hvor  gjærne  Juel  vilde  i  Lag  med  Kongen  og  paa  en 
Maade  være  hans  Kompagnon,   maa  anføres  et  Andragende, 

han  fremkom  med;  medens  Juel  var  konstitueret  som  By- 
foged i  Bergen,  var  der  nemlig  død  en  stor  Handelsmand 
der  i  Byen,  en  Koramerceraad  Tormøhlen,  hvis  Bo  var  i 
meget  mislige  Omstændigheder,  saa  han  bl.  a.  skyldte 
30,000  Rdlr.  til  Statskassen,  og  det  synes,  at  Juel,  formo- 
dentlig for  en  billig  Betaling,  har  opkjobt  Fordringer 
paa  Boet  til  et  Beløb  af  70,000  Rdlr.;  nu  søgte  Juel  om 
Tilladelse  til  i  Anledning  af  Torraøhlens  Dødsbo  at  foretage 
Undersøgelse  i  Kentekammerets  Arkiv,  i  det  han  stillede  i 
Udsigt,  at  Kongen  maaske  da  vilde  kunne  faa  de  Penge, 
han  havde  til  gode;  det  blev  ham  nu  rigtignok  nægtet  at 
gjøre  disse  Undersøgelser,  og  vi  maa  vist  anse  det  for 
saare  heldigt,  at  en  Mand  som  Povl  Juel  ikke  fik  Lov  til 
at  rode  om  i  Arkivet,  hvor  han  sikkert  vilde  have  brugt 
Lejligheden  til  at  sætte  alt  paa  den  anden  Ende,  ligesom 
vi  kjende  nok  til  ham  til  at  kunne  være  overbeviste  om,  at 
han  senere  vilde  have  gjort  et  stort  Nummer  ud  af  de 
mindre  heldige  Forhold,  han  rimeligvis  vilde  have  lagt 
Mærke  til  i  Rentekammeret,  hvor  der  vel  nok  var  meget, 
som  trængte  til  at  omordnes,  om  end  ikke  med  en  Povl 
Juels  Jærnhaand.  Det  kan  vel  være,  at  Juel  har  ment,  det 
var  heldigt  tor  ham  allerede  nu  at  sætte  sig  ind  i  det  da- 
værende Finansvæsens  Interiører;  det  vilde  jo  blive  noget, 
der  skulde  være  Gjenstand  for  hans  Omsorg,  naar  han 
naaede  at  blive  det,  Drømmen,  han  saa  sikkert  troede  paa, 
bebudede  —  Danmarks  og  Norges  Storkansler. 


in. 

At  det  vilde  have  lange  Udsigter,  inden  Drømmen  blev 
til  Virkelighed,  maatte  Juel  kunne  sige  sig  selv;  og  Tiden 
var  just  heller  ikke  saadan,  at  man  skulde  fristes  til  at 
tænke  ret  langt  ind  i  Fremtiden;  enhver  i  Kjebenhavn 
maatte  gaa  som  med  Livet  i  Hænderne  og  kui^de  ikke  vide 

sig  sikker;  thi  Uvejret  trak  sig  mere  og  mere  sammen  om 
den  ulykkelige  By,  der  allerede  i  Juni  blev  forladt  af  en- 
hver, som  kunde  henfly  til  et  andet  Sted;  under  saadanne 
Omstændigheder  var  der  naturligvis  ikke  Tale  om,  at  Juels 
ældre  og  njj-ere  Forslag  kunde  blive  underkastede  nogen 
Drøftelse.  Kongen  rejste  til  Frederiksborg,  men  flygtede 
for  den  sig  nærmende  Pest  til  Kolding;  Juel  syntes  ogsaa, 
at  Opholdet  i  Kjøbenhavn  blev  Dag  for  Dag  mindre  hygge- 
ligt; han  rejste  da  til  Tyskland  og  havde  en  særlig  Anled- 
ning til  paa  Videnskabens  Vegne  at  gjere  en  Udenlandsrejse; 
thi  Kongen  havde  vist  ham  sin  Bevaagenhed  ved  at  ud- 
nævne ham  til  »Over-Bjærgværksforvalter«  i  hele  det 
søndenfjældske  Norge,  et  Embede,  der  vel  ikke  just  svarede 
til  de  Forventninger,  han  havde  næret,  da  han  om  Vinteren 
var  kommen  til  Kjøbenhavn,  men  som  dog,  i  alt  Fald  fore- 
løbig, maatte  antages  at  kunne  mætte  hans  Ærgjerrighed, 
ligesom  det  ogsaa  maatte  ventes  at  give  en  ganske  god 
Indtægt.  Da  han  hidtil  næppe  havde  været  videre  bevandret 
i  Bjærgværksdriften,  og  nu  paa  én  Gang  blev  sat  paa  en 
Plads,  der  fordrede  Kundskaber  i  det  enkelte  og  Overblik  i 
det  større,  var  det  saa  naturligt,  at  han  søgte  dog  at  sætte 
sig  noget  ind  i  Sagerne,  og  saa  rejste  han  da  til  Tyskland, 
Ungarn  og  Bohmen  for  at  studere  Bjærgvidenskaben  prak- 
tisk ved  Bjærgværkerne ;  det  maa  forekomme  os  i  vor  Tid 
noget  underligt  og  højst  uheldigt,  at  en  Mand  pludselig  blev 
ansat  i  et  Embede,  endog  temmelig  overordnet,  naar  han 
ikke  havde  Spor  af  Begreb  om  de  Sager,  han  skulde  admi- 
nistrere; det  var,  som  om  Regeringen  i  alt  for  høj  Grad 
hyldede  Ordet:  »Den,  der  faar  et  Embede,  faar  ogsaa  P^or- 
standen  dertil« ;  som  oftest  blev  naturligvis  Følgen,  at  ved- 
kommende Embedsmand  fuldstændig  maatte  voldgive  sig  en 
Fuldmægtig;  men  hvilke  Misligheder  af  mange  Slags  der 
med  største  Lethed  fremavledes  heraf,  vil  enhver  let  kunne 
indse;  noget  lignende  fandt  for  øvrigt  Sted  i  den  lærde 
Yerden,    ved  Universitetet,    hvor  man  gjennem  lange  Tider 

heller  ikke  kjendte  Principet  om  Arbejdets  Fordeling,  i  det 
en  Mand,  der  kunde  straale  som  et  Lys  og  være  en  for- 
trinlig Lærer  i  et  eller  andet  Videnskabsfag,  pludselig  for- 
fremmedes til  et  andet,  mere  anset  og  indbringende  Fakultet, 
og  saa  skulde  til  at  holde  Forelæsninger  i  en  Disciplin, 
hvori  han  maaske  næppe  kjendte  Begyndelsesgrundene. 

Om  det  var  for  sine  egne  Penge,  at  Juel  foretog 
denne  Rejse,  eller  om  det  var  paa  Statens  Bekostning,  kan 
ikke  afgjøres ;  det  sidste  synes  det  rimeligste ;  men  sin 
Rejse  gjorde  han  langt  mere  langvarig,  end  den  for  Øje- 
medets Skyld  havde  behovet  at  være;  thi  allerede  i  Slut- 
ningen af  September  fik  han  en  ny  kongelig  Udnævnelse, 
nemlig  som  Amtmand  for  Lister  og  Mandals  Amter,  lige  i 
det  sydligste  Norge;  man  skulde  tænke,  at  Juel  var  bleven 
saare  glad  over  den  Udnævnelse  som  et  godt  Skridt  fremad 
paa  Storkansler- Banen:  men  det  var  dog  ikke  Tilfældet,  thi 
i  den  Tid  rangerede  Amtmændene  ikke  videre  højt,  de  vare 
i  Rangforordningens  sjette  Klasse  Nr.  6  og  maatte  i  »Rang, 
Gang  og  Sæde«  vige  for  Kancelliraader,  ja  selv  for  Krigs- 
raader.  Videre  stor  Lyst  til  at  skynde  sig  fra  Udenlands- 
rejsen til  sit  Embede  synes  Juel  ikke  at  have  haft;  i  Kjø- 
benhavn,  hvor  han  jo  naturligvis  maatte  opholde  sig  i  nogen 
Tid,  var  Pesten  ganske  vist  betydelig  i  aftagende  henimod 
Slutningen  af  Aaret  1711,  men  det  vilde  dog  have  været 
voveligt  at  komme  fra  en  sund  Egn  ind  i  Byen,  som  endnu 
var  langt  fra  at  være  desinficeret,  og  desuden  kan  man  nok 
tænke  sig,  at  Stemninger  og  Tilstande,  efter  at  Doden 
havde  gjort  en  saa  rig  Hest,  endnu  maatte  være  meget 
trykkede  hos  dem,  der  vel  selv  havde  undgaaet  Deden, 
men  bestandig  levede  i  Mindet  om  Dødens  Rædsler.  Naar 
det  endnu  mindes,  hvilken  Sorg  Koleraen  i  Kjøbenhavn 
i  1853  voldte,  og  man  saa  betænker,  at  der  i  den  Epidemi 
af  Hovedstadens  omtrent  130,000  Indbyggere  kun  bortreves 
4737,  altsaa  ikke  fire  Procent,  vil  man  kunne  slutte  sig  til, 
hvordan  Stemningen  har  været  i  Kjøbenhavn  i  Slutningen  af 

1711  Og  de  nærmest  følgende  Aar,  da  Pesten  af  de  60,000 
Mennesker,  der  havde  levet  i  Hovedstaden,  havde  bortrevet 
22,000  og  23,000,  deraf  alene  i  Avgust  Maaned  det  for- 
færdende Antal  9980.  Juel  holdt  sig  da  klogelig  i  Tysk- 
land til  ind  i  Foraaret  17  i 2;  men  han  havde  endnu  en 
Grund  til  ikke  at  skynde  sig  hjem;  det  er  oven  for  be- 
mærket, at  han  fra  sin  Ungdom  havde  givet  sig  en  Del  af 
med  Kiromanti  og  lignende  mystiske  Kunster  og  Viden- 
skaber, der  vel  ikke  vare  ganske  ukjendte  i  Danmark,  men 
som  dog  i  de  sydligere  Lande  dreves  efter  en  langt  større 
Maalestok  og  med  langt  større  intensiv  Kraft;  alt  tyder  da 
ogsaa  paa,  at  Juel,  den  vordende  Storkansler  —  som  han 
selv  var  sikker  paa  at  være  udset  til  af  Skæbnen  —  be- 
nyttede sit  Ophold  i  Tyskland  til  mere  end  hidtil  at  sætte 
sig  ind  i  disse  forborgne  Kunster.  Heller  ikke  med  Hensyn 
til  sine  omfattende  Forslag  hvilede  han,  medens  han  var  i 
Udlandet;  men  de  forskjellige  Skrivelser,  han  sendte  dels 
til  Kongen,  dels  til  andre  af  Landets  mægtige,  synes  man 
ikke  mere  at  have  agtet  videre  paa;  det  var  alt  for  snart 
blevet  tydeligt,  at  hans  Løfter  vare  for  store  til,  at  Virke- 
ligheden kunde  indfri  dem,  og  man  har  i  Regeringskredsene 
været  saare  glad  ved  at  kunne  sende  en  Mand  som  ham, 
der  næppe  har  været  i  Besiddelse  af  synderlig  personlig 
Elskværdighed,  og  hvem  man  kunde  tro  i  Stand  til  alt,  op 
til  en  forholdsvis  Rolighed  i  Norge,  og  det  i  en  Embeds- 
stilling,  i  hvilken  han  ikke  med  Grund  kunde  klage  over, 
at  man  ikke  havde  taget  Hensyn  til  ham  og  hans  Fortje- 
nester af  Land  og  Rige;  —  skjønt  det  mindste,  han  har 
ventet  som  foreløbigt  Udbytte  af  sit  Ophold  i  Kjøbenhavn, 
har  vistnok  været  at  blive  optagen  som  Medlem  af  den 
saakaldte  »Slotslov«  i  Kristiania,  et  Slags  Kommission,  der 
var  oprettet  1704  af  Frederik  den  fjerde  og  paa  en  Maade 
skulde  danne  som  et  Overkancelli  for  de  norske  Forhold, 
der  efter  alt,  hvad  der  foreligger,  nok  kunde  trænge  til  at 
ses  grundig    efter  i  Sømmene;    men   »Slotsloven«    opfyldte 

ikke  de  Forventninger,  man  i  Begyndelsen  havde  næret  til 
den  som  et  Universalmiddel  mod  al  Norges  Brøst,  og  1722 
ophævedes  denne  Institution,  der  vel  næppe  vilde  have  gjort 
sine  Sager  bedre,  om  den  blandt  sine  Medlemmer  havde 
kommet  til  at  tælle  Povl  Juel,  som  snarere  vilde  have 
været  Mand  for  at  gjøre  de  forvirrede  Forhold  endnu  mere 
konfuse. 

Juel  synes  i  en  af  sine  Skrivelser  til  Kongen  at  be- 
raabe  sig  paa,  at  han  havde  mere  end  et  halvt  Løfte  fra 
Majestæten  om  at  optages  i  »Slotsloven« ;  men  det  maa 
anses  for  mere  end  tvivlsomt,  om  Juel  ikke  her,  saa  vel 
som  ved  mange  andre  Lejligheder,  har  taget  et  enkelt  ud- 
revet Ord  eller  en  Ytring  og  paa  en  saadan  løs  Grundvold 
bygget  et  Luftkastel.  At  Kongen  personlig  har  givet  Av- 
diens  til  ham,  da  han  kom  til  Danmark  med  de  gyldne 
Løfter  om,  at  ved  ham  skulde  al  Kongens  Pengemangel  af- 
hjælpes, ved  hans  Hjælp  skulde  de  forfaldne  norske  Forhold 
bringes  paa  Fode  igjen,  —  det  kan  man  ikke  tvivle  om; 
Kong  Frederik  den  fjerde  var  ikke  saaledes  som  hans  Søn 
og  Efterfølger,  der  næsten  hermetisk  indelukkede  sig  for 
Undersaatterne ;  men  alligevel  er  det  underligt,  at  en  Mand 
som  Juel,  naar  han  sendte  sine  storslaaede  Planer  til  Kongen, 
dog  maatte  benytte  sig  af  Bagtrappen;  man  ser  det  bedst 
af  en  af  hans  Optegnelser,  at  nogle  af  de  vigtigste  Skri- 
velser af  1711  til  Kongen,  nogle  af  dem,  der  altsaa  maatte 
tænkes  at  gjælde  Rigets  finansielle  Velfærd,  overleverede 
han  til  Bælgetræderen  ved  Slotskirkens  Orgel,  for  at  han 
kunde  give  dem  til  Kongens  Kammertjener  Lydersen,  og 
samme  Monsier  Lydersen  skulde  igjen  lade  dem  komme  til 
Kongen  samt  paase,  at  de  ikke  kom  ind  mellem  andre 
Breve,  hvor  de  kunde  blive  liggende  uænsede ;  —  dette 
giver  intet  godt  Begreb  om  nogen  praktisk  Forretningsgang 

U  nder  mine  Studier  over  den  napoleonske  Tid  traf  je^ 
i  Berlins  og  Darmstadts  Arkiver  tilfældigvis  paa  en  stor 
Mængde  interessante  Notitser  an^aaende  Gustav  IV.  Adolf, 
den  fra  sin  fædrene  Trone  forstødte  svenske  Konge;  de 
angik  Aarene  1810 — 1."5,  og  jeg  skal  her  forsøge  at  samle 
dem  til  et  Billede. 

En  af  mine  Slægtninge  saae  denne  Vasaernes  Ætling (?), 
da  han,  kun  ledsaget  af  en  enkelt  Tjener,  1810  passerede 
Kassel,  undervejs  til  Karlsruhe-,  i  sin  blaa  Overfrakke  og 
høje  Rytterstøvler  kom  Kongen  lige  fra  Postgaarden,  hvor 
han  havde  skiftet  Heste;  man  kunde  have  taget  den  store 
magre  Herre  for  en  Officer  fra  »l'ancien  regime«;  hans 
blege  Ansigt  med  den  stærke  Ørnenæse  syntes  endnu  blegere 
ved  det  tilbagestrøgne,  hvidblonde  Haar.  Han  vilde  bosætte 
sig  i  Meersburg  ved  Bodensøen.  Badens  Hof  indberettede 
dette  til  Napoleon,  og  han  gav  uden  Betingelser  sit  Sam- 
tykke med  den  Bemærkning:  Han  kunde  ganske  vist  ikke 
ignorere  Kongens  Maade  at  dømme  om  ham,  men  vilde  nu 
give  Gustav  Adolf  den  Forsikring,  at  han  blot  huskede 
hans  Ulykke   og  skjænkede    ham    sin  Beskyttelse.     Kongen 


*)  Arthur  Kleinschmidt:  Die  Irrfahrten  Gustav's  IV.  Adolf 
von  Schweden  (Historisches  Tascheiibuch.  Sechste  Folge. 
7tes  Band  1887). 

holdt  dog  ikke  længe  ud  i  Meersburg,  men  vilde  bo  i  Basel 
og  udbad  sig  atter  Napoleons  Samtykke,  denne  Gang 
gjennem  Baron  Lagerbjelcke,  den  svenske  Minister  i  Paris. 
Pludselig  forlod  han  ogsaa  Schweiz  og  indtraf  i  Leipzig 
under  et  let  gjennemskueligt  Inkognito  som  Greven  af  Got- 
torp; han  lagde  ingen  Vægt  paa,  om  man  kjendte  ham,  og 
afsendte  snart  en  Kurér  til  Baron  Taube,  den  svenske 
Sendemand  i  Berlin.  Denne  Begivenhed  vakte  stærk  Uro 
hos  Baron  Bourgoing,  den  franske  Sendemand  i  Dresden; 
han  skyndte  sig  til  den  preussiske  Sendemand  Buchholtz, 
forhørte  sig  nøje  om  Taubers  Karakter  og  Sindelag  og  ud- 
bad sig  Meddelelser  angaaende  de  sidste  Begivenheder  i 
Sverige.  Bourgoing  og  hans  russiske  Kollega  Chanikov 
mente,  at  Gustav  Adolf  havde  erfaret,  at  de  svenske  Stænder 
vare  forsamlede  til  Tron  følgervalg,  og  derfor  agtede  sig  til 
Sverige  for  at  skaffe  sin  Søn  Kronen;  af  Frygt  for,  at 
man  skulde  tilskrive  ham  den  hemmelige  Hensigt  selv  at 
gribe  efter  Kronen,  vilde  han  højtidelig  renoncere  til  Fordel 
for  sin  Søn. 

Uden  at  afvente  Resultatet  af  Kurerens  Sendelse  til 
Taube  indtraf  »Greven  af  Gottorp«  uventet  i  Wittenberg, 
hvor  fra  han,  fuld  af  Utaalmodighed,  afsendte  en  Stafet  til 
Taube  og  stillede  Baronen  Valget  mellem  at  komme  til 
ham  i  Wittenberg  eller  sætte  ham  et  Rendezvous  i  Berlin, 
eventuelt  at  afvente  Gustavs  Ankomst  til  Berlin,  hvorhos 
Kongen  krævede  et  skyndsomst  Svar.  Taube  kom  herved  i 
den  pinligste  Forlegenhed  og  meddelte  ufortovet  Skrivelsens 
Indhold  til  Grev  v.  Goltz,  den  preussiske  Stats-  og  Kabinets- 
minister,  og  den  danske  Sendemand,  Baron  Eyben.  Goltz 
undgik  at  give  Taube  noget  Raad  og  overlod  ham  selv  at 
bedømme,  hvad  hans  Embeds  Medfør  kunde  tilstede,  men 
lagde  ikke  Dølgsmaal  paa  de  store  Ubehageligheder,  |Ex- 
kongens  Ankomst  til  Berlin  vilde  kunne  drage  efter  sig,  og 
besvor  ham  at  opbyde  det  yderste  for  at  afværge  Besøget; 
saafrerat  Gustav  Adolf  alligevel  skulde  indtræffe  til  Berlin, 

frabad  han  si^  enhver  Meddelelse  herom.  Taube  gjorde  da 
ogsaa,  hvad  der  stod  i  hans  Magt;  han  kom  ikke  til  det 
onskede  Møde,  fraraadede  sin  forrige  Hersker  at  gjøre  nogen 
Afstikker  ind  paa  preussisk  Omraade  og  foreholdt  ham,  at 
hvis  han  vilde  lade  sin  Onkel,  den  regerende  Kong  Karl 
XIII.,  tilflyde  en  eller  anden  Meddelelse,  var  han  (Taube) 
i  Stand  til  at  lade  den  komme  Kongen  direkte  i  Hænde. 

Gustav  Adolf  gav  saa  liden  Agt  paa  disse  Forestillinger, 
at  han  til  Taubes  Forskrækkelse  den  3dje  Avgust  om  Mor- 
genen tog  ind  til  ham.  Efter  en  Samtale  paa  tvende  Timer 
kjørte  han  til  Potsdam  for  at  besøge  Frederik  Vilhelm  111.; 
da  han  ankom  til  Stadens  Port  og  paa  Spergsmaalet,  hvem 
han  var,  svarede:  »Greven  af  Gottorp  eller  rettere  Kongen 
af  Sverige«,  vakte  dette  ingen  ringe  Opsigt,  og  Stadens 
Kommandant  skyndte  sig  hen  til  Gjæstgivergaarden  for  at 
tale  med  ham.  Han  fandt  ham  ganske  alene,  fordybet  i 
Bibelen.  Gustav  Adolf  forsikrede,  at  han  virkelig  var  den 
tidligere  Konge,  og  lik  at  vide,  at  det  var  Frederik  Vilhelms 
Fødselsdag,  og  at  han  tilbragte  den  paa  Paafugleoen  i 
Kredsen  af  sine  nærmeste.  Exkongen  bad  nu  Komman- 
danten at  gratulere  i  sit  Navn,  hvorfor  Frederik  Vilhelm 
lod  ham  takke;  men  da  han  tilkjendegav  sit  Ønske  at  tale 
med  Preusserkongen  selv,  blev  denne  ikke  lidt  forlegen  og 
sendte  Prins  Vilhelm  til  Gjæstgivergaarden  for  at  meddele 
Gustav  Adolf,  at  han  allerede  var  kjørt  til  Charlottenburg. 
Ogsaa  Vilhelm  fandt  ham  ved  Bibelen;  paa  frimodig  Vis 
udtalte  den  detroniserede  Fyrste  sit  inderlige  Ønske,  at 
kunne  sætte  sin  Sen  paa  den  svenske  Trone,  der  tilhørte 
ham  med  rette.  Om  Aftenen  vendte  Gustav  Adolf  tilbage 
til  Taube,  overnattede  hos  ham  og  afrejste  den  4de  Kl.  fem 
Middag  til  Schweiz,  saaledes  hed  det  sig  i  det  mindste. 

Fra  alle  Sider  stormede  Mistanken  nu  ind  paa  den 
ulykkelige  Taube.  Han  søgte  at  gjøre  den  danske  Sende- 
mand begribelig,  at  Greven  af  Gottorp  i  tre  Maaneder  havde 
været  uden  Revenner,    derfor  havde   maattet  pantsætte  sine 

Diamanter  og  flere  Gange  forgjæves  havde  skrevet  til  Stock- 
holm; for  at  afhjælpe  sin  nødlidende  Tilstand  havde  han 
besluttet  at  søge  en  Samtale  med  en  svensk  Sendemand, 
havde  vist  ham  Kopierne  af  sine  Breve  til  Karl  XIII.  og 
derhos  anmodet  ham  om  at  lade  dem  besørge  ved  en  Kurér, 
da  han  frygtede  for  en  Opsnappelse  undervejs.  Taube  sagde 
ogsaa  til  Goltz,  at  Rejsen  væsentlig  skyldtes  pekuniære  Be- 
væggrunde; i  trende  Maaneder  havde  Gustav  Adolf  ikke 
hævet  de  til  hans  Underhold  anviste  Summer,  han  havde 
hverken  i  Schweiz  eller  andensteds  Kredit,  og  hans  samtlige 
Breve  til  Stockholm  om  Pengespørgsmaalet  forbleve  ube- 
svarede; saaledes  havde  Kongen  valgt  Taube  for  gjennem 
ham  at  lienvende  sig  til  Karl  XIII.  og  den  svenske  Nation: 
man  skulde  fremtidig  udbetale  ham  hans  Pension  mere 
regelmæssig  eller  aabne  ham  en  Kredit  i  Schweiz.  Frederik 
Vilhelm  var  dog  overtydet  om,  at  Gustav  Adolf  i  sine 
Breve  til  Karl  XIII.  ikke  havde  indskrænket  sig  til  Penge- 
sager alene,  men  ogsaa  i  Sønnens  Interesse  berørt  Tron- 
følgespørgsmaalet ;  det  saae  ud  til,  at  han  kun  havde  villet 
overlevere  Taube  en  Protest  mod  Begivenhederne  i  Sverige 
samt  sin  Frasigelsesakt  til  Fordel  for  Sønnen;  Buchholtz, 
Bourgoing  og  Chanikov  samstemmede  heri.  At  Exkongen 
skulde  være  rejst  ene  og  alene  for  Pengespørgsmaalets 
Skyld,  medens  en  Kurér  havde  kunnet  klare  den  Sag  lige 
saa  godt,  troede  heller  ikke  Goltz;  Projektet  om  Sønnens 
Valg  tyktes  ham  punktum  saliens,  og  for  at  vise  Preus- 
sens Forbundstroskab  underrettede  han  med  omgaaende  Post 
den  franske  Sendemand  om  sin  Mening  og  meddelte,  hvad 
han  havde  erfaret.  Da  Taube  hørte,  at  man  dadlede  hans 
Holdning  over  for  hans  gamle  Herre,  gik  han  til  Goltz,  og 
denne  bad  ham  nu  indtrængende  at  forhindre  Exkongens 
fornyede  Besøg  i  Preussen,  der  kun  kunde  være  Frederik 
Vilhelm  ubehageligt.  Fra  Goltz  begav  Taube  sig  til  Na- 
poleons Sendemand  og  forsikrede  ham,  at  af  det  Brev, 
Gustav  Adolf  hos  ham  havde  skrevet  til  Karl  XIII.,  kjendte 

han  ikkun,  hvad  der  havde  Hensyn  til  Pengespørgsmaalet; 
han  lagde  ikke  Dølgsraaal  paa,  at  Gustav  Adolf  havde  talt 
til  ham  om  det  uretfærdige  i  Sønnens  Udelukkelse  fra 
Arvefølgen,  og  han  gjentog  sit  Svar  til  sin  Gjæst:  det  til- 
kom ikke  ham  (Taube)  at  have  en  Mening  her,  hvor  hans 
Regering  havde  truffet  sin  Afgjerelse.  Den  største  Mistillid 
til  Taubes  Loyalitet  nærede  dog  Baron  Linden,  den  westfalske 
Sendemand,  som  saae  alt  graat  i  graat;  han  var  aldeles  paa 
det  rene  med,  at  Taube  havde  vidst,  at  hans  Gjæst  i  Brevet 
havde  krævet  af  Karl  XIII.  Sønnens  Gjenindsættelse  i  hans 
Arveret;  han  fandt  det  ogsaa  meget  paafaldende,  at  han 
ikke  havde  sendt  den  hertil  bestemte  Legationssekretær,  men 
en  ham  beslægtet  Officer  som  Kurér  til  Stockholm,  og  han 
troede,  at  det  var  sket,  for  at  Papiret  kunde  blive  overgivet 
direkte  til  Karl  og  ikke  til  hans  Udenrigsminister,  hvem 
Gustav  Adolf  nærede  Mistillid  til;  i  hvert  Fald  ansaa  han 
den  svenske  Minister  for  kompromitteret,  muligvis  dog  kun 
ved  en  alt  for  stor  Føjelighed,  medens  den  franske  Sende- 
mand rosende  fremhævede  den  preussiske  Regerings  Holdning. 

Gustav  Adolf  havde  ikke  begivet  sig  til  Schweiz,  men 
taget  Kvarter  i  Wittenberg  for  at  afvente  Tilbagekomsten 
af  Taubes  Kurér  med  Svarene  fra  Sverige;  Frederik  Vil- 
helm var  meget  nysgjerrig  efter  at  vide,  om  den  sachsiske 
Konge  vilde  tilstede  den  svenske  Exkonges  Ophold  i  sine 
Stater,  men  formodede  det  modsatte  og  var,  som  han  alt 
havde  udtalt,  under  ingen  Betingelse  til  Sinds  selv  at  mod- 
tage ham. 

I  Paris  lagde  man  tilsyneladende  ingen  Vægt  paa  den 
landflygtige  Konges  Projekter  og  følte  kun  ringe  Over- 
raskelse over  de  besynderlige  Ideer,  hvorpaa  de  baseredes; 
i  Dresden  var  der  endogsaa  mange,  som  troede,  at  Exkon- 
gens  Projekter  havde  Udsigt  til  et  lykkeligt  Udfald;  thi 
han  havde  endnu  et  Parti  i  Sverige,  og  desuden  ønskede 
Højadelen  vistnok  en  Formynderregering  for  hans  unge  Søn, 

thi  et  sligt  svagt  Regimente  kunde  kun  fremme  deres  pri- 
vate Interesser. 

Den  10de  Avgust  indtraf  Gustav  Adolf  i  Leipzig,  og 
ogsaa  her  gav  han  som  Grund  for  sin  Rejse  den  unøjagtige 
Udbetaling  af  hans  Penge  og  Ønsket  om  at  faa  anvist  et 
Kreditiv  i  Schweiz.  Taube  skrev  til  ham  for  at  fraraade 
ham  et  Ophold  i  Sachsen  og  gjorde  ham  bekjeudt  med  det 
ubehagelige  Indtryk,  hans  Ophold  i  Berlin  havde  fremkaldt, 
hvorpaa  Gustav  Adolf  gav  ham  et  meget  skarpt  Gjensvar 
og  betegnede  det  som  sin  Pligt  at  belære  Folkene  i  Berlin 
om  Motivet  for  sin  Rejse;  dette  kunde  forhaabentlig  endnu 
ske,  ellers  saae  han  sig  tvungen  til  at  holde  sig  til  ham 
(Taube);  for  øvrigt  havde  Hensyn  til  Parer  aldrig  reguleret 
hans,  Kongens,  Skridt.  Taube  svarede  ikke,  medens  Gustav 
Adolf  var  i  en  saadan  Pengenød,  at  han  under  Henvisning 
til  sin  Ulykke  udbad  sig  et  Laan  paa  1000  Thlr.  af  Bankier 
Frege,  paa  hvis  Landsted  han  dinerede  den  12te  Avgust. 
Efter  en  Udflugt  til  Worlitz  tog  han  til  Pretzsch,  hvor  han 
opslog  sin  Bolig  i  det  kongelige  Jagtslot  for  at  afvente 
Brevene  fra  Sverige;  fra  Worlitz  havde  han  til  Taube 
rettet  et  nyt  Brev,  der  var  det  første  meget  ligt,  og  derpaa 
dukkede  han  pludselig  op  i  Herrnhut,  hvor  han  afventede 
Taubes  Svar.  Den  »meget  positive«  Maade,  hvorpaa  Taube 
havde  underrettet  Gustav  Adolf  om,  at  han  under  ingen 
Omstændigheder  kunde  gjøre  Regning  paa  Optagelse  i 
Preussen,  vilde  efter  Goltz's  Mening  utvivlsomt  bringe  Ex- 
kongen  bort  fra  enhver  Tanke  om  et  Gjenbesøg,  medens 
Linden  antog,  at  Taube  nærede  en  saa  ugunstig  Mening 
om  sin  tidligere  Monark,  at  han  angav  hans  Pejghed  som 
den  rette  Aarsag  til  Udeblivelsen  fra  Preussen.  Imidlertid 
indtraf  Kureren  fra  Stockholm,  Taubes  Adfærd  fandt  den 
fuldstændigste  Billigelse,  men  Gustav  Adolf  selv  værdigede 
man  ikke  engang  et  Svar. 

Om  Aftenen  den  25de  indtraf  han  uventet  fra  Herrnhut 
til  Dresden,    men   forlod  ikke  Vognen,    skiftede  blot  Heste 

Og  kjørte  strax  videre  ad  Altenburg  til;  man  antog,  at  han 
vilde  gjennem  Bjærgkredsen,  Voigtland  og  Baireuth  tilbage 
til  Schweiz,  og  forsikrede,  at  han  overalt  udtalte  sin  Til- 
fredshed med  at  være  indtraadt  i  den  private  Stand  og 
fuldstændig  gav  Afkald  paa  enhver  Tanke  om  Kronens 
Gjenerh verveise.  Derimod  var  den  ulykkelige  Exkonge  fast 
overtydet  om  Svenskernes  Troskab  mod  Huset  Vasa  og  ven- 
tede, at  Stænderne,  som  vare  samlede  i  Ørebro,  vilde  vælge 
hans  Søn  til  Kronprins;  han  opfordrede  endogsaa  sin  Hustru  til 
at  komme  med  sine  Børn  til  ham  i  Weimar,  thi  efter  Sønnens 
Valg  skulde  hun  strax  rejse  med  denne  til  Sverige.  Han  var 
paa  ny  indtruffen  i  Leipzig  og  stod  just  i  Begreb  med  at 
tage  videre  til  Altenburg,  da  Efterretningen  om  Bernadottes 
Valg  til  svensk  Tronfølger  ramte  ham  som  et  Tordenslag. 
Ved  en  Stafet  kaldte  han  øjeblikkelig  Dronningen  til  Alten- 
burg, modtog  hende  meget  venskabelig  og  indledede  en  al- 
mindelig Samtale,  men  den  følgende  Dag  kaldte  han  flere 
Herrer  af  sit  Følge  ind  i  sit  Kabinet  og  tiltalte  dem  saa- 
lunde:  »Jeg  har  intet  mere;  jeg  mangler  Penge  til  at  lønne 
Dem:  De  har  kun  den  Mulighed  tilbage  at  forlade  min 
Tjeneste  og  vende  hjem  til  Sverige;  men  jeg  kan  ikke  en- 
gang betale  Deres  Rejseomkostninger.«  Han  medgav  dem 
et  Brev  til  Taube,  hvori  han  betonede  sin  Pengenød,  der 
tvang  ham  til  at  afskedige  sine  Tjenere,  bad  Taube  om  at 
skaffe  dem  Midler  til  Hjemrejsen  og  gav  sin  Sorg  Luft 
over  at  være  nødsagen  til  at  gjøre  et  sligt  Skridt  hos  en 
Tjener  af  den  Onkel,  der  var  Ihændehaver  af  hans  Trone. 
Derpaa  lod  han  Dronningens  Kammertjener  træde  ind  og 
befalede  ham  at  bringe  hende  95  Louisdorer  mod  Kvittering. 
Frederike  kunde  ikke  finde  nogen  Grund  til  denne  Gave, 
før  hun  saae  sin  Husbond  kjøre  bort  i  Rejsevogn;  han  for- 
lod hende  uden  hverken  at  have  sagt  hende  eller  nogen 
anden  Person  et  Ord. 

De  Personer,  der  vare  afskedigede  af  hans  Tjeneste,  og 
andre  forsikrede,  at  han  viste  Symptomer  paa  Aandsforvirring, 


Gustav  IV.  Adolfs  Omflakken.  189 

Og  den  Nød,  han  var  stedt  i,  var  en  Ulykke,  han  vel  havde 
kunnet  undgaa;  Taube  havde  i  Virkeligheden  fra  Stockholm 
modtaget  den  Befaling  at  tilskrive  ham,  at  man  langt  fra 
var  til  Sinds  at  ville  berøve  ham  hans  Pension;  han  kunde 
hæve  den  i  Berlin,  saa  snart  han  vendte  tilbage  her  til;  den 
var  ikke  bleven  betalt  ene  og  alene,  fordi  man  som  Følge 
af  hans  uafbrudte  Omflakken  ikke  havde  kunnet  finde  ham; 
Taube  sendte  ham  denne  trøstelige  Efterretning  med  en 
Stafet  til  Leipzig,  men  da  var  han  allerede  igjen  afrejst  og 
fik  ikke  Nys  om  Indholdet. 

Den  franske  Sendemand  havde  i  Paris  indhentet 
Ordrer,  hvorledes  han  havde  at  forholde  sig,  saafremt 
Gustav  Adolf  vendte  tilbage  til  Berlin  eller  drog  endnu 
længere  bort,  men  fik  det  Svar,  at  Napoleon  ikke  lagde 
nogen  som  helst  Vægt  paa  Exkongens  Skridt.  Som  sæd- 
vanlig ganske  uventet  indtraf  sidstnævnte  i  Berlin  Natten 
til  den  9de  Septbr.,  skiftede  Heste  og  rejste  ufortøvet  videre 
til  Freyenwalde.  Moltz  underrettede  sporenstregs  Frankrigs 
og  Sveriges  Sendemand  herom ;  de  udtalte  begge  den  største 
Ligegyldighed  over  for  Gustav  Adolfs  Skridt,  men  des- 
uagtet befrygtede  Preussen  Ubehageligheder  fra  Kejserens 
Side,  saafremt  Gustav  Adolfs  urolige  Sind  skulde  forlede 
ham  til  Extravagancer ;  man  vilde  ikke  tilstede,  at  han 
hemmelig  indskibede  sig  paa  Preussens  Østersøkyst,  sendte 
en  dygtig  og  paalidelig  Politimand  i  hans  Spor  og  gav  ham 
alle  nødvendige  Fuldmagter  til  i  Nødsfald  at  forbyde  og 
hindre  Indskibningen;  i  modsat  Fald  skulde  han  ikke  give 
sig  til  Kjende.  Hvor  hen  Exkongen  vilde,  var  ubekjendt, 
nogle  troede  til  England,  andre  til  Rusland;  selv  havde  han 
indhentet  nøjagtige  Oplysninger  om  Vejen  til  Kolberg. 

Gustav  Adolf  kjørte  gjennem  Stargard  til  Marienburg; 
den  Antagelse,  at  han  vilde  til  Rusland,  vandt  i  Sandsyn- 
lighed, og  man  spurgte  i  Berlin,  hvorledes  han  vilde  komme 
over  Grænsen  uden  Pas.  Hans  Aand  syntes  forstyrret; 
undervejs  havde  han  sendt  den  ene  af  sine  to  Tjenere  bort, 

fordi  han  bar  et  hvidt  i  Stedeu  for  et  sort  Halstørklæde. 
Den  preussiske  Politikommissær  fulgte  ham  Skridt  for  Skridt. 
Egentlig  havde  Gustav  Adolf  tilsigtet  at  indskibe  sig  paa 
den  preussiske  Kyst;  det  skulde  ske  i  Koppenbruch,  halv- 
vejs mellem  Elbing  og  Konigsberg;  men  Politikommissæren 
indtraf  betimelig  nok  til  at  standse  Baaden,  der  skulde 
bringe  ham  om  Bord  i  et  Skib,  som  krydsede  paa  Haffet, 
tilsyneladende  ad  Pillau  til,  hvor  der  rimeligvis  var  truffet 
Foranstaltninger  til  den  yderligere  Rejse.  Kongen  sad  alt 
i  Baaden,  da  Kommissæren  stoppede  hans  Afrejse;  han 
vilde  give  sin  opbrusende  Harme  Luft,  men  denne  betonede, 
at  højere  Ordre  ikke  tillod  ham  at  lade  Kongen  afrejse. 
Gustav  Adolf  frygtede  for,  at  man  vilde  anvende  Vold  mod 
ham,  og  holdt  derfor  hele  Tiden  en  Pistol  i  Haanden;  men 
da  han  havde  overtydet  sig  om  den  bitre  Nødvendighed  at 
maatte  give  efter,  steg  han  ud,  forklarede  Politiembeds- 
manden, at  han  havde  villet  rejse  til  England  i  Haab  om 
her  at  finde  Subsistensmidler,  som  han  savnede  paa  Fast- 
landet, og  lod  Embedsmanden  give  sit  Æresord  paa  ikke  at 
lægge  nogen  Hindring  i  Vejen  for  hans  Rejse  til  Rusland, 
hvor  hen  han  nu  agtede  sig.  Herpaa  kjorte  han  til  den 
russiske  Grænse;  Kommissæren  fulgte  ham  som  en  Skygge. 
Atter  underrettede  Goltz  ufortøvet  den  franske  Sende- 
mand om  alle  disse  Enkeltheder,  og  atter  gav  Krusemarck 
sin  Konge  den  Forsikring,  at  Napoleon  ikke  lagde  nogen 
som  helst  Vægt  paa  Gustav  Adolfs  Skridt,  men  gjennera 
sin  Minister,  Hertugen  af  Cadore,  udtalte  Kejseren  dog 
sin  Anerkj endelse  over  Kongen  og  hans  Ministres  Forholds- 
regler. I  Polangen  saae  Adolf  sig  tvungen  til  at  af- 
bryde sin  Rejse,  da  han  var  uden  Pas;  han  maatte  skrive 
til  sin  Svoger,  Kejser  Alexander  efter  et,  og  indtil  det  ind- 
traf, korresponderede  han;  han  sendte  Breve  til  Dronning 
Frederike,  til  Dronningemoderen  Sofia  Magdalena,  til  Karl 
XIII.   og   til   den  svenske  Sendemand  Taube;    i  den  sidste 

Billet  udtaler  han  det  Haab,  at  det  er  sidste  Gang,  han 
maa  skrive  til  en  af  den  svenske  Regerings  Agenter. 

Gustav  Adolfs  Tilsynekomst  paa  russisk  Grund  vakte 
stor  Opsigt  i  St.  Petersborg  og  blev  betragtet  som  en  Kilde 
til  mange  Ubehageligheder.  Mange  antoge,  at  Czaren  vilde 
modtage  Svogeripn  slet,  tilmed  da  han  havde  forladt  Dron- 
ningen i  en  Stund,  da  hun  mindst  havde  en  Tanke  derom, 
ikke  havde  taget  sin  Sen  med  og  kun  efterladt  hende  250 
Frederiksdorer.  Denne  Behandling  af  den  dybt  nedbøjede 
Kvinde  syntes  saa  meget  haardere,  som  hun  led  stærkt  af 
et  Saar,  hun  ved  et  Fald  havde  faaet  i  Hovedet.  De  For- 
modninger, man  havde  opstillet  angaaende  Czarens  Stem- 
ning, viste  sig  falske;  thi  uden  at  raadfere  sig  med  nogen 
besvarede  han  Brevet  med  omgaaeude  Post  og  erklærede, 
at  han  i  den  Mand,  der  segte  Asyl  hos  ham,  kun  saae 
Svogeren  og  havde  glemt  alle  ældre  Tvistemaal;  sluttelig 
henstillede  han  til  Exkongen  at  bosætte  sig  frit  i  Rusland, 
hvor  han  vilde,  St.  Petersborg  dog  undtagen,  eller  at  ind- 
skibe sig  til  England;  i  sidste  Tilfælde  skulde  et  russisk 
Skib  eskortere  ham  til  den  britiske  Flaade.  Med  et  Følge 
af  20  Dragoner  indfandt  Alexanders  Adj utant,  General  Grev 
Ozarovski,  sig  i  Po langen  som  Overbringer  af  dette  Brev 
og  en  Foræring  paa  5000  Dukater;  først  tvende  Dage  efter 
hans  Afrejse  fra  St.  Petersborg  havde  Czaren  underrettet 
den  franske  Sendemand  Caulaincourt  og  den  for  Napoleon 
sværmende  Rigskansler,  Grev  Rumanzov,  herom,  og  efter  en 
anden  Samtale  med  Caulaincourt  afsendtes  en  Kurér  til 
Gustav  Adolf. 

Den  hj ærtelige  Modtagelse  i  St.  Petersborg  vakte  stor 
Forbavselse  i  Berlin,  og  Frederik  Vilhelm  frygtede  for,  at 
den  vilde  gjøre  et  slet  Indtryk  paa  Napoleon.  Det  svenske 
Hof  aflagde  ham  nu  en  hj  ærtelig  Tak  for  hans  Holdning  og 
særlig,  fordi  Gustav  Adolfs  Indskibning  var  bleven  hindret, 
og  bad  om,  at  man  vilde  forbyde  Frederikes  Gjennemrejse, 
saafremt   hun    agtede    at   følge    sin  Husbond,    hvorpaa  den 

preusaiske  Konge  gjensvarede,  at  han  vilde  blive  sin  tid- 
ligere Holdning  tro  og  ikke  tilstede  Exdronningens  Indskib- 
ning i  nogen  preussisk  Havn,  men  derimod  ikke  formene 
hende  at  passere  sit  Land,  saafremt  hun  agtede  sig  til 
Rusland;  herimod  kunde  hverken  Frankrig  eller  Sverige 
med  Billighed  rejse  nogen  Indvending.  I  en  Samtale,  den 
franske  Sendemand  Caillard  havde  med  Grev  Goltz,  udtalte 
han  som  sin  rent  private  Mening,  at  hans  Regering  maaske 
ikke  kunde  betragte  Dronningens  og  hendes  Sons  Rejse  til 
Rusland  med  ganske  ligegyldige  Øjne,  nu  da  Gustav  Adolfs 
Plan  at  gaa  til  England  var  bleven  kjendt  og  aabenlyst 
vedgaaet.  Medens  den  preussiske  Sendemand  i  Dresden 
grublede  over,  hvad  han  skulde  stille  op,  saafremt  Dron- 
ningen som  Grevinde  af  Gottorp  eller  under  et  andet  Navn 
kom  til  Dresden,  betvivlede  Frederik  Vilhelm  stærkt,  at  hun 
vilde  tage  til  Rusland ;  men  efter  Caillards  tydelige  Finger- 
peg ønskede  han  dog,  at  hun  i  hvert  Fald  skulde  vælge  en 
anden  Vej  end  gjennem  hans  Stater,  og  troede  maaske  at 
kunne  formaa  hende  hertil,  i  det  han  overlod  sine  Sende- 
mænd i  Frankfurt  og  Dresden  eventuelt  at  give  hende  en 
fortrolig  Meddelelse  om  Taubes  Anmodning  og  Kongens 
Svar  herpaa.  Dronningen  fulgte  imidlertid  slet  ikke  sin 
Husbond,  men  rejste  med  sine  Bern  til  Karlsruhe. 

Alexander  I.  var  ganske  vist  gaaet  ind  paa  alle  sin 
landflygtige  Svogers  Ønsker,  men  havde  dog  ikke  undladt 
at  afsende  en  Kurér  til  Fyrst  Kurakin,  sin  Sendemand  ved 
Tuilerierne,  for  at  denne  strax  kunde  gjere  det -franske 
Ministerium  bekjendt  med  de  Motiver,  som  havde  ledet 
hans  Herres  Skridt  over  for  Gustav  Adolf.  Kureren  indtraf 
i  Paris  efter  en  Rejse  paa  tolv  og  en  halv  Dag,  og  da 
Kurakin  paa  Grund  af  Sygdom  ikke  kunde  skynde  sig  til 
Fontainebleau,  afsendte  han  et  Medlem  af  Legationen  til 
Hertugen  af  Cadore  for  at  overrække  ham  en  ofticiel  Note 
med  Angivelsen  af  Gustav  Adolfs  Skridt  og  hans  Modtagelse 
i  Rusland.    Cadore  optog  denne   Meddelelse    meget    venlig 

Og  afgav  den  Erklæring:  Skjønt  alt,  hvad  der  angik  »Kong 
Gustav«,  var  de  franskes  Kejser  saare  ligegyldigt,  modtog 
han  dog  denne  Meddelelse  fra  Kejser  Alexander,  hans  Ven 
og  allierede,  som  et  værdifuldt  Bevis  paa  Venskab  og  Tillid; 
saa  snart  Kejseren  havde  faaet  Nys  om  Kong  Gustavs 
Rejseplaner,  havde  han  befalet  sine  samtlige  Repræsentanter 
i  Udlandet  aldeles  ikke  at  modsætte  sig  hans  Projekter; 
følgelig  var  det  langt  fra,  at  han  nu  kunde  være  utilfreds 
med  det  Valg,  som  var  henstillet  til  Gustav  Adolf,  om  han 
vilde  blive  i  Rusland  eller  indskibe  sig.  Cadore  bevidnede 
for  Kurakin  sin  Glæde  over  den  hjærtelige  Harmoni,  som 
herskede  mellem  begge  Kabinetter,  men  Krusemarck  nærede 
dog  Tvivl  om  Oprigtigheden  af  dette  Udsagn  og  om  Na- 
poleons Tilfredshed  med  Alexanders  Holdning. 

Gustav  Adolf  var  imidlertid  rejst  til  Riga,  Czaren 
leverede  ham  nogle  Tusende  Dukater,  og  han  lejede  et  Fartøj 
for  at  indskibe  sig  til  England;  til  Karl  XIII.  skrev  han, 
fuld  af  Bitterhed  over  sin  Søns  Udelukkelse  fra  Arvefølgen; 
trods  sin  Pengenød  gav  han  Afkald  paa  enhver  Pension  fra 
Sverige,  forsikrede,  at  han  vilde  søge  at  skade  sit  Fædre- 
land, hvor  han  blot  kunde,  men  sluttede  dog  sit  bidende 
Brev  med  den  Frase,  at  han  forblev  sin  kjære  Onkels  mest 
hengivne  Brodersøn.  Han  lod  Fartøjet  sejle  bort  uden  at 
gjøre  Brug  af  det,  rimeligvis  efter  Aftale  med  den  russiske 
Regering,  som  først  vilde  afvente  Kurakin  s  Svar.  Admiral 
Saumarez  nærede  ogsaa  Betænkelighed  ved  at  tage  ham 
om  Bord  paa  den  engelske  Flaade,  og  man  talte  allerede 
om  hans  varige  Bosættelse  i  Distriktet  Bialystok,  da  den 
britiske  Krigsbrig  Tatare  paa  24  Kanoner  under  Parlamen- 
tærflag  løb  ind  i  Rigas  Havn  og  den  22de  Oktober  afsejlede 
med  Exkongen  til  England. 

For  at  forebygge  alle  Misforstaaelser  sendte  Rigskans- 
leren en  Depeche  til  den  russiske  Sendemand  Chanikov  i 
Dresden  og  forklarede  heri,  at  Alexander  kun  havde  øvet 
Gjæstevenskab,  i  det  han  ikke  vilde  nægte  sin  Svoger,  hvem 

Historisk  Arkiv.   I.   1888.  |3 


194  Gustav  IV.  Adolfs  Omflakken. 

han  beklagede  som  en  ulykkelig  Fyrste,  Adgang  til  Rusland 
og  støttede  hans  Ønske  at  rejse  til  England;  thi  Gustav 
Adolf  var  tagen  afsted  med  Czarens  fulde  Samtykke.  Den 
eneste  Grund,  hvorfor^Exkongen  tog  til  London,  var  virkelig 
ogsaa  kun  hans  Ønske  at  faa  udbetalt  de  Penge,  han  her  havde 
anbragt ;  han  havde  jo  givet  Afkald  paa  sin  Apanage  fra 
Sverige  og  gjorde  nu  Regning  paa  sine  engelske  Kapitaler; 
men  han  havde  anbragt  dem  som  Konge,  og  nu  nægtede 
man  at  udbetale  dem  til  Privatmanden.  Det  nyttede  ham 
ikke,  at  han  afgav  den  Erklæring,  at  han  frasagde  sig  en- 
hver politisk  Indflydelse  og  blot  vilde  leve  som  simpel 
Privatmand.  Forbitret  over,  at  man  nægtede  ham  hans  Ret, 
afslog  han  en  Pension  og  et  Slot,  man  tilbed  ham  fra 
engelsk  Side,  og  vilde  atter  .vende  tilbage  til  Riga  paa  et 
Fartøj,  han  havde  fragtet  paa  egen  Bekostning ;  men  slutte- 
lig modtog  han  dog  af  Prinsregenten  en  engelsk  Fregat, 
forlod  i  Vrede  England,  viste  sig  undervejs  fuld  af  Stivsind, 
kom  i  Kiv  med  Kaptejnen  og  maatte  gaa  fra  Borde  ved 
Helgoland.  Den  store  Politik  vedblev  han  at  staa  saa  fjærnt, 
at  Napoleon  atter  udstedte  Ordrer  til  alle  Hold  om  at  lade 
ham  passere  frem  og  tilbage  efter  Behag.  At  man  i  Karls- 
ruhe stadig  behandlede  Frederike  som  Dronning,  fremhæves 
dog  med  nogen  Uvilje  af  den  derværende  franske  Sendemand. 
Ved  Høsttider  1811  kom  Gustav  Adolf  i  Følge  med 
en  dansk  Officer  gjennem  Kassel  og  ventede  hos  den  danske 
Sendemand,  Baron  Selby,  medens  Hestene  bleve  skiftede; 
han  kom  for  gjennem  Baronen  at  takke  Kong  Frederik  VI. 
for  hans  Beviser  paa  Godhed  og  ytrede  med  Resignation: 
»De  ser  i  mig  en  omflakkende  Ridder,  som  ikke  længere 
har  noget  Fædreland  og  søger  et  Asyl.«  Over  Sverige  be- 
klagede han  sig  med  Bitterhed ;  han  betonede,  at  han  havde 
tilbagevist  enhver  Understøttelse  fra  en  Nation,  der  havde 
behandlet  ham  saa  uværdig,  og  havde  nu  truffet  Foranstalt- 
ninger til  at  lade  sine  arvelige  Indtægter  udbetale  i  Schweiz. 
Under   Frokosten   talte    han   hensynsfuldt   om  Tronraueren 

Karl  XIII.  og  fuld  af  Agtelse  om  Bernadotte,  uden  dog 
nogen  Sinde  at  kalde  ham  Kronprins;  han  klagede  over 
England,  som  han  havde  taget  meget  fejl  af.  Han  var  ved 
god  Sundhed,  rejste  i  aaben  Kaleche  med  én  Tjener  og  var 
tagen  til  Hamburg  med  danske  og  der  fra  med  franske 
Passer.  Naar  Selby  tiltalte  ham  med  »Majestæt«,  afviste 
han  denne  Titel  og  bad  om  den  simple  Grevetitel,  men 
Frederike  omtalte  han  derimod  som  »Dronningen«.  Han 
tog  ikke  til  Karlsruhe,  fordi  han,  som  han  forklarede  Ge- 
sandtens Frue,  ikke  kunde  meddele  Dronningen  nogen  god 
Nyhed,  udbad  sig  et  Kort  for  at  studere  Vejen  til  Basel, 
og  da  Postmesteren  vilde  give  ham  et  Forspand  paa  fire 
Heste  i  Steden  for  tre,  anmodede  han  Selby  om  at  lade 
dette  omændre,  da  han  maatte  se  at  spare.  Efter  et  Ophold 
paa  halvanden  Time  tog  han  paa  hjærteligste  Vis  Afsked 
fra  den  dybt  bevægede  Familie. 

Allerede  i  Oktober  1811  hørte  man  tale  om  et  Skils- 
missebrev, Gustav  Adolf  havde  sendt  Dronningen,  dog  paa- 
fulgte Skilsmissen  forst  den  17  de  Februar  1812.  Den  be- 
synderlige Mand  spekulerede  paa  et  nyt  Ægteskab. 

Den  1ste  Maj  1812  indtraf  han  som  »Greven  af  Got- 
torp« i  Wien,  og  i  det  han  stadig  ansaa  sig  som  dansk 
Undersaat,  steg  han  af  hos  den  danske  Sendemand,  Grev 
Lewetzow;  han  lod  sig  melde  som  Undersaat  og  Slægtning 
af  hans  danske  Majestæt,  og  efter  de  sædvanlige  Hilsener 
udtalte  han  det  Ønske  at  bo  hos  Lewetzow.  Forgjæves 
protesterede  denne  herimod  og  kaldte  sit  Hjem  alt  for  lille 
og  upassende  for  et  sligt  Besøg,  Greven  af  Gottorp  gav  ikke 
efter  og  tog  et  Værelse  i  Besiddelse.  Han  gik  meget  ud 
at  spasere,  stadig  i  Følge  med  Lewetzow.  Efter  gammel 
Skik  og  Brug  samledes  den  fine  Verden  i  Prateren  den 
første  Søndag  i  Maj,  Kejserinden  og  Ærkehertugerne  gave 
Møde,  Greven  af  Gottorp  med  Lewetzow  kjørte  ogsaa  der  hen, 
og  med  bin  uhyre  trekantede  Hat  fængslede  han  næsten 
udelukkende  Spaseregængernes  Opmærksomhed,  thi  Alverden 

bar  ellers  runde  Hatte.  Fra  Wien  sendte  han  i  sin  store 
Nød  en  Tjener  til  Danmark  for  at  tilbyde  Kongen  Resten 
af  sine  Brillanter  mod  en  Livrente  og  en  stor  Diamant  for 
40,000  Thaier  (110,000  Kroner);  men  til  hans  Fortvivlelse 
afviste  Frederik  VI.  dette  Tilbud. 

Den  9de  Maj  forlod  »Greven  af  Gottorp«  Kejserstaden 
og  rejste  til  Herrnhut;  han  vilde  spørge  de  ældstes  Kolle- 
gium, om  han  uden  Fare  for  sin  Sjæls  Frelse  kunde  indgaa 
nyt  Ægteskab,  saa  længe  Dronningen  levede.  Han  paatænkte 
at  lade  sig  optage  blandt  Herrnhuterne,  men  disse  afsloge 
Anmodningen  under  det  Paaskud,  at  de  slet  ikke  kunde 
træde  i  Forbindelse  med  kronede  Hoveder.  Som  dansk 
Undersaat  bad  Greven  Frederik  VI.  om  Tilladelse  til  sit 
andet  Ægteskab  uden  dog  at  navngive  sit  Hj ærtes  Dame; 
hans  Øje  var  nemlig  faldet  paa  en  Pige,  der  opholdt  sig 
hos  Herrnhuterne,  Grevinde  Einsiedel,  en  Søster  til  den 
sachsiske  Sendemand  i  Paris,  men  hun  afviste  hans 
Frieri.  Gustav  Adolf  skyndte  sig  derpaa  fra  Herrnhut  og 
steg  den  22de  Juni  Kl.  2  om  Natten  pludselig  af  hos  den 
danske  Sendemand,  Grev  Luckner,  mei^  kjørte  allerede 
samme  Formiddag  bort  til  Teplitz,  kom  strax  tilbage  til 
Luckner  og  rejste  atter  bort  efter  et  Par  Timers  Ophold, 
i  det  han  forklarede  Luckner,  at  han  forst  maatte  til  Basel 
for  at  bringe  en  Sag  af  største  Vigtighed  til  Ende,  inden 
han  tog  Ophold  i  Teplitz,  thi  hans  Læge  havde  befalet 
ham  under  Kuren  at  holde  sig  fuldstændig  i  Ko.  Fra  Tep- 
litz kom  han  atter  til  Wien  for,  som  det  hed  sig,  at  begive 
sig  til  Jerusalem  og  her  fæste  varig  Bo;  men  denne  Plan, 
han  længe  havde  baaret  paa,  bragte  han  dog  aldrig  til 
Udførelse.  I  Februar  1813  passerede  han  Dresden  for  paa 
ny  at  gaa  til  Wien. 

Som  »Prins  af  Holsten«  afventede  han  fra  den  30te 
Juni  1813  den  danske  Konges  Tilladelse  til  at  bosætte  sig 
i  hans  Lande.  Selby  havde  indrømmet  ham  Bolig  hos  sig, 
og   Kongen  af  Westfalens   Ministre,    Greverne    Siméon    og 

Fiirstenstein ,  gjorde  ham  snart  deres  Opvartning;  sidst- 
nævnte forsikrede  ham  om  Kong  Jéromes  deltagende  Med- 
følelse og  tilbød  ham  Hjælp  af  enhver  Art,  men  Exkongen 
afslog  alle  Tilbud  med  rørt  Deltagelse.  Han  tog  sig  Spa- 
sereture, kom  i  Theatret,  men  aflagde  kun  Besøg  hos 
Fiirstenstein;  hans  Klædning  var  i  høj  Grad  tarvelig,  og 
han  gik  kun  ud  med  Sporer.  Fuld  af  Interesse  for  ham 
underholdt  Kong  Jérome  sig  længe  med  Baronesse  Selby 
og  dadlede  særlig  hans  utilgivelige  Skilsmisse;  men  da 
Selby  dristede  sig  til  at  sige  sin  Gjæst,  at  han  gjorde  bedst 
i  at  leve  sammen  med  Dronningen,  blev  han  ærgerlig,  paa- 
stod  at  have  gode  Grunde  til  den  uigjenkaldelige  Skilsmisse 
og  dadlede  ogsaa  det  badensiske  Hofs  Holdning.  Han  saae 
lidende  ud,  var  ofte  adspredt  og  skiftede  idelig  Lune. 
Efterhaanden  søgte  han  atter  Selskabelighed,  drak  hver 
Aften  Te  hos  Fru  v.  Selby  og  deltog  i  Samtalen,  naar  der 
var  Selskab,  men  tog  kun  engang  til  Fest  hos  den  øster- 
rigske  Sendemand,  Baron  Schall,  hvem  han  havde  kjendt  i 
længere  Tid.  Han  bedaarede  alle,  foredrog  med  Lethed  en 
Mængde  aandrige  Anekdoter  og  spillede  samme  Aften  Skak 
med  den  hessiske  Sendemand  Morainville ;  han  fortalte  ham, 
at  hans  berømte  Slægtning  Karl  XH.,  hvis  eneste  Adspre- 
delse var  Skak,  altid  ombyttede  Kongens  og  Dronningens 
Roller,  satte  Dronningen  mat  og  paastod.  at  en  saa  under- 
ordnet Rolle  bag  Dronningen  kun  kunde  være  tilfalden 
Kongen  ved  en  Fejltagelse.  Gjentagne  Gange  talte  han 
med  Kjærlighed  om  Czar  Paul,  men  meget  sjælden  om 
Alexander,  hvem  han  bebrejdede  ikke  at  have  været  nogen 
god  Søn  og  at  have  givet  sit  Samtykke  til,  at  Pauls  Billede 
fjærnedes  fra  Raadhuset  i  Riga.  Hans  Jævnhed  og  Sand- 
druhed gjorde  det  dybeste  Indtryk  paa  Morainville,  hvis 
Begejstring  gav  sig  Luft  i  følgende  Udbrud:  »Den  Straa- 
stol,  hvorpaa  denne  Fyrste  sidder  saa  beskedent,  indgyder 
mig  en  hellig  Respekt.« 

I  Kassel  vandt   den  detroniserede    Vasaætling  (!)    alles 

Hjærter;  Folk  følte  sig  grebne  af  en  uvilkaarlig  Vemod, 
naar  han  i  Theatret,  eller  hvor  man  ellers  saae  ham, 
pludselig  sank  hen  i  Drømmerier  og  begyndte  at  græde. 
Frederik  VI.  lod  hans  gjentagne  Tilbud  om  at  gaa  i  dansk 
Tjeneste  ubesvarede,  fremkom  ikke  med  nogen  Indbydelse 
om  at  bosætte  sig  i  Holsten,  Dynastiet  Gottorps  Vugge,  og 
æggede  ved  denne  sin  Tilbageholdenhed  Gustav  Adolf  i  den 
Grad,  at  han  sendte  Kongen  Elefantordenen  tilbage.  Rast- 
løs flakkede  han  nu  omkring  til  sin  Død,  7de  Februar  1837 
i  St.  Gallen. 


s  a  r  d  e  s.  *) 


i  Smyrna  havde  jeg  det  Held  at  stifte  Bekjendtskab 
med  Hr.  Ussing,  en  anset  dansk  Arkæolog,  som  havde 
anstillet  Studier  i  Grækenland.  Vi  traf  Aftale  om  en  Tur 
til  Sardes  for  at  lære  at  kjende  de  eneste  avthentiske  hi- 
storiske Vidnesbyrd  fra  denne  Lydiens  gamle,  berømte 
Hovedstad;  disse  Vidnesbyrd  ere  dens  Beliggenhed  og  nogle 
faa  Ruiner. 

Humann,  den  berømte  Opdager  af  Fundene  i  Pergamum, 
gav  os  en  Anbefaling  til  Direktøren  for  Jærnbanen  Smyrna- 
Alascher,  og  denne  forsynede  os  atter  med  et  Brev  til  Sta- 
tionsforstanderen i  Sart. 

Det  er  en  besynderlig  Tanke  at  skulle  kjøre  paa  Jærn- 
bane  til  Efesus  eller  Sardes,  til  disse  gamle  Byer,  der  ere 
hyllede  i  saa  stor  en  mythisk  Nimbus,  at  vi  hjemme  næsten 
tro,  at  de  ligge  i  Fablernes  Land  og  kun  kunne  naas  under 
store  Besværligheder.  Saaledes  var  det  ogsaa  Tilfældet  paa 
Chandlers  Tid  og  endnu  længe  efter  ham;  vi  ere  imidlertid 
mere  heldige,  thi  Granskningens  flærneste  Maal  rykke  os  nu 
ganske  nær  som  Jærnbanestationer. 

Et  engelsk  Selskab  i  Smyrna  har  bygget  tvende  Baner ; 
den   ene    fører  over  Efesus  (Ajasaluk)    ned  i  Kaystros*s  og 

Mæanders  Dalomraader  til  Aidin,  det  gamle  Tralles,  den 
anden  gjennem  den  lydiske  Hermos's  Slette  til  Alascher, 
Selevkidernes  Piladelfia. 

Banegaarden  til  Sardes  ligger  i  Armenierkvarteret,  ikke 
langt  fra  Karavanebroen.  Toget  farer  snart  hen  over  Meles, 
ved  hvis  Bredder  Kretheis,  efter  Smyrnæernes  Sagn,  fødte 
Homer;  Meles  er  ved  Smyrna  en  ussel,  smudsig  Bæk,  en 
ynkelig  Kilde  for  den  guddommelige  Digters  Sange.  Vi 
kjørte  langs  Bugten,  hvis  Skraaninger  paa  denne  Kant  ere 
dækkede  med  Frugthaver,  Villaer  og  Smaaflækker,  af  hvilke 
Burnabat  maa  kaldes  et  sandt  Paradis.  Man  faar  her  en 
Anelse  om,  hvad  det  pragtfulde  Smyrna,  Joniens  Dronning, 
har  været  under  sin  Blomstring,  paa  Kejser  Hadrians  og 
Sofisterne  Polemos's  og  Aristides's  Tider. 

Til  højre  beholder  man  Pagus  med  det  genuesiske 
Kastel  paa  sin  Tinde,  medens  vi  i  en  stor  Kurve  kjøre 
omkring  Sipylos,  der  rager  frem  over  Golfen  som  et  Værn 
for  Asien;  Bjærgets  Former  ere  saa  vilde  og  dristige,  dets 
Udseende  saa  barskt  og  alvorligt  og  dets  Farve  saa  mørk  og 
sort,  at  det  ganske  svarer  til  Aanden  i  de  Myther,  som  høre 
hjemme  dér.  Gammel-Smyrna  (Naulochon)  laa  engang  hist 
paa  Sydskrænten  mod  Havet,  hen  ad  Burnabat  til,  og  Sipylos 
var  den  frygiske  Gudsmoders  Sæde,  Scenen  for  Niobes 
Kvaler  og  Tantalidernes  Herskersæde.  Mange  Rester  af 
Klippebygninger,  ogsaa  Kæmpehøje  (Tumuli)  findes  her 
endnu;  en  af  de  sidste  har  Texier  vilkaarlig  kaldet  Tanta- 
lus's  Grav;  ogsaa  Pelops's  Trone,  hvorom  Pausanias  har  en 
Beretning,  vil  han  have  gjenfundet.  Sipylos-Mythen  har 
indvævet  sig  i  Atridernes  Stamsagn,  og  Herodot  lader  endnu 
Storkongen  Xerxes  mindes,  at  Frygeren  Pelops,  en  Træl  af 
hans  Forfædre,  har  underkuet  Hellenerne,  saa  at  deres  Land 
endnu  bærer  hans  Navn. 

Fra  Golfen  bøjede  vi  ind  i  den  store  Alluvialslette,  som 
er  Hermos's  Delta,  en  øde  Strandegn,  der  mindede  mig  om 
Jordansørkenen.     Enkelte  Baade  oplivede  Floden,  og  hvide 

Saltdynger  staa  som  Tumuli  ved  den  gule  Strandbred. 
Nord  for  Hermos's  Munding  ved  den  inderste  Del  af  Bugten 
fik  vi  Øje  paa  den  Strandbred,  bvor  Grækerne  grundlagde 
det  blomstrende  Fokæa,  paa  Joniens  yderste  Landpynt; 
den  Dag  i  Dag  lever  den  gamle  Koloni,  som  bekjendt, 
endnu  i  sin  Datterby  Marseille.  Længere  mod  Nord  laa 
Kyme,  maaske  Hesiods  Fædrenestad  og  Moderbyen  for  det 
italienske  Kumæ.  Mod  Syd  vilde  vi  kunne  naa  de  øde 
Pletter  for  andre  Grækerkolonier,  t.  Ex.  Klazoraenæ,  Kolo- 
fon, Efesus,  Magnesia  ved  Mæander  og  Milet. 

Trods  Homers  nationale  Sange  var  Joniens  Kultur  ikke 
ren  hellenisk,  men  gjennemtrængt  af  et  Pust  fra  Asien. 
Paa  de  velsignede  Kyster  af  dette  Hav,  som  forbinder 
Vesterleden  med  Østerland,  paa  de  frugtbare  Øer  fra  Rhodos 
nord  paa  til  Hellespont  og  Pontos  har  den  hellenisk-asiatiske 
Dannelse  blomstret  i  talløse  Sorepubliker,  medens  der  indad 
Fastlandet  til  laa  ældgamle  Riger  som  Lydien,  Mysien  og 
Frygien,  hvis  Folkestammer,  Sprog  og  Historie  for  os  ere 
hyllede  i  Mørke.  De  græske  Kolonier  modstode  længe 
Trykket  fra  disse  Folk,  indtil  de  bukkede  under  for  Irans 
Persere,  dog  kun  for  at  blomstre  op  til  fornyet  Herlighed 
under  Alexander,  Selevkiderne  og  Romerne.  Nu  har  Tyrken 
forvandlet  alt  til  en  Ørk. 

Sipylos's  Masse  taber  sig  i  det  fjærne;  mod  højre 
skraaner  Bjærget  ned  til  lavere  Højdedrag ;  Landskabets  Kultur 
tager  atter  til;  Plantninger  af  Figentræer  og  Haver  bebude 
Nærheden  af  en  større  By;  det  er  Menemen,  en  vigtig  Op- 
lagsplads for  Varetogene  til  Smyrna;  det  ser  ud  til  at  være 
en  velhavende  Stad  med  sin  græske  og  muhamedanske  Be- 
folkning. Snart  efter  at  have  faaet  Byen  bag  sig  kjorer 
man  ind  i  en  snæver  Bjærgdal,  gjennem  hvis  rødlige  Trakyt- 
masser  Hermos  presser  sig  sammen  til  en  brusende  Strøm. 
Med  Møje  skaffede  man  her  Plads  for  Jærnbanen;  Flodens 
Bredder  prange  med  den  yppigste  Flora,  og  Egeskove  be- 
skygge  delvis  Toppene   over   den.      Vi  kjørte  en  halv  Mil 

gjennem  denne  Snævring;  den  er  ikke  saa  storslaaet  som 
Veronas  »Klauser«,  men  hvad  disse  ere  for  Lombardiet,  har 
Hermospasset  været  for  Jonien,  Lydiernes  og  andre  Folke- 
slags Udfaldsport  mod  Kystlandskaberne. 

Da  vi  kom  ud  af  dette  Pas,  laa  en  vid,  foraarsgrøn 
Slette  for  os;  til  højre  knejsede  Sipylos,  Manissa-dagh, 
til  venstre  viste  sig  i  det  fjærne  lavere  Bjærgstrøg,  som 
skille  Hermos's  Omraade  fra  Kaikos  og  Pergamons  Enge. 
Sletten  fortsættes  mod  Øst  og  Nordøst,  hvor  Frygios  eller 
Hyllos  strømmer  til  Hermos.  Disse  herlige  Flader,  i  gamle 
Dage  Lydiens  Kornkamre  og  Græsgangene  for  de  lydiske 
Heste,  ere  nu  til  Dags  vidt  og  bredt  forvandlede  til  Sump- 
land, delvis  dog  endnu  dyrkede  som  Marker.  Her  findes 
mange  Bomuldsplantninger,  mange  Oliven-  og  Frugthaver; 
Druen  ranker  sig  her  op  nd  lave  Rørstængler. 

Landsbyer  komme  til  Syne,  Lerhytter,  de  fleste  med 
høje  Tag  af  Rør,  enkelte  af  røde  Teglsten.  Paa  en  Vej 
saae  vi  en  Karavane  af  flere  end  halvfjerdsindstyve  Kameler 
skridte  frem,  alle  i  én  lang  Række  og  forbundne  ved  en 
Line;  ligesom  i  Syrien  indtager  ogsaa  her  en  Rytter  paa 
et  Æsel  Spidsen  af  Karavanen.  Vi  naa  Manissa,  det  gamle 
Magnesia  ved  Sipylos,  Pausanias's  Fødeby;  det  er  intet 
Under,  at  der  langs  disse  store  Samfærdselsveje  fødtes  be- 
rømte Geografer,  Oldgranskere  og  Historieskrivere,  t.  Ex. 
Pausanias,  Strabo  i  det  nærliggende  Tralles,  Herodot  i 
Halikarnassos,  Eforos  i  Kyme  og  Hekatæos  i  Milet. 

Magnesia  var  en  af  de  tyrkiske  Sultaners  Hovedstæder, 
før  de  erobrede  Konstantinopel,  og  er  endnu  en  folkerig 
Stad  paa  omtrent  40,000  Lidbyggere.  Over  Haver  og  Lunde 
af  Kypresser  hæve  sig  slanke,  hvide  Minaretter,  grønne 
Kupler  og  sorte  Husmasser ;  Vrimlen  fra  Gaderne  forplanter 
sig  lige  til  Kløfterne  af  Sipylos,  hvis  stejle,  tre  Tusende 
Fod  høje  Yægge  rage  umiddelbart  op  'over  Staden  og  dens 
byzantinske  Slot. 

Pashaen  holdt  netop  Mønstring  over  sine  Rytterskarer, 
der  havde  samlet  sig  paa  Fællederne  uden  for  Staden,  og 
det  hele  afgav  et  krigerisk  Skue  i  Orientens  brogede  Farver. 
Da  Magnesia  altid  var  Nøglen  til  den  Karavane-  og  Mili- 
tærvej, som  førte  forbi  Sipylos  til  de  helleniske  Havne, 
have  alle  Krigerskarer  maattet  kæmpe  om  dette  Pas,  naar  de 
vilde  sætte  sig  i  Besiddelse  af  hine  Adgange  til  Havet  og  det 
indre  Asien.  De  lydiske  Herskere  erobrede  Staden,  og  her 
lejrede  sig  senere  Persere,  Grækere  og  Makedoniere,  Selev- 
kidernes  Hære  og  Roms  Legioner.  Ved  Magnesia  afgjordes 
ogsaa  Asiens  Skæbne;  thi  paa  denne  Slette  brød  Scipionerne 
i  Aar  190  Antiokus  den  stores  Magt. 

Ældgamle  Syrerkonger  have  i  Sipylos's  Omegn  efterladt 
sig  Mindesmærker,  nemlig  Klippeskulpturer  i  Lighed  med 
dem,  man  har  fundet  ved  Nahr-el-Kelb  ved  Beirut  og  andre 
i  Frygien,  Lykaonien  og  Kilikien,  og  som  til  Hobe  ere 
prægede  af  den  babylonisk-ægyptiske  Kunstform.  Herodot 
fortæller  om  tvende,  i  Klippen  indhugne  Reliefer,  som  han 
tillægger  Sesostris,  og  som  skulle  findes  paa  Vejen  fra 
Efesus  til  Fokæa  og  mellem  Sardes  og  Smyrna.  Det 
ene  er  blevet  opdaget  ved  Nymfæon  paa  Vejen  til  Sardes, 
og  Læseren  kan  finde  en  Af bildning  hos  Texier:  »Descrip- 
tion  de  l'Asie  mineure«  vol.  IL,  pi.  132;  det  andet  har 
Humann  fundet  i  Aaret  1875.  Begge  Billeder  har  man 
først  antaget  for  Mindesmærker  fra  en  ægyptisk,  senere  hen 
fra  en  assyrisk  Erobring  af  Lilleasien,  og  sluttelig  har  man 
henført  dem  til  Folket  Cheta  (Hetiterne),  der  længe  før 
Assyrerne  havde  udstrakt  sit  Herredømme  fra  Kølesyrien 
til  Lilleasiens  Have.  Denne  Opfattelse  hylder  Sayce,  og  til 
ham  have  nye  Forskere  sluttet  sig,  t.  Ex.  Fritz  Hommel 
(»Die  Semiten  und  ihre  Bedeutung  fur  die  Kulturgeschichte«) 
og  Eduard  Meyer  (»Geschichte  des  Altertums«). 

I  Fjældlandskabet  nord  for  Magnesia,  og  ikke  efter 
Texier  i  Gammel-Smyrna,  have  Stark  og  andre  rejsende 
søgt  Stedet   for  Tantalidernes   ældgamle  Stad   Sipylos  eller 

Tantalis.  Humann  har  ogsaa  sammesteds  fundet  en  A kro- 
polis med  Klippebygninger  og  har  troet  at  have  opdaget 
Pelops's  fabelagtige  Trone. 

En  god  Mils  Vej  fra  Magnesia  hænger  paa  en  stejl 
Bjærgvæg  den  hemmelighedsfulde  Klippedannelse,  som  skal 
fremstille  den  antike  Mater  dolorosa,  den  forstenede  Tantalus- 
datter  Niobe;  Humann  havde  udpeget  for  os  det  Punkt, 
hvor  fra  Billedet  maatte  blive  synligt,  saa  snart  vi  havde 
naaet  en  Bro;  thi  Jærnbanen  gaar  ganske  tæt  op  til 
Klippen,  hvor  den  kolossale  Figur  er  indmejslet  i  en  Højde 
af  ;-300  Fod.  Dog  den  ærværdige  Niobe  blev  for  os  et 
gaadefuldt  Fantom.  Homer  er  den  første,  som  omtaler 
Niobestenen  (II.  XXIV.,  602  og  flg.): 

Hist  paa  Fjældet  etsteds  blandt  Sipylos's  ensomme  Klipper, 
Hvor,  som  man  siger,  til  Hvile  de  hellige  Nymfer  sig  lægge, 
Naar  de  har  sprunget  i  Dans  omkring  den  Flod  Akelois, 
Sørger  hun  end  over  Gudernes  Straf,  skjønt  Sten  hun  er  vorden. 

Pausanias  udtaler  sig  saalunde  (L,  23,3):  »Denne 
Niobe  har  jeg  selv  set,  da  jeg  besteg  Sipylos's  Bjærgmasse. 
Betragtet  i  Nærheden  er  det  en  brat  Klippe,  som  i  det  hele 
taget  ikke  har  Skikkelse  af  en  Kvinde,  end  sige  da  af  en 
sørgende;  naar  man  imidlertid  fjærner  sig  lidt,  tror  man  at 
se  en  grædende  Kvinde  i  Sorg«.  Ogsaa  senere  rejsende, 
t.  Ex.  Prokesch ,  have  antaget  denne  Klippefigur  for  et 
Naturspil,  medens  andre  gjendrive  denne  Antagelse.  En 
Kilde  skal  risle  ned  over  Figurens  Hoved,  saa  at  dens  Ansigt 
er  udvasket,  men  man  skal  dog  kunne  skjelne  en  20  Fod  høj 
siddende  Figur,  der  med  raa  Kunst  er  indmejslet  i  en 
Niche  paa  den  afglattede  Klippevæg.  I  sit  Værk  »Niobe 
und  die  Niobiden«  har  Stark  gjengivet  et  Billede  af  Figuren 
efter  Stewart:  »Description  of  some  ancient  monuments 
still  existing  in  Lydia  and  Phrygia«,  og  i  denne  plumpe 
Kolos  vil  han  se  et  Værk  fra  den  ældste  helleniske  Op- 
fattelse, staaende  paa  Grænsen  mellem  den  græske  og  lille- 
asiatiske Kunst. 

Lige  over  for  Niobeklippeii  har  Dennis  i  Aaret  1880  i 
en  Niche  opdaget  mærkværdige  Hieroglyftegn  og  gjengivet 
dem  i  »Proceedings  of  the  Society  of  Bibi.  Archeology«, 
Januar  1881;  Hommel,  hvem  jeg  skylder  denne  Meddelelse, 
holder  Hieroglyferne  for  hetitiske.  Sandsynligvis  skjuler 
Sipylos  endnu  talløse  uopdagede  Dokumenter  fra  Lilleasiens 
Forhistorie;  dens  vilde  Klippelabyrinter  ere  kun  flygtig 
gjennem forskede  i  Udkanterne,  men  ellers  i  det  hele  taget 
stadig  et  terra  incognita. 

Naar  man  kommer  til  Stationen  Kassaba,  er  den  lydiske 
Slette  bleven  bredere,  Sipylos  er  traadt  tilbage,  og  til  hejre 
viser  sig  Tmolos's  store  Bjærgmasse,  paa  hvis  Skrænt  det  gamle 
Sardes  var  beliggende.  Paa  venstre  Haand  er  Hermos  næsten 
stadig  synlig  mellem  lavt  Krat,  medens  Sletten  omtrent  er 
træløs;  Bøfler,  Kameler,  Heste  og  Hornkvæg  græsse  rundt 
omkring,  og  mange  Storke  oplive  Moserne  langs  Flod- 
bredderne. 

Mellem  Organlu  og  Achmedlu,  den  sidste  Station  før 
Sardes,  overraskes  vi  af  en  sælsom  Fremtoning;  hinsides 
Floden  dukke  mange  kegleformige  Høje  frem.  aabenbart 
dannede  ved  Kunst,  større  og  mindre,  alle  grønne  og  græs- 
klædte eller  fremvisende  gule  Sandfurer,  hvor  Græsvæxten 
mangler.  En  enkelt  rager  frem  blandt  dem  som  et  Bjærg; 
dette  er  Sardes's  Kongegrave,  som  Strabo  har  beskrevet, 
den  lydiske  Dødestad,  af  Tyrkerne  kaldet  Bin-Tepe,  de 
tusende  Høje. 

Vi  kom  tæt  forbi  en  af  disse  Tumuli,  der  ligger  adskilt 
fra  hin  Dødestad,  og  snart  saae  vi  Sardes  ligge  foran  os. 
En  lille  Stationsbolig,  et  Kaffehus,  et  Par  Lerhytter,  et 
Poppelkrat  ved  en  Bæk,  som  maa  være  den  guldførende 
Paktolus.  Dette  er  omtrent  alt,  hvad  der  nu  til  Dags  re- 
præsenterer Krøsus's  verdensberømte  Stad  og  gaar  under 
Navnet  Sart.  Magnesia  er  endnu  stadig  en  anselig  By, 
paa  Bfesus's  Kuiner  staar  dog  en  tyrkisk  Landsby,  men 
Lydiens  Hovedstad  er  som  skyllet  bort  af  Jordens  Overflade. 

Paa  dens  øde  Marker  græsse  Faar  og  Kameler,  og  mellem 
sparsomme  Ruiner  have  Turkomanerhyrder  opslaaet  deres 
Telte. 

Stationsforstanderen,  en  ung  Englænder,  forklarede  os, 
at  Feberluften  gjorde  Sart  ubeboelig,  hvorfor  han  kun  op- 
holdt sig  her  i  sin  Tjenestetid,  men  om  Natten  tog  tilbage 
til  Kassaba.  Han  overgav  os  til  sin  Kavas.  en  ung  Turk- 
oman  med  den  skjenneste  Athletfigur,  og  denne  anviste  os 
til  Bolig  et  lille,  fuldkommen  nøgent  og  tomt  Værelse.  Vi 
havde  forsynet  os  med  Levnedsmidler  for  tvende  Dage, 
spiste  Frokost  i  vort  V^ærelse,  tog  derpaa  en  Fører,  som 
forstod  en  Smule  Græsk,  og  begyndte  vor  Vandring,  først 
til  Kybeletemplet,  senere  til  Akropolis. 

Stationsbygningen  staar  endnu  ved  Randen  af  Hermos- 
sletten,  og  denne  hæver  sig  her  fra  lidt  efter  lidt  mod  Syd 
til  Bjærgterrasserne.  I  Baggrunden  knejser  Tmolos,  en 
mægtig  Alpekjæde,  hvis  Tinder  ere  hyllede  i  let  Sne;  den 
danner  Vandskjellet  mellem  Hermos's  og  Kaystros's  Flod- 
omraader.  Strabo  kalder  det  »vinrige«  Tmolos  et  lyksaligt 
Bjærg  og  fortæller,  at  Perserne  her  oppe  havde  indrettet  et 
Sæde  af  hvid  Sten  for  at  kunne  skue  ud  over  Kaystros's 
vidtstrakte  Slette.  Perserne  vare  Venner  af  Naturen,  og 
rimeligvis  har  deres  »Belvedere«  paa  Tmolos  dannet  et 
Sidestykke  til  Pelops's  Trone  paa  Sipylos,  hvor  fra  Tantaliderne 
kunde  overskue  deres  Rige. 

Hen  imod  Sardes  skyder  Bjærgmassen  tvende  parallele 
Udløbere  frem  i  Forgrunden,  tvende  hinanden  paafaldende 
lige  Bjærgpyramider  af  sælsom  fantastisk  Form  og  Udseende. 
Op  i  Luften  strække  sig  de  skarpe  Horn,  som  glimre  i  gule, 
røde  og  mørke  Farver,  og  de  falde  brat  ned  med  stejle 
Yægge,  medens  Siderne  delvis  ere  beklædte  med  Plantevæxt 
lige  op  til  Spidsen.  Gjennem  en  dyb,  skovrig  Kløft  strømmer 
Paktolos  hen  mod  Hermos.  Den  besynderligst  formede 
Kegle  har  paa  venstre  Side  —  naar  man  vender  sig  mod 
Syd  —  tvende  Spidser    og   hæver  paa  sin   Tinde   de  højt 

mod  Himlen  ragende  Ruinrester  af  Sardes's  Akropolis; 
dybt  under  Borgen  og  ned  ad  Skrænten  bredte  Staden  sig 
engang  trinvis  paa  murede  Terrasser. 

De  nordlige  Skrænter  af  denne  Borgtinde  frembyde 
kun  øde  Strækninger  med  enkelte  spredte  Ruiner.  Neden 
for  strækker  sig  en  Karavanevej,  maaske  en  gammel  Mili- 
tærvej, Levninger  af  Kongevejen  fra  Sardes  til  Suså.  Vi 
gik  over  den  og  kom  ud  paa  en  højt  liggende  Terrasse,  hvor 
vi  fandt  betydelige  Ruiner,  Forsamlingsstedet  for  mange 
Storke.  I  Sardes  som  i  Efesus  er  Storken  Ruinernes  Fugl; 
den  bygger  gjærne  Rede  paa  fremragende  Piller  af  Vand- 
ledninger og  andre  Mure.  Ogsaa  her  er  den  en  Trækfugl. 
I  sin  Dagbog  over  sine  mangeaarige  Udgravninger  i  Efesus 
har  Wood  optegnet  Storkens  Ankomst  sammesteds,  Begyn- 
delsen af  Marts,  det  Tidspunkt,  da  de  undertiden  allerede 
indtræffe  i  Nordtyskland.  Paa  Trojas  Slette  saae  Schlie- 
mann  de  første  Storke  den  17de  Marts. 

De  omtalte  Ruiner  bestaa  af  en  lang  Række  Hvæl- 
vinger af  romersk  Konstruktion  og  af  høje,  delvis  opret- 
staaende  Mure  paa  et  Fundament  af  Kalkstenskvadre ;  af 
Grandridset  kan  man  skjelne,  at  det  er  Resterne  af  et 
Stadium;  i  Grotterne  fandt  vi  Turkomanfamilier,  forvildede, 
røvensk  udseende  Mennesker. 

Vor  Fører  viste  sig  ubrugelig;  ved  hans  Fejl  forsømte 
vi  at  besøge  det  nærliggende  Theater,  hvis  Halvrunding  er 
synlig  i  Klippeskrænten;  de  amfitheatralske  Sæder  ere  uden 
Beklædning;  Prokesch  anslaar  Diameteren  til  382  Fod, 
Stark  til  400  Fod. 

I  Steden  for  at  gaa  her  hen,  stege  vi  nedad  til  Ruinerne 
af  en  Bro  over  Paktolus.  Den  sagnrige  Flod  strømmer 
frem  af  Tmoloskløften  mellem  nøgne  Klippevægge,  som 
give  Plads  for  den  med  Kiselstene  dækkede  Flodseng:  den 
ser  saa  svindsottig  ud,  at  det  falder  vanskeligt  at  tro,  at 
den  med  sit  Guldsand  har  gjort  Lydiens  Konger  rige.  Paa 
Strabos  Tid   medførte    den   heller   ikke  Guld,    men  vi  maa 

dog  fæste  Lid  til  de  ^amle  Forfattere,  som  fortælle  om 
dens  Guldvaskerier.  Den  sande  Kilde  til  Sardes's  Rigdomme 
var  imidlertid  Bjærgværksdriften  i  Tmolos  og  andre  Bjærg- 
masser.  Strabo  selv  siger,  at  Gyges's,  Alyattes's  og  Krosus's 
Rigdomme  skreve  sig  fra  Lydiens  Bjærge  og  et  Sted  mellem 
Attarneus  og  Pergamon.  Fra  Gyges's  Tider  vare  Lydiens 
Skatte  et  Ordsprog.  Sardes  kaldes  hos  Æskylos  den  gyldne, 
som  Mykenæ  og  Orkomenos  hos  Homer;  i  hvert  Fald  var 
Frygien  og  Lydien  Vestasiens  ældste  Guldlande,  og  Fablen 
og  Historien  har  udtrykt  dette  i  Fortællingerne  om  Midas 
og  Krøsus.  Navnlig  var  Lydien  Oldtidens  Eldorado,  og 
her  blev  det  efter  fierodots  Paastand  først  opdaget  at  præge 
og  udmønte  Guldet. 

Ved  Paktolus's  Bred  ligger  en  tyrkisk  Kirkegaard  med 
hensmuldrede  Gravstene,  hvortil  man  har  anvendt  antikt 
Marmor;  Plataner  og  Popler  med  fint  Løv  danne  her  en 
lige  saa  skyggefuld  Lund  som  langs  Anio  ved  Longhezza. 
Bækkens  tvende  Bredder  ere  bare  og  øde;  Hyrdernes  sorte 
Filttelte  forhøje  det  melankolske  Indtryk,  og  Tmolosbjærg- 
massen  kaster  sine  mørkeblaa  Skygger  ud  i  dette  fantastisk 
formede,  dødsstille  Landskab. 

Hvor  langt  Staden  har  bredt  sig,  har  ingen  undersøgt. 
Da  Paktolos  efter  Herodots  Vidnesbyrd  gjennemstrømmede 
Torvet,  maa  Byen  ogsaa  have  strakt  sig  over  dens  venstre 
Bred.  Vi  stødte  paa  mange  Murrester,  aabenbart  af  romersk 
Oprindelse,  ligesom  Flertallet  af  Sardes's  Ruiner  i  det  hele 
taget  maa  være  romersk  eller  byzantinsk,  da  Staden  blev 
ødelagt  i  Aaret  17  eft.  Kr.  ved  et  af  de  frygteligste  Jord- 
skjælv  og  derpaa  gjenopført  under  Kejserne. 

Mægtige  Ruiner  ligge  paa  Bækkens  venstre  Bred ;  vi 
saae  kolossale  Søjlerester  af  brændt  Ler,  henstrakte  ved 
Siden  af  hverandre;  Kjærnen  af  et  mægtigt  ionisk  Kapitæl 
ragede  halvvejs  op  af  Jorden.  Længere  frem  traf  vi  en 
Gruppe    af  Lerhytter;    rasende  Hyrdehunde   styrtede   os   i 

Møde,  og  kun  med  Besvær  lykkedes  det  en  stor  Neger  at 
bringe  dem  til  Ro  med  Stenkast. 

En  Hyrdesti  ferte  os  nu  opad  til  Bjærgets  østlige 
Skrænt,  hvor  Sydsiden  af  den  rødlige  Klippepyramide  hævede 
sig  over  os  med  sine  frygtelige,  bratte  Akropolis-Vægge. 
Denne  Bjærgkegle  udskyder  her  en  kratbevoxet  Rod,  og 
Smaahøje  indeslutte  en  ensom  Dal  af  den  mest  ophøjede 
Stil,  men  samtidig  af  en  tiltalende  Ynde.  Tvende  høje 
Søjler  med  ioniske  Kapitæler  rage  i  Forgrunden  majestætisk 
og  højtidelig  op  i  Luften,  og  rundt  omkring  ligge  andre 
omstyrtede  blandt  kæmpemæssige  Marraorblokke,  begravede 
under  Urter  og  Blomster.  Dette  er  den  eneste  Tempelruin 
i  Sardes,  som  endnu  har  bevaret  plastisk  Form.  Man  tror, 
at  det  er  Levningerne  af  Kybeles  Tempel.  Den  frygiske 
Gudinde  for  Jorden  og  den  levende  Natur,  Gudernes  Moder 
Rhea  eller  Magna  mater,  blev  æret  i  Pessinus  og  Kyzikus, 
paa  det  trojanske  Idabjærg,  paa  Kreta,  men  især  i  Sardes 
og  paa  Sipylos.  Maaske  er  selve  Niobe  kun  en  Form  for 
denne  asiatiske  Isis. 

Hvor  stor  den  sardiske  Gudindes  Berømmelse  var  ogsaa 
hos  Grækerne,  fremgaar  af  Tragedien  »Filoktet«,  hvor 
Sofokles  lader  Koret  synge: 

„Bjærgmoder,  alnærende  Jord,  som  fødte  selv  Zevs, 
Du,  som  befrugter  med  Guld  den  vældige  Paktolus!" 

Tillægsordet  »vældig«  om  Paktolus  aftvinger  os  rigtig- 
nok et  Smil. 

Jeg  kjendte  disse  majestætiske  Ruiner  fra  et  Maleri  af 
Harald  Jerichau,  den  i  Rom  tidlig  afdøde  Søn  af  den  be- 
rømte Fru  Jerichau -Baumann.  Virkeligheden  bekræftede 
Kunstværkets  Sandhed;  men  hvad  forslog  Kunstværket  over 
for  denne  storslaaede  Natur?  Først  denne  tavse  Skueplads 
for  Lydiens  Historie,  nu  som  Hyrdeverden  sunken  tilbage  i 
Asiens  Barbari;  disse  vidunderlige  røde  Bjærgformer  til 
begge  Sider;  i  Baggrunden  den  ældgamle  Tmolos  med  sine 

gigantiske  Klippemasser,  hvis  Farvespil  fra  Guldgul  gled  over 
i  Lillatoner  og  blaasorte  Skygger;  sluttelig  i  tragisk  En- 
somhed disse  tvende  lysegraa  Søjler,  Sardes's  eneste  til- 
oversblevne Kunstlevninger. 

Et  sort  Hyrdetelt  var  oprejst  paa  den  grønne  Slette; 
Geder  klatrede  om  paa  Marmorruinerne;  Ringningen  af 
Klokkerne  omkring  Halsen  paa  de  græssende  Faar,  Lammenes 
Brægen  og  de  græssende  Kameler  spredte  over  denne  en- 
somme Bjærgdal  den  fortryllende  Stemning,  som  hviler  over 
en  asiatisk  Ruinidyl. 

Efter  Chandlers  og  Adlers  Angivelser  var  dette  ioniske 
Tempel  en  Dipteros  med  otte  Søjler  i  Fronten;  deres  Dia- 
metre for  neden  var  2  Metre;  Kannelurerne  ere  kun  an- 
tydede og  forblevne  ufuldendte.  Peysonel  saae  iAaret  1750 
endnu  sex  Søjler,  Chandler  i  1764  endnu  fem  staa  oprejste; 
i  Begyndelsen  af  vort  Aarhundrede  fandt  Cockerell  endnu 
tre,  men  allerede  i  Aar  1825  saae  Prokesch  kun  de  tvende 
endnu  tiloversblevne.  I  hver  af  dem  er  for  neden  boret  et 
dybt  Hul,  aabenbart  for  at  sprænge  dem  med  Krudt,  hvad 
dog  heldigvis  ikke  er  sket.  Kapitælet  paa  den  ene  Søjle 
har  forskudt  sig  som  Følge  af  et  Jordskjælv;  en  tredje  Søjle 
ligger  paa  Jorden,  men  dens  store  Sten  ere  skubbede  op 
over  hverandre,  som  man  kan  se  det  saa  hyppig  ved  Søjle- 
resterne i  Selinunt.  Af  Cella'en  er  intet  mere  tilbage,  og  i 
det  hele  taget  er  Ruinmængden  af  Arkitraver,  Søjler  og 
Frisestumper  paafaldende  ringe;  man  har  bortslæbt  dem  til 
Bygningsæmner. 

Ruinen  ligger  i  ringe  Afstand  fra  Paktolos,  og  Herodot 
har  udtrykkelig  angivet  Beliggenheden  af  det  sardiske  Ky- 
beletempel  saaledes,  at  det  laa  i  Nærheden  af  Staden,  som 
bredte  sig  ud  over  bemeldte  Flod.  Han  fortæller  (V.,  164 
0.  flg.),  at  Ionerne,  der  havde  rejst  sig  mod  Perserne,  fra 
Efesus  trængte  frem  gjennem  Kaystrosdalen ,  gik  over 
Tmolos  og  indtoge  Sardes,  dog  ikke  Borgen,  som  Artafernes 
hævdede.    De  stak  Staden  i  Brand,  den  ødelagdes  af  Dden, 

da  de  af  Teglsten  opførte  Huse  vare  tækkede  med  Straa; 
ogsaa  det  nærliggende  Kybele-Tempel  gik  op  i  Luer.  Den 
gamle  Helligdom  er  altsaa  ødelagt  499  f.  Kr.,  og  Gjenop- 
førelsen  kan  næppe  være  paabegyndt  før  Alexander  den 
store,  og  heller  ikke  den  Gang  blev  Templet  fuldført.  Ernst 
Curtius  anser  Fundamenterne  for  det  ældste  Fortidsværk, 
som  findes  i  Sardes,  hvorimod  Adler  af  Ruinens  Stil  slutter 
til  en  sen  hellenistisk  Tid,  og  Stark  ikke  engang  tror,  at 
det  er  Levningerne  af  Ky beles  Helligdom,  men  af  Olym- 
pieion,  som  Alexander  lod  opføre  inden  for  Borgens  Omraade. 
Vi  stege  op  mod  Akropolis.  Ligesom  Athens  Borg 
hænger  ogsaa  Sardes's  Borg  kun  paa  Sydvesthjørnet  sammen 
med  de  lavere  Bjærgstrøg,  medens  de  andre  Sider  falde 
brat  ned,  men  Grusmasser  have  mindsket  Skrænternes 
Stejlhed;  vi  fulgte  i  Begyndelsen  en  Hyrdesti  over  grønne 
Flader  og  gjennem  tæt  Krat  af  Arbutus,  Agnus  Castus, 
Oleander  og  Ilex;  senere  blev  Opstigningen  besværligere. 
Da  vi  vare  naaede  nær  op  til  Toppen,  saae  vi  et  Kastel  at 
hensraulrede  Mure  svæve  over  os  paa  den  bratte  Tinde: 
et  Aornos,  hvis  blotte  Syn  raaatte  vække  Svimmelhed ;  man 
kunde  fristes  til  at  tro,  at  det  ikke  havde  været  en  Borg 
for  Krigere,  men  en  Bolig  for  den  fabelagtige  Fugl  Grif, 
som  her  fra  rugede  over  Tmolos's  Guldskatte.  Borgmurene 
staa  paa  Bjærgtindens  blotte  Grund,  som  her  ikke  er  en 
Klippe,  men  Breccia  af  mørkerød  Jord,  fast  som  brændt 
Ler.  Besværlig  klavrede  vi  op  paa  Spidsen  og  kom  gjennem 
en  Murrevne  ind  i  Borgen,  hvis  indre  Rum  danner  en 
langagtig  Flade,  den  smalle,  over  Afgrunden  svævende 
Brøkdel  af  Borgtoppen,  som  Elementerne  have  sprængt. 
Græsset  groede  overalt,  og  ingensteds  viste  sig  Rester  af 
Bygninger  paa  nær  Fundamenterne  af  Taarnene.  I  Midten 
ligger  en  aflang,  af  Teglsten  muret  Fordybning,  sandsynligvis 
en  Cisterne.  Det  er  aabenbart  et  Jordskjælv,  man  maa  til- 
skrive det  Udseende,  den  vilde  og  brat  løsrevne  Borgtinde 
nu  til  Dags  har,  og  det  samme  gj ælder  om  Borgens  stærkt 

begrænsede  Fladerum;  dette  Jordskjælv  faldt  maaske  sam- 
tidig med  Tiberius's  Regering,  og  det  er  vel  ogsaa  det 
samme,  som  har  spaltet  Sipylos  og  Tmolos. 

De  nu  forfaldne  Borgmure  ere  opførte  af  smaa  Kalk- 
stenskvadre ;  ved  senere  byzantinske  Istandsættelser  har  man 
lappet  dem  sammen  af  antike  Brudstykker;  paa  mange 
Steder  saae  jeg  Søjlestumper  af  alle  mulige  Former  og 
Marmorarter,  kastede  paa  Kryds  og  tværs  over  hverandre, 
lige  saa  kaotisk  som  Tilfældet  er  med  Konstantinopels  Mure 
paa  Propontissiden.  Som  kostelige  Minder  fra  Sardes's 
helleniske  Tidsalder  er  der  i  Murenes  Stykværk  opbevaret 
nogle  græske  Marmorindskrifter.  Jeg  afskrev  en  enkelt, 
som  var  indmuret  ved  Porten;  det  er  n.  3470  i  Bockh's 
Corp.  In  ser.  graecar.  og  sat  over  en  ProvenQaler  Voco- 
nius.  Udbyttet  af  Sardes's  Inskriptioner  er  ikke  stort;  de 
skrive  sig  først  fra  den  romerske  og  byzantinske  Kejsertid. 

Sardes's  Borg,  der  laa  paa  den  utilgængelige  Bjærg- 
tinde,  i  en  Højde  af  900  Fod,  gjaldt  for  stormfri,  a/^ta/oc, 
som  Herodot  siger;  hverken  Kiramerierne  eller  Ionerne 
mægtede  at  storme  den;  men  ogsaa  den  havde  sin  Akilles- 
hæl, nemlig  det  Sted,  hvor  den  gamle  Kong  Meles  med 
Foragt  for  den  telmessiske  Seers  Spaadom  havde  undladt  at 
bære  Troldløven  omkring.  Her  stege  da  ogsaa  Kyros's 
Persere  op.  Da  Alexander  lejrede  sig  ved  Hermos,  fandt 
han  Borgen  omsluttet  af  en  tredobbelt  Murring  og  lige  saa 
stormfri  som  paa  Herodots  Tider;  men  Mithrenes,  Darius's 
Borgfoged,  lod  sig  skræmme  og  overgav  den  frivillig  til 
Makedonerkongen. 

Inden  for  Borgens  Omraade  laa  det  lydiske  Konge- 
palads. Q.  Curtius  og  Arrian  fortælle,  at  Alexander  af 
Glæde  over  Akropolis's  uventede  Overgivelse  her  vilde  rejse 
et  Tempel  for  den  olympiske  Zevs;  da  han  nu  søgte  en 
passende  Plads,  brød  et  Uvejr  løs  over  den  Del  af  Borgen, 
hvor  det  gamle  Kongepalads  havde  staaet,  og  i  det  han 
ansaa  dette  som  et  Guddomsvarsel,   befalede   han   at  opføre 

Zevstemplet  dér.  Lydiens  Satraper  have  rimeligvis  lige  til 
Alexanders  Tider  benyttet  Kongepaladset  som  Bolig,  og 
dette  vedvarede  endnu  Aarhundreder;  thi  Vitruvius  (II,  8) 
bemærker,  at  Sarderne  (paa  Avgustus's  Tid)  benyttede 
Krøsus's  Palads  som  Gerusia  o:  som  Asyl  for  gamle  Borgere. 
Den  berømte  romerske  Arkitekt  belærer  os  samtidig  om,  at 
dette  Palads  var  opført  af  brændte  Mursten,  ligesom  Atta- 
lidernes  i  Tralles  og  andre  store  Oldtidsbygninger  i  Asien, 
Grækenland  og  Italien. 

Vi  kunne  ikke  gjøre  os  nogen  Forestilling  om  de  arki- 
tektoniske Former  ved  dette  Kongeslot,  der  var  verdens- 
berømt ved  sine  æventyrlige  Guldrigdomme;  man  har  ingen- 
sinde paavist  nogen  Søjle  eller  udhugne  Friser,  ingen  lydisk 
Kongeskikkelse,  ingen  Sfinxer  eller  Tyrekolosser.  Allerede 
den  indskrænkede  Plads  paa  Borgtinden  har  ikke  tilstedet 
noget  af  de  mægtige  Anlæg,  som  Ninive,  Babylon  og  Ekba- 
tane  have  huset.  De  lydiske  Konger  opdyngede  Skatte, 
men  vare  ikke  byggelystne.  Herodot  forta^ller,  at  de  vilde 
vinde  Grækernes  Venskab  og  derfor  opbyggede  Templet  i 
Milet,  og  at  de  ogsaa  toge  Del  i  Opførelsen  af  den  efe- 
siske  Artemis's  Helligdom;  men  han  véd  intet  at  fortælle 
om  store  Bygningsværker  i  Sardes.  Naar  Lydiens  Hoved- 
stad endnu  et  Halvhundrede  Aar  efter  Krøsus's  Fald  for  største 
Delen  bestod  af  rørtækkede  Murstensbygninger,  kan  man 
heraf  slutte,  at  den  ikke  har  været  nogen  monumental 
By.  Foruden  Kongepaladset  og  Kybeles  Tempel  nævnes 
intet  sardisk  Mindesmærke.  Intet  Spor  af  gammellydiske 
Bygningsformer  har  overhovedet  holdt  sig  til  vor  Tid,  Tu- 
muli'erne  fraregnede.  Det  samme  gjælder  om  Kunsten  i 
det  hele  taget;  ingen  Oldtids  Skulptur  eller  Maleri,  som 
man  kunde  kalde  lydisk,  er  os  bekjendt. 

Hvis  man  af  denne  Mangel  paa  ethvert  Kjendskab  til 
og  enhver  Levning  af  Gammel- Lydiens  plastiske  Mindes- 
mærker tør  drage  en  Slutning,  har  dette  Folk  ikke  været  i 
Besiddelse   af  nogen   ideel  Kunstsans.     Lilleasiens  Grækere 

lærte  af  Lydierne  mangen  teknisk  Hemnaelighed ,  t.  Ex. 
Vævning  af  Tæpper,  Farvning  af  Klædemon  og  Prægning 
af  Guldmønter.  Nutidens  Granskning  antager,  med  rette 
eller  urette,  de  Lerkar  for  lydiske,  som  findes  i  Fønikiens 
Nekropoler,  og  som  Schliemann  ogsaa  har  fundet  i  Lev- 
ningerne fra  den  femte  forhistoriske  Kolonisation  i  Ilion  og 
har  kaldt  lydisk.  De  udplyndrede  Gravminder  i  Sardes  have 
hidindtil  ikke  leveret  den  historiske  Granskning  noget  Ma- 
teriale. Vi  vide  derfor  intet  om  Lydiens  kunstneriske 
Kultur,  men  vi  betvivle  ikke,  at  den  i  den  historiske  Tid 
har  staaet  under  Grækernes  Indflydelse.  De  kostbare  Fest- 
gaver, Mermnaderne  bragte  Apollo  i  Delfi  og  andre  hel- 
leniske  Templer,  vare  vel  altid  Værker  af  græske  Kunstnere ; 
den  deltiske  Blandingskumme  fra  Alyates  var  saaledes  et 
Arbejde  af  Glaukos  fra  Kios. 

Vi  skrede  videre  frem  langs  Akropolis's  Ryg  og  fandt 
endnu  mange  Murlevninger,  paa  et  Sted  ogsaa  en  muret 
Kanal,  hvis  afbrudte  Rester  nu  svæve  over  en  Afgrund. 
Borgtinden  er  pletvis  forvandlet  til  Grusdynger;  en  stærk 
Orkan  eller  en  Jordrystelse  vil  være  tilstrækkelig  til  at  be- 
grave de  sidste  Levninger  af  Sardes's  Borg  i  Dybet. 

Paa  denne  mest  svimlende  Højde  laa  hele  Lydiens  Her- 
lighed for  vore  Fødder;  vi  oversaa  her  Nordsiden  af  Bjærget 
med  de  skraanende  Terrasser  og  de  spredte  Ruiner,  og 
længere  fremme  den  grønne  Lavning  om  Floden. 

Strabo  skjelner  mellem  fire  sammenhængende  Sletter 
omkring  Sardes,  nemlig  den  sardiske  og  Sletterne  omkring 
Kyrus,  Hermos  og  Kayster.  Disse  Flader  ere  det  gamle 
homeriske  Mæonien,  Lydiens  Hjærte,  Lilleasiens  mest  frugt- 
bare Landskab;  de  gaa  mod  Øst  over  i  Frygien.  Hin  blaa 
Bjærgtinde  hist  ude  i  Nordøst  er  Dindymus,  hvor  den 
gamle  Helligdom  for  Mater  Dindymæa  stod.  Her  udspringer 
HermoB  for  gjennem  det  forbrændte  vulkanske  Landskab, 
Katakekauraene,  at  strømme  til  den  lydiske  Slette,  som  den 
bugter   sig  igjennem    i  Mæanderlinjer;    paa   dens    nordlige 

Bred  findes  de  mange  Tumuli;  Alyatteshøjen  med  sin  spal- 
tede Forside  rager  op  over  dem  alle  som  en  Pyramide.  Bag 
Kæmpehøjene  fremglimter  et  blaat  Vandspejl,  begrænset  af 
Højdedrag;  det  er  den  sagnrige  Gygesø.  Mod  Vest  hæver 
Sipylos,  dette  Tantalidernes  Urhjem,  sin  nøgne  Klippetinde, 
og  lige  over  for  i  det  fjærne  fremskimter  Pergaraons  Bjærg- 
strøg.  Paa  Sydsiden  se  vi  Paktolus's  mørke  Skovdal  med 
Tempelruinen  og  den  bratte  Bjærgpyramide  lige  over  for 
Borgens  Tinde,  medens  Tmolos's  sneklædte  Toppe,  straalende 
i  mørkt  Purpur,  danner  den  majestætiske  Afslutning  paa 
denne  Scene. 

Sardes's  Akropolis  er  det  rette  Sted  for  en  Betragtning 
af  Lydiens  og  de  omliggende  Landskabers  Historie;  den 
blev  skreven  ved  det  femte  Aarhundredes  Midte  af  Xanthos, 
der  selv  var  en  Lydier.  Hans  fire  Bøger  Lydiaka  ere 
senere  vilkaarlig  omarbejdede  af  Grækere  og  selv  i  denne 
Skikkelse  kun  brudstyksvis  komne  til  os.  Det  ringe 
Kjendskab,  vi  have  til  denne  vestasiatiske  Fastlandsstats 
Historie  —  det  overgik  alle  Naboriger  i  langvarig  Bestaaen 
og  Magt  —  skylde  vi,  fraregnede  nogle  andre  afledede 
Kilder  af  den  tarveligste  Art,  Herodot,  en  samtidig  af 
Xanthos.  Hans  vidunderlige  Historier  og  Legender  have 
lært  os  at  holde  af  dette  Land  med  dets  melodiske  Navn, 
og  naar  vi  udtale  det,  mene  vi  at  høre  bløde  Fløjtetoner 
og  at  se  den  glimrende  Glans  af  disse  æventyrlige  Skatte, 
en  Alkmæon  ikke  forsmaaede,  men  Solon  foragtede. 

Herodot  har  øst  sine  Efterretninger  om  Lydien  mest  af 
ioniske  og  delfiske  Kilder,  mindre  fra  selve  Landet;  men 
naar  man  udskiller  Digtningen  fra  Sandheden,  bliver  der  af 
hans  anekdoteagtige  Portællinger  rigtignok  kun  faa  histo- 
riske Begivenheder  tilbage  samt  en  fragmentarisk  Opregning 
af  Kongenavne,  for  hvilken  Kongelisterne  fra  det  lydiske 
Palads  hist  og  her  ligge  til  Grund.  Ingen  monumentale 
Vidnesbyrd,   intet  Sprogdokument,    som  t.  Ex.   de  assyriske 

Kileindskrifter,  komme  i  Lydien  Forskerne  til  Hjælp,  og 
selv  Folkets  Sprog  er  os  mere  ukjendt  end  det  etruskiske. 

Frygiske  Urfolk,  Mæonierne,  havde  i  den  ældste  Tid 
deres  Boliger  her;  Homers  B'ortegnelser  over  de  trojanske 
Vasalfyrster  opregne  ogsaa  Mesthles  og  Antifos,  som 
førte  de  mæoniske  Stammer  fra  Tmolos's  Fod,  hvorimod 
Lydierne  ikke  nævnes;  Iliums  Konger  have  altsaa  behersket 
Hermossletten,  efter  at  Tantalidernes  Rige  var  gaaet  til 
Grunde. 

I  en  ukjendt  Tid  traadte  Lydierne  i  Mæoniernes  Sted; 
deres  Stad  Hyde  forsvandt  "^og  afløstes  af  Sardes;  efter 
Strabo  var  den  gammel,  men  dog  yngre  end  Troja.  Lydos, 
Atys's  Søn,  en  mythisk  Heros,  gjaldt  for  Lydernes  Stam- 
fader og  den  Mand,  som  havde  givet  dem  Navn;  Josefus 
antager  ham  for  den  samme  som  Lud,  Sems  Søn  og  Broder 
til  Elam,  Assur,  Arpaksad  og  Aram,  og  Lydierne  gik 
længe  for  Semiter.  Forst  den  nyeste  Granskning  vil  hævde, 
at  de  have  været  Ariere  som  alle  Lilleasiens  øvrige  Urfolk; 
men  Beviset  mangler  rigtignok,  da  der  ikke  gives  lydiske 
Sprogmindesmærker. 

Ligesom  de  andre  Folkeslag  paa  denne  Side  Tauros 
ærede  Lydierne  ogsaa  den  store  Moder  Natur  (Kybele),  af 
hvilke  ogsaa  Artemis  fra  Efesus  og  Gygessøen  kun  synes 
at  have  været  en  græciseret  Form;  fremdeles  Atys  og  Sol- 
guden Sandon,  hvem  Grækerne  have  sammenlignet  med 
Herakles;  i  Fønikien  og  mange  af  Lilleasiens  Stæder  fandt 
der  aarlig  Fester  Sted  til  Ære  for  denne  Guds  Selvopbræn- 
delse.  Med  Omfale,  en  lydisk  Konges  Slavinde,  skal  han 
være  Stamfader  for  den  sardiske  Stamme,  Herakliderne. 
Kun  gjennem  et  hellenisk  Mellemled  have  vi  lidt  Kjendskab 
til  Lydiernes  og  andre  lilleasiatiske  Folkeslags  Kultur. 

Lydiens  Fortid  er  hyllet  i  Mørke.  Efter  Kongelisterne 
have  tre  Dynastier  behersket  Landet,  de  fuldstændig  fabel- 
agtige Atyader,  Herakliderne  og  Mermnaderne;  Herodot 
giver  det  mellemste  Dynasti  505  Aar  og  22  Konger,   men 

kun  faa  af  deres  Navne  ere  naaede  ned  til  os,  og  Lydiens 
Historie  træder  egentlig  først  ud  af  Mythen  med  de  fem 
Mermnader:  Gyges,  Ardyes,  Sadyattes,  Alyattes  og  Krosus. 

Det  smukke  Land  blev  under  dem  et  blomstrende  Rige. 
Folket  var  kyndigt  i  Industriens  praktiske  Kunster  og  vel- 
havende ved  Gjennemgangshandelen.  Dets  blødagtige  Sæder 
paavirkede  lonien,  den  lydiske  Fløjte  kom  til  Sparta,  og 
mange  af  Musernes  Lege  gjaldt  for  lydiske  Opfindelser.  Vi 
kjende  intet  til  Statens  Indretning;  kun  kan  man  i  det  hele 
taget  slutte,  at  det  har  været  en  eller  anden  Form  af  orien- 
talsk Despoti.  Midtpunktet  for  Staten  var  Sardes  med  den 
ubetvingelige  Borg.  Lydiske  Folkestammer  t.  Ex.  Torhebere 
og  Asier  nævnes;  hist  og  her  findes  utydelige  Spor  af 
Adelsslægter;  om  en  borgerlig  Forfatning  er  der  ingen- 
steds Tale. 

FJn  Rytterhær,  hvortil  Sletten  leverede  Hestene,  dannede 
Krigsmagtens  Kjærne,  som  yderligere  forstærkedes  med  ka- 
riske og  helleniske  Soldknægte;  saaledes  kunde  den  første 
Mermnade  Gyges  sende  Kong  Psammetich  kariske  og  græske 
Lejetropper  til  Hjælp  mod  Assyrerne.  De  lydiske  Konger 
mægtede  at  afkaste  Assyriernes  Herredømme,  at  tilbagevise 
Kimmeriernes  Folkestrøm  fra  Pontos  og  vise  selve  Medien 
bag  Halys.  Denne  Flod  blev  Rigets  Østgrænse.  Merm- 
nadernes  politiske  Forbindelser  strakte  sig  til  Ægypten,  Ba- 
bylon og  Grækenland.  Alyattes  udvidede  Rigets  Magt  over 
hele  det  vestlige  Lilleasien  lige  til  Havet ;  endogsaa  i  Mysien 
grundede  han  en  Koloni  Adramyttion,  og  Troas  var  lydisk. 
Allerede  Gyges  begyndte  Kampen  mod  de  helleniske  Sø- 
stæder,  som  afspærrede  Lydien  fra  Havet;  elleve  Aar  be- 
krigedes Milet,  til  Alyattes  sluttede  en  Venskalbstraktat  med 
den  ubetvungne  Republik;  med  Vaabenmagt  erobrede  han 
Smyrna,  medens  Fokæa,  Kolofon,  Klazomænæ  og  andre 
Hellenerbyer,  med  eller  mod  deres  Vilje  underkastede  sig 
haus  Overhøjhed.     Alyattes's  Søn   Krøsus    erobrede    Efesus. 

De  lydiske  Kongers  Herredømme  over  de  lilleasiatiske 
Grækere  var  dog  ikke  efter  barbarisk  Vis;  de  have  intet 
ødelagt,  ikke  engang  ophævet  Forfatningerne;  de  bejlede 
til  Grækernes  Venskab  og  optraadte  endog  som  Filhellenere. 
Krøsus  skjænkede  mange  Søjler  til  den  efesiske  Artemis's 
Helligdom,  og  efter  det  delfiske  Orakels  Raad  byggede 
Alyattes  tvende  Athenetempler  for  Milesierne.  Lydisk  Guld 
indgik  Forbund  med  græsk  Kultur;  ved  Guldets  Hjælp 
glemte  Apollo  endog  Gyges's  Forræderi  mod  hans  Herre. 

Religiøse  Festligheder,  t.  Ex.  for  Herakles,  Rhea  og 
Artemis,  Mæoniens  Legender,  Tantalus's  og  Pelopssagnene 
dannede  rimeligvis  Broen  mellem  Lydiens  og  Hellas's  For- 
bindelser; Lydiernes  Religion  var  saa  lidet  national,  altsaa 
saa  lidet  semitisk,  at  deres  Konger  hentede  Orakler  fra 
Delfi  og  Dodona,  fra  Abæ,  fra  Brancbiderne  i  Milet  og 
fra  Lydiens  Ammon.  Den  græske  Kultur  trængte  ind  i 
Lydien  og  vilde  have  helleniseret  dette  Land.  saafremt  det 
havde  bestaaet  længere. 

Af  Grækerne  skulle  Lydierne  have  modtaget  Skriften, 
og  det  græske  Sprog  var  sikkert  kjendt  i  Sardes;  paa  Græsk 
skrev  Xanthos  sit  Lands  Historie  hundrede  Aar  efter  Krø- 
sus's  Fald.  Intet  andet  Folk  i  Asien  var  mindre  barbarisk 
og  mere  tilgængeligt  for  hellenisk  Indflydelse  end  det  lydiske. 
Alyattes's  og  Gyges's  Palads  var  som  et  græsk  Tyranhof, 
f.  Ex.  som  Hoffet  paa  Samos  eller  i  Athen,  og  stod  aldrig 
tomt  for  helleniske  Gjæster.  Digtere,  Filosofer,  Stats- 
mænd gik  ud  og  ind  her;  her  hen  kom  Bias  fra  Priene 
og  Solon. 

Legenden  om  Solon  og  Krøsus  er  Perlen  i  Herodots 
Bøger;  den  hører  til  dem,  man  kjender  fra  sin  Barndom; 
den  evig  gyldige  Dom  om  Værdsættelsen  af  Menneskelykke 
og  menneskelig  Storhed  have  Grækerne  endnu  engang 
senere  fundet  et  Udtryk  for  i  Modsætningen  mellem  Diogenes 
og  Alexander. 

Guldsagnet  om  Midas  og  Tantalusmythen  gaa  igjen  i 
Fortællingen  om  Krosus,  men  han  selv  bliver  efter  sit 
Fald  vis  som  Solon;  han  sidder  som  en  Salomon  ved  Siden 
af  sin  Betvinger  Kyros,  som  beundrer  og  ærer  ham.  Der 
findes  faa  Digtninge,  der  ere  saa  menneskelig  skjonne  som 
Krøsusfablen  i  Herodot;  som  dens  frygtelige  Modsætning 
har  Historien  opstillet  den  glimrende  Tyran  Polykrates  og 
og  hans  rædselsfulde  Endeligt;  Perserne  korsfæstede  ham 
i  Magnesia.  Det  falder  ikke  vanskeligt  at  bevise,  hvor 
usandsynlige  Herodots  poetiske  Kresushistorier  og  Scenen 
paa  Baalet  i  Virkeligheden  ere;  men  den  højmodige  Sejer- 
herres  Forsoning  med  den  besejrede  er  vistnok  historisk. 

Det  lydiske  Rige  fandt  en  brat  Ende  546  ved  den 
kraftige  iranske  Helt;  det  viste  sig  lige  saa  udygtigt  til 
Modstand  som  andre  orientalske  Riger.  Fraregnet  Paktyes's 
Oprørsforsøg  strax  efter  Kyros's  Bortmarche,  bar  Folket 
Persiens  Aag  med  Taalmodighed;  en  lydisk  Nation  som 
saadan  kan  man  overhovedet  næppe  faa  Kig  paa ;  Sardes  var 
alt,  og  den  egentlige  Lyderstamme  havde  sit  Sæde  i  det 
omliggende  Landskab.  Kongeslægten  havde  fra  Borgtinden 
hersket  over  Mæoniere,  Frygiere,  Mysiere,  Lykaoniere  og 
Orækerstæderne;  en  virkelig  Nationalfølelse  herskede  vel 
næppe  andensteds  end  i  Landskaberne  fra  Tmolos  og  Kayster 
til  Gygessøen  og  Temnos.  Ogsaa  paa  Romertiden  ind- 
skrænkede Regeringsdistriktet  Lydia   sig  til  dette  Omraade. 

Irans  Ildaltere  lyste  nu  fra  Mermnadernes  Borg,  og 
Perserne  havde  udplyndret,  rimeligvis  ogsaa  ødelagt  Sardes; 
senere  gjorde  de  Krøsus's  By  til  Sædet  for  et  Satrapi  og 
Udgangspunktet  for  deres  Foretagender  mod  Grækenland; 
en  Kongevej  forbandt  Byen  med  Suså,  Storkongernes  Hoved- 
sæde. Da  Sardes  var  Nøglen  mellem  det  indre  Asien  og 
det  græske  Hav,  vedblev  Staden  stadig  at  være  et  vigtigt 
Punkt.  Store  verdenshistoriske  Begivenheder  og  Personlig- 
heder drage  her  Aarhundreder  efter  Aarhundreder  forbi 
vort  aandelige  Øje.  • 

Fra  Sardes  brød  Darius  op  mod  Skythernes  Lande  og 
vendte  atter  tilbage  her  til.  Her  hid  kaldte  han  fra  Milet 
flistiæos,  som  havde  forhindret  Afbrydelsen  af  Donaubroen. 
Da  dernæst  Ionerne  rejste  sig,  ødelagde  de  Sardes,  dog  ikke 
Borgen,  og  alt  den  Gang  rørte  ingen  Nationalfølelse  sig 
længere  hos  Lydierne.  Til  Hævntoget  mod  Athen  samlede 
Xerxes  Asiens  Folkeslag  i  Sardes.  Den  persiske  Regering 
havde  afvæbnet  Lydiens  Folk  og  overladt  det  til  blodagtig 
Luxus;  men  Lydierne  stillede  dog  Tropper  i  Kampen  mod 
Grækenland;  Æskylos  opregner  dem  i  sin  Katalog  over 
Xerxes's  Krigsskarer. 

Lydien  var  endnu  et  blomstrende  Land;  der  fandtes 
Lydiere  af  forbavsende  Rigdom  som  Pythias  af  Kelene,  hvis 
tragiske  Historie  Herodot  har  fortalt. 

I  Sardes  dukker  Xerxes  atter  op  som  Flygtningen  fra 
Salamis,  og  her  gribes  han  af  forbryderisk  Lidenskab  til  sin 
skjønne  Svigerinde,  Masistes's  Hustru.  Her  hen  kom  ogsaa 
hans  Overvinder,  den  ulykkelige  Themistokles,  nu  under 
Beskyttelse  af  den  samme  Storkonge,  som  havde  skjænket 
ham  Indtægterne  af  Magnesia  ved  Mæander.  Plutarch  for- 
tæller, at  den  forviste  i  Kybeles  Tempel  gjensaa  en  Bronce- 
figur,  en  Vandbærerske,  han  selv  engang  havde  viet  til 
Guderne,  og  som  Perserne  dernæst  havde  bortført  fra  Athen; 
han  vovede  at  kræve  dette  Kunstværk  tilbage  for  Athenæerne 
og  kunde  kun  med  Nød  og  næppe  stille  den  lydiske  Satraps 
Harme. 

Til  Sardes  kom  ogsaa  Herodot,  den  rejsende  Historie- 
skriver, og  senere  Alkibiades,  hvem  Satrapen  Tissafernes  i 
Aar  410  satte  fangen  her  paa  Borgen,  hvor  fra  han  undslap 
efter  30  Dages  Forløb.  Derpaa  kom  Xenofon,  hvem  Leje- 
tropføreren  Praxenos  fik  til  at  træde  i  Tjeneste  hos  den 
unge  Kyros,  der  ved  Sardes  samlede  sin  Oprørshær. 

Fem  Aar  senere  kaldte  Helten  Agesilaos  de  lilleasiatiske 
Grækere  til  Frihed;  ved  Paktolos  slog  han  Perserne  og 
marcherede  videre  til  Frygien,    hvor  Spartanerne  selv  satte 

et  Maal  for  hans  dristige  Marche,  i  det  de  kaldte  ham  til- 
bage, efter  at  Lysander  var  falden  ved  Haliartos. 

Hvad  der  ikke  faldt  i  Spartanerkongens  Lod,  udførte 
Makedoneren  Alexander;  efter  Slaget  ved  Granikus  (334) 
underkastede  Lilleasien  sig;  Sardes's  Akropolis  overgav  sig, 
og  han  skjænkede  Lydierne  Friheden,  sona  de  ikke  længere 
forstode  at  gjere  Brug  af.  Fra  denne  Stund  forvandledes 
Sardes  til  en  hellenisk  Stad,  og  makedoniske  Veteraner  sloge 
sig  ned  ved  Hermos,  som  Hyrkanerne  engang  paa  Kyros's 
Tider.  Lydien  blev  et  Tvistens  Æble  mellem  Kongerne  af 
Pergaraon  og  Syriens  Selevkider,  og  allerede  under  de  første 
Kampe  mellem  Alexanders  Efterfølgere  erobrede  Demetrios 
Folyorketes  Sardes  og  Efesus.  Antiokus  den  store  be- 
lejrede hele  tvende  Aar  i  Sardesborgen  sin  Statholder 
Achæos,  der  havde  opkastet  sig  til  Lydiens  Konge,  og  han 
betvang  kun  ved  et  skjændigt  Forræderi  dette  »Verdens 
sikreste  Sted«,  saaledes  benævner  Polybios  Borgen.  Sardes 
blev  derpaa  Antiokus's  Vaabenplads  mod  Romerne,  men 
disse  knuste  hans  Magt  ved  Magnesia,  hvorpaa  hin  Stad 
overgav  sig  til  dem. 

Romerne  skjænkede  deres  Forbundsfælle  Eumenes  For- 
asien,  og  derpaa  fik  de  selv  i  Aar  133  Riget  Pergamon 
som  Arvtagere  efter  Attalos  IIL;  de  forvandlede  hans 
Rige  til  Provinsen  Asia  proconsularis  med  Hovedstaden 
Efesus,  medens  Sardes  blev  Metropolen  for  det  lydiske 
Retsomraade. 

Herhid  kaldtes  Brutus  af  Cassius,  og  Hæren  udraabte 
Cæsars  Mordere  til  Imperatorer ;  fra  Sardes  droge  de  dernæst 
i  Døden,  paa  Valpladsen  ved  Filippi. 

I  Aaret  17  eft.  Kr.  blev  Sardes  med  elleve  andre  lille- 
assiatiske  Stæder  ødelagte  af  et  Jordskjælv,  og  den  Gang 
gik  Stadens  lydisk-helleniske  Udseende  for  største  Delen  til 
Grunde;  ogsaa  Akropolis  er  vel  den  Gang  styrtet  sammen, 
og  Borgtinden  har  antaget  det  sønderrevne  Udseende,  den 
bærer  den  Dag  i  Dag.     Tiberius  og  hans  Efterfølgere  gjen- 

oprejste  atter  Sardes,  og  da  Hadrian  besøgte  den,  havfle 
Staden  naaet  en  Smule  Blomstring  og  kappedes  med  Efesus 
om  at  ære  Roms  Kejser  med  Festlege;  i  en  sardisk  Ind- 
skrift fremtræder  Hadrian  som  den  nye  Dionysos. 

Saaledes  fortsatte  Krosusstaden  som  Hovedsædet  i  det 
lydiske  Landskab  sit  Liv  under  Romerne  og  Byzantinerne, 
til  Tyrkerne  ved  det  14de  Aarhundredes  Begyndelse  satte 
sig  fast  i  Hermos's  Omraade;  de  og  Timurs  Mongolere  øde- 
lagde de  sidste  Rester  af  Lydiens  helleniske  Kultur,  og 
med  det  15de  Aarhundrede  er  Sardes  udslettet  af  Jordens 
Overflade. 

Jeg  skuer  over  til  Kæmpehøjene  hinsides  Hermos;  de 
ere  de  ældste  Monumenter  fra  Lydiens  Kultur  —  jeg  ser 
dernæst  Hyrdernes  brune  Felttelte;  de  græsse  deres  Hjorde 
mellem  Sardes's  Ruiner;  de  bære  Vidne  om  den  Tilstand, 
hvori  Lilleasiens  skjenneste  Land  er  nedsunket,  og  det  er 
Nomadernes  Barbari.  Skulle  da  disse  Marker,  skal  det  her- 
lige Levanten  evig  være  overleveret  til  det  tyrkiske  Pasha- 
regimente ? 

Dette  Spørgsmaal  hænger  sammen  med  andre,  som  nu 
til  Dags  kaldes  det  ægyptiske,  syriske,  orientalske  o.  s.  v., 
og  alle  voxe  op  til  Problemet  »Asien«.  Det  er  øjensynligt, 
at  Evropa  er  i  Færd  med  at  optage  den  historiske  Mission, 
at  gjenoprette  det  uhyre  Kulturtab,  vor  Verdensdel  har  lidt 
ved  det  muhamedanske  Verdensriges  Dannelse. 

Grækernes  mest  forbavsende  Daad  var  Orientens  Helleni- 
sering.  Græsk  Sprog  og  Kultur  herskede  engang  fra  Pontos 
over  hele  Vestasien  til  Nilens  Katarakter.  Alle  disse  Lande 
dannede  Allexanders  helleniske  Verdensrige.  Romerne  bleve 
hans  Arvtagere,  og  Roms  største  Daad  var  Vesterledens 
Forbindelse  med  det  græske  Østerleden  til  et  kosmopolitisk 
Hele,  hvis  Lige  Historien  aldrig  har  set.  Dette  blomstrende 
Kulturrige  gik  dernæst  sønder  i  sine  tvende  Halvdele;  den 
østlige  alexandrinske  blev  sluttelig  i  hele  sin  geografiske 
Udstrækning  tagen  i   Besiddelse  af  Araberne  og  Tyrkerne, 

Og  paa  dettes  Ruiner  opstod  det  nuværende  muhamedanske 
Verdensrige.  Hvad  Darius's  og  Xerxes's  Persere  ikke  mægtede, 
lykkedes  Tyrkerne;  de  erobrede  Hellas  og  trængte  frem  i 
Evropa. 

Med  dette  Levantomraade,  den  skjønneste  Del  af  »Orbis 
Romanus«,  er  de  evropæiske  Kulturtankers  Magtomraade 
siden  hin  Stund  formindsket. 

Under  Korstogene  gjorde  Evropa  det  første  Forsøg  paa 
at  gjenoprette  Forbindelsen  med  det  hellenisk-romerske  Vest- 
asien, og  disse  Forsøg  fortsattes  efter  Konstantinopels  Fald 
under  de  lange  Tyrkerkrige.  Nu  til  Dags  hensmulrer  det 
muhamedanske  Herredømme,  Stump  for  Stump,  og  selv  Kon- 
stantinopels Tilbageerobring  fra  det  tyrkiske  Vælde  er  blot 
et  Tidsspørgsmaal,  et  rent  evropæisk  politisk  Spørgsmaal; 
men  Konstantinopel  er  Nøglen  til  Lilleasien;  den,  der  raader 
over  Bosporos  og  Hellespont,  vil  ogsaa  tage  det  gamle  Rige 
Pergamon  i  Besiddelse  lige  til  Taurus.  Jeg  har  hørt  tale 
om  Drømmere,  der  have  udset  Lilleasien  for  den  tyske  Ko- 
lonisation; disse  Fremtidspolitikere  forglemme  helt,  at  alle 
dette  Lands  Kyststrækninger  endnu  den  Dag  i  Dag  lige  fra 
de  gamle  lonieres,  dernæst  fra  Alexanders,  Selevkidernes, 
Attalidernes  og  Byzantinernes  Tider  ere  vedblevne  at  være 
helleniske.  Skulde  den  græske  Nationalitet,  som  overalt 
vaagner  til  nyt  Liv,  ikke  her  kunne  finde  sin  kosmopolitiske 
Gjenfødelse? 


Vi  forlangte,  at  vor  Fører  skulde  bringe  os  ned  fra 
Bjærget  ad  en  anden  Vej,  end  vi  vare  komme  frem,  men 
dette  medførte  kun  en  lang  fortvivlet  Omflakken,  da  enhver 
Sti  endte  med  de  rædselsfuldeste  Afgrunde.  Udmattede, 
som  vi  vare,  besluttede  vi  endnu  engang  at  klavre  op  til 
Akropolis's  stejle  Tinde,  hvor  fra  vi  ikke  kunde  forfejle 
Vejen  til  Tempelruinen.     Hyrder  hjalp  os  hermed. 

Vi  fortsatte  vor  Vandring  med  estlig  Ketning  langs 
Skraaningen  af  Højdedraget;  vi  fandt  her  mange  Ruin- 
grupper, spredte  rundt  omkring;  men  kun  den,  som  forfølger 
bestemte  arkæologiske  Maal,  vil  betragte  disse  formløse 
Rester  med  levende  Interesse,  ellers  vække  de  blot  Træthed; 
meget  forsomte  eller  forfejlede  vi  ogsaa.  1  det  hele  taget 
blev  det  os  klart,  at  Sardes  ikke  frembyder  den  Rigdom  af 
kjendte  Ruingrupper,  som  t.  Ex.  Efesus.  De  topografiske 
Støttepunkter  for  Udkastet  til  en  Plan  af  Byen  ere  i  den 
Grad  utilstrækkelige,  at  man  til  Dato  end  ikke  har  gjort  et 
Forsøg  herpaa. 

De  Bygningsværker,  Hellenerne  og  Romerne  have  rejst, 
synes  ikke  at  have  oversteget  det  dagligdagse ;  i  det  mindste 
har  ingen  gammel  Forfatter  fra  den  hellenistiske  Tid  be- 
rømmet noget  pragtfuldt  Bygningsmonument  i  Sardes  eller 
jævnført  det  med  de  os  saa  vel  kjendte  Mindesmærker  i 
Pergamon  og  Smyrna,  i  Kyzikos  eller  i  Antiochia  og  Efesus. 
Allerede  Herodot  vidste  ikke  at  fortælle  noget  mærkværdigt 
fra  Sardes. 

I  Anledning  af  Achæos's  Belejring  gjør  Polybios  et 
Par  topografiske  Bemærkninger;  han  nævner  den  persiske 
Port,  Stadiet  og  Prion,  en  Forhøjning  i  Jordsmonnet,  der 
dannede  en  naturlig  Bro  mellem  Borgen  og  den  med  Mure 
omsluttede  Stad,  og  som  laa  i  Nærheden  af  Theatret.  Ud- 
gravninger i  Sardes  ville  sikkert  være  lønnende  og  bringe 
mange  begravne  Kunstskatte  og  Indskrifter  for  Dagen;  en 
lagvis  Afsætning  af  forskellige  Kulturtrin  har  her  fundet 
Sted.  Den  forhistoriske  Urgrund  er  først  mæonisk,  senere 
gammellydisk ;  herover  er  lejret  den  historisk-lydiske,  den 
persiske,  den  hellenistiske,  den  romerske  og  den  byzantinske 
By;  men  Sardes  venter  endnu  paa  sin  Schliemann.  En  saa 
genial  Skattegravers  Spade  vilde  maaske  bringe  for  Dagens 
Lys  Dokumenter,  hvorefter  Lydiens  Historie  lod  sig  opføre 
fra  ny  lige  saa  godt  som  Hellenernes  heroiske  Tids  eller 
som  den  assyriske   og  babyloniske  Historie,    efter    at    man 

har    opdaget    deres   monumentale    Rester   og   de  beskrevne 
Lertavler. 

Vi  kom  til  en  stærkt  rislende  Bæk,  som  paa  Østsiden 
af  Byens  Omraade  strømmer  til  Hermos ;  under  Trægrupper 
staa  her  et  Par  Huse  og  en  Mølle,  som  beskygges  af 
kæmpemæssige  Plataner.  I  Nærheden  ligger  en  udyrket 
Mark,  hvor  der  knejse  Mure  og  Piller,  Levninger  af  en 
mægtig  hvælvet  Bygning;  man  tilskriver  dem  en  kristelig 
Basilika.  Sardes  var  en  af  de  første  Kolonier  for  Kristen- 
dommen i  Lilleasien,  en  af  de  syv  Kirker  ved  Siden  af 
Efesus,  Smyrna,  Pergamon,  Thyatira,  Filadelfia  og.  La- 
odicea.  I  det  tredje  Kapitel  af  sin  Aabenbaring  retter  Jo- 
hannes en  Dithyrambe  til  den  sardiske  Menigheds  Genius. 
Le  Quien  har  sammenstillet  det  mangelfulde  Katalog  over 
dens  Biskopper,  heriblandt  Melito,  under  Åntoninerne  den 
berømte  Apologet  for  Kristendommen.  Paa  Kirkeforsamlingen 
i  Efesus  møder  den  sardiske  Bisp  Mæonius,  der  er  mær- 
kelig ved  sit  Navn.  Bispedømmet  bestod  lige  til  Midten  af 
det  femtende  Aarhundrede;  blandt  de  Grækere,  som  led- 
sagede Kejser  Johannes  Palæologus  til  Unionskonciliet  i 
Ferrara,  var  ogsaa  Dionysius  fra  Sardes.  Derpaa  stopper 
Bisperækken  med  Nikolaus,  der  i  Aaret  1450  paa  Synoden 
i  Konstantinopel  med  andre  byzantinske  Bisper  fordømmer 
Unionen  mellem  Grækere  og  Latinere  som  Kjætteri. 

Man  havde  anbragt  nogle  tarvelige  Tæpper  paa  Gulvet 
i  vort  Værelse,  og  saaledes  tilbragte  vi  en  søvnløs  Nat  i 
Stationsbygningen.  Ved  Morgengry  skulde  en  Lydier  være 
parat  med  Heste  og  bringe  os  over  Hermos  til  Tumuli'erne. 
Manden  indtraf  og  sagde,  at  vi  vilde  træffe  Hestene  paa  et 
Sted  ved  Floden.  Vi  vandrede  mod  Nord  gjennem  Sletten, 
tørst  over  en  muhamedansk  Kirkegaard,  hvor  antike  Søjle- 
rester tjente  som  Gravstene,  og  derpaa  stadig  længere  ud  i 
Flodens  sumpige  Lavninger.  Heste  vare  ikke  at  opdage,  men 
vel  Skarer  af  græssende  Bøfler  og  Kameler.  Krøsus  tabte 
Slaget  og  Riget,    fordi  de   lydiske  Heste    ikke   kun<le  taale 

Historisk  Arkiv.   I.  1888.  \  5 


226  Sardes. 

Lugten  af  Kamelrytteriet;  skulle  de  gamle  Lydiere  virkelig 
ikke  have  gjort  Brug  af  Kameler? 

Vor  Fører  bar  os  paa  Ryggen  over  nogle  Grave,  og 
saaledes  naaede  vi  Vadestedet  over  Hermos;  med  tre  Arme 
gjennemløber  Floden  her  sit  flere  Hundrede  Fod  brede  Leje, 
alt  mens  den  danner  olignende  Grus-  og  Sandbanker.  Paa 
den  modsatte  Bred  ligger  Landsbyen  Kermes.  Vi  stode 
raadløse  ved  Bredden  og  raabte  over  til  Landsbyen,  men 
heldigvis  kom  en  Tyrk  paa  en  prægtig  hvid  Hest  ridende 
langs  Floden;  han  laante  os  sit  Dyr,  og  saaledes  satte  vi, 
den  ene  efter  den  anden,  over  Vadestedet,  hvor  Floden  er 
saa  sid,  at  man  kan  vade  gjennem  den. 

Landsbyens  Shejk  —  paa  samtlige  Hytter  byggede 
Storkene  —  sendte  Bud  efter  Heste  og  indbød  os  midler- 
tidig til  at  være  hans  Gjæster.  Han  lod  brede  et  Tæppe 
under  et  Træ,  hvorpaa  vi  toge  Plads  ved  hans  Side;  til- 
slørede Kvinder  bragte  os  i  Tavshed  Kaffekopper;  vor  Vært 
talte,  men  vi  forstode  ikke  hans  Sprog.  Det  var  en  smuk 
Olding  med  et  mægtigt  Hoved  under  den  brogede  Turban 
og  et  graat,  over  Brystet  bølgende  Skjæg.  Hans  værdige 
Adfærd  var  præget  af  den  orientalske  Fornemhed,  som 
stadig  sætter  os  Evropæere  i  Forundring,  skjønt  den  ikke 
kan  skrive  sig  fra  Bevidstheden  om  aandelig  Overlegenhed, 
men  kun  er  Udtrykket  for  en  naturlig  Harmoni,  der  stammer 
fra  en  apathisk  Ro;  Shejken  fra  Hermos  vilde  have  været 
en  statelig  Fremtoning  paa  den  persiske  Storkonges  Trone. 

Vi  red  til  Tumuli'erne ;  da  man  i  Smyrna  havde  fortalt 
os,  at  Hr.  Dennis,  den  engelske  Konsul  dersteds,  for  Tiden 
opholdt  sig  i  Sardes  for  at  gjøre  Udgravninger  i  Dødestaden, 
haabede  vi  at  træffe  den  fortjente  Mand  her. 

De  lydiske  Tumuli  udmærke  sig  fremfor  alle  andre 
Kæmpehøje  fra  den  antike  Verden  ved  den  Omstændighed, 
at  de  danne  en  sammenhængende  Dødestad  af  en  timelang 
Udstrækning.     Strabo  kalder  dem  Kongegrave,    men  det  er 

næppe  rimeligt,  at  det  blot  er  Lydiens  Fyrsteslægter,  som 
ere  begravne  her.  At  de  ikke  have  været  Kenotatier,  som 
Troas's  berømte  Tumuli,  der  ere  undersøgte  af  Schliemann, 
have  Udgravningerne  belært  os  om. 

Tyrkerne  gave  den  lydiske  Dødestad  Navnet  »de  tu- 
sende  Høje«,  hvilket  synes  at  bevise,  at  de  forefandt  et 
langt  større  Antal  ICæmpehøje.  end  der  nu  til  Dags  er  be- 
varet. Jeg  har  talt  nogle  og  tresindstyve ,  andre  tælle 
mellem  halvfjerds  og  firsindstyve;  de  staa  alle  i  lange 
Rækker  paa  den  bølgeformige  Højslette  mellem  Gygessøen 
og  Hermos;  de  ere  derfor  milevidt  synlige  ligesom  Pyra- 
miderne ved  Gize  og  Sakkara,  der  ligeledes  staa  paa  en 
Højslette.  Fra  Sardes's  Borg  og  Stadens  Terrasser  saae 
Konge  og  Folk  ned  paa  disse  Forfædrenes  hellige  Grave. 

Mange  ere  i  Tidernes  Lob  forfaldne,  og  saaledes  er 
der  opstaaet  store  Huller  i  et  aabenbart  kunstig  ordnet  Sy- 
stem; alle  ere  de  græsgroede,  men  i  mange  har  Regnen 
gravet  Sandfurer;  andre  ere  gjennemrodede  af  Skattegravere, 
og  den  største  Tumulus  er  sprængt  af  en  dyb  Spalte  lige 
ned  til  Grundfladen. 

Synet  af  disse  kunstige  grønne  Kegler  i  den  stille  Ud- 
ørk er  i  høj  Grad  sælsomt  og  yderst  monotont;  alle  ere 
ganske  ensartede;  thi  kun  Højde  og  Omfang  danne  de 
eneste  Skjelnemærker.  De  Menneskeslægter,  som  have  op- 
kastet disse  Gravhøje,  fastholdt  Aarhundreder  igjennem  den 
samme  Form  og  det  samme  Tavshedsprincip;  ingensteds 
forkynde  Skulpturer  eller  Indskrifter  de  dødes  Berømmelse; 
naar  man  vanker  omkring  mellem  disse  Tumuli,  har  man 
frit  Valg  mellem  at  tænke  sig  hvilende  under  denne  eller 
hin  Grav:  Kandaules  og  hans  hævngjerrige  smukke  Hustru, 
den  dristige  Gyges,  Ardyes,  Sadyattes  eller  den  unge  Krø- 
sussøn,  paa  hvis  Grav  den  usalige  Adrastos  gav  sig  selv 
Døden. 

I  det  sjette  Aarhundrede  betegnede  man  mange  af  de 
gamle  lydiske  Kongers  Tumuli  med  Navne ;  thi  Jambografen 

Hipponax  fra  Efesus  omtaler  foruden  Mindesmærket  for 
Alyattes  tillige  Gyges's,  Magastrys's,  Atys's  og  Myrsilos's 
Gravmæler.  Den  gaadefulde  Dødestad  er  den  Dag  i  Dag 
et  Symbol  paa  Lydiens  Historie;  thi  paa  enkelte  Navne  og 
Begivenheder  nær  er  ogsaa  Historien  stum  for  os.  LMen 
Herodot  vilde  vi  ikke  engang  kunne  betegne  den  største 
Tumulus  som  Alyattes's,  og  selv  denne  har  man  allerede  i 
Oldtiden  forvexlet  med  det  Gravmæle,  Gyges  lod  rejse  for 
en  elsket  Hetære. 

Alyattes's  Tumulus  betegner  Afslutningen  paa  de  sar- 
diske Kongegrave;  thi  efter  ham  er  ingen  lydisk  Hersker 
mere  bleven  begraven  ved  Hermos;  hans  Son  Krøsus,  Ly- 
diens sidste  Konge,  fandt  sin  Død  i  persisk  Landflygtighed. 
Da  Tumuli'erne  fremdeles  i  det  hele  ligne  hverandre  i  Form 
og  Hygningsmaade ,  kunne  de  heller  ikke  afgive  nogen 
Tidsgrænse;  vi  vide  ikke,  hvor  Kækken  tager  sin  Begyndelse. 
Disse  Jordhøjes  Form  svarer  i  det  hele  til  Herosgravene  i 
Troas  og  ved  Hellespont,  hvorvel  de  iydiske  Tumuli  ud- 
mærke sig  fremfor  sidstnævnte  ved  deres  Masse,  ved  den 
faste  Sammenføjning  af  Grundstenene  og  Gravkamrenes  kun- 
stige Anlæg,  nions  Heltegrave,  der  kun  synes  at  være 
Æresminder,  hensætter  Schliemann  tii  det  niende  Aarhun- 
drede;  først  naar  man  faar  undersøgt  flere  Iydiske  Tumuli, 
vil  man  kunne  danne  sig  en  Dom  om  deres  sands^mlige 
Alder;  men  i  Betragtning  af  deres  Grundform  kan  Grænsen 
meget  vel  blive  at  rykke  op  til  den  pelasgisk-mæoniske  Tid. 

Allerede  Grækerne  troede,  at  Pelopiderne  havde  indført 
denne  Gravform  hos  Akæerne.  Den  samme  Tumulusform, 
der  breder  sig  over  Smyrna  og  Troas  til  Hellespont  og 
videre  til  Krim  og  til  Peloponnes,  gjenfindes  atter  i  Etru- 
rien, hvor  den  fremtræder  som  aldeles  lydisk;  men  ogsaa 
det  baltiske  Norden  har  jo  sine  primitive  Kæmpehøje  eller 
Jættestuer. 

Paa  Gravmarken  ved  Memfis  har  jeg  set  mindre 
Pyramider,    der  ved   Forfald    og    Ødelæggelse   ganske  have 

faaet  Udseendet  som  Jordhøje  tilbage;  her  blandt  de  lydiske 
Turauli  mindedes  jeg  atter  hine  Pyramider.  Ægyptens 
Pyramider  have  udviklet  sig  af  det  samme  ældgamle  Princip, 
nemlig  Gravkammeret,  hvorover  der  rejses  et  højt  Mindes- 
mærke, være  sig  af  Jord  eller  af  Kvadersten. 

I  Lydien  bar  man  sig  hermed  ad  paa  følgende  Vis. 
Ligesom  ved  den  ægyptiske  Pyramidebygning  skaffede  man 
en  Plade  til  Veje  paa  selve  Jorden,  og  paa  denne  Flade  op- 
byggedes af  tilhugne  Sten  et  regelmæssigt,  næppe  mere  end 
to  Meter  højt  Gravkammer,  som  ikke  altid  kom  til  at  ind- 
tage selve  Midten  af  Jordhøjen;  Alyattes's  Gravkammer 
ligger  t.  Ex.  50  Metre  fra  Tumulus's  Centrum.  Nyere 
Granskere  ere  af  den  Anskuelse,  at  Liget  blev  brændt  paa 
Gravkammerets  Loft;  men  i  hvert  Fald  bleve  Resterne  bi- 
satte i  en  Sarkofag  af  Sten  eller  Træ  eller  henlagte  paa 
en  Baare  af  Sten.  En  smal  kort  Gang,  sammenføjet  af 
Sten  og  vendende  mod  Syd,  førte  til  Gravkammeret.  Man 
kan  sammenligne  denne  Gang  med  Dromos  til  de  akæiske 
Gravmæler,  og  den  var  skjult  inden  for  selve  Jordhøjen;  for 
at  udholde  Jordmassens  Tryk  fyldtes  den  selv  med  Jord, 
som  Choisy  gjør  opmærksom  paa  (Note  sur  les  tombeaux 
lydiens  de  Sardes.  Rev.  Arch.  N.  S.  32.  vol.  1876).  Han 
er  af  den  Mening,  at  Gravkammer  og  Jordhøj  anlagdes  sam- 
tidig. Ved  de  største  Tumuli  danner  en  Kreds  af  Stenblokke 
det  mægtige  Underlag  for  Jordhøjen,  og  denne  blev  opkastet 
lagvis  af  farvede  Striber,  Ler,  Jord  og  Kiselsten.  En  lig- 
nende Lagdannelse  forefandt  Schliemann  i  Achillevs's  Tu- 
mulus.  Ingen  Dør  forte  uden  fra  ind  i  denne  lukkede 
Jordhøj,  hvis  Tinde  man  prydede  med  en  eller  flere  Bavta- 
stene  af  Kegle-  eller  Søjleform;  Grænsestene,  obpoi,  kalder 
Herodot  dem. 

Det  lydiske  Gravmæle  er  trods  sin  Mægtighed  meget 
simpelt  og  primitivt;  det  staar  under  Etruriens  kunstfærdig 
og  rigt  udsmykkede  Tumuli  saa  vel  som  under  de  berømte 
hvælvede  Gravkamre  i  Mykenæ,  Bøotien  og  Attika.    Herodot, 


230  Sardes. 

som  med  rette  faldt  i  Forbavselse  over  Storreisen  af  Aly- 
attes's  Gravmæle,  har  op^saa  kun  beundret  denne  Mægtighed, 
og  det  gik  ham  her  som  Pavsanias,  der  vovede  at  sammen- 
ligne Tiryns  Mure  med  Ægyptens  Pyramider. 

Paa  Herodots  Tid  maa  den  lydiske  Dødestad  have  været 
fuldstændig  urørt  og  have  frembragt  en  mægtig  Virkning. 
Det  er  derfor  meget  paafaldende,  at  denne  Historieskriver, 
der  iagttager  med  saa  stor  Omhyggelighed,  ikke  med  et 
Ord  minder  om  denne  Dødestad,  men  kun  beskriver  den 
største  Tumulus.  »Det  lydiske  Land«,  saaledes  skriver  han, 
»frembyder  ikke  meget  mærkværdigt  undtagen  det  fra 
Tmolos  nedstrømmende  Guldsand;  men  det  ejer  et  Værk, 
der  næst  efter  Ægypternes  og  Babyloniernes  staar  som  det 
allerstørste,  og  dette  er  Alyattes's  Gravmæle.  Dets  Basis  er 
af  mægtige  Sten,  men  alt  andet  er  opkastet  Jord.  Ager- 
dyrkerne, Haandværkerne  og  Glædespigerne  have  rejst  Højen; 
endnu  i  min  Tid  stod  der  paa  Tinden  fem  Mindestene, 
hvorpaa  var  skrevet,  hvad  hver  af  de  nævnte  Klasser  havde 
præsteret,  og  Maalningen  angav,  at  største  Parten  faldt  paa 
Hetærerne.  Højens  Omfang  beløber  sig  til  6  Stadier  og  2 
Plethra,  Bredden  til  13  Plethra.  Ikke  langt  fra  Gravmælet 
ligger  en  stor  Sø,  der  efter  Lydiernes  Udsagn  er  stadig 
rindende;  den  hedder  Gygesseen.« 

Herodots  Maal  (3400  Fod)  svarer  omtrentlig  til  den 
nuværende  største  Tumulus,  som  Prokesch  angiver  til  3444 
Fod  og  Spiegel  thai  til  1055,626  Metre.  Sidstnævnte,  forhen 
preussisk  Konsul  i  Smyrna,  var  den  første  Forsker,  som 
overhovedet  anstillede  Udgravninger  i  Sardes's  Dødestad. 
I  1853  aabnede  han  Alyattes's  Tumulus,  og  hans  Beretning 
med  Planer  og  Tegninger  har  Olfers  meddelt  i  Berliner- 
Videnskabsakademiets  Afhandlinger  (1858).  Spiegelthal  drev 
en  Skakt  ned  i  Jordhøjen  og  fandt  Gravkammeret  udplyndret 
og  tomt.  Efter  hans  Mening  have  hele  Landsbyer  fra  Om- 
egnen i  denne  Tnmulus  gravet  efter  de  lydiske  Kongers 
Guld.     Gravkammeret  er  opført   af  tilhugne  Marraorkvadre, 

som  for  største  Delen  ere  sammenholdte  ved  Blyklamper. 
De  indre  Yægge  ere  beklædte  med  glat  poleret  hvidt 
Marmor  og  aldeles  uden  Udsmykning.  Den  mod  Sardes 
rettede  Der  bestaar  af  raa  Marmorplader,  og  til  den  leder 
en  af  Stenblokke  opført  Gang,  2,43  Metre  i  Bredden,  medens 
raa  Sten  danne  en  Trappe. 

Gravkammerets  Bund  fandt  Spiegelthal  overstrøet  med 
Aske,  Kul,  Skaar  af  Vaser  og  Alabasturner;  i  nogle  Haand- 
knokler  vil  han  endogsaa  have  fundet  Levninger  af  Alyattes's 
Haand.  Af  de  fem  Steler,  som  paa  Herodots  Tid  endnu 
fandtes  paa  Tumulus's  Tinde,  er  endnu  en  tilovers,  halv 
nedsænket  i  Jorden  og  ganske  forvitret.  Den  har  Form  af 
en  Kugle  med  en  Basis,  uden  Spor  af  Indskrift,  og  mod- 
siger herved  Prokeschs  Mening,  at  hine  Mindesøjler  skulle 
have  været  Phaller.  En  anden  Mindesten  er  funden  i  Tu- 
mulus's Nærhed.  Skjønt  man  ikke  har  fundet  lignende  paa 
nogen  af  de  andre  Høje,  maa  der  vistnok  have  existeret 
mange  tilsvarende,  da  Oprejsningen  af  Steler  paa  Kæmpe- 
gravene var  en  typisk  Kultusform,  hvorom  vi  endnu  mindes 
ved  Kegleopsatsen  paa  det  saakaldte  Gravmæle  for  Hora- 
tierne  og  Kuriaterne  ved  Albano  og  ved  de  etruskiske  Tumuli, 
t.  Ex.  Cucumellaernes  i  Vulci. 

Det  er  mer  end  sandsynligt,  at  den  af  Spiegelthal 
aabnede  Tumulus  svarer  til  Alyattes's  hos  Herodot;  men 
den  gamle  Historieskrivers  Beskrivelse  er  meget  flygtig,  og 
Angivelsen  af  Indskrifterne  paa  Stelerne  tager  sig  nærmest 
ud  som  en  Anekdote  fra  Folkemunde.  Skriften  maatte  have 
indeholdt  lydiske  Ord,  og  hvis  Herodot  virkelig  har  set 
Indskriften,  kan  han  dog  ikke  have  forstaaet  den.  Han 
hensætter  fremdeles  Tumulus'en  til  Nærheden  af  Søen, 
medens  denne  i  Virkeligheden  ligger  en  hal  Mil  borte.  Af 
disse  Angivelser  og  Herodots  Tavshed  om  de  andre  Tumuli 
kunde  man  med  Spiegelthal  føle  sig  fristet  til  at  antage,  at 
han  ikke  har  været  paa  Aastedet;  men  dette  er  dog  vel 
en  lidt  for  dristig  Slutning.  , 

Grøn  Plantevæxt  dækker  ogsaa  Alyattes's  Jordhøj 
næsten  overalt  paa  nær  Regnfurerne  og  en  gabende  Kløft, 
der  med  en  Dybde  af  hundrede  Fod  naar  ned  til  Grund- 
volden og  aabner  sig  lige  ud  mod  Akropolis;  Omkredsen 
og  en  Højde  af  220  Fod  lader  i  Virkeligheden  Graven  tage 
sig  ud  som  et  lille  Bjærg.  En  med  Græs  overgroet  Dæm- 
ning, der  fører  hen  til  Højen,  tjente  rimeligvis  som  Førsels- 
vej  for  de  mægtige  Sten,  hvis  Brydningssted  man  har  op- 
daget i  Nærheden. 

Jordhøjens  Indre  er  nu  til  Dags  kun  tilgængeligt  med 
en  Del  Vanskeligheder.  Vi  gjorde  intet  Forsøg  paa  at 
trænge  derind,  bestege  en  Tumulus  af  Middelhøjde  og  saae 
her  fra,  omtrent  i  en  halv  Mils  Afstand,  Gygessoen  for  os. 
Dens  Bækken  synes  ingenlunde  stort,  skjønt  det  er  nogle 
Mil  i  Omkreds;  om  Sommeren  tørrer  den  ind,  og  selv  nu 
i  April  var  den  halv  Mose.  Søen  omkranses  af  Siv;  det 
var  dette  hellige  Rør,  som  gjorde  Lydierne  til  Mestre  i 
Fløjtespil.  Ved  Søens  Bred  stod  engang  det  berømte  Tempel 
for  Artemis  Gygæa  eller  Koløne,  en  ældgammel  Helligdom, 
hvis  Plads  er  gjenfunden.  Strabo  taler  om  dette  Tempels 
store  Hellighed  og  om  de  fabelagtige  Rørdanse  ved  Artemis- 
festerne. 

Allerede  Homer  fejrede  Søen  som  de  mæoniske  Kongers 
Vugge,  og  ogsaa  i  den  lydiske  Kultus  maa  den  have  haft 
en  religiøs  Betydning,  siden  netop  dens  Omraade  blev 
kaaret  til  Dødestad. 

I  en  af  de  aabnede  Tumuli  fandt  vi  en  Indgang  med 
en  Højde  af  132  Centimeter  (4  Fod  2  Tm.),  og  hvorover 
der  laa  en  Dørbjælke  af  Sten.  Dækstenen  var  tagen  bort. 
Fra  en  smal  Gang  traadte  vi  ind  i  det  aflange  Gravkammer, 
hvis  Vægge  skraanede  mod  det  flade  Stenloft;  de  vare  be- 
lagte med  nøjagtig  sammenføjede  Kalkstensplader.  Kam- 
meret var  168  Cntmtr.  langt  og  185  Cntmtr.  højt;  en  fir- 
kantet Stensarkofag,  lukket  med  et  Laag  og  uden  Basrelief 
eller  Skrifttegn,  stod  tæt  op  til  Væggen. 

I  en  anden  Tumulus,  Hr.  Denis  nylig  havde  aabnei, 
fandt  vi  en  Indgang  116  Cntmtr.  høj  og  82  Cntmtr.  bred, 
hvor  fra  Gangen  førte  ind  i  Gravkammeret.  Her  fandtes 
ingen  Sarkofag,  men  en  Ligbaare  af  Sten,  20(5  Cntmtr. 
lang  og  84  Cntmtr.  bred,  en  Flade  med  elliptisk  afrundede 
Hjørner;  paa  den  laa  Levninger  af  Aske  og  Knogler.  Choisy 
har  i  Aaret  1875  i  en  anden  Tumulus  set  en  Ligbaare  af 
Marmor  med  en  pyntelig  Dekoration  og  givet  en  Afbildning 
af  den;  samme  Art  Stenbaarer  findes  ogsaa  i  Etruriens 
Dødestæder  —  en  særlig  smuk  fra  Cære  findes  i  Louvre. 

I  Nærheden  af  hin  Kæmpehøj  stode  nylig  opslaaede 
Hytter  og  Telte;  her  var  Hr.  Denises  Stade;  men  til  vor 
Bedrøvelse  fandt  vi  ham  ikke  selv  tilstede,  da  han  lige 
var  tagen  tilbage  til  Smyrna.  Kun  hans  Kavasser  tjente 
os  som  Førere.  Efter  Spiegelthai  er  der  blot  i  Halvfjerd- 
serne, men  kun  flygtig,  blevet  gravet  i  Dødestaden.  Alle 
store  og  mellemstore  og  mange  mindre  Tumuli  ere  i  Tidens 
Løb  gjennemrodede  efter  Skatte,  men  mange  ere  dog  urørte 
og  byde  saaledes  endnu  Granskningen  et  vidt  Omraade.  Om 
Hr.  Denis  har  fortsat  sine  Udgravninger  og  med  hvilket 
Udbytte,  er  mig  ukjendt.  I  Aaret  1849  offentliggjorde  han 
sit  bekjendte  Arbejde:  »The  cities  and  cemeteries  of 
Etruria«;  han  er  saaledes  i  Sardes  paa  hjemlig  Grund,  da 
Etruriens  Kolonisation  i  en  forhistorisk  Tid  afLydiere  synes 
utvivlsom;  thi  Herodots  Vidnesbyrd  styrkes  ogsaa  ved  den 
lydiske  Tumulusform,  som  er  kommen  til  Anvendelse  i  de 
etruskiske  Dødebyer,  særlig  ved  Vulci. 


Ivan  den  grusomme.*) 


I. 

Jtusland  er  kun  tilsyneladende  en  slavisk  Stat;  den 
hele  Regeriiigsmaade,  Rigets  Institutioner  og  det  russiske 
Samfund  bære  et  fuldkomment  asiatisk-mongolsk  Præg,  der 
altid  har  vist  sig  som  energisk  Modstander  af  Folkets  tid- 
ligere slaviske  Karakterejendommeligheder. 

Selv  det  officielle  storrussiske  Sprog,  hvortil  Peter  I. 
vilkaarlig  lod  Alfabetet  støbe  i  Amsterdam,  har  maattet 
give  Afkald  paa  sine  slaviske  Rødder;  det  vrimler  af  tata- 
riske, tyrkiske,  finske,  tyske  og  andre  fremmede  Ord  og 
Udtryk,  et  barbarisk  Blandingsgods,  som  ikke  forstaas  af 
nogen  anden  Slaver. 

Peter  I.,  hvem  de  russiske  Hofhistorikere  kalde  den 
»stoie«,  en  fuldstændig  upassende  Benævnelse,  som  dog 
vestevropæiske  Historieskrivere  tankeløst  have  efterskrevet, 
foragtede  og  forfulgte  i  den  Grad  taabelig  sit  Folks  slaviske 
Væsen  og  Sprog,  at  han  ikke  engang  gav  sin  nye,  med 
Blod  og  paa  Lig  opførte  Hovedstad  et  slavisk,  men  et  tysk 
Navn  »St.  Petersborg«. 

Hovedslaget  mod  det  russiske  Folks  slaviske  Karakter- 
ejendommeligheder var  dog  alt  ført  paa  det  moskovitiske 
Storfyrstendømmes  Tider  af  Ivan  IV.,  hvem  Historien  med 
fuld  rette  kalder  den  grusomme. 

*)  H.C.  Wiesner:  Beitråge  zur  Geschichte  Russiands.  Lpz.  1887. 

Det  bliver  først  fremfor  alt  nødvendigt  her  at  anføre 
enkelte  Punkter  af  Ivan  IV. 's  Regering,  fordi  han  i  sin 
Person  samlede  det  moskovitiske  Kiges  hele  Væsen ;  naar 
Historien  vil  forklare  dette  Lands  Forhold,  maa  den  med 
spændt  Opmærksomhed  følge  Selvherskerens  indre  Sjælstil- 
stande; hans  Tanker,  hans  Stemninger,  hans  Vink  afgjøre 
mange  Slægters  Skæbne,  han  selv  gav  Stødet  til  Lovgivningen 
og  de  krigerske  Bevægelser;  alt,  hvad  der  af  særlig  mærke- 
ligt forefaldt  i  Moskva,  det  var  hverken  modnet  i  Senatet 
eller  Storfyrstens  Raad,  men  i  hans  Sjæls  Dybder. 

Da  Ivan  endnu  fulgte  sin  gudfrygtige  Skriftefaders  og 
sin  berømte  Ven  Adashevs  Raad,  udvidede  han  de  mosko- 
vitiske Grænser  ved  Erobringen  af  Khanaterne  Kasan  og 
Astrahan. 

Netop  samtidig  med  Kasan  s  Erobring  vil  man  i  Stor- 
fyrstens Ord  og  Handlinger  have  iagttaget  de  første  Tegn 
til  det  gyselige  Omslag,  der  foregik  i  hans  Sjæl.  Da  Stor- 
embedsmændene og  Bojarerne  lykønskede  ham  til  et  saa 
fordelagtigt  og  glimrende  Bytte,  hensank  han  pludselig  i 
dybe  Tanker,  og  i  det  han  stirrede  stift  hen  for  sig,  mum- 
lede han  i  Skjægget:  »Jeg  frygter  nu  ikke  Adelen  mer,  da 
jeg  ikke  længere  kan  bruge  den  til  noget«. 

Omslaget  begyndte  dog  navnlig  efter  en  alvorlig  Sygdom 
man  holdt  for  dødelig.  I  det  han  svag  og  kraftløs  laa 
paa  sit  Dødsleje,  fik  Ivan  Lejlighed  til  at  lære  Bojarernes 
Stemning  at  kjende  og  at  gribe  den  menneskeligge  Naturs 
onde  Sider  paa  fersk  Gjerning.  Disse  Mænd,  der  ikke 
kunde  finde  Ord  nok  til  at  udtrykke  deres  Hengivenhed  og 
Kjærlighed,  og  som  kaldte  ham  Ruslands  Frelser  og  den 
legemliggjorte  hellige  Aand,  disse  Mænd  forglemte  nu,  da 
de  saae  ham  Døden  nær,  hans  lille  Søn  og  drøftede,  hvilken 
af  de  indespærrede  eller  under  Regeringens  Tilsyn  stillede 
Slægtninge  af  Fyrsten  Tronen  burde  tilfalde.  Endogsaa 
Fyrstens  Skriftefader  og  Yndling  skulle  have  hældet  til  en 
af  Tronprætendenterne    af  Frygt  for  de  indre  Uroligheder, 

som  maatte  blive  en  Følge  af  Sønnens  lange  Mindreaarighed. 
Da  Storfyrsten  havde  kaldet  de  tidligere  saa  forekommende 
og  ydmyge  Bojarer  for  sig,  kunde  lian  paa  sit  Smertens 
Leje  hverken  udbede  sig,  ja  ikke  engang  ved  FSønner  bevæge 
dem  til  at  udraabe  Sønnen  til  Herre  over  Moskva.  Snart 
stod  han  til  alles  største  Forundring  atter  rask  op. 

Ivans  harmfulde  Følelser  kom  dog  ikke  strax  frem; 
beregnende  og  lumsk,  som  altid,  forstod  han  at  lægge 
Dølgsmaal  paa  dem,  at  tøjle  dem.  Det  saae  næsten  ud  til, 
at  han  havde  forglemt,  hvad  han  havde  set  og  hørt  under 
sin  Sygdom.  Han  uddelte  Almisser,  overøste  Hofmændene 
med  nye  Naadesbevisninger  og  omgikkes  forekommende  med 
de  ældste.  Kun  af  og  til  kunde  en  lille  Ytring,  som  til- 
fældig udtalt  eller  ubevidst  indflettet  i  Samtalen,  give  til 
Kjende,  at  han  ikke  havde  forglemt  den  mindste  Omstæn- 
dighed, at  han  fuldkommen  kjendte  enhver,  som  havde 
modsat  sig  hans  Vilje.  Lidt  efter  lidt  begyndte  han  at 
unddrage  sig  Hoffets  Larm,  at  leve  mere  og  mere  ensomt. 
De  første  Forbud  paa  hans  Vrede  viste  sig  i  den  Skarphed, 
hvormed  han  alt  nu  forkastede  sin  Skriftefaders  og  sin 
Yndlings  Meninger;  snart  bemærkede  begge,  at  deres  Til- 
stedeværelse ved  Hoffet  var  overflødig;  Munken  vendte  til- 
bage til  sit  Kloster,  og  Adashev  fik  et  Guvernement  langt 
borte  fra  Hovedstaden. 

De  tvende  brave  Mænds  Bortfjærnelse  blev  Løsnet  for 
den  nye  Tingenes  Tilstand;  Misundelsen  og  Bagtalelsen  mod 
de  fraværende  krøb  frem  af  Krogene;  Rænkesmedde  og 
Smigrere  kom  til  Storfyrsten  og  forestillede  ham,  hvilket 
latterligt  Formynderskab  han  hidtil  havde  staaet  under; 
man  sagde:  »Hvorledes  kunde  du,  allernaadigste  Herre,  finde 
dig  i  et  saa  tungt  Fangenskab?  De  tillode  dig  jo  ikke 
engang  at  drikke  Vin  og  nægtede  dig  at  nyde  Moskva- 
kvindernes Skjønhed«. 

Det  fyrstelige  Palads  fik  strax  et  andet  Udseende.  Det 
moskovitiske  Folk  nærmede  sig  altid  med  sky  Ærefrygt  sin 

Herskers  Borg;  men  aldrig  havde  Kremlin  vakt  saa  stor 
Tilbedelse  som  under  Ivans  trettenaarige,  gudfrygtige  Liv; 
da  man  her  altid  fandt  fromme  gejstlige  og  højagtede 
Embedsmænd  samlede  og  var  Vidne  til  Enigheden  og  Lykken 
i  Monarkens  B^amilie,  blev  Stedet  næsten  anset  for  helligt, 
og  man  gjorde  Knæfald  paa  Paladsets  Tærskel.  Nu  blev 
alt  anderledes;  Hoffet  fyldtes  med  en  Mængde  Gjøglere, 
Narre,  Dansere  og  Sangere;  Larmen  fra  Forlystelser  og 
Gilder  hørte  ikke  op  hverken  Dag  eller  Nat.  Samtidig 
fremmedes  Processen  mod  Munken  Sylvester  og  den  ædle 
Adashev;  de  beskyldtes  for  at  have  behersket  Storfyrsten 
ved  Trolddom;  mod  vanlig  Skik  og  Brug  lod  Ivan  dem  ikke 
stille  for  en  kompetent  Ret,  men  udtalte  selv  Dommen. 
Med  dette  Skridt  begyndte  den  første  Nedsabling,  den  første 
saakaldte  Opaly,  d.  v.  s.  Folkets  Udrenselse.  Udtrykket 
by  c  w  opalach,  d.  v.  s.  at  befinde  sig  i  vanskelige  Om- 
stændigheder, i  stor  Fare,  er  bekjendt  i  de  polske  Lande, 
som  ligge  ved  den  russiske  Grænse ;  men  i  hele  Polen 
siger  man  opalac  zboze,  Krupy  o.  s.  v.,  d.  v.  s.  rense 
Korn,  Gryn  og  lign.;  heraf  kommer  atter  Ordet  opalka, 
det  Kar,  som  anvendes  hertil,  ogsaa  Korn-  eller  P'oder- 
svingien,  og  heraf  afledes  igjen  Ordet  opalki,  det  er  Avner 
og  lette  Korn. 

Den  første,  der  faldt  som  Offer,  var  Adashevs  Broder, 
og  med  ham  bukkede  ogsaa  hans  hele  Hus  under  for 
Straffen,  noget,  man  hidindtil  hverken  havde  set  i  Russinen- 
land  eller  Moskva;  den  for  sin  Dyd  og  Skjønhed  berømte 
Maiia  Adashev,  som  blev  kastet  i  Fængsel,  maatte  før  sin 
kvalfulde  Død  se  paa  alle  sine  Børns  Henrettelse;  ligesaa 
faldt  samtlige  Slægtninge  og  Venner  af  dette  Hus  under 
Øxen.  Efter  Adashevernes  Udryddelse  faldt  Ivan  over  andre 
Herrer  og  Bojarer;  Dimitri  Obolénski  blev  stukken  ned  af 
ham  selv;  den  gamle  Fyrst  Repnin  mistede  sit  Liv,  fordi 
han  ikke  vilde  danse  paa  Ballet  og  ansaa  det  for  syndefuldt 
at  tage  en  Maske  paa.      En  anden   agtet  Mand,    som    ikke 

kunde  drikke  meget  og  ikke  vilde  temme  det  Bæger,  Stor- 
fyrsten rakte  ham,  blev  kastet  ned  i  Kjælderen  og  her 
kvalt,  i  det  man  hældte  ham  Mjød  i  Halsen.  Fyrst  Vol- 
konski,  der  havde  Forsædet  i  Bojarernes  Raad,  døde  Hungers- 
døden;  de  mest  ansete  Familier  omkom  næsten  alle  paa  en 
grusom  Maade. 

Mange  flygtede  den  Gang  ud  af  Landet  og  søgte  Be- 
skyttelse paa  Polens  Grund ;  saaledes  reddede  Lashkin, 
Kurakin  og  Variatynski  sig;  sidstnævnte  var  Hovedet  for 
det  litaviske  Parti;  den  Gang  bekæmpede  tvende  Partier 
hinanden  i  Moskva:  det  ene,  kaldet  det  litaviske,  vilde  be- 
fæste Orden  og  Lovene  i  Riget,  men  kun  ved  milde  Midler; 
det  andet,  ledet  af  Shuiskierne,  anbefalede  Rædselssystemet; 
men  efter  den  nylig  omtalte  Forandring  og  med  Shuiskiernes 
Fald  forsvandt  allerede  ethvert  Spor  af  Partier;  kun  enkelte 
Personer  tragtede  af  egenkjærlige  Bevæggrunde  endnu  efter 
at  tilsnige  sig  Monarkens  Naade. 

Blandt  Flygtningene  var  Fyrst  Kurbski  den  mest  ud- 
mærkede, berømt  i  den  moskovitiske  Historie,  kronet  med 
Lavrbær  fra  mange  Slag,  endnu  i  frisk  Minde  fra  Kasans 
Erobring,  dækket  med  Hæder  og  Saar.  Skjønt  denne  Mand 
var  Storfyrsten  oprigtig  hengiven  og  besjælet  af  den  største 
Iver  for  Rigets  Vel,  maatte  han  dog  forlade  Kone  og  Barn 
og  skjule  sit  Liv  under  den  polske  Konges  Beskyttelse;  men 
Storfyrstens  pludselig  fremdukkede  Grusomhed  tyktes  ham 
kun  at  kunne  hidrøre  fra  en  øjeblikkelig  Ophidselse;  han 
nærede  det  Haab  at  bringe  ham  til  sig  selv  igjen  og  be- 
sluttede at  sende  ham  en  Formaningsskrivelse.  Det  faldt 
imidlertid  vanskeligt  at  opdrive  en  Budbringer,  der  vilde 
overlevere  et  sligt  Brev.  En  tro  Tjener  fandtes  villig;  efter 
at  være  ankommen  til  Moskva  trængte  han  sig  ind  i  Slottet 
og  overrakte  Ivan  midt  mellem  hans  Hoffolk  Brevet  tillige 
med  Meddelelsen  om,  fra  hvem  han  kom.  Ivan  kunde  ikke 
taale,  at  nogen  i  hans  Nærværelse  omtalte  Navnet  Kurbski; 
han  nærmede  sig  Tjeneren  og  stedte  ham  sin  Stok  i  Foden. 

Denne  Elfenbensstok,  for  neden  stærkt  beslaaet,  er  historisk 
og  opbevares  den  Dag  i  Dag.  Storfyrsten  havde  den  Vane 
under  sin  Samtale  at  støtte  sig  med  samme  paa  Bojarernes 
og  Herrernes  Fødder ;  paa  denne  Maade  naglede  han  hyppig 
det  ulykkelige  Offer  til  Gulvet  og  saae  paa  Ansigtstræk- 
ningerne; men  ve  den,  der  lod  se  det  mindste  Tegn  paa 
Smerte.  Kurbskis  Tjener  bar  dette  modig,  og  Ivan,  der 
saaledes  holdt  ham  fast,  oplæste  hejt  hele  Brevet.  Her  et 
lille  Brudstykke: 

»Du  engang  saa  højmodige  Monark,  men  nu  til  Straf 
for  vore  Synder  greben  af  Vanviddets  Raseri,  fordærvet  til 
din  Samvittigheds  Inderste,  Tyran  som  ingen  anden  af 
Verdens  mest  grusomme  Monarker;  nederdrægtige  Bagtaler, 
som  giver  trofaste  Mænd  Navn  af  »Forrædere«  og  kalder  Kristne 
for  »Troldmænd«,  tror  du  maaske,  at  der  hist  oppe  ikke 
længere  gives  nogen  Gud  eller  højeste  Dommer  tor  Kongerne? 
Hermed  skilles  jeg  fra  dig,  vi  ere  for  evig  skilte  og  ses 
først  igjen  paa  Dommedag.  Du  frygter  ikke  de  levende, 
saa  skjælv  da  nu  for  de  døde.  De,  hvem  du  har  myrdet, 
vente  dig  for  den  højeste  Dommers  Trone.  Vel  kunne  dine 
lave,  usle  Undersaatter  henkaste  deres  Børn  til  Æde  for 
dig,  men  de  mægte  ikke  at  gjere  dig  udødelig«. 

Storfyrsten  var  ogsaa  Litterat  og  rejste  Krav  paa  Vel- 
talenhed og  en  let  Stil;  han  satte  sig  strax  hen  for  at  be- 
svare Kurbskis  Brev,  ja  traadte  endogsaa  i  en  stadig  Brev- 
vexling  med  ham;  hans  samlede  Breve  udgjøre  et  tykt  Bind 
og  danne  i  Forening  med  Kurbskis  Breve  og  Memoirer  et 
højst  interessant  Efterladenskab. 

Her  en  Prøve  paa  Ivans  Stil: 

»I  Guds  Navn,  ved  hvem  Kongerne  herske,  til  den 
høje  Bojar,  Kniasen  Andreas  Kurbski. 

»O  stakkels  Kurbski!  Hvorfor  vil  du  fordærve  din 
Sjæl,  i  det  du  tragter  efter  at  redde  dit  elendige  Liv  ved 
Flugt?  Havde  det  ikke  været  bedre  for  dig  at  do  paa  din 
Herres  Befaling  og  saaledes  vinde  Martyrkransea  ?    Hvad  er 

da  Livet,  hvad  menneskelige  Værdigheder  og  Rigdomme? 
Dog  ikke  andet  end  Forgængelighed  og  Skygge,  lijkkelig 
er  den,  som  ved  Døden  kan  kjøbe  Sjælens  Frelse.  Din 
Tjener  Skybanovs  Daad  skulde  beskæmme  dig;  han  har  op- 
ført sig  sømmelig  i  vor  og  vore  Undersaatters  Nærværelse. 

»Naar  jeg  har  mange  at  straffe,  er  denne  sørgelige 
Pligt  smertelig  for  mit  Hjærte;  men  bekjendt  er  det  dog, 
at  endnu  flere  Forræderier  ere  blevne  skjulte  og  ustraffede. 
Guds,  den  hellige  Jomfrus  og  alle  Helgenes  Naade  trænger 
jeg  til,  men  Menneskene  beder  jeg  ikke  om  Raad.  Du  vil 
indjage  mig  Frygt  for  Kristi  Dom  i  den  anden  Verden; 
mener  du  da  ikke,  at  hans  Magt  ogsaa  regerer  denne 
Verden?  Jeg  maa  advare  dig  mod  at  hjemfalde  til  Mani- 
kæernes  Vildfarelse*).  Du  siger  mig,  at  jeg  ikke  mere 
vil  faa  dit  sorte  Ansigt  at  se.  Hvilken  Ulykke!  Du  siger, 
at  de,  jeg  har  henrettet,  omgive  Guds  Trone.  Denne  An- 
skuelse smager  af  Kjætteri.«  —  Og  her  anfører  han  strax 
den  hellige  Paulus's  Ord  fra  et  af  hans  Breve:  Ingen,  siger 
xApostlen,  kan  skue  Gud. 

I  hele  Skrivelsen  hersker,  som  vi  se,  en  jævn  ironisk 
Tone;  men  den  dæmpede  Galde  bryder  dog  idelig  igjennem. 
I  litterær  Henseende  kan  man  endog  sige,  at  Ivan  er  det 
første  Mønster  paa  den  ironiske  Ddtryksmaade;  denne  Stil 
mangler  ellers  fuldstændig  i  den  slaviske  Litteratur. 

(Sluttes). 

*)  Efter  Manikæernes  Mening  regerede  Gud  Aandernes  Verden, 
men  Kongerne  Jorden,  og  Satan  Helvede. 


Den  politiske  Æventyrer,  Amtmand  Povl  Juel. 


IV. 

1  Foraaret  1712  kom  altsaa  den  nye  Amtmand  til 
Norge  for  at  overtage  sit  Embede,  han  vist  maa  antages 
dog  at  have  egnet  sig  bedre  for  end  for  det,  der  forst  var 
tiltænkt  ham,  det  i  Bjærgvæsenet.  Det  var  ikke  store  For- 
dringer, der  stilledes  til  Datidens  Amtmænd;  endnu  længere 
hen  i  Tiden  var  en  Amtmandspost  ofte  et  Gratiale,  hvormed 
en  veltjent  Lakej  belønnedes.  Povl  Juel  havde  jo  erhvervet 
sig  en  Del  juridiske  Kundskaber  ved  sin  tidligere  forskjellig- 
artede  Virksomhed,  og  selv  om  disse  ikke  vare  absolut  nød- 
vendige for  en  Amtmand,  vare  de  naturligvis  ingen  Skade 
til  naar  de  benyttedes  paa  rette  Maade  og  ikke  til  Lov- 
trækkeri  og  Krakileri. 

Lister  og  Mandals  Amt,  i  hvilket  Juel  blev  Amtmand, 
ligger  i  det  sydligste  af  Norge;  Kristianssand  ligger  i 
Amtet,  kun  en  halv  Mils  Vej  fra  den  Gaard,  »Huseby«, 
Juel  lejede  for  dér  at  opslaa  sin  Amtmandsresidens.  Alle- 
rede dette  nære  Naboskab  til  Stiftshovedstaden  Kristianssand 
var  uheldigt,  men  endnu  mere  uheldigt  var  det  dog,  at 
Grænserne  mellem  Stiftamtmandens  og  Amtmændenes  Em- 
bedsvirksomhed vare  meget  svævende,  og  ligeledes,  at  gjen- 
sidig  Skinsyge  og  Raagstrid  næsten  med  Nødvendighed 
maatte  fremkomme,  naar,   saaledes  som  her,  Stiftsbefalings- 

mandens  Residensstad  laa  i  et  Amt,  i  hvilket  en  anden 
Mand  var  Amtmand.  Den  daværende  Stiftamtmand  Henrik 
Adeler  og  Povl  Juel  kom  da  ogsaa  meget  snart  til  at  staa 
paa  en  spændt  Fod  over  for  hinanden,  og  det  kan  ikke 
nægtes,  at  det  i  den  væsentligste  Grad  var  Juels  Skyld. 
Allerede  simpel  Hoflighed  maatte  jo  dog  sige  ham,  at  naar 
han  kom  som  fremmed  til  Egnen  og,  som  det  viser  sig, 
endog  i  nogle  Uger  boede  i  Kristianssand,  hvor  han  søgte 
Omgang  med  Byens  Honoratiores,  burde  han  ikke  have 
undladt  at  aflægge  et  Besøg  hos  Stiftamtmanden;  men 
det  var  under  Juels  Værdighed  at  gjøre  et  saadant  Skridt 
til  Tilnærmelse,  som  kunde  faa  Udseende  af,  at  han  under- 
ordnede sig  Stiftamtmanden.  Da  Striden  strax  tog  sin  Be- 
gyndelse mellem  dem  i  Anledning  af,  at  Adeler  efter  Juels 
Formening  havde  gjort  sig  skyldig  i  Overgreb-  i  Embeds- 
sager,  lod  Adeler  ham  høre,  at  han  dog  havde  ventet  saa 
megen  Høflighed  hos  Juel,  at  han  vilde  have  gjort  ham  en 
Visit.  Juel  svarede  i  nogle  Breve,  der  i  forskjellige  Ret- 
ninger ere  saare  betegnende  for  ham.  Baade  paaberaaber 
han  sig  —  hvad  han  maaske  kan  have  haft  Ret  i  — ,  at 
han  ikke  var  Stiftamtmanden  underordnet,  og  samtidig  med 
at  »prise  Himlen  for  Enevoldsregimentet,  der  har  ladet 
Herremandsvælden  ophøre« ,  taler  han  om  sig  selv  som 
Manden  af  den  meget  fornemme  Herkomst,  af  grevelig 
Stamme  baade  paa  fædrene  og  mødrene  Side.  I  det  han 
beraaber  sig  paa  den  Naade,  Kongen  havde  vist  ham,  ud- 
taler han,  at  det  tvært  imod  var  en  Pligt  for  Byens  og 
Egnens  Beboere  at  »bevelkomme«  ham.  Efter  at  denne 
Brevvexling  havde  varet  til  hen  i  December,  indankede  Juel 
Sagen  for  »Slotsloven« ;  men  i  denne  sin  Skrivelse  synes  han 
at  overgaa  sig  selv,  naar  han  i  sin  Fremstilling  af  Sagen  be- 
retter, hvorledes  han  først  havde  givet  Stiftamtmanden 
♦nogle  milde  og  sagtmodige  Forestillinger«  n  dydig  For- 
haabning«  om  »med  føjelige  Ord  og  fornuftig  Stil  at  formaa 
ham  til  at  afstaa  fra  sine  Tanker  og  Gjerninger«;  men  saa 

til  sidst  skriver  han,  at  »da  denne  hans  Sagtmodighed  ikke 
frugtede,  havde  han  anvendt  skarpere  Tiltale«,  og  da  den 
ikke  heller  havde  hjulpet,  lagde  han  nu  Sagen  i  »Slots- 
lovens«  Haand. 

Efter  at  have  set  denne  mindre  heldige  Maade,  hvorpaa 
Povl  Juel  introducerede  sig  i  sin  Amtmandsværdighed,  og 
som  ikke  syntes  at  give  noget  godt  Varsel  for  Fremtiden, 
skulle  vi  følge  hans  Virksomhed  kronologisk  i  de  faa  Aar, 
han  beklædte  denne  Stilling. 

Allerede  i  1712  havde  han  væltet  sig  ind  i  en  Sag, 
der  senere  voldte  ham  megen  Ulejlighed.  Et  engelsk  Fartøj, 
som  førtes  af  en  Skipper  ved  Navn  Henry  W^hite,  var  ind- 
kommet i  en  Havn  i  Amtet,  og  Juel  havde  lagt  Beslag  paa 
Skibet,  uvist  af  hvilken  Grund;  nogen  Grund  maa  han  vel 
have  kunnet  angive  dertil,  muligvis  har  Englænderen  sejlet 
med  Varer,  der  hørte  ind  under  Begrebet  »Krigskontra- 
bande«,  og  som  have  været  bestemte  til  den  iQendtlige  Magt 
Sverige;  helt  rent  Mel  i  Posen  har  Skipper  White  næppe 
haft,  siden  Processen,  som  opkom  af  denne  Sag,  kunde 
trække  ud  i  samfulde  otte  Aar,  inden  den  endelig  paa- 
dømtes af  Højesteret.  Englænderen  klagede  til  sit  Lands 
Minister  i  Kjøbenhavn,  Sir  Pulteney,  der  sidst  i  Januar 
1713  fik  udvirket  en  kongelig  Befaling  til  den  norske  Re- 
gering om  at  foranstalte  en  Undersøgelse  af  Sagen,  og  hvis 
det  viste  sig,  at  Juel  havde  overskredet  sin  Myndighed,  da 
sørge  for,  at  Beslaglæggelsen  hævedes.  Paabud  herom 
skete  i  Marts  Maaned,  men  Juel  vilde  ikke  adlyde,  hvor- 
imod han  samlede  en  Hob  Pøbel,  ved  hvis  Hjælp  det 
lykkedes  ham  at  hindre  Skibets  Løsgivelse;  deraf  blev 
naturligvis  Følgen  nye  Klager  til  Kjøbenhavn  og  nye  Paalæg 
i  samme  Retning  som  tidligere;  men  hverken  »Slotslovens« 
eller  Adelers  Ordrer  ænsede  han  mere,  end  at  han  endog 
lod  Skipperen  sætte  i  Arrest,  og  skjønt  Underretsdommen 
var  gaaet  Juel  imod,  dog  ikke  lod  Mr.  White  slippe  fri,  før 
han    havde    »fornøjet«    Hr.    Amtmanden    med  .300    Daler. 

16* 

Endnu  mere  graverende  for  Juel  maa  det  have  været,  at 
han  synes  at  have  tilladt  sig  denne  egenmægtige  Arrestation 
af  Skipperen,  efter  at  han  selv  paa  Grund  af  sit  Forhold  i 
denne  Sag  ved  en  kongelig  Ordre  var  bleven  suspenderet 
fra  sit  Embede;  Juel  fik  endog  Tilhold  om  at  indfinde  sig 
i  Kjøbenhavn  for  at  rense  sig  for  de  Beskyldninger,  der  i 
denne  Sag  vare  rettede  mod  ham ;  men  foreløbig  blev  det 
dog  bragt  i  Orden  ved  Voldgiftsmænd  fra  begge  Sider,  saa 
han  fritoges  for  den  Kjobenhavnsrejse,  der  næppe  vilde  have 
været  en  Lysttur  for  ham,  og  i  Begyndelsen  af  1714 
hævedes  Suspensionen,  saa  han  atter  kunde  tiltræde  sin 
Amtmandspost. 

Hidtil  havde  Juel  været  Ungkarl,  og  han  var,  af  en 
Ungkarl  at  være,  allerede  begyndt  at  blive  noget  til  Aars, 
vel  sagtens  en  fyrretyve  Aar,  da  han  tænkte  paa  at  gjøre 
Forandring  i  sin  Stilling;  men  han  hørte  til  det  Slags 
Mennesker,  som  gjærne  ville  forene  det  nyttige  med  det 
fornøjelige,  for  saa  vidt  man  med  det  »nyttige«  forstaar  at 
skaffe  Penge  og  med  det  »fornøjelige«  at  gifte  sig;  iAaret 
1715  er  han  da  kommen  paa  Spor  efter  et  rigt  og  fornemt 
Parti,  og  for  at  hans  skjønne  Drømme  skulle  kunne  blive 
til  Virkelighed,  henvender  han  sig  til  Kongen  med  Anmod- 
ning om  hans  Hjælp;  først  paaberaaber  han  sig,  at  han 
siden  1709  for  Kongens  Interesse  havde  tilsat  adskillige 
Tusende  Daler,  og  at  han  i  de  halvfjerde  Aar,  han  havde 
været  Amtmand,  ikke  havde  faaet  saa  meget  som  en  Daler 
af  sin  Embedsløn,  medens  han  stadig  havde  maattet  betale 
sine  Skatter;  saa  skriver  han  videre,  at  skjønt  han  i  peku- 
niær Henseende  er  ødelagt,  vil  han  dog  kunne  taale  dette, 
dersom  Hans  Majestæt  vil  opfylde  det  Løfte,  han  henved 
fire  Aar  i  Forvejen  havde  givet  ham,  om  Karakter  af  Etats- 
raad  »eller  noget  andet  anseligt  Raad« ;  fremdeles  giver  han 
til  Kjende,  nt  en  slig  Naadesbevisning  er  nødvendig,  baade 
for  at  man  kan  se,  at  han  ikke  er  i  Ugunst  hos  Kongen, 
og  fordi  han  »omtrent  véd  et  fornemt  og  bemidlet  Parti  at 


Amtmand  Povl  Juel.  245 

kunne  gjøre,  om  Ære  og  Rang  vilde  erstatte,  hvad  niig  paa 
Midler  fattes  og  paa  de  unge  Aar  er  afgangen« ;  for  yder- 
ligere at  illustrere  sin  Stilling  og  sine  Forhaabninger  skriver 
han:  »Jeg  véd  intet  Anslag  at  komme  mig  paa  Fode  igjeu 
udi  dette  Land  formedelst  nogen  Charge  og  dens  Indkomme 
eller  i  andre  Maader,  uden  at  det  skulde  være  ved  et  rigt 
Giftermaal,  hvilket  er  besværligt  for  en  fattig  eller  ube- 
midlet Mand,  som  er  noget  til  Alders,  i  disse  Egne,  hvor 
de  rige  Brude,  helst  naar  de  tillige  skulle  være  fornemme, 
ere  saa  rare  som  orientalske  Perler  at  naa  og  faa,  med 
mindre  Æren  forgylder  hans  Armod,  og  i  Særdeleshed 
Kongens  Naades  Sol  lyser  og  skinner  derpaa  og  giver  den 
en  Glans  og  Anseelse.« 

Det  vides  ikke,  hvem  denne  kostelige  næsten  »orien- 
talske Perle«  har  været,  der  synes  at  have  stillet  som  Be- 
tingelse for  at  blive  Fru  Juel  at  kunne  vide  sin  Mand  i 
Rangforordningens  odje  Klasse  Nr.  2,  som  »virkelig  P]tats- 
raad«,  i  Felge  Datidens  Rang  over  Stiftamtmænd  —  naar 
man  tænker  paa  Striden  med  Stiftamtmand  Adeler,  kan 
man  ikke  godt  umigaa  at  ane  hans  Hensigt,  paa  en  saadan 
Maade  at  triumfere  over  Adeler.  Dette  paatæukte  Ægteskab 
med  en  rig  og  fornem  Dame  er  næppe  blevet  til  noget; 
thi  den  Jomfru  Cecilia  Catharina  Schrøder  (eller  Schreuder), 
til  hvem  han  den  6te  November  1716  blev  viet  i  Fane 
Kirke  ved  Bergen,  kunde  ikke  kaldes  fornem,  og  endnu 
mindre  vilde  Betegnelsen  rig  passe  paa  hende.  Hendes  Fader 
var  Toldforvalter  i  Bergen,  Kammerraad  Hans  Schreuder, 
som  nok  herte  til  en  ganske  anselig  bergensk  Embedsslægt, 
der  især  var  knyttet  til  Gejstligheden,  men  han  var  i  en 
yderlig  reduceret  økonomisk  Forfatning  og  havde  baade  været 
tiltalt  og  fængslet  og  1716  dømt  til  en  Bøde  paa  10,000 
Rigsdaler  for  forskjellige  Forseelser  ved  Toldforvaltningen; 
da  han  1728  døde,  var  naturligvis  hans  Bo  fallit;  Juels 
Svigermoder  Beate  Kirstine  Burenæa  var  vistnok  i  Familie 

med  Kristian  (i en  femtes  Elskerinde  Sofie  Amalie  Moth,  men 
denne  Slægt  havde  for  længst  udspillet  sin  Rolle. 

Det  er  oven  for  berørt,  at  Juel  i  alt  Fald  én  Gang 
havde  givet  en  Antydning  at  den  Mulighed,  at  han  kunde 
faa  i  Sinde  at  gaa  i  fremmed  Tjeneste;  men  tilsyneladende 
var  han  den  mest  trofaste  Undersaat,  Kong  Frederik  kunde 
raade  over;  dog  han  var  jo  af  de  Mennesker,  hvis  Kjærlighed 
let  forvandles  til  Had,  naar  de  ikke  opnaa  deres  Hensigt,  — 
noget,  fremmede  tit  lettere  have  paa  Følelsen,  end  de  selv 
eller  deres  egne  og  nærmeste.  Da  nu  først  Uheldet  med 
det  engelske  Fartøj  havde  ramt  ham,  og  det  viste  sig,  at 
han  var  langt  ha  at  være  i  Gunst  hos  den  danske  Regering, 
—  hvad  naturligvis  enhver  vidste  — ,  og  dette  yderligere  er 
blevet  bekræftet  paa  flere  Maader.  i  det  hans  mislykkede 
Attentat  paa  Etatsraadstitelen  næppe  har  været  helt  ukjendt 
ogsaa  uden  for  Landets  Grænser,  —  har  det  vist  været 
ganske  snildt  udtænkt  af  Svenskerne,  at  de  maaske  kunde 
hverve  ham  til  deres  Ven  og  Forbundsfælle  i  Norge;  og 
Lejligheden  tilbedes,  i  det  den  svenske  Baron  Lewen,  der 
blev  fangen  ved  det  bekjendte  Overfald  i  Norderhov  1716, 
hvor  han  var  Dragonernes  Anfører,  blev  ført  til  Kristians- 
sand;  her  synes  han  i  Fangenskabet  at  have  nydt  alt  for 
megen  Frihed,  saa  han  endog  ved  Hjælp  af  en  Underofficer, 
der  skulde  være  hans  Oppasser  i  Fængslet,  blev  i  Stand  til 
at  sætte  sig  i  Forbindelse  med  Juel,  som  boede  i  Byens 
Nærhed  og  ofte  opholdt  sig  i  Staden ;  vel  afviste  Juel  denne 
Tilnærmelse;  men  at  Svenskerne  midt  under  Krigen  have 
ment,  at  det  dog  nok  var  Umagen  værdt  at  forsøge  paa  at 
begynde  Underhandlinger  med  ham,  tyder  paa,  at  der  næppe 
har  været  næret  grundmuret  Tillid  til,  at  hans  Troskab  i 
Længden  vilde  kunne  staa  sin  Prøve. 

Det  kan  ikke  nægtes,  at  Juel  i  forskjellige  Retninger 
har  søgt  at  virke  til  Gavn  for  Befolkningen  i  det  Amt, 
hvis  Tarv  han  skulde  varetage ;  men  uheldigvis  har  Maaden, 
han   optraadte   paa,    næppe   været   den  heldigste;    han   var 

altfor  radikal  i  mange  Retninger  og  betænkte  ikke  Følgerne 
af  de  Foranstaltninger,  han,  vist  nok  i  bedste  Hensigt,  traf, 
som  naar  han  udstedte  en  Priskurant,  efter  hvilken  de  hol- 
landske Hummer-Opkjøbere  havde  at  rette  sig,  og  hvorved 
de  fattige  norske  Hummerfiskere  vilde  tjene  omtrent  dobbelt 
saa  meget  som  tidligere;  men  Følgen  heraf  blev  en  Klage 
til  den  danske  Regering  fra  de  hollandske  Kommissionærer 
over,  at  Juel  uberettiget  greb  ind  i  Handelen,  paa  hvilken 
Hollænderne  mente  at  have  Hævd  og  Eneret.  At  han  i 
alle  indtræffende  Tilfælde  handlede  efter  sin  Konduite  og 
ikke  spurgte  Regeringen  til  Raads,  har  næppe  vundet  Bifald 
IKjøbenhavn;  men  hvad  man  endnu  mindre  har  syntes  om, 
var  hans  Skrivemaade  i  Indberetninger  og  Indlæg,  hvor 
man  ganske  finder  den  samme  selvtillidsfulde  og  der  for 
ubesindige  Mand,  der  nogle  Aar  tilforn  var  optraadt  saa 
hensynsløst  over  for  de  Kommissærer,  som  skulde  prøve  og 
undersøge  hans  Projekter.  Medens  han  maaske  nok  med 
den  sangvinske  Letsindighed,  der  var  ham  egen.  og  med 
sin  fatalistiske  Tro  paa  tilkommende  Storhed  har  ment  kun 
foreløbig  at  være  Amtmand  i  Lister  og  Mandal,  for  der  fra 
at  rykke  frem  til  større  Glans  og  Herlighed  —  det  er  be- 
tegnende for  ham,  at  han  siges  at  have  anskaffet  sig  en 
Kanapé  med  Tronhimmel  over,  og  at  han  sad  paa  dette 
fordringsfulde  Sæde,  naar  Folk  ønskede  at  tale  med  ham  --, 
har  man  i  Kjøbenhavn  i  modsat  Retning  holdt  et  vaagent 
Øje  med  ham  og  kun  ventet  paa  det  Øjeblik,  han  gav  sig  en 
saadan  Blottelse,  at  man  kunde  skille  sig  af  med  ham  paa  en 
nogenledes  anstændig  Maade.  Den  Draabe,  der  da  fik 
Bægeret  til  at  flyde  over  Randen,  var.  at  han  overskred  sin 
Myndighed  i  Anledning  af  en  Toldsvig,  en  Kjøbmand  havde 
begaaet;  og  da  der  nu  atter  blev  klaget  over  ham,  blev 
Følgen  et  Kongebrev  af  25de  April  1718,  ved  hvilket  Juel 
blev  afsat  fra  sit  Embede,  fordi  han  havde  været,  som  det 
hedder  i  Skrivelsen,  >baade  Loven,  den  dig  givne  Instrux 
og  Vores  Told-Ordinans  imodstridig«,    og  ellems  paa  Grund 


k 

af  »dine  ubesindigre,  ublu  og  formastelige  Skrifter  imod 
Vores  Tilforordnede  udi  Vores  Rentekammer,  hvorudi  vi 
have  haft  største  Mishag«. 

Det  var,  hvad  man  ret  egentlig  kan  kalde  en  »Afsked 
paa  graat  Papir«,  og  har  Juel  ikke  været  til  Freds,  da  han 
sex  Aar  i  Forvejen  var  bleven  ansat  som  Amtmand,  har 
selvfølgelig  nu  hans  Afskedigelse  været  dobbelt  pinlig  for 
ham,  naar  virkelig  en  Del  af  hans  Embedshandlinger,  der 
bleve  lagte  ham  til  Last,  vare  dikterede  af  Lyst  til  at  virke 
til  Gavn  for  andre,  og  ikke  blot  for  hans  egen  Forherligelse; 
naar  nu  tilmed  kommer,  at  han  i  alle  de  Aar  havde  ar- 
bejdet uden  at  faa  nogen  Len,  og  at  han  da  naturligvis 
langt  mindre  kunde  vente  under  Landets  daværende  Finans- 
nød  at  faa  nogen  Pension,  maa  det  ikke  være  helt  under- 
ligt —-  det  var  endda  ganske  menneskeligt  — ,  at  han 
fyldtes  med  Bitterhed  mod  de  Magthavere,  der  havde  udsat 
ham,  der  nu  var  bleven  Familiefader,  for  Nød;  ganske  vist 
har  han  været  en  ubehagelig  Person,  ubehagelig  og  paa- 
trængende over  for  sine  Venner;  og  naar  vi  have  lært  ham 
at  kjende,  tør  vi  nok  slutte,  at  han  var  endnu  mere  ube- 
hagelig over  for  sine  Uvenner,  saa  han  vilde  være  en  farlig 
Fjende,  hvis  ikke  hans  Ubesindigbed  voldte,  at  Vaabnene 
vendtes  mod  ham  selv.  Da  Svenskerne,  der  jo  allerede 
tidligere  havde  fæstet  Blikket  paa  Juel,  nu  tænkte,  at  han 
var  lettere  at  vinde,  da  han  maatte  antages  at  være  for- 
bitret paa  den  dansk-norske  Regering  over  x\fsættelsen, 
skete  der  Henvendelser  til  ham  med  Anmodning  om  at 
træde  i  svensk  Tjeneste;  naturligvis  ere  Forhandlingerne 
drevne  i  al  Hemmelighed,  saa  vi  ikke  neje  kunne  vide,  hvad 
der  fordredes  af  ham,  og  hvad  der  tilbødes  ham  til  Gjen- 
gjæld;  men  Juel  var  klog  nok  til  at  afvise  Tilbudene,  og 
det  vilde  vel  ogsaa  være  kommet  ham  dyrt  at  staa,  hvis 
han,  saa  længe  Krigen  med  Sverige  varede,  havde  gaaet 
Svenskernes  Ærende;  han  maatte  jo  være  vis  paa,  at  man 
baade  i  Kjøbenhavn  og  i  Kristiania  ikke   har   tabt  ham  af 


Amtmand  Povl  Juel.  249 

Syne,  da  man  sikkerlig  har  troet  ham  i  Stand  til  alt;  at 
han  har  faaet  Tilbud,  fremgaar  tydelig  af  hans  egne  Ud- 
talelser et  Par  Aar  senere,  hvilke  Ytringer  upaatvivlelig 
maa  betragtes  som  mere  end  tomt  Blæreri.  Endnu  var  det 
hans  Agt  at  vedblive  at  tjene  Danmark,  og  i  det  tidlige 
Foraar  1720  drog  han  fra  sit  Fødeland  Norge,  som  han  aldrig 
skulde  komme  til  at  gjense,  medens  han  vel  selv  har  ment 
snart  at  skulle  komme  igjen,  og  da  i  en  større  og  anseligere 
Stilling  end  hidtil,  saa  hans  Afsættelse  kun  tilsyneladende 
var  en  Tilbagegang  og  at  betragte  som  et  forbigaaende  Uheld; 
han  mindedes  jo  stadig  sine  stolte  Drømme  om,  hvad  der 
efter  hans  Formening  stod  skrevet  i  Stjærnerne  om  ham. 
Med  ham  fulgte  hans  Hustru  og  den  lille  halvtredjeaarige 
Søn  Hans  Thomas  til  Kjøbenhavn,  hvor  han  selv  vilde  for 
Højesteret  føre  sin  gamle  Sag  fra  1712  —  »saare  lang  er 
Eettens  Vej«  —  mod  den  engelske  Skipper  Henry  White, 
og  hvor  han  desuden  vilde  se,  >om  noget  vilde  vise  sig«, 
i  det  han  har  ment  ved  sin  personlige  Nærværelse  lettere 
at  kunne  faa  en  Ansættelse,  end  hvis  han  forblev  i  Norge. 


V. 

Om  det  just  var  rigtig  udregnet  af  Juel  at  tage  til 
Kjøbenhavn,  er  vel  et  andet  Spørgsmaal;  han  maatte  jo 
sige  sig  selv,  at  han  efter  alt  det  foregaaende  ikke  kunde 
være  videre  vel  anskreven  paa  højere  og  allerhøjeste  Steder; 
det  viste  sig  da  ogsaa  derved,  at  der  ikke  toges  noget 
Hensyn  til  en  Ansøgning,  han  29de  April  1720  indgav  til 
Kongen,  og  hvori  han  tilbød  sin  Tjeneste  omtrent  til  hvad 
som  helst,  saaledes  f.  p]x.  at  sendes  til  Finmarken  for  at 
begynde  paa  denne  Landsdels  Kolonisation  og  være  til 
Hjælp  for  Indbyggerne  ved  at  føre  Korn  ind  i  Provinsen; 
>to  kunne  hjælpes  paa  én  Gang,  om  det  er  Eders  Majestæt 
behageligt«.  Naar  vi  læse  hans  Ansøgning,  kan  det  heller 
ikke  falde  saa  underligt,   at  der  ikke  reflekteredes  paa  hans 

Tilbud;  dels  fremstiller  han  sig  selv  som  den  tro  Tjener, 
der  har  haft  den  Ulykke  >af  Nidkjærhed  for  det  gemene 
Bedste«  at  mishage  Kongen;  dels  taler  han  store  Ord  om 
sin  egen  store  Dygtighed  i  mange  Retninger,  som  den,  der 
baade  var  af  ældgammel  grevelig  Slægt  og  i  Norge  »havde 
fast  alle  Menneskers  Yndest  og  Approbation«,  og  som  kjendte 
Norge  fra  Hoved  til  Taa;  som  den,  der  i  sin  Embedstid 
havde  fældet  over  tusende  Domme,  og  —  føjer  han  til  — 
>uden  at  tage  mod  Skjænk  for  nogen  af  dem  alle«!  —  Om 
sin  Arbejdsdygtighed  skriver  han,  at  han  stundum  paa  én 
Dag  havde  expederet  fire  til  otte  Processer,  og  at  han  paa 
samme  Tid  kunde  diktere  til  tre  Skrivere*),  og  af  alle  de 
Processer,  nogle  Tusende,  han  havde  ført,  havde  han  til 
sidst,  altsaa  ved  Højesteret,  ikke  tabt  en  eneste.  »Eders 
Majestæt  er  Landsens  fromme  Fader;  se  derfor  til  en  af 
Landsens  godartede.  I}' dige  Sønner ;  lad  ham  være  revset  til 
Forbedring,  ikke  til  Fortvivlelse  og  Fordærvelse!«  —  End 
videre  beder  han  meget  ydmygt  om  at  faa  sin  resterende 
Amtmands-Gage  udbetalt;  »thi  jeg  har  nu,  ved  Gud,  hverken 
Penge  eller  Kredit  mere,  og  Kjøbenhavn  er  et  kostbart 
Sted« ;  alt  det  her  anførte  kunde  nu  nok  gaa  an,  skjøut  det 
næppe  er  faldet  i  god  Jord,  at  han  rykkede  for  den  Gjæld, 
der  skyldtes  ham,  og  skjønt  Tonen,  hvori  Ansøgningen  var 
skreven,  maa  synes  at  være  mindre  passende  og  temmelig 
familiær  over  for  Kongen;  men  rent  galt  var  det  af  ham, 
at  hvorvel  han  erklærer,  han  »nødig  vil  tjene  nogen  anden 
end  den  bedste  Konge  i  Verden«,  slaar  han  dog  et  Par 
Gange  paa,  at  det  dog  nok  kunde  være  muligt,  han  blev 
nødt  til  at  søge  sit  Brød  i  et  fremmed  Land,  hvor  det  alle- 
rede i  over  halvandet  Aar  havde  staaet  rede  for  ham,  og 
meget   letsindig  tilføjer   han   de  Ord,    der  senere  bleve  an- 


*)  Mon  ikke  Holberg  har  tænkt  paa  Juel  forskjellige  Steder  i 
Den  stundesløse?  Ogsaa  hvor  han  i  Peder  Paars'  4de 
Bog  1ste  Sang  samt  i  Niels  Klim  taler  om  Projektmagere, 
har  muligvis  Povl  Juel  svævet  for  hans  Tanke. 

vendte  som  Vaaben  mod  ham  og  ogsaa  lyde  som  mere  end 
en  halv  Trusel:  »Tiderne  ere  omskiftelige,  og  en  Flue  kan 
mod  sin  Vilje  stundum  inkommodere«. 

Noget  Resultat  kom  ikke  ud  af  denne  Ansøgning,  uden 
for  saa  vidt  som  Juel,  da  han  saae,  at  Broen,  der  skulde 
føre  til  Forfremmelse,  var  afkastet,  besluttede  at  tage  mod 
det  Tilbud,  der  var  blevet  gjort  ham  fra  Sverige;  og  da 
han  i  September  var  bleven  Enkemand,  lod  han  sin  Hustrus 
Lig  blive  staaende  i  Kapellet  i  Petri  Kirke,  for  at  det  ved 
bedre  Tid  og  Lejlighed  kunde  fores  til  hendes  Families 
Begravelse  i  Bergen;  selv  drog  han  med  sin  Tjener  Anders 
Nielsen  Malme  og  sin  lille  Søn  til  Sverige  for  dér  at  prøve 
sin  Lykke  i  forskjellige  Retninger,  men  Lykken  vilde  ikke 
følge  ham,  det  var  vel  snarere,  som  han  rejste  bort  fra 
Lykken.  En  af  Grundene  til  hans  Rejse  var  efter  hans 
eget  Sigende  den,  at  han  gik  paa  Frierfødder  til  en  Enkefru 
Gadenhjelm,  Enke  efter  en  svensk  Kommandant;  men  Ægte- 
skabet blev  ikke  til  noget.  Det  var  i  et  for  hans  Planer 
ugunstigt  Øjeblik,  han  kom  til  Sverige;  ganske  vist 
kunde  det  ikke  i  Ordets  egentligste  Forstand  siges  om  ham, 
at  han  sogte  Tjeneste  hos  Fædrelandets  Fjende;  thi  Freden 
mellem  Danmark  og  Sverige  var  bleven  sluttet  den  3dje 
Juli  1720,  og  det  var  da  forst  nogle  Maaneder  senere,  at 
Juel  drog  til  Sverige  for  at  tilbyde  sin  Tjeneste  eller  tage 
mod  det  gjorte  Tilbud,  ligesom  man  vil  kalde  det;  men 
nu  kunde  vel  Sveriges  Regering  ikke  godt  være  bekjendt 
i  sin  Tjeneste  at  modtage  en  Mand,  der  kom  fra  et  Land, 
som  af  Navn  skulde  være  venligsindet  imod  det,  hvordan 
end  Sindelaget  var  saa  kort  efter  Krigen,  —  det  kunde 
maaske  endog  give  Anledning  til  diplomatiske  Forviklinger; 
og  desuden  var  Juels  Optræden  paa  denne  sin  Rejse  saa 
uheldig  som  vel  muligt;  hans  Tjener,  der  var  med  ham  i 
Sverige,  ytrer  senere  i  sit  Vidnesbyrd  i  Sagen  mod  Juel,  at 
denne  en  Gang  paa  Rejsen  havde  været  meget  forbitret  mod 
den  danske  Regering  og  uforbeholdent  ytret:    »Ja,  jeg  maa 

gaa  højere  op,  fordi  de  have  gjort  mig  den  Tort,  hvilket 
jeg  skal  revanchere,  og  hvad  jeg  ikke  kan,  det  skal  denne 
Unge  gjere«,  —  og  med  disse  Ord  havde  han  peget  paa 
Sønnen.  Denne  Ytring  er  vel  nu  ikke  bleven  bekjendt 
strax,  med  mindre  Tjeneren  netop  har  været  en  lønnet 
Spion,  hvad  der  vel  ikke  er  Spor  til,  men  hvilket  dog  ikke 
var  umuligt,  i  det  Datidens  Regeringer  med  Hensyn  til  at 
benytte  sig  af  Spionsystemet  havde  en  meget  slap  Moral, 
som  vi  snart  ville  se  Bevis  paa;  derimod  har  det  næppe 
kunnet  forblive  skjult  i  ret  lang  Tid  —  saafremt  det  da 
virkelig  er  sandt  — ,  at  Juel  paa  denne  sin  Rejse  i  sin 
Harme  over  en  Højesteretsdom,  der  var  gaaet  ham  imod, 
skal  have  naglet  Dommen  fast  til  Galgen  i  Halmstad;  det 
maa  formodentlig  have  været  den  Dom,  som  endelig  er 
falden  i  den  gamle  engelske  Skippersag.  —  Har  Juel  virkelig 
baaret  sig  saaledes  ad,  maa  det  siges  at  være  i  højeste 
Grad  letsindigt  og  dumdristigt  af  ham,  naar  han  alligevel 
kort  efter,  da  han  saae,  at  der  ikke  var  Forretninger  for 
ham  at  gjøre  i  Sverige,  vendte  tilbage  til  Danmark,  hvor 
man  næppe  har  tabt  ham  af  Syne  i  den  Afstand  af  en 
Snes  Mil;  imidlertid  blev  der  ikke  gjort  noget  ved  den  Sag, 
hverken  da  eller  senere.  Vi  træffe  nu  igjen  Povl  Juel  i 
Kjøbenhavn  i  Foraaret  1721,  og  da  finde  vi  den  mange- 
sidige Mand  i  en  helt  ny  Virksomhed  —  som  Forfatter,  og  det 
som  en  meget  begavet  Forfatter,  hvis  Debut  var  saare  lovende. 
Det  er  oven  for  berørt,  at  Juel  i  sine  unge  Dage  havde 
skrevet  nogle  lystige  Digte,  men  des  værre  kjende  vi  ingen 
af  dem;  heller  ikke  senere,  medens  han  var  i  en  Embeds- 
virksomhed, der  gav  ham  Bryderier  nok,  har  han  lagt  Poe- 
sien paa  Hylden;  det  har  vel  tit  været  for  ham  baade 
en  Adspredelse  og  en  Trøst  i  Modgangen  at  have  en  litterær 
Sysselsættelse;  det  var  et  didaktisk  Digt,  han  nu  udgav  i 
sit  Otium,  1721,  under  Titel:  >Et  lyksaligt  Liv,  eftertænkt, 
da  Indbildning  og  Forfarenhed  derom  disputerede« ;  det 
havde    tidligere   ikke    været    helt  ukjendt,    da  nemlig    det, 

eller  i  alt  Fald  Brudstykker  af  det,  havde  cirkuleret  i  Af- 
skrift og  havde  vundet  meget  Bifald,  saa  de,  der  havde 
lært  det  at  kjende,  formodentlig  have  opfordret  Juel  til  at 
gjøre  det  bekjendt  for  et  større  Publikum.  Nu  er  det 
underligt  nok,  at  han,  der  ellers  havde  saa  stor  Tiltro  til 
sig  selv  og  sin  egen  Dygtighed,  i  dette  Tilfælde  slet  ikke 
synes  at  have  næret  nogen  Tillid  til  sin  poetiske  Begavelse 
eller  stilistiske  Færdighed;  sit  Værk  lod  han  udkomme 
anonymt,  skjent  Forfatteren  jo  ellers  ikke  plejede  at  sætte 
sit  Lys  under  en  Skjæppe;  det  udkom,  paategnet  af  den 
lærde  Professor  Hans  Grams  »Imprimatur«;  Kongen  havde, 
efter  Ansøgning  fra  Forfatteren,  givet  denne  Eneret  til  i  ti 
Aar  at  lade  det  trykke,  og  forskjellige  Forfattere,  saa  vel 
anonyme  som  navngivne,  gave  det  deres  bedste  Anbefaling. 
Da  Juel  saae,  hvor  godt  hans  Digt  slog  an,  krøb  han  na- 
turligvis ikke  længere  i  Skjul  bag  Anonymitetens  Maske, 
hvad  jo  heller  ikke  vilde  have  været  fornødent,  eftersom 
selvfølgelig  enhver  vidste,  hvem  Forfatteren  var.  Juels  Bog 
er  nu  vel  kun  kjendt  af  et  meget  ubetydeligt  Antal  Menne- 
sker her  i  Landet,  da  den  hører  til  de  litterære  Sjælden- 
heder; og  den,  der  nu  fik  fat  paa  den,  vilde  næppe  sætte 
sig  til  at  gjennemlæse  den  fra  Ende  til  anden;  thi  natur- 
ligvis er  den  noget  forældet,  men  baade  i  Form  og  Indhold 
hæve  Versene  sig  højt  over  det  meste  af,  hvad  Datiden 
leverede;  og  underligt  nok  er  det,  at  ingen  af  alle  de 
mange  Udgivere  af  danske  Læsebøger,  som  i  den  sidste 
Snes  Aar  ere  udkomne,  og  hvori  der  findes  Uddrag  af 
danske  og  norske  Forfattere  i  tidligere  og  nyere  Tid,  har 
givet  en  lille  Prøve  paa  Juels  Digtervirksomhed,  der  dog 
nok  kunde  fortjene  at  mindes  lidt  endnu!  Her  kan  ikke 
være  Stedet  til  at  give  et  sligt  Uddrag;  men  i  det  vi 
henvise  til  Suhms  vistnok  for  velvillige  Dom  om  det  mange 
Aar  efter:  >0m  jeg  anser  dette  Poéma  for  næsten  det 
bedste,  vort  Sprog  har  at  fremvise,  da  gjør  jeg  ikke  for 
meget  deraf«,  skulle  vi  blot  omtale,   hvorledes  Juel  i  Slut- 

ning8henvendelsen  til  Læseren  slaar  et  djærvt  Sla^  for 
Modersmaalets  Ret  i  de  ganske  mærkværdige  Ord:  »Det 
fattes  ej  vort  fædrene  Maal  hverken  fornødne  eller  bekvemme 
Ord,  naar  vi  vil,  som  vi  burde,  udslette  deraf  de  indflettede 
franske  Gloser,  der  vanære  baade  os  og  vort  Tungemaal, 
og  fylde  Stedet,  hvor  noget  maatte  fattes,  med  gamle  og 
hæderlige  danske  Ord,  hvilke  en  Del  af  gamle  Love  og 
Bøger,  og  flere  af  daglig  Landsbytale  kunde  udsøges.  Nogle 
mene,  at  vor  Tale  er  ej  høflig  nok,  og  Udtalen  og  Gebær- 
derne ej  venlige  nok,  og  derfor  vort  Sprog  og  Væsen  ej  nær 
saa  angenem  og  artig  som  de  Franskes;  men  disse,  som 
have  Smag  i  en  sød  og  blød  Tale  og  lige  saadanne  Sæder, 
bleve  fordum  af  vore  mandhaftige  og  ærlige  Forfædre  holdte 
for  at  være  kvindagtige,  forfængelige,  fine  og  falske«. 

Kun  nogle  faa  Maaneder  efter,  at  dette  Digt  var  ud- 
kommet, udgav  Juel  en  ny  Bog  i  en  helt  anden  Retning, 
men  ogsaa  den  fik  en  i  høj  Grad  gunstig  Modtagelse;  det 
var  et  landøkonomisk  Skrift:  »En  god  Bonde,  hans  Avl  og 
Bjering«;  hvad  der  vel  i  hine  Dage  ellers  var  noget  næsten 
uhørt,  indtraf  her,  i  det  det  kun  varede  et  halvt  Aar,  inden 
det  blev  nødvendigt  at  foranstalte  et  nyt  Oplag,  og  i  det 
attende  Aarhundrede  kom  der  flere  Udgaver  baade  i  Dan- 
mark og  i  Norge,  ligesom  Bogen  blev  oversat  paa  Islandsk; 
den  fortjente  til  visse  den  Ros,  den  fik,  thi  det  var  omtrent 
den  første  Bog,  der  udkom  af  det  senere  ikke  ualmindelige 
Slags  »Haaudbog  for  Landmænd«;  og  det  viser  sig,  at  han 
overalt,  hvor  han  har  færdedes,  har  haft  Øjnene  med  sig, 
saa  det  er  af  egen  Erfaring,  han  fremkommer  med  sine 
gode  Raad  og  Anvisninger  i  Landbrugets  forskje Hige  Grene; 
og  selv  efter  de  mange  Aars  Forløb  kunde  der  maaske  nok 
endnu  være  noget  at  lære  af  den.  Det  er  naturligvis  især 
de  norske  Forhold,  han  har  for  Øje  som  dem,  han  kj ender 
bedst,  og  havde  Regeringen  taget  imod  hans  Tilbud  om  at 
kolonisere  Finmarken,  og  han  havde  udført  det  efter  sine 
Theorier  i  Bogen,    vilde  maaske  hin  nordlige  Egn  af  Norge 

kunne  haft  Grund  til  at  oprejse  Mindestene  til  Tak  og  til 
Ære  for  ham.  Andre  have  vel  nok  overført  hans  Theorier 
i  Praxis;  selv  kom  han  des  værre  ikke  til  det. 


VI. 

Havde  nu  dog  Juel  været  saa  fornuftig  at  slaa  sig  til 
Forfattervirksomheden,  der  syntes  at  ligge  saa  godt  for  ham, 
og  hvor  han  havde  gjort  en  saa  god  Begyndelse,    da  vilde 
efter    al    Sandsynlighed    det    »lyksalige    Liv« ,    han    havde 
skrevet  saa  smukt  om,   være  blevet  realiseret  i  hans  Livs 
Aften  efter  den  temmelig  stormfulde  Dag;    men   des  værre 
var  han  en  bedre  Prædikant  for  andre  end  for  sig  selv,   og 
de  skjønne  Theorier,  han  havde  fremsat  om  at  fly  Ærgjerrig- 
heden    som   den   værste  Fjende   af  et   lyksaligt  Liv,    kunde 
uheldigvis  ikke  bestaa  hos  ham  i  Livets  Praxis.    Nu  kastede 
han  sine  Øjne  paa  Grønland,  hvis  Forhold  netop  i  hine  Aar 
vare  meget  i  Omtale  i  Danmark  og  Norge;  i  Maj  1721  var 
det,  at  Hans  Egede   sejlede   fra  Bergen  til  Grønland  for  at 
prædike  Kristendom  og  grundlægge  Civilisation;  men  for  at 
det  kunde  blive   til  noget  dermed,    var  det  nødvendigt,    at 
ogsaa  Handelen    raaatte  fremmes,    og  Juel  mente,    han  var 
Manden,  der  kunde   være  i  Stand  til  at  lede  de  nye  grøn- 
landske Foretagender;  her  var  der  for  ham  en  vid  Mark  at 
arbejde  paa,    og,    hvad    han   maaske    har  sat  nok  saa  stor 
Pris  paa:    blev  den  grønlandske  Sag  lagt  i  hans  Haand  — 
som  han  ønskede  og  foreslog  Regeringen  — ,  vilde  han  om- 
trent være  uden  Kontrol   og  næsten   være  Enehersker  over 
Grønland;    det  Forslag,    Juel  i   den  Retning  fremkom  med, 
mødte  derfor  meget  ringe  Velvilje   i  den  danske  Regering, 
der  nu  kjendte  Juel  alt  for  godt  til  at  ville  have  mere  med 
ham  at  gjøre  end  hejst  nødvendig,  og  som  især  ikke  vilde 
sætte  ham  i  Spidsen  for  et  Foretagende,    man   fra   først  af 
var  gaaet  til  med  megen  Overvindelse,  og  af  hvilket  hverken 
Staten    eller  de  private  Deltagere   lovede    sig  noget  videre 

Cdbytte.  Selv  om  Juels  Porslag  om  Grønlands  Kolonisation 
nok  have  været  ganske  praktiske,  da  han  jo  var  kjendt  med 
de  til  Dels  analoge  Forhold  i  Nordlandene  —  og  det  viste 
sig  ogsaa,  at  Regeringen  senere  adopterede  nogle  af  For- 
slagene — ,  maa  det  vist  i  alle  Henseender  anses  som  en 
stor  Lykke  for  den  grønlandske  Mission,  at  den  undgik  at 
falde  i  Hænderne  paa  en  Mand  af  Povl  Juels  Beskaffenhed. 

Men  om  han  end  tydelig  nok  ved  at  faa,  som  han  selv 
kalder  det,  »rundt  Afslag«,  havde  faaet  tilkjendegivet,  at 
han  helst  maatte  slaa  alle  grønlandske  Planer  ud  af  Hovedet, 
var  det  dog  ikke  saa  let  for  en  Mand  som  Juel  at  rive  sig 
løs  fra  sin  Tanke  om,  at  der  for  ham  var  noget  at  gjøre  i 
Grønland;  ja  maaske  har  han  endnu  tænkt,  at  Vejen  til 
Storkanslerstolen  gik  om  ad  Grønland;  Grønland  var  hans 
>kjære,  stadige  Tanke«,  og  Grønland  blev  den  indirekte 
Aarsag  til  hans  Fordærvelse  og  Ødelæggelse. 

Det  vil  mindes,  at  Juel  i  sit  oven  anførte  Bønskrift  til 
Kongen  lader  sig  forlyde  med,  at  han  var  i  stor  økonomisk 
Forlegenhed  og  »havde,  ved  Gud,  hverken  Penge  eller 
Kredit  mere«.  Dette  Jammersuk,  paa  hvis  Sandhed  han 
endog,  skriftlig,  kaldte  Gud  til  Vidne,  maa  dog  forstaas 
med  nogen  Modifikation;  thi  selv  om  Regeringen  bestandig 
vedblev  at  narre  ham  for  hans  Amtmands-Gage  —  der 
findes  ingen  Tegn  paa,  at  han  nogen  Sinde  har  faaet  noget 
af  den  udbetalt,  saa  han  altsaa  har  tjent  »par  honneur«  — , 
har  han  dog  ikke  været  saa  blottet  for  Subsistensmidler, 
som  han  gjærne  vil  give  det  Udseende  af;  thi  hans  Ophold 
i  Kjøbenhavn,  hvor  han  stadig  holdt  Tjener,  har  ikke  kostet 
ham  lidt,  og  han  synes  at  have  været  meget  flot  til  at 
laane  sine  Venner  og  Bekj endte,  saa  det  ikke  var  saa  ganske 
lidt,  hans  Dødsbo  fremviste  af  udestaaende  Fordringer. 

Juel  logerede  hos  en  Enkefru  Kock,  Enke  efter  en 
Assessor;  men  han,  der  vist  har  haft  mange  Bekjendte  i 
Kjøbenhavn,  har  sikkerlig  været  meget  paa  Farten.  Blandt 
dem,    han    omgikkes,    var   en    Raadmand    Simonsen;    dette 

Bekjendtskab  blev  skæbnesvangert  for  Juel,  thi  i  Simonsens 
Hus  traf  han  sammen  med  en  svensk  Baron  og  General- 
major Gustav  Vilhelm  Coyet,  der,  da  de  lærte  hinanden  at 
kjende,  iEfteraaret  1722,  var  fire  og  fyrretyve  Aar  gammel; 
hans  Fader,  der  var  død  1709,  havde  været  svensk  Hof- 
kansler og  var  af  Kong  Karl  den  tolvte  bleven  adlet;  Sønnen, 
der  skal  have  været  fortrinlig  begavet,  men  var  en  letsindig 
Herre,  var  først  Student,  rejste  derpaa  udenlands,  slog  sig 
saa  til  Soldatervæsenet  og  blev  1699  Kaptejn,  kun  en  og 
tyve  Aar  gammel;  da  han  syntes,  at  andre  bleve  foretrukne 
for  ham,  tog  han  1705  sin  Afsked,  men  traadte  senere  igjen 
ind  i  Hæren  som  Major  og  skal  flere  Gange  have  udmærket 
sig  i  Krigen  ved  Mod  og  Klogskab,  saa  han,  da  Krigen 
1720  endte,  var  stegen  til  Generalmajor.  Efter  Fredslut- 
ningen nedsattes  der  en  Kommission,  bestaaende  af  Mænd 
fra  begge  Lande,  for  at  ordne  forskjellige  Mellemværender 
angaaende  Krigsskadeserstatninger;  Coyet  var  Formand  i 
Kommissionen,  der  holdt  sine  Møder  i  Helsingør,  og  vilde 
næppe  tage  med  alt  for  bløde  Handsker  paa  Danmark,  som 
han  nærede  et  glødende  Had  til,  ikke  alene  som  Svensk,  men 
særlig  fordi  de  danske  i  Krigen  havde  ødelagt  hans  Gods  i 
Skaane,  og  end  mere  fordi  han  havde  mistet  sin  kostbare  Bog- 
samling, hvilken  det  synes  en  dansk  Officer  har  gjort  til 
sit  private  Bytte  *).  Da  det  lod  til,  at  de  andre  Medlemmer 
af  Kommissionen  ikke  ganske  vilde  gaa  ind  paa  den  Er- 
statning, han  fordrede,  blev  han  forbitret  paa  sine  Lands- 
mænd, sendte  Begjæring  om  Afsked  til  Stockholm,  forlod 
Helsingør  og  drog  til  Kjøbenhavn,  hvor  han  og  Juel  —  to 
trods  de  store  Modsætninger  dog  beslægtede  Sjæle  —  snart 
fandt  hinanden,  først  i  Selskab  hos  Raadmand  Simonsen, 
men  senere,  da  de  begge  vare  ivrige  Dyrkere  af  Kiromantien 
og  de  beslægtede  Videnskaber,    gik  der  næppe  nogen  Dag, 


*)  Jeg  har  ikke  kunnet  finde,  hvem  denne  danske  Bogrøver  har 
været.  ♦  Fort". 

Historisk  Arkiv.  I.  ISSa  17 


258  Amtmand  Povl  Juel. 

uden  at  de  vare  sammen,  og  for  det  meste  hver  Aften  var 
Juel  hos  Coyet  i  hans  Logis  og  røg  Tobak  samt  spillede 
Skak  og  Dam  med  ham;  Coyet,  der  var  aldeles  forarmet, 
har  ogsaa  i  anden  Retning  været  glad  ved  Bekjendtskabet 
med  Juel,  som  al  Tid  var  rede  til  at  forstrække  ham  med 
Penge. 

Det  har  nu  selvfølgelig  ikke  alene  været  de  mystiske 
Videnskaber,  der  sammenknyttede  de  to  Mænd,  men  ogsaa 
fælles  Stræben  efter  at  komme  i  ny  Virksomhed,  og  fælles 
Had  baade  til  Danmark  og  Sverige,  i  det  begge  have  felt 
sig  skuffede  i  deres  Forhaabninger;  det  har  ikke  været  paa 
Skakbrættet  alene,  at  de  spillede,  men  de  have  vist  ofte 
haft  Evropas- Kortet  fremme  og  gjort  Træk  paa  det.  Juel 
har  naturligvis  ikke  undladt  at  fortælle  sin  nye  Ven  alt^ 
hvad  der  kunde  tjene  til  hans  Forherligelse,  alle  de  mange 
Forslag  og  glimrende  Tilbud,  han  havde  gjort  den  danske 
Regering,  som  jo  ved  ikke  at  antage  dem  havde  staaet  sig 
selv  i  Lyset,  og  som  saaledes  ikke  havde  ænset  hans 
seneste  Tanke  om  Grenlands  Bebyggelse;  Coyet  har  fuld- 
stændig samstemmet  med  Juel,  og  imod  Slutningen  af 
Sommeren  1722  var  der  hos  disse  to  Projektmagere,  hvem 
Lykkens  Vind  hidtil  ikke  havde  villet  føje  ganske  efter 
Ønske,  modnet  en  Plan  om,  at  Sverige  skulde  bemægtige 
sig  Grønland.  Da  den  nye  svenske  Konge  Frederik  den 
første  netop  paa  den  Tid  var  i  Skaane,  og  Coyet,  der  efter 
sin  hele  Optræden  maatte  føle,  at  han  var  i  Unaade  hos 
den  svenske  Regering  —  især  da  han  fuldstændig  havde 
ignoreret  dennes  Befaling  til  ham  om  at  vende  tilbage  til 
Sverige  — ,  men  nok  ønskede  at  udsones  med  sit  Fædreland, 
paatog  sig  at  overlevere  til  Kongen  en  Plan  om,  at  der  for 
den  svenske  Regerings  Regning  i  Goteborg  skulde  udrustes 
to  Smaaskibe  for  under  Anførsel  af  Juel  at  sejle  til  Grøn- 
land og  tage  Landet  i  Besiddelse  for  den  svenske  Krone, 
hvorefter  Juel  skulde  have  Titelen  Landshøvding  over 
Grønland.     Dog  det  gik   med   dette  Forslag  som  med  det 

tidligere  grønlandske  Projekt  —  heller  ikke  den  svenske 
Kegering  vilde  gaa  ind  paa  det. 

Medens  dette  stod  paa,  kom  der  til  Kjobenhavn  en 
tredje  politisk  Æventyrer,  en  holstensk  Major  Horling,  af 
Fødsel  en  Svensker,  som  snart  lærte  Juel  og  Coyet  at  kjende, 
og  disse  tre  forskruede,  ærgjerrige  og  til  Dels  ondskabsfulde 
Mennesker  dannede  snart  et  vakkert  Triumvirat,  hvis  Planer 
dog  heldigvis  for  Staternes  Fred  og  Ro  bleve  kvalte  i 
Fødslen;  thi  en  blodig  Krig  kunde  let  være  bleven  Følgen, 
dersom  Peter  den  store,  som  ikke  tog  det  saa  nøje  med 
sine  Midler  eller  med  de  Personer,  han  anvendte  i  sin 
Tjeneste,  havde  rigtig  faaet  Haand  i  Hanke  i  denne  Sag. 
Som  bekjendt  havde  under  den  store  nordiske  Krig  den  Re- 
gering, der  i  den  holsten-gottorpske  Hertug  Karl  Frederiks 
Mindreaarighed  styrede  Hertugdømmerne,  aabent  sluttet  sig 
til  Danmarks  Fjender,  hvorfor  Kongen  med  god  Grund 
straffede  den  oprørske  Vasal  ved  at  inddrage  den  kongelige 
Del  af  Hertugdømmerne  som  forbrudt  Len,  der  var  hjem- 
faldet til  Kronen;  Hertugen,  der  opslog  sin  Residens  i  Kiel, 
kastede  sig  i  Ruslands  Arme,  og  Peter  den  store  lovede 
ham  sin  Datter  Anna  til  Hustru.  Denne  holstenske  Major 
Horling,  der  nu  kom  til  at  spille  en  Rolle  i  disse  Begiven- 
heder, havde  været  i  Rusland  som  Hertugens  Sendebud  til 
Czaren  og  var  netop  paa  Hjemrejsen.  At  disse  tre  Mænd, 
Juel,  Coyet  og  Horling  havde  meget  med  hverandre  at  gjøre, 
kunde  naturligvis  ikke  blive  skjult,  da  der  blev  holdt  et 
vaagent  Øje  med  dem  og  deres  Færd;  man  vidste  ogsaa, 
at  de  om  Natten  jævnlig  havde  Sammenkomster  med  den 
russiske  Afsending  i  Kjøbenhavn,  Bestuchef,  ham,  der  senere 
blev  saa  berømt  som  Ruslands  Storkansler,  og  at  de  lige- 
ledes til  Omgangsven  havde  den  svenske  Chargé  d'Affaires 
Silfverskold. 

Da  man  i  Kjøbenhavn  nok  kunde  vide,  at  de  Under- 
handlinger, der  førtes  mellem  disse  Mænd,  ikke  havde 
Danmarks  Fremgang  til  Formaal,  søgte  Regeringen  at  skaffe 

17* 

sig  nærmere  Oplysninger  om  deres  Brevvexliug,  og  den 
fandt  en  villig  Hjælper  i  den  snedige  Postkontroler  Kristian 
Erlund;  sørgeligt  var  det,  at  Regeringen  for  Landets  Sikker- 
heds Skyld  saae  sig  nødsagen  til  at  bruge  et  saadant 
Middel  som  at  gjøre  systematisk  Brud  paa  Brevhemmelig- 
heden, og  at  den  som  sit  Redskab  maatte  tage  en  saadan 
Mand  med  en  saadan  Fortid  som  Erlund.  Han  var  af 
Fødsel  en  Kjebenhavner,  fedt  1B73,  havde  i  sin  Ungdom 
været  Tjener,  men  i  en  Alder  af  atten  Aar  faaet  en  saa 
stor  Lyst  til  at  se  sig  om  i  fremmede  Lande,  at  han  med 
kun  otte,  ni  Daler  i  Lommen  var  rejst  til  Amsterdam;  nu 
begyndte  der  for  ham  en  Række  af  meget  æventyrlige  Aar ; 
først  blev  han  Kammertjener  hos  en  svensk  Adelsmand  og 
kom  med  ham  paa  en  Rejse  til  Sverige,  kom  tilbage  til 
Holland  og  blev  hvervet  til  Musketer,  blev  saaret  i  et  Slag 
og  fik  sin  Afsked;  derpaa  var  han  Opvarter  i  et  Kaffehus 
i  Briigge,  blev  Kammertjener  hos  den  danske  Oberst  Sehe- 
sted i  Gent,  nogen  Tid  efter  kom  han  i  Lære  hos  en 
Parykmager  i  Haag,  og  1695  træffe  vi  ham  som  Skriver 
hos  den  danske  Resident  i  Bruxelles;  her  havde  han  nær 
mistet  Livet,  thi  da  Franskmændene  bombarderede  Byen, 
søgte  han  at  redde  sit  dyrebare  Liv  ved  at  skjule  sig  i  en 
Kjælder;  men  medens  nan  mente  at  sidde  trygt  i  sit  Til- 
flugtssted, kom  der  Dd  i  Huset,  som  brændte  af  og  styrtede 
sammen  over  ham;  han  blev  dog  udgraven  levende  af  Ru- 
inerne; næste  Aar  var  han  paa  Kjebmandskontorer  i  Lille 
og  Dunkirken,  blev  samme  Aar  Lakej  hos  Prins  Karl,  der 
var  paa  sin  store  Udenlandsrejse,  og  paa  den  Maade  tik  han 
baade  Frankrig,  Italien  og  Tyskland  at  se.  I  1699  kom 
han  med  Prinsen  tilbage  til  Kjebenhavn,  hvor  han  en  Aften 
1701  havde  det  Uheld  paa  Hjemvejen  fra  et  Vinhus  at 
komme  i  Slagsmaai  med  tre  af  Prins  Vilhelms  Lakejer  og 
at  dræbe  en  af  dem  ved  Navn  Svendsen;  Erlund  selv  reddede 
sig  fra  Rettens  Haandhævere  ind  i  den  franske  Ministers 
fredlyste  Palæ,  hvor  fra  han  blev  hjulpen  paa  Flugt,  og  over 

Sverige  og  Tyskland  kom  han  atter  til  Holland;  han  selv  paa- 
stod,  at  Drabet  var  sket  af  Nødværge,  men  det  har  Retten 
næppe  taget  for  gode  Varer,  da  den  vel  ellers  ikke  vilde 
have  dømt  ham  til  Døden  Det  er  ganske  betegnende  for 
Datidens  Forhold,  at  en  Mand  som  Erlund,  der  jo  havde 
Dødsdommen  svævende  over  sit  Hoved,  alligevel  næste  Aar 
kunde  faa  Ansættelse,  først  den  krigerske  som  Løjtenant  ved 
et  dansk  Dragonregiment,  der  laa  i  Holland,  dernæst  den 
mere  fredelige  som  Kegimentsskriver  ved  et  andet  dansk 
Regiment,  og  saa,  da  han  paa  Grund  af  Gigtsvaghed  havde 
maattet  tage  sin  Afsked  fra  Armeen,  en  Stilling  som  fuld- 
stændig civil  Embedsmand,  nemlig  i  1703  som  Postskriver 
i  det  kongelig  danske  Postkontor  i  Hamborg.  Her  begyndte 
han  en  Virksomhed,  som  fik  en  ikke  ringe  Betydning,  i  det 
han  nemlig  redigerede  skrevne  Aviser,  der  havde  en  forholds- 
vis stor  Udbredelse  i  Danmark,  især  blandt  de  højere 
Stænder,  og  han  gav  saaledes  den  danske  .Journalistik  et 
godt  Stød  fremad;  dette  var  jo  nu  meget  hæderligt,  men 
som  »Lejlighed  gjørTyve«,  saaledes  gik  det  ogsaa  her:  for 
at  skaffe  Nyheder  til  sine  Aviser  tog  han  ikke  i  Betænk- 
ning at  aabne  Breve,  der  passerede  mellem  hans  Hænder; 
det  ene  Skridt  fører  det  andet  med  sig:  ved  disse  sine 
Undersøgelser  opdagede  han  mange  Breve  af  politisk  Be- 
tydning, og  af  dem  tog  han  Afskrifter,  som  han  sendte  til 
den  danske  Regering,  der  takkede  ham  i  høj  Grad,  i  Ord 
og  Gjerning  og  med  klingende  Mønt;  Dommen,  der  var 
fældet  over  ham,  blev  ham  naturligvis  eftergiven,  han  blev 
Kontrolør  over  Postvæsenet  i  Danmark  og  Holsten,  og  man 
kan  med  Grund  sige,  at  han  kontrolerede  Brevene, 
hvorved  han  gav  den  danske  Regering  mange  værdifulde 
Oplysninger,  i  det  han,  kløgtig  og  energisk  som  han  var, 
havde  været  i  Stand  til  at  tyde  de  Chifre,  hvormed  Brevene 
mellem  den  svenske  Regering  i  Stockholm,  den  svenske 
Konge,  der  var  i  Udlandet,  og  de  svenske  Sendemænd  om- 
kring i  Evropa,  vare  affattede.     I  1712  blev  han  Overpost- 

kontrolør  i  Kjøbenhavn,  hvor  han  fortsatte  sin  Avisskriv- 
ning og  ligeledes  sin  Brevaabning.  Især  satte  han  sig  fast 
i  den  danske  Regerings  Gunst  ved  at  opdage  de  Planer, 
den  svenske  General  Stenbock,  der  var  i  mildt  Fangenskab 
i  Kjøbenhavn,  udklækkede  om  Flugt;  og  endnu  mere  gjorde 
han  det,  da  han  ved  at  gjøre  Stenbocks  ældre  Korrespon- 
dance —  som  han  ved  at  skrive  falske  Breve,  i  det  han 
efterlisfnede  Stenbocks  Haandskrift,  havde  faaet  sendt  til 
Kjøbenhavn  —  til  Gjenstand  for  sine  Undersøgelser  tydelig 
havde  godtgjort  den  holsten-gottorpske  Regerings  Forræderi. 
Hans  Virksomhed  var  ganske  vist  besørget  med  største 
Snildhed;  men  det  kan  dog  gjere  os  ondt  at  se  denne  hans 
Bedrift  —  hvor  meget  den  end  kan  have  gavnet  Fædre- 
landet —  i  Mallings  berømte  Bog  anført  som  en  af  de 
>store  og  gode  Handlinger«  under  Rubrikken  »Snildhed«; 
vi  ville  i  vor  Tid  være  mere  tilbøjelige  til  at  kalde  det 
Snedighed  eller  Underfundighed  og  Nederdrægtighed.  Erlund 
vedblev  at  nyde  Kongens  Gunst,  blev  1718  Chef  for  Kjø- 
benhavns Postkontor  og  næste  Aar  tillige  Toldinspektør, 
1724  tik  han  Titel  af  Justitsraad,  og  1725  blev  han  endog 
Generalpostdirektør ;  uagtet  der  gjentagne  Gange  fremkom 
grundede  Klager  over  mislig  Embedsførelse,  Underslæb  og 
forskjelllige  Bedragerier,  —  ja  skjent  det  endog  godtgjordes, 
at  han  havde  dristet  sig  til  at  aabne  Breve,  der  vare  skrevne 
af  Kongen  selv,  var  han  dog  alt  for  vigtig  en  Person  for 
Kong  Frederik  den  fjerde  og  havde  gjort  Kongen  alt  for 
store  Tjenester,  til  at  denne  skulde  lade  den  strænge  Ret- 
færdighed ske  Fyldest;  Kongen  lod  altid  de  Sager  falde, 
der  vare  rejste  mod  Erlund,  hvor  graverende  de  end  kunde 
være,  og  selv  om  de,  efter  Datidens  strænge  Rettergang, 
kunde  have  kvaliticeret  ham  til  Galgen.  Alt  gik  derfor 
godt  for  Erlund  i  Kong  Frederiks  Levetid,  men  aldrig  saa 
snart  havde  han  lukket  sine  Øjne,  før  Kong  Kristian  den 
sjette  afskedigede  ham  uden  Pension;  tørst  en  Del  Aar  efter 

tik   han   200  Daler   som    en    Naadessag,  og    1754,   i   hans 
82de  Aar,  endte  hans  urolige  Liv  i  Sønderborg. 

Vi  have  dvælet  saa  længe  ved  Erland  og  hans  Meriter, 
fordi  det  naturligvis  var  ham,  hvem  det  betroedes  at  efter- 
forske de  formentlig  sammensvornes  Brevvexling,  et  Hverv, 
vi  kunne  være  sikre  paa,  at  han  paatog  sig  af  Hj  ærtens 
Lyst;  og  han  naaede  da  ogsaa  det  ønskede  Resultat. 

(Sluttes.) 

Vilhelm  Bang. 


Ivan  den  grusomme. 

(Slutning). 


II. 

Under  den  første  Udrenselse  (Opaly)  faldt  over  300 
Bojarer,  Slægtninge  og, Venner  af  Adashev,  af  Skriftefaderen 
Sylvester  og  Fyrst  Kurbski;  de  beskyldtes  for  hemmelige 
Aftaler  og  Sammensværgelser  med  Polakkerne;  men  Ivan 
hørte  ikke  op  med  sine  Klager  over,  at  alle  forraadte  ham, 
at  ingen  vilde  udlevere  ham  hans  Fjender.  Hele  Hoffet 
rystede  af  Kædsel;  man  dristede  sig  ikke  længere  til  at 
rejse  nogen  Anklage,  thi  det  var  vanskeligt  at  gætte,  hvem 
han  ønskede  at  se  anklaget:  i  Grunden  tilsigtede  han  sin 
hele  Omgivelses  Tilintetgjørelse.  Under  slige  Klager  fattede 
Storfyrsten  pludselig  den  besynderlige  Beslutning  at  ned- 
lægge Regeringen  og  forlade  Hovedstaden;  han  befalede  at 
læsse  hele  Bagagen  paa  Vogne,  medens  Hofmændene  og 
Officererne  skulde  holde  sig  rejsefærdige;  han  jtog  bort  fra 
Moskva,  opslog  sin  Bolig  paa  en  mennesketom  Plet  ude  i 
Steppen  og  meldte  her  fra  til  Metropoliten  og  Bojarerne, 
>han  væmmedes  ved  dem;  da  de  hadede  ham  og  smeddede 
Rænker  mod  ham,  vilde  han  ikke  længere  have  noget  at 
bestille  med  dem;  han  gav  dem  Riget  tilbage,  og  de  kunde 
nu  raade  for  sig  selv«. 

Paa  denne  Efterretning  rejser  sig  et  almindeligt  Veraab, 
Metropoliten  og  Bojarerne  fortvivle,  Folket  stønner  af  Serg- 

modighed,  alle  raabe,  at  Moskva  er  fortabt,  thi  det  har 
ingen  Herre  længere;  man  maa  bønfalde  Fyrsten  om  at 
have  Forbarmelse  med  sit  Folk,  om  at  vende  tilbage  og 
igjen  at  overtage  Regeringens  Byrde  og  Kirkens  Forsvar 
mod  de  vantro.  De  ældste  begive  sig  altsaa  i  et  højtideligt 
Optog  paa  Vejen,  kaste  sig  for  hans  Fødder,  græde,  bede 
og  besværge  ham,  i  det  de  raabe:  »Straf  os  Herre,  for- 
skaan  ingen,  forlad  os  blot  ikke.« 

Denne  besynderlige  Hengivenhed  lader  sig  ikke  forklare 
af  nogen  moralsk  Aarsag.  De  russiske  Historieskrivere  søge 
Grunden  i  religiøse  Forestillinger;  de  mene,  at  Folket  i  sin 
Monark  saae  Herrens  salvede  og  ikke  kunde  løsrive  sig  fra 
ham.  Det  er  dog  ubilligt  at  give  den  russiske  Kirke 
Skylden  for  at  have  indpodet  Folket  denne  Følelse.  Skjønt 
Gejstligheden  af  den  græske  Ritus  var  fornedret  og  fuld- 
stændig kuet  af  den  verdslige  Magt,  skulle  vi  dog  strax  faa 
at  se,  at  den  desuagtet  rejste  sig  mod  Tyranniet  og  stræbte 
at  rejse  en  Modstand  til  Folkets  Beskyttelse.  Denne  in- 
stinktagtige dyriske  Hengivenhed,  der  fuldstændig  savner 
Sammenhæng  med  nogen  som  helst  af  Evropæerne  kjendt 
Følelse,  gik  over  til  Moskoviterne  fra  Mongolerne,  der 
flokkedes  om  deres  Førere  som  en  Tabune  vilde  Heste  om 
sin  Fører  »Hengst« ;  som  bekjendt  følger  hele  Hjorden 
blindt  hen  denne  »Patriark«,  og  saa  snart  han  er  falden, 
véd  den  hele  Flok  ikke,  hvor  hen  den  skal  vende  sig,  og 
spreder  sig  stundesløs  til  alle  Kanter. 

Netop  under  Ivans  Regering,  ved  Kasans  Erobring, 
have  vi  et  slaaende  Exempel  paa  mongolsk  Sæd  og  Skik; 
5000  Mongoler,  der  belejredes  i  Hovedstaden  og  havde  tabt 
ethvert  Haab  om  at  holde  Byen,  afsendte  en  Herold  med 
Begjæring  om  at  redde  deres  Herres  Liv;  for  sig  selv 
ønskede  de  intet.  De  lode  sige  til  Anføreren  for  de  mosko- 
vitiske  Tropper:  »Vi  have  kæmpet  for  vor  Khan;  i  vor 
Midte  have  vi  værnet  ham  mod  Saar  og  Krænkelser;  nu, 
da  han  er  berøvet  Tronen,  ville  vi  gaa  ud  i  aaben  Mark  og 

tømme  Dødens  Bæger.«  —  Da  man  tog  den  eneste  Gj en- 
stand  for  deres  Sorg  i  Forvaring,  droge  de  virkelig  ud  paa 
Sletten  og  huggede  hverandre  ned. 

En  tilsvarende  Følelse  trængte  efterhaanden  ind  i  det 
moskovitiske  Folk,  som  ikke  ejede  noget  tilstrækkelig  kraf- 
tigt Element,  der  kunde  modstaa  denne  Indflydelse ;  gjennem 
mangfoldige  Aar  havde  det  staaet  under  Mongolernes  Aag, 
var  mere  og  mere  blevet  trængt  bort  fra  alle  offentlige 
Anliggender,  tabte  endelig  enhver  Gnist  af  Selvstændighed 
og  forstod  ikke  længere,  hvorledes  man  kunde  bestaa  og 
bevare  Riget  uden  en  eneraadig  Hersker. 

Da  Ivan  saaledes  blev  trængt  af  Fortvivlelsens  Stemme, 
lod  han  sig  endelig  blødgjøre  og  lovede  at  vende  tilbage  til 
Moskva;  men  ret  som  om  han  endnu  havde  en  Anerkjendelse 
af  sit  Voldsherredømme  nødig,  fastsatte  han  som  Betingelse, 
at  der  fra  nu  af  tilkom  ham  Rettighed  til  at  straffe  sine 
Cndersaatter,  til  at  skalte  og  valte  over  deres  Liv  og  For- 
mue; han  forbød  Gejstligheden  at  interessere  sig  for,  at  gaa 
i  Forbøn  for  nogen  som  helst.  Man  føjede  sig  efter  Stor- 
fyrstens Ønske,  og  paa  denne  Maade  fik  Despotismen  sit 
lovlige  Grundlag,  ja  det  bekræftedes  endog  af  Folkerepræ- 
sentationen. Denne  Overenskomst  minder  om  det  usle 
romerske  Senats  Dekreter,  der  gave  Imperatorerne  en  lig- 
nende Ret. 

Da  Ivan  nu  havde  hele  det  moskovitiske  Russinerland 
i  sin  Haand,  holdt  han  sit  Indtog  i  Hovedstaden,  omringet 
af  sin  Livvagt,  og  viste  sig  for  Folket,  der  næppe  kjendte 
ham  igjen,  saa  forandret  var  han.  Han  havde  faaet  et 
skallet  Hoved,  havde  mistet  sit  Skjæg,  hans  Øjne  vare 
dybt  indsunkne,  kort  sagt  hele  Ansigtet  frembød  et  skrække- 
ligt Skue.  Strax  derpaa  tog  den  anden  »Opaly«  sin  Be- 
gyndelse; man  greb  overalt  de  mest  udmærkede  Mænd  og 
ombragte  dem;  Golovin,  Kurin,  Sukin,  Gorinski  og  andre 
bleve  spiddede  paa  Pæle  og  endte  deres  Liv  under  lange 
Pinsler.     Imidlertid  forkyndte  Storfyrsten  en  ny,  uhørt  Ind- 

retning  i  Landet:  han  delte  hele  Riget  i  tvende  Dele;  for 
sig  valgte  han  omtrent  ti  Stæder  uden  om  Moskva  og  for- 
klarede kun  at  ville  betragte  denne  Del  som  sin  Ejendom, 
kun  at  ville  herske  i  denne;  det  øvrige  vilde  han  ikke  vide 
noget  af  og  gav  det  til  Pris  for  Bojarerne;  men  da  nu  Bo- 
jarerne  afsloge  denne  farlige  Gave,  tilkaldte  han  en  i  Kasan 
fangen  og  senere  døbt  tatarisk  Fyrste,  lod  ham  krone  og 
gjorde  ham  til  Czar  af  Moskva!  Selv  gik  han  atter  tilbage 
til  sit  Sæde  i  Skovene,  kaldet  Alexandrovska. 

Den  ulykkelige,  nye  Czar  rystede  paa  sin  Trone,  og 
Bojarerne  vidste  ikke  mere,  hvad  de  skulde  ^jøre  for  ikke 
at  vende  Vredesudbruddene  mod  sig;  men  Storfyrsten  ud- 
hvilede sig  under  Lystigheder  af  enhver  Art  og  uddannede 
den  i  Moskvas  Historie  saa  berømte  Gardelegion,  kaldet 
Strzelcy  (Strelizerne)  d.  v.  s.  Skytterne,  fordi  Folket  skulde 
være  det  jagne  Vildt.  Denne  gyselige  Flok,  der  i  Begyn- 
delsen bestod  af  1000  Mand,  voxede  senere  til  6000.  I 
den  Landsdel,  Ivan  havde  beholdt  for  sis:  selv,  befalede  han 
at  borttage  Adelens  og  Byboernes  Privatejendom,  han  bort- 
skjænkede  Grundstykkerne  og  Husene  til  Strelizerne  og  for- 
bød dem  paa  det  strængeste  at  have  Omgang  med  Ind- 
byggerne; de  skulde  tvært  imod  hade  og  foragte  dem.  »De 
høre  til  Kommunerne«,  sagde  han,  »men  jeg  regerer  kun 
mit  lille  Rige.« 

Det  er  umuligt  at  skildre  de  Trængsler,  de  Byer  ud- 
sattes for,  der  vare  bestemte  for  denne  gruelige  Livgarde; 
tolv  Tusende  af  forskjellig  Stand  vankede  forjagne  omkring 
i  den  haarde  Vinter  og  døde  af  Sult.  Efter  at  Strelizerne 
havde  taget  nogle  Kvarterer  i  Byerne  i  Besiddelse,  uddreve 
de  alt  uden  Barmhjærtighed.  Ivan  gav  dem  et  Hundehoved 
og  en  Kost  til  Sindbillede;  han  vilde  hermed  antyde,  at  de 
havde  at  bide  og  udfeje  hans  Fjender;  selv  Fyrsten  optog 
Tegnet  og  befalede  at  bære  det  foran  sig.  I  Begyndelsen 
troede  Folket,  at  Forfølgelsen  vilde  indskrænke  sig  til  de 
høje  Herrer  og  Adelen;  men  snart  kom  ogsaa  Turen  til  de 

lavere  Klasser.  De  affolkede  Landsbyer  og  Flækker  for- 
tæredes af  Ilden,  og  Moskvas  Omegn  forvandledes  til  en 
virkelig  Ørk. 

Samtidig  med  Gjeunemførelsen  af  dette  Tilintetgj øreisens 
Værk  sad  Storfyrsten  i  sit,  af  Pallisader  omgivne  Smuthul, 
hvor  ingen  blev  indladt,  men  hvor  fra  uer  stadig  udgik  Blod- 
domme. Pludselig  fløj  et  besynderligt  Indfald  ham  gjennem 
Hovedet.  Ligesom  for  at  afbede  sine  Synder  befalede  han 
at  forvandle  Stedet  til  et  Kloster,  udnævnte  sig  selv  til 
Abbed,  udvalgte  HOO  af  sine  mest  berygtede  Bøddelknægte, 
iførte  dem  Sutaner  og  indførte  Munkeregler  efter  eget 
Tykke.  Efter  samtidiges  Beskrivelse  forløb  Dagen  for  dette 
nette  Kompagniskab  paa  følgende  Vis: 

Kl.  tre  om  Morgenen  gik  Storfyrsten  med  Børnene  og 
hele  Hoffet  hen  for  at  ringe  til  Morgengudstjeneste;  han 
ringede  en  hel  Time,  og  derpaa  tog  Tjenesten  sin  Begyndelse. 
Ivan  selv  istemmede  Salmerne,  og  alle  Munkene  maatte 
3 — 4  Timer  synge  efter  ham.  Det  var  en  sur  Pligt  for 
dette  Pak;  overmandede  af  Søvn  faldt  de  tilJorden,  og  efter 
nogen  Tids  Forløb  led  kun  Storfyrstens  Stemme,  uafbrudt 
til  Tjenestens  Afslutning.  Fra  »Cerkiev'en«  (Kirken)  begav 
man  sig  til  Frokosten,  Storfyrsten  stod  endnu  længe  foran 
Bordet,  talte  vidt  og  bredt  om  Verdens  Forfængelighed,  om 
Livets  saa  forgængelige  Øjeblikke  og  om  Afholdenhedens 
Lykke;  derpaa  satte  alle  sig,  aad  og  drak  forfærdelig. 
Ofte  hastede  Ivan  bort  fra  Taflet  og  løb  ned  i  Fængslet 
for  at  være  Tilskuer  ved  de  Pinsler,  han  havde  givet  Be- 
faling til.  Navnlig  naar  han  ikke  følte  sig  ganske  rask  og 
ikke  havde  Appetit,  skal  han  eftpr  Krønnikernes  Udsagn 
have  betjent  sig  af  dette  Middel  for  at  ægge  Galden  og 
lette  Fordøjelsen;  naar  han  vendte  tilbage,  satte  han  sig 
paa  ny  til  Bords  og  spiste  med  Appetit.  Efter  Maaltidet 
tog  den  anden  Gudstjeneste  sin  Begyndelse;  under  denne 
forrettede  han  sine  daglige  Arbejder,  afsendte  Bud  med 
Befalinger,   ja  man  vil  endog  have  lagt  Mærke  til,    at  han 

undertegnede  de  blodigste  Befalinger  i  Kirken.  Henimod 
Kl.  9  om  Aftenen  paabed  Klokken  almindelig  Tavshed,  og 
Klosterbrødrene  gik  til  Ro;  men  Storfyrsten  kunde  ikke 
sove,  han  gik  hele  Natten  rastløs  op  og  ned  i  sit  Kammer, 
og  man  hørte  ham  undertiden  snakke  med  sig  selv  eller 
skrige  op.  Nu  og  da  hidkaldte  han  ogsaa  Sangere,  Æventyr- 
fortællere  og  blinde  Oldinge,  som  skulde  dysse  ham  i  Søvn. 

I  Ivans  nærmeste  Omgivelser  fandtes  ogsaa  mange 
Tyskere;  det  er  første  Gang,  at  Tyskerne  optræde  med 
nogen  Betydning  i  det  moskovitiske  Rige.  De  skreve  sig 
fra  de  i  Livland  erobrede  tyske  Stæder,  som  ble  ve  tagne 
med  Storm  og  nedrevne  til  Grunden.  Selv  om  ogsaa  enkelte 
overgave  sig  ved  Kapitulation,  fandt  Fyrstens  Politik  dog 
altid  tidligere  eller  senere  Paaskud  til  at  tilintetgjøre  dem. 
Levningerne  af  Befolkningen  drev  man  dybere  ind  i  Riget 
og  forplantede  dem  til  forskjellige  Egne.  Som  det  synes, 
klagede  disse  Fanger  dog  ikke  meget  over  deres  Skæbne, 
vænnede  sig  snart  til  deres  nye  Fædreland,  holdt  af  Stor- 
fyrsten og  samlede  sig  om  hans  Person.  Ivan  havde  tyske 
Theologer  hos  sig,  diskuterede  Dogmerne  med  dem,  aaben- 
barede  dem  frit  sine  Tanker,  ja  betroede  jdem  endog  den 
Maade,  hvorpaa  han  atter  vilde  indrette  sit  Land;  han  sagde, 
at  han  allerførst  vilde  udrydde  Bojarerne,  hvoraf  der  gaves 
hen  ved  400,000,  derpaa  tage  Byboerne  for  sig  og  sluttelig 
ogsaa  udrense  det  simple  Folk;  derpaa  vilde  han  gjøre,  hvad 
han  fandt  for  godt. 

Saa  ofte  der  i  Hovedstaden  indfandt  sig  en  udmærket 
fremmed,  særlig  naar  der  kom  en  Sendingsfærd  fra  den 
polske  Konge  eller  Kejseren,  skiftede  Ivan  øjeblikkelig  Ad- 
færd og  søgte  at  fremvise  alt  fra  den  mest  glimrende  Side. 
Han  befalede  Moskvas  Beboere  at  iføre  sig  Søndagsklæder 
og  at  samle  sig  flokkevis  paa  de  Steder,  hvor  han  vilde 
kjøre  forbi;  han  tiltalte  Masserne  naadig  og  undgik  paa  det 
omhyggeligste  i  de  fremmedes  Nærværelse  at  sige  nogen  som 
helst  et   ubehageligt  Ord.      Sendemændene,    som   bleve  be- 

handlede  artig  og  forekommende,  mente  derfor  i  Virkelig- 
heden ogsaa,  at  det  var  Bagtalelse,  hvad  man  hørte  om 
ham  uden  for  Grænserne;  de  fremstillede  ham  for  deres 
Hoffer  som  en  meget  vel  opdragen  Monark,  der  talte  godt 
for  sig,  var  i  Besiddelse  af  megen  Oplysning  og  overalt, 
hvor  han  henvendte  sig,  modtog  Beviser  paa  sine  Under- 
saatters  Kjærlighed. 

Imidlertid  herskede  Ængstelse  og  Sorg  i  hele  Landet; 
man  saae  ingen  Ende  paa  det  frygtelige  Tryk,  og  dog 
dristede  ingen  sig  til  at  give  Smertensskrigene  Luft;  alt 
det  kristelige,  som  endnu  var  tilbage  i  Gejstligheden,  og 
alt,  hvad  der  var  ædelt  i  Folkets  Følelse,  kom  dog  endelig 
til  Orde  gjennem  en  Eneboermunks  Stemme. 

Storfyrsten  begyndte,  uvist  af  hvilken  Grund,  at  søge 
en  gudfrygtig  gejstlig  for  Ærkebispedommet  Moskva;  da 
han  nu  havde  hørt,  at  der  paa  en  lille  0  ved  det  hvide 
Havs  Bredder  levede  en  meget  from,  lærd  Munk  ved  Navn 
Filip,  befalede  han  at  lade  ham  hente,  modtog  ham  med 
store  Æresbevisninger,  satte  ham  ved  sit  Taffel,  aabenbarede 
ham  sine  Planer  til  Rigets  Dannelse  og  Lyksaliggj øreise  og 
erklærede,  at  han  vilde  have  ham  til  Kaadgiver  og  udnævne 
ham  til  Moskvas  Metropolit.  Det  stakkels  Menneske  søgte 
at  slippe  for  disse  Værdigheder  og  bad  med  Taarer  i  Øjnene 
om  Tilladelse  til  at  tage  hjem  til  sit  rolige  Asyl;  men  da 
alt  var  forgjæves,  opstillede  han  paa  sin  Side  som  Betingelse 
Ophævelsen  af  de  uhørte  Indretninger  og  Opløsningen  af 
den  grusomme  Livgarde,  kaldet  Strelizerne.  »Du  har  delt 
Landet  i  tvende  Dele«,  sagde  han  til  Ivan,  »véd  du  da 
ikke,  at  Tvedragt  er  et  Riges  Opløsning?  Jeg  kan  ikke 
med  Ro  se  paa  alt,  hvad  her  sker.« 

Dette  Sprog  behagede  ikke  Ivan;  man  siger,  at  hans 
Ansigtstræk  frygtelig  formørkedes,  skjønt  han  søgte  at  dølge 
sin  Harme;  medens  han  i  sit  Hjærtens  Indre  rugede  over 
Hævn,  bortsendte  han  Filip  meget  venlig  med  Befaling  til 
at  indvie  ham  til  Moskvas  Metropolit. 

Strax  derpaa  tog  det  tredje  Afsnit  af  Opaly'en  sin  Be- 
gyndelse. Forfølgelsen  rammede  først  og  fremmest  den  nye 
Metropolits  Slægtninge  og  Venner;  heller  ikke  forblev  nogen 
ustraffet,  der  havde  lagt  Glæde  for  Dagen  over  hans  Ud- 
nævnelse; det  falder  pinligt  at  opregne  Ofrene  og  de  Arter 
Pinsler,  der  idemtes  dem;  flere  end  tyve  Mennesker  bleve 
daglig  myrdede,  revne  i  Stykker,  druknede,  brændte  o.  s.  v., 
0.  s.  V. 

En  Dag  traadte  Storfyrsten  uventet  ind  i  Domkirken, 
fulgt  af  sine  Haandlangere ,  klædte  i  Sutaner  og  med 
Munkehuer  paa  Hovederne.  Metropoliten,  der  efter  den 
græske  Kirkes  Skik  og  Brug  er  forpligtet  til  at  gaa  Mo- 
narken i  Møde  og  give  ham  sin  Velsignelse,  rørte  sig  ikke 
fra  Pletten;  da  man  raabte  til  ham,  at  Storfyrsten  ventede, 
stillede  han  sig  hen  ved  Altaret,  saae  Ivan  fast  i  Øjnene 
og  sagde:  »1  slig  Paaklædning  gjenkjender  jeg  ikke  den 
rettroende  Czar,  saa  lidt  som  jeg  finder  ham  optagen  af 
Kigets  Regering.  Fyrste,  her  holdes  Gudstjeneste,  men  bag 
dette  Tempels  Mure  flyder  de  kristnes  Blod  i  Strømme. 
Aldrig,  siden  den  sande  Tros  Sol  er  gaaet  op  over  Verden, 
har  man  set  en  kristelig  Monark,  der  ødelægger  sit  Land 
saa  ilde.  Selv  Hedningerne  have  Love  og  Barmhjærtighed 
med  Menneskene ;  kun  i  vort  Moskva  hersker  Mord  og  Rov. 
Alt  dette,  Czar,  fuldbyrdes  i  dit  Navn.  Hvorledes  vil  du 
engang  kunne  fremstille  dig  for  den  højestes  Domstol,  saa- 
ledes  besudlet  med  dine  Undersaatters  Blod  og  forfærdet 
over  deres  Stønnen;  thi  endogsaa  Stenene  under  dine  Fødder 
skrige  til  Himmelen  om  Hævn.« 

Storfyrsten  hørte  rolig  paa  disse  Formaninger  og  gik 
ud  af  Kirken.  Strax  derpaa  lod  han  hele  Kieresiet  og 
Metropoliten  gribe  og  lægge  paa  Pinebænken,  medens  alle 
hans  Slægtninges  Godser  hærgedes  med  Ild  og  Sværd. 
Filip  vilde  derpaa  aflægge  Mitraen,  men  Ivan  betydede  ham, 
at  han  ikke  havde  nogen  Ret  til  at  raade  over  sin  Person 
og   efter   den    hellige  Kanon  ikke    kunde   afsættes  fra  sin 

Værdighed  uden  Dom.  I  det  han  saaledes  holdt  ham  i 
lang  Forventning  om  en  grusom  Dom,  plyndrede  han  med 
sine  blodtørstige  Ledsagere  omkring  i  Moskvas  Omegn. 

Krønnikeskriverne  fortælle,  at  han  ikke  blot  dræbte 
Menneskene,  men  ogsaa  Kvæget,  Hestene,  Kattene,  kort  sagt 
alt  levende,  han  mødte  paa  sin  Vej.  Strelizerne  opførte  sig 
ganske,  som  de  fandt  for  godt;  en  Deling  overfaldt  i  Moskva 
Bojarernes  og  Kjebmændenes  Boliger,  borførte  de  skjønneste 
Kvinder  og  toge  dem  ud  til  Lejren;  Ivan  beholdt  nogle  for 
sin  egen  Part  og  overlod  Resten  til  Pakket;  man  sendte 
dem  senere  tilbage,  døende  af  Skam  og  Smerte. 

Endelig  gav  Storfyrsten  Befaling  til  at  henrette  Metro- 
politen,  der  i  Mellemtiden  var  ladt  fri;  medens  han  forrettede 
Gudstjenesten,  styrtede  Bøddelknægtene  ind  i  Kirken,  om- 
ringede ham  med  deres  Koste  i  Hænderne,  dreve  ham  foran 
sig  og  indesluttede  ham  i  et  snævert  Hul,  hvor  han  maatte 
vente  paa  den  ufejlbare  Straf,  thi  Tyrannens  Hævn  glemte 
aldrig  noget  af  sine  Ofre. 


m. 

Paa  Ødelæggelserne  i  Omegnen  af  Moskva  fulgte  efter 
de  russiske  Historieskrivere  den  fjerde  og  rædselsfuldeste 
Periode  af  Opaly'en.  Hidindtil  havde  Storfyrsten  dog  kun 
myrdet  Mennesker  enkeltvis;  nu  tog  han  fat  paa  Øde- 
læggelsen af  store  Folkemasser  og  hele  Stæder.  Alt  længe 
var  hans  Harme  vakt  mod  Borgerne  i  Novgorod  og  Pskov. 
Alt  i  mange  Aar  havde  deres  Rettigheder  og  Friheder  været 
dem  berøvede,  men  de  fandt  sig  rolig  i  det  moskovitiske 
Herredømme;  dog  stadig  meldte  man  Fyrsten,  at  der  blandt 
deres  Midte  endnu  fandtes  Folk,  som  engang  havde  siddet 
i  Raadet  og  mindedes  den  tabte  Selvstændighed,  talte  om 
Republikens  svundne  Glans  og  hadede  Moskoviterne.  Med 
Kjendskab    til  Ivans  Sindsstemning    anklagede    sluttelig   en 

Usling  Novgoroderne  for  en  Sammensværgelse,  der  havde 
til  Hensigt  at  bringe  Staden  under  Kongen  af  Polen;  An- 
giveren paastod,  at  Breve  fra  Kongen  fandtes  bag  Alteret  i 
Kirken. 

Storfyrsten  tog  dette  som  Bevæggrund  og  begav  sig 
strax  med  sin  Hær  paa  Vejen  for  at  straffe  Oprørerne. 
Frygtelig  rædselsfuldt  var  det  dog,  at  han  allerede  under- 
vejs ødelagde  Stæder,  som  ikke  havde  noget  til  fælles  med 
Novgorod,  og  jævnede  dem  med  Jorden.  Da  han  en  Aften 
indtraf  foran  Klin,  lod  han  Befolkningen  nedhugge  eller 
drukne  og  alt  nedbrænde.  Da  han  dernæst  nærmede  sig 
Tver,  skjulte  de  forfærdede  Borgere  sig  og  indelukkede  sig 
i  deres  Huse.  Ivan  udtalte  Dødsdommen  over  dem  paa 
Grund  af  »denne  deres  Mistillid  til  Monarken«.  En  lignende 
Skæbne  ramte  Torsek;  med  ét  Ord,  den  hele  Egn,  der 
gjenn  em  strejfedes  af  denne  grusomme  Hob,  blev  hjemsøgt 
som  af  et  Mongolangreb.  Den  hele  Ledingsfærd  var  i 
Virkeligheden  præget  af  mongolsk  Sæd  og  Skik.  Spurgte 
man  Morderne,  hvorfor  de  tilintetgjorde  deres  Herres  rolige 
og  trofaste  Undersaatter,  gave  de  til  Svar:  »Hemmelig- 
heden ved  hans  Tog  nødvendiggjorde,  at  man  maatte  fore- 
bygge, at  nogen  var  i  Stand  til  at  forraade  det.«  Et  aldeles 
tilsvarende  Svar  gave  Dshingiskhans  Mongolere,  da  de  fra 
Kivas  Indre  fulgte  Høvdingens  Lig  hjem  til  deres  gamle 
Boliger  og  nu  paa  den  hele  Vej  —  næsten  en  Fjerdedel  af 
Jordkuglens  Overflade  —  nedhuggede  alt,  hvad  de  mødte, 
»thi  de  havde  faaet  Befaling  at  gaa  i  Hemmelighed«. 

Efter  sin  Ankomst  under  Novgorods  Mure  befalede 
Storfyrsten  at  omgive  hele  Staden  med  Bomme,  for  at  ingen 
skulde  undfly,  hvorpaa  han  holdt  sit  Indtog  med  sine 
Tropper.  Metropolitan  af  Novgorod  haabede  at  kunne  røre 
ham  med  ydmyge  Bønner  og  kom  ham  i  Møde  med  Kors 
og  Helgenbilleder.  Ivan  modtog  ham  med  den  Formaning, 
»at  han  skulde  bære  Korset  i  Hjærtet  og  ikke  i  Haanden; 
han  var  en  Hykler   og  han,    Czaren,    vidste  helt  *vel,    hvor- 

ledes  han  forraadte  Kristus,  sin  Herre,  og  hans  Kirke«. 
Efter  at  have  haanet  ham  saaledes  indbød  han  dog  Ærke- 
bispen og  Stadens  Ældste  til  Middag.  Først  under  Maaltidet 
kastede  han  Masken  helt  og  udstødte  sit  yndede  tatariske 
>Halla!«  Paa  dette  Lesen  kastede  de  uadskillelige  Følge- 
svende og  Fuldbyrdere  af  hans  Mordplaner  sig  over  alle 
Gjæsterne,  bandt  Metropoliten  og  myrdede  Bojarerne;  der- 
paa  skyndte  de  sig  til  Staden,  skaanede  hverken  Alder  eller 
Kjøn,  fuldbyrdede  først  Slagteriet  i  de  rigeste  Huse,  derpaa 
mellem  Borgerne  og  sluttelig  blandt  den  simple  Hob. 

Imidlertid  indsatte  Ivan  en  Domstol  for  at  undersøge 
og  straffe  Novgorodernes  Forræderi.  Daglig  domfældte  man 
4—500  Personer.  For  desto  hurtigere  at  blive  færdig  med 
dem  styrtede  man  dem  flokkevis  i  Vandet,  og  Soldater  i 
Baade  sænkede  med  Forke  og  Stænger  alle,  som  søgte 
at  redde  sig.  Ivan  og  hans  Søn  vare  stadig  tilstede  ved 
dette  Skue;  i  de  5  Uger,  denne  Bøddeldomstol  fungerede, 
omkom  over  100,000  Mennesker.  Novgorod  var  under 
Ivans  Forgængere  delvis  blevet  befolket  med  Moskoviter; 
disse  Familier  søgte  nu  at  gjøre  gj ældende,  at  de  ikke 
havde  noget  til  fælles  med  de  oprindelige  Beboere,  og  at 
de  stadig  havde  hørt  til  Storfyrstens  tro  Undersaatter ; 
men  det  hjalp  aldeles  ikke,  man  tilintetgjorde  dem  som  de 
øvrige.  Staden  blev  fuldstændig  affolket;  de  faa,  som  und- 
gik Døden,  vankede  forvildede  om  i  Gaderne.  —  De  Kren- 
nikeforfattere,  som  vare  Øjenvidner  til  disse  Rædselsgjer- 
ninger,  fortælle,  at  en  hidtil  ukjendt  Sindssygdom  brød  løs; 
de,  som  hjemsøgtes  af  denne  Sygdom,  tænkte  og  talte  i 
deres  Elendighed  aldrig  om  andet  end  Mordgjerninger  og 
Lig,  »de  rodede  uafbrudt  i  Jorden,  søgende  efter  døde«. 
Medens  alt  dette  stod  paa,  blev  der  midt  i  Ruinerne  opført 
et  Palads  for  Storfyrsten  paa  den  Plads,  som  engang  havde 
været  omsluttet  af  rige  Butiker. 

Efter  Novgorod  s  Ødelæggelse  drog  Ivan  til  Pskov  og 
gjorde    Holdt    paa   en  Høj,    der   laa   tæt   uden   for  Staden. 

Krønnikeskriverne  fortælle,  at  han  ufravendt  stirrede  paa 
Staden,  medens  han  bevægede  Underkjæven,  »som  han  vilde 
æde  Byen  op«.  Pskoverne  grebes  af  Rædsel,  og  alle  uden 
Undtagelse  belavede  sig  paa  at  dø.  Biskoppen  lod  imidlertid 
ringe  med  Kirkeklokker,  og  man  fortæller,  at  denne  Lyd 
gjennemisnede  Tyrannen,  at  den  mindede  ham  om  en  Om- 
stændighed fra  hans  tidligere  Aar,  og  at  han  saaledes  lod 
sig  bevæge  til  at  afstaa  fra  sine  blodige  Planer.  Efter 
hvad  Krønnikerne  berette,  skal  han  ogsaa  i  Pskovs  Nærhed 
have  mødt  en  Eneboermunk,  der  kaldte  ham  ved  Navn  paa 
samme  Maade,  som  Czarens  Fader  plejede  i  Ivans  Barndom, 
og  at  dette,  som  jo  ikke  kunde  være  nogen  bekjendt,  vakte 
Forundring  hos  Fyrsten  og  slog  ham  med  Rædsel.  Efter 
at  have  hørt  paa  Eneboeren,  der  truede  ham  med  evig  For- 
dømmelse, skiftede  han  Beslutning,  lod  Pskoverne  i  Ro  og 
vendte  tilbage  til  Moskva  for  at  paabegynde  den  femte  Tur 
i  Opaly'erne. 

Den  foregivne  Bevæggrund  til  denne  nye  Nedsabling 
skyldtes  Storfyrstens  eget  Paahit;  han  lod  nemlig  i  Kongen 
af  Polens  Navn  fabrikere  en  Mænge  Breve  med  Opfordring 
til  Forræderi  og  fordelte  dem  til  forskjellige  af  Hoffets  Bo- 
jarer;  men  disse,  der  havde  en  Anelse  om  Fælden,  over- 
leverede ham  snart  de  modtagne  Skrivelser,  søgte  at  rense 
sig  for  enhver  Mistanke  og  gjeptoge  deres  Forsikringer  om 
Troskab,  hvad  dog  ligefuldt  ikke  reddede  Bojarerne  fra 
Fordærvelsen;  hele  Familierne  Bobrynski,  Pleshtshejev, 
Voronzov,  Buturlin,  Metsherski  og  mange  andre  faldt  som 
Ofre.  Endelig  besluttede  Ivan  at  tilføje  sin  egen  Neveu 
Døden;  han  havde  alt  længst  paatænkt  at  ombringe  ham  og 
ventede  kun  paa  den  gunstigste  Lejlighed. 

Den  Fyrste  —  hans  Navn  var  Vladimir  —  fik  først 
Kommandoen  over  de  Tropper,  som  udsendtes  mod  Tatarerne ; 
thi  Ivan  vilde  gjærne  uventet  falde  over  sine  Ofre,  og  naar 
han  paatænkte  at  myrde  nogen,  overøste  han  ham  stadig 
først  med  Naadesbevisninger.     Pludselig  udsteder  han  der- 

paa  en  Befaling  til  at  fængsle  Vladimir  og  føre  ham  til 
Moskva,  og  ved  Ankomsten  beskylder  han  sin  Neveu  for  at 
have  villet  forgive  ham  og  dømmer  ham  selv  til  Giftbægeret. 
Den  unge  Fyrste  vaklede,  men  hans  Hustru  tilraabte  ham, 
at  det  var  bedre  nu  at  dø  end  stadig  at  leve  i  Dødsangest; 
en  slig  Død  var  intet  Selvmord,  men  en  Martyrdød.  Efter 
først  selv  at  have  drukket  rakte  hun  Bægeret  til  sin  Mand 
og  bag  efter  til  alle  sine  Børn.  Paa  denne  Maade  omkom 
hele  Familien  for  Øjnene  af  Ivan,  som  lysten  og  nysgjerrig 
beskuede  de  døendes  Ansigtstræk.  Efter  at  have  gottet  sig 
ved  dette  Skue  hidkaldte  han  Neveuens  hele  Tyendeperso- 
nale og  befalede  dem  at  skaffe  Ligene  bort.  Fuld  af  Harme 
og  Sorg  sprang  den  afdøde  Fyrstindes  Kvinder  under  For- 
bandelser løs  mod  Tyrannen ;  nogle  af  dem  bleve  da  strax 
skudte  ned,  Resten  kastedes  for  Hunde  og  Bjørne. 

Naar  man  i  de  russiske  Krønnikere  og  samtidige  Minde- 
skrifter læser  Beskrivelserne  over  disse  Grusomheder,  kan 
man  ikke  undlade  at  gyse;  Menneskene  synes  ligefrem  at 
anstrænge  sig  for  at  opfinde  djævelske  Dødspinsler;  egne 
dertil  bestemte  Smedde  fabrikerede  uafbrudt  Tænger,  Hakker, 
Spyd  og  lignende  Bøddelredskaber;  man  byggede  særlig  ind- 
rettede Ovne  til  langsomt  at  riste  de  ulykkelige  o.  s.  v., 
o.  s.  V.,  og  medens  Folket  bævede  af  Rædsel,  gjenlød  det 
fyrstelige  Palads  uafbrudt  ai"  Lystlagenes  Jubel. 

Vi  have  dvælet  saa  længe  ved  Skildringen  af  dette 
rædselsfulde  Billede,  særlig  fordi  det  viser  os  et  yderst 
vigtigt  Tidsafsnit  i  Nordens  Historie,  nemlig  Enden  paa  det 
national-slaviske  Russinerland  og  Begyndelsen  paa  det  mon- 
golske Rusland;  Bojarvæsenet,  den  gamraelrussiske  Adels- 
stand, havde  sin  sidste  Repræsentant  i  Kurbski ;  den  russiske 
Kirke  lod  for  sidste  Gang  sin  Stemme  alvorlig  og  strængt 
høre  gjennem  Metropoliten  Filip ;  fra  nu  af  fandtes  i  Rigets 
Indre  ikke  mere  nogen  Institution  eller  Personlighed,  som 
mægtede  at  rejse  nogen  Modstand  mod  den  moskovitiske 
Selvhersker. 

Tyrannens  sidste  Kegeringsaar  frembyde  i  historisk 
Henseende  intet  af  V^igtighed,  men  afsløre  os  endnu  nogle 
mørke  Pletter  i  hans  Sjæls  Indre  og  belyse  samtidig  i  en 
vis  Henseende  Englands  Forbindelse  med  Moskva. 

Under  Krigen  med  Polen  fuldbyrdede  Ivan  den  rædsels- 
fuldeste af  sine  Misgjerninger:  han  dræbte  med  egen  Haand 
sin  ældste  Søn;  denne  udsvævende  og  som  sin  Fader  gru- 
somme Yngling  bad  ham  om  Tilladeise  til  at  drage  med 
Hæren  mod  Polakkerne;  Ivan  optog  dette  som  en  Handling, 
der  krænkede  den  sønlige  Lydigbedspligt,  og  slog  ham  i 
den  Grau  over  Hovedet  med  sin  berygtede  Stok,  at  han 
kløvede  Hjærneskallen  paa  ham.  Den  for  Faderens  Fødder 
døende  Søn  udraabte  som  ægte  Moskovit:  »Jeg  dør  som  en 
trofast  og  hengiven  Undersaat«. 

Nogle  Dage  efter  dette  Mord  syslede  Ivan  med  Planer 
til  sit  andet  Ægteskab  og  begyndte  at  bejle  til  den  aldrende 
engelske  Dronnings  Haand.  Elisabet  modtog  hans  Erklæ- 
ringer med  stor  Venlighed,  forsikrede,  at  hun  holdt  af 
Czar  Ivan  og  vilde  føle  sig  lykkelig  ved  at  beskue  hans 
Aasyn;  men  da  hun  dog  vidste,  hvor  vanskelig  han  var  i 
Valget  af  Skjønheder,  fandt  hun  det  mere  rimeligt  at  an- 
befale ham  sin  Slægtning,  Grevinde  Hastings.  Den  mosko- 
vitiske  Sendemand  fik  paa  Embeds  Vegne  Lejlighed  til  at 
mønstre  hendes  Skjønhed;  han  befalede  hende  at  gaa  frem 
og  tilbage  foran  sig,  bekiggede  hende  fra  alle  Sider,  affær- 
digede derpaa  en  nøjagtig  Beskrivelse  og  sendte  den  til  sin 
Herre.  Ivan  fandt  hende  for  mager.  Den  stakkels  Grev- 
inde, som  var  udsat  for  denne  nedværdigende  Behandling, 
fik  desuden  Kjendskab  til  det  Anstød,  man  tog  heraf,  og 
hørte  den  Skæbne,  man  ved  det  polske  og  andre  Hoffers 
Gesandtskaber  profeterede  hende;  hun  fik  endelig  ved  sine 
Bønner  Dronningen  til  at  afbryde  disse  Forhandlinger;  men 
Dronningen  paa  sin  Side  ophørte  aldrig  med  at  gjøre  for 
Storfyrsten,  hvad  der  blot  paa  nogen  Maade  stod  i  hendes 
Magt. 

Underhandlingerne  vare  endnu  i  bedste  Gang,  da  Stor- 
fyrsten angrebes  af  den  Sygdom,  der  skulde  blive  hans 
sidste,  men  endnu  stadig  lod  han  udgaa  Bloddomme  og  til- 
bragte hele  Dage  med  at  fryde  sig  over  sine  Klenodier. 
Kun  nogle  Timer  fer  hans  Død  kom  hans  Søns  Hustru  for 
at  trøste  ham,  men  flygtede  hurtig  af  Rædsel  over  hans  af- 
skylige Gudsbespottelser;  han  døde,  som  han  havde  levet 
de  sidste  Aar,  uden  mindste  Tegn  paa  Anger,  uden  en 
eneste  dydig  Tanke.  Den  russiske  Historieskriver  gjør  i 
denne  Henseende  den  Bemærkning,  at  for  Ivan  var  ingen 
Omvendelse  mere  mulig,  han  havde  overskredet  Forbrydelsens 
sidste  Grænse  og  vovet  sig  alt  for  langt  ind  i  Helvede  til 
atter  at  kunne  komme  tilbage;  hans  Anger,  hans  Forbedring 
vilde  have  røvet  Verden  Troen  paa  Guds  Retfærdighed.  Til 
denne  Bemærkning  føjes  yderligere,  at  alle  Ivans  Smigrere, 
alle  Fuldbyrdere  af  hans  Grusomheder  ere  ombragte  paa 
hans  Bud  paa  nær  en  eneste,  der  var  den  mest  afskylige, 
foragteligste  og  grusomste;  disse  tvende,  Ivan  og  hans 
Yndling,  maatte  forbeholdes  en  mægtigere  Domstol  end  den 
jordiske. 

Dog  kan  nogen  nu  forklare  sig  Ivans  Folkeyndest,  hans 
Popularitet?  Hele  Folket  begræd  ham.  Da  Efterretningen 
om  hans  Død  offentliggjordes,  løb  Folket  omkring  i  Gaderne, 
udgød  Taarer  og  hylede  af  Fortvivlelse;  selv  de  myrdede 
Familiers  Ofre  vare  utrøstelige  og  anlagde  dyb  Sorg!  Den 
russiske  Historieskriver  Karamsin*)  lamslaas  her  af  For- 
undring, han  véd  selv  ikke  at  give  nogen  Forklaring  herpaa. 
Man  har  dog  hyppig  kunnet  anstille  den  Iagttagelse,  at  den 
usleste  Pøbel  stadig  har  Hang  til  Grusomhed,  at  den  holder 
af  blodige  Skuespil,  massevis  trænger  sig  sammen  ved 
offentlige  Henrettelser  og  er  ude  af  Stand  til  at  fatte  nogen 
anden  Kraftytring  end  den  tilintetgjørende,  hvem  den  derfor 


*)  Istorija  Gossudarstva  rossiskago  (det  russiske  Kejserdømmes 
Historie). 

som  et  vildt  Dyr  tilbrøler  sit  Bifald.  Lignende  Exempler 
lade  sig  opdrive  lige  saa  godt  hos  civiliserede  som  hos 
barbariske  Folkeslag;  denne  Forgudelse  af  Tilintetgjorelses- 
principet,  af  den  ødelæggende  Kraft  synes  ikke  at  skrive 
sig  fra  en  indskrænket  Fornuft,  men  snarest  fra  et  moralsk 
Barbari. 

Den  moskovitiske  Storfyrst  Ivan  den  grusomme  er 
utvivlsomt  den  mest  fuldstændige  Tyran  blandt  alle  de  hi- 
storisk kjendte;  han  forenede  i  sig  alle  Karakterer  eller, 
rettere  talt,  han  besad  den  særlige  Gave  paa  Tur  og  med 
ualmindelig  Lethed  at  kunne  paatage  sig  alle  Tyranniets 
Karakterer;  snart  er  han  letsindig,  kaad  som  en  Nero,  snart 
mørk,  dum  og  vild  som  en  Caligula;  af  og  til  stikker 
Ludvig  XI's  mørke  Aasyn  frem,  og  undertiden  bruger  han 
Tiberius's  Talemaade  i  sine  Breve;  i  hans  Brevvexling  og 
Taler  kan  man  ved  Siden  af  en  vidtløftig,  hyklerisk  Frem- 
og  Tilbagesnak  efter  Cromwells  Mønster  finde  Robespierres 
oversukrede,  fyndige  Stil;  sidstnævnte  hævede  jo  ogsaa  sin 
Stemme  mod  Dødsstraffen  og  forsvarede  Menneskerettig- 
hederne. 

Alt,  hvad  vi  her  have  fortalt  om  Ivan,  er  taget  fra 
den  officielle  russiske  Historie;  Karamsin  har  visselig  næppe 
skildret  Ivans  Forbrydelse  med  Overdrivelse;  han  gjentager 
endog  oftere,  at  han  vil  skaane  sig  selv  og  Læseren  for  mange 
gyselige  Indtryk;  vi  skulle  blot  tilføje,  at  mange  af  Karam- 
sins  rædselsfulde  Historier  her  ere  forbigaaede. 


Af  Gr*  Klapkas  Memoirer. 


»Historisk  Arkiv«  har  allerede  tidligere  indeholdt 
Skildringer  af  Ungarns  heltemodige  Rejsning  1848—49  (se 
navnlig  »Af  Grev  Seherr  Thosz's  Memoirer«  i  Aarg.  1882. 
IL);  det  efterfølgende  vil  bringe  Brudstykker  af  den  bekjendte 
ungarske  General  G.  Klapkas  nye  Mindeskrifter*),  dels 
fra  selve  Krigen,  dels  fra  den  tunge  Landflygtighedens  Tid, 
der  ramte  Ungarns  bedste  Mænd,  naar  de  vare  saa  heldige 
at  undgaa  den  truende  Galge.  Klapka,  der  er  født  i 
Temesvar  1820,  indtraadte  1838  i  den  østerrigske  Hær,  blev 
1842  Officer  i  den  ungarske  Livgarde  i  Wien  og  forsattes 
1847  som  Premierløj tenant  til  et  Grænseregiment.  Hans 
mislige  pekuniære  Forhold  gjorde  ham  dog  kjed  af  Opholdet 
i  Hjemmet,  han  paatænkte  at  søge  sin  Afsked  og  at  gaa  i 
Tjeneste  hos  Kongen  af  Lahore  i  Indien,  da  Februarrevolu- 
tionen og  de  paafølgende  Omvæltninger  gave  ham  ganske 
andet  at  tænke  paa. 


*)  Aus  meinen  Erinnerungen.     Ziirich.     1887. 

I. 


Ungarns    Frigjørelse.    —    De   nationale  Modsæt- 
ninger. —  Kampe  mod  Serberne  i  Sydungarn. 

Februarrevolutionen  virkede  som  en  elektrisk  Gnist  over 
hele  Evropa;  det  Sprængstof,  der  gjennem  mange  Aar  var 
opdynget  i  de  fleste  Stater,  exploderede  paa  én  Gang, 
og  de  gamle  raadnede  Statsbygninger  rystedes  pludselig  til 
Grunden.  Ogsaa  i  Ungarn  holdt  man  Øjeblikket  kommet 
til  at  vinde  nye  Garantier  for  Nationens  saa  ofte  beedigede 
og  lige  saa  ofte  krænkede  Rettigheder;  Ungarns  statsretlige 
Selvstændighed,  der  hidindtil  var  forbleven  et  fromt  Ønske 
til  Trods  for  de  Strømme  af  Blod,  som  vare  udgydte,  Un- 
garns Selvstændighed  skulde  nu  endelig  blive  en  Sandhed. 
Heldigvis  udkrævedes  hertil  ingen  Revolution,  da  den  un- 
garske Rigsdag  netop  var  samlet  i  Pressburg  og  paa  lovlig 
Vis  mægtede  at  bringe  en  Forstaaelse  i  Stand  med  Kronen. 

Med  det  kongelige  Reskript,  der  indsatte  det  første 
ansvarlige  ungarske  Ministerium,  blev  »alt  givet,  hvad 
der  var  muligt  at  give  paa  Papiret!«  Saaledes  ud- 
talte Déak  sig  over  for  den  Deputation,  som  hastede  til 
Pest  for  at  berolige  Sindene.  Déak  havde  Ret ;  paa  Papiret 
indrømmedes  vel  alt,  men  i  Virkeligheden  søgte  man  med 
List  eller  Magt  at  tage  alt  tilbage  igjen,  ikke  blot  hvad 
man  havde  indrømmet,  men  ogsaa  den  Smule,  vi  Ungarere 
fra  tidligere  Tid  vare  i  Besiddelse  af. 

Pressburger-Rigsdagen  var  næppe  sluttet,  fer  Reaktionen 
alt  begyndte  at  smedde  sine  mørke  Planer,  og  den  blodige 
Opstand  i  Store  Kikiuda  (By  vest  for  Temesvar)  var  næppe 
endnu  undertrykt,  før  der  Slag  paa  Slag  fulgte  yderligere 
Begivenheder,  som  bibragte  Ungarerne  den  Overtydelse,  at 
de  gik  tunge  Prøvelser  i  Mede. 

I  Kroatien  proklamerede  Banus  Jellacic  Standretten 
mod  enhver,    der    formastede    sig   til  at  give  sit  ungarske 

Sindelag  Luft,  og  i  Banatets  Forsamling  i  Agram  opsagdes 
den  ungarske  Kigsdag  Huldskab  og  Troskab  og  proklameredes 
den  fuldstændige  Løsrivelse  fra  Ungarn.  Serberne  fulgte 
Kroaternes  Exempel;  i  Skuptshinaen  i  Karlovicz  nagledes 
Batthyanys,  Kossutbs  og  andre  ungarske  Patrioters  Billeder 
til  Galgen,  og  man  krævede,  at  Banatet,  Bacs,  en  Del  af 
Militærgrænsen,  Baranya,  Syrmien  og  Slavonien  skulde 
samles  til  et  selvstændigt  Statholderskab,  og  at  enhver  For- 
bindelse med  den  ungarske  Rigsdag  skulde  afbrydes  her 
som  i  Kroatien.  Det  rumænske  Nationalkonvent  i  Blasendorf 
gik  endnu  et  Skridt  videre  og  krævede  Udleveringen  af  samt- 
lige transsil  vanske  Land  strækninger,  der  vare  i  Ungarns  Be- 
siddelse, ja  selv  Sachserne  rørte  sig  og  erklærede  ikke  at 
ville  tilstede  Transsilvaniens  (Siebenbiirgens)  Forening  med 
Ungarn.  I  Øvreungarn  endelig  færdedes  panslaviske  Agenter, 
og  lige  over  for  alle  disse  Farer  var  Regeringen  næsten 
magtesløs;  thi  paa  de  faa  Linjetropper,  som  fandtes  i 
Landet,  kunde  man  ikke  synderlig  forlade  sig  formedelst 
Officerernes  fjendtlige  Sindelag. 

Paa  Papiret  havde  vi  opnaaet  alt;  men  hvorledes  lod 
det  opnaaede  sig  realisere  og  hævde?  Dette  var  Spørgs- 
maalet,  som  Ærkehertug  Palatinen,  Kongens  Repræsentant, 
og  det  ansvarlige  Ministerium  nu  nølende  var  stillet  over 
for;  paa  den  ene  Side  havde  de  Følelsen  af  de  Pligter,  de 
skyldte  Fædrelandet,  paa  den  anden  Side  af  de  Hensyn,  de 
skyldte  de  forræderiske  Raadgivere,   som  omgave  Monarken. 

Opgaven  var  ikke  let;  man  besluttede  frem  for  alt  at 
redde  Fædrelandet,  og  den  16de  Maj  udstedtes  et  Opraab 
om  Oprettelsen  af  de  ti  første  frivillige  Honvedbatailloner ; 
Ungdommen  opfordredes  til  hurtig  og  i  Mængde  at  indtræde 
i  de  nye  Troppedelinger,  som  skulde  forsvare  Landet,  den 
kongelige  Trone  og  Forfatningen. 

Det  første  Skridt  var  gjort,  Landet  var  reddet  for  en 
vanærende  Undergang. 

Jeg  meldte  mig   ufortøvet   til  Indtrædelsen    i    den   nye 

Hær;  men  fer  jeg  modtog  min  Udnævnelse,  betroede  man 
mig  en  Sendelse  til  Transsilvanien,  en  Sendelse,  der  for  saa 
vidt  havde  et  heldigt  Udfald,  som  Szeklerne  ble  ve  Ungarn 
tro  og  til  den  endelige  Katastrofe  kæmpede  og  blødte  for 
Fædrelandets  hellige  Sag;  men  for  øvrigt  gjorde  jeg  kun 
sørgelige  Erfaringer  om  den  Stemning,  de  andre  Nationer 
nærede  imod  os.  Jeg  modtog  derpaa  af  den  ungarske 
Ministerpræsident  min  Udnævnelse  til  Kaptejn  i  sjette 
Honvedbataillon  og  Ordre  til  snarest  mulig  at  gjore  min 
Bataillon  mobil. 

Oprettelsen  af  sjette  Honvedbataillon  gik  hurtig  for 
Haanden,  fra  alle  Kanter  ilede  frivillige  til,  og  inden  sex 
Uger  kunde  vi  i  næsten  komplet  Stand  begive  os  til  Krigs- 
skuepladsen. 

Vi  beordredes  til  Szegedin,  hvor  fra  vi  paa  Dampskibe 
befordredes  videre  til  O'Becse. 

Den  serbiske  Opstand  i  Banatet  og  i  Rdcska  stod  alle- 
rede i  fuld  Flamme;  den  16de  Juni  havde  Indenrigsmini- 
steren udstedt  et  Opraab  til  Nationen,  hvori  det  hed,  at  da 
Serberne  havde  rejst  sig  mod  os  med  væbnet  Magt,  skulde 
hele  det  sydungarske  Folk  fra  Siebenbiirgens  Grænse  til 
Donau  rejse  sig  mod  de  indbrydende  Horder  til  Værn  for 
Landets  Integritet,  dets  Forfatning,  den  personlige  og  Ejen- 
domssikkerheden.  Før  jeg  begav  mig  til  Krigsskuepladsen, 
tillod  et  Tilfælde  mig  at  overvære  Rigsdagens  Aabning,  der 
fandt  Sted  den  5te  Juli;  jeg  var  Vidne  til,  hvorledes  Folke- 
repræsentanterne, begejstrede  af  Kossuths  flammende  Tale, 
enstemmig  bevilgede  de  Subsidier  i  Penge  og  Mennesker, 
som  vare  nødvendige  til  Landets  Forsvar;  »moriamur  pro 
patria!«  hed  det  den  Gang. 

Da  vi  naaede  O'Becse,  havde  der  allerede  fundet  flere 
blodige  Fægtninger  Sted,  i  hvilke  Serberne  trak  det  korteste 
Straa.  Hovedpunkterne  for  deres  Modstand,  den  stærkt  be- 
fæstede Skt.  Tamås  og  Romerskansen,  som  ligger  mellem 
Donau  og   Theiss,    fer    disse    Floders  Sammenløb,    var    dog 

endnu  stadig  i  Serbernes  Magt,  og  her  fra  kunde  de  uhindret 
fortsætte  deres  Udfald  til  Skade  for  de  ungarske  og  tyske 
Kommuner. 

Hovedøjemedet  for  vore  Operationer  kunde  derfor  ikke 
være  noget  andet  end  at  uddrive  Fjenden  af  disse  hans  For- 
skansninger, hvad  det  saa  end  skulde  koste,  og  tvinge  ham 
til  et  Tilbagetog  over  Donau;  man  foretrak  imidlertid  ikke 
at  angribe,  men  blot  at  cernere  de  fjendtlige  Stillinger, 
hvorfor  vi  da  ogsaa  strax  efter  vor  Ankomst  til  O'Becse 
bleve  forlagte  til  Verbasz. 

Marchen,  vi  maatte  tilbagelægge,  var  højst  besværlig, 
Heden  hele  Dagen  utaalelig. 

Vi  fandt  kun  faa  Brønde  undervejs,  og  de  vare  næsten 
alle  udtørrede;  pinte  af  Tørst  og  Varme  bukkede  mange 
Soldater  under  og  kunde  hverken  ved  Trusler  eller  venlig 
Tiltale  atter  bringes  paa  Benene. 

Krigen  mellem  os  og  Serberne  blev  den  Gang  ført  paa 
en  højst  grusom  Maade;  de  sidste  huggede  uden  Barmhjær- 
tighed  Fangerne  ned  og  skare  Hovederne  af  Ligene,  og 
ogsaa  fra  vor  Side  blev  der  kun  sjælden  givet  Pardon  paa 
Valpladsen. 

Vor  lille  Kolonne  saae  sig  tvungen  til  at  afbryde  sin 
Marche,  og  vi  drøftede  nu  med  vor  Bataillonskommandør, 
Major  Szabd,  vor  farlige  Stilling,  om  vi  skulde  forblive  paa 
Stedet,  afvente  Aftenen  og  i  saa  Fald  udsætte  os  for  et 
sikkert  Overfald  fra  Serberne,  der  stode  lige  i  Nærheden, 
eller  om  vi  skulde  fortsætte  Marchen  og  overlade  det  styr- 
tede Mandskab  til  sin  Skæbne.  Da  vi  ikke  havde  Kjøretøjer 
nok  til  at  bringe  de  syge  og  Efternølerne  afsted,  besluttedes 
det,  at  jeg  med  mit  Kompagni  skulde  blive  tilbage  som 
Bagtrav  og  trække  mig  tilbage,  saafremt  jeg  blev  angreben 
med  Overmagt;  i  modsat  Fald  skulde  jeg  medbringe  til 
Verbasz  de  rundt  omkring  styrtede  Folk,  saa  snart  de  vare 
komne  lidt  til  Kræfter.    Serberne  angrebe  mig  ikke ;  saaledes 

lykkedes  det  mig  at  redde  de  fleste  af  Efternølerne  og  sent 
om  Natten  at  rykke  ind  med  dem  i  Lejren  ved  Verbasz. 

Dette  var  en  temmelig  sørgelig  Begyndelse  paa  vor 
Virksomhed  i  Felten,  og  det  saae  næsten  ud  til,  at  Felt- 
marskalk-Løjtenant  Berchtold,  den  ungarske  Overgeneral, 
havde  haft  den  rosværdige  Hensigt  at  stille  vor  næppe  ind- 
exercerede  Balaillon  paa  en  haard  Prøve  ved  denne  Flanke- 
marche  tæt  forbi  de  fjendtlige  Forskansninger;  hvis  vi  ikke 
bestode  den,  havde  han  herved  leveret  Regeringen  Beviset, 
hvorfor  han  hidindtil  ikke  havde  kunnet  foretage  noget  al- 
vorligt mod  Serberne. 

Vi  forbleve  flere  Uger  i  Verbasz  uden  nogen  Syssel- 
sættelse, til  vor  General  endelig  besluttede  at  vove  et  andet 
Angreb  paa  Serberne  i  Skt.  Tamås;  men  dette  faldt  lige 
saa  ulykkeligt  ud  som  det,  der  havde  fundet  Sted  før  vor 
Ankomst  til  Krigsskuepladsen,  og  de  trufne  Dispositioner 
vare  da  ogsaa  saa  uhensigtsmæssige,  som  blot  tænkeligt  var. 
Naturligvis  indtraadte  atter  en  flere  Ugers  Stilstand  i  Ope- 
rationerne, hvorved  der  indrømmedes  Serberne  Tid  til  yder- 
ligere at  forstærke  sig  og  Jellacic  til  sine  Forberedelser  i 
Kroatien,  et  aabenbart  Forræderi,  som  vi  senere  fik  dyrt  at 
betale.  I  Lejren  gjenfandt  flere  Officerer,  gamle  Kammerater, 
gode  Patrioter,  atter  hverandre,  og  vi  vare  ude  af  Stand  til 
længere  rolig  at  se  paa  dette  forræderiske  Spil. 

Vi  besluttede,  at  en  af  vor  Midte  skulde  begive  sig 
til  Pest  for  her  at  oplyse  nogle  af  de  mere  indflydelsesrige 
Medlemmer  paa  Rigsdagen  om  disse  Begivenheder  og  for- 
maa  dem  til  at  stille  en  Interpellation,  og  saaledes  gik  det 
til,  at  Morits  Perczel  i  Mødet  den  21de  Avgust  interpellerede 
Krigsministeren  om  de  tvetydige  Operationer  foran  Skt. 
Tamås,  rettede  de  haardeste  Beskyldninger  mod  Overgene- 
ralen for  Bacserhæren  og  aabenlyst  anklagede  ham  for 
Forræderi.  Rigsdagen  og  Regeringen  vare  imidlertid  endnu 
saa  fulde  af  Tillid  til  Berchtold,  at  Perczels  Anklage  frem- 
kaldte en  sand  Storm  af  Harme;  Formanden  for  Huset  op- 

fordrede  ham  til  at  kalde  sine  Ord  tilbage,  og  da  han 
nægtede  at  gjere  dette,  udtalte  Huset  sin  Misbilligelse  over 
det  Sprog,  han  havde  ført.*) 

De  Klager,  der  kom  fra  Lejren,  bleve  imidlertid  stærkere 
Dag  for  Dag,  saa  at  Regeringen  sluttelig  maatte  tage 
Hensyn  til  den  offentlige  Mening,  afsætte  Berchtold  og  sende 
Krigsministeren  Mészdros  til  Verbasz,  for  at  han  ved  sin 
personlige  Indgriben  kunde  bringe  Operationerne  ind  i  et 
bedre  Spor. 

I  Begyndelsen  af  Avgust  blev  jeg  forflyttet  fra  min 
Bataillon  til  Generalstaben  og  fik  Befæstningen  af  Byen 
O'Kér  overdragen.  Jeg  havde  endnu  ikke  afsluttet  dette 
Hverv,  da  jeg  blev  overfalden  af  en  heftig  Feber  og  maatte 
søge  Pleje  i  den  derværende  serbiske  Præsts  Hus;  min 
Sygeplejerske  var  Popens  smukke  Datter,  der  gjorde  sig 
al  mulig  Umage  for  at  gjore  mig  min  smertelige  Tilstand 
saa  taalelig  som  muligt.  Da  jeg  endelig  kom  mig  igjen, 
vilde  jeg  tillade  mig  som  Tak  at  trykke  et  Kys  paa  hendes 
Læber,  men  Pigen  sprang  højt  rødmende  tilbage,  saae  vildt 
paa  mig  og  spurgte,  om  jeg  da  ikke  troede,  at  hun  som 
serbisk  Pige  havde  givet  mig  et  tilstrækkeligt  Bevis  paa 
sin  Hengivenhed,  siden  hun  ikke  havde  benyttet  min  hjælpe- 
løse Stilling  til  at  gjøre  Ende  paa  mit  Liv;  jeg  skulde  nu 
i  Guds  Navn  forføje  mig  bort  og  lade  hende  i  Ro.  Jeg 
anfører  blot  denne  lille  Episode  for  at  karakterisere  det 
dybe  Had,  som  under  denne  ulyksalige  Broderkrig  herskede 
mellem  Ungarer  og  Serbere.  Gid  lignende  Tilstande  aldrig 
mere  maa  vende  tilbage! 

Trods  Berchtolds  Afsked  forefaldt  endnu  stadig  grumme 
lidt  paa  vor  Krigsskueplads,  til  man  endelig  vedtog  et  for- 
nyet Angreb  paa  Skt.  Tamås.     Efter  min  Helbredelse  havde 


*)  Berchtold  fægtede  senere  i  de  fjendtlige  Rækker  mod  os  og 
stadfæstede  saaledes  den  Mistanke,  Perczel  havde  udtalt 
mod  ham. 

jeg  atter  overtaget  Ledelsen  af  Fæstningsarbejderne  ved 
O'Kér,  hvad  der  dog  ikke  var  til  Hinder  for,  at  jeg  paa 
selve  Slagdagen  sluttede  naig  til  min  Bataillon. 

Krigsministeren,  General  Mészåros,  forte  denne  Gang  i 
egen  Person  Overbefalingen  over  den  saralede  Styrke  af 
16 — 18000  ungarske  Tropper,  der  vare  opstillede  fra  O'Becse 
over  Hegyes,  Verbåsz  og  O'Kér  til  Romerskanserne,  og  han 
ledede  ligeledes  personlig  Angrebet  paa  Skt.  Tamås. 

Den  fjendtlige  Besætning  i  de  ikke  synderlig  stærke 
Forskansninger  omkring  Staden  talte  næppe  stort  mere  end 
3000  Mand;  et  vel  kombineret,  fjendtligt  Angreb  vilde  højst 
sandsynlig  have  bragt  Pladsen  i  vore  Hænder;  General 
Perczel  beviste  dette  sex  Maaneder  senere,  da  han  med  en 
ringere  Styrke  stormede  de  samme  Skanser;  men  Disposi- 
tionerne vare  desto  værre  ogsaa  denne  Gang  trufne  meget 
mangelfuldt;  man  angreb  kun  alvorlig  paa  et  enkelt  Punkt, 
lod  de  øvrige  Kolonner,  som  vare  rykkede  frem  i  Kanon- 
skuds Afstand,  staa  uvirksomme  hele  Dagen  over  og  gav 
endelig  Signalet  til  Tilbagetog,  da  de  faa  Batailloner,  som 
vare  beordrede  til  Angreb,  vare  udmattede  ved  forgjæves 
Stormløb. 

Min  Bataillon  tog  ikke  Del  i  Stormen  og  kom  næppe 
nok  i  Ilden,  og  saaledes  var  ogsaa  jeg  dømt  til  hele  Dagen 
at  overvære  Kampen  som  rolig  Tilskuer.  Dagen  derefter 
indtoge  Tropperne  deres  tidligere  Stillinger,  og  Mészåros 
vendte  tilbage  til  Pest. 

Dette  tredje  Nederlag  foran  Skt.  Tamås  opfyldte  os 
yngre  Officerer  med  dyb  Modløshed;  vi  begyndte  at  befrygte, 
at  vore  Førere,  hvad  enten  de  vare  Patrioter  eller  ikke, 
næppe  vare  deres  Opgave  voxne,  og  saafremt  dette  var  Til- 
fældet, gik  Landet  de  største  Farer,  om  ikke  sin  Under- 
gang i  Møde. 

Komorn  reddes. 

Jeg  var  næppe  naaet  tilbage  til  min  Station  i  O' Kér, 
før  en  Kurér  overbragte  mig  en  Befaling  fra  Minister- 
præsidenten, Grev  Batthy åny,  som  ufortøvet  kaldte  mig  til 
Pest;  jeg  lystrede  øjeblikkelig  Orde  og  indtraf  den  25de 
Septbr.  i  Hovedstaden,  hvor  jeg  endnu  samme  Aften  meldte 
mig  hos  Greven. 

Den  Mission,  Ministerpræsidenten  denne  Gang  havde 
tiltænkt  mig,  var  højst  vigtig. 

Under  vore  ørkesløse  Kampe  i  Banatet  og  Båcs  var 
der  forefaldet  alvorlige  Begivenheder  paa  højre  Donaabred. 
Efterat  Banus  Jellacic  havde  kaldet  alle  stridsvante  Kræfter 
i  Kroatien  og  Slavonien  under  Vaaben,  var  han  med  sin 
Hovedstyrke,  omtrent  30,000  Mand,  gaaet  over  Donau  og 
Mur,  brød  ind  i  Ungarn  og  drog  nu  mod  Hovedstæderne 
for  at  gjøre  Ende  paa  det  ungarske  Uvæsen,-  som  han  ud- 
trykte sig.  Hans  højre  Fløj,  12000  Mand  stærk  under 
General  Roth,  rykkede  i  langsomme  Marcher  frem  fra 
Slavonien  over  Esseg  for  i  Stuhlweissenburg  at  forene  sig 
med  Ban'en.  Den  svage  ungarske  Stridsmagt,  som  kunde 
stilles  mod  Jellacic,  saae  sig  i  Begyndelsen  tvungen  til  at 
undvige  Kampen;  jo  nærmere  den  imidlertid  kom  Landets 
Hjærte,  desto  mere  styrkedes  dens  Rækker,  til  den  endelig 
var  i  Stand  til  at  gjøre  Holdt  ved  Pakozd,  nogle  Mil  nord 
for  Stuhlweissenburg,  hvor  den  i  en  godt  valgt  Stilling  af- 
ventede Fjenden.  Den  29de  September  kom  det  til  Slag, 
og  Jellacic  led  et  Nederlag  og  saae  sig  tvungen  til  at 
rømme  Valpladsen;  hans  Hovmod  var  brudt,  og  han  tilbød 
den  ungarske  Feltherre  en  Vaabenstilstand. 

Uforsigtigvis  gik  man  ind  paa  dette  Tilbud,  og  Jellacic 
benyttede  den  ham  indrømmede  Vaabenhvile  til  under  Nattens 
Mulm  og  Taage  gjennem  en  Flankemarche  at  trække    sig 

tilbage  bag  Raab  og  her  fra  at  nærme  sig  den  østerrigske 
Grænse.  Sin  højre  Plej,  de  12,000  Mand  under  Roth,  lod 
han  i  Stikken,  og  den  maatte  uden  at  løsne  et  Skud  ved 
Ozora  strække  Vaaben  for  Gørgey  og  Perczel.  Dette  var 
den  ynkelige  Afslutning  paa  den  kroatiske  Invasion,  hvortil 
Reaktionen  havde  knyttet  saa  store  Forventninger. 

Ved  denne  Tid  faldt  den  Mission,  til  hvis  Udførelse 
Grev  Ludvig  Batthy åny  kaldte  mig  til  Pest,  og  som  ikke 
bestod  i  noget  ringere  end  at  redde  og  sikre  Fæstningen 
Komorn. 

Ministerpræsidenten  meddelte  mig,  at  han  havde  Nys 
om  Kommandantens  Hensigt  at  spille  Fæstningen  i  Banens 
Hænder  eller  ogsaa  at  lukke  dens  Porte  og  at  plante  den 
sortgule  Fane  paa  Voldene. 

»Dette  var  sandsynligvis  allerede  sket«,  tilføjede  Greven, 
»hvis  det  ikke  var  lykkedes  Komorns  patriotiske  National- 
garde i  rette  Tid  at  faa  Donaubroen  hejset  op,  og  den  ikke 
ved  sin  truende  Holdning  havde  hindret  det  østerrigske 
Infanteri  regiment  E.  H.  Vilhelm  —  efter  Foregivende  var 
det  bestemt  til  Pressburg  —  at  snige  sig  ind  i  Fæstningen«. 
Alle  og  enhver  havde  en  Formodning  om,  hvem  den  hemme- 
lige Ma^t  var,  der  omspaudt  Monarken  med  sine  mørke 
Planer  og  brugte  Jellacic  og  Rumænernes,  Serbernes  og 
Sachsernes  Førere  som  sine  Marionetter;  ingen  talte  dog 
fra  Leveren;  men  at  Krigsministeren  i  Wien  konspirerede 
med  Jellacic,  samtidig  med  at  denne  gjennem  kongelige 
Reskripter  gjeutagne  Gange  opfordredes  til  at  anerkjende 
den  ungarske  Forfatning,  at  han  understøttede  ham  med 
Vaaben,  Munition  og  hele  Troppedelinger  i  det  Øjemed  — 
og  lige  mod  den  kongelige  Vilje  —  at  styrte  den  ved  et 
Kongeord  sanktionerede  ungarske  Forfatning:  denne  For- 
brydelse bekræftedes  senere  paa  det  mest  uigjendrivelige 
ved  den  i  Wiener  -  Krigsministeriet  opdagede  hemmelige 
Korrespondance.  Ligesaa  forefandtes  her  Befalinger,  som 
vare  rettede  til  alle   Fæstningskommandanter  i,  Ungarn  og 

opfordrede  dem  til  at  afbryde  enhver  Forbindelse  med  den 
ungarske  Regering  og  at  betragte  de  ungarske  Tropper  som 
Fjender. 

De  forhenværende  østerrigske  Officerer  i  den  ungarske 
Hær  kom  ved  et  sligt  Dobbeltspil  i  en  højst  pinlig  Stilling ; 
paa  Kongens  Bud  havde  de  aflagt  Ed  paa  den  ungarske 
Forfatning,  og  de  maatte  nu  træffe  Bestemmelse  om,  hvor 
vidt  de  vilde  bryde  denne  Ed  og  blive  Forrædere  mod 
Fædrelandet  eller  ogsaa  fremtidig  kæmpe  for  dettes  Ære, 
Frihed  og  politiske  Tilværelse. 

Hos  de  fleste  sejrede  dog  Æresfølelsen  over  alt  andet; 
man  holdt  sig  til  den  aflagte  Ed,  og  saaledes  trængtes  vi 
ind  i  en  Broderkamp,  der  skulde  blive  saa  skæbnesvanger 
for  begge  Parter. 

I  en  saadan  Sindsstemning  kom  jeg  til  Pest,  og  da 
Batthyåny  i  varme  Ord  udviklede  for  mig  Landets  Stilling 
og  de  tunge  Farer,  som  truede  dets  Fremtid,  erklærede  jeg 
mig  parat  til  enhver  Mission,  han  vilde  betro  mig,  forudsat 
at  den  ikke  oversteg  mine  Kræfter. 

»Den  Opgave,  jeg  lægger  i  deres  Hænder«,  sagde 
Greven  videre,  »er  meget  farlig,  men  af  højeste  Vigtighed 
for  vor  Sag:  De  maa  til  Komorn  for,  hvad  det  end  skal 
koste,  øjeblikkelig  at  fjærne  fra  Fæstningen  Feltmarskalk- 
Løjtenant  Merz  og  alle  de  østerrigske  Officerer,  som  maatte 
vægre  sig  ved  at  aflægge  Ed  paa  Forfatningen;  dette  Un- 
garns Bulværk  maa  reddes  for  Nationen.« 

Jeg  gjensvarede,  at  trods  min  underordnede  Stilling 
skulde  jeg  gjærne  paatage  mig  det  vanskelige  Hverv,  naar 
jeg  blot  forsynedes  med  de  nødvendige  aabne  og  hemmelige 
Fuldmagter,  disse  bleve  øjeblikkelig  udfærdigede  af  Minister- 
præsidenten, og  tvende  Dage  senere  var  jeg  i  Komorn,  hvor 
jeg  indtraf  samme  Dag,  Slaget  leveredes  ved  Påkozd. 
Batthyany  havde  anbefalet  mig  til  nogle  højere  Officerer, 
dels  Honvéd-,  dels  Nationalgarde-Officerer,  hvem  jeg  strax 
efter  min  Ankomst  kunde  henvende  mig  til,    og  som  virk- 

somst  vilde  kunne  støtte  mig  ved  Opfyldelsen  af  min  Op- 
gave. De  vare  alle  temmelig  foruroligede  angaaende  Fæst- 
ningens Skæbne;  thi  efter  deres  Formening  kunde  man 
heller  ikke  i  særlig  Grad  forlade  sig  paa  den  ungarske 
Næstkommandant,  Oberstlejtenant  Majthény,  hvem  Regeringen 
havde  stillet  ved  Siden  af  Peltmarskalk-Løjtenant  Merz. 

Der  maatte  imidlertid  handles  ;  thi  der  viste  sig  allerede 
enkelte  af  Jellacics  Troppedelinger  paa  højre  Donaubred,  og 
mine  nye  Venner  vare  overtydede  om,  at  de  osterrigske 
Officerer,  der  forefandtes  i  Fæstningen,  vilde  opbyde  alt  for 
at  muliggjøre  et  kroatisk  Korps's  Indrykning. 

Efter  denne  første  Drøftelse  begav  jeg  mig  til  Majthény, 
hvem  jeg  foreviste  min  aabne  Fuldmagt,  i  det  jeg  bestemt 
fastholdt,  at  først  og  fremmest  maatte  der  afkræves  hele 
Besætningen  Troskabsed  paa  den  ungarske  Forfatning,  og 
at  alle,  der  vægrede  sig  herved,  øjeblikkelig  skulde  fjærnes 
fra  Fæstningen. 

Majthény  mente,  at  en  slig  Fremfærd  let  kunde  føre  til 
et  Oprør  og  endnu  mere  udsætte  Fæstningen,  og  jeg  indsaa 
strax,  at  jeg  havde  at  gjøre  med  en  svag,  ubestemt  Mand 
og  traf  derfor  mine  egne  Forholdsregler.  Samtlige  Befalings- 
mænd over  Honvédtropperne  og  Nationalgarden  bleve  ind- 
budte til  et  andet  Samraad,  hvor  det  besluttedes,  at  Tropperne 
næste  Dag  —  det  var  en  Søndag  —  strax  efter  Kirke- 
paraden  paa  Pladsen  i  den  indre  Fæstning  skulde  opfordres 
til  at  aflægge  Ed  til  den  ungarske  Fane,  og  at  samtidig 
skulde  samtlige  Nationalgardister,  som  ikke  havde  Tjeneste, 
rykke  ind  i  Fæstningen  for  at  overvære  den  højtidelige 
Handling  og,  om  nødvendigt,  afvæbne  de  østerrigske  Tropper. 
Saaledes  gik  det  ogsaa  for  sig.  Da  Bataillonen  Turszky, 
nogle  Delinger  andre  Linjetropper  og  Artillerimandskabet 
næste  Dag  kom  fra  Kirken  og,  som  sædvanligt,  skulde 
defilere  forbi  Fæstningskommandanten,  traadte  Major  i  Na- 
tionalgarden, Grev  Eszterhåzy  de  Réte,  med  den  ungarske 
Fane    frem    for   Fronten,    lod    den   ungarske  Krigsministers 

Befalinger  forelæse,  holdt  derpaa  en  gribende  Tale  og  op- 
fordrede Tropperne  til  at  aflægge  den  lovlige  Ed  paa  For- 
fatningen. Der  indtraadte  et  øjebliks  Bevægelse,  en  Del  af 
Underofficererne  og  de  fleste  Officerer  traadte  ud  af  Rækkerne 
og  nægtede  Eden,  men  Størsteparten  af  Mandskabet  lystrede 
under  tordnende  Eljenraab. 

Medens  dette  foregik,  opholdt  jeg  mig  personlig  hos 
Feltmarskalk-Løjtenant  Merz,  og  da  Larmen  i  Fæstnings- 
gaarden  stadig  voxede,  begave  vi  os  ud  paa  Balkonen  til 
hans  Bolig,  der  laa  lige  over  for  Kirken. 

»Hvad  gaar  her  for  sig?«    spurgte  den  gamle  General. 

»Loven  efterkommes!«  svarede  jeg,  »Tropperne  aflægge 
Ed  til  den  ungarske  Fane«. 

»Saa  har  jeg  intet  her  længere  at  gjøre«,  var  hans 
Svar,  »jeg  vilde  alt  for  længst  bort,  men  man  lod  mig 
ikke  gaa«. 

Jeg  behandlede  Generalen  med  al  det  Hensyn,  hans 
Alder  og  vanskelige  Stilling  indgød  mig,  udtrykte  min  Be- 
klagelse over,  at  Ungarns  Vel  og  Frelse  tvang  mig  til  dette 
for  ham  saa  ubehagelige  Skridt,  og  meddelte  ham,  at  en 
god  Vogn  stod  til  hans  Raadighed  og  endnu  i  Løbet  af 
Dagen  vilde  bringe  ham  ud  af  Fæstningen,  og  hvor  hen  han 
vilde. 

Merz  afrejste  virkelig  samme  Dag,  hvorimod  mange  af 
de  Officerer,  der  havde  nægtet  Eden,  viste  sig  langt  mere 
gjenstridige,  talte  om  Forræderi  og  desl.  og  begyndte  at 
opægge  Tropperne.  Jeg  begav  mig  da  ned  blandt  dem, 
fandt  nogle  gamle  Kammerater  og  bad  dem  finde  sig  i  det 
uundgaaelige,  da  der  nu  ikke  længere  var  Tid  til  Drøftelser, 
hvorpaa  ogsaa  de  forlode  Fæstningen,  hvis  samtlige  Porte 
øjeblikkelig  besattes  af  Nationalgardister. 

Komorn  kom  saaledes  i  vore  Hænder,  og  det  var  paa 
høje  Tid;  thi  allerede  nogle  Dage  senere  fik  den  nylig  ud- 
nævnte Fæstningskommandant,  Oberst  Majthény,  fra  den 
østerrigske  Krigsminister  Latour    den   bestemte  Befaling  at 

aabne  Fæstningens  Porte  for  Ban  Jellacic,  der  trak  sig  til- 
bage mod  Raab,  og  at  stille  sig  under  hans  Befaling. 
Fra  Ban  Jellacics  Lejr  blev  denne  Depeche  af  en  Parla- 
mentær  bragt  til  Fæstningen  og  overensstemmende  med 
mine  Befalinger  først  afleveret  til  mig.  Jeg  gik  til  Maj- 
thény  for  at  aabne  den  i  hans  Paasyn;  han  spurgte  mig, 
hvad  han  skulde  svare  derpaa,  og  jeg  satte  mig  strax  til 
Skrivebordet,  affattede  Svaret  og  lod  det  underskrive  af 
Majthény  og  Parlamentæren  overlevere  til  videre  Besørgelse 
til  Jellacic.  Hvorledes  Svaret  var  beskaffent,  kan  Læseren 
let  forestille  sig. 

Det  faldt  heller  ikke  Jellacic  ind  at  sende  os  en  for- 
nyet Opfordring ;  men  han  foretrak  at  fortsætte  sit  Tilbagetog 
til  Raab  og  snart  derpaa  ind  over  Grænsen,  hvor  han  under 
Wiens  Mure   forenede   sig  med  Fyrst  Windischgratz's  Hær. 

Den  ungarske  Hær  fulgte  ham  i  langsomme  Marcher, 
og  en  Del  af  samme,  om  jeg  husker  ret  Divisionen  Ivånka, 
gik  i  Lejr  foran  Komorn  i  de  første  Dage  af  Oktober. 


IIL 

Komorns  Belejring. 

Ungarns  stærkeste  Bulværk  var  paa  denne  Maade  reddet, 
og  Klapka  knyttede  næste  Aar  sit  Navn  uadskillelig  til 
denne  Fæstning.  Vi  skulle  her  ikke  komme  nærmere  ind 
paa  den  ungarske  Krigs  Historie  og  den  højst  hæderlige 
Rolle,  Klapka  spillede  under  samme,  men  optage  Fortællingens 
Traad  efter  Gørgeys  haardnakkede  Kampe  ved  Komorn,  som 
han  egensindig  klyngede  sig  fast  til  i  Steden  for  efter  Re- 
geringens Befaling  at  koncentrere  sig  bag  Theiss  og  række 
de  øvrige  ungarske  Tropper  Haanden. 

Efter  de  mange  frugtesløse  Kampe  ved  Øvredonau  vare 
vi  stillede  mellem  de  tvende  Alternativer,  enten  at  blive 
med  hele  Hæren  i  Komorn  og  her  at  lade  os  indeslutte 
eller  ufortøvet  at  tiltræde  Tilbagetoget  langs  venstre  Donau- 
bred. Gørgey  besluttede  sig  for  det  sidste,  Dispositionerne 
for  Afmarchen  til  Theiss  ble  ve  trufne,  og  deres  Begyndelse 
fastsat  til  den  12te  Juli.  Samme  Aften  tog  jeg  Afsked 
fra  Gorgey.  denne  Gang  dog  ikko  saa  hj ærtelig  som  tid- 
ligere, og  om  Aftenen  trykkede  jeg  for  sidste  Gang  mine 
andre  brave  Venners  og  Kammeraters  Hænder;  de  skulde 
snart  lide  Døden  for  Boddelhaanden. 

Den  13de  ved  Daggry  havde  Hæren,  første,  tredje  og 
syvende  Armékorps,  forladt  Fæstningen  og  var  slaaet  ind 
paa  Vejen  til  Waitzen;  ved  Middagstider  kjørte  de  sidste 
Bagagevogne  over  Waagbroen,  og  jeg  blev  alene  tilbage 
med  tvende  Hærkorps  i  Komorn  for  at  holde  dette  Nationens 
Bulværk  saa  længe  som  muligt  og  her  at  værne  om  Ungarns 
Vaabenære. 

Efter  Gørgeys  Afmarche  blev  den  forskansede  Lejr  og 
Fæstningsværkerne  besatte  paa  hensigtsmæssigste  Maade  i 
Forhold  til  de  Kræfter,  jeg  raadede  over,  og  alle  Befalings- 
mænd modtoge  de  fornødne  Befalinger,  Forsvaret  angaaende. 

Lejrens  og  Fæstningens  Besætning  bestod  af  24  Ba- 
tailloner  Fodfolk,  11  Eskadroner  Rytteri,  7  Kompagnier 
Ingeniører  og  48  Stykker  Feltskyts.  Paa  Fæstningens 
Volde  og  i  de  foran  liggende  Skanser  stod  et  mer  end  til- 
strækkeligt Antal  Positions-  og  Belejringsskyts  med  den 
fornødne  Betjening.  Min  hele  Stridsmagts  effektive  Styrke 
udgjorde  18,000  Mand;  4 — 5000  syge  og  saarede  laa  paa 
Hospitalerne.  Som  næstkommanderende  havde  jeg  Oberst 
Aschermann,  der  samtidig  førte  Befalingen  over  8de  Hær- 
korps, medens  Oberst  Josef  Kåszonyi  befalede  2det  Korps. 
Som  politisk  Chef  og  Regeringskommissær  fungerede  den 
gamle,  brave,  af  Hæren  som  af  Folket  lige  agtede  Ladislavs 
Ujhåzy. 


Af  G.  Klapkas  Memoirer.  295 

Den  1 3de  udstedte  jeg  følgende  Opraab  til  Besæt- 
ningen : 

>  Soldater! 

»Det  Øjeblik  er  kommet,  hvor  vi  maa  betragte  os  som 
indskrænkede  til  vore  egne  Kræfter  og  afskaarne  fra  de 
øvrige  Hærafdelinger.  Kun  i  Tillid  til  os  selv  og  ved 
gj ensidig  fast  Sammenhold  kunne  vi  med  frejdigt  Mod 
imødese  Fremtiden;  dette  maa  styrke  og  oplive  os  til  Op- 
fyldelsen af  vor  store  Opgave. 

»Soldater!  vi  maa  retfærdiggjøre  Begeringens  Tillid, 
i  det  den  overlod  os  Forsvaret  af  denne  Ungarns  vigtigste 
Vaabenplads,  og  derfor  retter  jeg  følgende  Ord  til  eder,  til 
eder,  der  have  vundet  saa  mangen  blodig  Sejr  og  derfor 
ere  blevne  eders  Folks  Stolthed:  Lad  enhver  af  os  opgjøre 
sit  Regnskab,  thi  hvordan  Forholdene  end  maa  stille  sig, 
udtaler  jeg  allerede  her,  at  vi  kun  ville  forlade  denne  Plads 
med  Ære  eller  finde  vor  Grav  under  Fæstningens  Ruiner. 

»Fædrelandet  og  dets  tapre  Hær  leve!« 

Samtidig  traf  Pladskommandanten  alle  Forholdsregler, 
saa  at  ingen  kunde  komme  ud  eller  ind  ad  Fæstningen  uden 
Tilladelse,  jeg  opslog  min  Bolig  paa  Fæstningens  Glacis, 
Aschermann  derimod  i  den  indre  Fæstning. 

En  Eskadron  Husarer,  der  den  følgende  Dag  udsendtes 
paa  en  Rekognoscering  mod  Mdcsa,  bragte  den  Melding,  at 
stærke  fjendtlige  Kolonner  med  en  uendelig  Række  Bagage- 
vogne bevægede  sig  paa  Vejen  til  Totis;  vi  fik  herved  Nys 
om,  at  den  østerrigske  Hær  havde  iagttaget  Gorgeys  Af- 
marche  og  nu  ilede  mod  Ofen.  En  Kurér  afsendtes  øje- 
blikkelig til  Gørgey  for  at  melde  ham  dette. 

De  tilbageblevne  fjendtlige  Tropper  besatte  den  15de 
Juli  Almas,  Mdcsa,  Csém,  Herkåly  og  Aes  og  begyndte  at 
forskanse  sig  ved  Herkåly  og  i  Acserskoven ;  samtidig  an- 
lagde  de  Forskansninger   ved  Aranyos    paa  Øen    Schiitt   og 

begyndte  at  opføre  et  stærkt  Brohoved  vedLél.  En  Husar- 
afdeling overfaldt  næste  Dag  ved  Neuhåusel  en  fjendtlig 
Patrouille  og  gjorde  nogle  Fanger,  hos  hvem  man  fandt 
vigtige  Papirer.  Vi  saae  heraf,  at  Feltmarskalk-Lojtenant 
Csorich  kommanderede  Cerneringskorpset,  og  at  General- 
major Pott  med  en  Brigade  og  den  russiske  Division  Grabbe 
vare  i  Fremmarche  paa  venstre  Bred  til  hans  Forstærkning. 

Den  17de  Juli  udsendtes  fra  Fæstningen  flere  Delinger 
Kytteri  for  at  indhente  nærmere  Efterretninger  om  Fjenden 
og  lægge  Beslag  paa  al  den  Proviant  og  det  Kvæg,  der 
fandtes  i  Omegnen, 

En  til  Gørgey  afsendt  Kurér  bragte  os  Efterretning 
tilbage  om  den  Fægtning,  der  den  16de  og  16de  havde 
fundet  Sted  ved  Waitzen,  og  at  Gørgey  som  Følge  deraf  havde 
trukket  sig  ind  i  Neograder-Komitatet,  henimod  Kétsåg. 
Samme  Dag  indtraf  fra  Waitzen  enkelte  sprængte  Flygtninge, 
dels  til  Fods,  dels  til  Hest,  dels  væbnede,  dels  ubevæbnede. 
Officererne  skildrede  den  morderiske  Kamp,  som  havde  raset 
i  Stadens  Gader,  og  den  skrækkelige  Forvirring,  der  opstod 
ved  Tilbagetoget  over  en  Bro,  og  hvor  Gørgey  med  sjælden 
Opofrelse  personlig  maatte  gjenoprette  Ordenen.  De  fortalte 
fremdeles,  at  Hundreder  af  Honvéds  endnu  holdt  sig  skjulte 
i  Bjærgene  mellem  Waitzen  og  Komorn  og  kun  ventede 
paa  en  god  Lejlighed  til  at  komme  ind  i  Fæstningen. 
Under  Major  Vayda  udsendtes  derpaa  nogle  Delinger  Hu- 
sarer i  denne  Retning  for  at  samle  Flygtningene  og  bringe 
dem  til  Fæstningen;  det  lykkedes  ogsaa  at  finde  flere 
Hundreder,  som  derpaa  indlemmedes  i  vore  svageste  Ba- 
tailloner. 

Ved  Spejdere  erfarede  vi,  at  den  østerrigske  Hær  den 
19de  havde  besat  Pest,  og  at  en  Del  allerede  var  bleven 
sendt  frem  mod  Kecskemét.  Samtidig  modtoge  vi  fra  Syd- 
hæren den  Efterretning,  at  General  Vetter  ved  Hegyes  i 
Bacs  havde  bibragt  Ban  Jellacic  et  blodigt  Nederlag,  lige- 


Af  G.  Klapkas  Memoirer.  297 

som  Gørgey  meldte,  at  han  efter  nogle  Fægtninger  i  Bag- 
travet den  19de  Juli  var  rykket  ind  i  Losoncz. 

Samtidig  laa  vi  i  Komorn  heller  ikke  paa  den  lade 
Side;  daglig  bragtes  der  Hundreder  af  Holæs  ind  i  Fæst- 
ningen, og  ligeledes  rekvireredes  Slagtekvæg  fra  alle  Kanter; 
paa  Tøjhuset  udrustedes  tvende  nye  Feltbatterier;  der  ar- 
bejdedes ivrig  paa  Fuldendelsen  af  den  forskansede  Lejr,  og 
et  nyt  Fort  byggedes  paa  Sandbjærget;  ligeledes  var  en 
Geværfabrik  stadig  i  Virksomhed,  og  tvende  nyoprettede 
Batailloner  kunde  allerede  gjennemgaaende  forsynes  med 
Geværer.  Overalt  herskede  en  livlig  Virksomhed  og  mønster- 
værdig Orden. 

For  at  afhjælpe  Vanskelighederne  med  Hensyn  til  de 
smaa  Papirssedler,  indrettedes  en  Presse,  som  udstedte  5 
og  10  Kreuzer-Sedler,  der  paa  visse  Dage  kunde  vexles 
mod  Banknoter;  de  vare  forsynede  med  Overskriften  »Ko- 
måromi  vålté  pénz«  (Komorn-Skillemønt)  og  Underskriften: 
>Ujhåzy  Låszlo«.  Oberstløjtenant  Szerelmey  i  Generalstaben, 
en  udmærket  Litograf,  forfærdigede  Pladerne  til  Sedlerne 
og  forestod  Ledelsen  af  Pressen. 

En  Bataillon  med  to  Kanoner  og  en  Eskadron  Husarer 
beordredes  til  at  foretage  en  Rekognoscering  mod  Totis; 
det  lykkedes  at  overrumple  den  fjendtlige  Deling,  som  holdt 
Staden  besat,  at  fange  en  Del  af  samme,  deriblandt  syv 
Officerer,  og  at  gjøre  fiere  Bagagevogne  til  Bytte.  Den 
bedste  Fangst  var  dog  Wiener-Postvognen,  hvori  forefandtes 
en  Mængde  Aviser  og  mange  Depecher;  gjennem  de  sidste 
fik  vi  Nys  om  Styrken  af  Cerneringskorpset,  der  bestod  af 
16  Batailloner  Fodfolk,  5  Batterier  og  6  Eskadroner  Ulaner. 
Vi  fik  imidlertid  ogsaa  Kjendskab  til  de  fjendtlige  Troppers 
Fordeling  og  besluttede  først  at  rense  den  venstre  Donau- 
bred for  Fjenden,  derpaa  at  angribe  Fjenden  paa  Donauøen 
Schutt,  og  naar  disse  tvende  Udfald  vare  lykkedes,  at  rette 
Hovedslaget  mod  Fjendens  Hovedstyrke  paa  højre  Donaubred. 

Understettet  af  en  Del  af  Divisionen  Rakov8zky  angreb 
Divisionen  Kosztolåny  Fjenden  ved  Hetény  paa  venstre 
Donaubred,  kastede  ham  ud  af  dette  Sted  og  forfulgte  ham 
til  Broen  over  Zsitva;  130  Fanger  og  en  Munitionsvogn 
bragtes  ind  i  Fæstningen. 

Samme  Dag  blev  Fjenden  ogsaa  angreben  ved  Aranyos 
paa  Schtitt  af  Oberstløjtenant  Horvåth,  ligeledes  her  fordreven 
fra  sin  Stilling  og  forfulgt  til  Oers. 

Ved  disse  tvende  vellykkede  Udfald  blev  venstre  Flod- 
bred atter  fri,  og  Fæstningen  kunde  uforstyrret  vedblive  med 
at  proviantere  sig. 

Den  1ste  Avgust  modtog  jeg  fra  Gørgey  en  Skrivelse, 
dateret  Geszthely  den  24de  Juli  1849,  hvorved  jeg  fik 
Melding  om,  at  han  heldig  havde  fortsat  sit  Tilbagetog,  at 
han  var  kommen  i  Berøring  med  General  Knezich  og  haabede 
at  kunne  naa  de  øvrige  disponible  ungarske  Hærkorps,  der 
stode  paa  Linjen  fra  Tisza-Ftired  til  Szegedin.  »Fjendens 
Plan  at  afskære  vort  Tilflugtspunkt,  Terrænet  bag  Theiss, 
fra  de  øvrige  ungarske  Hærkorps  er  saaledes  mislykket. 
Den  fremtidige  Fase  foi  vore  Vaaben  vil  følgelig  komme 
meget  til  at  ligne  den  nærmest  foregaaende ;  Landets  mili- 
tære Kræfter  ville  faa  Tid  til  at  samle  sig  bag  Hæren,  til 
at  organisere  og  til  at  slutte  sig  til  samme. 

Naar  De,  Hr.  General,  betragter  disse  Kjendsgjerninger 

og  overvejer   de    nys    forefaldne    Begivenheder,    vil  De    let 

kunne    forstaa,    hvilken  Rolle    Fæstningen   Komorn    har  at 

spille   i    den    nærmeste  Fase  af  vort  Revolutionsdrama,    og 

hvad    der    maa    være    deres  Opgave   som  Kommandant  for 

dette  uovervindelige  Bul  værk.« 

Gørgey.  m.  p. 

General. 

Jeg  haabede  med  Sikkerhed,  at  Kossuth,  der  befandt 
sig  med  Regeringen  i  Szegedin,  nu  vilde  begive  sig  til 
Hæren   for  atter  at  hæve  den  sunkne  Tillid  hos  Tropperne 

Og  vække  ny  Kraft  i  deres  Sjæle;  som  det  senere  fremgik, 
havde  Rigsguverneren  virkelig  ogsaa  fattet  denne  Beslutning, 
men  hindredes  i  dens  Udførelse  ved  Fjendens  alt  vidt  frem- 
trængende Detachementer  og  blev  tvungen  til  at  vende  til- 
bage til  Arad.  Den  øvre  Donauhær  vedblev  saaledes  at 
være  unddragen  hans  yderligere  Paavirkniiig  og  udelukkende 
at  være  afhængig  af  Gørgeys  alt  længe  kamptrætte  General- 
stabs Luner. 

Jeg  besluttede  ved  denne  Tid  snarest  mulig  at  fere 
det  afgjørende  Slag  mod  Hovedstyrken  af  det  østerrigske 
Cerneringskorps  paa  højre  Donaubred  for  saaledes  efter 
Evne  at  lette  Opgaven  for  de  ungarske  Stridskræfter, 
som  opererede  i  Syden;  jeg  styrkedes  yderligere  i  denne 
min  Beslutning  ved  de  sikre  Efterretninger,  jeg  paa  denne 
Tid  modtog,  om  Haynaus  Afmarche  fra  Pest  mod  Szegedin, 
og  ved  nogle  til  Kejser  Nikolaus  opsnappede  Breve  fra 
Generalløjtenant  Berg,  der  var  afsendt  til  det  østerrigske 
Hovedkvarter,  og  af  hvilke  man  kunde  se,  at  Haynau  og 
Russerne  nærede  Bekymring  for  Efteraarets  Nærmelse,  at 
de  for  enhver  Pris  vilde  se  at  faa  Krigen  endt  snarest 
mulig,  og  at  de,  hvis  dette  ikke  lykkedes,  saae  sig  nødsagne 
til  at  opsætte  Krigens  Tilendeblivelse  til  næste  Aar  paa 
Grund  af  Landets  slette  Kommunikationsmidler  og  Troppernes 
vanskelige  Forplejning. 

Den  tredje  Avgust  var  udset  til  dette  Udfald,  og  det 
kronedes  med  et  fuldstamdigt  Held. 

Ved  Dagens  Frembrud  forlode  vi,  en  Styrke  paa  10,000 
Mand,  Fæstningen  —  Resten  blev  ladt  tilbage  som  Reserve 
og  Garnison  —  og  rykkede  i  fire  Kolonner  frem  mod  den 
fjendtlige  Stilling;  Aschermann  skulde  med  venstre  "^Fløj 
søge  at  omgaa  Fjenden,  Janik  med  den  højre  fratage  ham 
Acserskoven,  og  jeg  selv  med  de  tvende  midterste  Kolonner 
storme  hans  Hovedstilling,  Forskansningerne  ved  Puszta 
Herkåly. 

Strax   ved    Fægtningens    Begyndelse     fangede    vi    den 

fjendtlige  Besætning  i  M(5csa,  da  den  ikke  fik  Tid  til  at 
trække  sig  tilbage  til  Herkåly;  foran  sidstnævnte  Sted  ud- 
viklede sig  en  længere  Kanonade;  jeg  afventede  Aschermanns 
Tilsynekomst  i  Østerrigernes  Ryg,  men  han  havde  forsinket 
sig,  og  saaledes  maatte  jeg  med  Midterkolonnerne  alene  an- 
gribe de  fjendtlige  Forskansninger.  Brigaden  Schulz  under 
sin  tapre  Fører  var  den  første  paa  Brystværnet,  Fjenden 
trak  sig  i  Uorden  tilbage  mod  Aes,  og  da  Janik  samtidig 
ogsaa  tog  Acserskoven  med  Bajonetten,  udartede  dette  Til- 
bagetog snart  til  en  vild  Flugt.  Fjenden,  som  var  slaaet 
paa  alle  Punkter,  reddede  sig  til  Donaubroen  ved  Lél,  af- 
brændte den  bag  sig,  fornaglede  Skytset  i  Brohovedet  og 
fortsatte  i  Nattens  Løb  sit  Tilbagetog  til  Pressburg. 

Det  fjendtlige  Tab  beløb  sig  til  over  1000  Mand  døde 
og  saarede;  flere  end  1000  Mand  med  48  Officerer  kom  i 
vort  Fangenskab. 

Dagens  Sejrsbytte  var  meget  betydeligt;  foruden  12 
paa  Valpladsen  erobrede  Kanoner  efterlode  Østerrigerne  i 
Brohovedet  ved  Lél  18  nye  Stykker  Positionsskyts,  Atten- 
pundigere;  hen  ved  3000  Geværer,  betydelige  M  unitions-  og 
Krudtforraad,  talrige  Bagage-  og  Munitionsvogne,  Masser  af 
Proviantforraad  og  henved  2000  Oxer,  bestemte  for  den 
østerrig-ungarske  Hovedhær,  faldt  i  vore  Hænder.  Hoved- 
fordelen var  dog,  at  vor  Sejr  gjennembrød  den  østerrigske 
Operationslinje,  at  Haynaus  samtlige  Hoved-  og  direkte 
Forbindelseslinjer  med  Østerrige  faldt  i  vor  Haand,  og  at 
han  under  et  eventuelt  Nederlag  i  Sydungarn  truedes  med 
den  største  Fare  ved  vort  Oprør  i  Ryggen  paa  Østerrigerne. 

Jeg  afsendte  Kurerer  til  Kossuth  og  Gørgey  med  Løfte 
om  i  Løbet  af  fire  Uger  at  stille  30,000  Mand  i  Marken, 
den  nødvendige  Garnison  i  Komorn  fraregnet;  Begejstringen 
hos  den  fortræffelige  Befolkning  paa  højre  Donaubred  var 
mig  en  Borgen  for  Løftets  Opfyldelse;  jeg  gjorde  dem  der- 
hos bekjendt  med   Indholdet   af   de  oven  berørte  Breve  til 

Czaren  og  udtalte  den  Anskuelse,  at  Ungarn  alene  kunde 
reddes  ved  en  Forhaling  af  Krigen. 

Mine  Bud  indtraf  desto  være  ikke  betimelige  nok  til 
at  forebj^gge  den  uheldsvangre  Katastrofe;  først  paa  tyrkisk 
Grund  fik  Kossuth  Efterretningen  om  Sejren  den  3dje  Avgust, 
og  Gørgej  modtog  den  i  Groszwardein,  da  han  allerede 
havde  strakt  Vaaben  med  sin  hele  Hær. 

Den  ote  Avgust  tiltraadte  jeg  med  10  Batailloner,  6 
Eskadroner  og  30  Kanoner  min  Marche  mod  Raab,  hvor 
jeg  under  Befolkningens  Jubel  holdt  mit  Indtog  den 
følgende  Dag. 

For  ikke  at  spilde  nogen  Tid  lod  jeg  i  de  Komitater, 
vi  paa  ny  havde  besat,  ufortøvet  skride  til  en  Rekrutering 
og  foreløbig  udskrive  Aldersklasserne  fra  18 — 30  Aar;  i 
Løbet  af  faa  Dage  havde  der  indfundet  sig  5 — 6000  Rekrutter, 
som  sendtes  til  Komorn,  sammesteds  formeredes  til  5  nye 
Batailloner  og  hurtig  væbnedes  og  fandt  Anvendelse. 

Samtidig  modtog  jeg  en  lille  Forstærkning  af  den  fra 
Plattensø  fremrykkende  Kolonne  under  Noszlopy,  Regerings- 
kommissær  og  Milita^rkommandant  over  Somogy;  han  havde 
fra  Juni  givet  det  andet  østerrigske  Reservekorps  under 
Nugent  nok  at  bestille  og  leveret  dets  enkelte  Dele  flere 
lykkelige  Fægtninger.  Den  hele  Flok,  der  havde  været  ind- 
skrænket til  sine  egne  Kræfter  og  turet  rundt  med  Fjenden 
uden  nogen  som  helst  Forbindelse  med  Regeringen  eller  de 
øvrige  ungarske  Hærkorps,  bestod  af  tre  Tusende  Honvéds, 
delvis  udrustede  med  Geværer,  for  største  Delen  derimod 
kun  med  Leer,  og  den  medførte  hundrede  Heste  og  ni  en- 
pundige  Bjærgkanoner. 

Noszlopy  blev  stillet  under  Oberstløjtenant  Mednyånszky, 
der  af  mig  detacheredes  til  Veszprim  for  at  organisere  Op- 
standen her;  den  lille  Skare  dannede  senere  to  Batailloner 
af  Komorns  Besætning. 

Sex  Dage  vare  forløbne  siden  vor  Indmarche  i  Raab; 
de  forefundne  Porraad  af  enhver  Art  vare  for  sterste  Delen 

skaffede  til  Komorn,  Folkerejsningen  paa  højre  Donaubred 
havde  taget  sin  Begyndelse,  Rekrutter  vare  udskrevne  i 
Tusender,  og  endelig  vare  de  mægtige  Belejringsskanser  ved 
Aes,  Aranyos  og  Lél  jævnede  med  Jorden.  Jeg  kunde  nu 
fo]lade  min  defensive  Stilling  og  med  min  hele  Styrke  rette 
et  nyt  Sted  mod  den  ene  eller  anden  Kant. 

Da  begyndte  de  første  Jobsposter  fra  den  sydlige  Krigs- 
skueplads at  indtræffe  og  gjorde  en  rask  Ende  paa  vore 
Planer  og  Porhaabninger.  Paul  Almåsy,  Formanden  for 
Deputeretkammeret,  der  begav  sig  til  Udlandet,  var  den 
første,  som  i  Raab  betroede  mig,  at  han  var  paa  Flugt,  og 
at  alt  efter  hans  Formening  var  tabt. 

Nagy-Såndor  var  sprængt  ved  Debreczin,  Dembinski 
slaaet  ved  Szegedin  og  Szøreg,  Berns  Tropper  spredte  ved 
Schåszburg;  Forvirring  og  Raadløshed  herskede  i  Regeringens 
Midte,  og  den  var  flygtet  fra  Szegedin  til  Arad. 

Almåsy  tilføjede  yderligere,  at  Haynau  ved  denne  sin 
heldige  Fremgang  var  i  Stand  til  at  dirigere  en  Mængde 
disponible  Tropper  mod  Komorn,  og  at  Brigaden  Jablonovski 
og  Nugents  Armékorps  allerede  vare  undervejs  der  hen. 

Disse  Efterretninger  traf  os  som  et  Lyn  fra  klar 
Himmel;  jeg  traf  strax  Foranstaltninger  for  at  sikre  vor 
Forbindelse  med  Komorn  og  besluttede  fra  nu  af  at  ind- 
skrænke mig  til  Forsvaret  af  den  forskansede  Lejr  og  den 
mig  betroede  Fæstning.  Da  derhos  en  russisk  Division 
under  Grabbe  stadig  rykkede  nærmere  og  nærmere  fra  Nord, 
sørgede  jeg  i  Løbet  af  de  nærmeste  Dage  for  igjen  at  have 
samtlige  Besætningstropper  samlede  i  og  omkring  Komorn. 

Den  18de  indtraf  efterstaaende  fjendtlige  Beretning  til 
Fæstningen: 

Pressburg  den  17de  Avgust  1849. 

»Fra  Marburg  er  i  Dag  indløben  følgende 
telegrafiske  Depeche: 

Gjennem  Kurerer,  der  i  Dag  ville  indtræffe 
med  Aftentoget  til  Schonbrunn,  melder  Felttøj- 

mester  Haynau,  at  Rebelhøvdingen  Gørgey  med 
en  stor  Del  af  sin  Hær,  30  —  40,000  Mand  stærk, 
den  18de  dennes  ved  Vilågos  har  strakt  Vaaben 
paa  Naade  og  Unaade.« 

I  Begyndelsen  ansaa  man  denne  Efterretning  for  en 
tom  Opdigtelse,  beregnet  paa  at  skræmme  Besætningen  og 
i  Smag  med  de  talrige  Sejrsberetninger,  som  i  Løbet  af 
Foraaret  og  Sommeren  havde  pranget  i  de  østerrigske  Dag- 
blade. Dog  allerede  i  de  nærmeste  Dage  indtraf  der  fra 
Gørgeys  Lejr  ungarske  Officerer  til  Fæstningen;  de  havde 
personlig  været  Vidne  til  Katastrofen  og  meddelte  os  alle 
nærmere  Enkeltheder. 

Og  hyppigere  og  hyppigere  indtraf  der  Flygtninge  fra 
Vilågos,  de  begyndte  allerede  at  indvirke  demoraliserende 
paa  vore  Tropper,  der  var  ingen  Tid  mere  at  spilde,  og  jeg 
maatte  anvende  en  jærnhaard  Strænghed.  De  nysankorane 
bleve  enten  udviste  eller  stukne  ind  i  de  forskjellige  Troppe- 
delinger,  enhver  Udspredning  af  Efterretninger  blev  paa  det 
strængeste  forbudt,  og  alle  Midler  anvendtes  for  at  bevare 
den  gode  Aand  og  Mandstugten  blandt  Besætningen. 

Allerede  den  følgende  Aften  indtraf  den  første  øster- 
rigske Parlamentær  med  Opfordring  om  ubetinget  Over- 
givelse og  Henvisning  til  Kejserens  ubegrænsede  Naade, 
men  jeg  besvarede  blot  Opfordringen  med  den  Erklæring,  at 
der  endnu  ikke  var  indløbet  nogen  officiel  Meddelelse  om 
Sagernes  Tilstand  i  Banatet  og  ved  Nedredonau,  og  at  jeg 
derfor  ikke  kunde  indlade  mig  i  nogen  som  helst  Under- 
handling uden  at  paadrage  mig  Beskyldning  for  Forræderi 
mod  Fædrelandet.  Et  aldeles  lignende  Svar  fik  Dagen  efter 
en  russisk  Parlamentær.  Den  østerrigske  Krigsminister 
Gyulay  foreslog  da  en  Vaabenhvile,  til  en  af  Besætningens 
Midte  udsendt  Deputation  havde  skaffet  Vished  om  den 
virkelige  Situation;  fra  østerrigsk  Side  lovede  man  at  for- 
syne disse  Herrer  ikke  blot  med  nødvendige  Rejsepasser, 
men  ogsaa  for  større  Sikkerheds  Skyld  at  medgive  dem  en 

Eskorte,  og  jeg  afsluttede  nu  en  fjorten  Dages  Vaabenhvile 
med  48  Timers  Opsigelsesfrist.  Hvad  der  bevægede  mig 
til  dette  Skridt,  var  ikke  saa  meget  Ønsket  om  at  indhente 
sikre  Efterretninger  —  de  hidtil  indtrufne  behøvede  desto 
værre  ingen  Bekræftelse  — ,  men  nærmest  den  mig  paa- 
hvilende Pligt,  at  faa  de  ungarske  Kolonner,  som  endnu 
strejfede  omkring  paa  hejre  Donaubred,  ind  i  Fæstningen, 
en  Betingelse,  de  fjendtlige  Kommandanter  da  ogsaa  ind- 
rømmede mig.  Af  et  Brev,  der  samtidig  tilstilledes  mig 
fra  Gørgey,  skal  her  blot  anføres  Slutningen: 

»Følgen  af  alle  de  Nederlag  var,  at  jeg  med  en  Hær, 
som  siden  vor  Afmarche  fi-a  Komorn  var  svækket  ved  be- 
tydelige Tab,  stod  alene,  samtidig  truet  fra  Østerrigerne  i 
Syd  og  den  russiske  Hovedhær  i  Nord. 

Jeg  havde  ganske  vist  endnu  en  Tilbagetogslinje  fra 
Arad  over  Radua  til  Siebenbiirgen;  men  Hensynet  til  mit 
Fædreland,  som  jeg  for  enhver  Pris  vilde  skaffe  Freden, 
bevægede  mig  til  at  strække  Vaaben. 

Først  havde  jeg  opfordret  den  provisoriske  Regering 
til  at  forstaa,  at  den  ikke  mere  kunde  hjælpe  Fædrelandet, 
men  blot  styrte  det  i  dybere  Ulykke,  og  at  den  derfor 
skulde  aftakke. 

Den  gjorde  dette  og  nedlagde  bele  Civil-  og  Militær- 
magten i  mine  Hænder,  hvorpaa  jeg,  da  Tiden  var  knap, 
fattede  den  ganske  vist  hurtige,  men  dog  vel  overvejede 
Beslutning,  uden  Betingelse  at  strække  Vaaben  for  Hs. 
Majestæt  Kejseren  af  Ruslands  Hær. 

De  tapreste  og  braveste  af  mine  Tropper  vare  enige 
med  mig;  alle  Troppedelinger  i  Arads  nærmeste  Omgivelser 
sluttede  sig  frivillig  til  mig,  og  Fæstningen  Arad  under 
Damjanich  har  erklæret  at  ville  gjere  det  samme. 

Til  Dato  behandles  vi,  som  brave  Soldater  kunne  vente 
det  af  brave  Soldater. 

Betænk  nu  selv,  hvad  du  har  at  gjøre. 

Arthur  Gørgey.« 

Jeg  holder  det  for  nødvendigt  her  at  tilføje,  at  alle 
øvrige  Breve  fra  Gørgey  til  mig,  der  ere  komne  frem  i 
offentlige  Blade,  ere  underskudte  eller  rene  Opdigtelser. 

Den  2den  September  vendte  de  af  os  udsendte  Kom- 
missærer tilbage.  Ruttkay,  der  havde  været  i  det  russiske 
Hovedkvarter  og  talt  med  Gørgey,  berettede,  at  det  rus- 
siske Venskab  for  Ungarn  alt  var  forbi,  og  at  man  allerede 
havde  udleveret  de  ungarske  Officerer  til  Østerrige.  Gørgey 
selv  nærede  den  Anskuelse,  at  Besætningen  i  Komorn,  i 
Betragtning  af  sin  ulige  gunstigere  Stilling,  nok  maatte 
kunne  stille  Betingelser  for  sin  Overgivelse;  i  øvrigt  vilde 
han  ikke  give  os  noget  Raad,  vi  skulde  blot  gjøre,  hvad 
vi  holdt  for  rettest.  Thaly,  der  kom  fra  Arad,  udkastede 
et  gyseligt  Billede  af  den  Behandling,  de  Ungarere,  som 
holdtes  fangne  i  Fæstningen,  havde  at  udholde,  samt  at  to 
ungarske  Officerer  allerede  vare  blevne  dømte  at  Krigsretten 
og  skudte;  ganske  vist  vare  senere  Henrettelser  blevne 
standsede,  men  de  ulykkelige  Fangers  Lod  var  dog  stadig 
tvivlsom  og  i  enhver  Henseende  frygtelig.  For  øvrigt  be- 
kræftede alle  Kommissærerne  enstemmig  vore  Hæres  Nederlag, 
alle  Troppers  Afvæbning,  Arads  Overgivelse  og  Kossuths 
og  den  sidste  Floks  Overgang  paa  tyrkisk  Omraade. 

Thaly  medbragte  derhos  fra  Haynau  en  brutal  Op- 
fordring, hvoraf  fremgik,  at  Felttøj  mesteren  paa  Grund  af 
det  uventede  Held  i  Syden  nu  troede  med  Sikkerhed  at 
kunne  gjøre  Regning  paa  Fæstningens  ubetingede  Overgivelse; 
hans  Brev  besvaredes  med  nogle  Linjer,  at  man  vel  var 
traadt  i  Underhandlinger,  men  at  der  hverken  nu  eller 
senere  i  fjærneste  Grad  kunde  være  Tale  om  nogen  Over- 
givelse paa  Naade  eller  Unaade. 

Komorns  fuldstændig  isolerede  Stilling,  Landets  red- 
ningsløse Tilstand  og  de  vedvarende  Forsikringer  om  aller- 
højeste Naade,  fuldstændig  Udsoning,  Forglemmelse  af  For- 
tiden, Landets  Beroligelse  og  Forbedring  i  dets  Stilling, 
Løfter,  man  idelig  og  med  de  mest  mangfoldige  Afvexlinger 

foregjøglede  de  ungarske  Parlamentærer,  hver  Gang  de  kom 
til  det  østerrigske  Hovedkvarter,  alt  dette  gjorde  sluttelig 
sit  Indtryk  paa  Krigsraadet  i  Komorn;  man  vilde  ikke  ud- 
sætte sig  for  unyttig  Blodsudgydelse  og  Forlængelse  af 
Krigens  Trængsler  og  opstillede  derfor  sine  Betingelser  for 
Fæstningens  Overgivelse,  Betingelser,  man  vel  ikke  ventede, 
at  Fjenden  vilde  gaa  ind  paa  i  deres  fulde  Omfang,  men 
som  man  dog  haabede  for  største  Delen  at  kunne  sætte 
igjennem  ved  urokkelig  Udholdenhed  og  Bestemthed,  især 
da  Fæstningen  Peterwardein  paa   den  Tid  endnu  holdt  sig. 

Den  4de  September  om  Middagen  var  Vaabenhvilen 
udløben,  og  der  begyndte  nu  at  herske  et  fornyet  Liv  i 
Fæstningen.  De  Tropper,  som  under  Vaabenhvilen  havde 
ligget  i  Kantonnement  i  Landsbyerne  langs  venstre  Donau- 
bred, bleve  trukne  ind  i  Fæstningen,  Værkerne  besattes 
stærkere  end  tidligere,  og  med  fornyet  Iver  lagde  man 
Haand  paa  Fuldendelsen  af  de  endnu  ikke  færdige  Skanser 
paa  Monostor.  Paa  faa  Undtagelser  nær  var  Aanden  blandt 
Tropperne  fortræffelig  og  Officererne  fortrolige  med  deres 
Opgave  og  rastløse  i  Tjenesten;  de  vare  bekjendte  med 
deres  fangne  Vaabenfællers  sørgelige  Lod  i  Arad  og  Temesvår 
og  derfor  snarere  stemte  for  Forsvar  til  det  yderste  end  for 
Overgivelse  uden  Betingelser  eller  en  vanærende  Under- 
kastelse. 

Jeg  skal  her  forbigaa  Enkelthederne  ved  de  fortsatte 
Underhandlinger  mellem  mig  og  de  østerrigske  Generaler, 
til  Haynau  sluttelig  selv  overtog  Befalingen  over  Belejrings- 
hæren.  Paa  højre  Flodbred  og  Øen  Schtitt  var  jeg  inde- 
sluttet af  Østerrigerne,  paa  venstre  Bred  af  Russerne  under 
Grabbe.  fll 

Jeg  drog  særlig  Omsorg  for  aldrig  at  træffe  personlig  ™ 
og  under  fire  Øjne  sammen  med  Parlamentærerne  og  stadig  i 
at  lede  Underhandlingerne  i  Overensstemmelse  med  Krigs- 
raadets  Beslutnino-  og  saaledes,  at  de  ikke  bleve  en  Hemme- 
lighed for  nogen;    men  desuagtet  gjorde   der  sig  i  Krigs- 

raadet  en  Opposition  gjældende,  som  slet  ikke  vilde  høre 
noget  om  Underhandlinger  eller  dog  kun  opstille  Betingelser, 
der  vare  fuldstændig  uopnaaelige. 

Efter  Peterwardeins  Fald  kunde  vi  ikke  vente  at  opret- 
holde de  Kapitulations-Betingelser,  vi  oprindelig  havde  op- 
stillet; det  blev  besluttet  at  mildne  dem,  men  dog  under 
ingen  som  helst  Betingelse  at  rømme  Fæstningen  uden  en 
ærefuM  Kapitulation. 

Med  Oppositionens  Rumlerier  kom  ogsaa  fjendtlige 
Udsendinge  ind  i  Fæstningen ;  de  søgte  at  opægge  Soldaterne, 
at  forlede  dem  til  at  nægte  Lydighed,  og  for  at  forebygge 
Desertationer  og  Mytteri  saae  jeg  mig  nødsagen  til  at 
statuere  grusomme  Exempler,  den  tungeste  Pligt,  jeg  havde 
at  opfylde  under  hele  Krigen !  Man  forsømte  end  ikke  at 
leje  Mordere  mod  mig;  en  af  dem  blev  greben  i  mit  Værelse 
og  maatte  bøde  med  Livet  for  sin  skjændige  Plan,  en  anden 
slap  uskadt  ud  af  Fæstningen. 

Saaledes  forløb  de  sidste  Uger  i  Komorn! 

Fjenden  vedblev  med  sine  Tilbud,  og  vi  afviste  dem 
idelig  med  den  Bemærkning,  at  vi  hellere  vilde  begrave  os 
under  Fæstningens  Ruiner  end  indgaa  paa  en  vanærende 
Overgivelse.  Besætningens  urokkelige,  faste  Holdning  be- 
vægede sluttelig  Haynau  til  at  opstille  et  nyt  Forslag  om 
Kapitulation,  og  dette  blev  med  nogle  Ændringer  vedtaget 
af  Krigsraadet.  Puszta- Herkaly  bestemtes  til  Udvexlingen 
af  Ratifikationen,  og  der  udnævntes  fra  Krigsraadets  Side 
en  Deputation,  som  havde  at  fuldbyrde  denne  sørgelige 
Opgave. 

De  under  28de  Septbr.  vedtagne  Hovedpunkter  vare: 
Garnisonens  frie  Afmarche,  dog  uden  Vaaben,  medens  Of- 
ficererne beholdt  deres  Sabler;  de  Officerer,  som  tidligere 
havde  gjort  Tjeneste  i  den  kejserlig-kongl.  Hær,  fik  efter 
Ønske  Passer  til  Udlandet  eller  uhindret  Ophold  i  deres 
Hjemstavn;  Honved- Officererne  fik  frit  Ophold  i  deres  Hjem- 
stavn uden  Tjenesteforpligtelse;   Mandskabet  i   de«  tidligere 

k.  k.  Regimenter  og  de  Individer,  som  vare  befordrede  til 
Officerer,  frigaves  ligeledes  og  fritoges  for  enhver  retslig 
Forfølgning;  Officererne  fik  anviste  en  Maaneds  Gage,  og 
Soldaterne  Lønning  for  ti  Dage  i  østerrigske  Nationalbank- 
noter; fremdeles  udbetaltes  500,000  Gylden  i  østerrigske 
Banknoter  til  Udligning  af  de  forskjellige  af  Garnisonen  ved 
Krigskasse- Anvisninger  paadragne  Forpligtelser;  rørlig  og 
urørlig  Privatejendom  blev  i  det  hele  taget  ukrænkelig. 

Jeg  selv  var  ikke  tilstede  ved  Ratifikationen;  men 
efter  at  Undertegnelsen  var  paafulgt,  udstedte  jeg  under 
3dje  Oktb.  min  sidste  Dagsbefaling  til  Tropperne;  det  var 
min  sidste  officielle  Virksomhed  i  Ungarn  og  samtidig  vor 
Uafhængighedskamps  sidste  Aandedrag. 


IV. 

Afskeden  fra  Fædrelandet. 

Den  5te  Oktober  forlede  de  sidste  ungarske  Tropper 
Komorn;  de  spredtes  til  alle  Kanter  og  vendte  tilbage  til 
deres  Hjemstavn. 

Skæbnen  havde  erklæret  sig  mod  os,  Kampen  var  forbi. 
Overenskomsten  angaaende  Fæstningens  Overleverelse  blev 
afsluttet  med  den  østerrigske  Overgeneral  Haynau  af  en 
Deputation,  der  valgtes  ud  af  det  store  Krigsraad,  og  den 
bekræftedes  af  mig,  som  ikke  var  tilstede  ved  selve  Hand- 
lingen. Og  den  Beslutning,  jeg  den  Gang  fattede,  angrer 
jeg  heller  ikke  den  Dag  i  Dag. 

De  Kapitulationsbetingelser,  Fjenden  indrømmede  os, 
vare  de  højeste,  som  lode  sig  opnaa  under  de  givne  Forhold, 
og  at  vi  opnaaede  saa  meget,  skyldtes  den  faste  Holdning 
hos  Besætningen,  som  var  villig  til  at  ofre  sin  sidste 
Blodsdraabe  for  Vaabenæren,  og  det  Hastværk,  hvormed 
man  i  den  østerrigske  Lejr  søgte  at  blive  den  lidt  besvær- 

lige  russiske  Hjælp  kvit;  muligvis  kom  hertil  ogsaa  endnu 
en  tredje  Bevæggrund,  jeg  den  Gang  ikke  kunde  ane:  den 
fjendtlige  Feltherres  Lyst  til  uhindret  at  kunne  fejre  den 
6te  Oktb.  som  en  blodig  Hævnens  Dag. 

Hvis  man  —  hvad  der  var  en  let  Sag  med  den  mang- 
foldige Overmagt  —  blot  havde  fortsat  Cerneringen  endnu 
i  tvende  Maaneder,  vilde  Besætningen  have  været  fuldstændig 
udsultet,  udygtig  til  yderligere  Forsvar  og  nødsagen  til  at 
strække  Vaaben  paa  Naade  og  Unaade. 

Paa  Grund  af  Fjendens  Overlegenhed  og  de  stærke 
Stillinger,  han  var  i  Besiddelse  af,  kunde  der  ikke  være 
Tale  om  at  slaa  sig  igjennem,  og  endnu  mindre  om  en 
eventuel  Undsætning,  da  der  alt  i  tvende  Maaneder  ikke 
mere  fandtes  nogen  Regering  eller  nogen  ungarsk  Hærstyrke 
i  Landet,  og  allermindst  turde  man  gjøre  Regning  paa 
nogen  Intervention  fra  Udlandets  Side;  thi  Udlandet  havde 
ganske  vist  taget  sympathetisk  Del  i  vore  Kampe  og  be- 
undret vor  Udholdenhed  og  Tapperhed,  men  for  længst  over- 
ladt Ungarn  til  sin  Skæbne,  som  Tilfældet  havde  været 
med  Polen  atten  Aar  tidligere. 

De  Personer,  der  i  Fæstningen  udtalte  sig  mod  Kapitu- 
lationen, vare  da  ogsaa  enten  Mænd,  som  ikke  havde  For- 
stand paa  vor  Stilling,  eller  simple  Rænkesmedde,  der  vilde 
fiske  i  rørt  Vande,  et  Par  Dage  spille  en  Rolle  med  Stor- 
pralerier og  samtidig  liavde  deres  egne  Interesser  for  Øje. 
Heldigvis  fandtes  der  kun  faa  af  denne  sidste  Klasse,  og 
de  Mænd,  hos  hvem  Fædrelandskjærligheden  var  den  eneste 
Drivfjeder,  fik  senere  tilstrækkelig  Lejlighed  til  at  overtyde 
sig  om,  at  en  udsultet  Besætning  --  lad  den  end  være 
nok  saa  modig  —  ikke  har  anden  Udvej  end  at  overgive 
sig  paa  Naade  og  Unaade,  naar  dens  Legioner  ere  svækkede, 
dens  Kræfter  brudte.  Aldrig  er  denne  Sandhed  vel  bleven 
bestyrket  i  højere  Grad  end  ved  Metz's  Overgivelse,  da 
172,000  Mand  af  Verdens  bedste  Tropper  ikke  længere 
mægtede  at  værge  sig  mod  Hungeren,  men  maatte  overgive 

sig  til  en  ikke  synderlig  større  Styrke  og  vandre  i  tysk 
Krigsfangenskab.  Bazaines  Forræderi  bestod  ikke  i  denne 
vanærende  Overgivelse,  som  ingen  længere  mægtede  at  for- 
andre, men  i  den  Omstændighed,  at  han  af  urene,  egoi- 
stiske Bevæggrunde  ikke  tog  i  Betænkning  at  indeslutte  sig 
i  Fæstningen  med  en  saa  anselig  Styrke,  før  Tilbagetoget 
var  ham  afskaaret.  Af  denne  Grund  fældede  Krigsretten 
Dom  over  ham,  og  det  med  fuld  Ret. 

Vor  Opgave  var  forskjellig  fra  den,  som  paahviler  Be- 
sætninger, der  i  normale  Krige  have  en  fast  Plads  at  for- 
svare. Efter  den  fuldstændige  Tilintetgj øreise  af  samtlige 
Stridskræfter  i  Landet  og  den  absolute  Umulighed  for  nogen 
Undsætning  kunde  der  kun  foresvæve  osétMaal:  at  tvinge 
Fjenden,  der  saa  stolt  pralede  af  ikke  at  ville  underhandle 
med  Rebeller,  til  slige  Underhandlinger  og  at  paalægge 
ham  Kapitulationsbetingelser,  der  samtidig  vare  ærefulde 
for  Besætningen  og  for  Stadens  civile  Befolkning  et  Værn 
mod  mulige  Tryk.  Havde  vi  kunnet  opnaa  mere,  havde 
jeg  gjærne  givet  mit  Liv  derfor;  det  havde  dog  intet  stort 
Værd  for  mig  ved  Tanken  om,  at  mit  Fædreland  var  for- 
tabt, og  at  jeg  selv  maatte  søge  mit  Brød  paa  fremmed 
Grund,  for  hvor  lang  Tid  vidste  Gud  alene. 

Før  jeg  skiltes  fra  mine  Kammerater,  samledes  vi  til 
et  sidste  Maaltid.  Det  forløb  kun  sorgelig;  vi  vidste  ikke, 
om  vi  nogen  Sinde  skulde  ses  igjen  i  Livet.  Mod  Slut- 
ningen af  Maaltidet  gik  et  Ark  fra  Haand  til  Haand,  og 
enhver  tilstedeværende  satte  sit  Navn  under;  det  var  et 
skriftligt  Løfte,  vi  gj ensidig  gave  hverandre,  at  holde  trofast 
ved  vor  Sag  og  stadig  være  parate  til  atter  at  sætte  Liv 
og  Eje  paa  Spil  ved  første  Opraab.  Og  ingen  af  os  er 
bleven  dette  Løfte  utro;  ingen,  hvordan  hans  Skæbne  end 
var,  har  nogen  Sinde  nølet  med  at  paatage  sig  den  Mission, 
der  under  vor  Virksomhed  mod  Landets  Underkuere  be- 
troedes ham.  Ved  dette  Aftensraaaltid  vare  næsten  samtlige 
Garnisonens  højere  Officerer  tilstede,  og  vilde  jeg  gjennem- 

gaa  Navnene,  vilde  man  støde  paa  mange,  der  alt  havde 
en  god  Klang  paa  Råkoczy- Kampenes  Tider  —  140  Aar 
tilbage  i  Tiden  — ,  et  Bevis  paa,  med  hvilken  Trofasthed 
vore  Adelsslægter  have  bevaret  de  gamle  Traditioner  og 
og  fastholdt  deres  Pligter  mod  Fædrelandet,  Andre  af  hine 
Navne  tilhørte  Mænd,  der  havde  besluttet  at  blive  den  Ed, 
de  havde  aflagt  paa  den  ungarske  Forfatning,  tro  indtil 
Deden. 

Af  sidst  nævnte  fik  tvende  et  saa  tragisk  Endeligt,  at 
jeg  her  kortelig  skal  fortælle  deres  Skæbne  for  .at  redde 
deres  Navne  fra  Forglemmelsen. 

Det  var  de  tvende  Stabsofficerer  Pråga}^  og  May. 

Under  min  Virksomhed  i  Ungarn,  fra  den  Dag,  jeg 
overtog  Kommandoen  ved  Øvretheiss  og  til  Afslutningen  af 
Komorns  Kapitulation,  var  Prågay  stadig  ved  min  Side, 
først  som  Korps-,  i  den  sidste  Tid  som  Gener aladj utant. 
Da  jeg  i  Wien  henlevede  mine  muntre  Aar  som  Løjtenant 
ved  den  ungarske  Livgarde,  havde  jeg  lært  ham  at  kjende; 
han  var  den  Gang  med  beskeden  Rang  ansat  i  det  ungarske 
Hofkancelli  og  udmærkede  sig  særlig  ved  sin  Livslyst,  ved 
sit  altid  muntre  Sind  og  de  fortrinlige  Arrangementer,  han 
vidste  at  træffe  ved  Baller  og  Ungkarlefrokoster. 

Jeg  kan  endnu  for  mine  Øjne  se,  med  hvilken  Liden- 
skab han  dansede  Mazurkaen  eller  sine  komiske  Hanetrin  i 
Kvadrillen.  Nogle  Aar  senere  kom  alvorligere  Tider-,  jeg 
havde  mit  Hovedkvarter  i  Tokay,  da  Prågay  en  smuk 
Morgen  indtraf  fra  Debreczin,  præsenterede  sig  og  stillede 
sig  til  min  Raadighed. 

Før  Prågay  blev  ansat  i  det  ungarske  Hof  kancelli,  havde 
han  gjort  Tjeneste  i  Hæren;  han  var  en  fortræffelig  Soldat 
og  særlig  dygtig  som  Administrativ-  og  Kontorofficer.  »De 
kommer  som  kaldet«,  svarede  jeg;  »jeg  trænger  til  en  Ad- 
jutant;  De  bliver  hos  mig,  og  nu  skulle  vi  kæmpe  lige  saa 
frisk  og  lystig,  til  Vejret  gaar  fra  os,  som  vi  engang  have 
danset«.     Fra  nu  af  betroede  jeg  ogsaa  Prågay  at  sørge  for 

min  og  min  Stabs  Forplejning,  overgav  ham  i  dette  Øjemed 
min  Gage  og  forbeholdt  mig  blot  den  Smule,  jeg  behovede 
til  mine  daglige  Smaaudgifter.  Prågay  forstod  at  forene 
det  nyttige  med  det  behagelige:  han  opfyldte  med  største 
Punktlighed  de  Pligter,  der  —  ofte  under  meget  vanskelige 
Forhold  —  paahvilede  ham  som  Korpsadjutant,  og  samtidig 
sørgede  han  for  et  godt  Bord.  Hvorledes  han  bar  sig  ad 
med  det  sidste,  er  mig  den  Dag  i  Dag  en  Gaade. 

Efter  Kapitulationen  besluttede  Prågay  at  udvandre  til 
x\merika.  Ved  sin  Ankomst  til  New- York  var  det  første, 
han  tog  sig  for,  at  udgive  et  mindre  Arbejde  om  Ungarn 
og  dets  Uafhængighedskrig,  Han  tilsigtede  hermed  at  hen- 
lede Yankeernes  Opmærksomhed  —  de  sværmede  den  Gang 
for  Ungarn  —  paa  sin  Person,  og  det  lykkedes  ham.  Han 
havde  snart  fundet  talrige  Venner,  og  disse  introducerede 
ham  igjen  hos  General  Lopez,  Hovedet  for  de  kubanske 
misfornøjede.  Lopez  forberedte  ved  denne  Tid  sin  anden 
Expedition  til  Øen  Kuba,  og  Amerikanerne  understøttede 
ham  med  Penge  og  Vaaben.  For  Kubanerne  drejede  Sagen 
sig  om  at  afryste  det  spanske  Aag,  her  var  altsaa  Tale  om 
at  tjene  Frihedens  Sag,  og  Prågay  tog  en  rask  Beslutning: 
han  tilbød  sig  at  være  Lopez's  Følgesvend,  og  denne  ud- 
nævnte ham  til  sin  Generalstabschef. 

Det  lille  Expeditionskorps,  som  iblandt  sin  Midte  ogsaa 
talte  flere  Ungarere,  der  havde  sluttet  sig  til  Prågay,  ind- 
skibedes og  iværksatte  lykkelig  sin  Landgang  paa  et  ube- 
vogtet Punkt  af  Øen;  men  den  brave  Lopez  var  ikke  saa 
lykkelig  som  Garibaldi  tyve  Aar  senere.  Befolkningen,  selv 
den  farvede,  forholdt  sig  rolig,  kun  faa  sluttede  sig  til 
hans  Fane,  og  saaledes  lykkedes  det  de  spanske  Besætninger 
efter  nogle  blodige  Fægtninger  at  tilintetgjøre  den  lille 
Skare;  Lopez  blev  gjort  til  Fange  og  henrettet  paa  grusom 
Vis,  og  Prågay,  der  havde  samme  Skæbne  at  befrygte  og 
laa  saaret  paa  Valpladsen,  gjorde  Ende  paa  sit  Liv  ved  et 
Pistolskud. 

Han  faldt  som  Helt  i  Krigsdansen,  og  hans  sidste  Pas 
var  det  smukkeste  i  hans  Liv.  Af  de  øvrige  Ungarere  faldt 
nogle,  andre  sendtes  til  Presidio'erne  (paa  Fæstningerne), 
hvor  fra  det  senere  under  usigelig  Møje  lykkedes  enkelte 
at  undslippe,  t.  Ex.  den  brave  Schlesinger,  for  Tiden  en  af 
de  rigeste  Kaffeplantage- Ejere  i  Costarica. 

Den  anden  af  mine  Vaabenfæller  fra  Komorn,  hvem 
en  endnu  sørgeligere  Lod  forbeholdtes,  var  Oberstløjtenant 
May.  Han  var  Artilleriofficer  i  Fæstningen,  den  Gang  Be- 
sætningen opfordredes  til  at  aflægge  Ed  paa  Forfatningen; 
Flertallet  af  Officererne,  for  største  Delen  fremmede,  fore- 
trak at  forlade  Komorn,  men  May  blev  tilbage,  aflagde 
Eden  og  blev  et  af  de  virksomste  Medlemmer  af  Fæstningens 
Forsvarsraad. 

Da  jeg  kom  til  Komorn,  fandt  jeg  Fæstningens  Ud- 
bedring ham  delvis  betroet;  jeg  forfremmede  ham  til  Major, 
senere  til  Oberstløjtenant.  May  foretrak  at  forblive  i  sit 
Fædreland  fremfor  at  udvandre;  men  nogle  Aar  senere 
blev  han  kastet  i  Fængsel  som  Deltager  i  en  Sammen- 
sværgelse; man  vilde  udpresse  Tilstaaelser  af  ham,  For- 
hørerne gjentoges,  og  med  Forhørerne  ogsaa  hans  Anklageres 
Brutalitet.  For  ikke  at  gjøre  sig  skyldig  i  nogen  Svaghed 
besluttede  May  nu  at  tage  Livet  af  sig,  oprev  sin  Halmsæk, 
krøb  ind  i  den,  antændte  den  og  opbrændte  sig.  Da  Fæng- 
slets Opsynsmænd,  hidlokkede  af  den  stærke  Røg,  trængte 
ind  i  hans  Celle,  var  han  endnu  i  Live,  men  afgik  snart 
derpaa  ved  Døden  under  de  forfærdeligste  Smerter,  men 
uden  at  have  talt  et  Ord.  May  opofrede  sig  for  sine  Venner; 
Fred  være  med  hans  Aske! 

Efter  disse  korte  Minder  om  Komorn  og  dets  brave 
Forsvarere  optager  jeg  atter  Fortællingen  om  mine  egne 
Livshændelser. 

Efter  Kapitulationens  Ordlyd  stod  det  enhver  af  Be- 
sætningen frit  for  at  forblive  i  Indlandet,  uantastet  og  med 
fuldstæ^ndig  Amnesti,   eller  at  begive  sig  til  Udlandet,   for- 

synet  med  et  almindeligt  Rejsepas.  I  Følge  de  Aftaler, 
som  vare  trufne  med  den  fjendtlige  Overkommandant,  hen- 
regnedes ogsaa  Regeringskommissæren  Ladislavs  Ujhåzy, 
Civilembedsmændene  og  samtlige  politiske  Personligheder, 
der  i  den  sidste  Tid  havde  søgt  Tilflugt  i  Komorn,  til  Be- 
sætningen. Jeg  gav  enhver  af  dem  en  militær  Rang,  og 
de  erholdt  derpaa,  som  alle  øvrige,  efterfølgende  trykte,  af 
Fæstningens  østerrigske  Feltkrigskommissær  undertegnede 
og  med  det  kejserlige  Segl  forsynede 

»Lejdebrev  for  N.  N.,  som  uhindret  kan  begive  sig 
her  fra  til  sin  Fødestavn  N.  og,  som  henhørende  til  Komorns 
Garnison,  er  delagtig  i  de  samme  indrømmede  Begunstigelser 
med  Hensyn  til  Person  og  Ejendom.« 

Komorn,  4de  Oktb.  1849. 

Den  sidste  ungarske  Troppedeling  havde  næppe  for- 
ladt Fæstningen,  før  der  alt  udgik  følgende  Proklamation 
fra  den  nye  Fæstningskommandos  Side: 

»I    Følge    den    trufne    Overenskomst    maa    Staden    og 

Fæstningen  Komorn    fra   i  Dag   være  fuldstændig   rømmet 

for  den  tidligere  Garnison.     Alle  de  Individer,   som  handle 

herimod   og   opholde  sig   her  længere  end  24  Timer,    ville 

blive   anholdte  og  uden  Hensyn  til   deres  tidligere  Charger 

indrullerede   som  menige   i  den  k.  k.  Hæv.     Undtagne  ere 

blot  de  syge  og   de,  som  afvente  deres  Passer  til  Udlandet 

og  derfor  have  at  melde  sig  til  den  k.  k.  Pladskommandant 

for  at  modtage  et  Opholdsbevis.« 

Komorn,  5te  Oktb.  1849. 

Grev  Nobili, 

Skjønt  jeg  modtog  Besøg  baade  af  østerrigske  og  rus- 
siske Generaler  og  fik  Anerkj endelse  for  den  humane  Be- 
handling, jeg  altid  havde  ladet  de  østerrig-ungarske  Krigs- 
fanger til  Del  —  deres  Tal  oversteg  mangen  Gang  3000  — , 

troede  jeg  ikke  længere  at  have  noget  at  gjøre  i  Komorn, 
efter  Udstedelsen  af  denne  hensynsløse  Proklamation,  og 
besluttede  ufortøvet  at  afrejse  til  Pressburg.  Aftenen  før 
min  Afrejse  havde  jeg  dog  endnu  den  store  Glæde  at  kunne 
omfavne  min  gamle  Fader  og  min  Broder.  De  kom  for  at 
tage  Afsked  med  mig;  min  Fader  saae  jeg  aldrig  mere; 
min  Broder  gjenfandt  jeg  ved  min  Tilbagekomst,  atten 
Aar  senere,  som  østerrigsk  General ;  jeg  forærede  ham  mine 
Rideheste,  som  jeg  ikke  vilde  sælge;  med  min  Fader,  der 
i  Krigens  Løb  saa  temmelig  havde  mistet  Resten  af  sin 
Smule  Formue,  delte  jeg  det  lille  Beløb,  Prågay  samme 
Dag  havde  overleveret  mig  som  mine  Sparepenge  og  P]je. 
Den  hele  Sum  udgjorde  8000  Gylden,  og  saaledes  havde 
jeg  tilbage  4000  Gylden,  hvormed  jeg  skulde  drage  ud  i 
Verden  for  at  søge  mig  et  nyt  Hjem  og  lægge  Grund  til 
min  fremtige  Virksomhed. 

En  patriotisk  Dame,  som  ved  denne  Tid  opholdt  sig  i 
Fæstningen  for  at  redde  sin  svært  kompromitterede  Svoger, 
betroede  jeg  mine  Kj øreheste,  fire  Skimler,  smukke  fyrige 
I^yr^  jeg  under  Krigen  havde  benyttet  som  Firspand  og 
nødig  vilde  bortsælge  for  en  ussel  Pris.  Resten  af  mine 
Ejendele  fordelte  jeg  mellem  mine  Tjenere. 

Af  Brist  paa  Penge  —  efter  Gørgeys  Afmarche  havde 
vi  næppe  200,000  Gylden,  for  det  meste  Szegediner- Bank- 
noter, i  Krigskassen  —  havde  jeg  efter  Samraad  med  Civil- 
kommissær Ujhåzy  været  nødsagen  til  at  udstede  saakaldte 
Krigskasse- An  visninger  for  at  kunne  udbetale  Soldaterne 
deres  Lønninger  og  fortsætte  Forsvaret.  Da  disse  Anvis- 
ninger for  største  Delen  vare  komne  i  Hænderne  paa  den 
allerede  ved  Krigen  forarmede  Mellemklasse,  holdt  jeg  det 
for  min  Pligt  at  fastbolde,  at  disse  af  Garnisonen  indgaaede 
Forpligtelser  skulde  fyldestgjøres  ved  Udvexling  mod  øster- 
rigske  Banknoter.  Udførelsen  af  denne  Udvexling  betroedes 
flere  Komiteer,  og  efter  at  dette  var  besørget,  Officererne 
havde    faaet    deres  Maaneds    Gage    og    Mandskabet   sine   ti 

Dages  Lønning  udbetalt,  kom  General-Intendanten,  Leo 
HoUånder,  med  den  Melding,  at  han  endnu  disponerede  over 
et  betydeligt  Pengebeløb,  angaaende  hvis  Anvendelse  han  ud- 
bad sig  min  Ordre.  Jeg  befalede  ham  at  deponere  Resten 
til  sidste  Hvid  hos  Magistraten  til  Dækning  for  eventuelle 
Reklamationer  eller  til  Uddeling  blandt  de  fattige,  naar  der 
ikke  fandtes  anden  Anvendelse  for  Beløbet. 

Naar  jeg  her  dvæler  ved  alle  disse  Enkeltheder,  er 
Grunden  navnlig  den,  at  jeg  efter  Komorns  Overgivelse  var 
udsat  for  de  laveste  Angreb;  man  har  paastaaet,  at  jeg 
har  trukket  mig  tilbage  til  Udlandet  med  Skatte.  Nej, 
Kossuth  havde  intet,  og  jeg  havde  intet,  da  vi  maatte  for- 
lade Landet.  Og  til  Ungarns  Ære  være  det  sagt,  at  af 
hele  Emigrationen  besad  ingen  noget,  da  enhver  kun  tænkte 
paa  Landet  og  dets  Ulykke,  og  ingen  havde  Tid  at  tænke 
paa  sig  selv. 

Den  5te  Oktb.  endelig,  da  ogsaa  den  sidste  Deling 
ungarske  Tropper  havde  forladt  Komorn,  besteg  jeg  et 
Dampskib  for  at  begive  mig  til  Pressburg,  hvor  jeg  ankom 
den  næstfølgende  Dag  og  steg  af  i  Hotellet  »zum  griinen 
Baum«. 

Mit  Ophold  i  Pressburg  var  en  ren  Sjælekval;  hver 
Dag  droge  talrige  Honvedtropper,  eskorterede  af  østerrigsk 
Mandskab,  forbi  mine  Vinduer,  for  at  stikkes  ind  i  tyske, 
galiziske  eller  bohmiske  Regimenter  uden  Hensyn  til  deres 
tidligere  Charger.  Jeg  saae  iblandt  dem  mange,  som  havde 
tjent  under  mig  og  endnu  for  faa  Maaneder  siden  bare 
Hovedet  stolt,  medens  de  nu  med  sænket  Blik,  ydmygede 
og  modløse  slæbte  sig  sørgmodige  afsted.  De  fleste  hørte 
til  Gørgeys  Hær,  en  Del  dog  ogsaa  til  det  Armékorps,  som 
blev  slaaet  ved  Temesvår. 

Hovedslaget  skulde  dog  først  ramme  mig  sex  Dage 
efter  min  Ankomst  til  Pressburg.  Leopold  Schaleck,  min 
senere  tro  Tjener  og  Følgesvend  i  Udlandet,  men  daværende 
Opvarter  i  Hotellet  »zum  grijnen  Baum«,  bragte  mig  samme 

Dag,  som  sædvanlig,  min  Frokost  og  derhos  en  Avis,  paa 
hvis  første  Side  jeg  i  store  Bogstaver  læste  de  indholds- 
tunge  Ord:  Krigsretsdom.  Den  lange  Række  af  Navne, 
som  stod  under  denne  Dom,  lod  mig  ane,  at  der  her  var 
Tale  om  mine  Venners  Skæbne;  jeg  troede  dog,  at  kun 
Dommen  var  udtalt,  men  ikke  bragt  til  Udførelse  og 
gjennem  Benaadning  forandret  til  en  mild  Straf.  Først  da 
jeg  var  naaet  til  Listens  Slutning  og  læste  Dommens  Be- 
kræftelse og  Udførelse  og  den  under  6te  Oktb.  fuldbyrdede 
Martyrdød  paa  Ludvig  Bathyåny  og  mine  bedste,  ædleste 
Venner,  de  tretten  Generaler,  da  faldt  Bladet  af  mine 
Hænder,  og  jeg  følte  den  dybeste  Smerte,  som  nogen  Sinde 
har  overmandet  mig,  og  som  jeg  den  Dag  i  Dag  endnu 
ikke  er  i  Stand  til  at  mestre.  Dette  var  altsaa  Opfyldelsen 
af  de  Løfter,  man  gj(*ntagne  Gange  gav  mig,  det  den 
Mildhed  og  Naade,  man  stillede  mig  i  Udsigt  for  mine 
Kammerater;  derfor  lod  man  de  ulykkelige  fra  deres 
Fængsler  rette  Breve  til  mig,  hvori  de  gjorde  mig  Bebrej- 
delser angaaende  Forsvarets  Fortsættelse,  som  kun  mægtede 
at  gjøre  deres  Skæbne  endnu  tungere.  Løgn  og  Bedrageri 
anvendtes  for  at  paaskynde  deres  Død.  Schwarzenberg'erne 
og  Haynau'erne  vilde  denne  Gang  overgaa  selv  Russerne  i 
Grusomhed,  Ungarn  skulde  én  Gang  for  alle  slaas  tilJorden, 
og  dets  bedste,  ædleste  Sønner  bøde  med  Livet  for  deres 
Kjærlighed  til  Fædrelandet. 

Hvorledes  dette  er  lykkedes,  og  hvilke  Frugter  en  saa 
vanvittig  Politik  har  baaret,  have  de  følgende  tvende  De- 
cennier baaret  Vidne  om.  Gid  saa  sørgelige  Øjeblikke  aldrig 
maa  vende  tilbage  i  Ungarns  Historie! 

Jeg  hensank  i  en  heftig  Feber,  indelukkede  mig  paa 
mit  Værelse  og  begyndte  at  gruble  over,  hvad  Beslutning 
jeg  skulde  tage  for  ogsaa  fremtidig  at  kunne  vie  mit  stakkels 
Fædreland  min  Tjeneste.  Da  faldt  det  mig  paa  Sinde  at 
slutte  mig  til  de  Mænd,  der  i  samme  Stilling  som  jeg  i 
Frankrig,  England  og  Schweiz  førte  Ordet  for  deres  under- 

trykte  Lande,  virkede  for  dem,  opretholdt  Haabet  om  en 
bedre  Fremtid  blandt  deres  Landsmænd  og  stræbte  at  ved- 
ligeholde den  Ud,  uden  hvilken  ingen  Gjenrejsning  er 
mulig.  Jeg  opgav  mit  oprindelige  Projekt,  at  begive  mig 
med  Ujhåzy  og  andre  Venner  til  Amerika,  og  besluttede  at 
tage  mit  første  Ophold  i  Udlandet,  særlig  i  London. 

Man  er  i  Ungarn  stolt  af  atter  at  have  gjenvundet 
Landets  Rettigheder  og  den  politiske  Selvstændighed  uden 
Blodsudgydelse;  dog,  hvem  havde  vel  for  36  Aar  siden 
kunnet  skimte  de  Veje,  som  skulde  føre  til  dette  Maal? 

Hvem  har,  da  Ungarns  Presse  maatte  tie,  atter  og 
atter  paci  ny  mindet  Verden  om  Ungarns  Sag,  i  Ord,  Skrift 
og  ved  væbnede  Demonstrationer?  Det  var  Emigrationens 
Værk,  et  Værk  af  de  Mænd,  som  for  en  stor  Del  fandt 
deres  Grav  i  fremmed  Jord,  medens  Resten  alt  længst  er 
glemt.  Naar  Ungarns  stolte,  selvbevidste  Holdning  midt 
under  dets  tungeste  Prøvelser  opfyldte  Verden  med  Agtelse 
og  Sympathi,  raaa  man  ogsaa  lade  den  ungarske  Emigration 
vederfares  den  Retfærdighed,  at  den  i  Højde  med  sin  Op- 
gave forstod  stadig  at  holde  det  ungarske  Navn  uplettet  og 
sejrrig  at  forsvare  det  mod  Angreb. 

Den  12te  Oktb.  bragte  man  mig  fra  Pladskommandoen 
mit  Rejsepas,  og  den  følgende  Dag  forlod  jeg  Pressburg 
for  over  Berlin  at  begive  mig  til  Hamburg. 


V. 

De  ungarske  Kvinder  i  Aaret  1  849.  —  Breslau.  — 

Berlin.  —  Afrejse  til  London.  —  De  ungarske 

Flygtninge  i  Tyrkiet. 

Mændene  havde  gjort  deres  Pligt,  men  Skibet  laa 
sønderknust  paa  Stranden,  og  Turen  kom  nu  til  Kvinderne. 
Ungarns  Kvinder  havde  til  enhver  Tid  lagt  deres  glødende 

Fædrelandskjærlighed  og  Trofasthed  mod  dets  Sag  for  Dagen, 
og  nu  efter  den  indtraadte  Katastrofe  viede  de  sig  med 
dobbelt  Iver  til  den  ædle  Opgave  at  bringe  Hjælp,  hvor 
Hjælp  var  mulig.  Fremfor  alt  segte  de  at  skaffe  Patrioterne, 
der  vare  spredte  over  alle  Dele  af  Landet  og  jagedes  som 
vilde  Dyr,  Lejlighed  til  Flugt  til  Udlandet.  Mange  forfulgte 
maatte  hele  Maaneder,  til  Forfølgernes  Raseri  havde  lagt 
sig  noget,  holde  sig  skjulte  i  Lader,  paa  Hølofter,  i  afsides- 
liggende Csårda'er,  ja  selv  i  Sivet,  til  der  gaves  en  eller 
anden  Lejlighed  til  at  bringe  dem  i  Sikkerhed.  Om  alt, 
hvad  Kvinderne  have  præsteret  i  denne  Rædselstid,  om  de 
talrige  Beviser  paa  den  mest  ædle  Selvopofrelse  lod  der  sig 
skrive  hele  Bind,  fulde  af  den  mest  spændende  Interesse 
og  ret  egnede  til  at  forherlige  de  ungarske  Kvinders  Ka- 
rakter. Medens  nogle  bragte  deres  Venner  til  Wien,  hvor 
Faren  for  dem  var  mindre  stor  end  i  Ungarn,  skaffede  andre 
dem  til  Galizien;  men  de  fleste  af  disse  Frelsens  Engle 
vidste  at  skaffe  sig  Passer  til  Udlandet,  og  de  Patrioter, 
der  havde  betroet  sig  til  dem,  kunde  saaledes,  forklædte 
som  Tjenere  eller  Kuske,  paa  sikker  Vis  skaffes  til  Udlandet. 
Af  de  Mænd,  som  reddedes  paa  denne  Maade,  skal  jeg  forst 
og  fremmest  nævne  Pavl  Almåssy,  den  forhenværende  For- 
mand for  den  ungarske  Rigsdag,  under  hvis  Forsæde  den 
højtidelige  Uafhængigheds-Erklæring  fandt  Sted  den  14de 
April. 

Da  jeg  efter  det  lykkelige  Udfald  den  3dje  Avgust 
endnu  havde  mit  Hovedkvarter  i  Raab,  kom  Pavl  Almåssy, 
som  sagt,  til  mig  og  fortalte,  at  han  havde  forsinket  sig  i 
Pest  og  ikke  længere  kunde  komme  til  Szegedin.  Efter  de 
indtrufne  Efterretninger  om  de  ulykkelige  Kampe  ved  Szegedin 
og  Szøreg  og  i  Betragtning  af  vor  Sydhærs  mer  end  sand- 
synlige Nederlag  havde  han  ingen  anden  Udvej  end  at  flygte, 
naar  han,  den  tidligere  Rigsdags-Formand,  da  ikke  ligefrem 
vilde  prisgive  sig  den  sikre  Dod.  Jeg  opfordrede  ham  til 
at  forblive  hos  mig  med  det  Løfte,  at  der  ikke  skulde  blive 

krummet  et  Haar  paa  nogen  af  mine  Omgivelser,  men  Al- 
måssy  foretrak  under  Forklædning  som  Tjener  at  rejse  med 
sin  Søster,  Grevinde  P.  til  Måhren,  jeg  lod  ham  passere 
Forposterne,  og  det  lykkedes  ham  at  redde  sig. 

Paa  en  Station  mellem  Brtinn  og  Oderberg  traf  jeg 
to  Maaneder  senere  en  anden  af  mine  Venner  under  en 
lignende  Forklædning.  Med  en  østerrigsk  Kavalleriofficer, 
der  skulde  følge  mig  til  Grænsen,  sad  jeg  ved  et  enligt 
Bord  for  at  indtage  en  Frokost;  min  Følgesvend  maatte 
for  et  Øjeblik  forlade  Stuen:  jeg  var  næppe  bleven  alene, 
før  en  elegant  Dame  traadte  hen  til  mig,  greb  mig  haardt 
i  Haanden  og  hviskede  mig  i  Øret:  »Skift  for  Guds  Skyld 
ikke  en  Mine,  giv  ikke  et  Tegn,  at  De  har  gjenkjendt  ham, 
ellers  er  han  fortabt«.  Hun  pegede  paa  en  Mand,  der  stod 
ved  Siden  af  hende,  og  sagde:  »Han  er  min  Tjener;  vi  ses 
igjen  i  Breslau.«  Forklædningen  var  denne  Gang  fuld- 
kommen; jeg  saae  et  simpelt  udseende  Menneske,  der  som 
en  trofast  Svend  opvartede  sin  Frue,  der  atter  havde  sat  sig 
til  Bords;  hans  Ansigt  var  slet  barberet  og  omgivet  af  et 
stridt  Skjæg,  og  hvad  der  navnlig  narrede  mig,  var  hans 
røde  Pande  og  kobberfarvede  Næse.  Det  kostede  mig 
Besvær  at  opdage  Manden,  som  gjemte  sig  bag  denne  Maske, 
til  jeg  endelig  i  den  foregfivne  Tjener  gjenkjendte  Csåmader- 
Biskoppen,  Kultusminister  Horvåth.  Han  gav  naturligvis 
intet  Gjenkjendelsestegn,  snart  derpaa  kom  min  Ledsager, 
Lokomotivet  peb,   og  vi   fortsatte   alle  uhindrede  vor  Rejse. 

(Forts.) 


Ben  politiske  Æventyrer,  Amtmand  Povl  Juel. 

(Slutning). 


VII. 

At  Mistanken  om  politiske  Stemplinger  nødvendigvis 
snart  maatte  rettes  mod  dette  internationale  Kløverblad  af 
Æventyrere,  er  saare  naturligt;  og  de  iagttoge  hverken  i 
Ord  eller  Gjerning  den  Forsigtighed,  man  dog  maatte  tænke, 
de  vilde  have  vist,  naar  de  saaledes  legede  med  Ild.  Juel 
var  en  Praler,  der  ikke  kunde  dy  sig  for  endog  til  temmelig 
ukjendte  Personer  at  brovte  med  sit  G-rønlands-Projekt  og 
at  tale  om,  at  han  muligvis  vilde  gaa  i  russisk  Tjeneste; 
Coyet  synes  at  have  været  noget  besindigere  med  sine  Ord, 
naar  han  var  ædru;  men  uheldigvis  gik  det  meget  ofte  paa, 
at  han  blev  beruset,  og  da  lod  han  naturligvis  Munden  løbe 
af  Hjærtets  Overflødighed.  Højst  letsindigt  var  det  ogsaa, 
at  de  til  Hjælp  ved  deres  Skriverier  antoge  en  meget  redu- 
ceret Person,  en  afskediget  Løjtnant  Roll,  der  vistnok  har 
staaet  til  Kjøbs  for  den  højstbydende.  Under  saadanne 
Omstændigheder  behøvede  Erlund  ikke  at  bruge  meget 
snedige  Kunster;  han  kunde  blot  give  Tid,  saa  skulde 
Vildtet  nok  løbe  i  Garnet. 

Efter  nogen  Tids  Forløb  fik  man  da  fat  paa  et  Brev 
fra  Coyet  til  den  holstenske  Gehejmeraad  Claussenheim,  i 
hvilket  han  gjorde  Paastand  paa  et  Forskud  paa  4000  Bdlr. 
Banko    som   den  første  Tredjedel  af   den  Sum, .  han  skulde 

have  afCzaren,  dels  som  Løn  for  sin  Virksomhed  for  ham  og 
hans  tilkommende  Svigersøn  Hertugen,  dels  til  Udgifter  til 
en  Rejse  til  Si  Petersborg,  hvor  nærmere  Aftale  skulde 
træffes.  Af  dette  og  af  andre  Breve  opdagede  man  da,  at 
der  arbejdedes  paa  et  stort  Forræderi,  som  ganske  vist  endnu 
kun  var  i  sin  Begyndelse,  men  som  man,  i  det  det  blev 
set  gjennem  Angestens  Briller,  udmalede  sig  saa  stort,  som 
om  Danmarks  Tilværelse  ved  det  var  truet.  Erlund  tog 
Afskrift  af  Brevene,  der  fra  og  til  de  forskjellige  Personer 
vexledes  i  den  Anledning,  og  da  Regeringen,  efter  at  have 
gjort  sig  bekjendt  med  Projekterne,  nu  mente,  at  Pæren 
var  moden,  blev  der  udstedt  Befaling  til  at  fængsle,  først 
naturligvis  Povl  Juel  som  den,  der  vistnok  med  rette 
maatte  anses  som  Hovedet  for  dette  Komplot. 

Den,  hvem  det  blev  overdraget  at  fængsle  Juel,  var 
ingen  anden  end  Erlund;  men  da  der  var  den  uheldige 
Omstændighed,  at  Erlund  —  mærkværdig  nok,  maa  man  vel 
sige  —  ikke  en  Gang  af  Udseende  kj endte  Juel,  blev  det 
bestemt,  at  han  til  Hjælp  ved  Fængslingen  skulde  medtage 
en  Kancellisekretær  Seckmann  og  en  anden  mere  under- 
ordnet Embedsmand,  Kancellist  von  Einen.  Det  var  Fre- 
dagen den  femte  Februar  om  Aftenen,  at  Juels  Fængsling 
fandt  Sted;  men  det  var  nær  ved,  at  hans  Held  endnu 
denne  Gang  havde  vedblevet  at  følge  ham  paa  Grund  af 
Seckmanns  Mangel  paa  Konduite  eller  maaske  af  hans  Lyst 
til  at  have  Æren  af  at  besørge  Fængslingen.  Medens 
nemlig  Aftalen  var,  at  de  tre  Mænd  skulde  følges  ad  ind 
til  Juel  og  bemægtige  sig  hans  Person,  oppebiede  de  to 
andre  ikke  Erlunds  Komme;  men  Seckmann  lod  sin  Fælle 
blive  uden  for  Døren  og  gik  selv  ind  i  Stuen,  hvor  han 
traf  Juel  og  hans  Tjener  ene;  han  sagde  da  til  ham,  at 
han  og  Erlund,  hvem  de  hvert  Øjeblik  kunde  vente,  havde 
det  Ærende  at  fængsle  Hr.  Amtmanden.  Juel,  der  jo  nu 
nok  kunde  have  en  Anelse  om,  hvad  Grunden  var,  trak 
ganske  rolig  ud  af  sit  Skatol  en  Skuffe  med  Papirer,    som 

han  vilde  have  Tjeneren  til  at  levere  til  hans  Værtinde 
Fru  Kock.  »Om  Forladelse,  Hr.  Amtmand«,  sagde  Seckmann 
og  lagde  Haanden  paa  Skuffen  for  at  hindre  Juel  i  at  ud- 
føre sit  Forsæt  at  skaffe  Papirerne  bort;  men  han  maa  ikke 
ret  have  haft  Øjnene  med  sig,  thi  Juel  saae  Lejlighed  til 
at  faa  en  Del  Papirer,  han  havde  stukket  ind  under  sin 
Slobrok,  kastet  i  Kakkelovnen  inde  i  det  andet  Værelse;  ja, 
han  fik  endog  givet  sin  Tjener  Ordre  til  at  gaa  hen  til 
Coyet  og  fortælle  ham,  hvorledes  Sagerne  nu  stode.  Det 
er  underligt,  at  Coyet  ved  Modtagelsen  af  et  saa  kritisk 
Budskab  kunde  være  saa  letsindig  og  aabenmundet  —  men 
muligvis  har  han  været  under  Indflydelse  af  nydte  Drikke 
— ,  at  han  over  for  Tjeneren,  hvem  han  jo  dog  maatte  tænke 
vilde  blive  brugt  som  Vidne  i  Sagen,  kunde  komme  med 
det Spørgsmaal,  om  de  havde  faaet  fat  i  JuelsBreve; 
og  da  Tjeneren  hertil  svarede  Ja,  sagde  Coyet,  at  hos  ham 
skulde  de  intet  finde,  han  havde  brændt  alle  sine  Breve, 
og  han  havde  bedet  Juel  om  at  gjøre  det  samme,  men  Juel 
havde  al  Tid  tænkt,  der  var  Fred  og  ingen  Fare;  derfor 
havde  Juel  heller  ikke  villet  følge  det  Raad,  Coyet  allerede 
et  Par  Uger  i  Forvejen  havde  givet  ham,  nemlig  at  rejse 
til  Sverige  eller  andensteds  hen.  End  videre  sendte  Coyet 
det  Bud  til  Juel,  at  han  vilde  se  at  faa  en  fremmed  Minister 
til  at  »erklære  Juel  for  Kancelliraad  i  hans  Herres  Tjeneste«. 
Dette  vilde  jo  have  været  en  stor  Hjælp  for  Juel,  naar  han 
saaledes  blev  betragtet  som  en  fremmed  Stats  Undersaat 
og  en  fremmed  Regents  Embedsmand;  men  uheldigvis  for 
Juel  vilde  den  russiske  Minister  Bestuchef  —  thi  det  maa 
naturligvis  have  været  ham,  Coyet  har  ment  —  ikke  indlade 
sig  paa  denne  Transaktion. 

Næppe  havde  Juel  faaet  de  omtalte  Papirer  expederede 
ind  i  Hden,  før  Erlund  kom  og  strax,  ved  at  se  Seckmann 
inde  i  Stuen  og  von  Einen  paa  Vagt  uden  for,  følte,  at  der 
var  begaaet  en  Fadæse;  det  maa  have  været  en  ganske 
mærkelig  Scene,  der  nu  forefaldt,  og  som  i  Følge  Forhørerne 

ikke  fattedes  dramatisk  Liv.  Juel  og  Erlund,  disse  to  store 
Kjeltringer  —  saaledes  kan  man  nok  uden  Overdrivelse 
betegne  disse  »ærede  Herrer«,  Amtmanden  og  Overpost- 
kontrolløren  — ,  lode  som  høflige  Mennesker  overordentlig 
forbindtlige  over  for  hinanden;  Juel  spurgte,  hvem  han  havde 
den  Ære  at  tale  med,  og  Erlund  præsenterede  sig  selv,  i 
det  han  beklagede  det  Hverv,  der  var  givet  ham,  at  forkynde 
Juel  Husarrest  i  hans  Logis  og  at  undersøge  hans  Papirer; 
han  føjede  til,  at  Juel  maatte  være  glad  over,  at  det  netop 
var  Erlund,  hvem  det  var  overdraget  at  lede  denne  Under- 
søgelse, da  han  ikke  skulde  undlade  at  bringe  hvert  Bogstav, 
der  kunde  godtgjøre  hans  Uskyld,  for  Kongens  Øjne;  men 
Juel  maatte  naturligvis  heller  ikke  fortænke  ham  i,  at  han 
adlød  den  Ordre,  der  var  ham  given,  og  derfor  maatte 
meddele  Kongen  de  Papirer,  der  kunde  være  kompro- 
mitterende. Juel  var  den  belevne  Mand,  der  strax  slog  ind 
paa  samme  Tone  og  udtalte  sin  Glæde  over,  at  den  Mand, 
han  havde  at  gjøre  med,  netop  var  Erlund,  om  hvem  han 
havde  hørt  saa  meget  godt!  o.  s.  v.;  men  han  maatte  rigtig- 
nok undre  sig  over,  at  hans  Fjenders  Ondskab  kunde  være 
saa  stor,  at  de  nu  havde  drevet  det  saa  vidt  o.  s.  v.;  han 
»kaldte  Gud  til  Vidne  paa«,  at  han  af  ganske  Hjærte  elskede 
Kongen,  hvem  han  som  en  tro  Undersaat  havde  ydet  store 
Tjenester,  og  det  var  hans  Haab,  at  Himlen  vilde  bevise 
hans  Uskyldighed.  Erlund  svarede  herpaa  de  dobbelttydige 
Ord,  at  Juel  kunde  være  sikker  paa,  at  Sandheden  nok 
skulde  komme  for  Dagen,  og  at  det  vilde  blive  til  hans 
største  Held  og  Lykke,  hvis  det  viste  sig,  han  var  uskyldig. 
Efter  disse  Præliminarier  begyndte  de  tre  Mænd  at 
undersøge  Indholdet  af  alle  Skufferne  i  Juels  Skrivebord, 
og  Erlunds  øvede  Øje  stødte  strax  paa  et  Gjældsbevis,  i 
hvilket  Coyet  erklærede,  han  skyldte  Juel  tresindstyve  Rigs- 
daler; Erlund  udbad  sig  selvfølgelig  strax  Oplysninger  om, 
hvad  Juel  havde  at  gjore  med  Coyet,  siden  han  saaledes 
laante  ham  Penge ;  hvortil  Juel  svarede,  at  deres  Bekjendtskab 

stammede  fra,  at  de  begge  vare  ivrige  Dyrkere  af  Skak-  og 
Daraspil,  og  at  de  paa  den  Maade  havde  lært  hinanden  at 
kjende.  Lidt  efter  fandt  Erlund  et  med  Coyets  Haand 
skrevet  Udkast  til  en  Henvendelse  til  den  russiske  Czar,  og 
spurgte  da  naturligvis,  om  Juel  nogen  Sinde  havde  skrevet 
til  Czaren,  siden  der  fandtes  et  saadant  Dokument ;  foreløbig 
lod  Juel  sig  dog  ikke  bringe  fra  Koncepterne,  men  erklæ- 
rede, at  det  blot  var  noget,  Coyet  havde  sat  sammen  for 
det  Tilfældes  Skyld,  at  han  en  Gang  i  Tiden  skulde  faa  i 
Sinde  at  gaa  i  russisk  Tjeneste,  men  Juel  havde  »selvfølgelig« 
været  og  var  stadig  en  saa  trofast  dansk  Undersaat,  at  han 
»med  Foragt  havde  lagt  det  til  Side«,  hvorfor  han  bad  Er- 
lund rive  det  i  Stykker,  da  det  jo  dog  var  aldeles  uden 
Betydning.  Erlund  var  dog  ikke  den  Mand,  der  i  den  Grad 
tog  det  let  med  Dokumenter,  at  han  skulde  faa  i  Sinde  at 
tilintetgjøre  dem;  nej,  han  ransagede  videre  i  Skufferne  og 
fandt  snart  i  en  anden  Skuffe  Juels  egenhændige  Afskrift 
af  Coyets  Udkast,  men  forsynet  med  nogle  Rettelser  — 
for  øvrigt  en  god  gammel  Bekjendt,  da  Magen  til  det 
nemlig  ved  Bestuchefs  Hjælp  var  sendt  til  Czaren,  men 
ikke  uden  at  Erlund  havde  gjort  sig  kjendt  med  dets  Ind- 
hold. Det  var  naturligvis  det  Papir,  som  det  forst  og 
fremmest  havde  været  Juel  magtpaaliggende  at  faa  tilintet- 
gjort, og  da  han  stod  i  den  sikre  Overbevisning,  at  det  var 
lykkedes  ham  at  faa  det  med  blandt  de  Papirer,  han  lidt 
i  Forvejen  havde  været  saa  heldig  at  kaste  i  Ilden,  er  han 
bleven  højst  ubehagelig  overrasket,  da  Erlund  ligesom  i 
forbigaaende  sagde:  »Her  er  jo  Udkastet  med  Eders  egen 
Haandskrift«.  Juel  kom  ganske  rolig  hen  som  for  at  se, 
hvad  det  var,  Erlund  holdt  i  Haanden,  og  da  han  saae,  det 
var  det  skæbnesvangre  Papir,  han  tænkte  var  blevet  til 
Aske,  trak  Juel  det  i  største  Hast  fra  ham,  rev  den  nederste 
Del,  der  indeholdt  Datum  og  Underskrift,  af  Papiret,  og 
skyndte  sig  med  at  stikke  den  Stump  i  Munden  for  at 
sluge  den;  det  var  imidlertid  for  haard  en  Kost  til,  at  den 

saa  let  kunde  glide  ned,  og  hvor  meget  han  end  skyndte 
sig,  var  Erlund  heller  ikke  ledig,  men  sprang  til  bag  fra, 
kastede  ham  om  paa  en  Stol  og  greb  ham  saa  fast  om 
Halsen,  at  han  for  ikke  at  kvæles  maatte  spytte  Papiret  ud. 
Nu  var  altsaa  Fangsten  gjort;  men  for  at  være  sikker  paa, 
at  Juel  ikke  skulde  undslippe,  lod  Erlund  sende  Bud  til 
Hovedvagten,  hvor  fra  der  kom  en  Underofficer  og  fem  Muske- 
terer, som  foreløbig,  med  skarpladte  Vaaben  og  Bajonetterne 
paa  Bøsserne,  skulde  bevogte  ham  i  hans  Logis,  indtil  andre 
Foranstaltninger  kunde  blive  trufne. 


VIII. 

Det  var  den  femte  Februar  1723,  at  Juel  blev  fængslet, 
og  næste  Dag  begyndte  Forhørerne  over  ham,  ledede  af  de 
samme  tre  Mænd,  der  havde  besørget  Anholdelsen.  Det 
godtgjordes  nu  snart,  hvad  man  jo  for  Resten  nok  vidste  i 
Forvejen,  at  det  var  Juels  Grønlandsprojekt,  der  var  dukket 
frem  i  en  ny  og,  om  just  ikke  bedre,  saa  dog  mere  om- 
fattende Skikkelse.  Juel  henvendte  sig  til  den  »allerdurch- 
lauchtigste,  stormægtigste  og  uovervindeligste,  allernaadigste 
Kejser  og  Herre«  med  Tilbud  om,  naar  han  fik  Titel  og 
Kang  som  Gehejmekancelliraad  eller  Gehejmekommerceraad 
—  den  ulykkelige  honnette  Ambition,  han  led  af,  har  vist 
været  en  medvirkende  Grund  til  hans  Fordærvelse  — ,  at 
rejse  til  Grønland  og  lægge  det  Land  under  Czarens  Septer ; 
han  indrømmer,  at  han  Aaret  i  Forvejen  havde  gjort  det 
samme  Tilbud  til  den  danske  Konge,  der  ikke  havde  agtet 
derpaa  —  efter  Juels  Udtalelse  uden  Tvivl,  fordi  den  danske 
Konge  havde  indset,  at  Czaren  maatte  have  en  langt  mere 
uomtvistelig  Ret  til  Grønland  end  han,  i  det  alt  skulde 
tyde  paa,  at  Grønlands  oprindeligste  Indbyggere  vare  rus- 
siske Kolonister;  han  udvikler  nærmere  de  store  Fordele, 
Rusland  i  forskjellige  Henseender  vilde  have  af  at  bemæg- 
tige sig  Grønland,    og  tilbyder  sin  Hjælp  dertil,    i  det  han 

henviser  til  sine  Diangesidige  Kundskaber  paa  de  Omraader, 
her  vilde  være  Brug  for,  sin  lange  Erfaring,  sit  friske  Mod, 
sine  gode  Legemskræfter,  og  tilmed  at  han  netop  var  i  sine 
bedste  Aar.  Juel  erklærede  rigtignok  baade  mundtlig  i 
Forhørerne  og  i  de  skriftlige  Indlæg,  han  fik  Lov  til  at 
give,  at  det  Grønland,  han  havde  ment,  ikke  var  det  samme 
Land,  som  Egede  var  rejst  til,  og  som  Danmark  havde  Ret 
til,  hvorvel  man  i  Aarhundreder  ikke  havde  gjort  Brug  af 
denne  Ret,  hvorimod  han  havde  tænkt  paa  nogle  sydligere 
liggende  Lande  og  Øer,  der  ikke  vare  koloniserede  fra  Is- 
land. Dette  er  nu  naturligvis  for  største  Delen  grebet  ud 
af  Luften,  men  havde  det  hele  indskrænket  sig  til  disse 
grønlandske  Projekter,  vilde  maaske  Juels  Sag  have  stillet 
sig  lidt  bedre  for  ham,  end  Tilfældet  blev;  men  uheldigvis 
for  ham  fandt  man  blandt  hans  Papirer  et  Bilag  til  denne 
Grønlandsplan  —  skrevet  af  Major  Horling  — ,  i  Folge 
hvilket  Ruslands  Bemægtigelse  af  Grønland  kun  skulde 
være  Forberedelsen  til,  at  Danmark  ogsaa  mistede  Island, 
Færøerne  og  Norge,  hvilket  Rige  ikke  just  skulde  lægges 
ind  under  Rusland,  men  derimod  tilhøre  Peter  den  stores 
vordende  Svigersøn,  den  holstenske  Hertug  Karl  Frederik; 
Grønland  skulde  da  være  Samlingsstedet,  hvor  fra  Flaaden 
udgik,  der  skulde  paa  denne  Expedition  —  en  lovlig  vild 
Ide !  *)  I  Skrivelsen  skildrede  Horling  videre,  hvorledes  der  i 
Norge  var  stor  Misfornøjelse  med  det  danske  Regimente, 
og  at  til  Udførelsen  af  Planen  kunde  ingen  være  mere 
skikket  end  Juel,  der  var  godt  kjendt  med  Landets  Tilstand 
og  i  Slægt  med  de  fornemste  Indbyggere,  saa  han  alene 
vilde  være  nyttigere  end  mange  Tusende  Soldater;   Horling 


*)  Ganske  morsomt  for  vor  Tid  er  det  at  se  Datidens  geografisk 
Begreb  om  Grønlands  Beliggenhed.  Da  Hans  Egede  nogle 
Aar  i  Forvejen  søgte  Understøttelse  for  at  kunne  rejse  til 
Grønland,  blev  Andragendet  anbefalet  af  Trondhjems  Biskop 
Krog  med  den  Bemærkning,  at  Grønland  laa  „ikke  langt  fra 
Kuba  og  Hispaniola,  hine  guldrige  Lande.'' 

skrev  fremdeles,  at  naar  Coyet  kom  til  Rusland,  vilde  han 
personlig  nærmere  udvikle  Planen;  sluttelig  anmodede  han 
ora  at  faa  tilsendt  til  de  foreløbige  Udgifter,  Planen  vilde 
medføre,  tre  Tusende  Rigsdaler  Hamburger  Banko,  enten 
kontant  eller  ved  Vexel. 

Det  var  jo  nu  tydelig  nok  godtgjort,  at  Juels  Brøde 
var  aldeles  decideret  Landsforræderi,  der  fortjente  Straf 
efter  Lovens  Strænghed ;  og  dog  kunde  maaske  nok  Straffen 
være  bleven  en  hel  Del  formildet,  dersom  Juel  strax  havde 
aflagt  en  aaben  og  ærlig  Tilstaaelse  om  sin  Brøde  og  sine 
Motiver  dertil;  thi  Kong  Frederik  den  fjerde  var  slet  ikke 
saa  vanskelig  at  komme  til  rette  med ;  det  er  jo  saaledes 
næsten  ubegribeligt,  at  en  Mand  som  Erlund  kunde  vedblive 
at  staa  i  Kongens  Gunst,  og  det  mange  Aar  efter,  at  han 
var  overbevist  om  at  have  aabnet  og  gjennemlæst  Breve 
fra  selve  Kongen.  Det  vilde  jo  nok  være  muligt,  at  Kongen 
vilde  have  husket  paa,  at  Juel  dog  en  halv  Snes  Aar  og 
længere  tilbage  i  Tiden  fremkom  med  sine  mange  Projekter, 
af  hvilke  nogle,  i  alt  Fald  til  Dels,  senere  som  ganske 
praktiske  vare  blevne  optagne  af  Regeringen.  Desuden  var 
det  en  ganske  mærkværdig  Maade,  Juel  var  bleven  behandlet 
paa  i  de  senere  Aar,  en  Behandlingsmaade,  der  nok  burde 
have  været  gjort  til  Gjenstand  for  Undersøgelse,  saa  ved- 
kommende kunde  være  blevne  dragne  til  Ansvar;  da  det 
nemlig  under  Forhørerne  blev  foreholdt  Juel,  at  han  havde 
handlet  imod  en  kongelig  Resolution,  der  var  udstedt  den 
16de  Juni  1721,  og  hvori  det  hed,  at  hans  Afskedigelse  fra 
Amtmandsembedet,  som  han  jo  i  flere  Aar  faktisk  ikke 
havde  haft  noget  at  gjøre  med,  først  vilde  blive  ham  ud- 
leveret, naar  han  edelig  forpligtede  sig  til  ikke  at  tage 
Tjeneste  hos  nogen  fremmed  Magt,  da  erklærede  Juel,  at 
denne  Resolution  aldrig  nogen  Sinde  var  bleven  ham  meddelt, 
og  at  han  derfor  havde  ment,  der  ikke  kunde  være  noget 
til  Hinder  for,  at  han  traadte  i  russisk  Tjeneste,  hvis  det 
saaledes  bedst  kunde  passe  ham,    baade  da  han  jo  ved  at 

være  traadt  ud  af  dansk-norsk  Tjeneste  maatte  anse  sig  for 
løst  fra  den  Embedsed,  han  havde  aflagt  til  Kongen  —  den 
eneste  Troskabsed,  han  havde  svoret  — ,  og  Rusland  jo  til- 
med ikke  var  i  fjendtligt  Forhold  til  Danmark,  i  alt  Fald 
ikke  officielt.  Har  det  virkelig  været  Tilfældet,  at  denne 
kongelige  Resolution  aldrig  er  bleven  ham  kundgjort,  kan 
han  nok  have  Ret  i,  at  hans  Ulykke  for  en  stor  Del  kan 
siges  at  stamme  fra  denne  Omstændighed;  og  det  giver  i 
det  hele  et  tydeligt  Bevis  paa,  hvor  stor  Uorden  der  kunde 
finde  Sted  i  Administrationen. 

Medens  Juel  Dagen  efter  sin  Anholdelse  endnu  var  i 
et  saa  mildt  Fængsel  som  muligt,  nemlig  i  Stuearrest  i  sit 
Logis,  blev  han  derefter  ført  i  en  strængere  Arrest,  i 
militært  Fængsel  paa  Slotsholmen;  men  snart  gjorde  han 
sig  skyldig  i  et  Par  store  Letsindigheder  og  Ubetænksom- 
heder, der  næppe  have  undladt  at  faa  Indflydelse  paa  Sagens 
Gang.  Erlund  var  den,  der  ledede  det  første  Forhør;  men 
da  han  ikke  har  villet  tage  Juels  Udflugter  for  gode  Varer, 
og  ikke  heller  ganske  har  fundet  sig  tilfredsstillet  med,  at 
Juel  søgte  at  vælte  al  Skylden  over  paa  Coyet  og  Horling, 
medens  Erlund  med  sit  skarpe  Blik  strax  saae,  at  Juel  dog 
var  den,  hvem  egentlig  alt  drejede  sig  om,  har  Erlund 
ladet  sig  forlede  til  at  behandle  den  anklagede  paa  en 
Maade,  Juel  følte  sig  fortørnet  over ;  men  i  Steden  for  at 
gjøre  gode  Miner,  indgav  Juel  til  Kongen  en  Klage  over 
Erlunds  Fremfærd,  hvorlunde  han  i  høj  Grad  havde  over- 
skredet sin  Myndighed,  blandt  andet  ved  at  true  Juel  med 
»en  anden  Examen,  som  vel  skulde  bringe  mig  til  at  be- 
kjende  Sandhed«;  Juel  anmodede  i  samme  Skrivelse  om,  at 
et  Par  andre  Mænd,  som  han  nævnede,  og  som  han  mente 
ikke  særlig  vare  partiske  imod  ham,  maatte  udnævnes  til 
Kommissærer  i  Steden  for  Erlund;  denne  blev  naturligvis 
yderst  forbitret  paa  Juel  over  en  Anklage,  der  var  rettet 
imod  ham  til  Kongen  personlig,  og  som  ogsaa  ad  en  eller 
anden  skjult  Vej   er  kommen  til  Majestæten,   saa  fra  nu  af 

blev  Erlund  ham  selvfølgelig  endnu  mere  gram  end  tilforn. 
Den  anden  store  Daarskab,  Juel  begik  i  Begyndelsen  af  sin 
Fængselstid,  var  et  Brev,  han  sendte  til  den  meget  for- 
maaende  Kammerherre  Gabel.  Juel  udtaler  sig  i  dette 
Brev,  saa  man  maa  antage,  han  endnu  bestandig  trods  al 
Modgangen  har  holdt  fast  vec'  sin  fatalistiske  Drom  om  Stor- 
kausler værdigheden;  »jeg  forhaaber  hastelig«,  skriver  han, 
»at  efter  Guds  naadelige  og  højpriselige  Forsyn  skal  min 
nærværende  Forsmædelse  endes  med  Ære  og  Lykke« ;  men 
saa  tilføjer  Juel,  at  han  mener,  dette  vil  ske,  »enten  for- 
medelst Hans  Majestæts  særdeles  Naade  og  Mildhed,  eller 
og  ved  Lov  og  Dom,  eller«  —  her  kommer  hans  store  Ube- 
sindighed —  »ved  Hans  czariske  Majestæts  Intercession  og 
Anstalt«.  At  han  saaledes  dristede  sig  til  ligefrem  at 
true  med  Czarens  Hjælp  og  Mellemkomst,  maa  vistnok  for 
største  Delen  antages  at  være  Coyets  Skyld,  saa  Bekjendt- 
skabet  med  denne  Svensker  ogsaa  i  den  Plenseende  blev 
skæbnesvangert  for  Juel;  Coyet  havde  nemlig  sendt  Juel  en 
Meddelelse  om,  at  han  ikke  maatte  tabe  Modet,  da  han  og 
den  russiske  Minister  Bestuchef  i  Juels  Favør  havde  afsendt 
en  Expres  til  Czaren,  og  den  skulde  nok  hjælpe;  om  det 
virkelig  har  været  Tilfældet,  at  en  saadan  Henvendelse  til 
Czaren  er  sket,  turde  være  mere  end  tvivlsomt;  rimeligvis 
har  det  blot  været  tomt  Blæreri  af  Coyet,  for  at  Haabet  om 
et  godt  Udfald  af  Sagen  derved  skulde  styrkes  hos  Juel, 
saa  denne  i  Følelsen  af  den  Taknemmelighed,  han  var 
Coyet  skyldig,  ikke  skulde  afgive  alt  for  kompromitterende 
Forklaringer  om  ham. 

Nogle  Dage  efter  Juels  Fængsling  arresteredes  ogsaa 
hans  Medsammensvorne  Coyet  og  Horling,  hvad  der  jo  var 
saa  ganske  naturligt,  ligesom  man  sikrede  sig  den  Løjtnant 
Roll,  der  havde  fungeret  som  Triumviratets  Sekretær ;  ogsaa 
adskillige  af  de  Personer,  med  hvem  Juel  havde  omgaaedes, 
og  især  de  ikke  ganske  faa,  til  hvem  han  meget  redebon 
havde  laant  større   eller  mindre  Pengesummer,    maatte  na- 

turligvis  i  Forhør    for    at    afgive  Forklaringer    om    alle  de 
Ytringer,    han    i   sit  Overmod   og   sin    blinde  Letsindighed 
havde  ladet  falde.    Jo  mere  man  saae  hele  denne  Sammen- 
sværgelse i  Forstørrelsesglas,  desto  mere  kom  den  Opfattelse 
frem,   at  der  som  dybeste  Grund   til   den  hele  Historie  laa 
en   stor   Misfornøjelse    med    Tingenes   Tilstand,    som    man 
mente  ulmede  i  Norge  som  en  Gnist,  der  ved  et  ringe  Pust 
kunde  bryde  ud  i  en  Oprersflamme.    Nogen  Utilfredshed  med 
det  danske  Herredømme  var  der  nu  ganske  vist  i  disse  Aar  i 
Norge,   især   blandt    de   højere    Klasser;    men    den    norske 
Nation  som  Helhed  havde  i  den  kort  i  Forvejen  tilendebragte 
Krig  aflagt  de  bedste  Beviser  paa  Troskab,  saaledes  som  Bor- 
gerne i  Frederikshald,  der  opofrede  deres  By  for  Landets  Tarv. 
Som  oven  for  anført  flyttedes  Juel  fra  sin  Stuearrest  til 
det  militære  Fængsel  paa  Slotsholmen;    men  jo  mere   man 
overbevistes   om  hans  Brødes  Storhed,    desto  haardere  blev 
ogsaa  hans  Fængsel;    og  den  Omstændighed,   at   han  snart 
sendtes   fra  Slotsholmen   til   Stokhuset,    skulde   man   tænke 
maatte  overbevise  ham  om,  at  hvert  Haab  for  ham  var  ude, 
især   da  der  i  Anledning  af  hans  Sag  blev  stillet  et  stort 
Apparat  paa  Benene;  medens  den  første  Forhorskommission 
havde    bestaaet   af  Erlund.    Seckmann  og  von  Einen,    be- 
skikkedes   der    nu    ikke   mindre   end  ni  Mænd,    der    skulde 
træde  sammen  som   en  ny  Kommission  til,  under  Forsæde 
af  Kjøbenhavns  Kommandant  Grev  Sponneck,  at  holde  Forhør 
og  fælde  Dom  i  denne  Sag.    Vi  træffe  blandt  Kommissionens 
Medlemmer  Navne  paa  saare  hæderlige  Mænd,  der  repræsen- 
terede forskjellige,  militære,  juridiske  og  finansielle  Stillinger, 
men  to  af  dem  efterlod  et  saare  misligt  Eftermæle,  —  den 
ene   var   den  oven  for  noksom,  omtalte  Erlund,    den  anden 
Johan  Filip  Ratecken,  en  indvandret  Tysker,   som  i  Januar 
samme  Aar  var  bleven  Kjøbenhavns  Politimester,  men  kun 
blev  i  tre  Aar  i  denne  Stilling,  i  det  han  1726  afskedigedes 
og   forvistes  paa  Grund   af  forskjellige  Bedragerier,    særlig 

da  han  i  svigagtigt  Øjemed  havde  efterskrevet  den  afdøde 
Dronning  Luises  Haand  og  Navn. 

Noget  af  det  første,  denne  store  Kommission  foretog 
sig  mod  Juel,  var  den  lumpne,  men  i  hine  Dage  ikke 
usædvanlige  Streg,  at  der  lovedes  ham  Pardon,  imod  at 
han  aflagde  en  aaben  Bekjendelse;  nogen  fuldstændig  aaben 
og  ærlig  Bekjendelse  aflagde  han  nu  rigtignok  ikke,  men 
han  sagde  dog  vist  mer,  end  han  under  andre  Omstændig- 
heder vilde  have  fundet  sig  foranlediget  til;  han  erkjender 
saaledes,  at  han  højlig  har  forsyndet  sig,  og  det  er  sikkert 
en  fuldkommen  Sandhed,  naar  han  siger,  at  hans  Motiv 
havde  været  en  »utidig  Ambition« ;  dersom  der  virkelig  har 
været  noget  sandt  i  de  foran  omtalte  Beskyldninger  om  store 
Forbrydelser  i  hans  Ungdom,  er  det  vel  Tanken  om  dem, 
der  har  faaet  ham  til  at  erklære,  at  al  den  Ulykke,  der  nu 
havde  rammet  ham,  var  en  »retfærdig  Guds  Straf«  —  Ne- 
mesis kom,  sent,  men  sikkert! 

Da  Generalfiskalen  Troels  Smith  har  syntes,  at  hans 
Bekj endelser  lode  meget  tilbage  at  ønske  baade  i  Omfang 
og  i  Tydelighed,  blev  det  besluttet  at  afpresse  ham  Til- 
staaelser  ved  Anvendelse  af  Tortur;  vi  skulle  ikke  følge 
denne  sørgelige  Rettergang  paa  dens  forskjellige  Stadier, 
først  i  de  mildere  Grader,  om  man  saa  kan  kalde  det,  der- 
næst strængere  og  strængere,  tilmed  da  det  var  saare  lidet 
Udbytte,  der  fremkom  ud  over,  hvad  Delinkventen  allerede 
tidligere  havde  tilstaaet;  at  han  fremdeles  søgte  at  stille 
sig  selv  i  et  saa  gunstigt  Lys  som  muligt,  er  meget  natur- 
ligt og  forklarligt;  derfor  søgte  han  at  vælte  Skylden  over 
paa  Coyet  og  Horling,  men  det  fremgaar  ogsaa  med  temmelig 
Tydelighed,  at  en  stor  Del  af  Hensigten  hos  disse  to  for- 
armede Projektmagere  har  været  ikke  saa  meget  Lyst  til 
storpolitiske  Intriger  som  Ønsket  om  at  presse  Penge  af 
Czaren  og  den  holstenske  Hertug. 

Det  var  tydeligt  nok,  at  hvad  man  først  og  fremmest 
attraaede,  var  Juels  Død;    enhver  tidligere  Ytring  af  ham. 

skriftlig  eller  mundtlig,  der  kunde  vendes  som  Vaaben  imod 
ham,  blev  med  største  Iver  taget  frem ;  saaledes  hans  ube- 
tænksomme Ord  i  sit  Andragende  til  Kongen,  at  en  »Flue 
stundum  kunde  inkommodere«,  vare  virkelig  som  en  Myg,  man 
gjorde  til  en  Elefant;  —  et  Ord,  Juel  en  Gang  skulde  have 
brugt  ved  et  Gilde,  hvor  der  var  blevet  drukket  tæt,  at 
»hvis  den  svenske  Konge  i  Krigens  Tid  havde  haft  en  saa- 
dan  Hjælper  som  ham  ved  Indfaldet  i  Norge,  kunde  Sagen 
have  faaet  en  ganske  anden  Vending«  —  blev  udlagt,  som 
om  Juel  havde  tilbudt  sin  Tjeneste  til  Sverige  og  havde 
ønsket  at  volde  Danmark-Norge  Fortræd,  skjønt  det  hele 
kun  var  tomt  Pral,  fremsat  af  ham  i  en  formodentlig  ikke 
ganske  ædru  Tilstand;  —  hans  letsindige  Haab,  udtalt  med 
Sangvinikerens  hele  Frejdighed,  et  Par  Dage  efter  at  han 
var  fængslet,  at  han  nok  tænkte  at  komme  i  Frihed  ved 
en  fremmed  Magts,  Kuslands,  Indblanding,  blev  udtydet 
saaledes,  som  om  Czaren  skulde  faa  i  Sinde  for  Juels  Skyld 
at  begynde  Krig  med  Danmark  og,  for  at  befri  ham,  at 
sende  en  Fiaade  til  Kjøbenhavn.  Ja,  hvem  véd  for  Resten, 
hvad  Peter  den  store  kunde  finde  paa!  Var  det  noget,  der 
kunde  passe  med  hans  Planer,  tog  han  det  ikke  saa  nøje 
med  de  Midler,  han  brugte;  for  sin  egen  Skyld  vilde  han 
maaske  nok  have  gjort  det,  men  ikke  for  Juels;  det  kan 
dog  vel  være,  at  det  har  været  Frygten  for  Ruslands  Ind- 
blanding, der  har  bevirket,  at  man  skyndte  sig  saa  meget 
med  Rettergangen  og  Domfældelsen;  saa  hvis  Czaren  virkelig 
ved  sin  kjøbenhavnske  Ministers  Indberetning  skulde  faa  i 
Sinde  at  tage  sig  af  Juel  og  hans  Sag,  vilde  det  blive  for 
silde,  der  vilde  da  ingen  Povl  Juel  være  mere  som  Æmne 
til  Guvernørposten  over  Grønland  og  de  andre  Lande,  han 
havde  fablet  om. 

Vi  skulle  ikke  opholde  os  ved  Generalfiskalens  Indlæg 
imod  Juel,  hvilket  vistnok  var  efter  alle  den  juridiske 
Kunsts  Regler,  og  som  naturligvis  gik  ud  paa  at  faa  ham 
dømt  efter  Lovens  Strænghed  for  Landsforræderi;    her  skal 

kun  anføres  en  ganske  kuries  Bemærkning  af  Fiskalen;  hvad 
Juel  oftere,  baade  før  og  nu,  havde  beraabt  sig  paa,  at  han 
var  af  gammel  adelig  Slægt,  opponerer  Fiskalen  imod  med 
følgende  Ord:  »Hvilket  jeg  i  min  Samvittighed  tror  at  være 
aabenbare   Løgn« ;    man   kommer    uvilkaarlig  til  at  tænke 
paa,  om  ikke  denne  Fiskalens  Argumentation  har  staaet  for 
Holbergs   Tanke,    da   han   en    Del  Aar   efter   i    »Erasmus 
Montanus«  lader  Jesper  Ridefoged  sige  til  Montanus:  »Forst 
linder  jeg  i  min  Samvittighed,  at  jer  Mening  er  falsk.« 
Fjerde    Marts    var    Generalfiskalen    færdig    med    sine 
»Irettesættelser  til  final  Dom«,   hvilket  Opus  paa  fire  Ark 
Papir  overraktes  Juel  Klokken  halv  elleve  om  Formiddagen 
med  den  Bemærkning,    at   hans   Svar  derpaa  maatte  være 
færdigt    inden    Klokken    to    om  Eftermiddagen.      Det   var 
haarde  Konditioner   for  en  Mand,    der  i  nogle  Uger  havde 
siddet  i  Fængsel,   og  som  vel  endnu  led  under  Følgerne  af 
den  Tortur,    han  havde  undergaaet,    nu  i  Bolt   og  Lænker, 
som  han  var  smeddet  i,    og   med  næsten   sikker   Udsigt  til 
en  nær  forestaaende  pinlig  Død,  med  brustne  Forhaabninger 
i  saa  mange  Ketninger,   at  skulle   skrive   et  Forsvar,    som 
han  vel  maatte  indse  vilde  være  frugtesløst,  og  det  i  Løbet 
af  nogle  faa  Timer.     Dog  naar  vi  læse  det,  maa  vi  undres 
over,  baade  at  han  kunde  faa  Tid  i  de  faa  Timer,  der  vare 
ham  forundte  —  lidt  Udsættelse   synes   han  at  have  faaet, 
da  han  i  Underskriften  sætter  Kl.  3^4  — ,  til  at  skrive  et  saa 
langt  Indlæg,  og  saa  at  det  desuden  kunde  være  saa  klart 
og  tydeligt,  samt  til  Dels  med  Overbevisningens  Inderlighed, 
~  og  det  tilmed  naar  man  betænker,    at  det  var  skrevet 
næsten  »med  Kniven  paa  Struben«  •  eller  maaske  maa  man 
snarere  sige,  at  det  var  saa  godt,  fordi  han  følte,  at  denne 
Skrivelse  var  den   sidste  Redningsplanke,    han  kunde  holde 
sig  til;   den  viste  sig  snart  kun  at  være  et  Halmstraa,    der 
ikke  kunde  bære  ham  oppe.      Dog  efter  dette  hans  sidste 
Forsvar  vil  man  kunne  forstaa,  at  han  i  sine  Velmagtsdage 
har   haft   en    saadan  Arbejdsdygtighed,    at    det  næppe   har 


Amtmand  Povl  Juel.  335 

været  tomt  Pral,  naar  han  erklærede,  at  han  i  Løbet  af 
én  Dag  kunde  expedere  fire  til  otte  Processer. 

Dagen  efter,  altsaa  den  femte  Marts,  faldt  Dommen, 
i  Følge  hvilken  Povl  Juel  for  at  have  begaaet  »Grimen 
læsæ  Majestatis  i  højeste  Grad«  imod  Lovens  6 — 4 — 3  og 
14  bør,  sig  selv  til  vel  fortjent  Straf  og  andre  til  Afsky, 
have  forbrudt  Ære,  Liv  og  Gods;  og  bor  den  højre  Haand 
ham  levende  afhugges,  og  derefter  Hovedet  med  Haanden 
sættes  paa  en  Stage;  hvad  han  ejede,  skulde  tilfalde  Staten, 
efter  at  hans  Gjæld  var  betalt,  og  Generalfiskalen  Troels 
Smith  skulde  for  sin  Ulejlighed  have  hundrede  Rigsdaler; 
samme  Dag  stadfæstedes  Dommen  af  Kongen! 

Nu  maatte  Juel  nok  kunne  tænke  sig,  at  hans 
Time  efter  den  Dom  snart  vilde  slaa,  og  at  han  helst 
maatte  bruge  de  faa  Dage,  der  kunde  være  ham  levnede, 
til  en  Beredelsestid  til  Døden.  Dog  den  høje  Øvrighed 
tænkte  anderledes;  Dagen  efter,  altsaa  sjette  Marts,  om 
Aftenen,  indfandt  der  sig  hos  ham  en  Inkvisitionskommission, 
bestaaende  af  to  af  Garnisonens  Avditører  samt  de  to  mindre 
ærede  Herrer  Erlund  og  Politimester  liatecken,  som,  efter 
at  Garnisonspræsten  Magister  Tommerup  havde  opfordret 
ham  til  nu,  med  den  visse  Død  for  Øje,  at  afgive  en  fuld- 
stændig sandfærdig  Forklaring,  paa  ny  lode  ham  underkaste 
Forhør,  »Extra-Examen«,  som  det  kaldtes,  paa  Tysk  —  Av- 
ditørernes  Navne  Griinband  og  Neve  tyde  paa  deres  Natio- 
nalitet; men  ikke  nok  hermed:  de  havde  med  sig  Skarp- 
retteren, ved  hvis  Hjælp  de  etablerede  en  ny  Tortur,  som 
det  synes  langt  skarpere  end  den,  Juel  tidligere  havde 
maattet  lide;  og  ved  den  fik  de  da  ogsaa  udpresset  af  ham 
Navnene  paa  nogle  Mænd  i  Norge,  om  hvem  han  erklærede, 
at  de  »ikke  vare  gode  Patrioter«,  saaledes  nogle  af  de  for- 
nemste Embedsmænd  i  Kristiania  og  Trondhjem,  samt  en 
Jens  Kjelstrup,  en  Normand  af  ringe  Stand,  men  af  stor 
Dristighed,  om  hvem  Juel  erklærede,  at  hvis  Coyet  vilde 
have  foretaget  sig  noget  mod  Norge,  vilde  han  hav^  benyttet 

sig  af  denne  Jens  Kjelstrup,  som  bl.  a.  havde  megen 
Kundskab  om  Staden  Trondhjem  og  turde  vove  alt  i  Verden, 
og  som  ogsaa  havde  søgt  at  komme  i  russisk  Tjeneste.  At 
disse  Juels  Angivelser  næppe  vare  grebne  helt  ud  af 
Luften,  synes  temmelig  rimeligt;  ellers  vilde  det  da  have 
været  i  højeste  Grad  mærkværdigt,  at  der  netop  i  de  samme 
Dage  i  Trondhjem  fremkom  Rygter  om,  at  Jens  Kjelstrup 
vilde  komme  fra  Rusland  med  en  Hær  paa  30,000  Mand  og 
en  anden  Normand  med  20,000  Mand,  saa  skulde  nok  al 
Ting  faa  et  andet  Udseende  i  Norge;  der  blev  naturligvis 
anstillet  Undersøgelser  i  Anledning  af  disse  Rygter  og  holdt 
Forhør  over  deres  Ophavsmænd;  men  skjønt  der  intet  Ud- 
bytte kom  ud  deraf,  kan  man  dog  ikke  værge  sig  mod  den 
Tanke,  at  der  har  været  Brand,  hvoraf  denne  Røg  er  opkommen. 

Det  var  altsaa  dog  ikke  med  noget  stort  Resultat,  at 
denne  Inkvisitionskommission  kunde  forlade  Stokhuset  hin  Nat 
mellem  den  sjette  og  syvende  Marts;  forhaabentlig  have  de 
ikke  haft  nogen  videre  rolig  Nat  efter  den  Bedrift.  Dagen 
efter  skrev  Juel  en  sidste  Henvendelse  til  Kongen,  hvem 
han  til  sidst  beder  om  Benaadning,  efter  først  med  en 
Klarhed  og  Nøjagtighed,  man  ikke  skulde  tænke  mulig 
under  saadanne  Forhold,  at  have  paavist,  at  der  egentlig 
slet  ingen  Fare  kunde  være  for  et  russisk  Angreb  paa 
Norge,  som  vilde  være  fuldstændig  beskyttet  ved  Natur- 
forholdene. Muligvis  har  Kongen  ikke  faaet  dette  Bønskrift, 
før  det  var  for  silde. 

Ligeledes  oprettede  Juel  sit  Testamente  eller  rettere 
sagt  opgjorde  sit  Bo;  thi,  som  det  vil  mindes,  hed  det  jo  i 
Dommen,  at  alt,  hvad  han  ejede,  skulde  være  forbrudt  til 
Statskassen;  men  han  skriver  deri  en  Anmodning  til  Stift- 
amtmand Reitzer  om  at  gaa  i  Forbøn  for  hans  eneste  Søn 
Hans  Thomas,  om  at  det  maatte  tilstedes  ham  at  arve 
Faderen,  hvilket  Kongen  ogsaa  tillod  1728.  Og  det  var 
ikke  saa  lidt,  Juel  efterlod:  han  ejede  Part  i  Lykkens 
Kobberværk,    og    til    forskjellige    Personer    i    Kjøbenhavn 

havde  han  udlaant  Summer,  der  beløb  sig  til  800  Rdlr.,  for- 
uden hvad  Coyet  og  Horling  havde  laant  af  ham;  i  et 
Juvelskrin  havde  han  en  Del  Kostbarheder,  saaledes  et 
Portræt  af  ham  selv,  indfattet  i  Diamanter,  samt  en  Diamant- 
ring, der  havde  kostet  ham  250  Rdlr.;  en  Del  af  hans 
Møbler  henstode  i  Stavanger  og  ventede  paa  bedre  Tider, 
der  jo  aldrig  kom;  Resten  havde  han  med  sigi  Kjøbenhavn; 
det  bedste  Bevis  paa  hans  Nøjagtighed  selv  i  Smaating 
synes  det  at  være,  at  han  endog  har  kunnet  være  i  Stand 
til  at  angive  Vægten  af  sine  Sengeklæder.  Den  eneste 
Arving,  han  efterlod,  var  Sønnen  Hans  Thomas,  der  nu  var 
bleven  halvsjette  Aar  gammel;  rigtignok  berettes  det,  at 
der  i  en  lille  By  i  Tyskland  var  en  Datter,  som  i  Medgift 
bragte  en  Sum  til  en  Kjøbmand,  med  hvem  hun  levede  i 
et  stille  og  fornøjet  Ægteskab,  ukjendt  og  fjærnt  fra  Verdens 
Larm ;  men  har  der  virkelig  existeret  en  saadan  Datter,  maa 
hun  formodentlig  have  været  uægte;  vi  mindes  jo,  at  Juel 
opholdt  sig  i  Tyskland  en  Del  af  Aarene  1711—12.  Til 
Formynder  for  Sønnen  indsatte  han  sin  ældste  Broder, 
Provst  og  Magister  Jens  Juel,  »som  i  Tiden  tager  i  Agt, 
hvad  Barnet  inklinerer  til,  og  bærer  kristelig  Omhu  for  dets 
Optugtelse  og  Velfærd«.  Formodentlig  er  Sønnen  kommen 
op  til  denne  nordlandske  Onkel;  men  da  Provsten  døde 
allerede  i  December  1727,  og  Hjemmet  er  blevet  opløst, 
er  Drengen  vel  kommen  ud  blandt  fremmede,  vi  finde  ham 
saaledes  1728  i  Huset  hos  en  Assessor  Grønbechs  Enke  i 
Kjøbenhavn,  men  det  vil  næppe  være  let  at  faa  hans  senere 
Livsskæbne  opspurgt;  formodentlig  har  det  været  i  Anled- 
ning af,  at  Sønnen  ved  Farbroderens  Død  er  bleven  endnu 
mere  hjemløs  og  hjælpeløs  end  tilforn,  at  Kongen  i  1728 
forbarmede  sig  over  ham  og  skjænkede  ham  saa  meget  som 
Faderens  i  sin  Tid  i  Statskassen  inddragne  Ejendele  havde 
beløbet  sig  til. 

Povl  Juels  Hustru  var  jo,    som    det  vil  mindes,    død 
nogle  Aar  i  Forvejen.    Senere  blev  han  ikke  gift;    samme 

Aar,  som  han  var  bleven  Enkemand,  da  han  netop  var  paa 
sin  oven  for  omtalte  uheldige  Rejse  i  Sverige,  friede  han 
rigtignok,  som  før  berørt,  til  en  svensk  Enkefru  Gatenhj elm; 
og  under  sit  Ophold  i  Kjobenhavn  synes  han  at  have  haft 
Tilbøjelighed  for  en  Frøken  Bruyere,  hvem  han  efter  at 
være  fængslet  sendte  sit  brillantindfattede  Portræt,  som  hun 
dog  nægtede  at  modtage,  hvilket  vist  var  meget  fornuftigt 
gjort  af  hende,  da  hun  ellers  næppe  havde  undgaaet  at 
komme  i  forskjellig  Ulejlighed,  som  Forhør  og  lignende,  i 
Anledning  af  denne  Tilbeder. 

Om  Aftenen  den  7de  hentedes  Juel  fra  Stokhuset  til 
Slutteriet,  hvor  han  tilbragte  Natten,  og  hos  ham  vare  to 
Præster,  der  skulde  forberede  ham  til  Døden,  som  ventede 
ham  næste  Morgen,  altsaa  kun  lidt  over  fire  Uger  efter 
hans  Fængsling;  det  var  til  visse  hurtig  Retsforfølgning; 
man  skulde  ellers  tænke,  det  vilde  have  været  fornuftigst, 
om  man,  hvis  endelig  Dødsdommen  skulde  exekveres,  havde 
ventet  i  nogen  Tid,  indtil  man  havde  faaet  undersøgt  Sand- 
heden af  de  Angivelser,  han  var  fremkommen  med  om  de 
norske  Embedsmænds  tvivlsomme  Troskab  mod  Danmark; 
den  eneste  Grund,  man  kan  antage  til  dette  Hastværk,  er 
Frygten  for,  at  Peter  Czar  skulde  falde  paa  at  spille  en 
Rolle  i  denne  Tragedie;  selv  Erlund,  der  dog  maatte  anses 
for  at  være  hans  bitreste  Avindsmand,  skriver  om  hans  Død; 
»At  man  har  ilet  saaledes  med  Dommen  og  Exekutionen, 
maa  de  forsvare,  som  ere  Skyld  deri.« 


IX. 

Saa  oprandt  da  Mandag  Morgen  den  ottende  Marts 
1723;  ved  Daggry  blev  Nytorv,  hvor  Retterstedet  fandtes 
uden  for  Raadhuset,  besat  af  500  Soldater  —  det  var  næsten, 
som  man  frygtede  for,  at  Juel  skulde  have  Tilhængere,  der 
med  Magt  vilde  søge  at  befri  ham  i  det  yderste  Øjeblik; 
Klokken  halv  ni  førtes  han,  ledsaget  af  tolv  Grenaderer, 
fra  Slutteriet  til  Skafottet,   hvor  han  modtoges  af  Politi- 

mesteren,  der  endnu  en  Gang  opfordrede  ham  til  »Gud  og 
Kongen  til  Ære  at  bekjende  Sandheden« ;  men  Juel  havde 
intet  yderligere  at  bekjende,  end  hvad  han  tidligere  havde 
gjort;  det  maa  anses  som  aldeles  falsk,  naar  man  bag  efter 
har  sværtet  ham,  i  det  man  har  paastaaet,  at  han  skulde  have 
haft  Glæde  af  i  sit  Livs  sidste  Øjeblikke  at  angive  nogle  af 
sine  Fjender,  som  om  de  vare  hans  Medvidere;  det  maa  være 
Rygtet  om  de  Meddelelser,  han  nogle  Dage  tilforn  havde 
givet  under  Torturen,  som  i  en  forvansket  Form  ere  komne 
ud  blandt  Folk.  Med  stor  Sindsro  afførte  Juel  sig  selv  sit 
Tøj,  og  den  barbariske  Dom  blev  udført;  da  Hovedet  var 
afhugget,  tog  Rakkeren  det,  saaledes  som  Skik  var,  og  viste 
det  frem  for  Mængden  med  de  Ord:  »Dette  er  en  Forræders 
Hoved«.  Mærkeligt  nok  er  det,  at  medens  Dødsdommen  aldeles 
ikke  taler  om  Legemets  Partering,  fandt  denne  alligevel  Sted ; 
det  synes  at  have  været  noget,  Skarpretteren  har  besørget 
for  sin  private  Fornøjelse;  Stykkerne  bleve  da  kjorte  uden 
for  Vesterport  og  ved  Galgen  lagte  paa  Hjul,  medens 
Hovedet  og  Haanden  fæstedes  paa  en  Pæl. 

Ganske  kuriøst  er  det,  at  selv  hans  Henrettelse  gav 
Anledning  til  en  Strid  —  »Brødnid«  kan  man  vel  næsten 
ikke  kalde  det  —  mellem  to  Skarprettere;  det  var  Garni- 
sonens Skarpretter,  der  havde  forrettet  baade  Torturen  og 
Henrettelsen;  men  derover  blev  en  anden  af  det  hæderlige 
Lav,  en  civil  Rettens  Tjener  Jakob  Langbo,  yderst  vred  og 
klagede  til  Statsraadet  over  dette  Indgreb  i  hans  Næring,  i 
det  Magistraten  havde  forevist  ham  selv  en  kongelig  Be- 
faling af  syvende  Marts,  at  han  skulde  paatage  sig  dette 
Hverv,  hvorfor  han  bad  om,  at  han  maatte  »souteneres  i 
sin  Ret«;  Statsraadet  vidste  ikke  at  give  ham  bedre  Svar, 
end  at  han  kunde  »gjøre  sin  Ansøgning  der,  hvor  fra  Ordren 
af  syvende  Marts  var  expederet.« 

Hvorledes  denne  Strid  endte,  kan  des  værre  ikke  op- 
klares; men  kjende  vi  lidt  til  Datidens  Kjøbenhavnere,  kunne 
vi  være  sikre  paa,  at  de  ikke  have  ladet  en  saadan  For- 

lystelse  gaa  forbi  som  i  de  nærmeste  Dage  efter  Hen- 
rettelsen at  valfarte  ud  til  Galgen  uden  for  Vesterport  for 
at  se  det  lemlæstede  Lig  af  den  ulykkelige  Amtmand,  der 
vist  har  gjort  sig  meget  bekjendt  i  Hovedstaden  i  de  Aar, 
han  opholdt  sig  der.  Vi  kunne  tænke  os  til,  at  han  selv 
efter  sin  Død  har  givet  Stof  til  mange  Samtaler  i  Kongens 
Kjøbenhavn;  mangen  Jeronimus  har  sikkerlig  ytret  til  Leo- 
nard sin  Angest  for,  at  »Moskoviten«  dog  til  sidst  skulde 
komme  og  paa  den  uskyldige  Befolkning  hævne  Juels  Død. 
At  hans  Død  vilde  give  Stof  til  megen  Brevskrivning, 
indsaa  man  ogsaa  nok  i  Kjøbenhavn;  derfor  blev  der  givet 
Befaling  til,  at  Breve,  der  de  første  tre,  fire  Postdage  efter 
Henrettelsen  sendtes  fra  Kjøbenhavn  til  Norge  eller  kom 
fra  Norge  til  Kjøbenhavn,  skulde  aabnes  og  gjennemlæses, 
for  at  man  dels  kunde  erfare,  hvad  Indtryk  Juels  Katastrofe 
havde  gjort  paa  Hovedstadens  Befolkning,  dels  muligvis  op- 
spore, hvem  hans  norske  Meningsfæller  egentlig  vare,  og 
hvad  de  mente  om  Sagen;  Juel  kom  altsaa  endog  efter  sin 
Død  til  at  volde  Erlund  Ulejlighed.  Der  udkom  ogsaa  en 
Vise,  som  bar  følgende  tillokkende  Titel:  »En  ny  Vise  om 
den  berømte  Printz,  selv  indbildte  Chiromanta  og  underlige 
Grillenfænger  eller  Projektmager  Povl  Juel,  hans  forræderske 
Intention  mod  Grønland,  Island,  Færø  og  Norge.  Forfattet 
i  en  Samtale  mellem  Povl  Juel  og  hans  Fantasi.«  Sjunges 
som:  »Det  sidste,  jeg  fra  Doris  hørte«.  Komponeret, 
sammenskrevet  og  trykt  hos  P.  J.  Phønixberg,  og  findes 
hos  hannem  tilKjøbs  for  1  Skilling  dansk.«  Aar  1723  d.  8de 
Martii.  —  Det  var  en  af  Phønixbergs  »smukke  Vers  og  lærde 
Viser«,  om  hvilke  Holberg  siger,  at  de  »daglig  sjunges  af 
smukke  gamle  Matroner  udi  de  smaa  Gader  med  stor  Andagt«. 
At  Juel  ogsaa  efter  sin  Død  har  haft  Venner,  der  vel 
ikke  betragtede  ham  som  nogen  Martyr,  men  dog  mente,  at 
man  havde  gaaet  for  strængt  til  Værks  imod  ham,  kunne 
vi  se  af  et  latinsk  Digt,  der  udkom  i  Anledning  af  hans 
Henrettelse,  og  hvori  det  bl.  a.  hedder,  at  »den  gudfrygtigste 
og   naadigste  Konge    var   bleven   ført   bag  Lyset    af  Juels 

Fjender,  over  hvis  Umenneskelighed  der  var  tilstedt  ham 
noget  menneskeligt«  ;  Forfatteren  af  Digtet  beder  om  Mildhed 
for  Juels  Søn  og  udtaler  det  Ønske,  at  Juels  Ben  maatte 
stedes  til  Hvile  i  Jorden;  han  bruger  Billedet  af  Juel  som 
»en  Muldvarp,  der  kaster  en  Tue  op«,  og  spørger  da,  om 
en  saadan  »Muldvarp  burde  straffes  som  et  glubende  Dyr.« 
I  den  Anledning  er  der  gjort  den  Bemærkning,  at  »i  Virke- 
ligheden var  det  juelske  Komplot  figurlig  talt  intet  andet 
end  et  Muldvarpeskud,  —  alt  andet  end  en  statsfarlig  Sam- 
mensværgelse«; —  maaske!  men  man  maa  dog  huske,  at 
»liden  Tue  kan  vælte  stort  Læs«,  og  havde  Juel  faaet  mere 
Held  til  at  fremføre  sine  og  de  andres  Planer,  og  havde 
Peter  Czar  saa  paataget  sig  at  bringe  dem  til  Udførelse, 
kunde  Sagen  være  bleven  farlig  nok  for  den  dansk-norske 
Stat.  —  Der  er  ytret  forskjellige  Meninger  om  Juel,  ingen 
dog  vistnok  fuldt  ud  frikjendende  *) ;  men  de  fleste,  der  have 
levet  blot  nogle  faa  Aar  efter  den  Tid,  da  han  med  sin 
Død  maatte  betale  for  sit  Projektmageri,  som,  da  det  ikke 
vilde  lykkes  her  i  Danmark,  saa  skulde  fuldbyrdes  ved  Ud- 
landets Hjælp,  have  dog  haft  det  Indtryk  af  ham,  at  han  ikke 
var  det  moralske  og  politiske  Uhyre,  mange  af  hans  Samtid 
vilde  gjøre  ham  til.  Hans  samtidige,  den  bekjendte  Kibe  Rektor, 
Filolog  og  Litterat  Falster  skriver  om  ham,  at  »hans  Liv 
var  en  Blanding  af  Katilinas  Kunstgreb  og  Drømme«,  men 
omtaler,  at  »da  den  sidste  Dag  nærmede  sig,  talte  han 
mange  herlige  Ting  om  Sjælen  med  de  lærde,  da  han  var 
af  stor  Sjælsstyrke«.  Maaske  træffes  Sandheden  bedst  ved 
følgende  Karakteristik,  der  er  given  af  ham:  »Det  er  blevet 
paastaaet  om  Povl  Juel,  at  han  besad  en  Revolutionsmands 
fleste  Egenskaber,  Ærgjerrighed ,  Idérigdom,  Handlekraft, 
Dristighed  og  Ordets  elektriserende  Magt.  Dette,  ville  vist 
nok   de   fleste  finde,    er   at   gjøre    alt    for  megen   Ære    af 


*)  Det  er  sikkert  alt  for  stor  Ære,  der  fra  norsk  Side  er  vist 
ham,  naar  man  har  fundet,  at  han  „ved  sin  Begavelse  og  Fædre- 
landskjærlighed  (!)  havde  været  en  bedre  Skæbne  værdig". 
(I.  E.  Sars  Hist.  Indledn.  til  Grundloven  S.  87). 

denne  uredelige,  forfængelige,  rænkefulde  og  bævngjerrige 
Projektmager;  derimod  indrømmes  detgjærne,  at  det  skortede 
ham  paa  sindig  beregnende  Klogskab,  hvorved  hans  Frem- 
færd fik  Fusentastens  Præg«.  (Danske  Saml.  IIL,  68). 

Og  nu  Juels  Medskyldige  og  Medsammensvorne?  — 
Ja,  de  slap  forholdsvis  heldig  fra  det ;  Afskriveren  Løjtenant 
Roll  og  Horling  slap  ud  af  Fængslet  faa  Dage  efter  Juels 
Henrettelse;  man  skulde  ellers  synes,  at  samme  Horling 
kunde  have  haft  ganske  godt  af  at  lære  Ensomheden  lidt 
længere  at  kjende;  men  Sagen  har  vel  været  den,  at  den 
danske  Regering  har  frygtet  for,  at  Rusland  og  Holsten 
skulde  gjøre  et  stort  politisk  Nummer  ud  af  hans  Fængsling, 
da  han  jo  stod  i  disse  Magters  Sold.  Opholdet  i  Kjøben- 
havn  havde  imidlertid  ganske  tabt  al  Tillokkelse  for  ham, 
det  var  slet  ikke  længere  hyggeligt;  han  forlod  da  snarest 
mulig  Danmark  og  drog  til  Tyskland,  hvor  han  skal  have 
ført  et  meget  æventyrligt  Liv,  hvilket  efter  hans  Fortid 
ikke  er  saa  saare  urimeligt.  Coyet  havde  ingen  Stormagt 
at  søge  Hjælp  hos;  i  Sverige  havde  han  gjort  sig  til  en 
Umulighed,  og  dér,  i  hans  Fødeland,  har  man  været  alt  for 
glad  ved  at  vide  ham  i  sikker  Forvaring,  til  at  man  skulde 
faa  i  Sinde  at  fordre  ham  udleveret.  Dommen  over  ham 
lød  paa  livsvarigt  Fængsel  paa  Munkholm,  hvor  hen  han 
dog  aldrig  kom ;  nogle  Aar  hensad  han  i  et  mildt  Fængsel  i 
Kastellet  i  Kjebenhavn  og  havde  til  sit  Underhold  en  Daler 
om  Dagen,  hvilke  Penge  han  mest  brugte  til  Indkjøb  af 
stærke  Drikke,  som  han  jo  allerede  længe  havde  været 
meget  hengiven  til;  et  Sted  har  jeg  fundet  en  Beretning 
om,  at  da  Slutteren  en  Dag  havde  været  saa  forekommende 
imod  ham  at  sætte  en  hel  Spand  Brændevin  ind  i  Fængslet 
til  ham,  kunde  han  ikke  modstaa  Fristelsen,  men  drak  saa 
tappert,  at  han  døde  deraf;  hans  Død  indtraf  omtrent  Aaret 
1728,  og  den  danske  Regering  har  næppe  været  bedrøvet 
over  at  slippe  fri  for  det  ene  Aar  efter  det  andet  at  under- 
holde denne  ubudne  Gjæst.  Vilhelm  Bang. 

bid  en  det  russiske  Riges  Bestaaen  og  dets  raske 
Fremvæxt,  som  er  gaaet  for  sig  med  Vold  og  paa  et  helt 
unaturligt  Grundlag,  har  der  aldrig  været  Mangel  paa  util- 
fredse, revolutionære  Elementer,  som  truede  med  at  ryste 
Stat  og  Kirke,  ja  mangen  Gang  endog  udsatte  dem  for 
alvorlig  Fare.  Naar  man  betænker,  hvor  ejendommelige  de 
sociale  Forhold  ere,  hvor  stærkt  de  talrige  Folkeslag  i  det 
store  Rige  afvige  fra  hverandre  i  religiøs,  national  og  kul- 
turhistorisk Henseende,  kan  man  let  forstaa,  særlig  naar 
man  tager  Hensyn  til  Statens  avtokratiske  Regeringssystem, 
hvorfor  politisk-sociale  Rystelser  og  revolutionære  Forsøg 
netop  i  Rusland  atter  og  atter  træde  for  Dagen  under  alle 
Slags  Former. 

Ikke  sjælden  ere  slige  Bevægelser  og  Omvæltninger 
udgaaede  direkte,  ja  udelukkende  fra  de,  i  politisk  Henseende 
fuldstændig  udannede  Folkekredse  uden  nogen  som  helst 
Tilslutning  fra  de  dannede  Klasser,  medens  omvendt  andre 
ere  opstaaede  og  blodig  gjennemførte  i  de  højeste  Selskabs- 
kredse,  ja  i  selve  Kejserpaladserne. 


*)  A.    c.    Wiesner:      Beitråge    zur    Geschichte    Eusslands. 
Lpz.   1887. 

Lad  os  engang  betragte  en  af  hine  Rystelser,  som  ude- 
lukkende er  fremgaaet  af  Ruslands  lavere  Folkeklasser;  en 
af  de  mægtigste,  som  næsten  truede  Rigets  Existens,  var 
under  alle  Omstændigheder  den  Kosakopstand,  som  udbrød 
i  Aaret  1778  i  Nærheden  af  den  nuværende  Stad  Uralsk. 

Før  vi  imidlertid  gaa  over  til  at  skildre  denne  i  Rus- 
lands Historie  mindeværdige  og  endnu  langt  fra  tilstrækkelig 
oplyste  Episode,  bliver  det  nødvendigt,  for  den  almindelige 
Forstaaelses  Skyld,  at  forudsende  en  kort  historisk  Skitse 
af  Kosakvæsenet. 

Kosakkerne,  for  Tiden  en  ejendommelig  Bestanddel  af 
den  russiske  Hær,  levede  oprindelig  uafhængige  under  en 
fri  republikansk-militær  Forfatning.  Tatarernes  og  Tyr- 
kernes idelig  hærgende  Indfald  i  Kosaklandene  nødte  Be- 
boerne til  at  søge  Beskyttelse  hos  Nabolandene,  Polen  og 
Rusland;  men  intet  af  disse  Naboriger  vilde  nøjes  med  det 
simple  Skytsforhold;  baade  Polen  og  Rusland  tilsigtede 
fuldstændig  at  undertrykke  Kosakkernes  Frihed  og  Forfatning 
og  at  indlemme  dem  i  deres  Riger. 

Polen  forspildte  Kosakkernes  Hengivenhed  særlig  ved 
sine  romersk-katholske,  af  Jesuiterue  ledede  Omvendelses- 
forsøg,  hvorimod  Kosakkerne  som  trofaste  Tilhængere  af 
den  græske  Kirke  rejste  en  bestemt  Modstand.  Gjentagne 
blodige  Rejsninger  og  Krige  mod  Polakkerne  vare  Følgen 
af  dette  religiøse  Tryk,  og  sluttelig  kastede  Kosakkerne  sig 
i  Armene  paa  Rusland,  af  hvem  de  i  det  mindste  ikke 
havde  nogen  religiøs  Forfølgelse  at  befrygte,  da  Russerne 
jo  ligeledes  bekjende  sig  til  den  græske  Kirke.  Desto  værre 
stod  det  rigtignok  daarligt  til  med  Agtelsen  for  og  Ukrænke- 
ligheden af  deres  politiske  Friheder. 

Med  smaa  Undtagelser  bestod  Forfatningen  hos  alle 
Kosakstammer  af  følgende  Bestemmelser:  Fuldkommen 
Lighed  i  retslig  Henseende;  Hetmannernes  og  de  ældstes 
Valg  af  Folket;  Valg  af  Mænd,  som  skulde  udføre  Folkets 
Beslutninger,    Raadsforsamlinger ,    hvori   de   offentlige    An- 


■sli 


Pugatshevs  Kosakopstand.  345 

liggender  afgjordes  ved  Stemmeflerhed;  i  disse  Forsamlinger 
havde  enhver  Kosak  Ret  til  at  afgive  sin  Stemme,  frit  og 
uafhængigt.  Skriftlige  Love  fandtes  ikke:  Forræderi, 
Tejghed  i  Krigen,  Mord  og  Tyveri  straffedes  med  Døden; 
den  domfældte  blev  syet  i  en  Sæk  og  strax  kastet  i  Vandet. 
—  Dette  var  i  Almindelighed  taget  Kosakforfatningens 
Grundtræk,  som  hist  og  her  blev  nærmere  reguleret  og 
fuldstændiggjort  ved  særlige  lokale  Bestemmelser. 

Selvfølgelig  var  denne  Frihed  og  dette  Selvstyre  en 
Torn  i  Øjnene  paa  de  russiske  Czarer  og  deres  Regeringer. 
Allerede  Peter  I.  tilsigtede  fuldstændig  at  indordne  Ko- 
sakkerne under  det  russiske  Regeringssystem,  hvad  dog  ikke 
skulde  ske  med  ét  Slag,  men  lidt  efter  lidt  for  at  undgaa 
Ophidselse  og  Uro.  Saaledes  udkom  i  Aaret  1720  en  kej- 
serlig Forordning,  som  stillede  de  jaizkiske.  de  nuværende 
uralske  Kosakker  under  Petersborger-Krigskollegiet,  der  den 
Gang  fungerede  som  Krigsministerium.  Denne  Ukas  var 
det  første  Sted  til  den  senere  udbrydende,  mægtige  Opstand, 
som  her  skal  skildres  efter  russiske  og  polske,  hidindtil  for 
største  Delen  ubenyttede  Kilder. 

Kosakkerne  protesterede  mod  hin  kejserlige  Forordning, 
der  stod  i  den  mest  skrigende  Modsætning  til  de  Rettig- 
heder, den  russiske  Regering  havde  garanteret  dem.  Da 
der  ikke  blev  taget  noget  som  helst  Hensyn  til  deres  Protest, 
forsamledes  de  jaizkiske  Kosakker,  sagde  sig  offentlig  løs 
fra  Rusland,  afbrændte  deres  Landsbyer  og  søgte  at  undfly 
til  de  kirgisiske  Stepper.  Den  russiske  Regering  »endte 
Oberst  Sacharov  med  Tropper  efter  dem,  og  han  rasede  paa 
den  mest  umenneskelige  Maade  mellem  Flygtningene;  han 
lod  utallige  hænge,  Næserne,  Fingrene,  Ørene  ja  endogsaa 
Tungerne  skære  af  andre  eller  brændemærkede  dem  paa 
Panden.  Under  Indtrykket  af  disse  forfærdelige  Grusomheder 
udkom  en  ny  kejserlig  Forordning,  som  undertrykkede  det 
frie  Folkevalg  af  Hetmanen  og  overdrog  hans  Udnævnelse 
til  Czaren.     Fremdeles  blev  der  foretaget  en  Tælling  blandt 

Kosakkerne,  ja  de  bleve  endog  pressede  til  russisk  Krigs- 
tjeneste, hvorfor  de  skulde  have  en  bestemt  Sold;  men 
denne  blev  enten  slet  ikke  eller  kun  delvis  betalt  af  de 
russiske  Embedsmænd,  hvad  der  fra  Kosakkernes  Side  gav 
Anledning  til  uophørlige  Klager  og  Forestillinger. 

Under  Kejserinderne  Annas  og  Elisabets  Regerings- 
periode naaede  Trykket  paa  Kosakkerne  sit  Højdepunkt ;  det 
kom  til  gjentagne  Uroligheder,  Opstande  og  Henrettelser, 
som  med  faa  Afbrydelser  opfyldte  hele  Tidsrummet  fra 
1725—66.  I  sidstnævnte  Aar  forsøgte  Kosakkerne  at  frem- 
bringe deres  Besværinger  for  selve  det  kejserlige  Hof  i  St. 
Petersborg  og  afsendte  hemmelig  en  Deputation  til  Hoved- 
staden; men  den  daværende  Krigsminister,  Grev  Tshernishev, 
lod  Sendemændene  gribe,  kaste  i  Fængsel  og  her  knutte 
halvt  til  Døde;  ingen  af  de  ulykkelige  vendte  tilbage  til 
deres  Hjem.  Samtidig  spredtes  blandt  de  jaizkiske  Kosakker 
den  Efterretning,  at  Regeringen  tilsigtede  at  ophæve  hele 
Kosak -Organisationen  og  danne  Husarregimenter  af  det 
krigsdygtige  Mandskab.  General  Traubenberg,  der  rykkede 
ind  i  Jaizk,  det  nuværende  Uralsk,  med  en  Deling  Tropper 
og  Skyts,  skulde  give  denne  Regeringens  Plan  det  fornødne 
Eftertryk.  De  i  yderste  Grad  forbitrede  Kosakker  rejste 
sig  da  den  13de  Januar  1771  paa  Markedspladsen  i  Jaizk; 
de  forlangte  navnlig  Afsættelsen  af  de  bedrageriske  Embeds- 
mænd og  Udbetalingen  af  den,  i  lang  Tid  tilbageholdte 
Sold.  General  Traubenberg  og  den  af  den  russiske  Regering 
udnævnte,  blandt  Kosakkerne  almindelig  forhadte  Hetman 
Taraborzev,  vilde  ved  Trusler  skræmme  de  forbitrede  Oprørere, 
og  da  dette  ikke  lykkedes,  lod  Traubenberg  fyre  med  Kar- 
tæsker,  hvad  der  kun  fremskyndede  hans  egen  Skæbne;  thi 
de  rasende  Kosakker  styrtede  sig  over  Kanonerne,  ladede 
dem  paa  ny  og  skøde  paa  Russerne,  som  styrtede  afsted  i 
vild  Flugt;  Traubenberg  blev  dræbt  uden  for  sin  Bolig,  den 
forræderiske  Hetman  Tamborzev  hængt  i  Følge  Oprørernes 
enstemmige  Dom. 

Kosakkerne  forstode  imidlertid  ikke  at  drage  behørig 
Nytte  af  deres  Sejr,  og  navnlig  manglede  det  paa  en  fælles 
Operationsplan  og  dygtige  Anførere.  Fæstningen  Jaizk, 
Oprørets  Midtpunkt,  var  fra  den  13de  Januar  til  4de  Juni 
1771  i  Rebellernes  Magt,  fordi  Flodernes  Oversvømmelser 
og  de  bundløse  Veje  bind  rede  de  russiske  Tropper  i  at  be- 
gynde deres  Operationer.  Først  mod  Slutningen  af  April 
rykkede  General  Freimann  med  moskovitiske  Tropper  over 
Orenburg  mod  Jaizk  og  slog  Oprørerne  den  3dje  og  4de 
Juni,  omtr.  halvfjerdsindstyve  Verster  fra  denne  By.  En 
stor  Del  af  Kosakkerne  satte  over  Tshaganfloden  for  at 
flygte  til  det  kaspiske  Hav;  General  Freimann  ilede  efter 
Flygtningene  og  drev  dem  med  Magt  tilbage,  og  nu  toge 
Indespærringer,  Henrettelser  og  Grusombeder  af  den  skrække- 
ligste Art  paa  ny  sin  Begyndelse  mod  de  overvundne.  Ko- 
sakkernes Forfatning  blev  fuldstændig  ophævet,  og  baade  i 
politisk  og  militær  Henseende  stilledes  de  under  Oberstløjte- 
nant  Simonov,  som  kommanderede  i  Fæstningen  Jaizk. 

Skjønt  de  besejrede  vare  opfyldte  af  frygteligt  Had 
mod  deres  Undertrykker,  forholdt  de  sig  tilsyneladende 
rolige,  og  saaledes  hengik  Resten  af  1771  uden  særlige  Be- 
givenheder; men  i  Løbet  af  Aaret  1772  kom  der  atter  be- 
tænkelige Symptomer  til  Syne,  hvoraf  man  kunde  slutte  sig 
til  en  hemmelig  Sammensværgelse  og  en  nær  forestaaende 
Rejsning.  Man  førte  udfordrende  Taler  mod  Rusland,  ude 
i  Stepperne  og  ved  enlig  liggende  Kosakgaarde  blev  der 
holdt  hemmelighedsfulde  Forsamlinger,  beredne  Bud  sprængte 
fra  den  ene  Koloni  til  den  anden,  en  stor  Ophidselse  lagde 
sig  for  Dagen,  men  den  egentlige  Grund  kunde  de  russiske 
Myndigheder  ikke  opspore,  hvor  stor  Umage  de  end 
gjorde  sig. 

Stormen  skulde  virkelig  ogsaa  bryde  løs  med  rasende 
Fart. 

I  de  første  Dage  af  Septb.  1773  spredtes  i  Jaizk  og 
omliggende  Kosaklandsbyer  pludselig  den  Efterretning,  at  i 
Nærheden  af  Fortet  Budorin,  79  Verster  (11  d.  M.)  fra 
Jaizk,  var  der  kommet  eu  talrig,  bevæbnet  Kosakflok  til 
Syne,  og  at  der  i  Spidsen  for  denne  stod  en  Mand,  som 
udgav  sig  for  den  afdøde  Kejser  Peter  III.  Denne  Mand, 
hed  det  sig  videre,  befalede  Kosakkerne  at  rejse  sig  masse- 
vis og  marchere   mod   de   russiske   Usurpatorers  Regimente. 

Denne  Begivenhed  fremkaldte  en  ubeskrivelig  Ophidselse 
i  alle  Kosakkolonierne,  alt  rustede  sig  ufortøvet  til  Oprør. 
Imidlertid  snege  Udsendinge  sig  ind  i  Jaizk  og  omkring 
blandt  Kosakkerne  og  udbredte  en  Proklamation,  der  var 
undertegnet  af  den  formentlige  Peter  III. ;  i  dette  Dokument 
paastod  han,  at  Katharina  II.  havde  ranet  Regeringen,  at 
den  retmæssige  Kejser  Peter  III.  endnu  var  i  Live  og  und- 
sluppen sine  Forfølgere,  hvorpaa  han  aarevis  havde  opholdt 
sig  i  Lilleasien  og  Tyrkiet.  Samtidig  underrettedes  Ko- 
sakkerne om,  at  Kejseren  vilde  afskedige  samtlige  uretfær- 
dige Embedsmænd,  gjenoprette  Kosakkernes  frie  Forfatning 
og  rigelig  forsyne  dem  med  Penge,  Levnedsmidler,  Græs- 
gange, fiskerige  Floder,  Krudt  og  Bly. 

Denne  ligesom  af  Jorden  fremvoxede  Fører  for  Op- 
standen var  efter  russiske  Beretningers  og  Forfatteres  Paa- 
stand den  donske  Kosak  Emelj an  Pugatshev,  der  allerede 
skal  have  taget  Del  i  de  forudgaaende  Opstande;  han  var 
derfor  bleven  anholdt,  men  kort  fer  sin  Tilsynekomst  ved 
Budorin  ved  en  Skildvagts  Hjælp  undsluppen  af  Fængslet  i 
Kasan  og  sporløst  forsvunden. 

For  ikke  at  afbryde  Gangen  i  de  følgende  Begivenheder 
ville  vi  foreløbig  ikke  nærmere  sysselsætte  os  med  Pugat- 
shevs Person  og  Karakteregenskaber;  vi  forbeholde  os  mod 
Afhandlingens  Slutning  at  komme  nærmere  tilbage  til  dette, 
under   alle    Omstændigheder   mærkværdige  Menneske.     Det 

af  OS  saaledes  leverede  fuldstændige  Billede  af  hin  frygtelige, 
men  i  alle  sine  Enkeltheder  endnu  langt  fra  til  fulde  op- 
lyste Opstand  vil  da  maaske  ogsaa  gjore  os  mange  Om- 
stændigheder mere  indlysende,  hvad  selve  Pugatshevs  Person 
angaar;  trods  alle  officielle  russiske  Beretninger  synes  hans 
Identitet  endnu  langt  fra  utvivlsom. 

Den  18de  September  1773  rykkede  Pugatshev  fra 
Fortet  Budorin,  som  han  uden  Møje  havde  indtaget,  med 
omtrent  1500  Mand  mod  Jaizk  og  indtog  en  iagttagende 
Holdning  hinsides  Tshagan,  omtrent  IV2  d.  Fjerdingvej  fra 
Byen.  I  Fæstningen  kom  alt  strax  i  Bevægelse,  ja  en  stor 
Del  af  Beboerne  løb  strax  ud  i  Pugatshevs  Lejr.  Den  rus- 
siske Kommandant,  Oberstløjtenant  Simonov,  vilde  angribe 
Pugatshev,  men  næsten  Halvdelen  af  Garnisonen,  som  for 
største  Delen  bestod  af  Kosakker,  gik  over  til  Oprørerne; 
Simonov  afsendte  nok  ufortøvet  et  Bud  til  Orenburg  for  at 
hente  Forstærkning,  men  Vejen  der  hen  var  allerede  besat 
af  Oprørere,  hvis  Tal  Dag  for  Dag  voxede  med  truende 
Hastighed. 

Pludselig  vendte  Pugatshev  sig  lige  mod  Fæstningen 
Ilezkaja,  som  ligger  paa  venstre  Uralbred,  oven  for  Ilezks 
Munding  og  i  en  Afstand  af  145  Verster  (20  d.  M.)  fra 
Jaizk  og  124  Verster  fra  Orenburg.  Den  i  Ilezkaja  komman- 
derende, af  Kusserne  udnævnte  Hetman  vilde  gj øre  Modstand, 
men  Kosakkerne  toge  ham  til  Fange  og  førte  ham  til  Pu- 
gatshevs Lejr;  han  lod  Hetmanen  hænge  og  drog  under 
Klokkernes  Lyd  og  Hurraraab  ind  i  Staden. 

For  at  vinde  den  rette  Maalestok  for  dette  Pugatshevs 
Held  og  hans  senere  Erobring  af  en  stor  Række  saakaldte 
Fæstninger  maa  man  dog  vide,  at  Fæstningerne  i  hine 
fjærne  Egne  af  Rusland  i  Regelen  kun  bestode  af  store,  med 
en  Grav  og  en  Række  Palissader  omsluttede  Landsbyer, 
hvor  man  i  hvert  Fald  kun  kunde  finde  Beskyttelse  mod 
de  omstrejfende  Kalmukkers  og  Kirgiserhorders  Pile  og 
Kastespyd. 

Den  24de  September  marcherede  Pugatshev  mod  Fortet 
Rassipnaja,  der  efter  kort  Modstand  faldt  i  hans  Hænder; 
en  lignende  Skæbne  ramte  med  korte  Mellemrum  Forterne 
Nishne-Osernaja,  Tatishtshevna  og  Tshernoretshenskaja,  som 
ligger  ved  højre  Bred  af  Uralstrømmen  og  kun  18  Verster 
(2V2  d.  M.)  fra  den  virkelige  Fæstning  og  Guvernements- 
hovedstad  Orenburg.  I  hine  Fæstninger  gjorde  Pugatshev 
over  60  Stykker  Skyts  til  Bytte  og  trak  betydelige  For- 
stærkninger til  sig  af  Kosakker,  der  gik  over  til  ham,  og 
til  hvem  der  ogsaa  havde  sluttet  sig  regulære  russiske 
Troppedelinger.  Man  troede  alt,  at  Pugatshev  vilde  r3'kke 
direkte  mod  Orenburg,  hvor  der  herskede  stor  Raadleshed 
og  kun  var  truffet  faa  Foranstaltninger  mod  en  længere 
Belejring;  men  pludselig  vendte  Pugatshev  sig  mod  Staden 
Sakmarsk,  der  havde  erklæret  sig  for  ham  og  rustet  henved 
4000  Mand.  Den  Ilte  Oktb.  holdt  Pugatshev  sit  Indtog  i 
Sakmarsk.  Den  russiske  Digter  og  Historiograf  Pushkin 
beskriver  efter  »Orenburger- Arkiv«  dette  Indtog  paa  følgende 
Maade:  »Foran  Raadhuset  var  udbredt  Tæpper,  hvorpaa  der 
stod  en  x\rt  Tronsæde,  og  foran  dette  et  Bord  med  Bred 
og  Salt.  Præsten  ventede  med  Kors  og  Helgenbilleder. 
Under  Pugatshevs  Indtog  ringede  alle  Klokker,  og  Folket 
stod  med  blottet  Hoved  paa  Torvet.  Da  Pugatshev  blev 
hjulpen  ned  fra  Hesten  af  tvende  Kosakker,  faldt  Folket 
paa  Knæ;  derpaa  kyssede  han  Korset,  Brødet  og  Saltet  og 
nedlod  sig  paa  den  Stol,  man  holdt  parat.  Efter  et  kort 
Ophold  vinkede  han  og  sagde  med  tydelig  Stemme:  »Staar 
op,  mine  Børn«.  Derpaa  kyssede  alle  hans  Haand.  Han 
spurgte  efter  Kosakkerne  fra  Staden;  man  svarede,  at  en 
Del  var  fraværende  i  Tjenesten,  en  anden  Del  med  Het- 
man'en  Daniel  Donski  i  Orenburg,  og  kun  tyve  Mand  vare 
tilstede  for  at  besørge  Posten,  men  holdt  sig  skjulte.  Pu- 
gatshev vendte  sig  derpaa  truende  til  den  gejstlige  og  be- 
falede ham  at  opsøge  Kosakkerne:  han  tilføjede  endnu:  »Du 
er  Pope,    nu  kan  du  ogsaa   være  Hetman;    du  og  samtlige 

Beboere  indestaa  mig  med  eders  Hoveder  for  Kosakkerne.« 
Pugatshev  begav  sig  derpaa  til  Hetman'ens  Fader,  hvor  et 
Middagsmaaltid  var  beredt.  »Hvis  din  Son  var  tilstede«, 
sagde  han  til  Oldingen,  »vilde  din  Indbydelse  have  været 
ærlig  ment;  men  nu  er  din  Gjæstfrihed  ikke  oprigtig.  Hvad 
er  din  Son  for  en  Hetman,  at  han  forlader  sin  Post?  — « 

Kosakkerne,  som  hentedes  frem  af  deres  Skjulesteder, 
andre  Kammerater  fra  de  omliggende  Landsbyer,  og  næsten 
samtlige  mandlige  "Beboere  af  Staden  stedte  til  Pugatshevs 
Korps ;  herpaa  rykkede  han  for  den  befæstede  Flække  Pret- 
shistevkaja,  hvis  hele  Besætning  med  samtlige  Officerer  gik 
over  til  ham. 

Ved  dette  hurtige  Held  og  Oprorshærens  Styrke  bleve 
de  russiske  Myndigheder  i  Orenburg  ikke  lidt  forknytte. 
General  Reinsdorp,  som  kommanderede  her,  var  ikke  den 
sig  nærmende  Storm  voxen,  og  de  faa  Foranstaltninger,  han 
traf  til  dens  Afværgen,  bleve  for  største  Delen  uudførte.  I 
Orenburg  fandtes  et  stort  Antal  polske  Krigsfanger,  af 
hvilke  det  lykkedes  mange  at  undfly  til  Pugatshevs  Lejr; 
de  gjorde  ham  bekjendt  med  de  slette  Foranstaltninger  til 
Stadens  Forsvar,  og  han  besluttede  derfor  ufortøvet  at  drage 
mod  Orenburg,  for  hvis  Volde  han  indtraf  om  Morgenen 
den  3dje  November. 

Det  vilde  blive  alt  for  vidtløftigt,  om  vi  her  vilde  give 
en  udtømmende  Fremstilling  af  Orenburgs  nu  paafølgende 
Belejring,  saaledes  som  Pushkin  fortæller  den,  efter  »Oren- 
burgs Arkiv« ;  vi  indskrænke  os  til  at  berette,  at  Belejringen 
varede  næsten  fem  Maaneder,  fra  4de  Novb.  1773  til  22de 
Marts  1774,  i  hvilken  Tid  Garnisonen  og  Beboerne  under 
vedvarende  forbitrede  Kampe  maatte  udholde  de  største 
Lidelser  og  Savn. 

Imidlertid  rejste  sig  ogsaa  de  Kirgisere,  Kalmukker  og 
Tatarer,  som  boede  i  Guvernementet  Orenburg  og  Nabolaget, 
og  talrige  af  deres  Ryttersværme  sluttede  sig  til  Pugatshevs 
Opstand.     Først  mod  Slutningen  af  Januar  1774  mægtede 

den  russiske  Regering  at  rejse  en  større  Troppestyrke  under 
Befaling  af  General,  Fyrst  Galizin ;  han  skulde  se  at  stoppe 
Pugatshevs  Freniskridt  og  befri  Orenburg,  som  trængtes  af 
ham  til  det  yderste. 

Paa  Grund  af  Aarstiden  og  de  slette  Veje  kunde 
Galizin  kun  langsomt  nærme  sig  Begivenhedernes  Skueplads. 
Pugatsbev  fik  Nys  om  Generalens  Fremrykning,  lod  et  Ob- 
servationskorps  tilbage  foran  Orenburg  og  rykkede  Kusserne 
i  Møde  til  Tatishtshevna;  her  kom  det  "den  22de  Marts  til 
et  Slag,  hvor  Pugatshev  for  første  Gang  led  et  stort  Neder- 
lag; 1300  faldne  Oprørere  dækkede  Valpladsen,  over  2000 
toges  til  Fange,  medens  36  Kanoner  faldt  i  Russernes 
Hænder.  Pugatshev  flygtede  med  Resten  af  sine  Folk  og 
10  Kanoner  til  den  sajtovske  Kosaknybygd,  hvor  han  ind- 
traf den  24de  Marts  om  Natten.  Under  denne  Flugt 
mistede  han  ved  Forræderi  en  af  sine  dygtigste  Underan- 
førere, den  af  Russerne  frygtede  Chlopusha;  han  faldt  i 
Hænderne  paa  en  plyndrende  Bande  Tatarer,  de  kjendte 
ham  og  udleverede  ham  for  Pengebelønning«ns  Skyld  til 
Statholderen  i  Orenburg,  hvor  Chlopusha  blev  henrettet  i 
Juni  1774. 

Pugatshev  vidste  imidlertid  at  unddrage  sig  de  for- 
følgende Russere  under  Bibikov,  Michelsohn  og  Mansurov, 
forstærkede  sig  paa  ny  og  rykkede  for  Fæstningen  Jaizk, 
som  siden  Januar  belejredes  af  et  Insurgentkorps.  Oberst 
Mansurov  rykkede  frem  til  Undsætning,  slog  paa  ny  Pugat- 
shev og  befriede  den  17de  April  det  haardt  trængte  Jaizk. 
Under  Fægtninger,  der  førtes  med  vexlende  Lykke,  kastede 
Pugatshev  sig  nu  op  mod  Uralbjærgene  og  hvervede  her 
nye  Tilhængere.  Samtidig  rejste  ogsaa  hele  Bashkirernes 
Land  sig,  hvor  den  gamle  Anfører  Julai  atter  kom  til  Syne, 
efter  i  1741  at  være  undsluppen  Russernes  massevise  Hen- 
rettelser. Maanederne  Maj  og  den  første  Halvdel  af  Juni 
forløb  under  lidet  afgjørende  Fægtninger  og  Forfølgnings- 
forsøg  fra  Russerne,   som   gik   ud  paa  at  fange  Pugatshev; 

men  efter  at  denne  havde  sundet  sig  paa  sine  Nederlag,  og 
nye  Forstærkninger  vare  stødte  til  ham,  fik  han  af  den 
russiske  Løjtenant  Minjev,  som  var  løbet  over  i  hans 
Tjeneste,  det  Raad  at  marchere  lige  løs  paa  Kasan,  hvis 
ringe  Forsvarsmidler  Minjev  var  nøje  kjendt  med,  da  han 
kort  forud  havde  ligget  i  Garnison  i  Byen. 

Pugatshev  gik  ind  paa  Planen  og  indtraf  allerede 
Morgenen  den  12te  Juni  for  den  overraskede  Stad.  Garni- 
sonen bestod  kun  af  1500  Mand,  men  derhos  væbnedes 
6000  af  Beboerne,  og  Kommandant  Banner  samt  Generalerne 
Potemkin  og  Larionov  traf  temmelig  omfattende  Foranstalt- 
ninger til  Forsvar.  Efter  Oreuburgs  Belejring  danner  Kasans 
det  andet  vigtige  Afsnit  i  Kampen;  kun  varede  denne  Be- 
lejring ikke  saa  længe  som  Orenburgs;  men  desuagtet  blev 
Kasan  endnu  skrækkeligere  hjemsøgt.  Under  Pugatshevs 
personlige  Ledelse  stormedes  Forstæderne  og  Staden  af  Op- 
rørerne, som  udplyndrede  den  og  gav  den  til  Pris  for  Luerne, 
der  lagde  næsten  hele  Staden  i  Aske.  Mange  Beboere 
dræbtes.  Resten  flygtede  eller  trak  sig  tilbage  til  Kastellet, 
hvor  Garnisonen  fortsatte  sit  tapre  Forsvar.  1  det  kritiske 
Øjeblik  indtraf  imidlertid  Michelsohn  med  sit  Rytteri  og 
angreb  Pugatshev  i  Ryggen,  medens  Garnisonen  fra  Kastellet 
gjorde  et  modigt  Udfald  og  med  Michelsohns  Hjælp  slog 
Belejrerne  paa  Flugten. 

Pugatshev  ilede  mod  Volga  og  gik  den  18de  Juli  over 
denne  Flod.  Ved  hans  Tilsynekomst  kom  alle  Landskaber 
vest  for  Floden  i  Opror,  der  navnlig  vendte  sig  mod  de 
russiske  Embedsmænd,  Godsejere  og  Adelsmænd;  men  en 
egentlig  Plan  laa  ikke  længere  til  Grund  for  denne  Be- 
vægelse, ja  Pugatshev  selv  synes  at  have  tabt  sit  Maal  af 
Øje;  i  det  mindste  var  der  ikke  mere  Tale  om  hans  tid- 
ligere Forehavende  at  rykke  frem  mod  Moskva  for  at  sætte 
sig  paa  Czarernes  Trone,  og  det  gunstige  Øjeblik  hertil 
havde  han  da  ogsaa  forsømt.  Desuden  udbrød  der  Tvistig- 
heder mellem  Pugatshev  og  hans  Underanførere,  ja  i  Bag- 
Historisk  Arkiv.  I.  1888.  23 

grunden  lurede  alt  det  Forræderi,  den  dristige  Æventyrer 
kun  alt  for  hurtig  skulde  falde  som  Oifer  for.  Den  russiske 
Regering  havde  nemlig  sat  en  Pris  af  ti  Tusende  Rubler 
paa  hans  Hoved,  og  denne  Sum  kunde  nok  lede  mangen  af 
hans  Omgivelser  i  Fristelse.  Som  det  senere  fremgik,  havde 
en  af  hans  Underanførere  Persiljev  allerede  i  længere  Tid 
staaet  i  Underhandlinger  med  den  russiske  Regering  an- 
gaaende  Pugatshevs  Udlevering.  Pushkin  fortæller  endog, 
at  Persiljev  i  samtlige  skyldige  Kosakkers  Navn  hemmelig 
har  sendt  en  Underhandler  til  St.  Petersborg  med  Forslag 
om  at  udlevere  Pugatshev,  og  han  tilføjer  udtrykkelig: 
»Regeringen  indlod  sig  paa  dette  Forslag«.  Da  nu  Oprøret 
ved  Volga  paa  Grund  af  dets  Planløshed  heller  ikke  væsentlig 
bedrede  Pugatshevs  Sag,  fremsatte  han  den  12te  Septb.  for 
sit  Kosakfølge  den  Plan  at  gaa  til  det  kaspiske  Hav  for 
her  fra  gjennem  de  kirgisisk-kaisakiske  Stepper  at  undslippe 
Russerne;  Pugatshev  opfordrede  Kosakkerne  til  at  slutte 
sig  til  hans  Expedition.  Den  russiske  Digter  Dershavin, 
der  som  Gardeofficer  fægtede  mod  Pugatshev  og  senere 
skrev  en  Bog  om  Opstanden,  siger  med  Hensyn  til  denne 
Opfordring,  at  Kosakkerne  tilsyneladende  gik  ind  herpaa, 
men  strax  efter  skred  til  den  sidste  Drøftelse  angaaende 
Pugatshevs  Udleverelse. 

Den  14de  September  overfaldt  Forræderne  Pugatshev  i 
hans  Telt,  bandt  ham  og  førte  ham  til  Fæstningen  Jaizk, 
hvor  han  blev  overgiven  til  Gardekaptejn  Mavrin,  Medlem 
af  Undersøgelseskommissionen,  Ingen  russisk  Beretning 
nævner  Navnet  paa  Forræderne,  som  heller  ikke  ad  anden 
Vej  med  Sikkerhed  lade  sig  udfinde.  Persiljev,  hvem  den 
russiske  Regering  ikke  ret  stolede  paa,  synes  ikke  at  have 
været  blandt  deres  Tal;  i  det  mindste  fandt  han  ingen 
Naade  fra  Russernes  Side,  og  hans  Hoved  faldt  senere  under 
Bøddeløxen  samtidig  med  Pugatshevs. 

III. 


General  Suvarov  førte  Pugatshev  fra  Jaizk  til  Simbirsk; 
under  Rejsen  indespærrede  man  den  frygtede  Oprører  i  et 
Træbur,  som  omringedes  af  en  stærk  Deling  Rytteri  og  to 
Kanoner.  Suvarov,  den  senere  saa  berømte  Feltmarskalk, 
behandlede  Fangen  humant  og  forhørte  sig  med  megen 
Interesse  om  hans  Krigstog  og  Planer. 

I  Simbirsk  blev  Pugatshev  stillet  for  Grev  Panin,  hvem 
Kejserinde  Katharina  havde  overdraget  Undersøgelsen  af 
Oprøret. 

»Hvem  er  du?«  tiltordnede  Panin  Fangen  i  det  første 
Forhør. 

»Jeg  er  ikke  den,  du  søger«,  svarede  Pugatshev; 
—  »den,  I  søge,  befinder  sig  ikke  i  eders  Magt«. 

Dette  Svar  synes  betænkeligt,  selv  om  de  officielle 
russiske  Beretninger  nok  saa  ivrig  paastaa,  at  Pugatshev 
strax  har  tilstaaet  alt;  vi  skulle  imidlertid  senere  finde 
Lejlighed  til  at  komme  ind  paa  Utroværdigheden  og  de 
skrigende  Modsigelser  i  de  russiske  Beretninger. 

Panin  kom  i  den  Grad  i  Vrede  over  Pugatshevs  Svar 
og  forglemte  sig  saa  stærkt,  at  han  slog  Fangens  Ansigt 
til  Blods  og  udrev  en  Dusk  Haar  af  hans  Skjæg.  —  Det 
egentlige  Indhold  af  det  Forhor,  Panin  holdt 
over  Fangen,  er  aldrig  blevet  bekjendt. 

Fra  Simbirsk  blev  Pugatshev,  lænket  paa  Hænder  og 
Fødder,  bragt  til  Moskva,  hvor  hans  Skæbne  skulde  finde 
sin  Afgjørelse.  Da  han  ikke  kunde  røre  Hænderne,  maatte 
Soldaterne  række  ham  Føden.  Paa  den  hele  Vej  strømmede 
Folket  sammen  for  at  se  den  frygtede  Mand,  der  havde 
rystet  Riget  saa  vældig  og  var  i  Besiddelse  af  de  under- 
trykte Folkeklassers  Sympathier. 

Processen  mod  Pugatshev  og  hans  Fæller  blev  af  Re- 
geringen ført  med  stor  Grusomhed;  Pinebænken  spillede 
naturligvis    endnu  en  Hovedrolle.      Pugatshev    og  Persiljev 

23* 


356  Pugatshevs  Kosakopstand. 

dømtes  til  Partering,  Underanfereren  Tshika  til  Halshugning, 
tre  andre,  Tshigaev,  Padurov  og  Tornov  til  Galgen,  og  atten 
andre,  mindre  fremragende  Fanger  til  Knut  og  livsvarigt 
Bjærgværksarbejde. 

Dommen  fuldbyrdedes  den  10de  Januar  1775  i  Moskva, 
paa  det  offentlige  Torv,  det  saakaldte  Bolota.  Den  senere 
som  Digter  og  Statsmand  bekj endte  Dimitrijev  var  Øjenvidne 
til  Henrettelsen  og  har  udførlig  beskrevet  det  gyselige  Skue- 
spil. Vi  skulle  imidlertid  forskaane  vore  Læsere  herfor  og 
kun  bemærke,  at  Pugatshev  og  hans  Fæller  døde  modig, 
skjønt  russiske  Penne  have  anstrængt  sig  for  at  fremstille 
ham  som  forsagt  og  fejg  under  Forhørene.  •  De  parterede 
afhugne  Lemmer  udstilledes  ved  Moskvas  Bomme  og  op- 
brændtes nogle  Dage  senere  med  de  øvrige  Rester  af 
Ligene,  hvorpaa  Bøddelen  spredte  Asken  for  Vindene.  Saa- 
ledes  endte  dette  frygtelige  Oprør,  som  havde  rystet,  ja 
næsten  kuldkastet  det  russiske  Herredømme  fra  Sibirien  til 
Moskva,  fra  Kuban  til  de  Muromske  Skove.  Fuldstændig 
Ro  vendte  dog  langtfra  tilbage,  hvorfor  Panin  og  Suvarov 
forbleve  næsten  tvende  Aar  i  de  oprørske  Guvernementer 
for  paa  ny  at  fæstne  Regeringens  Magt  og  yderligere  at 
forfølge  Sammensværgelsens  Forgreninger.  Mod  Slutningen 
af  1775  udstedtes  vel  en  almindelig  Amnesti,  men  samtidig 
blev  det  under  Trusel  af  Forvisning  til  Siberien  forbudt 
Folket  at  tale  om  Oprøret  og  dets  Deltagere.  Kejserinde 
Katharina  vilde  undertrykke  ethvert  Minde  derom;  hun  be- 
falede derfor  at  kalde  Jaizkfloden,  ved  hvis  Bredder  Rejs- 
ningen først  var  brudt  los,  for  Ural,  ligesom  Fæstningen 
Jaizk  skulde  hedde  Uralsk  og  de  jaizkiske  Kosakker  de 
uralske.  Benævnelser,  som  have  holdt  sig  den  Dag  i  Dag. 
Trods  disse  Foranstaltninger  kunde  Mindet  om  denne  mæg- 
tige Rystelse  ikke  fuldstændig  udslettes  af  Folkets  Tanker; 
i  de  enlig  liggende  Kosakgaarde,  omkring  Hyrdebaalene  ude 
paa  Stepperne,  hvor  man  var  sikker  mod  forræderiske  Lurere, 
dér    taltes    endnu    længe    om  Pugatshev,    hans  Sejrsløb    og 

Endeligt,  ja  endnu  den  Dag  i  Dag  har  Folketraditionen 
blandt  de  uralske  Kosakker  bevaret  Mindet  om  hin  Rejsning. 

Hvorledes  forholder  det  sig  nu  med  Pugatshevs  Person 
og  Identitet,  om  hvilke  man  med  rette  rejste  Tvivl  baade 
under  Rejsningen  og  i  senere  Tidsperioder?  Den  russiske 
Regering  har  sandelig  kun  gjort  lidet  eller  intet  for  at 
sprede  disse  Tvivl.  Mange  Aar  igjennem  har  den  ikke 
offentliggjort  et  Ord  om  Pugatshev  og  Rejsningen,  ligesom 
dens  Bestræbelser  i  det  hele  have  været  rettede  paa  at  tie 
den  hele  Sag  ihjel  og  overgive  den  til  Forglemmelse.  Kun 
nogle  Polakker,  som  havde  tjent  i  Pugatshevs  Hær,  navnlig 
Brødrene  Pulavski,  have  senere  i  Udlandet  fundet  Lejlighed 
til  at  offentliggjøre  en  Række  Optegnelser  og  Data,  som 
dog  heller  ikke  sprede  tilstrækkeligt  Lys  over  visse  merke 
Steder.  Maaske  havde  heller  ikke  Polakkerne  Aarsag  til  at 
sige  den  fulde  Sandhed,  en  Betænkelighed,  som  vel  turde  være 
nogenlunde  forklarlig  i  Betragtning  af  visse  Formodninger, 
hvorom  snart  skal  blive  Tale.  Fra  russisk  Side  har  først 
Pushkin,  da  han  allerede  var  bleven  kejserlig  Historiograf, 
skrevet  en  Bog  om  hint  Oprør  og  udelukkende  lagt  officielle 
Kilder  til  Grund  for  samme.  Pushkin  selv  kalder  sit  Ar- 
bejde »et  mangelfuldt  og  ufuldstændigt  Værk,  han  ikke 
ønsker  at  fortsætte  videre«.  Han  fortier,  hvilke  Grunde  der 
har  afholdt  ham  herfra ;  men  Pushkius  Arbejde  er  i  Virke- 
ligheden ikke  blot  »mangelfuldt  og  ufuldstændigt«,  men, 
hvad  værre  er,  det  er  uklart,  vrimler  af  Modsigelser  og  er 
i  mange  Henseender  utroværdigt. 

Hvem  var  saa  Pugatshev,  eller  rettere,  hvem  var 
Føreren  for  hin  mægtige  Opstand?  At  han  ikke 
var  Peter  HL,  som  han  udgav  sig  for,  er  sikkert  nok;  men 
hvem  var  han  ellers?  Pushkin  som  alle  hans  »officielle 
Kilder«  paastaar,  at  Manden  var  en  ganske  raa,  udannet 
donsk  Kosak  fra  de  simoveiske  Avisgaarde.  For  at  gjere 
ham  saa  foragtelig  som  muligt  tillægges  der  ijam  ogsaa 
Prædikatet    »Landstryger,    Tyv    og   Rever«,    og   gjentagne 

Gange  hævdes  det,  at  han  udtrykkelig  har  tilstaaet  alt  dette 
i  Forhørene.  Disse  Forhør  ere  imidlertid  aldrig  offent- 
liggjorte, ja  Pushkin  selv  kunde  ikke  benytte 
dem,  fordi  efter  hans  Paastand  Størsteparten  af 
de  Akter  og  Dokumenter,  som  refererede  sig  til 
Oprøret  og  opbevaredes  i  de  kejserlige  Arkiv- 
hvælvinger i  St.  Petersborg,  vare  gaaede  til 
Grunde  ved  en  Oversvømmelse.  Hvad  Pugatshevs 
foregivne  egne  Tilstaaelser  angaar,  ter  det  heller  ikke  for- 
glemmes, at  »Tilstaaelser«  i  Rusland  den  Gang  endnu  bleve 
fremtvungne  ved  Pinebænken.  I  Modsætning  til  disse 
Paastande  beretter  Pushkin  paa  et  andet  Sted  i  sin  Bog,  at 
Pugatshev  fra  første  Færd  indtraf  ved  Jaizk  med  et  falsk 
Pas  fra  Polen.  Denne  Opgivelse  ser  allerede  mere  tro- 
værdig ud,  fordi  ogsaa  de  Polakker,  som  havde  Omgang 
med  Pugatshev,  have  erklæret,  at  han  kun  talte  Lillerussisk 
og  Polsk,  hvorimod  han  ikke  var  fortrolig  med  Storrussisk. 
Af  Russerne  karakteriseres  Pugatshev  fremdeles  som  en  »Sek- 
terer«, der  aldrig  har  besøgt  en  russisk  Kirke ;  hans  egent- 
lige Trosbekjendelse  er  imidlertid  ikke  slaaet  fast.  Om  Pu- 
gatshev virkelig  handlede  og  fremkaldte  Opstanden  i  Polens 
Ærende,  saaledes  som  det  flere  Gange  er  blevet  paastaaet, 
kan  ikke  godtgjøres  med  Sikkerhed.  Voltaire,  der  under 
Opstanden  korresponderede  med  Kejserinde  Katharina  frem- 
sætter i  et  af  sine  Breve  den  Formodning,  at  Pugatshev 
maaske  har  staaet  i  Tyrkiets  Sold,  da  denne  Magt  paa  hin 
Tid  netop  kunde  høste  Fordel  af  indre  russiske  Uroligheder ; 
men  i  sit  Svar  til  Voltaire  bekæmper  Katharina  denne  An- 
tagelse og  paastaar,  at  Pugatshev  ikke  har  haft  nogen  som 
helst  Forbindelse*);    men  at  selv  Katharinas  Breve  om  Pu- 


*)  „Il  est  å  supposer  que  Mr.  Pougatsheff  est  maitre  brigand  et 
non  valet  d'åme  qui  vive".  Kejserindens  Svarskrivelse  til 
Voltaire  af  22de  Oktbr.  1774. 

gatshev  ikke  indeholdt  Sandheden,  fremgaar  af  en  senere 
Skrivelse,  hvori  det  hedder,  at  Pugatshev  »var  bleven  saa 
svag  og  forsagt  i  sit  Fængsel,  at  man  lidt  efter  lidt  maatte 
forberede  ham  paa  hans  Dødsdom,  for  at  han  ikke  skulde 
dø  pludselig  af  Angest«  *).  Nu  er  det  imidlertid  notorisk, 
at  Pugatshev  er  død  fuldstændig  fattet  og  modig,  hvad  de 
Tusender  af  Tilskuere  fra  Moskvas  offentlige  Henrettelses- 
plads  kunde  bevidne ;  selv  de  russiske  Myndigheder  mægtede 
ikke  at  rokke  denne  Kjendsgjerning.  —  Hvad  Pugatshevs 
Karakter  i  øvrigt  angaar,  skildres  denne  i  de  russiske  Be- 
retninger selvfølgelig  med  de  mørkeste  Farver.  Der  til- 
skrives ham  uhørte  Grusomheder,  sandsynligvis  i  det  Øjemed 
at  lade  de  russiske  Henrettelsesrædsler  og  deres  Lemlæstelser 
og  Pinsler  mod  de  fangne  Oprørere  fremtræde  som  »vel- 
fortjente Straffe«!  Pugatshevs  Underanførere  og  Folk  have 
rimeligvis  nok  begaaet  mange  Grusomheder,  da  Kosakkernes 
Forbitrelse  mod  Moskovitterne  havde  naaet  den  yderste  Grad, 
men  Pugatshev  selv  fældede  ingen  grusomme  og  pinlige 
Dødsstraffe;  han  lod  simpelthen  sine  Fjender  hænge  eller 
skyde,  og  havde  i  det  hele  Afsky  for  den  russiske  Straffe- 
procedure  med  dens  Afskæring  af  Næse,  Øren,  Fingre  og 
Tunge,  med  Brændemærkning  og  andre  forfærdelige  Lem- 
læstelser, som  selv  den  kejserlige  Historiograf  Pushkin 
hyppig  véd  at  berette  om.  Desuden  søgte  Pugatshev  altid 
at  være  retfærdig  i  sine  Domme,  og  han  benaadede  og  fri- 
gav mange,  alt  til  Døden  domfældte  russiske  Officerer  og 
Embedsmænd  paa  Forbøn  af  deres  tidligere  undergivne,  der 
roste  deres  gode  Behandling,  et  Karaktertræk,  som  selv  de 
russiske  Beretninger  ikke  ganske  mægte  at  tie  til  Døde.  — 


*)  „Il  a  paru  si  timide  et  si  faible  en  sa  prison,  qu'on  a  été 
obligé  de  le  préparer  å  sa  sentence  avec  précaution,  de 
crainte  qu'il  ne  moriit  de  peur  sur  le  champ."  Svarskrivelse 
af  20de  Decb.  1774  til  Voltaire. 

Selv  angaaende  Pugatshevs  ydre  Fremtræden  foreligger  ingen 
nøjagtige,  overensstemmende  Efterretninger.  Ligefrem  be- 
synderligt og  uforstaaeligt  lyder,  hvad  Pushkin  beretter  herom. 
Efter  ham  var  Pugatshev  paa  Oprørets  Tid  fyrretyve  Aar 
gammel,  af  middel  Væxt,  mager  og  af  brunlig  Ansigtsfarve. 
»Hans  Haar«,  lægger  Pushkin  til,  »var  mørkerødt,  hans 
Skjæg  sort(!),  kort  og  spidst  tilløbende;  paa  den  venstre 
Tinding  havde  han  en  hvid  Plet,  og  paa  Brystet  Ar  af  de 
sorte  Kopper«. 

Hvad  skal  man  sige  om  denne  Skildring?  Navnlig 
med  Hensyn  til  det  »mørkerøde«  Haar  og  det  »sorte« 
Skjæg  er  den  ligefrem  grotesk. 

Alle  russiske  Beretninger  om  Pugatshev  og  hin  Kosak- 
opstand ere  mer  eller  mindre  holdte  i  en  lignende  Stil;  den 
fulde  historiske  Sandhed  lader  sig  vistnok  næppe  mere 
udfinde. 


Dette  var  den  sidste  store  Folkeopstand,  som  rejste  sig 
mod  det  moskovitiske  Regeringssystem;  fra  nu  af  fandt 
dette  System  med  sin  landopslugende  Politik  ikke  længere 
nogen  alvorlig  Modstand,  ja  det  øvrige  Evropa  havde  ingen 
som  helst  Forstaaelse  af,  hvad  der  foregik  eller  truede  med 
at  foregaa  i  Rusland.  Saaledes  faldt  ogsaa  Polen,  hvorvel 
det  burde  have  ligget  i  den  vestevropæiske  Civilisations 
Interesse  at  støtte  dette  Rige  mod  det  mongolsk-moskovitiske 
Barbari,  der  nu  skubbede  sig  stadig  nærmere  frem  mod  Ev- 
ropas  Grænser  og  søgte  at  vinde  Indflydelse  her. 

Takket  være  det  vestevropæiske  Diplomatis  Uforstand 
og  Forsagthed  er  denne  Indflydelse  nu  til  Dags  bleven  en 
truende  Kjendsgjerning,  som  uafbrudt  holder  den  hele 
politiske  Verden  i  Aande.     Ingen  agtede  paa  de  advarende 

Stemmer  fra  de  polske  Historikere  og  Publicister,  som  efter 
Polens  Fald  forudsagde  Euslands  Trusel  mod  Evropa. 

Netop  Nutiden,  som  den  foruroliges  af  Rusland,  beviser, 
hvor  rigtig  hine  Forudsigelser  vare,  som  desto  værre  kun 
fandt  døve  Øren  i  de  evropæiske  Regeringskredse;  men  nu 
til  Dags  nærer  den  alvorlige  Politiker  vel  næppe  længere 
den  ringeste  Tvivl  om,  at  der  forestaar  en  mægtig  Af- 
gjørelseskamp  mellem  den  østlige  og  vestlige  Part  af  vor 
Verdensdel. 


Af  &.  Elapkas  Memoirer. 

(Forts.) 


(Slutning). 

De  ungarske  Kvinder  i  Aaret  1849. —  Breslau.  — 

Berlin.  —  Afrejse  til  London.  —  De  ungarske 

Flygtninge  i  Tyrkiet. 

JJa  vi  havde  passeret  Grænsen,  og  enhver  Fare  syntes 
forbi,  nærmede  jeg  mig  Baronesse  P.,  saaledes  hed  Damen, 
og  bad  hende  med  Tjener  stige  af  i  Breslau  i  samme  Hotel, 
hvor  jeg  havde  bestilt  Værelser;  hun  lovede  det,  men  det 
skulde  gaa  anderledes,  og  vi  saas  ikke  mere.  Da  jeg  om 
Aftenen  indtraf  i  Breslau,  fandt  jeg  en  stor  Menneskemasse 
samlet  foran  Banegaarden,  og  under  uafbrudte  Hurraraab 
fulgte  den  mig  til  Gjæstgivergaarden;  jeg  var  næppe  nok 
kommen  op  paa  mit  Værelse,  for  en  Deputation  fra  Breslaus 
demokratiske  Forening  lod  sig  melde  og  udbad  sig  Tilladelse 
til,  at  Foreningens  Mandskor  som  Tegn  paa  dens  Sympathi 
bragte  mig  en  Serenade;  jeg  protesterede  mod  en  saa  stor 
Ære,  men  vor  Samtale  var  endnu  ikke  forbi,  før  et  kraftigt, 
smukt  Mandskor  alt  lod  sig  høre  under  mine  Vinduer. 

Bølgegangen  fra  Bevægelserne  1848—49  havde  den 
Gang  endnu  ikke  ganske  lagt  sig  i  Tyskland,  og  Folkenes 

Frihedskampe  havde  blandt  disse  indbyrdes  vakt  en  Følelse 
af  Solidaritet,  som  vel  aldrig  mere  vil  vende  tilbage. 

Ethvert  Folk  led  med  det  andet,  og  det  enes  Held 
vakte  Glæde  hos  alle  andre;  vi  vare  de  sidste,  som  paa 
Fastlandet  holdt  Frihedens  Banner  højt,  og  jeg  personlig 
var  den  sidste  af  de  sidste,  som  havde  forsvaret  det;  intet 
Under  altsaa,  at  Demokraterne  i  Breslau  beredede  mig  den 
hjærteligste  Modtagelse,  men  lige  saa  ubehagelig  maatte 
denne  Demonstration  være  for  de  preussiske  Myndigheder. 

Folkeslagenes  Følelse  af  deres  Solidaritet  havde  haft  en 
tilsvarende  Virkning  hos  Regeringerne;  næppe  var  den  sidste 
Sang  endt,  før  en  Politiassistent  allerede  traadte  ind  og 
paa  en  lige  saa  høflig  som  bestemt  Maade  opfordrede  mig 
til  at  fortsætte  min  Rejse  med  næste  Tog.  Baronesse  P. 
havde  gjort  vel  i  ikke  at  indlogere  sig  i  samme  Hotel  som 
jeg;  thi  da  Biskop  Horvåth  ikke  var  forsynet  med  noget 
Rejsepas,  vilde  en  Gjenkjendelse  hejst  sandsynlig  have  med- 
ført hans  Udleverelse  til  Østerrigerne. 

I  Berlin  havde  man  faaet  Meddelelse  om,  hvad  der  var 
forefaldet  i  Breslau,  og  strax  truffet  Foranstaltninger  mod 
lignende  Demonstrationer  i  Hovedstaden. 

Toget  fra  Breslau,  hvori  jeg  befandt  mig,  var  næppe 
nok  kjørt  ind  i  Berlins  Banegaard,  før  Politibetjente  og 
Politiembedsmænd  allerede  vare  i  livlig  Bevægelse,  hvad 
naturligvis  kun  kunde  gjælde  mig;  man  forhalede  Passa- 
gerernes Udstigning,  til  man  havde  gjenkjendt  mig. 

En  Politiassistent  traadte  hen  for  mit  Vognvindue, 
spurgte  efter  Pas  og  Navn  og  rettede  den  Opfordring  til 
mig  at  følge  ham,  da  han  havde  det  Paalæg  at  følge  mig 
til  Politimesteren,  Hr.  V.  Hinckeldey ;  der  var  allerede  sørget 
for  Transport  af  min  Bagage  og  et  meget  anstændigt  Hotel. 
En  Vogn  holdt  parat,  en  Betjent  tog  Plads  hos  Kusken, 
den  omtalte  Assistent  steg  ind  i  Vognen  med  mig,  og  saa- 
ledes  kjørte  vi  til  Politihotellet,  hvor  man  førte  mig  ind  i 
en   stor  Sal    og   bad   mig   foreløbig  tage  Plads,    da  Politi- 

mesteren  endnu  var  hos  hans  Majestæt,  men  snart  vilde 
indfinde  sig. 

Nogle  Minutter  senere  indtraf  Hr.  v.  Hinckeldey  virkelig, 
rakte  mig  venlig  Haanden  og  fremkom  med  mangfoldige 
Undskyldninger  for  den  alt  andet  end  gjæstevenlige  Mod- 
tagelse, han  lod  mig  blive  til  Del  i  Berlin;  men  der  gaves 
i  Berlin  urolige  Elementer  i  højere  Grad  end  andensteds, 
og  naar  han  ikke  havde  truffet  sine  Forsigtighedsregler, 
vilde  man  have  faaet  de  mest  larmende  Gadedemonstrationer 
og  Excesser  at  beklage  sig  over.  Han  talte  om  den  Sym- 
pathi,  man  ogsaa  i  Preussen  nærede  for  vor  nationale  Sag; 
thi  ogsaa  Preussen  var  en  national  Stat  og  lige  saa  mod- 
tagelig som  vi  for  alle  de  ædle  Følelser,  der  knytte  sig  til 
Nationaliteten;  han  vidste  helt  vel,  at  vi  blot  havde  for- 
svaret vor  gamle  nedarvede  Ret;  derfor  faldt  det  hverken 
ham  eller  Kongen  ind  at  sammenblande  os  med  Tysklands 
Kolighedsforstyrrere,  med  Socialisterne  eller  Kommunisterne ; 
at  han  endelig  vilde  have  felt  sig  lykkelig,  hvis  han  havde 
kunnet  gjore  mig  Opholdet  i  Berlin  saa  behageligt  som 
muligt;  men  at  Forholdene  dog  nu  tvang  ham  til  at  bede 
mig  forlade  Berlin  igjen  med  første  Morgentog. 

Hr.  v.  Hinckeldey  var  en  Mand  paa  fyrretyve  Aar,  af 
firskaaren  Figur  og  meget  sympathetiske  Ansigtstræk;  han 
bar  Guldbriller,  gjennem  hvilke  han  stadig  fixerede  mig, 
rimeligvis  for  at  iagttage,  hvad  Indtryk  hans  Ord  gjorde. 
Da  han  havde  faaet  Has  paa  sin  lange  Tale,  atter  taget 
mig  i  Haanden  og  bedt  mig  endelig  ikke  at  tage  ham  Ud- 
førelsen af  en  saa  pinlig  Kaldspligt  ilde  op,  spurgte  jeg 
ham  tørt,  om  det  virkelig  saae  saa  slet  ud  med  Sikkerheds- 
tilstanden i  Berlin,  at  han  ikke  engang  kunde  indrømme 
mig  et  Ophold  paa  24  Timer?  Desto  værre  nej,  led  hans 
Svar:  De  raaa  bort,  men  vi  ses  maaske  atter  under  mere 
gunstige  Forhold.  Sytten  Aar  senere  kom  jeg  virkelig  atter 
til  Berlin;  en  Oberst  ventede  denne  Gang  mit  Komme  og 
førte  mig  til  Udenrigsministeren;   jeg  havde  fulgt  en  Ind- 


At  G.  Klapkas  Memoirer.  365 

bydelse  fra  Grev  Bismarck  og  er  senere  ikke  atter  bleven 
udvist.  »Tempora  mutantur«,  Tiderne  omskiftes,  men  Hr. 
Hinckeldey  var  ikke  længere  blandt  de  levendes  Tal;  som 
et  Offer  for  en  alt  for  stor  Pligtiver  var  han  falden  i  ridder- 
lig Kamp  for  sin  Ære*).  Jeg  følte  mig  dybt  krænket  ved 
den  Maade,  hvorpaa  jeg  var  bleven  opsnappet  paa  Bane- 
gaarden  og  bragt  til  Hinckeldey,  og  denne  Adfærd  var  just 
ikke  egnet  til  særlig  at  ege  min  iVgtelse  for  den  daværende 
preussiske  Regering.  Fra  Frederik  den  stores  Tider  havde 
man  i  Preussen  stadig  været  særlig  finfølende  med  Hensyn 
til  Soldateræren;  jeg  var  Soldat,  kom  til  Preussen  med  et 
korrekt  Pas,  og  man  havde  kun  æret  sig  selv,  hvis  man 
var  gaaet  mere  hensynsfuldt  frem  mod  mig;  men  det  reak- 
tionære Tryk,  der  den  Gang  hvilede  paa  Evropa,  havde  for 
nogen  Tid  selv  i  Preussen  kvalt  enhver  ridderlig^  Følelse. 
Jeg  indsaa,  at  ethvert  yderligere  Ordskifte  med  Hinckeldey 
var  unyttigt,  anbefalede  mig,  steg  ind  i  min  Vogn  og  begav 
mig  til  det  Hotel,  hvor  man  havde  holdt  Bolig  parat 
for  mig. 

Det  Hotel,  man  havde  anvist  mig  til  Bolig,  laa  i  en 
afsides  Bydel;  den  samme  Assistent,  som  havde  bragt  mig 
til  Hinckeldey,  førte  mig  ogsaa  til  Hotellet,  hvor  der  ikke 
fandtes  andre  rejsende. 

Begge  Gadehjørner  vare  besatte  af  Konstabler,  og  et- 
ethvert  Besøg  hos  mig  blev  afvist;  jeg  saae  mig  som  Fange 


*)  H.,  som  1848  blev  Politimester  i  Berlin,  indførte  en  Række 
almennyttige  Foranstaltninger  t.  Ex.  Bade-  og  Vaskeanstalter, 
sanitære  Byggelove,  Gjæstehjem  for  kvindeligt  Tyende,  o.  s.  v. 
Hos  det  reaktionære  Parti  var  han  længe  afholdt  paa  Grund 
af  sin  brutale  Adfærd  mod  de  liberale;  men  da  hans  hensyns- 
løse Iver  ogsaa  tilskyndede  ham  til  Beslaglæggelser  af 
„Kreuzzeitung",  ja  han  endog  lod  en  adelig  Spilleklub  lukke, 
besluttede  Junkerpartiet  at  faa  ham  af  Vejen,  en  af  Spille- 
banden,  en  øvet  Skytte,  v.  Rochow-Plessow  udfordrede  H. 
paa  Pistoler  og  skød  ham  i  en  Duel  paa  Juugfernheide,  10de 
Marts  1856.  R.s  Anm. 

i  en  Stat,  jeg  aldrig  havde  gjort  noget  ondt,  hvis  Politik 
stadig  havde  været  venligsindet  mod  Ungarn,  og  hvis  Re- 
genter i  Fortiden  ofte  havde  vist  sig  som  kraftige  Støtter 
for  de  ungarske  Religionsfriheder.  Jeg  var  en  Fange  i 
Preussen,  en  Tanke,  der  nedslog  mig  saa  meget  mere,  som 
den  gav  mig  en  Maalestok  for,  i  hvilken  Grad  den  alt 
knusende  Reaktion  i  Evropa  alt  var  trivedes.  Det  var  et 
slet  Varsel  for  Fremtiden.  Den  følgende  Morgen  ganske 
tidlig  afhentede  min  Politiassistent  mig  atter  for  at  følge 
mig  til  Banegaarden.  Da  Toget  satte  sig  i  Bevægelse, 
anbefalede  han  sig  høflig,  og  jeg  takkede  ham  for  hans 
ganske  særlige  Tjenstagtighed.  Efter  en  kjedelig  Kjørsel 
gjennem  den  nordtyske  Slette  kunde  jeg  endelig  om  Aftenen 
atter  sætte  min  Fod  paa  fri  Jord;  jeg  var  kommen  til 
Hamburg. 

Ingen  Politibetjente  eller  Assistenter  ventede  her  paa 
mig,  men  Tusender  af  Mennesker,  et  frit  Folk,  som  havde 
faaet  Nys  om  min  Ankomst  og  nu  med  Jubel  bød  mig 
Velkommen.  Det  var  ligesom  en  Sten  væltedes  af  mit 
Bryst;  jeg  følte  mig  fri  mellem  frie  Mennesker,  ingen 
Raslen  af  Lænker,  ingen  Galge,  ingen  Bøddelknægte  mere; 
hvilken  Salighed  at  være  undsluppen  en  saa  forpestet  Atmo- 
sfære og  atter  at  være  kommen  til  en  bedre,  renere  og 
friskere  Luft. 

De  fleste  af  mine  Venner  fra  Komorn,  som  havde  fore- 
trukket Udvandring  for  Ophold  i  Hjemmet,  havde  sat  mig 
Stevne  i  Hamburg. 

Her  vilde  vi  samles  og  derpaa  fortsætte  Rejsen  til 
London  ad  Søvejen.  Mit  Ophold  kom  derfor  til  at  vare 
længere,  end  jeg  ønskede,  thi  mine  Venner  indtraf  kun 
langsomt;  men  imidlertid  havde  jeg  at  modtage  saa  mange 
Indbydelser  og  at  deltage  i  saa  mange  Festligheder  og 
Banketter,  at  jeg  under  den  Sindsstemning,  hvori  jeg  befandt 
mig,  sluttelig  fandt  paa  at  udgive  mig  for  syg. 

Den  mest  støjende  Aften  var  en  stor  Festforestilling  i 
Theatret.  Man  gav  »Don  Juan«,  alle  Pladser  vare  optagne, 
jeg  hilsedes  ved  min  Indtrædelse  med  Begejstring,  og  da 
det  kom  til  Arien:  »Højt  Friheden  leve!«  og  Sangeren  ind- 
flettede mit  Navn  i  Texten,  var  Jubelen  uendelig;  den 
gjaldt  dog  ikke  mig,  men  den  Sag,  jeg  repræsenterede, 
Kjærligheden  til  Friheden,  som  trods  Forfølgelser,  Fængsler 
og  Bødler  endnu  ikke  var  uddød  i  tyske  Hj ærter.  Det 
stygge  Indtryk,  jeg  havde  modtaget  i  Berlin,  var  udvisket, 
og  mine  Forventninger  levede  op  paa  ny.  Endelig  vare  vi 
alle  samlede,  ogsaa  den  gamle,  men  lige  fyrige  Ladislav 
Ujhåzy,  hvem  vi  alle  ærede  som  Fader  og  Fører.  Opholdet 
i  Hamburg  kunde  ikke  forlænges  mere,  naar  vi  ikke  skulde 
komme  i  Konflikt  med  vore  meget  indskrænkede  Hjælpe- 
midler; vi  toge  følgelig  Afsked  fra  vore  Hamburger- Venner, 
bestege  en  engelsk  Damper  og  kastede  paa  tredje  Dagen 
Anker  i  Themsen  efter  en  temmelig  stormfuld  Overfart. 

I  London  gaves  der  paa  hin  Tid  ikke  mere  end  tre 
ungarske  Emigranter,  Frans  Pulszky,  Josef  Orosz  og  Avgust 
Wimmer.  Pulszky  havde  allerede  under  Krigen  været  vor 
Repræsentant  og  havde  gjort  sig  al  Umage  for  at  stemme 
den  engelske  Regering  gunstig  for  os,  men  forgjæves;  han 
havde  lige  saa  lidt  Held  med  sig  som  Ladislav  Teleky  i 
Paris.  Derimod  satte  han  igjennem,  at  Palmerston  greb 
energisk  ind  i  Flygtningespørgsmaalet,  og  dette  var  intet 
ringe  Held.  Uden  Palmerstons  Intervention  vilde  den  høje 
Port  sandsynligvis  have  givet  efter  for  Østerriges  og  Rus- 
lands fælles  Tryk  og  udleveret  Flygtningene.  I  September 
1849  fandtes  nær  op  til  5000  Ungarere  paa  tyrkisk  Grund, 
deriblandt  de  mest  fremragende  Personligheder  med  Kossuth 
i  Spidsen.  Portens  Stilling  blev  Dag  for  Dag  vanskeligere, 
og  det  var  alt  kommet  saa  vidt,  at  Storvesiren  ikke  saae 
anden  Udvej  end  at  opfordre  Flygtningene  til  at  træde  over 
til  Islam. 

Vor  daværende  Repræsentant  i  Konstantinopel,  Grev 
Julius  Andrdssy  lod  denne  Opfordring  gaa  videre  til  Kossuth, 
som  imidlertid  afviste  den  med  Harme.  Palmerstons  Ind- 
blanding og  den  voxende  offentlige  Misbilligelse  i  England, 
Frankrige  og  Amerika  bragte  sluttelig  de  tvende  Nord- 
magter til  Besindelse,  og  man  lod  sig  neje  med  de  ungarske 
Flygtninges  Internering  i  Lilleasien.  Pulszky  og  Teleky 
havde  haft  alle  Jærn  i  Ilden  og  gjort  alt  muligt  for  at  af- 
vende Renegatvæsenets  truende  Skjændsel  fra  vore  Føreres 
Hoveder;  det  lykkedes  dem,  og  de  have  derved  indlagt  sig 
en  Fortjeneste  af  det  ungarske  Navn. 

De  faa  Generaler  og  højere  Officerer,  som  trods  det 
Exempel,  Kossuth  gav  dem,  lode  sig  forlede  til  at  gaa  over 
til  Islam,  gjorde  dette  ikke  saa  meget  af  Frygt  for  deres 
Udlevering  til  Østerrige,  men  snarest  i  Haab  om  at  sikre 
sig  en  glimrende  Karriere,  da  de  til  Hobe  optoges  i  de 
tyrkiske  Kadrer  med  den  Rang,  de  havde  beklædt  i  den 
ungarske  Hær. 


VI. 

London.  —  Pulszky.   —   Livet  i  London.  —  Josef 

Orosz  og  hans  Skæbne.  —  Mine  første  Memoirer. 

—    Grev   Ladislav    Teleky.    —    Udvisning   af 

Tyskland.  —  Mazzini.  —  Den  evropæiske 

Revolutionskomité. 

Det  første  Indtryk,  vi  tik  af  London,  var  hejst  be- 
drøveligt; vi  indtraf  en  Novemberdag,  altsaa  paa  en  Aarstid, 
da  den  tætteste  Taage  sædvanligvis  ruger  over  Londons 
Gader  og  Pladser.  Under  Kjørslen  til  Hotellet  vare  vi 
næppe  i  Stand  til  at  skjelne  Husenes  Omrids;  overalt  Smuds 
og  Skarn,  hist  og  her  spærrede  Last-  og  Kulvogne  Vejen. 
Hotellet   selv   laa  ved   en   fuldstændig  forsømt  Square,    fra 

hvis  Midte  en  klodset,  spøgelseagtig  udseende  Rytterstatue 
stirrede  ned  paa  os  fra  et  forfaldent  Fodstykke. 

I  Hotellet  selv  fandt  vi  intet  Spor  af  den  berømte 
engelske  Komfort,  og  i  Kaminen  næppe  saa  megen  Ild,  at 
vi  kunde  opvarme  vore  forfrosne  Lemmer.  Da  sukkede 
mangen  af  os,  mindedes  det  kjære  Hjem  og  tænkte,  hvor 
langt  behageligere  man  vilde  befinde  sig  dér,  selv  i  den 
simpleste  Bondestue.  Dog,  da  den  næste  Dag  nogle  Sol- 
straaler  med  stor  Møje  banede  sig  Vej  gjennem  Skyerne, 
og  vi  gjennem  den  smukke  Kegent's  Street  og  Hyde- 
parken,  langs  en  Række  Paladser  naaede  frem  til  Pulszkys 
Bolig,  var  det  første  Indtryk  udslettet,  vi  saae  London  i 
dets  sande  Lys  og  beundrede  dets  Pragt  og  Storhed. 

Pulszky  beboede  et  ganske  vist  beskedent,  men  dog  ret 
net  Hus  paa  Peterboroughpladsen,  lidt  fjærnt  fra  Stadens 
Midte.  Han  og  hans  kjære  Hustru  modtoge  os  paa  det 
hjærteligste  og  gave  os  strax  alle  Oplysninger  om  Londons 
politiske  Forhold  og  angaaende  alt,  hvad  vi  kunde  gjøre 
Regning  paa  i  Ungarns  som  i  vore  egne,  private  Interesser. 
Det  gjaldt  fremfor  alt  at  berøve  en  Del  af  mine  Rejsefæller 
den  Illusion,  at  vi  i  London  —  som  Følge  af  Befolkningens 
sympathetiske  Demonstrationer  for  den  ungarske  Sag  — 
ogsaa  vare  berettigede  til  at  gjøre  Regning  paa  materiel 
Understøttelse.  Pulszky  erklærede  os  ligefrem,  at  man  i 
England  for  længst  havde  vænnet  sig  af  med  at  lade  Emi- 
granterne blive  nogen  som  helst  Understøttelse  til  Del  og 
derfor  sikkert  næppe  heller  vilde  gjøre  noget  for  de  un- 
garske; enhver  af  os  maatte  derfor  se  at  sørge  for  sig 
selv.  Pulszkys  Ord  virkede  som  et  koldt  Styrtebad,  men 
havde  den  velgj ørende  Virkning,  at  Flertallet  af  Kapitu- 
lanterne fra  Komorn,  med  Undtagelse  af  to,  tre  Stykker, 
besluttede  ufortøvet  at  rejse  videre  til  Amerika. 

Ujhåzy  satte  sig  i  Spidsen  for  dem,  i  den  Tanke  at  grunde 
en  stor  ungarsk  Koloni  hinsides  Oceanet;  Projektet  var 
smukt  udtænkt,  men  naaede  aldrig  til  Realisation  paa  Grund 

af  de  talløse  Vanskeligheder,  det  stødte  paa.  Jeg  selv  be- 
sluttede at  forblive  i  London,  det  samme  gjorde  Oberst- 
løjtenant  Mednydnszky  og  Oberst  Eraerich  Szabd,  og  vi 
lejede  os  en  passende  Bolig  i  et  nettere  Kvarter  paa 
Pulszkys  Erklæring  om,  at  vi  under  ingen  Betingelse  kunde 
forblive  i  det  berygtede  Hotel,  hvor  vi  vare  stegne  af. 

Pulszky  var  allerede  fuldstændig  hjemme  i  den  engelske 
Hovedstad;  hans  Sprogkundskaber,  hans  aandrige  Konversa- 
tion havde  skaffet  ham  talrige,  højt  staaende  Venner  i  den 
aristokratiske  som  i  den  politiske  Verden,  medens  hans 
Hustru  ved  sin  Elskværdighed,  Hjærtensgodhed  og  beundrings- 
værdige Sjælsstyrke  forstod  at  udvide  denne  Vennekreds 
ogsaa  til  den  kvindelige  Del. 

Pulszky  og  hans  Hustru  kunde  vi  for  en  stor  Del  takke 
for  den  venlige  Modtagelse,  vi  fandt  i  det  engelske  Selskab, 
der  ellers  er  saa  vanskelig  tilgængeligt  for  fremmede  Ele- 
menter. Som  det  sædvanligt  gaar,  hostede  de  senere  som 
Løn  de  mest  hadefulde  Angreb  og  Mistænkeliggjørelser  fra 
Personers  Side,  hvis  Ønsker  de  ikke  altid  kunde  tilfreds- 
stille. Pulszky  bragte  mig  sammen  med  Flertallet  af  sine 
Venner,  og  saaledes  blev  jeg  kjendt  med  Lord  Dudley 
Stuart,  den  ædle,  standhaftige  Polakven,  med  Cobden,  Fri- 
handelens geniale  Forkæmper,  med  den  senere  Lord-Over- 
dommer Cockburn,  med  mange  Parlamentsmedlemmer,  ende- 
lig ogsaa  med  Hovederne  for  den  franske  og  italienske 
Emigration,  Ledru-Rollin,  Louis  Blanc  og  Mazzini.  Jeg 
vedligeholdt  omhyggelig  disse  Bekjendtskaber,  særlig  dog 
med  Richard  Cobden,  hvis  Fremtræden  og  hele  Væsen  var 
mig  ganske  særlig  sympathetisk,  og  som  til  sin  Død  forblev 
mig  en  sand,  trofast  Ven. 

Af  de  Ungarere,  som  alt  tidligere  havde  været  bo- 
siddende i  London,  var  der  navnlig  tvende,  den  gamle  Pels- 
handler Mayer  og  Juveler  Zåhnsdorf,  som  med  sand  Broder- 
kjærlighed  an  toge  sig  deres  Landsmænd,  og  i  hvis  Boliger 
vi  tilbragte  mangen  behagelig  Time. 

I  sin  Bog  »Min  Tid  og  mit  Liv«  har  Pulszky  udførlig 
skildret  Eoaigrantlivet  i  London;  jeg  skal  derfor  ikke  her 
gjentage,  hvad  han  paa  saa  tiltalende  Vis  alt  har  budt  sin 
Læser,  og  foretrækker  kun  flygtig  at  berøre  mit  første  Op- 
hold i  London;  desto  mere  udførlig  skal  jeg  senere  skildre 
den  Del  af  mine  Livshændelser,  der  hidindtil  er  forbleven 
ukjendt  for  mine  Venner. 

I  det  Hus,  vi  beboede  paa  Oxford-Terrace,  var  ogsaa 
Josef  Orosz  flyttet  ind;  vi  holdt  fælles  Husholdning  og 
havde  endog  en  Kammertjener,  den  brave  Leopold  Schaleck, 
som  naaede  mig  i  Hamburg  og  her  fra  fulgte  med  os  til 
London.  En  Dag  begyndte  det  dog  at  se  lidt  betænkeligt 
ud  med  vor  Husholdning,  der  var  Svindsot  i  Kassen,  og  vi 
maatte  holde  Raad  om,  hvad  der  nu  skulde  stilles  op  for 
ikke  at  komme  i  den  største  Forlegenhed. 

Vi  besluttede  at  henvende  os  til  Pulszky,  som  sikkert 
vilde  kunne  give  os  et  godt  Raad.  Da  jeg  fortalte  ham  om 
min  Situation,  svarede  han,  at  jeg  under  saadanne  Omstæn- 
digheder ikke  havde  anden  Udvej  end  at  skrive  et  Værk  saa 
snart  som  muligt.  Navnlig  for  mine  Memoirer  vilde  han 
kunne  garantere  et  godt  Honorar;  han  skulde  tale  med 
Forlægcrerne  Chapmann  og  Hall  og  meddele  mig  Resultatet 
af  denne  Samtale. 

Jeg  var  ikke  lidt  forlegen  over  dette  Forslag  og  gjen- 
svarede,  at  det  syntes  mig  en  Umuligbed  at  skrive  et  al- 
vorligt, større  Arbejde  i  en  saa  kort  tilmaalt  Tid. 

»Du  maa  gjøre  det,  naar  du  ikke  vil  se  dig  udsat  for 
Sult«,  lød  Svaret.  »Vi  faa  at  se,  hvorledes  Sagen  lader  sig 
bedst  og  lettest  gjennemføre«. 

I  Løbet  af  nogle  Dage  var  en  Overenskomst  afsluttet; 
jeg  modtog  strax  et  Forskud  paa  100  Pund;  yderligere  200 
Pund  skulde  jeg  faa  udbetalte  efter  Manuskriptets  Fuld- 
endelse, hvorimod  jeg  maatte  forpligte  mig  til  at  levere 
tvende  Bind,  hvert  mindst  paa  250  Sider,  og  at  indsende 
de  sidste  Ark  af  Manuskriptet  til  Forlæggeren  senest  inden 

Udgangen  af  tvende  Maaneder.  Vi  vare  reddede,  men  nu 
gjaldt  det  om  at  indløse  de  indgaaede  Forpligtelser,  en  alt 
andet  end  let  Opgave.  Jeg  havde  kun  utilstrækkelige 
Kilder  ved  Haanden,  var  derhos  som  Litterat  en  Rekrut, 
næppe  nok  i  Stand  til  at  skrive  en  Avisartikel;  men  her  kom 
Orosz  mig  til  Hjælp;  han  havde  i  sin  Tid  i  Ungarn  været 
Redaktør  af  »Hirnok«,  udgav  senere  i  Pressburg  en  tysk 
Tidende,  havde  offentliggjort  flere  Beger,  deriblandt  »Terra 
incognita«,  kort  sagt  var  en  gammel  Pennehelt,  som 
bedst  maatte  vide,  hvorledes  man  i  slige  Tilfælde  skulde 
redde  sig  af  en  Klemme.  Vi  bleve  enige  om,  at  jeg  skulde 
tage  ud  paa  Landet  hos  en  af  mine  Venner,  for  her  at  kunne 
arbejde  uforstyrret  mindst  ti,  tolv  Timer  om  Dagen;  jeg 
skulde  daglig  pr.  Post  sende  ham  mit  Arbejde,  som  han 
derpaa  skulde  gjennemse  og  strax  overlevere  min  engelske 
Oversætter. 

Og  saaledes  gik  det.  Den  engelske  Oversætter,  en 
Hr.  V.  Wenkstern,  Medarbejder  af  »Times«,  skilte  sig  sam- 
vittighedsfuldt fra  sin  Opgave,  til  jeg  endelig  efter  sex 
Ugers  Arbejde  havde  naaet  Bunden  af  mit  Blækhus;  alt,  hvad 
jeg  havde  i  Hovedet  af  »Erindringer«,  havde  jeg  saa 
temmelig  bragt  paa  Papiret,  og  dog  manglede  jeg  endnu 
over  hundrede  Sider  til  at  afslutte  mit  andet  Bind;  men 
heldigvis  fandt  vi  paa  en  Udvej.  I  »British  Museums« 
Bibliothek  fandtes  alle  ungarske  Kroningsdiplomer  og  tal- 
løse andre  Dokumenter,  Ungarns  Historie  angaaende ;  af  dem 
kopierede  vi  og  føjede  til  Værket  som  »piéces  j  ustifi- 
catives«  saa  mange,  at  de  endnu  manglende  hundrede 
Sider  udfyldtes,  og  saaledes   fremkom  mine  første  Memoirer. 

Min  Bog  blev  modtagen  af  det  engelske  Publikum  med 
stort  Bifald,  og  det  lykkedes  mig  at  finde  en  Forlægger, 
Otto  Wigand  i  Leipzig,  for  den  tyske  Oversættelse,  Af  det 
Honorar,  jeg  fik  for  min  Bog,  forærede  jeg  en  Part  til 
Orosz,  som  nok  kunde  trænge  til  denne  Hjælp,  da  han  var 
en  gammel  Mand  og  kun  havde  ringe  Udsigt  til  bedre  Dage. 

m 

Orosz  var  desuden  bleven  »bete  noire«  hos  sine  Lands- 
mænd ;  thi  han  havde  faaet  det  Hverv  at  oversætte  Kossuths 
Viddiner-Brev  paa  Tysk,  men  havde  forsynet  det  med  egne 
Randbemærkninger.  Den  gamle  Herre  havde  nu  ganske 
vist  gjort  bedre  i  at  holde  sin  journalistiske  Trang  i  Tømme; 
men  det  var  dog  efter  min  Opfattelse  en  Uretfærdighed  af 
den  Grund  at  ville  stemple  ham  som  Forræder.  Jeg  tog 
ham  under  min  Beskyttelse,  jeg  følte  Medlidenhed  med 
ham,  og  Fremtiden  viste,  at  ikke  hans  Forfølgere,  men  vel 
jeg  havde  Ret ;  thi  da  han  et  Aars  Tid  senere  kjed  af  Livet 
jog  sig  en  Kugle  gjennem  Hovedet,  undlod  han  ikke  Dagen 
forud  endnu  at  tilskrive  mig  et  rørende  Brev,  hvori  han 
gav  sine  patriotiske  Følelser  Luft  og  indstændig  bad  mig 
beskytte  hans  Minde  mod  Bagvaskelser,  som  han  sikkert 
ikke  vilde  blive  skaanet  for  selv  efter  Døden. 

De  politiske  Flygtninges  Liv  har  til  alle  Tider  været  og 
vil  stedse  forblive  ens;  ingen  har  skildret  det  saa  tro  og 
nøjagtig  som  Macauley  i  hans  Englands  Historie,  hvor  han 
taler  om  de  landflygtiges  Liv  i  Holland,  om  deres  Forvent- 
ninger, Planer,  Uenigheder  og  Sammensværgelser  mod  Jakob 
IL  Alle  Emigrationers  Forbandelse  er  den  vedvarende 
Frygt  for  Forræderi  og  de  hermed  Haand  i  Haand  gaaende 
gjensidige  Mistænkeliggjørelser.  Af  alle  de  Emigrationer, 
som  Begivenhederne  i  1848  og  49  tvang  til  at  søge  Tilflugt 
paa  fremmed  Grund,  var  den  ungarske  Emigration  uomtviste- 
lig den,  som  trods  sine  Medlemmers  ringe  Antal  vidste  at 
sikre  sig  den  forholdsmæssig  største  Indflydelse  i  de  ledende 
Kredse,  et  Resultat,  som  skyldtes  dens  gode  Optræden  og 
Holdning.  Kossuth  havde  i  England  og  Amerika  henrevet 
den  hele  angelsachsiske  Befolkning  til  de  højeste  Ytringer 
af  Sympathi  for  vor  Sag,  og  i  Italien  blødte  Ungarer  for 
Italiens  Frihed  og  sammensmeltede  saaledes  de  tvende 
Folkeslags  Bestræbelser  til  et  fælles  Maal. 

Vore  diplomatiske  Forbindelser  med  Frankrig,  Tyrkiet 
og  senere    med  Preussen   bragte   os  i  Forbindelse  med  vor 

Tids  største  Statsmænd;  men  desuagtet  gnavede  den  gjen- 
sidige  Mistillids  Orm  ogsaa  paa  vore  Hjærter;  blev  en  af 
vore  Ulykkesfæller  mistænkt,  var  det  ude  med  ham,  han 
saae  sig  udelukket  af  vort  Selskab.  Trods  sine  ædle,  store 
Egenskaber  var  selv  Grev  Ladislav  Teleky  ikke  fri  for 
denne  Tilbøjelighed  til  Mistænkeliggjorelse,  en  Tilbøjelighed, 
han  ofte  drev  til  den  yderste  Grænse. 

Da  jeg  viste  hara  den  ulykkelige  Orosz's  Brev  samme 
Dag,  jeg  modtog  det,  mente  han  smilende,  at  Orosz  hermed 
vilde  besmykke  sit  Tilbagetog  og  rimeligvis  var  bleven  en 
Overløber;  vi  vilde  nok  snart  høre  Nyt  om  ham  fra  Wien. 
Næste  Dag  blev  den  ulykkeliges  Lig  fundet  under  et  Træ 
i  Versailles.  Da  Teleky  fik  Nys  herom,  blev  han  efter- 
tænksom, tavs,  og  fra  denne  Stund  hørte  jeg  ham  aldrig 
ytre  nogen  Mistanke  om  Forræderi  mod  nogen  som  helst. 

Efter  at  jeg  var  bleven  enig  med  Otto  Wigand  an- 
gaaende  den  tyske  Udgave  af  mine  Memoirer,  vilde  jeg  selv 
tage  til  Leipzig  for  at  paase  Korrekturen,  især  for  de  un- 
garske Navnes  Skyld.  Jeg  tog  Orosz  med  mig,  vi  begave 
os  over  Ostende  og  videre  over  Brtissel  til  Koln,  og  her  fra 
vilde  vi  med  det  direkte  Tog  gaa  til  Leipzig,  men  gjorde 
ikke  Regning  paa  det  preussiske  Politi. 

Ved  vor  Ankomst  til  Dtisseldorf  bleve  vi  anholdte  og 
kun  satte  i  Frihed  ved  Mellemkomst  af  nogle  ansete  Dtissel- 
dorf er-Borgere ,  som  gik  i  Borgen  for  os  Det  varede 
tvende  Dage,  før  man  paa  det  Spørgsmaal,  der  fra  Dtissel- 
dorf rettedes  til  Berlin,  af  Regeringen  fik  den  Besked  at 
betyde  os  at  forlade  Tyskland  øjeblikkelig  og  tage  til  Bel- 
gien ad  samme  Vej,  vi  vare  komne;  i  modsat  Fald  maatte 
man  bruge  Tvangsforanstaltninger  mod  os,  hvad  der  vilde 
være  den  preussiske  Regering  lige  saa  ubehageligt  som  os 
selv.  Mit  tvende  Dages  tvungne  Ophold  i  Diisseldorf  havde 
jeg  tilbragt  muntert  og  i  det  behageligste  Selskab  i  Bankier 
Scheuers  Hus  og  beklagede  kun,  at  min  Anholdelse  ikke 
varede  længere. 

Jeg  havde  desuagtet  faaet  nok  af  deslige  Erfaringer, 
og  efter  at  have  ordnet  mine  Anliggender  i  London  be- 
sluttede jeg  at  tage  fast  Ophold  i  Schweiz.  I  London  fik 
jeg  den  højst  pinlige  Efterretning  om  det  Brud  paa  Ko- 
morner-Kapitulationen,  hvori  Haynau,  Guvernøren  over  Un- 
garn, havde  gjort  sig  skyldig,  og  jeg  tilskrev  ham  et  alvorligt 
Brev  med  Formaning  om  at  holde  de  indgaaede  Forpligtelser; 
hvad  Virkning  mit  Brev  udøvede  paa  Haynau,  er  mig  ube- 
kjendt;  men  det  følgende  Aar  fik  han  i  London  rigelig 
Lejlighed  til  at  lære  at  kjende  den  offentlige  Menings  Dom 
angaaende  sin  Adfærd. 

Jeg  havde  endnu  kun  tilbage  at  tage  Afsked  fra  mine 
Venner  i  London  og  udtrykke  min  Tak  for  den  hjærtelige 
Optagelse,  der  var  bleven  mig  til  Del  hos  dem. 

Mit  sidste  Besøg  gjaldt  Mazzini.  Vore  Anskuelser  vare 
ikke  de  samme;  min  Tankegang  var,  at  han  skulde  følge 
Manins,  Farinis,  Giobertis,  Azzeglios  og  saa  mange  andres 
Exempel  og  vie  hele  sin  mægtige  Indflydelse  til  Gavn  for 
Piemont,  det  eneste  faste  Punkt,  hvor  man  i  det  givne 
Øjeblik  kunde  anbringe  Løftestangen  til  Italiens  Befrielse. 
Mazzini  vilde  derimod  stadig  overtyde  mig  om,  at  Piemont 
ogsaa  paa  ny  vilde  forraade  Italien,  som  det  nu  alt  havde 
gjort  tvende  Gange,  at  det  vel  tvungent,  men  aldrig  frivillig 
vilde  bestemme  sig  til  en  kraftig  Daad.  Italiens  Skæbne  — 
saaledes  mente  han  —  turde  ikke  gjøres  afhængig  af  et 
Dynastis  Luner,  men  maatte  afgjøres  ved  Folkets  Vilje. 
Piemont  vilde  i  øvrigt  i  bedste  Tilfælde  aldrig  efterstræbe 
andet  end  Øvreitaliens  Frigj øreise,  og  han,  han  levede  og 
døde  kun  for  den  ene  Tanke,  for  Italiens  Enhed. 

Den  Ild,  den  dybe  Overbevisning,  som  fremlyste  af 
Mazzinis  Ord,  saa  ofte  han  talte  med  mig,  gjorde  altid  det 
dybeste  Indtryk  paa  mig;  man  maa  have  set  Manden  med 
hans  blege  Ansigt,  med  hans  dybtliggende,  ildsprudende 
Øjne,  med  hans  forklarede  Blik,  der  trængte  Tilhøreren  helt 
ind  i  Sjælen,  for  at  fatte  den  ubegrænsede  Magt,  han  i  saa 

lange  Tider  øvede  over  sine  Landsmænds  Sind,  og  som  han 
trods  alle  mislykkede  Opstandsforsøg  og  trods  de  store  Ofre, 
de  krævede,  ikke  tabte,  før  det  Øjeblik  kom,  da  den  Idé, 
han  repræsenterede,  blev  en  fuldendt  Kjendsgjerning  ved 
Viktor  Emanuels  Indtog  i  Neapel. 

»Her  er  ikke  blot  Tale  om  Italiens  Befrielse«  —  saa- 
ledes  fortsatte  Mazzini  Samtalen  —  »men  om  Evropas,  om 
alle  undertrykte  Folkeslags  Befrielse.  Folkene  maa  forbinde 
sig  solidarisk,  hvis  deres  isolerede  Bestræbelser  ikke  skulle 
tabe  sig  i  Sandet.  Man  maa  gøde  Jorden  med  Blod,  thi 
det  alene  gjør  den  modtagelig  for  Frihedens  Ideer,  langt 
mere  modtagelig  end  alle  Parlamentsforhandlinger.  Kammeret 
i  Turin  vil  sikkert  ikke  lade  det  mangle  paa  smukke,  pa- 
triotiske Talemaader,  men  Kongen  vil  ikke  lade  sig  drive 
til  Krig,  før  Folkets  truende  Stemme  tvinger  ham  dertil. 
I  andre  Lande  hersker  jo  endog  det  mest  uindskrænkede 
Voldsherredømme«.  Han  vilde  grundlægge  en  evropæisk 
Revolutionskomité,  komme  til  Forstaaelse  herom  med  Kos- 
suth,  saa  snart  han  indtraf,  og  se  at  bevæge  ham  til  Ind- 
trædelse i  denne. 

Over  for  Mazzini  gjorde  jeg  den  Indvending  gjældende, 
at  han  ved  sin  Politik  svækkede  Piemonts  Aktionskraft,  at 
Italien  ikke  var  stærkt  nok  til  at  deles  i  tvende  Lejre,  og 
at  særlig  vi  Ungarere  vare  det  mindst  revolutionære  Folk 
i  Verden,  at  vi  hverken  forstode  at  omgaas  med  Kniven  eller 
Dolken,  men  derimod  gjærne  ofrede  os  i  aaben  Kamp  for 
vort  Lands  Frihed.  »Enhver  paa  sin  Vis«,  svarede  han, 
»ogsaa  vi  Italienere  holde  af  aabent  Feltslag,  men  kaste 
dog  ikke  Vrag  paa  vore  Fædres  Vaaben,  Dolken,  naar  det 
drejer  sig  om  Befrielsen  fra  'et  forhadt  Aag.  Jeg  tror  at 
kunne  vinde  Kossuth  for  mine  Anskuelser.« 

Kort  efter  dannede  der  sig  virkelig  i  London  en  evro- 
pæisk Revolutionskomité,  som  i  Begyndelsen  bestod  af  Re- 
præsentanter for  Italien,   Frankrig,  Tyskland  og  Rumænien, 

Og  som  senere  ogsaa  Kossuth,  skjønt  nølende,  tiltraadte  efter 
Mazzinis  Overtalelser. 

Mazzinis  Virksomhed  har  utvivlsomt  bidraget  meget 
til  Løsningen  af  det  italienske  Sporgsmaal;  men  Ungarn  var 
ingen  Mark  til  at  bringe  den  Art  Ideer  i  Kaas;  vi  turde 
ikke  identificere  os  med  Mazzinis  Bestræbelser,  naar  vi 
tidligere  eller  senere  vilde  træde  i  Forbindelse  med  den 
piemontesiske  Regering;  thi  her  fra  alene  lyste,  skjent 
rigtignok  langt  bort,  et  svagt  Skjær  af  Haab  os  i  Møde. 
Jeg  forlod  Mazzini  med  Beundring  over  hans  stærke  Sjæl 
og  hans  faste  Tro  paa  Italiens  Enhed;  men  jeg  fastholdt 
min  Beslutning  ikke  at  indlade  mig  paa  Konspirationer  og 
for  det  første  at  afvente  Udviklingen  af  den  evropæiske 
Situation.  Og  denne  Beslutning  kan  jeg  takke  for  mine 
senere  intime  Forbindelser  med  Cavour,  som  vistnok  havde 
større  Betydning  for  Ungarns  Sag  end  alle  Sammensværgelser. 

Nogle  Dage  senere  forlod  jeg  London  og  rejste  til 
Paris  for  at  træffe  sammen  med  Ladislav  Teleky. 


VIL 

Vor  Stilling  i  Frankrig.  —  Grev  Telekys  Mission. 
—    Bruddet  mellem   ham  og  Kossuth.    —    De  un- 
garske Flygtninge  i  Paris.  —  Mine  Forbindelser 
med  andre  Emigranter.  -—  Mit  Ophold  i 
Schweiz.  —  Kossuth  i  England. 

Vor  Opgave  i  England,  at  vinde  og  vedligeholde 
Landets  Sympathier  for  Ungarns  Sag,  var  mindre  vanskelig, 
da  vi  her  havde  at  gjøre  med  et  i  politisk  Henseende 
modent  Publikum,  der  var  temmelig  fortroligt  med  de  un- 
garske Forhold  og  meget  hurtig  opfattede  og  forstod  Ana- 
logien mellem  vore  og  de  engelske  Institutioner.  Vi  kæmpede 
i  Ungarn  for  de  samme  Friheder,  man  engang  havde  kæmpet 

for  i  England,  for  Landets  politiske  Rettigheder  og  Uaf- 
hængighed. I  Spidsen  for  Bevægelsen  stod  hos  os,  som 
engang  i  England,  Adelen  og  de  højere  Borgerklasser,  der 
mægtede  at  tejle  Mængden,  at  anvende  den  for  det  store 
Maal,  men  ikke  lod  sig  rive  for  langt  med  af  den.  Saa 
ofte  vi  drøftede  vore  Anliggender,  berørte  vi  stadig  en  eller 
anden  Stræng,  som  fandt  Gjenlyd  i  hvert  engelsk  Hjærte. 

Helt  anderledes  var  vor  Opgave  i  Frankrig.  Her 
havde  vi  at  gjøre  med  et  Publikum,  som  siden  Bakoczy's 
Tider  kun  havde  befattet  sig  meget  lidet  med  de  ungarske 
Anliggender.  I  Frankrig  kj endte  man  kun  Ungarns  ældre 
Historie,  og  selv  denne  kun  i  en  saa  forvansket  Form,  at 
man  svævede  i  fuldstændig  Vildfarelse  angaaende  Aarsagerne, 
Maalet  og  Midlerne  for  vor  nationale  Bevægelse. 

Medens  Grundtrækket  for  don  engelske  Folkekarakter 
er  Fastholdelsen  af  Traditionerne,  bleve  disse  i  Frankrig  alt 
længst  fornægtede,  og  alt  nivelleret  og  omformet. 

Man  levede  her  i  den  Indbildning,  at  det  i  Ungarn 
blot  drejede  sig  om  Adelens  Rettigheder,  at  Slovaker,  Serber 
og  Rumænere  havde  været  trælbundne  af  os,  og  slaviske  og 
rumæniske  Publicister  bidroge  efter  Evne  til  at  styrke  disse 
Vildfarelser  og  at  skade  os  saa  meget  som  muligt.  Desuden 
have  Franskmændene  aldrig  været  synderlig  stærke  i  deres 
geografiske  og  ethnografiske  Kundskaber  —  jeg  taler  natur- 
ligvis om  den  store  Masse  — ,  vidste  derfor  end  ikke,  hvilken 
Sprogfamilie  vi  tilhørte,  om  vi  talte  slavisk,  tysk  eller  vort 
eget,  fra  begge  forskjelligt  Sprog.  Med  ét  Ord,  vi  vare  for 
Frankrig  et  ukjendt  Land,  hvortil  endnu  kom,  at  vor  Be- 
vægelse faldt  paa  en  Tid,  da  Frankrig  selv  var  fuldstændig 
optaget  af  de  vanskeligste  indre  Spørgsmaal  og  endnu  paa 
det  uklare  med  Hensyn  til  sin  egen  fremtidige  Skæbne. 

I  Efteraaret  1848  havde  den  ungarske  Regering  sendt 
Grev  Ladislav  Teleky  som  sin  Repræsentant  til  Frankrig. 
Hans  Mission  skulde  bestaa  i  at  knytte  Forbindelser  med 
den  franske  Regering,   at  give   de   toneangivende  Personlig- 

heder  i  Paris  de  nødvendige  Oplysninger  om  Aarsagen  til 
vor  Strid  med  Østerrige,  om  vore  Forventninger,  Ængstelser 
og  det  Maal  hvorefter  vi  stræbte,  og  som  vi  vare  bestemte 
at  bringe  ethvert  Offer.  Særlig  skulde  Teleky  virke  til,  at 
man  anerkj endte  os  som  krigsførende  Magt  og  eventuelt 
hindrede  en  russisk  Intervention. 

Grev  Teleky  var  ikke  Mand  for  at  fyldestgjøre  en  slig 
Mission;  han  var  en  fuldendt  ædel,  ridderlig  Karakter,  men 
lige  saa  lidenskabelig,  stolt  og  let  fornærmelig  og  kunde 
derfor  kun  vanskelig  finde  sig  i  alle  de  Ydmygelser,  han 
var  udsat  for  i  Paris.  Ved  hans  Ankomst  vare  de  haarde 
Saar,  Republiken  havde  modtaget  i  de  blodige  Junidage, 
endnu  ikke  helede,  og  de  lavere  Folkeslags  Had  mod  de 
regerende  Klasser  havde  naaet  sin  højeste  Grad  af  Intensitet. 
Junidagene  havde  kostet  Frankrig  saa  meget,  at  det  ikke 
faldt  Reaktionen  vanskeligt  at  overtyde  en  stor  Del  af  de 
tidligere  liberale  om  den  uundgaaelige  Nødvendighed  af  et 
stærkt  Regime. 

General  Cavaignac  var  ganske  vist  Manden,  som  kunde 
tøjle  de  urolige  Elementer,  han  bød  tilstrækkelig  Garanti 
for  Opretholdelsen  af  den  offentlige  Orden,  men  man  vidste, 
at  han  som  stiv  Republikaner  kun  med  Uvilje  havde  opfyldt 
den  ham  paahvilende  Pligt  at  kæmpe  mod  Folket.  Derfor 
vendte  Blikkene  sig  efterhaanden  mod  Prins  Ludvig  Napo- 
leon; der  blev  gjort  Propaganda  for  ham,  nogle  af  de  mæg- 
tigste Blade  toge  hans  Parti,  de  mere  frygtsomme  Elementer 
gav  man  Udsigt  til  Fred  og  Orden,  Socialisterne  modtoge 
Løfter,  og  saaledes  gik  det  til,  at  Prins  Ludvig  Napoleon  i 
December  1848  med  uhyre  Majoritet  valgtes  til  Præsident 
for  Republiken  i  Steden  for  Cavaignac,  de  moderate  Repu- 
blikaneres Kandidat.  Fra  denne  Stund  var  Reaktionen  i 
Frankrig  i  stadig  Fremvæxt;  i  Begyndelsen  af  sit  Præsident- 
skab søgte  Prins-Præsidenten  vel  endnu  at  bevare  det  ydre 
Skin,  at  omgive  sig  med  liberale  Elementer;  me«  allerede 
i  Sommeren  1849  tonede  hans  Politik  rent  Flag;    det  kom 

til  den  franske  Intervention  i  Rom,  til  Italiens  fuldstændige 
Underkuelse,  og  i  selve  Frankrig  til  en  daglig  større  Under- 
trykkelse af  de  offentlige  Friheder. 

I  denne  Periode  faldt  Telekys  Virksomhed,  men  ogsaa 
den  russiske  Intervention  og  den  herved  fremkaldte  ulykke- 
lige Vending  i  de  ungarske  Forhold.  Teleky  kunde  kun 
med  Møje  skaffe  sig  Adgang  til  de  idelig  vexlende  Udenrigs- 
ministre, og  naar  det  endelig  lykkedes  ham,  maatte  han 
stadig  paa  ny  gjøre  den  bitre  Erfaring,  hvor  fuldstændig 
uvidende  de  franske  Ministre  vare  om  vore  Forhold,  og  med 
hvilken  Ligegyldighed  de  behandlede  vor  Sag.  Paa  en  Tid, 
da  Cavaignac  endnu  var  ved  Roret,  maatte  han  saaledes 
høre  paa,  at  den  daværende  Udenrigsminister  Bastide  talte 
til  ham  om  den  Mission,  der  paahvilede  Ungarerne  som 
Slaver  og  som  Førere  for  de  katholske  Slaver  at  garantere 
for  disses  Befrielse,  medens  Leon  Faucher,  en  anden  fransk 
Statsmand  udviklede,  at  alle  vore  Anstrængelser  maatte  forblive 
frugtesløse,  da  Honvédtropperne  jo  stadig  løb  fra  hverandre 
og  ikke  længere  vilde  kæmpe.  Teleky,  der  alt  forud  befandt 
sig  i  en  nervøs,  ophidset  Tilstand,  maatte  ved  disse  og 
lignende  Ytringer  selvfølgelig  bringes  til  Fortvivlelse  og 
gaa  helt  ud  af  sit  gode  Skind.  Dog  denne  franske  Regering 
havde  jo  undertrykt  Friheden  i  Italien,  rystede  for  enhver 
Frihedsbevægelse  i  sit  eget  Land,  og  dens  højeste  Maal  var 
Gjennemførelseu  af  et  rent  absolutistisk  Regime;  hvorledes 
skulde  man  da  kunne  vente,  at  den  vilde  tage  Parti  for 
Ungarn,  Ungarn,  der  i  Evropa  var  Frihedens  sidste  Værn? 
Teleky  tabte  desuagtet  ikke  Modet.  Han  skrev  i  Aviserne, 
offentliggjorde  Flyveskrifter,  og  da  vi  bukkede  under,  søgte 
han,  som  alt  berørt,  at  bevæge  den  franske  Regering  til 
sammen  med  England  i  det  mindste  at  sikre  vore  Venners 
Lod  i  Tyrkiet.  Hvad  den  ædle,  højhjærtede  Patriot  led 
under  denne  Tid  er  ubeskriveligt.  Hans  Breve  til  Pulszky 
bære  Vidnesbyrd  derom;  i  et  af  dem  skriver  han:  »Min 
Efterfølger  er  endnu  ikke  kommen;   jeg   kan  næppe  afvente 

ham;  jeg  løber  Panden  mod  Væggen,  naar  jeg  skal  blive 
her  længere.«  I  et  andet  hedder  det:  »Jeg  kan  under  ingen 
Omstændigheder  blive  her  længere;  enhver,  som  ønsker,  at 
jeg  skal  blive  her  længere,  er  min  svorne  Fjende  og  vil 
min  Død,« 

Af  hans  hele  Brevvexling  fra  den  Tid  fremgaar,  at 
han  ikke  blot  var  sjælesyg,  men  fvsisk  S3^g,  at  haus  hele 
Nervesystem  var  grundig  ødelagt.  Endelig  var  Flygt- 
ningespørgsmaalet  ordnet,  Teleky  kunde  for  nogen  Tid  trække 
sig  tilbage,  søge  Ro,  og  da  jeg  indtraf  i  Paris,  fandt  jeg 
ham  saa  temmelig  restavreret. 

Teleky  boede  i  Kue  de  la  Paix;  jeg  opsøgte  ham,  og 
det  første,  han  tog  sig  for,  var  at  fortælle  mig  sin  Lidelses- 
historie; hvad  der  dog  fyldte  ham  med  en  langt  dybere 
Kummer,  var  vort  Fædrelands  Skæbne.  »Hvad  skal  der  nu 
blive  af  os?«,  spurgte  han  mig.  »Hvorledes  skal  vort  Land 
kunne  rejse  sig  fra  sin  nuværende  Ruin  til  nyt  Liv?« 

»Med  Taalmodighed  og  Udholdenhed«,  lød  mit  Svar, 
»og  fremfor  alt  maa  vi  søge  at  forstaa  Situationen  rigtig 
og  ikke  indlade  sig  paa  forfængelige  Drømmerier.  Efter  en 
saa  tung  Kamp,  som  den  vi  have  bestaaet.  efter  saa  blodige 
Tab  kan  man  ikke  strax  næste  Morgen  tænke  paa  en  Gj en- 
oprejsning.  Vi  maa  afvente  en  gunstig  Lejlighed  til  at 
gjenoptage  vor  Virksomhed;  til  den  Stund  ville  vi  i  Ord  og 
Skrift  forsvare  vor  Sags  Retfærdighed  for  Gud  og  Verden.« 

Teleky  talte  dernæst  om  de  Breve,  Kossuth  havde 
skrevet  til  Pulszky  fra  Viddin,  og  senere  fra  sit  Internerings- 
sted  i  Lilleasien.  Han  beklagede  sig  bittert  over,  at  Kossuth 
strax  efter  sit  første  Brev,  der  endnu  var  fuldt  af  Modløshed, 
havde  sendt  en  Agent  Henningsen  med  ubegrænset  Fuld- 
magt til  Ungarn,  at  han  i  sine  senere  Breve  udtalte  den 
Opfattelse,  at  han  betragtede  den  Aftakkelse,  der  gik  forud 
for  hans  Flugt,  som  usket,  at  han  paa  ny  antog  Guvernørs- 
værdigheden,    at   han  af  sine  Ulykkesfæller  i  Udlandet  for- 

langte  ubetinget  Lydighed,  at  hans  Valgsprog  nu  var  blevet: 
»Hvo,  der  ikke  er  med  mig,  er  mod  mig«. 

I  sine  Memoirer  søger  Pulszky  Aarsagen  til  det  Brud, 
som  fandt  Sted  mellem  Teleky  og  Kossuth,  i  den  Menings- 
forskjel  angaaende  Nationalitetssporgsmaalet,  der  gjorde  sig 
gjældende  mellem  dem.  Dette  Sporgsmaal  kan  nu  ganske 
vist  for  en  Stund  have  bidraget  til  at  forstyrre  det  hjærte- 
lige  Forhold,  men  det  var  dog  ikke  den  Hovedgrund,  som 
skilte  de  tvende  Mænd,  men  derimod  Telekys  Frygt  for 
Kossuths  Diktatur,  et  Forhold,  han  ikke  kunde  bringe  i 
Samklang  med  sin  Frihedskj ærlighed  og  sin  politiske  Over- 
bevisning. Denne  Opfattelse  holdt  ikke  blot  Teleky,  men 
ogsaa  jeg  og  de  fleste  ungarske  Flygtninge,  som  opholdt  sig 
i  Paris,  fast  ved  lige  til  det  Tidspunkt,  da  det  italienske 
Sporgsmaal  kom  i  Gænge,  og  Krigen  mellem  Østerrige  og 
Frankrig  blev  en  sikker  Sag.  De  fleste  af  os,  som  levede 
paa  Fastlandet,  havde  kun  ringe  eller  slet  intet  Kjendskab 
til  hans  Planer  og  Hensigter,  og  først  i  1858  gik  vi  paa 
den  mest  oprigtige  og  aabne  Vis  atter  sammen  til  en  fælles 
Virksomhed. 

Den  ungarske  Emigration  i  Paris  bestod  den  Gang  af 
et  større  Antal  fremragende  Personligheder  med  Grev  La- 
dislav  Teleky  som  Forer;  jeg  skal  her  indskrænke  mig 
til  at  nævne  nogle  enkelte  som  Grev  Julius  Andråssy,  Grev 
Pavl  Esterhåzy,  Biskop  Horvåth,  Oberst  A.  Mednyånszky, 
Grev  Seherr  Thosz,Grev  Kasimir  Batthydny,  General  Mészåros, 
og  af  de  Polakker,  som  havde  kæmpet  sammen  med  os, 
Greverne  Dembinski,  Poninski,  General  Wysozki  og  andre. 
Vi  havde  vort  Mødested  i  »Hotel  Danmark«  i  »Rue  neuve 
des  petits  champs«.  Fra  Tid  til  anden  kom  der  vel  en 
Kurre  paa  Traaden,  t.  Ex.  naar  Csernåtory  gav  Beretninger 
om  Forholdene  i  den  ungarske  Emigration  til  de  ungarske 
Blade,  der  den  Gang  naturligvis  stode  under  osterrigsk  Censur; 
man   vilde    forbvde   ham   dette,    man    strøg  hans  Navn   af 

KlubbeD,  Og  adskillige  andre,  der  betragtede  Flertallets  Ad- 
færd som  et  Indgreb  i  den  personlige  Frihed,  protesterede 
heftig  herimod  og  udmeldte  sig.  I  Almindelighed  levede 
man  dog  temmelig  fredelig  sammen,  til  Klubben  lidt  efter 
lidt  opløste  sig  af  sig  selv,  og  enhver  efter  sine  Forhold 
maatte  give  sig  til  at  søge  et  ærligt  Livsophold. 

Mit  Ophold  i  Paris  var  ikke  af  lang  Varighed;  jeg 
fandt  intet  højere  Maal,  jeg  kunde  vie  mig  til,  og  derhos 
var  Pariserlivet  for  dyrt  efter  mine  indskrænkede  Midler. 

Under  mit  Ophold  stiftede  jeg  dog  Bekjendtskab  med 
General  Cavaignac,  som  stedse  var  indesluttet  og  ordknap, 
med  Prins  Napoleon  (Jérome),  som  sad  paa  det  yderste 
Venstres  Bænke  og  saae  Folkenes  Fremtid  i  det  mest  rosen- 
røde Skjær,  med  Generalerne  Bédeau  og  Lamoriciére  og 
Oberst  Charras,  der  oprigtig  beklagede  os,  med  Venstres 
Koryfæer,  der  trøstede  os  med  den  røde  Hane,  med  Hove- 
derne for  den  polske  Emigration,  baade  af  det  aristokratiske 
og  det  demokratiske  Parti,  nemlig  den  gamle  Fyrst  Adam 
Czartoryski  og  General  Mieroslavski,  der  gjensidig  hjærtelig 
hadede  hinanden,  men  begge  gjorde  os  den  Bebrejdelse,  at 
vi  ikke  havde  haft  noksom  Fortrolighed  til  Slaverne; 
endelig  ogsaa  med  de  rumæniske  Flygtninge,  deriblandt 
Jon  Bratianu,  den  nylig  afgaaede  Ministerpræsident  i  Buka- 
rest, og  med  mange  andre.  Vore  Samtaler  vare  kan  en 
Udvexling  af  Tanker,  der  vel  kunde  lede  til  fromme  Ønsker, 
men  heller  ikke  til  andet. 

Fra  Paris  begav  jeg  mig  til  Tyskland,  hvor  jeg  opholdt 
mig  i  over  otte  Maaneder,  delvis  hos  min  fortræffelige  Ven 
Otto  Wigand  i  Leipzig  og  navnlig  optagen  af  Forberedelser 
til  Udgivelsen  af  et  Maanedskrift,  hvis  Hovedmaal  skulde 
være  at  repræsentere  vore  haardt  truede  Interesser  i  Ungarn ; 
men  trods  al  Møje  kunde  jeg  desto  værre  ikke  gjennemføre 
dette  Projekt;  det  strandede  paa  Mangel  af  Pengemidler, 
da  selv  vore  bedste  udenlandske  Venner,  hvad  jo  var  ganske 
naturligt,   ikke  vilde   udsætte  sig  for  alt  for  store  Tab  ene 

af  Velvilje  mod  os.  Vi  maatte  derfor  nu  som  før  indskrænke 
os  til  efter  bedste  Evne  at  gjore  vore  Anskuelser  gjældende 
gjennem  Dagbladene. 

Saaledes  forlob  hele  Aaret  1850  under  tomme  For- 
ventninger og  Illusioner  og  med  Udvexling  af  vore  Følelser 
for  Ungarns  Stilling  og  Lidelser,  der  Dag  for  Dag  bleve 
mere  fortvivlede.  Mod  Slutningen  af  Aaret  tog  jeg  atter 
til  Paris,  og  her  fra  til  Schweiz,  hvor  jeg  skrev  mit  andet 
Arbejde  »Nationalkrigen  i  Ungarn  og  Siebenbiirgen.« 

Opholdet  i  Schweiz  var  en  sand  Velgjerning  for  mig. 
Jeg  følte  mig  styrket  midt  i  den  vidunderlige  Natur,  som 
omgav  mig;  de  sociale  og  politiske  Indretninger  svarede  saa 
fuldstændig  til  det  Ideal,  jeg  fra  min  Ungdom  havde  dannet 
mig  om  en  fri  Stat,  og  det  var  saaledes  intet  Under,  naar 
jeg  hurtig  fattede  den  Beslutning  at  tage  fast  Bopæl  her 
og  blive  Schweizerborger.  Jeg  skrev  mit  Værk  ved  Bredderne 
af  den  smukke  Vierwaldståttersø,  og  da  det  var  færdigt, 
begav  jeg  mig  til  Vernex  ved  Genfersøen,  hvor  jeg  vilde 
tilbringe  Efteraar  og  Vinter.  Der  indtraf  imidlertid  et 
Mellemspil,  som  tvang  mig  til  for  nogen  Tid  at  forlade  mit 
rolige  Asyl  og  begive  mig  til  London;  det  var  Kossuths 
Tilbagevendelse  fra  Lilleasien  og  forestaaende  Ankomst  til 
London.  Den  Mand,  der  havde  været  min  Fører  i  Friheds- 
kampen, vilde  jeg  atter  hilse  som  fri  Mand,  meddele  ham 
mine  Anskuelser  om  Emigrationens  mulige  Virksomhed  og 
personlig  høre,  hvilke  Hensigter  og  Planer  han  havde  sat 
sig  som  Maal  at  gjennemføre. 

Da  Kossuth  landede  i  Southampton,  befandt  jeg  mig  i 
London;  jeg  kunde  ikke  tage  Del  i  den  Hyldest,  han  blev 
Gjenstand  for;  men  Beretningerne  fyldte  mig  med  Glæde, 
og  med  særlig  Tilfredshed  dvælede  jeg  ved  det  dybe  Indtr3^k, 
hans  første  Tale  paa  engelsk  Grund  havde  gjort,  og  ved  de 
engelske  Blades  Betragtninger  desangaaende. 

Da  Kossuth  aldrig  havde  været  i  England  og  kun 
havde    kunnet   lære    det   engelske  Sprog    af  Bøger    og   en 

meget  sparsom  Omgang  med  Englændere,  var  jeg  bange  for, 
at  han  skulde  have  felt  lidt  Ængstelse  ved  sin  første  Frem- 
træden. Dog  jeg  havde  taget  hojlig  fejl ;  den  Tale,  Kossuth 
holdt  om  Aftenen  ved  sin  Ankomst  til  Southampton,  var 
klassisk,  og  da  jeg  spurgte  min  Ven  Cobden  om  hans 
Mening,  gav  han  til  Svar,  at  den  var  en  af  de  smukkeste, 
som  i  Aaringer  var  hørt  i  England.  Jeg  vidste  nu,  at 
Kossuth  atter  vilde  optage  sin  tidligere  Virksomhed,  og 
demie  Gang  paa  den  store  Verdensscene,  -  under  gunstige 
Omstændigheder  til  Nytte  for  Ungarn,  men  farlig  for  hans 
Fædreland,  hvis  han  lod  sig  henrive  af  sin  mægtige  Aand 
og  sin  levende  Fantasi  og  ikke  tog  praktisk  Hensyn  til  de 
virkelige  Forhold.  Under  alle  Omstændigheder  var  jeg  dog 
glad  ved  atter  at  se  ham  efter  en  saa  lang  Adskillelse  og 
at  kunne  byde  ham  hj ærtelig  velkommen.  Da  han  nogle 
Dage  senere  holdt  sit  højtidelige  Indtog  i  City  for  at  ind- 
skrives som  Æresborger  i  Guildhalls  gyldne  Bog,  og  jeg 
fra  Fodstykket  af  Nelsons  Statue,  hvor  jeg  havde  fundet  en 
Plads,  overskuede  den  umaadelige  Menneskemasse,  som  jub- 
lende omringede  den  af  fire  Skimler  trukne  Vogn  —  da  jeg 
saae,  hvorledes  Jordens  mægtigste  Folk  bragte  den  stakkels 
ungarske  Flygtning  sin  Hyldest,  følte  jeg  mit  Bryst  svulme 
højere,  og  jeg  var  stolt  af,  at  denne  Mand  havde  staaet  i 
Spidsen  for  os. 

Snart  efter  Festdagene  i  City  tog  jeg  Afsked  med 
Kossuth  for  at  begive  mig  tilbage  til  Schweiz.  Paa  Hjem- 
rejsen dvælede  jeg  nogle  Dage  i  Paria"  for  her  med  mine 
Venner  at  drøfte  den  Holdning,  som  paalagdes  os  af  Kossuths 
Planer,  vi  desto  værre  ikke  kunde  slutte  os  til.  Vi  be- 
sluttede at  forholde  os  fuldstændig  passive,  ikke  at  blande 
os  i  noget,  ikke  at  lægge  Kossuths  Virksomhed  Hindringer 
i  Vejen,  men  ogsaa  at  overlade  ham  alene  det  udelukkende 
Ansvar  for  alt,  hvad  han  monne  foretage  sig.  Vi  vilde 
forebygge   Kiv    og  Tvistigheder   i   vore   Rækker   og   havde 

Polakkernes  Exempel  for  Øje,  som  med  deres  vedvarende 
Stridigheder  saa  uendelig  have  skadet  den  Sag,  de  dog  alle 
til  Hobe  ønskede  at  tjene  med  største  Hengivenhed. 


VIII. 

Tilstande  i  Paris.   —    Brud  mellem  Præsidenten 
og  Nationalforsamlingen.   —   Statskupet  af  2den 
Decb.   —   Beretninger  og  fortrolige  Meddelelser 
fra  General  Johan  Czetz.  —  Aar  1852.  —  Til- 
stande i  Paris.  —  Kejserproklamationen. 

Kossuth  var  endnu  interneret  i  Kiutahia  i  Lilleasien, 
da  de  første  Stridigheder  mellem  Republikens  Præsident  og 
Nationalforsamlingen  i  Frankrig  toge  deres  Begyndelse. 

Tvistighederne  voxede,  til  de  endelig  naaede  et  Højde- 
punkt, hvor  det  var  let  at  forudse,  at  det  tidligere  eller 
senere  maatte  komme  til  et  Sammenstød  mellem  begge 
Parter. 

Prinsens  Adfærd  fyldte  det  lovgivende  Korps  med  Be- 
kymring; hans  Forbindelser  med  de  højere  Generaler  i 
Hæren,  den  Maade,  hvorpaa  han  søgte  at  gjøre  sig  populær 
hos  Tropperne,  og  sluttelig  den  Propaganda,  hans  Agenter 
gjorde  blandt  de  lavere  Klasser,  alt  dette  vakte  Mistanke 
om  et  Statskup.  Om  han  vilde  være  i  Stand  til  at  gjennem- 
føre  sin  Plan,  var  tvivlsomt;  men  at  han  vilde  anstille  For- 
søget, var  klart  for  enhver,  der  med  Opmærksomhed  fulgte 
hans  Adfærd.  Det  yderste  Venstre  knyttede  sine  Forvent- 
ninger til  dette  forestaaende  Brud  mellem  de  tvende  Myn- 
digheder, den  lovgivende  og  den  exekutive,  og  var  overtydet 
om,  at  denne  Strid  maatte  føre  til  Revolution  og  den  radi- 
kale Republiks  endelige  Sejr. 

Dette  af  de  radikale  saa  længselsfuldt  imødesete  Øje- 
blik kom  virkelig,  men  tidligere,  end  de  havde  ventet;   det 

medførte  imidlertid  et  Resultat,  der  var  det  modsatte  af, 
hvad  de  havde  haabet  at  opnaa;  thi  fra  denne  Stund  var 
det  ogsaa  for  mange  Tider  forbi  med  deres  Frihed. 

Den  2den  Decb.  overraskedes  Evropa  og  hele  Verden 
ved  det  Budskab,  at  Prins-Præsidentens  længst  forberedte 
Plan  endelig  var  bragt  til  Udførelse  ved  et  af  de  blodigste 
xlttentater,  Historien  kj ender. 

General  Johan  Czetz  var  paa  den  Tid  min  ivrige 
Korrespondent  i  Paris,  og  de  Breve,  han  skrev  midt  under 
de  blodige  Decemberdage,  og  alt  som  Begivenhederne  ud- 
viklede sig,  have  den  Dag  i  Dag  endnu  deres  fulde  Interesse. 


Paris,  7de  Dcb.  51. 

Du  véd  af  Aviserne,  hvad  her  er  forefaldet  den  2den — 
4de  Dcb.;  jeg  kan  derfor  ikke  skrive  dig  noget  Nyt  og 
indskramker  mig  til  at  give  min  Opfattelse  af  Begiven- 
hederne og  nogle  Enkeltheder  ved  samme.  Hvad  der  først 
og  fremmest  berøver  den  frihedselskende  Mand  Modet,  hvad 
der  dybest  maa  krænke  hans  Sjæl,  er  den  sørgelige  Kjends- 
gjerning,  at  blandt  dette  Folk,  der  saa  stolt  kalder  sig 
»la  grande  nation«,  med  Ned  og  næppe  fandtes  nogle 
fattige  Arbejdere  og  nogle  deputerede,  som  opfyldte  deres 
Pligt  og  til  Nationens  Ære  udgød  deres  Blod  paa  Barri- 
kaderne. De  øvrige,  navnlig  Nationalgarden,  have  fornægtet 
deres  Traditioner  og  lod  Nationens  Ære  og  Liv  træde  i 
Støvet;  men  Soldaten  sank  ned  i  Linje  med  den  raa  Kosak 
og  hjalp  med  til  at  begrunde  Sabelherredømmet,  »le  re- 
gime du  sabre«,  som  man  her  siger.  Forbandelse,  evig 
Skam  og  Skjændsel  over  dem. 

Den  menederske  Præsident  holdt  trolig  det  Ord,  han 
havde  givet  den  russiske  og  østerrigske  Hersker  (det  er  en 
Kjendsgjerning),  at  han  inden  Aar  1852  vilde  redde  Evropa; 
om   Tirsdagen,    hin   berygtede  2den  Decb.,    lod  han  derfor 

25* 

sine  kjøbte  Drabanter  opstille  paa  ConcordeplarJsen  og 
Bulevarderne  og  forkyndte  Deputeretkammerets  Opløsning. 
En  almindelig  Rædsel  greb  Staden,  dog  benimod  Kl.  4  kom 
enhver,  der  blot  kunde  røre  sig,  til  Bulevarderne  og  gav 
sin  Uvilje  Luft  i  det  uendelige  Raab :  »Vive  laRépublique!« 
Dette  var  det  første  Tegn  paa,  at  Nationen  bukkede  under; 
thi  hidindtil  hørte  man  kun  Raabet  »Vive  la  ConstitutionU, 
et  Ud  raab,  der  maaske  endnu  havde  kunnet  omvende  mangen 
Lejesvend. 

De  ikke  fangne  deputerede,  omtrent  200  Legitimister, 
70 — 80  Orleanister,  samledes,  hvert  Parti  for  sig,  erklærede 
Præsidenten  skyldig  i  Fædrelandsforræderi  og  domfældte 
ham;  det  samme  gjorde  Kassationsdomstolen,  og  Over- 
kammeradvokat  Boyer  havde  Mod  nok  til  i  egen  Person  at 
overlevere  Præsidenten  Dommen,  hvorfor  han  naturligvis 
øjeblikkelig  arresteredes. 

Heller  ikke  Bjærgpartiet  (la  montagne)  forblev  uvirk- 
somt; tro  imod  Traditionerne  fra  1792  samledes  det,  er- 
klærede Forsamlingen  permanent,  protesterede  i  et  til  Folket 
rettet  Manifest  mod  Præsidentens  Daad  og  offentliggjorde 
samtidig  Kassationsdomstolens  Kj endelse.  Denne  Dom  under- 
skreves  af  ethvert  Medlem  af  Partiet  og  opsloges  Onsdag 
Aften  uden  for  Café  de  Paris. 

Onsdag  Middag  rejste  man  den  første  Barrikade  i  Rue 
Rambuteau;  fem  deputerede:  Baudin,  Schoelcher,  Madier 
de  Montjean,  Bruckner  og  Bsquiros  indfandt  sig,  smykkede 
med  Skjærf  i  Nationalfarverne,  for  at  give  sig  til  Kjende 
som  deputerede ;  de  vare  ubevæbnede,  ikke  engang  forsynede 
med  Stokke,  og  begyndte  at  tiltale  Soldaterne  fra  Barri- 
kaderne. 

Efter  at  de  havde  endt  deres  Tale,  opfordrede  en 
Oberst  dem  til  at  fjærne  sig. 

»Skyd,  naar  De  tror  dermed  at  opfylde  Deres  Pligt«, 
lød  Svaret,  »vi  røre  os  ikke  fra  Pletten.«    De  sloge  Armene 

over  Kors  og  forbleve  som  Statuer  staaende  i  denne  Stilling; 
ellers  var  der  ingen  anden  paa  Barrikaderne. 

Obersten  kommanderede  »Fyr!«,  den  deputerede  Baudin 
faldt  død  til  Jorden,  en  anden  saaredes,  men  de  øvrige 
rørte  sig  ikke.  Obersten  befalede:  »Frem  paa  Bajonetterne«, 
Militæret  stormede  Barrikaden,  saarede  de  øvrige  deputerede, 
men  tilbyder  dem  dog  fri  Bortgang.  Ingen  rører  sig,  og 
de  lade  sig  haardt  saarede  fængsle;  de  800  Arbejdere,  som 
ilede  dem  til  Hjælp,  nedhuggedes  til  sidste  Mand. 

Dette  var  første  Akt,  den  første  Sejr  for  den  hæderrige 
Armé,  der  rolig  saae  paa,  hvorledes  dens  bedste  Førere, 
som  havde  skaffet  dem  saa  stor  Ære,  Mand  efter  Mand 
fængsledes.  Cavaignac,  Lamoriciére,  Changarnier  og  andre 
arresteredes,  tilmed  endog  af  Gensdarmer;  men  derimod  fik 
hver  Soldat  2  Francs,  hver  Officer  6  Francs  pr.  Dag  ud 
over  sin  Løn.  Magnan  (Krigsministeren)  solgte  sin  Sjæl 
for  2  Millioner,  de  øvrige  Generaler  gradatim  for  en  til- 
svarende Pris,  saa  at  af  de  25  Millioner  i  Guld  og  Sølv, 
som  Mandag  Aften  bortførtes  fra  Nationalbanken,  var  der 
allerede  Tirsdag  Aften  ikke  en  Sous  til  Rest,  og  Onsdag 
Aften  maatte  Soldaterne  paa  ny  med  V^aaben  i  Ha  and 
hente  35  andre  Millioner  frem  fra  Bankens  Kj ældere. 

Torsdag  endelig  kom  Afgjørelsesdagen.  Barrikaderne 
vare  færdige  lige  til  Boulevard  des  Italiens;  dog  kun  de 
stakkels  Arbejdere  og  Studenter,  og  selv  blandt  disse  kun 
de  rene  Republikanere,  lode  sig  hugge  ned  paa  Barrikaderne ; 
Nationalgardisterne  rørte  sig  ikke,  og  lige  saa  lidt  gave 
Socialisterne  noget  Livstegn  fra  sig. 

Saaledes  var  Sejren  let  at  tilkæmpe,  og  endnu  lettere 
faldt  det  at  skyde  de  stakkels  Fanger  ned  paa  Place  du 
Caroussel,  et  halvt  Dusin  ad  Gangen;  300  ble  ve  skudte  her 
i  Gaar  og  Forgaars;  dog  allerlettest  var  det  paa  sand  Røver- 
maner  at  fælde  enkelte  ubevæbnede  Spaseregængere,  som 
hist  og  her  endnu  raabte:   »Vive  la  Constitution!« 

Ladislav  Pongråtz  stod  ved  Siden  af  en  slig  ulykkelig, 
og  samme  Lod  havde  nær  ramt  ham  selv. 

Om  Fredagen  spaserede  tre  anstændig  paaklædte  Herrer 
i  »Passage  de  l'opéra«.  Paa  én  Gang  begyndte  en  Officer 
at  bearbejde  dem  med  den  flade  Klinge;  den  ene  vender 
sig  om  og  siger:  »Min  Herre,  det  er  dog  alt  for  fejgt  at 
angribe  ubevæbnede  Folk«.  »Hvad  for  noget!  Fejghed?« 
gjensvarer  Officeren,  trækker  en  Pistol  frem  af  Lommen  og 
skyder  ham  ned;  paa  lignende  Vis  dræber  en  Kaptejn  en 
anden  Borger. 

Lige  over  for  Tuilerierne  tilsmudser  en  Herre  en  op- 
slaaet  Plakat;  en  Skildvagt,  der  staar  en  Snes  Skridt  borte, 
lægger  Mærke  hertil,  sigter  og  skyder  strax  Herren  ned  som 
en  Hund.  Politibetjente  gribe  en  Mand,  som  bærer  et  stridt, 
forsømt  Skjæg,  men  ellers  gaar  ganske  skikkelig  hen  over 
en  Bro;  de  slaa  ham  bogstavelig  talt  ihjel  og  lade  ham 
ligge  paa  Stenbroen. 

Og  saa  fremdeles!  —  Dette  er  den  store  Nations  og 
den  hæderkronede,  oplyste  Hærs  Historie  i  de  sidste  ind- 
holdsrige Dage;  saaledes  gaar  Napoleons  Udsagn  i  Opfyldelse. 
Dog  har  han  selv  vistnok  aldrig  tænkt  sig,  at  hans  Broder- 
søn skulde  blive  den  store  Mester,  som  vilde  lægge  Evropa 
for  Czareas  og  Kosakkernes  Fødder.  Og  hvilken  Lære 
kunne  vi  nu  drage  deraf?  Jo  følgende:  Den  Gang  Gud 
skabte  Mennesket,  kunde  han  ikke  give  det  nogen  større 
Ulykke  til  Arvelod  end  Fejghed  paa  den  ene  Side.  Frem- 
elskelse af  umodne  Ideer  paa  den  anden.  En  slig  umoden 
Frugt  i  1848  var  Socialismen,  og  dennes  Folge  er  den  nu- 
værende Fejghed  og  den  momentane  Sejr  for  en  elendig 
Orm,  en  foragtelig,  fatalistisk  Æventyrer. 

Ja,  en  momentan  Sejr;  thi  skjønt  vi  jo  alt  længst  vide, 
at  der  kun  gives  en  Gud  i  Himmelen,  og  ingen  paa  Jorden, 
hvad  Historien  ogsaa  alt  længst  har  godtgjort,  tør  vi  des- 
uagtet ikke  betvivle  Tilværelsen  at  den  menneskelige  For- 
stand og  Virksomheden   af  den  menneskelige  Aand;    denne 

vil  virke,  ja  den  virker  maaske  allerede  i  Departementerne, 
hvor  der  sluttelig  dog  endnu  gives  nogle  ærlige  Mennesker; 
det  er  dog  vanskeligt  at  beregne,  om  denne  Virksomhed  alt 
nu  vil  have  noget  Held  med  sig.  Det  er  i  øvrigt  ogsaa 
muligt,  at  Militæret  efter  nogle  Ugers  Forløb  kommer  til 
Besindelse  og  paa  ægte  prætoriansk  Vis  nedskyder  ham, 
som  ikke  kan  betale  dem  tilstrækkelig,  fordi  det  ikke  læn- 
gere er  ham  muligt  at  stjæle  under  et  net  Paaskud.  Desto 
værre  er  ogsaa  dette  problematisk.  Under  bedste  Omstæn- 
digheder kan  der  som  Følge  af  de  forskjellige  Partiers  Tvi- 
stigheder udbryde  en  Borgerkrig;  men  ingen  kan  rigtignok 
forudse  dens  Gang  eller  Følger,  og  særlig  ikke  den  Ind- 
flydelse, samme  vil  øve  paa  vore  Anliggender.  I  hvert  Fald 
vil  Reaktionens  Logik  føre  det  med  sig,  at  heller  ikke  vi 
blive  skaanede,  og  at  der  vil  komme  et  Toryministerium 
til  Koret  i  England;  denne  sidste  Omstændighed  vil  da 
danne  Vendepunktet,  og  naar  John  BuU  engang  begynder 
at  røre  sig,  er  det  ude  med  den  gamle  Verden,  og  en  ny 
Æra  tager  sin  Begyndelse  for  Evropa.  Dog  naar?  Maaske 
tidligere,  end  vi  tænke;  thi  naar  Noden  er  størst,  er  Hjælpen 
nærmest.  Dette  staar  jo  rigtignok  i  Modstrid  med  det  oven 
for  sagte;  men  efter  slige  Begivenheder  bliver  Forstanden 
staaende  stille  hos  os  Mennesker,  og  for  ikke  at  falde  maa 
man  klynge  sig  til  Mængdens  Anskuelser. 

Under  disse  Omstændigheder  har  jeg  besluttet  først  og 
fremmest  at  begive  mig  til  England,  her  i  3 — 4  Uger  at 
afvente  et  Omslag  i  Tingene  og,  saafremt  dette  ikke  ind- 
træder, at  appellere  til  dit  Venskab,  saa  du  under  dit  Tag 
anviser  mig  en  lille  Krog,  hvor  jeg  i  Ro  kan  gruble  under 
mine  mørke  Timer.  Gud  velsigne  dig  og  give  dig  Kraft, 
at  du  ikke  taber  dine  Forhaabninger  og  holder  dig  selv 
oppe  for  Fremtiden. 

16de  Decb.  51. 

Jeg  tilskriver  dig  atter  fra  Paris,  skjønt  ogsaa  jeg  ved 
Begivenhedernes  Begyndelse  var  af  samme  Mening  som  du 
og  vilde  begive  mig  til  London;  men  da  jeg  snart  saae,  at 
man  her  lader  os  i  Ro,  har  jeg  opsat  min  Afrejse  og  er 
efter  moden  Overvejelse  naaet  til  følgende  Resultat: 

I  Betragtning  af  Sagernes  Stilling  i  Frankrig,  men 
navnlig  i  Betragtning  af  den  Omstændighed,  at  man  alt  nu 
kan  forudse,  at  Præsidentens  Adfærd  ved  de  forestaaende 
Valg  vil  blive  godkjendt  af  mindst  4  Millioner  Stemmer 
(saa  stor  er  Frygten  for  Socialismen!),  er  jeg  overtydet  om, 
at  der  vil  hengaa  mange  åb.y,  før  der  udbryder  en  ny  Re- 
volution i  Frankrig,  og  at  vi  hverken  med  Raad  eller  Daad 
ere  i  Stand  til  at  yde  noget  Bidrag  til  en  Lopez-Expedition 
til  Ungarn.  Efter  at  jeg  fremdeles  fra  sikker  Kilde  har 
bragt  i  Erfaring,  at  vore  Landsmænd  i  England  efter  den 
store  éclat,  hvormed  de  ere  optraadte,  nu  ikke  have  noget 
Fond  tilovers,  saa  at  der  alt  i  December  paa  Grund  af 
total  Pengemangel  ikke  blev  udbetalt  nogen  Emigrant-Gage, 
anser  jeg  det  for  min  Pligt,  saa  vel  over  for  min  egen 
Person  som  over  for  mit  Fædreland,  selv  at  serge  for  min 
Fremtid,  selv  at  fortjene  mit  daglige  Brød,  for  saaledes  at 
bevare  mig  for  den  Fremtid,  der  efter  de  herværende  Be- 
givenheder med  Sikkerhed  maa  indtræife,  skjønt  det  ikke 
lader  sig  forudse,  om  der  vil  forløbe  5,  10  eller  50  Aar. 

Min  Plan  er  følgelig  at  forblive  her  og  ved  mine 
Venners  Hjælp  at  skaffe  mig  en  Ansættelse,  være  sig  som 
Oversætter  hos  en  eller  anden  Forfatter,  som  Opdrager  i 
en  Familie  eller  som  Sproglærer.  Jeg  véd  nok,  hvor  tung 
denne  Løbebane  er,  men  jeg  vil  dog  betræde  den;  thi  jeg 
kan  og  vil  ikke  leve  af  Almisser.  Jeg  trækker  mig  altsaa 
tilbage,  »foreløbig  med  ubestemt  Orlov«  som  Mészåros  efter 
Slaget  ved  Temesvår,  og  skal  ogsaa  melde  det  skriftlig  til 
Guvernøren,  for  at  Ligheden  kan  blive  fuldstændig.  Jeg 
véd  ikke,    om  du   billiger  mine  Planer,    men   i  hvert  Fald 


Af  G.  Klapkas  Memoirer.  393 

venter  jeg  din  oprigtige  Meningstilkjendegivelse.  Du  gad 
vel  gjærne  vide,  hvodedes  Sagerne  staa  her?  La  peur 
et  la  terreur  blanche  régnent!  Frygten  og  den  hvide 
Terrorisme  herske;  hermed  er  alt  sagt  i  faa  Ord.  Bour- 
geoisiet siger:  »l'achat  et  la  vente  marchent,  done 
il  faut  le  réélir!«  Handlen  ligger  stille,  vi  maa  følgelig 
gjenvælge  ham.  Legitimisterne  mene:  »Dette  er  Vand  paa 
vor  Mølle,  derfor  vælge  vi  ham  nu;  vi  skulle  nok  vende 
hans  Fejl  til  vor  Fordel.«  Demokraterne  ere  splidagtige, 
den  ene  beskylder  den  anden,  og  i  Steden  for  at  optræde 
med  forenede  Kræfter  liade  de  hverandre  af  ganske  Hjærte; 
en  Part  vil  holde  sig  borte  fra  Afstemningen  og  forøger 
paa  denne  Maade  Stemmetallet  for  Præsidenten,  en  anden 
Part  vil  stemme  imod  ham.  Socialisterne  endelig  sige: 
»Det  er  alt  sammen  Komediespil,  os  alene  tilhører  Frem- 
tiden!« Og  de  have  Ret;  deres  Ideer  ere  den  eneste  Løfte- 
stang, som  kan  faa  Krigere  op  paa  Barrikaderne.  Soldaten 
endelig  er  Herre  over  Situationen ;  han  bestjæler  Skatkammeret, 
drikker  sig  en  Rus  og  er  stolt  af,  at  han  har  reddet  Sam- 
fundet.    De  ærlige  Folk  tie  stille. 

Da  Cavaignac  vilde  fritage  Frøken  Odier  fra  hendes 
Løfte,  havde  hun  en  saa  stor  Karakterstyrke,  at  hun  er- 
klærede at  ville  dele  hans  Lod,  selv  om  det  skulde  blive 
Exilet,  og  Cavaignac  kom  saaledes  til  at  henleve  sine 
Hvedebrødsdage  i  Ham.  Slige  Tilfælde  gjentage  sig  nu 
oftere;  det  er  de  sidste  Kjendetegn  paa  Nationens  uddøende 
ridderlige  Sind;  men  Franskmændene  kalde  det  hele  en 
»résistance  anecdotique«,  og  det  er  det  vel  ogsaa. 


28de  Decb.  1851. 
Jeg  har  opsat  at  besvare  dine  tvende  sidste  Breve  til 
i  Dag  for  at  kunne   give  dig  positive  Meddelelser.     Nu  er 
jeg  i  Stand  til  at  forsikre,  at  alt  er  faldet  ud  saaledes,  som 

jeg  havde  forudset;  Nationen  har  nemlig  med  7  Millioner 
Stemmer  mod  700,000  godkjendt  Præsidentens  Adfærd; 
følgelig  falder  der  i  Frankrig  paa  ti  ærlige  Mænd  én 
elendig  Fredsforstyrrer ! 

Hvilket  lykkeligt  Land,  der  kan  tilkjendegive  sin  Mening 
saa  frit,  med  et  saa  stolt  Udtryk  og  tilmed  under  den 
fuldeste  Overholdelse  af  den  almindelige  Stemmeret.  Hvor- 
for sætter  Wiener-Regeringen  ikke  Ungarn  paa  en  lignende 
Prøve?  Dens  Stilling  vilde  saaledes  vinde  en  lovlig  Basis; 
hvem  vilde  vel  da  kunne  komme  den  til  Livs?  Eller  skulde 
de  uciviliserede  Ungarere  maaske  være  naive  nok  til  at  give 
deres  Mening  et  Udtryk  paa  omvendt  Maade? 

O,  hvor  langt  ere  disse  orientalske  Folk  dog  ikke 
blevne  tilbage!  Og  hvad  værre  er,  de  ville  slet  ikke  lære 
noget  af  det  civiliserede  Evropa;  men  vi  berige  vor  filoso- 
fiske og  historiske  Visdom  og  komme  til  Erkjendelse  af, 
hvilken  Velgjærning  denne  almindelige  Stemmeret  er  for 
Folket.  Vi  skulle  drage  os  denne  nye  Erfaring  »ad  notam« 
for  Fremtiden,  ikke  sandt?  Takket  være  den  centraliserede 
Frihed  hersker  her  i  øvrigt  en  fuldkommen  Ro.  1  bedste 
Orden  blive  de  Skibe  udrustede,  som  inden  kort  Frist  skulle 
bringe  nogle  Tusende  Mennesker  til  Cayenue,  for  at  den 
civiliserede  Verden  ikke  skal  lide  Mangel  paa  Peber  og 
Negrene  ogsaa  en  Gang  i  deres  Liv  kunne  glæde  sig  ved  Synet 
af  de  franske  Kvinders  smukke,  smaa  Fødder;  thi  ogsaa  de 
kvindelige  Beboere  i  Fængslet  »St.  Lazare«  deporteres  der  hen, 
»par  exception«,  som  man  siger. 

Omvendt  skal  der  ogsaa  gjøres  en  Ende  paa  Ugudelig- 
heden i  Verden ;  thi  den  fædrene  Omsorg  forsyner  lidt  efter 
lidt  Gudstjenesten  med  Kathedraler,  saaledes  t.  Ex.  her 
med  Panthéon,  men  det  katholske  Marseille  med  Penge- 
forskud. Herved  bliver  Statskassen  nu  ganske  vist  en  Smule 
medtagen;  men  for  at  dette  kan  udjævnes  og  det  større 
Antal  nye  Generaler  og  Generalstabsofficerer  kunne  finde 
en  Beskæftigelse,   skal  der  nu  føres  en  Krig  mod  Piemont 

eller  Belgien  eller  vel  endog  med  begge  paa  én  Gang.  Og 
hvorfor  ikke?  Han,  der  saa  godt  forstaar  at  forberede 
Overraskelser,  kan  han  ikke  ogsaa  i  sin  Hjærne  udruge 
endnu  større  Krigsplaner,  og  hvor  paa  Jorden  gives  vel  en 
»Kejser«,  som  ikke  har  vundet  Slag?  De  herværende 
Kredse,  i  forste  Række  den,  som  samles  hos  vor  højt  vur- 
derede, aandrige  Grevinde  (Comtesse  d'Agoult),  forudsætter 
alt  dette  som  fuldstændig  sikkert,  og  det  Omslag,  der  kan 
spores  i  tyske  Blade,  tilskrive  de  i  Hovedsagen  denne  Om- 
stændighed. For  mig  vilde  det  ubehageligste  ved  hele 
Sagen  være,  om  de  en  passant  udplyndrede  din  Bonde- 
gaard*);  thi  jeg  har  alt  kombineret,  at  jeg  vil  lade  mig 
fæste  som  Karl  hos  dig,  saa  snart  du  bliver  Landmand, 
dog  under  den  Betingelse,  at  du  overlader  mig  et  Par 
smukke  Oxer;  thi  jeg  sætter  højlig  Pris  paa  disse  Dyr, 
siden  de  fyrige  arabiske  Rideheste  ere  blevne  sky  under 
mig,  og  jeg  ved  mit  sidste  Fald  nær  havde  knækket  Halsen**). 
En  attendant  vil  jeg  give  Timer  i  Tysk;  det  er  nok 
muligt,  at  jeg,  til  jeg  faar  mine  første  Timer,  maa  under- 
kaste mig  et  nyt  Diætsystem,  nemlig  ikke  nyde  varme 
Spiser  paa  hver  anden,  tredje  Dag  nær,  naar  jeg  modtager 
en  Indbydelse,  hvad  dog  maaske  vil  beskytte  mig  mod  den 
Skæbne,  som  ramte  Zigeunerens  Hest***).  Hvo  der  vover, 
han  vinder,  og  jeg  optager  Kampen  mod  Ulykken  og  haaber 
ogsaa  at  kunne  besejre  den. 

Julen  har  jeg  tilbragt  meget  sørgeligt,  min  Husleje  er 
snart  forfalden,  og  jeg  har  ingen  Penge  at  betale  for  næste 
Gang  og  maa  følgelig  se  mig  om  efter  en  anden  Lejlighed; 


*)Jeg  vilde  leje  en  Gaard  i  Schweiz. 
**)  Kort  før  det  siebenburgske  Felttogs  Afslutning  styrtede  Czetz 
med  Hesten,  brækkede  Benet  og  forblev  siden  halt. 
***) Sigter  til  en  bekjendt  Anekdote:  En  Zigeuner  vilde  vænne 
sin  Hest  til  at  sulte;  da  den  nu  en  Dag  kreperede,  jamrede 
Ejeren  sig  over,  at  denne  Ulykke  netop  nu  skulde  indtræde, 
da  Dyret  forstod  saa  godt  at  sulte. 

gid  du  maa  tilbringe  dine  Dage  bedre;  hvis  du  for  Tiden 
raader  over  nogle  Penge,  saa  send  mig  lidt  å  conto  paa 
det  evige  Laan,  dit  Venskab  har  deponeret  i  mit  Hjærte. 
Hvo  véd,  om  Skæbnen  ikke  vender  sig,  og  da  skal  jeg 
aabne  dig  en  uindskrænket  Kredit;  men  jeg  vil  rigtignok 
ønske,  at  du  aldrig  maa  komme  i  den  Stilling,  at  skulle 
trække  paa  den. 

Overensstemmende  med  dit  Ønske  skal  jeg  skrive  til 
dig  hver  ottende  Dag,  snart  rhapsodisk  som  oven  for,  snart 
i  filosofisk  eller  historisk  Stil,  men  altid  dog  saaledes,  at 
du  kan  forstaa  mig.  Naar  engang  Timen  til  Handling 
slaar,  skal  jeg  være  den  første,  som  underretter  dig  herom. 

Man  paastaar,  at  Ærkebiskoppen  af  Paris  er  bleven 
vanvittig,  thi  han  har  stemt  »Nej«  og  vil  ikke  vide  noget 
af  det  Te  Deum,  som  er  fastsat  til  2den  Januar.  For  at 
han  kan  komme  sig,  vil  man  sende  Staklen  ud  paa  Landet; 
der  sker  ham  kun  hans  Ret;  hvorfor  er  han  et  ærligt 
Menneske  ?  Vor  Ven,  Mester  Pam  (Palmerston),  er  virkelig 
bleven  styrtet;  jeg  glæder  mig  derover;  thi  han  vil  visselig 
give  Sagerne  en  anden  Vending,  naar  han,  som  jeg  forud- 
sætter, bliver  Førsteminister  inden  tre  Maaneder. 

En  Karavane  af  vore  staar  i  Begreb  med  at  flytte  til 
Jersey;  jeg  ønsker  dem  en  lykkelig  Rejse  og  et  godt  Under- 
hold, i  dette  den  polske  Emigrationshærs  Hovedkvarter. 

Dog  jeg  vil  heller  her  æde  det  tørre  Brød  end  forvise 
mig  ogsaa  fra  dette  Exil  til  hin  fortryllede  0.  I  Dag  vil 
jeg  nu  ikke  skrive  mere  og  ønsker  dig  kun  endnu  et  glæde- 
ligt Nyaar,  o.  s.  v. 


Evropas  politiske  Himmel  vedblev  efter  Statskupet  af 
2den  Dcb.  at  være  lige  saa  taaget  som  tidligere,  og  Sindene 
at  være  fyldte  af  de  gamle  Bekymringer. 

Angaaende  de  Planer  og  Hensigter,  Præsidenten  for 
den  saakaldte  franske  Republik  nærede,  cirkulerede  de  mest 
besynderlige  Rygter,  som  overalt  fandt  Tiltro,  særlig  hos 
dem,  der  kjendte  hans  æventyrlige  Sind  og  blinde  Fatalisme. 
Som  Karakteristik  for  de  utrolige  Ting,  der  den  Gang 
for  fulde  Alvor  drøftedes  i  de  parisiske  Kredse,  tjener  føl- 
gende Uddrag  af  et  Brev,  dateret  18de  Febr.  1852,  fra  Czetz. 
»I  Gaar  spiste  jeg  til  Middag  hos  vor  kjære  Grevinde 
d'As^oult;  her  fortalte  man  mig,  at  i  Følge  en  fra  London 
indtruffen  Efterretning  var  Belgiens  Lod  nu  afgjort. 

»Det  dumme  belgiske  Folk  skal  va^re  kjed  af  sin  Uaf- 
hængighed og  ikke  nære  noget  højere  Ønske  end  Belgiens 
Annektering  til  Frankrig. 

»Den  belgiske  Hær  ønsker  at  kunne  ligge  i  Garnison 
i  Paris;  de  deputerede  ere  villige  til  at  indtræde  i  Senatet 
eller  modtage  andre  Embeder,  ja  Besi;ikkeligheden  skal  gaa 
saa  vidt,  at  af  selve  Ministrene  ere  kun  tvende  imod  In- 
korporationen. I  saa  Fald  vil  Præsidenten  aftræde  Antwerpen 
til  Holland,  for  at  England  skal  trykke  Øjet  til  for  den  hele 
Transaktion.  Den  belgiske  Konge  skal  allerede  være  tagen 
til  Antwerpen.« 

I  samme  Brev  hedder  det  fremdeles,  at  tvende  Regi- 
menter fransk  Fodfolk  vilde  være  tilstrækkelige  til  at  gjøre 
Ende  paa  Belgiens  Uafhængighed. 

Til  Udførelsen  af  den  hele  Plan  skal  vælges  den  24de 
Februar  eller  en  anden  historisk  Aarsdag. 

Den  pinlige  Uvished  i  Frankrig  vedvarede  det  hele  Aar. 
Fra  Tid  til  anden  fremkom  der  Tegn,  som  antydede,  at 
Præsidenten  vilde  følge  sin  Onkels  Exempel  og  have  Krig; 
snart  atter  talte  han  Fredens  Ord,    som   vuggede  Handels- 
verdenen i  fuldstændig  Tryghed. 

I  Maj  Maaned  overraskedes  Paris  ved  den  Efterretning, 
at  der  havde  fundet  en  fuldstændig  Udsoning  Sted  i  Fa- 
milien Bonaparte,  og  man  sluttede  heraf,  at  Kejserdømmet 
snart  vilde  blive  proklameret;    Præsidenten  begyndte  ogsaa 

at  drage  Emigrationen  til  sig,  skjent  hans  Person  kun  ind- 
gød den  en  ringe  Tillid. 

Vi  stode  i  Forbindelse  med  Prins  Napoleon  (Jérome), 
om  hvis  venlige  Sindelag  vi  vare  overtydede;  med  selve 
Tuilerierne  kom  vi  derimod  først  Aaringer  senere  i  Berøring. 

I  November  samme  Aar  faldt  endelig  Afgjørelsen;  Na- 
poleon ombyttede  Præsidentstolen  med  Kejserværdigheden, 
og  fra  nu  af  antog  hans  Politik  en  mere  bestemt  Retning, 
til  hvilken  vi  lidt  efter  lidt  begyndte  at  knytte  nogle  svage 
Forhaabninger. 

I  England,  hvor  i  Løbet  af  Aaret  1852  tvende  Mini- 
sterier styrtede  efter  hinanden,  var  den  samme  Kaadleshed 
bleven  Regeringsprincip ;  ogsaa  fra  denne  Kant  afventede 
vi  forgjæves  en  Straale  Haab  om  en  bedre  Fremtid. 


IX. 


Mit  Ophold  i  Geneve.  —  Den  ungarske  Emigration 

sammesteds.    —   Et  Blik  paa  Byens  Historie.  — 

Konservative    og  radikale  Genfere.    —    Mazzinis 

Oprørsforsøg  i  Milano.  —  Reaktionens  Sejr 

i  Evropa. 

Jeg  tilbragte  næsten  hele  Aaret  1852  i  Geneve;  det 
andet  Værk,  jeg  skrev,  »National krigen  i  Ungarn  og  Sieben- 
biirgen«,  blev  færdigt  samme  Aar,  uden  at  jeg  dog  blot 
nogenlunde  blev  holdt  skadesløs  for  mit  Arbejde;  thi  næppe 
var  Bogen  udkommen,  fer  den  ogsaa  allerede  de  fleste 
Steder  konfiskeredes,  hvad  der  var  saa  meget  mere  føleligt 
for  mig,  som  mine  Hjælpekilder  vare  ved  at  udtømmes,  og 
jeg  ikke  saae  andre  Erhversmidler  for  Haanden.  Jeg  havde 
kun  den  Fy Idestgj øreise,  at  min  Bog  senere  tjente  som 
Kilde  for  alle  dem,  der  have  skrevet  vor  Frihedskamps  Hi- 
storie, lige  fra  Mikael  Horvåth   og    Riistow  til  Gelich  og 

Szerelmey,  der  ho3  mig  har  hentet  de  fleste  Fakta  til  sin 
»Mag'yarorszåg  Kronikåjå«. 

Imidlertid  var  Tallet  paa  vore  Landsmænd  i  Geneve 
efterhaanden  voxet.  Grevinde  Batthyåny,  Enken  efter  den 
ulykkelige  Ludvig  Batthyåny,  var  flyttet  her  hid  med  sine 
Børn  og  havde  lejet  den  henrivende  Villa  Boissiére,  hvor 
hun  midt  under  sin  dybe  Sorg  levede  for  sine  Børns  Op- 
dragelse. Grevinde  Georg  Kårolyi  fulgte  hende  med  tvende 
af  sine  Børn  og  havde  opslaaet  sin  Bolig  i  Forstaden  Plain- 
palais,  og  ogsaa  Pavl  Almåssy  med  Hustru  indtraf.  Af 
Parisere  vare  Greverne  Ladislav  Teleky  og  Julius  Andrassy 
hyppig  paa  Besøg  i  Byen,  og  af  andre  Ungarere  skal  jeg 
kun  nævne  Biskop  Mikael  Horvåth,  Nikolav  Puky  og  Dionys 
Dessevify;  Horvåth  underviste  Grevinde  Batthyånys  Børn, 
Puky  grundede  et  Bogtrykkeri  til  Udgivelse  af  ungarske 
Værker,  Dessevffy  blev  Urmager,  og  for  ikke  at  være  helt 
ubeskæftiget  skrev  jeg  fra  Tid  til  anden  under  fremmede 
Navne  i  franske  og  tyske  Aviser,  som  af  Sympathi  for  mig 
honorerede  mine  Artikler  bedre,  end  de  egentlig  vare 
værd ;  desuden  granskede  jeg  i  Geneves  Bibliotheker  og  Ar- 
kiver efter  Dokumenter,  som  muligvis  kunde  kaste  noget 
Lys  over  Reformationen  i  Ungarn. 

Genfer-Akademiet,  Calvin  engang  stod  i  Spidsen  for 
som  Lærer,  var  i  det  sextende  Aarhundrede  den  evangelisk- 
reformerte  Højskole  for  britiske,  franske  og  italienske  Yng- 
linge; af  studerende  fra  Ungarn  blev  det  imidlertid  kun 
sjælden  eller  aldrig  besøgt,  og  herfra  skriver  sig  Sjælden- 
heden paa  Dokumenter,  Ungarn  angaaende.  Ikke  mindre 
Interesse  følte  jeg  for  alle  de  Dokumenter  og  historiske 
Værker,  som  havde  Hensyn  til  den  lille  Republiks  Fortid, 
hvis  Borger  jeg  jo  ønskede  at  blive,  og  her  fandt  jeg,  at 
inden  for  den  genfiske  Histories  lille  Ramme  gjenspejledes 
trofast  og  klart  alt,  hvad  der  er  forefaldet  i  større  Stater, 
saaledes  ogsaa  al  den  Ve  og  Modgang,  som  er  knyttet  til 
alle  Folkeslags  Historie. 

De  storste  Lidelser,  Geneve  har  haft  at  taale,  faldt 
dog  ikke  sammen  med  dens  burgundiske  og  savoyiske  Magt- 
havere, fra  hvis  Aag  Byen  mægtede  at  løsrive  sig  ved  Berns 
Hjælp,  nej,  de  faldt  under  den  Mands  Virksomhed,  som  nu 
til  Dags  udgjør  Geneves  største  Hæder,  og  af  hvem  Staden 
med  rette  er  saa  stolt:  de  faldt  i  Johan  Calvins  Tid. 
Calvin,  der  har  bidraget  saa  meget  til  at  bryde  Friheden 
Bane  i  andre  Lande,  viste  sig  i  sit  eget  Land  som  dens 
ubønhørlige  Modstander. 

Kaldet  til  Geneve,  snart  derpaa  forvist  og  derpaa  atter 
kaldet  tilbage,  forblev  han  her  til  sin  Død  for  med  Jærn- 
haand  at  lede  Regeringen,  som  var  demokratisk.  Forfat- 
ningen, der  var  kommen  i  Stand  under  hans  Indflydelse, 
beherskede  ikke  blot  hele  det  offentlige,  men  ogsaa  det 
huslige  Liv,  indførte  Tvang  med  Hensyn  til  Sæder  og  Tro 
og  forbød  de  mest  uskyldige  Lege  og  Fornøjelser.  Ve  den, 
som  i  Daaben  gav  sine  Børn  andre  end  bibelske  Navne. 

I  Straffene  herskede  den  mest  vilkaarlige  Strænghed. 
I  faa  Aar  —  saaledes  skriver  Genfer-Historieskrivere  og 
ikke  Papister  —  brændtes  76  Personer,  880 — 890  fængsledes, 
58  henrettedes;  Flertallet  af  de  sidste  vare  anklagede  for 
Hexeri  eller  for  Udbredeise  af  Pest;  den  stakkels  Servet 
blev  levende  brændt,  fordi  han  vovede  aabenlyst  at  fremsætte 
sin  Mening,  og  samme  Skæbne  vilde  ogsaa  have  ramt  Soci- 
nius,  hvis  han  ikke  i  rette  Tid  var  bleven  advaret  af  sine 
Venner  og  havde  afstaaet  fra  sin  Rejse  til  Geneve.  Med 
ét  Ord,  Calvin  havde  i  Geneve  erklæ^ret  al  fri  Tænken  og 
Handlen  Krig,  og  det  maa  anses  for  et  Guds  Under,  at  der 
af  denne  Korrektionsanstalt  alligevel  fremgik  et  Folk,  hvis 
Lige  næppe  findes  paa  Jorden;  holdt  borte  fra  alle  verds- 
lige Fornøjelser  saae  det  sig  tvunget  til  at  søge  Erstatning 
i  Arbejdet,  i  Kunsten  og  Videnskaben,  i  Handelen  og  In- 
dustrien. (Sluttes). 


Greneral  Suvorov*). 

Jllan  har  hidtil  almindelig  antaget,  at  Suvdrovs  Bedste- 
fader var  Præst  ved  en  Kirke  i  Kreml,  og  ment,  at  den 
berømte  Generals  Fromhed  og  Porkj ærlighed  for  Kirkesang 
og  Kirkeklokkernes  Lyd  stammede  fra  Bedstefaderen,  under 
hvis  Opsyn  han  skulde  have  tilbragt  sin  Ungdom.  Sand- 
heden er,  at  den  foregivne  Præst  var  Regimentsskriver  og 
døde  1715,  15  Aar  førend  hans  Sønnesøn  blev  født. 
Sandsynligvis  har  Suvdrovs  kirkelige  Iver  givet  Anledning 
til  at  tro,  at  hans  Bedstefader  havde  hørt  til  den  rettroende 
Gejstlighed.  Hans  Fader  naaede  uden  at  være  Kriger  højere 
Stillinger  ved  Hæren,  blev  Senator  og  til  sidst  Guvernør  i 
de  af  Russerne  i  Syvaarskrigen  besatte  preussiske  Provinser. 
Den  unge  Alexander  Vasiljevitz  Suvérov  var  lille,  svagelig, 
mager  og  hæslig,  og  hans  Fader  havde  derfor  bestemt  ham 
til  Civiltjenesten;  men  den  lille  Suvdrov  vilde  være  Soldat 
og  blev  allerede  1742  indskreven  som  saadan  i  et  Garde- 
regiment. Som  menig  havde  han  Lejlighed  til  at  styrke 
sit  Legeme  og  blive  nøje  bekjendt  med  den  russiske  Soldats 
Levemaade  og  Egenskaber;  men  han  uddannede  ogsaa  sin 
Aand,  bl.  a.  ved  klassisk  Læsning,  og  da  han  1754  blev 
Officer,  vare  Hannibal  og  Scipio  hans  Forbilleder.    Under 


*)  Efter    hans    1884    i    St.    Petersborg    udkomne     Biografi     af 
Petrushévski. 

Historisk  Arkiv,   I.   1888.  26 

Syvaarskrigen  vandt  han  Ry  som  en  fortrinlig  Kavalleri- 
officer,  der  var  flink  ved  Rekognosceringen,  dristig  i  Kampen 
og  koldblodig  i  Faren. 

Hans  Erfaringer  i  Krigen  havde  vist  ham  den  russiske 
Hærs  Mangler;  men  han  vilde  ikke  omdanne  den  ved  en 
blot  Efterligning  af  den  preussiske,  der  gjaldt  for  den  bedste 
i  Evropa.  Det  drejede  sig  for  ham  ikke  blot  om  militær 
Dressur,  men  fremfor  alt  om  at  indgyde  Hæren  en  krigersk 
Aand.  Han  vilde  opdrage  sine  Tropper  saaledes,  at  de  fik 
en  fast  Overbevisning  om  deres  Uovervindelighed:  intet 
Uheld  maatte  bringe  dem  ud  af  Fatning,  og  den  Tanke,  at 
de  kunde  blive  slaaede,  maatte  ikke  falde  dem  ind.  Dristigt 
Angreb,  helst  med  Bajonetten,  foretrak  han  ubetinget  for 
Skydning  paa  Afstand;  men  naar  man  har  fremstillet  ham 
som  en  dumdristig  Hugaf,  er  det  en  stor  Overdrivelse ;  tvært 
imod  satte  han  stor  Pris  paa  Kundskaber.  Han  sogte  at 
vække  og  befæste  religiøse  Følelser  hos  sine  Soldater,  og 
skjønt  han  holdt  stræng  Disciplin,  var  han  ikke  grusom  og 
holdt  ikke  af  at  straffe. 

I  Aaret  1768  finde  vi  ham  som  Brigader  i  Felttoget 
mod  de  polske  konfødererede  eller,  som  man  den  Gang  i 
Rusland  kaldte  dem.  Rebellerne.  »Han  iagttog  dem  fra  sin 
Rede,  Lublin,  og  holdt  de  vigtigste  Punkter  og  Flodover- 
gange besatte.  Saa  snart  der  nogensteds  viste  sig  en 
Bande,  ilede  han  mod  den  og  tilintetgjorde  den.  Han  var 
den  personificerede  utrættelige  Virksomhed,  holdt  de  urolige 
i  stadig  Angest,  de  tvivlende  i  Lydighed  og  Landet  i  sin 
Magt«  (Petrushévski).  I  Aaret  1770  blev  han  "General- 
major og  naaede  sit  Ønske,  at  sendes  mod  Tyrkerne;  men 
snart  efter  blev  han  fra  Donaus  Bredder  sendt  mod  Pugat- 
shev  paa  hin  Side  Volga.  Petrushévski  beretter  om  dette 
Felttog:  »Suvdrov  rykkede  hurtig  frem,  indlod  sig  ikke  i 
Kamp,  men  forfulgte  kun  sit  Hovedmaal,  at  fange  Pugat- 
shev.  Naar  Forholdene  krævede  det,  antog  han  Pugatshevs 
Navn ;  han  brugte  ogsaa  Overtalelseskunsten,  virkede  paa  de 

forførte  med  Løfter  om  kejserlig  Naade,  men  brugte  Knuten 
og  Frisken  mod  Anførerne  og  Anstifterne,  dog  alJrig  Døds- 
straf«. Han  blev  bittert  skuffet,  da  han  fik  Efterretning 
om,  at  Pugatshev  var  tagen  til  Fange  af  den  utrættelige 
Micbelsohn,  men  trøstede  sig  dog  ved  at  faa  den  Ære  at 
overgive  den  i  et  Bur  indespærrede  Rebelchef  til  Pånin. 

Under  Krigen  mod  Tyrkerne  havde  han  i  en  Alder  af 
43  Aar  ægtet  den  20aarige  Fyrstinde  Varvåra  Ivanovna 
Prosdrovskaja;  men  deres  Ægteskab  var  ulykkeligt,  og  efter 
at  hans  eneste  Son  Arkadi  var  født  1784,  kom  det  til  et 
fuldstændigt  Brud.  Sine  livegne  behandlede  han  paa  en 
ejendommelig  Maade:  de  maatte  lære  at  synge,  musicere  og 
spille  Komedie.  Til  de  unge  Bønderkarle  paa  sine  Godser 
lod  han  kjøbe  Koner;  »paa  Skjønhed  kommer  det  ikke  an, 
naar  de  blot  ere  sunde«,  skrev  han  til  sin  Forvalter. 

Da  Krigen  mod  Tyrkerne  igjen  brød  ud,  udmærkede 
han  sig  atter  ved  sin  Tapperhed  og  blev  flere  Gange  saaret, 
navnlig  ved  Otshakov.  Senere  kæmpede  han  i  Forbindelse 
med  Østerrigerne,  hvis  Overanfører,  Prinsen  af  Koburg,  fri- 
villig underordnede  sig  hans  Planer  og  blev  dreven  fremad 
af  hans  Iver.  De  sejrede  ved  Fokshani  og  gik  frem  til 
Kymnik,  hvor  Suvorov  vandt  den  store  Sejr,  som  belønnedes 
med  Grevetitlen,  Tilnavnet  Rymnikski,  Georgsordenen  af 
første  Klasse  og  en  med  Brillanter  besat  Kaarde. 

Jo  mere  Suvdrovs  Ry  steg,  desto  mere  sær  blev  han; 
men  han  blev  stedse  sin  simple  Levemaade  tro.  Petru- 
shévski  beretter  derom:  »I Lejren  levede  han  som  en  simpel 
Soldat,  og  en  Udsending  fra  Fyrst  Patjdmkin  fandt  ham 
efter  Slaget  ved  Rymnik  ved  Middagsmaaltidet  i  Teltet 
liggende  paa  Jorden,  hvor  Borddugen  var  udbredt.  Tallerken, 
Kniv  og  Gaffel  laante  han  hos  sine  Folk,  da  han  slet  ingen 
Bagage  førte  med  sig.  Hans  Klædning  bestod  sædvanligvis 
af  en  Jakke  af  groft  Sold aterkl æde ;  i  varmt  Vejr  gik  han 
paa  Marcher  og  i  Slaget  i  Skjorteærmer,   men  plejede  dog 

at  bære  nogle  Ordener.  En  Kosak  bar  en  svær  Sabel 
efter  ham.« 

Ved  Belejringen  af  Ismail  raabte  Suv6rov  til  sine  Sol- 
dater: »Voldene  ere  høje,  Gravene  dybe;  men  vi  tage  dog 
Fæstningen,  vor  Morlil,  Kejserinden  vil  have  det«.  Under 
stor  Blodsudgydelse  blev  Ismail  stormet,  indtaget  og  plj^ndret. 
Suvdrov  tilegnede  sig  selv  intet,  og  Soldaterne  sagde,  at 
han  delte  alt  med  dem,  kun  Byttet  tog  han  ikke  Del  i. 

Efter  at  han  i  nogen  Tid  paa  Grund  af  Patjémkins 
Skinsyge  til  sin  store  Misfornøjelse  var  holdt  borte  fra 
Krigen,  udnævnte  Peltmarskalken  Grev  Rumjænzov,  der  var 
udnævnt  til  Overauforer  i  Polen,  ham  »paa  egen  Risiko«  til 
sin  næstkommanderende  (1793),  og  Kejserinden  billigede 
bag  efter  hans  Valg.  Om  hans  Forsigtighed  under  Krigen 
mod  Kosciuzko  beretter  Petrushévski :  »I  Fjendens  Nærhed 
foretog  han  alle  Bevægelser  i  den  største  Stilhed:  ingen 
Signaler,  ingen  Sang  eller  Raab  lod  sig  høre.  Opbrud 
skete  paa  den  forud  givne  Ordre:  »Naar  Hanen  galer«.  Det 
var  Suv(5rov  selv,  der  da  galede  som  en  Hane  og  klappede 
i  Hænderne  for  at  efterligne  Hanens  Vingeslag«. 

Efter  at  Kosciuzko  var  tagen  til  Fange,  samlede  de 
polske  Tropper  sig  ved  Varshov;  men  Suvorov  stormede 
Praga  under  en  forfærdelig  Blodsudgydelse.  Hans  Soldater 
skaanede  hverken  Kvinder  eller  Børn  og  foretog  en  al- 
mindelig Plyndring  efter  Suvdrovs  Militærkatekismus,  hvori 
det  hedder:  »Indtager  du  en  Lejr,  saa  er  Lejren  din; 
stormer  du  en  Fæstning,  saa  er  dens  Indhold  dit«.  Til  Løn 
for  Varshovs  Erobring  blev  Suvorov  udnævnt  til  General- 
feltmarskalk,  hvorover  han  ytrede  stor  Glæde,  bl.  a.  paa 
følgende  Maade:  i  den  Kirke,  hvori  han  modtog  Marskalks- 
staven,  lod  han  opstille  saa  mange  Stole,  som  der  var 
Generaler,  hvilke  han  var  sprungen  forbi  i  Rang,  og  derpaa 
gik  han  forbi  enhver  af  disse  Stole,  i  det  han  nævnte  en 
saadan  Generals  Navn. 

I  nogen  Tid  blev  han  i  Varshov  i  Spidsen  for  Polens 

Styrelse,  men  befattede  sig  slet  ikke  med  Tjenesteforret- 
ninger.  Han  aabnede  intet  officielt  Brev  og  gjennemlæste 
ikke  de  Papirer,  man  forelagde  ham  til  Underskrift.  Hans 
Omgivelser  misbrugte  naturligvis  dette  til  Vilkaarlighed  og 
Havesyge,  og  naar  man  klagede  over  dem,  undskyldte  han 
sig  med,  at  det  ikke  var  let  at  finde  gode  og  ærlige  Men- 
nesker, derfor  maatte  man  hjælpe  sig  med  slette.  Anstæn- 
dige Folk  havde  han  Vanskelighed  ved  at  have  om  sig, 
fordi  de  ikke  kunde  finde  sig  i  hans  Særheder,  der  spottede 
al  Velanstændighed.  Da  han  kom  til  St.  Petersborg,  blev 
Kejserinden  derfor  ogsaa  snart  saa  kjed  af  hans  platte 
Væsen,  at  man  igjen  sendte  ham  til  Hæren  paa  Sydgrænsen. 

Kort  efter  døde  Kejserinde  Katharina,  og  under  Kejser 
Paul  faldt  han  fuldstændig  i  Unaade.  I  Januar  1797  fik 
han,  der  kaldte  sig  »Generalernes  General,  Hærførernes 
Hærfører«,  to  allerhøjeste  Tilrettevisninger,  som  offentlig 
bleve  forkyndte  for  Hæren,  fordi  han  havde  tilladt  sig  Af- 
vigelser fra  det  nye  Krigsreglement,  der  var  indrettet  efter 
preussisk  Mønster.  Da  Suvorov  derpaa  indgav  sin  Afskeds- 
ansøgning, dekreterede  Paul :  »Da  Feltmarskalk  Grev  Suvorov 
meddeler  hans  Majestæt,  at  han  ikke  har  noget  at  bestille, 
fordi  der  ikke  er  nogen  Krig,  er  han  paa  Grund  af  denne 
sin  Ytring  afskediget«. 

Suvorov  begav  sig  nu  til  et  ham  af  Katharina  skjænket 
Gods,  men  maatte  efter  Kejserens  Ordre  begive  sig  til  et 
andet  Gods  i  Guvernementet  Novgorod,  hvor  han  blev  stillet 
under  strængt  Politiopsyn.  I  sin  ensomme  Landsby  levede 
han  i  trykkende  Kaar,  og  et  Forsøg  paa  at  bringe  en  For- 
soning til  Veje  mislykkedes.  Kejserens  Unaade,  hans  Uvirk- 
somhed, daarlige  Formuesforhold  og  Familietvistigheder 
bragte  ham  til  sidst  saa  vidt,  at  han  i  December  1798 
skrev  til  Kejseren:  »Jeg  beder  Deres  kejserlige  Majestæt 
allei'naadigst  om  at  tillade  mig  at  trække  mig  tilbage  til 
den  hellige  Nilus's  Eremitbolig  for  at  indvie  Resten  af  mit 
Liv  til  Guds  Tjeneste.     Syndefri  er  alene  vor  Frelser.    Til- 

giv  mig  mine  uforsætlige  Synder,  naadige  Herre.  Din 
underdanige  Lægbroder  og  Guds  Tjener.«  Paa  denne  An- 
søgning fik  Suvdrov  intet  Svar,  men  den  6te  Februar  1799 
fik  han  Ordre  til  at  overtage  Anførselen  over  den  forenede 
østerrigsk-russiske  Hær,  som  skulde  drage  til  Italien  mod 
Franskmændene. 

Svag  paa  Legemet  vendte  Suvorov  tilbage  fra  sin  For- 
visning til  St.  Petersborg;  men  hans  Aand  var  frisk  og 
livlig.  Han  blev  gjenindsat  i  alle  sine  Embeder  og  Vær- 
digheder og  modtagen  med  stor  Højtidelighed;  men  Kej- 
seren, der  ikke  kunde  finde  sig  i  hans  underlige  Væsen, 
vedblev  at  nære  Mistro  til  ham  og  paalagde  General  Herr- 
mann  »at  give  Agt  paa  Suvorov,  for  at  han  ikke  skulde 
foretage  noget  til  Skade  for  Tropperne  og  de  fælles  An- 
liggender, da  han  let  lod  sig  henrive  af  sin  Fantasi  og  da 
glemte  alt  i  Verden.«  Ludvig  den  18de,  som  den  Gang 
boede  i  Mitau,  for  hvem  han  lod  sig  forestille,  holdt  ham 
for  forrykt  og  fandt  hans  Abekattefysiognomi  og  Manerer 
saa  besynderlige,  at  han  ytrede,  at  man  ikke  kunde  se  paa 
ham  uden  at  le  eller  fole  Medlidenhed. 

1  Italien  blev  han  imidlertid  modtagen  med  Begejstring, 
han  vandt  det  ene  Slag  efter  det  andet  og  kastede  inden 
5  Maaneder  Fjenden  ud  af  hele  Norditalien.  Til  Løn  op- 
højede Kejser  Paul  ham  til  Fyrste  med  Tilnavnet  »Italiski«, 
og  Kongen  af  Sardinien  udnævnte  ham  til  Prins  af  Sardinien 
og  Storfeltmarskalk  over  sin  Hær.  Derimod  var  han  meget 
misfornøjet  med,  at  man  i  Østerrige  ikke  tilstrækkelig  vilde 
anerkjende  hans  Fortjenester,  og  skrev  i  haanlige  Udtryk 
til  den  russiske  Sendemand  i  Wien,  at  han  frabad  sig,  at 
det  østerrigske  Hofkrigsraad  blandede  sig  i  hans  Anordninger. 
Jo  mere  hans  Ry  voxede,  desto  mere  hengav  han  sig  til 
tøjlesløse  Indfald  og  et  Hovmod,  som  ikke  taalte  nogen 
Modsigelse. 

Medens  Suvorov  gjorde  sit  mindre  heldige  Tog  ind  i 
Schweiz,  ophøjede  Kejser  Paul  ham  til   Generalissimus  og 

bestemte,  at  der  skulde  vises  ham  samme  Ære  som  Kejseren 
selv;  men  da  han  kom  tilbage  til  St.  Petersborg,  modtog 
han  ham  med  en  oifentlig  Tilrettevisning,  fordi  han  havde 
ansat  en  General  ved  sit  Armékorps,  forbod  alle  Æresbevis- 
ninger og  vilde  ikke  se  ham.  Man  har  anført  forskjellige 
Grunde  til  denne  gjentagne  pludselige  Unaade;  men  man 
maa  give  Petrushévski  Ret,  naar  han  siger,  at  Pauls  Under- 
ligheder og  uberegnelige  Opførsel  kunde  maale  sig  med 
Suvdrovs.  16  Dage  efter  sin  Ankomst  til  St.  Petersborg,  den 
I8de  Maj  1800,   døde  den  gamle  Feltherre  i  sit  70de  Aar. 

S.  B.  Thrige. 

(Slutning). 


IX. 

(Slutn.) 

Mit  Ophold  i  Geneve.  —  Den  ungarske  Emigration 

sammesteds.    —  Et  Blik  paa  Byens  Historie.  — 

Konservative   og  radikale  Genfere.    —    Mazzinis 

Oprørsforsøg  i  Milano.  —  Reaktionens  Sejr 

i  Evropa. 

JJer  gives  intet  Land  af  saa  ringe  Omfang  og  saa  lille 
Befolkning  som  Kanton  Geneve,  der  kan  opvise  et  saa  stort 
Antal  lærde  og  Kunstnere  af  første  Rang,  og  lige  saa  lidt  kan 
nogen  Stad  med  samme  Indbyggertal  tilnærmelsesvis  sammen- 
lignes med  Geneve,  hvad  angaar  dens  Rigdom  og  de  talrige 
Dannelses-  og  Velgjørenheds-Anstalter,  Staden  ejer,  og  som 
stadig  gaa  fremad  og  ikke  udvise  noget  Tegn  paa  Forfald. 

Den  Forfatning,  Reformatoren  gav  sine  Medborgere,  bar 
efter  det  foranstaaende  egentlig  ingen  daarlige  Frugter;  men 
den  havde  vel ogsaa  kunnet  gjennemføres  med  mildere  Midler, 
og  det  gjør  Menneskevennen  ondt  at  se,  at  ogsaa  han,  den 
store  Mand,  i  Steden  for  at  pleje  Kjærligheden  til  Næsten, 
i  Frelserens  Navn  gjorde  sig  skyldig  i  slig  Blodsudgydelse; 
dog  sammenlignet  med,  hvad  den  spanske  Inkvisition  vidste 
at  fuldbringe  ofte  i  Løbet  af  et  enkelt  Aar,  var  det  skete 
rigtignok  en  Ubetydelighed. 

Den  af  Calvin  grundlagte  kommunale  Forfatning  bestod 
uanfægtet  henved  200  Aar ;  i  Begyndelsen  af  det  attende 
Aarhundrede  vaagnede  dog  et  friere  Sind  og  en  friskere 
Livslyst  hos  Geneves  Borgere;  det  kom  til  Uroligheder,  til 
Kampe,  og  disse  vedvarede  saa  længe,  til  Folket  atter 
naaede  sin  Ret.  Disse  Uroens  Tider  karakteriseredes  af 
Voltaire  som  »Storme  i  et  Glas  Vand«,  dog  med  urette; 
thi  for  Genforen  havde  de  samme  Betydning,  som  den  store 
franske  Revolution  har  for  enhver  Franskmand. 

I  xiaret  1798  blev  Geneve  indlemmet  i  Frankrig  og 
Hovedstaden  for  Departementet  »du  Léman«.  Efter  Wiener- 
kongressen blev  Byen  med  dens  Omraade  atter  oprettet 
som  Kanton  og  Republik  og  indlemmet  i  det  schweiziske 
Edsforbund. 

Den  nye,  efter  1815  indførte  Forfatning  var  ganske 
vist  liberal,  men  dog  ikke  demokratisk  nok  for  en  Del  af 
Befolkningen. 

Efter  forskjellige  Smaarivninger  og  blodige  Sammenstød 
mellem  de  tvende  Partier  kom  det  endelig  i  Aaret  1846  til 
en  afgj ørende  Revolution,  der  endte  med  de  radikales  fuld- 
stændige Sejr. 

Dette  var  den  sidste  blodige  Kamp  mellem  Geneves 
Borgere,  som  siden  den  Tid  have  levet  i  Fred  og  Ro  og 
kunnet  glæde  sig  ved  Nydelsen  af  deres  Friheder. 

Ved  vor  Ankomst  til  Geneve  fandt  vi  James  Fazy, 
Føreren  for  det  radikale  Parti,  i  Spidsen  for  Regeringen. 

Han  blev  dødelig  hadet  af  Aristokraterne,  men  var  lige 
saa  afholdt  af  sine  Partifæller;  de  første,  som  beboede  den 
øvre  Bydel,  holdt  sig  ostentativ  tilbage  fra  os  i  deres  Pa- 
ladser og  pragtfulde  Villaer,  medens  Fazys  Venner  i  deres 
Fædrenestad  kom  os  i  Mede  med  broderlig  Kjærlighed; 
Fazy  selv  opbød  alt  for  at  gjøre  os  Opholdet  i  Geneve  saa 
behageligt  som  muligt. 

Naturligvis  støttede  vi  os  af  Taknemmelighed  herover 
til  det  radikale  Parti   og  søgte  vore  Venner  i  dets  Kredse. 

Fra  Geneve  kunde  vi  lettere  vedligeholde  vore  For- 
bindelser med  vore  Landsmænd  end  fra  Paris  og  London; 
der  indtraf  meget  ofte  Venner  i  Schweiz,  med  hvem  vi  traf 
sammen,  og  som  bragte  os  Efterretninger  om  Livet  i  Ungarn. 

Stadens  henrivende  Beliggenhed,  den  lette  Forbindelse 
i  alle  Retninger,  de  herlige  Udflugter,  det  behagelige  sociale 
Liv,  den  uindskrænkede  Frihed,  vi  ned,  alt  dette  lod  os 
vinde  Geneve  saa  kjær,  at  selv  de,  som  senere  vendte  hjem 
igjen  til  Ungarn,  med  tungt  Hjærte  forlod  dette  deres  andet 
Hjem. 

I  Geneve  blev  jeg  i  Januar  1853  ganske  uventet  over- 
rasket af  et  Besøg;  en  Afsending  fra  Mazzini  bragte  mig 
et  Brev  fra  ham,  hvori  jeg  underrettedes  om,  at  han  var  i 
Lugano  i  Kanton  Ticino  for  her  fra  at  organisere  et  Opror 
i  Milano  og  andre  øvreitalienske  Stæder,  og  at  denne  Op- 
stand vilde  bryde  les  med  det  snareste. 

Hvis  jeg  lagde  nogen  Vægt  paa  mit  Fædrelands  Sag, 
opfordrede  han  mig  til  at  opsøge  ham  ufortøvet. 

I  Hotellet  i  Lugano  skulde  man  afvente  og  strax  fore 
mig  til  ham. 

Siden  det  sidste  Besøg,  jeg  aflagde  Mazzini  i  London, 
havde  jeg  ikke  staaet  i  nogen  Brevvexling  med  ham  og  var 
følgelig  forbavset  over  hans  Opfordring,  som  jeg  dog  troede 
at  maatte  tage  til  Følge  for  ikke  at  udsætte  mig  for  den 
Bebrejdelse,  at  jeg  fejgt  havde  holdt  mig  tilbage  fra  enhver 
Medvirkning  i  et  saa  afgjørende  Øjeblik,  hvor  det  kunde 
dreje  sig  om  Tusender  af  mine  Landsmænds  Skæbne.  De, 
som  ville  naa  deres  Fædrelands  bedste,  hjemfalde  netop  til 
den  Skæbne,  at  de  ofte  maa  handle  og  ofre  sig  ogsaa  mod 
deres  Overbevisning. 

Jeg  tiltraadte  strax  min  Kejse,  som  var  højst  besværlig, 
da  den  faldt  i  den  strængeste  Vinter.  St.  Gotthardpasserne, 
de  eneste,  ad  hvilke  jeg  over  Schweizergrund  kunde  naa  fra 
Geneve  til  Lugano,    vare  tilsneede,   følgelig  utilgængelige; 

Farten  over  St.  Gotthard  kunde  kun  iværksættes  i  en  lille 
Enspænderslæde  og  krævede  flere  Dage. 

Endelig  kom  jeg  lykkelig  til  Lugano,  hvor  jeg  næppe 
var  stegen  af  paa  Gjæstgivergaarden,  før  den  af  Mazzinis 
Venner,  han  havde  betegnet  mig  i  sit  Brev,  strax  tiltalte 
og  kjørte  mig  til  den  gamle  Sammensværgelses-Stifter,  hvem 
jeg  traf  i  et  afsides  Hus;  Værelset,  han  beboede,  var  lige 
saa  rummeligt  som  komfortabelt  indrettet. 

Han  stod  foran  et  med  Papirer  og  Landkort  dækket 
Bord  og  var  i  den  Grad  hensunken  i  Tanker,  at  han  næppe 
lagde  Mærke  til  min  Indtrædelse. 

»Eh  bien,  me  voila!«  tilraabte  jeg  ham  venlig, 
»hvad  er  der  at  gjore  for  mig?«  hvorpaa  han  tydelig  ud- 
viklede for  mig  den  hele  Plan,  han  havde  udarbejdet  og 
med  den  største  Sejhed  forfulgt  i  de  tvende  sidste  Aar. 

Oprøret  skulde  forst  bryde  los  i  Milano  og  derpaa  med 
Lynets  Fart  forplante  sig  til  alle  andre  Stæder.  »Det  hel- 
dige Udfald  er  uden  al  Tvivl«,  tilføjede  han,  »thi  alle 
Brandmænd  ere  vundne  for  Sagen,  og  af  Borgerne  Største- 
parten; fremdeles  Ungdommen  og  de  ungarske  Tropper,  som 
ligge  i  Garnison  i  de  italienske  Stæder.« 

Jeg  stod  som  himmelfalden  og  spurgte  Mazzini,  om 
han  virkelig  for  fulde  Alvor  troede  paa  det  heldige  Udfald 
af  sin  dristige  Plan  og  knyttede  sine  Forhaabninger  hertil? 
Om  der  da  ikke  i  Piemont  var  truffet  Forberedelser  til  at 
støtte  en  slig  Opstand?  Endelig  tilstod  jeg  ham  oprigtig, 
at  jeg  ikke  kunde  hengive  mig  til  den  Illusion,  at  de  un- 
garske Tropper  strax  ved  Bevæoelsens  Begyndelse  vilde 
fraternisere  med  Oprørerne,  da  de  under  strængt  Opsyn 
selv  med  bedste  Vilje  ikke  vilde  være  i  Stand  til  at  handle 
saaledes.  Ogsaa  Milanos  Borgere  vare  vistnok  advarede  fra 
Piemont  og  vilde  derfor  næppe  hovedkulds  styrte  sig  i  et 
sligt  Æventyr. 

Mazzini  smilede  ad  mine  Bemærkninger  og  sg-gde :  »Nu, 
vi  faa  at  se.« 

Vor  Samtale  tog  derpaa  en  anden  Vending. 

Vi  satte  hinanden  Stævne  til  næste  Dags  Middag; 
Mazzini  troede  at  kunne  vente  de  første  Efterretninger  fra 
Milano  allerede  ved  denne  Tid. 

Da  jeg  indfandt  mig  hos  ham,  fandt  jeg  ham  højlig 
ophidset. 

»Endnu  ingen  Efterretning«,  udbrød  han,  »kom  igjen  i 
Aften.« 

Og  da  jeg  kom  igjen  om  Aftenen,  traf  jeg  ham  fuld- 
stændig knust  og  fortvivlet.  Opstanden  i  Milano  var  mis- 
lykket, Angrebet  paa  Kastellet  slaaet  tilbage,  og  Hundreder 
kastede  i  Fængslet. 

»Alt  er  tabt!«  sukkede  han,  »vore  Anordninger  ere  ikke 
blevne  punktlig  udførte.     Gud  véd,  hvad  der  nu  vil  ske.« 

Jeg  beklagede  ham  af  ganske  Hjærte;  han  havde  ladet 
sig  henrive  af  sin  tøjlesløse  Indbildningskraft,  men  mente 
det  ærlig  med  sit  Fædreland. 

Den  Ydmygelse,  han  havde  lidt,  var  knusende  for  ham. 

Fra  denne  Stund  var  det  republikanske  Parti  i  Italien 
berøvet  sin  Anseelse  og  blevet  ufarligt  for  Kegeringen  i 
Torino,  hvor  ('avour  nu  alene  tog  alle  Traadene  til  den 
nationale  Bevægelse  i  sin  Haand. 

Efter  den  bitre  Skuffelse,  han  havde  oplevet,  tog  Maz- 
zini tilbage  til  London,  og  jeg  vendte  ad  samme  Vej,  jeg 
var  kommen,  og  med  samme  Vanskelighed  over  St.  Gotthard 
tilbage  til  Geneve,  for  her  at  give  mine  Venner  Meddelelse 
om  de  sørgelige  Begivenheder,  jeg  havde  været  Vidne  til. 
Den  hurtige  Mislykkelse  af  denne  saa  vovelige  Plan  var 
dog  muligvis  en  Lykke  saa  vel  for  vore  Landsmænd  i  Italien 
som  for  vore  Venner  i  Hjemmet. 

Efter  dette  mislykkede  »coup  de  main«  paa  Milanos 
Kastel  herskede  der  Ro  i  Evropa;  Reaktionen  havde  fuld- 
ført sit  Værk,  den  var  mættet  af  deres  Blod,  som  havde 
elsket   Fædrelandet,    vist   Begejstring    for    Ret  og   Frihed. 

Ea  Del  af  Frankrigs,  Italiens,  Tysklands  og  Ungarns 
Patrioter  smægtede  i  Fængslerne,  en  anden  Del  drev  brødløs 
omkring  i  Udlandet.  I  Frankrig  herskede  den  uindskrænkede 
Cæsarisme,  i  Tyskland  herskede  Preussen  og  Østerrige  med 
lignende  Vilkaarlighed,  og  Italien  var  kastet  til  Jorden  paa 
Piemont  nær,  hvor  i  det  halvskjulte  den  Flamme  alene 
holdtes  vedlige,  som  senere  førte  til  hele  Halvøens  Fri- 
gjørelse  og  Enighed. 


X. 

Den  orientalske  Krises  Begyndelse.  —  .Teg  gaar 
til  Konstantinopel.  —  Dagbogsskitser.  —  Malta. 
—  Syra.  —  Smyrna.  —  Dardanellerne.  —  Ankomst 
til  Konstantinopel.  —  Besøg  hos  Baron  Tecco.  — 
Sir  Stratford  Canning.  —  Det  tyrkiske  Reform- 
parti. —  Baron  Bruck. 

Der  herskede  Ro  i  Evropa,  en  trykkende,  for  os  lands- 
forviste en  saa  meget  mere  ængstende  Ro,  som  den  lod  os 
befrygte,  at  Folkene  lidt  efter  lidt  kunde  vænne  sig  til 
denne  Ro  og  fremtidig  som  i  tidligere  Tider  atter  føle  sig 
lykkelige  som  Slaver. 

I  de  tvende  første  Aar  af  vor  Forvisning  trøstede  vi 
os  med  Haabet  om  Republikens  Fasthed  og  de  liberale 
Ideers  Fremskridt  i  Frankrig.  Statskupet  den  2den  Decb. 
1851  gjorde  en  Ende  paa  disse  Illusioner. 

Da  kom  pludselig  fra  Norden  de  første  Tegn  paa  en 
Vending  til  det  bedre. 

I  Foraaret  1853  troede  Czar  Nikolaus  Øjeblikket  kommet 
til  at  vove  et  nyt  Skridt  fremad  til  Gjennemførelse  af  den 
Politik,  han  og  hans  Forgængere  saa  sejt  og  udholdende 
forfulgte  i  Orienten.  Det  lidt  spændte  Forhold  mellem 
Stormagterne,    Portens    Eftergivenhed    over    for    Østerrige, 

Tyrkernes  tvivlsomme  Held  i  Montenegro,  alt  dette  bevægede 
ham  pludselig  til  at  rette  Fordringer  til  Tyrkiet,  som,  livis 
de  vare  blevne  gjennemforte,  vilde  have  stillet  11  Millioner  af 
Portens  kristne  Undersaatter  under  Ruslands  direkte  Over- 
højhed. Divanet  vægrede  sig  ved  at  gaa  ind  herpaa,  og  nu 
paafulgte  Donaufyrstendømraernes  Besættelse  af  russiske 
Tropper.  Admiral  Mentshikoffs  dybt  fornærmelige  Optræden 
i  Konstantinopel  frembragte  dog  det  modsatte  af  den  til- 
sigtede Virkning  og  paaskyndede  kun  Bruddet  i  Steden  for 
at  bevæge  Porten  til  Eftergivenhed.  Rusland  blev  opfordret 
til  at  trække  sine  Tropper  ud  af  Fyrstendømmerne,  og  da 
denne  Opfordring  ikke  blev  efterkommet,  erklærede  Tyrkiet 
den  overmodige  Angriber  Krig. 

Efterretningen  om  Udbruddet  af  Fjendtlighederne  i 
Tyrkiet  bragte  naturligvis  os  samtlige  Ungarere  i  Bevægelse. 

Flere,  deriblandt  ogsaa  Grev  Ladislav  Teleky,  liavde 
tilbragt  Sommeren  i  Badet  Evian  ved  Genfersøen. 

Paa  vor  Indbydelse  kom  ogsaa  andre  Venner  her  hen, 
og  man  besluttede,  at  jeg  skulde  gaa  til  Konstantinopel  for 
at  tilbyde  min  og  mine  Venners  Tjeneste.  Som  Tak  for 
den  gjæstfri  Modtagelse,  vore  forfulgte  Venner  og  Lands- 
mænd i  Aaret  1849  havde  fundet  paa  tyrkisk  Grund,  ansaa 
vi  vort  Tilbud  som  en  Pligt,  og  desuden  betragtede  vi  Rus- 
lands Svækkelse  som  en  Chance  mere  for  vor  Sag.  I  Følge 
denne  Beslutning  afrejste  jeg  den  15de  Oktober  over  Lyon 
til  Marseille  for  her  fra  at  indskibe  mig  til  Konstantinopel. 

I  Marseille  havde  jeg  nær  mistet  alle  mine  Rejsepenge ; 
ved  min  Tilbagekomst  fra  Toldboden  til  Hotellet  opdagede 
jeg  pludselig,  at  jeg  havde  ladet  min  Brevtaske  blive 
liggende  ved  Eftersynet  af  min  Bagage;  der  var  en  temmelig 
stor  Sum  i  den,  men  heldigvis  blev  Tasken  funden  af  en 
ærlig  Arbejder,  som  forpustet  løb  efter  mig  og  overleverede 
mig  den,  ligesom  jeg  vilde  begive  mig  til  Politiet  og  lade 
det  anstille  de  nødvendige  Efterforskninger. 

^Herre!  De  har  glemt  Deres  Brevtaske  paa  Toldboden; 
jeg*  fandt  den,  men  havde  stort  Besvær  med  at  indhente 
Dem.« 

Saa  stor  Ærlighed  rørte  mig,  og  hvis  jeg  havde  været 
rigere,  havde  jeg  gjærne  ladet  den  brave  Fyr  beholde  hele 
Indholdet;  nu  maatte  jeg  nøjes  med  at  give  ham  en  be- 
skeden Gave  og  takke  ham  for  hans  Venlighed  og  Ærlighed. 
Mon  virkelig  enhver  Millionær  vilde  have  handlet  som  denne 
fattige  Arbejder? 

Kl.  2  om  Eftermiddagen  (21de  Oktober)  lettede  vi  Anker 
under  gunstigt  Vejr. 

Hvilket  herligt  Skue !  Perst  denne  Masteskov  i  Havnen, 
dernæst  de  tvende  mægtige  Forter,  som  skjærme  Indgangen, 
derpaa  den  nøgne,  udskaarne  Klippekyst,  som  antager  de 
vidunderligste  Former  og  hist  og  her  skjuler  yppige  Haver 
i  sine  Revner  og  Kløfter,  endelig  Øgruppen  midt  i  den 
skjønne  Bugt,  paa  en  af  disse  det  berømte  Chateau  d'Iff,  og  alt 
ombølget  af  den  sydlige  Himmels  vidunderlige  Lys;  senere, 
allerede  i  rum  Sø,  det  overvældende  Syn  af  den  nedgaaende 
Sol,  den  stjærneklare  Himmel,  de  sagte  Bølgers  Plasken 
mod  Skibssiderne,  Kystens  Tilbagevigen  og  endelig  dens 
fuldstændige  Forsvinden  ....  Farvel,  I  Bjærge!  I  sidste 
Udløbere  af  Alperne!  Farvel,  smukke  Geneve!  Farvel,  brave 
Venner,  jeg  dér  har  ladet  tilbage!  Jeg  tænker  paa  eder.  ~ 
Gid  den  almægtige  under  min  Fraværelse  maa  tage  eder 
under  sin  Beskyttelse,  og  jeg  gjenfinde  eder  lykkelige. 

Henimod  Kl.  2  efter  Midnat  skiftede  Vejrliget.  Søen 
begyndte  at  gaa  højere,  og  om  Morgenen  sloge  Bølgerne  op 
over  Dækket  og  dreve^  deres  kaade  Spil  med  vort  Skib. 
Jeg  forblev  i  Kojen  i  det  Haab  saaledes  bedst  at  undgaa 
Søsygen,  det  lykkedes  mig  ogsaa  halvt  om  halvt,  i  det  jeg 
slap  med  en  stærk  Hovedpine. 

Kl.  3  om  Eftermiddagen  fik  vi  Korsika  i  Sigte;  vi 
havde  hele  Øen  fra  Nord  til  Syd  for  os  og  beundrede  dens 
smukke    Bjærgmasser,    der    hæve    sig   terrasseformigt    fra 

Kysten  til  de  snedækte  Tinder  i  Øens  Indre.  Jeg  saae  i 
Aanden  alle  Dale  og  Kløfter,  de  klippefulde  Skrænter  og 
de  kun  for  Jægerne  tilgængelige  Stier  i  dette  vilde  Bjærg- 
land;  jeg  forstod  fuldkommen  dens  Befolknings  Karakter, 
og  hvorledes  den  trods  sit  ringe  Tal  i  Aarhundreder  havde 
kunnet  byde  sine  Undertrykkere  Trods  og  gjentagne  Gange 
afryste  det  fremmede  Aag. 

Den  undertrykte  0  hævnede  sig  senere  paa  det 
erobringsl3^stne  Kontinent,  det  skjænkede  Evropa  Napoleo- 
niderne. 

Hele  den  følgende  Dag  havde  vi  smukt  Vejr,  men 
intet  andet,  der  kunde  adsprede  Øjet,  end  Havet  omkring 
os  og  den  blaa  Himmel  over  os.  Heden  var  utaalelig  paa 
Dækket  som  i  Kahytten. 

Fra  Kl.  7  om  Morgenen  (24de  Oktb.)  fik  vi  den  lige 
saa  smukke  som  ulykkelige  0  Sardinien  paa  venstre  Haand ; 
først  Kl.  5  om  Eftermiddagen  tabte  vi  den  af  Sigte  og 
hastede  mod  Malta,  hvor  jeg  tænkte  at  opholde  mig  nogle 
Dage,  rimeligvis  til  næste  Marseilledampers  Ankomst.  Jeg 
havde  Arbejde  mere  end  nok  til  at  udfylde  dette  Inter- 
mezzo. 

Den  stærke  Søndenvind  bragte  os  en  slem  Nat  og  en 
endnu  værre  Morgen,  og  vor  Ankomst  til  Malta  forsinkedes 
herved  hele  otte  Timer,  saa  vi  først  løb  ind  i  Havnen 
Kl.  10  om  Morgenen  i  Steden  for  Kl.  2  om  Natten,  hvad 
Kaptejnen  havde  lovet. 

Omtrent  en  halv  Mil  foran  os  saae  vi  den  Damper, 
hvorpaa  min  Ven  Podhorszky  formentlig  befandt  sig,  komme 
fra  Messina  og  haste  ind  i  Havnen,  et  gunstigt  Tilfælde, 
thi  saa  behøvede  vi  ikke  at  spilde  Tiden  med  at  opsøge 
hinanden,  men  kunde  strax  træffes  i  Havnen. 

Dog  jeg  blev  ubehagelig  overrasket,  da  jeg  ikke  fandt 
Spor  af  den  gode  Podhorszky  hverken  i  Havnen,  paa  Skibet 
eller  noget  andensteds;  endelig  gik  jeg  til  Danipskibskontoret, 
hvor  hen    man   imidlertid  havde    bragt  Listen    over   Passa- 

gererne,  men  heller  ikke  paa  denne  fandtes  hans  Navn. 
Hvad  kunde  montro  have  afholdt  ham  fra  at  indskibe  sig 
i  Genova?  Mon  det  var  Vanskeligheder  fra  Avtori- 
teternes  Side? 

Og  nu  lidt  om  mine  første  Indtr3^k  fra  Malta.  Lige 
fra  om  Morgenen  Kl.  7  havde  vi  under  uafbrudt  Kamp 
mod  den  stærke  Søndenvind  haft  det  trøstesløse  Syn  af  de 
nøgne,  træløse  Øer  ved  vor  Side;  den  vestligste  er  Gozzo, 
den  midterste  Comino  og  den  østlige  den  egentlige  Malta. 
Jeg  begyndte  allerede  at  blive  fortrædelig  over  at  have 
forladt  min  Koje  saa  tidlig,  da  Billedet  pludselig  ændredes 
ved  en  let  Drejning  af  Skibet,  og  vi  saae  nu  Valetta,  Maltas 
Hovedstad,  med  sine  mægtige  Fæstningsværker,  sine  Hus- 
masser, sine  Taarne  og  Kupler  ligge  amfitheatralsk  for  os, 
et  Skue,  der  fortryllede  selv  de  Passagerer,  som  havde  set 
Konstantinopel  og  Neapel. 

Malteserne  kalde  deres  0  »il  fiore  del  mondo«  og  ere 
lige  ved  at  sulte  ihjel;  med  en  saa  blind  Kjærlighed  hænger 
Mennesket  ved  sin  Fødejord;  men  Maltesernes  Fædrelands- 
kjærlighed  er  dobbelt  paafaldende,  naar  man  betænker,  at 
dette  stakkels  lille  Folk  egentlig  aldrig  har  kjendt  højere 
fædrelandske  Interesser,  men  stedse  været  mishandlede  Slaver 
af  fremmede  Herrer;  det  er  ret  interessant  at  gjennemgaa 
Rækken  paa  disse  sidste  fra  den  graa  Oldtid  til  vore  Dage. 
Først  satte  Fønikerne  sig  i  Besiddelse  af  Øerne,  derpaa 
Grækerne,  saa  Karthagenienserne,  Romerne,  Gotherne,  saa 
atter  Grækerne,  fremdeles  Araberne,  Normannerne,  Spanierne, 
den  af  alle  Nationer  sammensatte  Johaunitterorden,  Fransk- 
mændene og  endelig  de  nuværende  Besiddere,  Englænderne. 
Ingen  Dag  i  sin  hele  Fortid,  intet  Blad  i  Historien  kan 
Malteseren  kalde  sit  eget;  overalt  er  han  kun  et  taalmodigt 
Lastdyr  for  fremmede  Herrer.  Hvilken  sørgelig  Tanke  for 
de  tænkende  og  følende  blandt  dem!  Dertil  kommer  som 
Sprog  et  afskyligt  Kavdervælsk,  uden  Litteratur  og  mang- 
lende   de    simpleste   Grundregler,    en   Blanding    af  Arabisk, 

Græsk,  Italiensk,  Spansk  og  Normannisk,  og  kun  den  rin- 
geste Part  af  dem  er  det  italienske  Sprog  mægtig;  men 
den  stakkels  Malteser  finder  en  Erstatning  for  alle  moralske 
Lidelser  i  sin  smukke  Himmel  og  sit  herlige  Klima,  og  det 
sidste  er  i  Virkeligheden  ogsaa  vidunderligt. 

Om  Sommeren  staar  Thermometret  sædvanligvis  paa 
25°  og  overstiger  kun  yderst  sjælden  28°,  medens  det  om 
Vinteren  næsten  aldrig  synker  under  8°.  Søvindene  gjøre 
Luften  taalelig  selv  paa  de  varmeste  Sommerdage,  medens 
Nordenvinden  velgjørende  renser  Atmosfæren  og  saaledes 
yder  rigelig  Erstatning  for  den  Smule  Kulde,  den  mangen 
Gang  bringer  med  sig.  Jeg  sad  t.  Ex.  med  alle  Vinduer 
aabne  og  skrev  i  Skjorteærmer,  og  om  Natten  sov  jeg  lige- 
ledes for  aabne  Vinduer;  det  var  ved  Oktober  Maaneds 
Slutning,   og  Temperaturen  var  som  Junimaaned  i  Geneve. 

Fraset  den  smukke,  maleriske  Hovedstad  er  Malta  alt 
andet  end  pittoresk.  Hvad  man  her  maa  søge  er  derfor 
beller  ikke  storartede  Naturscener,  men  historiske  Rester  af 
Mindesmærker  fra  det  tidligere  Ordensherredømme  og  til- 
oversblevne Spor  af  glimrende  mandig  Tapperhed  og  Hen- 
givelse. Malta  interesserer  ene  og  alene  ved  sin  Historie 
og  sin  politiske  Vigtighed;  ellers  er  Øen  ikke  andet  end  en 
udbrændt,  nøgen  Klippe. 

Det  behageligste  Indtryk  i  Malta  modtog  jeg  af  Husenes 
ejendommelige  Bygningsmaade,  der  er  lige  saa  venlig  og  net 
som  fuldstændig  afpasset  efter  Klimaet.  Paa  hele  Øen  findes 
intet  Tag;  dets  Plads  indtages  af  en  Terrasse,  hvor  man 
sædvanligvis  tilbringer  Aftentimerne;  hvert  Hus,  selv  det 
mindste,  har  sin  smukke  rummelige  Balkon,  sædvanligvis 
smykket  med  Blomster,  og  her  har  det  smukke  Kjøn  sit 
Yn  dlingssted. 

I  Levevis  nærmer  man  sig  mest  den  spanske,  baade 
med  Hensyn  til  Bolig  som  i  Dragt  og  Skikke,  kun  at  de 
maltesiske  Damer  ingenlunde  ere  saa  henrivende  som  de 
spanske  Senoritaer,    men  tvært  imod  hæslige    og  ugraciøse. 

Ligesom  Tilfældet  er  med  Sproget,  synes  ogsaa  Menneskene 
paa  Malta  at  være  en  Blanding  af  arabisk,  spansk,  italiensk 
og  Gud  véd  hvilket  andet  Blod;  det  arabiske  er  mest 
fremherskende  hos  Landbefolkningen,  mindre  derimod  i  Staden, 
hvor  de  fremmede  Riddere  to  Aarhundreder  igjennem  have 
bidraget  deres  til  Raceblandingen;  mest  komisk  tager  det 
sig  dog  ud,  naar  man  træffer  paa  et  Par  engelske  Blaaøjne 
under  det  begsorte,  arabiske  Haar,  eller  omvendt  det  engelske 
Hørhaar  over  kulsorte  Øjne,  Fremtoninger,  man  ikke 
sjælden  støder  paa,  det  haandgribeligste  Bevis  paa,  at  den 
britiske  Love  heller  ikke  paa  Malta  har  ladet  haant  om  at 
yde  Raceforbedringen  sin  Tribut. 

Jeg  saae  mig  om  i  Kirkerne  og  de  offentlige  Bygninger, 
men  stødte  ikke  paa  noget  mærkeligt  uden  for  Kathedralen, 
som  har  et  højst  ubetydeligt,  simpelt  Ydre,  men  et  desto 
mere  rigt  og  glimrende  Indre.  Hvor  hen  Øjet  vender  sig  i 
dette  Tempel,  møder  det  rig  Forgyldning,  det  skjenneste 
Marmor,  de  herligste  Freskomalerier.  Ulige  mere  interessant 
fandt  jeg  dog  Gravmælerne  for  Ordenens  samtlige  Stormestre 
(de  tindes  i  Kirkens  Sidekapeller)  og  Gravstenene  over  fire 
Hundrede  af  de  tapreste  Riddere,  hvis  Ben  have  fundet 
deres  Hvilesteder  under  Kirkens  Gulv. 

Det  vækker  en  underlig  Følelse  at  vide  sig  midt  blandt 
Resterne  af  saa  mange  tapre  Krigere,  og  det  tyktes  mig 
næsten,  at  Skyggerne  af  La  Valette  og  L'Isle  d'Adam,  Or- 
denens tvende  største  Krigere,  tilvinkede  mig  for  at  styrke 
mig  i  mine  Planer,  skjønt  det  for  mig  jo  drejede  sig  om 
at  slutte  et  Forbund  med  deres  tidligere  Dødsfjender. 

Jeg  aflagde  et  Besøg  i  Øens  Indre;  alle  Landsbyer,  vi 
kom  igjennem,  vare  nette  og  venlige,  Husene  solide,  lige- 
som huggede  ud  af  Klipperne,  Balkoner  og  Tage  som  i 
Staden,  Kirkerne  i  de  mindste  Landsbyer  mangen  Gang 
prydede  med  Kupler  og  Dobbelttaarne,  saa  store  og  præg- 
tige som  mangen  Domkirke  hos  os  i  Ungarn;  men  hvilken 
mærkelig  Kontrast   mod    dette   ydre   Skin    af   Velstand    og 

Renlighed  danne  ikke  de  halvtforhungrede  Beboere  i  deres 
smudsige  Laser  og  de  talløse  Tiggere,  man  støder  paa  ved 
hvert  Skridt.  Uvilkaarlig  spørger  man  sig  selv,  om  det 
dog  ikke  havde  været  bedre,  at  dette  Tiggerfolks  Penge  og 
Sved  var  bleven  anvendt  til  Oprettelsen  af  almennyttige 
Anstalter,  som  kunde  have  forbedret  dets  materielle  Vel, 
hellere  end  paa  alle  disse  prunkende  Kirker  og  Kapeller. 

Trods  de  maltesiske  Landmænds  uudsigelige  Flid  er 
Synet  af  Øen,  særlig  paa  denne  Aarstid,  saa  sørgeligt,  som 
tænkes  kan.  De  uhyre  Kaktusplanter,  der  mest  benyttes 
til  Hegn,  og  en  Art  Dværgtræer  med  bleggrønt  Løv  danne 
sammen  med  Øens  faa  smukke  Haver  den  eneste  Plante- 
væxt,  det  trætte  Øje  faar  Kig  paa;  af  Orangetræer  findes 
mange,  men  til  Hobe  gjemte  i  Haverne,  og  selv  her  ikke 
voxende  paa  fri  Land,  men  begede  og  plejede  i  Vaser. 

Maltas  Oranger  ere  i  øvrigt,  takket  være  denne  kunstige 
Pleje,  de  bedste  i  Verden. 

Trods  Orangerne,  Kaktusfrugterne  og  Granatæblerne, 
trods  det  milde  Klima,  den  smukke  Himmel,  den  kølige 
Søbrise  og  Gud  véd  hvilke  andre  Behageligheder,  er  den 
mest  forladte  Krog  ved  Genfersøen  mig  ti  Gange  mere 
dyrebar  end  hele  »fiore  del  mondo«  med  Gozzo  og  Comino 
i  Kjøbet;  skal  eller  maa  jeg  opholde  mig  i  Udlandet,  vil 
Geneve  eller  et  Sted  ved  Genfersøen  stadig  være  mit 
blivende  Odholdssted. 

I  Oittå  vecchia.  Øens  tidligere  Hovedstad,  besaa  jeg 
Katakomberne  og  den  hellige  Paulus's  Grotte,  sidstnævnte 
med  tvende  vidunderlig  smukt  udarbejdede  Statuer  af  denne 
Øernes  Skytspatron.  Katakomberne  ere  underjordiske,  i 
Klipperne  udhugne  Gange,  som  tjente  de  første  kristne  til 
Andagtsøvelser,  til  Begravelsespladser  for  deres  døde,  fra  Tid 
til  anden  ogsaa  som  Tilflugtssteder  mod  deres  blodtørstige 
Forfølgere.  Min  Fører  gjennem  denne  uhyre  Labyrint  af 
Gallerier  og  Grave  var  Klokkeren  ved  St.  Paul,  en  stærk 
Lømmel  af  et  temmelig  raat  Udseende;    vi  havde  hver  i 

Haanden  en  tynd  Voxkjærte,  af  hvilke  snart  deu  ene,  snart 
den  anden  gik  ud.  Ved  Enden  af  en  lang,  snæver  Gang 
tænkte  jeg:  Sæt  nu,  at  det  faldt  denne  Karl  ind  at  blæse 
begge  Lysene  ud  og  ved  et  sikkert  Stod  give  mig  mit 
Besyv?  Kastet  ned  i  en  slig  gammelkristelig  Grav  vilde 
ikke  en  Hane  gale  for  mit  Ligs  Skyld,  og  jeg  blev  en 
Smule  tilbage  for  at  sikre  mig  mod  ethvert  Overfald;  trods 
al  min  Livslede  havde  jeg  dog  ingen  rigtig  Lyst  til  at  blive 
liggende  i  Maltas  Katakomber. 

Efter  min  Udflugt  til  Gitta  vecchia  laa  jeg  flere  Dage 
rigtig  syg;  jeg  havde  kunnet  fortsætte  min  Rejse  paa  en 
engelsk  Krigsdamper,  men  heraf  blev  der  nu  ikke  noget,  og 
jeg  maatte  afvente  den  franske  Damper  »Egyptus«,  som 
indtraf  den  5te  November. 

Hvis  Skæbnen  havde  bestemt  det  anderledes,  hvis  Par- 
eerne allerede  her  havde  overskaaret  min  Livstraad,  havde 
aldrig  nogen  erfaret,  hvad  der  var  blevet  af  mig;  thi  jeg 
rejste  med  fremmed  Pas  og  havde  ingen  som  helst  Papirer 
hos  mig;  under  den  smukke  blaa  Himmel,  jeg  faa  Dage 
forud  havde  beundret  saa  meget,  vilde  man  have  begravet 
mig  som  Frederik  Verney;  heldigvis  havde  jeg  de  nødvendige 
Begravelsespenge  hos  mig,  og  saaledes  var  i  det  mindste 
denne  sidste  Akt  gaaet  anstændig  for  sig. 

Jeg  forlod  Malta  den  5te  Novb.  og  havde  endnu  for 
Indskibningen  den  Glæde  at  træff'e  General  Czetz,  som  havde 
fulgt  min  Indbydelse  og  ligeledes  begav  sig  til  Konstanti- 
nopel. Vi  kunde  nu  fortsætte  Rejsen  i  Fællesskab,  og  de 
Efterretninger,  han  bragte  mig  fra  Geneve  og  Paris,  bidroge 
ikke  lidet  til  atter  at  berolige  mit  stærkt  ophidsede  Sind. 

Denne  og  den  følgende  Dag  gik  Søen  højt,  hvad  i  min 
svækkede  Tilstand  voldte  mig  stærke  Lidelser;  jeg  blev 
liggende,  dels  paa  Dækket,  dels  i  Kahytten,  ned  hverken 
vaadt  eller  tørt,  og  først  den  7de  begyndte  jeg  at  komme 
mig  lidt;  men  Søen  var  nu  ogsaa  lige  til  den  synkende 
Nat  saa  glat  som  et  Spejl,  og  Skibet  gled  saa  rolig  afsted, 

som  om  vi  vare  paa  Genferseen  eller  gik  ned  ad  Donau  fra 
Pressburg  til  Pest.  Kl.  10  om  Morgenen  fik  vi  atter  Laud 
i  Sigte,  for  første  Gang  siden  vor  Afrejse  fra  Malta;  det 
var  Arkadiens  Kyst,  og  det  os  nærmest  liggende  Forbjærg 
var  Kap  Modon  i  Nærheden  af  det  berømte  Navarino,  hvor 
for  26  Aar  siden  (o:  1827)  den  engelsk-franske  Flaade  viste 
Russerne  den  Tjeneste  at  ødelægge  den  tyrkisk-ægyptiske. 

Mellem  Middag  og  Aften  krydsede  vi  Kororibugten  og 
gik  om  KapMatapan;  paa  hele  Rejsen  havde  man  passiaret 
saa  meget  om  de  stadige  Vindstød  og  Storme,  som  skulle 
drive  deres  Spil  i  Nærheden  af  dette  Kap,  at  vi  med  sand 
Sjælero  saae  tilbage,  da  vi  havde  det  bag  os.  Solen  gik 
prægtig  ned  og  afløstes  af  den  langsomt  opgaaende  Maane, 
ved  hvis  Skin  vi  saae  en  tallos  Masse  Skibe  spøgelseagtig 
sejle  os  forbi,  for  det  meste  græske  Kystfarere,  som  havde 
Medbør  og  derfor  i  Hurtighed  kun  stode  lidet  tilbage  for 
vor  Damper. 

Snart  dukkede  Cythere,  dat  nuværende  Cerigo,  frem  af 
Bølgerne  til  venstre  for  os;  hist  og  her  viste  sig  Lys,  dels 
paa  Skibenes  Mastetoppe,  dels  i  Boligerne  paa  de  for- 
skjellige  større  og  mindre  Øer,  vi  passerede.  Matroser  og 
Passagerer  sang,  men  pludselig  saae  man  hele  Selskabet 
dele  sig  i  Grupper,  og  Kvinderne  spøge  med  deres  udkaarne, 
endog  en  gammel,  polsk  Emigrant  med  Skibskokkepigen. 
Czetz  og  jeg  satte  os  hen  i  en  Krog,  meddelte  hinanden 
vore  Indtryk  og  passiarede  til  Midnat. 

Jeg  fortalte  Czetz  mine  sidste  Erfaringer,  og  hvorledes 
en  ussel  Skurk  meget  ofte  kan  skjule  sig  under  et  ærligt 
Hylster;  nogle  Afsløringer  overraskede  Czetz  ikke  lidet,  og 
vi  bleve  enige  om  fremtidig  at  være  lidt  mere  mistroiske  i 
vore  Forbindelser,  et  godt  Forsæt,  som  desto  værre  ikke 
holdt  læ^nge  ud. 

Ved  Syra  gjorde  Skibet  et  længere  Holdt,  end  vi  havde 
ventet,  og  saaledes  kunde  jeg  tilbringe  en  hel  Aften  og  Nat 
i  Land   og  styrke   mig  ved  en  god  Søvn  paa   tolv  Timer. 

Syra  ligger  amfitheatralsk  paa  Skrænten  af  den  lille  0  af 
samme  Navn  og  frembyder  ved  Indsejlingen  i  Havnen  et 
smukt,  venligt  Skue;  sætter  man  imidlertid  Foden  paa 
Stadens  snævre,  smudsige  Gader,  bliver  man  snart  vår,  at 
man  alt  befinder  sig  i  Orienten,  hvor  alt  ude  fra  og  paa 
Afstand  er  malerisk  og  romantisk,  men  i  Nærheden  kun 
Prosa  og  Skuffelse.  Nationaldragten  bæres  næppe  nok  af 
de  laveste  Folkeklasser;  Kjebmænd  og  Embedsmænd  have 
anlagt  evropæiske  Klædedragter,  og  Militæret  bar  paa  hin 
Tid  endog  bayerske  Frakker  og  Kapper.  Af  Kvinder  fik  vi 
kun  Øje  paa  nogle  hæslige  Kællinger,  yngre  Kvinder  og 
Piger  syntes  efter  orientalsk  Vis  at  skulle  unddrages  de 
fremmedes  Blikke  og  at  maatte  holde  sig  hjemme.  Hvad 
Typen  af  Befolkningen  angaar,  viste  det  sig  ved  første  Blik, 
at  denne  0 befolkning  ikke  var  Efterkommere  af  de  Mænd. 
som  for  tredive  Aar  tilbage  vidste  at  tilkæmpe  Grækenland 
Friheden;  hejst  havde  dens  Fædre  bidraget  hertil  med  nogle 
Drakmer. 

Før  vor  Afrejse  kom  den  engelske  Krigsdamper  »Furie« 
forbi  vort  Skib,  og  Kaptejnen  meddelte  os,  at  Fjendtlig- 
hederne vare  udbrudte  ved  Donau,  samtidig  paa  flere  Punkter, 
og  at  Tyrkerne  hidindtil  vare  i  Fordelen. 

Om  Bord  paa  vort  Skib  traf  jeg  ogsaa  flere  rumæniske 
Flygtninge,  som  ligeledes  toge  Vejen  til  Konstantinopel, 
blandt  dem  de  tvende  Brødre  Golesco,  hvis  Bekjendtskab  jeg 
havde  gjort  i  Paris.  Strax  efter  at  Bevægelsen  i  1848  var 
strandet  i  Bukarest,  havde  de  maattet  forlade  deres  Fædre- 
land, og  vi  vare  saaledes  Ulykkesfæller. 

Fælles  Ulykke  bringer  Hjærterne  nærmere  sammen;  vi 
talte  om  vore  Landes  Fremtid,  om  Afrystelsen  af  det  tunge 
Aag,  der  hvilede  paa  dem  begge,  om  de  Farer,  som  truede 
deres  Fremtid,  og  om  Nødvendigheden  af  en  Forstaaelse, 
naar  disse  Farer  skulde  kunne  besværges.  Følgen  af  denne 
og  lignende  Samtaler  blev,  at  Tanken  om  en  Konføderation 
af  Donaustaterne,  som  ogsaa  Serbien  skulde  tiltræde,  dukkede 

op  hos  os;  vi  vare  overtydede  om,  at  intet  af  de  tre  Lande 
ejede  Kraft  eller  Magt  til  at  modstaa  Ruslands  og  Øster- 
riges fælles  Tryk. 

Vi  kæmpede  paa  hin  Tid  for  vort  Fædrelands  Uaf- 
hængighed, der  sukkede  under  det  esterrigske  Voldsherre- 
dømme;  den  Mulighed  laa  dog  ogsaa  for  Haanden,  at  det 
tidligere  eller  senere  kunde  komme  til  et  Opgjer  mellem  Un- 
garn og  Østerrige,  og  i  saa  Fald  skulde  Protektoratet  over 
dette  nye  Statsforbund  tilfalde  Ungarns  kronede  Konge*). 

Kl.  10  om  Morgenen  (9de  Novbr.)  forlode  vi  Syras 
Havn  og  toge  her  fra  i  bedste  Vejr  Kaasen  til  Tyros  og 
videre  til  Chios.  Kl.  5  om  Eftermiddagen  fik  vi  denne 
ulykkelige  0  i  Sigte;  den  var,  som  bekjendt,  Skuepladsen 
for  de  frygteligste  Rædselsscener  under  hele  den  græske 
Frihedskrig;  af  120,000  Mennesker,  som  beboede  den  skjenne 
0,  undgik  næppe  8000  Tyrkernes  hævnende  Sværd,  og  deres 
Efterkommere  friste  nu  til  Dags  Livet   kummerlig  nok.    Vi 


*)  I  en  særlig  Brochure  behandlede  jeg  senere  denne  Idé,  som 
dog  kun  fandt  liden  Tilslutning  i  Ungarn,  saa  at  baade  jeg 
og  Kossuth,  der  kun  delvis  var  gaaet  ind  herpaa,  maatte  lade 
den  falde;  vi  opgave  den  saa  meget  desto  lettere,  som  strax 
efter  Krigen,  fra  det  Øjeblik  at  Rumænien  opnaaede  sin  Uaf- 
hængighed, ogsaa  Følelsen  af  Interessefællesskab  og  godt 
Naboskab  atter  gav  Plads  for  det  gamle  Had  mod  Ungarn 
og  de  os  saa  fjendtlige,  dakorumænske  Tendenser 
(hvad  egentlig  ikke  er  saa  mærkeligt,  da  mindst  3  Millioner 
Rumænere  for  Tiden  bøje  sig  under  det  strænge  ungarske 
Regimente).  Det  tykkes  mig  imidlertid,  at  de  østerrig-ungarske 
Statsmænd  tidligere  eller  senere  ville  se  sig  nødsagne  til  at 
optage  samme  Tanke,  hvis  der  ikke  i  Steden  for  den  Kon- 
føderation af  Donaustater,  vi  drømte  os,  skal  træde  et  For- 
bund af  Balkanstater  med  Rumænien  i  Spidsen  og  under 
Ruslands  Protektion. 

Med  hvilken  Iver  Rusland  efterstræber  sidstnævnte  Maal, 
behøve  vi  næppe  at  anføre  Beviser  for;  det  skulde  være 
mærkeligt,  om  man  ikke  i  Udenrigsministeriet  i  Wien  skulde 
have  Kjendskab  hertil.  (Dette  er  skrevet  af  Klapka  i  Oktb. 
1886). 

sejlede  forbi  den  Bugt,  hvor  Kanaris,  Grækenlands  største 
Søhelt,  med  sine  Brandere  hævnede  Tyrkernes  blodige  Daad, 
i  det  han  sprængte  deres  Admiralskib  og  nogle  andre  Skibe 
i  Luften. 

Om  Morgenen  efter  en  temmelig  rolig  Nat  naaede  vi 
Smyrna,  men  jeg  gik  ikke  i  Land,  thi  der  laa  ikke  mindre 
end  fem  østerrigske  Krigsskibe  i  Havnen,  deres  Mandskab 
var  hyppig  i  Land,  og  hvem  kunde  vide,  om  ikke  Op- 
snappelsen af  min  Ringhed  kunde  komme  til  at  afgive  et 
eklatant  Bevis  paa  Østerriges  Stormagtsstilling;  jeg  holdt 
min  Mission  alt  for  vigtig,  til  at  jeg  skulde  sætte  den  paa 
Spil  ene  og  alene  for  Nysgjerrigheds  Skyld. 

Vi  passerede  de  berømte  Dardanellerslotte,  som  imid- 
lertid næppe  ere  Omtalen  værd:  men  vigtige  ere  de  af 
Tyrkerne  senere  opførte  Forskansninger,  som  her  tage  deres 
Begyndelse,  strække  sig  langs  begge  Bredder  og  bestaa  af 
sex  uhyre  Strandbatterier,  hvert  paa  40—45  Stykker  Skyts; 
alt,  hvad  tyrkerfjendske  Beretninger  melde  om  disse  nye 
Værkers  Utilstrækkelighed  og  slette  Tilstand,  er  Usandhed; 
thi  de  ere  ikke  blot  samtlige  i  fortrinlig  Stand,  men  blive 
desuden  stadig  forstærkede  og  kunne  med  ringe  Møje  spærre 
enhver,  nok  saa  stærk  Flaade  Adgangen. 

Turen  gjennem  Dardanellerstrædet  mindede  mig  levende 
om  vore  Ture  paa  Donau,  og  de  tvende  Kyster  —  til  højre 
den  asiatiske,  til  venstre  den  evropæiske  ~  om  Nedre- 
donaus tvende  Bredder  mellem  Belgrad  og  Orsova. 

Hvis  ikke  de  Hundreder  af  store  Koffardiskibe,  man 
her  møder  som  paa  Themsen  neden  for  London,  eller  de 
500  tyrkiske  Redifs  (Lande værn smænd),  vi  fik  om  Bord  i 
Sm3Tna,  havde  forstyrret  mine  Illusioner,  vilde  jeg  ved  vor 
Ankomst  i  Gallipoli  virkelig  have  troet  at  færdes  paa 
Donaufioden  ved  Orsova. 

Ved  vor  Fart  fra  Smyrna  til  Gallipoli  fik  jeg  Lejlighed 
til  nøjere  Iagttagelse  af  Koranens  eller,  rettere  sagt,  Sul- 
tanens Forsvarere;  det  var   for  det  meste  stærke,  fra  Ana- 

toliens  Indre  kommende  Folk,  samtlige  af  de  ægte  Stor- 
tyrkeres Type.  Det  var  ikke  som  i  Aarene  1828  og  29,  da 
man  maatte  slæbe  dem  i  Lænker  til  Udskrivningen  i  Kon- 
stantinopel; denne  Gang  kom  de  til  Hobe  frivillig,  fulde  af 
Munterhed  og  Kamplyst  og  paa  Storherrens  første  Bud. 

Det  var  Instinktet,  som  sagde  Tyrkerne,  at  det  denne 
Gang  drejede  sig  om  deres  Existens,  at  de  denne  Gang 
maatte  udfolde  deres  hele  Kraft,  deres  hele  Energi,  deres 
Forfædres  hele  Fanatisme,  saafremt  Stambul,  det  herlige, 
vidunderlige  Stambul  med  sine  Kupler,  Minareter,  Kirke- 
gaarde og  Kypresser  skulde  vedblive  at  være  deres  Hovedstad. 

Det  var  en  smuk  Efteraarsdag,  da  vi  den  12te  Novbr. 
kastede  Anker  ud  for  Serailtangen.  De  talløse  Minareter 
med  deres  forgyldte  Halvmaaner  glimrede  i  Morgensolens 
første  Straaler;  en  Skov  af  Mastetoppe  strittede  frem  fra 
Bosporos  og  det  gyldne  Horn-  de  mørke,  alvorlige  Kypres- 
lunde  paa  den  asiatiske  Bred  i  Skutari,  Prinseøerne  til  højre 
og  det  vidunderlige  Perspektiv  fra  Marmarahavet  til  de 
tvende  Slotte,  Rurøili-  og  Anatoli-Hissa  langt  oppe  ved 
Bosporos,  —  hvem  der  har  nydt  dette  fortryllende  Syn,  kan 
ikke  nogen  Sinde  forglemme  det.  Dog  snart  derpaa  ind- 
traadte  Kontrasten,  da  vi  til  Fods  maatte  gjennemvade 
Stadens  smudsige  Gader,  som  førte  til  vort  Hotel. 

Efter  min  Ankomst  var  noget  af  det  første,  jeg  gjorde, 
at  opsøge  den  italienske  Major  Peroni,  der  i  sin  Tid  havde 
gjort  Tjeneste  først  ved  et  østerrigsk  Rytterregiment,  senere 
i  den  italienske  Hær,  men  efter  Slaget  ved  Novarra  var 
kommen  til  Konstantinopel  og  her  havde  taget  blivende 
Ophold.  Ved  Peroni  kom  jeg  i  Forbindelse  med  den  sar- 
dinske Sendemand,  Baron  Tecco. 

Baronen  gav  mig  Oplysninger  om  Forholdene  i  den 
tyrkiske  Hovedstad  og  om  de  Vanskeligheder,  der  forestode 
mig,  hvis  jeg  over  for  Diplomatiets  Aarvaagenhed  skulde 
komme  til  at  eve  nogen  Indflydelse  paa  Krigsførelsen. 
Sendemanden  var  imidlertid  fuld  af  Haab  om  Fremtiden  og 

besjælet  af  den  Overbevisning,  at  alt  snart  maatte  ændre 
sig,  at  Vestmagterne  under  alle  Omstændigheder  maatte 
komme  til  at  tage  Del  i  Krigen  mod  Rusland,  og  at  Sar- 
dinien i  saa  Fald  vilde  slutte  sig  til  dem. 

Angaaende  de  sidste  Begivenheder  ved  Donau  meddelte 
Tecco  mig  følgende: 

Da  Krigen  erklæredes  af  den  høje  Port,  havde  Russerne 
i  Donaufyrstendømraerne  og  Besarabien  tre  Hærkorps,  en 
samlet  Styrke  af  120,000  Mand,  hvoraf  dog  12,000  laa  paa 
Hospitalerne.  Det  4de  og  5te  Korps  holdt  Vallakiet  besat, 
det  3dje  Besarabien.  Hovedstyrken  stod  mellem  Bukarest 
og  Donau,  en  detacheret  Division  i  det  lille  Vallaki,  og 
dettes  mest  fremskudte  Poster  ved  Kalafat,  lige  over  for 
Viddin. 

Tyrkerne  paa  deres  Side  havde  koncentreret  deres  Hoved- 
styrke mellem  Rustshuk,  Silistria  og  Shumla,  højre  Fløj 
stod  ved  Varna  og  havde  skudt  Afdelinger  frem  lige  til 
Donaumundingerne;  deres  venstre  Fløj,  der  fuldstændig  var 
skilt  fra  Hovedstyrken  og  agerede  selvstændig,  havde  besat 
Viddin  og  Omegn.  Tyrkernes  samlede  Styrke  i  Evropa 
kunde  anslaas  til  160,000  Mand. 

Den  28de  Oktb.  aabnedes  Fjendtlighederne  i  det  lille 
Vallaki,  Ismail  Pasha,  der  kommanderede  i  Viddin,  gik  med 
flere  Batailloner  over  Donau,  fortrængte  de  svage  russiske 
Observationsposter  foran  Kalafat.  og  satte  sig  i  Besiddelse 
af  dette  Punkt,  hvis  Befæstning  han  strax  tog  fat  paa. 

Alvorligere  gik  det  til  i  store  Vallaki,  særlig  den  2den 
Novb.  ved  Oltenitza.  Orner  Pasha  besluttede  her  at  sikre 
sig  et  Overgangssted  over  Donau  og  udførte  denne  Plan 
med  lige  saa  stor  Dygtighed  som  Dristighed. 

Natten  mellem  den  1ste  og  2den  satte  enkelte  tyrkiske 
Delinger  i  Skibe  over  Donau,  overrumplede  de  ogsaa  her 
alt  for  svagt  besatte  Poster  ved  Oltenitza  og  begyndte  at 
forskanse  sig  i  Omegnen. 

Dagen  derpaa  indtraf  Russerne  med  en  Division  (15 — 
16,000  Mand)  for  at  fortrænge  Tyrkerne  fra  Oltenitza  og 
atter  kaste  dem  tilbage  over  Donau:  men  Orner  Pasha 
havde  imidlertid  forstærket  Delingen  i  Oltenitza  til  4000 
Mand,  som  med  fast  Fod  ventede  Russerne  og  forst  paa 
korteste  Afstand  aabnede  Ilden  mod  de  dybe  Angrebsko- 
lonner,  medens  disse  samtidig  beskødes  i  Flanken  af  et 
Straudbatteri  paa  Donauøen  Turtukai;  efter  gjentagne,  for- 
gjæves  Angreb  saae  Russerne  sig  tvungne  til  et  Tilbagetog, 
der  gik  for  sig  i  en  temmelig  stor  Uorden  ad  Vejen  til 
Bukarest. 

Oltenitza  ligger  næppe  sex  Mil  fra  Bukarest,  og  felgelig 
staar  Vejen  der  hen  aaben  for  Orner  Pasha.  Om  han  vil 
benytte  sine  Troppers  første  Begejstring  og  med  hele  sin 
Styrke  falde  over  de  forvirrede  Russere  eller  foreløbig  ind- 
skrænke sig  til  at  holde  Oltenitza,  maa  de  nærmeste  Dage 
vise;  thi  i  begge  Tilfælde  maa  det  meget  hurtig  komme 
til  en  Afgj  øreise,  da  Russerne  for  ingen  Pris  kunne  lade 
Tyrkerne  i  Besiddelse  af  et  saa  vigtigt  Punkt  ved  højre 
Donaubred. 


Jeg  skal  her  for  en  Stund  slippe  mine  Dagbogs- 
optegnelser. 

Tecco  tilbød  at  indfore  mig  hos  den  engelske  Sende- 
mand, Sir  Stratford  Canning,  jeg  modtog  gjærue  dette 
Tilbud,  og  en  Søndag  gik  vi  til  det  engelske  Gesandtskabs- 
hotel,  hvor  vi  bleve  modtagne  paa  det  venligste. 

Sir  Stratford  Canning  var  et  Mønster  paa  en  højere 
Diplomat.  Hans  imponerende  Skikkelse,  smukt  formede 
Hoved,  hans  klare,  rolige  Øje  og  de  vel  vejede,  men  dog 
varme  Ord,  han  udtalte,  vandt  Besøgeren  ved  første  Sammen- 
træf. Man  saae,  at  der  under  dette  iskolde  Ydre  bankede 
et  ædelt  Hjærte,    og   dette  var   ogsaa  Tilfældet;    thi  Lord 

Stratford  Eedcliffe   var  heller  ikke  i  de  senere  Aar  bleven 
sine  liberale  politiske  Grundsætninger  utro. 

Den  gamle  Herre  havde  i  fyrretyve  Aar  kj endt  Tyrkiet; 
allerede  i  1809  kom  han  som  Gesandtskabssekretær  ti 
Konstantinopol,  blev  i  1815  anvendt  paa  Wienerkongressen, 
senere  betroet  med  vigtige  Missioner  til  Washington  og  St. 
Petersborg  og  i  1826  udnævnt  til  Sendemand  ved  den  høje 
Port,  hvor  han  blev  Vidne  til  det  Indtryk,  Tilintetgj øreisen 
af  den  tyrkisk-ægyptiske  Flaade  i  Navarinos  Havn  gjorde 
paa  Sultan  Mahmud  og  den  tyrkiske  Befolkning. 

Efter  en  Fraværelse  af  fjorten  Aar  overtog  han  igjen 
den  samme  Post  og  havde  den  inde  under  vor  Uafhægig- 
hedskamp. 

Da  der  i  Aaret  1849  blev  Tale  om  Udleverelsen  af  de 
ungarske  Flygtninge,  kunde  vi  navnlig  takke  haus  energiske 
Holdning  for,  at  Porten  ikke  gav  efter  for  de  tvende  nordiske 
Magters  Pres. 

Jeg  takkede  ham  for  den  store  Tjeneste,  han  havde 
vist  mine  Landsmænd,  og  udtalte  mit  Ønske,  at  Porten 
kunde  finde  Anvendelse  for  mig  til  en  Mission,  der  stod  i 
Samklang  med  min  Fortid,  enten  paa  den  evropæiske  eller 
asiatiske  Skueplads,  i  det  jeg  tilføjede,  at  ogsaa  andre 
Kammerater,  som  opholdt  sig  i  Evropa,  vare  villige  til  at 
træde  i  Tyrkiets  Tjeneste,  saa  længe  Krigen  varede.  Han 
svarede,  at  han  vilde  opbyde  alt,  for  at  dette  mit  Ønske 
kunde  blive  fulgt,  og  mente,  at  det  var  bedst,  om  man 
betroede  mig  Overkommandoen  over  Hæren  i  Asien,  hvor 
Sagerne  stode  meget  slet,  og  der  herskede  Uenighed  mellem 
Førerne. 

Lord  Redcliffe  —  saaledes  ville  vi  fremtidig  kalde  ham 
—  var  ingenlunde  en  ubetinget  Tilhænger  af  Tyrkiet. 
Belært  af  en  fyrretyyeaarig  Erfaring  kjendte  han  bedre  end 
nogen  anden  de  Brøst,  som  maatte  føre  dette  engang  saa 
mægtige  Rige  sin  Undergang  i  Møde,  saafremt  der  ikke 
indtraadte   en   radikal  Ændring  i  dets  Sæder  og  Skikke,  i 

dets  Politik  og  Forvaltning.  Lord  Redcliffe  var  heller  ikke 
bange  for  lejlighedsvis  at  give  disse  sine  Bekymringer  Luft; 
i  en  af  ham  inspireret  Brochure,  der  var  bestemt  til  at 
forsvare  Tyrkiet  mod  Rusland,  fremhævedes  skarpt  alle  det 
tyrkiske  Herredømmes  Brest,  og  den  endte  med  det  Udbrud : 
Paa  dette  Uvæsen  raaa  der  under  alle  Omstændigheder 
gjøres  en  Ende.  Efter  hans  Opfattelse  maatte  denne  Op- 
gave dog  ikke  tilfalde  Rusland  alene,  men  den  skulde 
gjennemføres  i  Fællesskab  af  samtlige  Stormagter.  Med 
Hensyn  til  Ruslands  isolerede  Indblanding  i  Tyrkiets  indre 
Anliggender  vedblev  det  at  være  hans  faste  Overbevisning, 
at  den  maatte  hindres  med  alle  Midler,  selv  med  Vaaben- 
magt,  om  fornødent  skulde  gjøres;  men  da  en  fælles  Op- 
træden af  Stormagterne  ikke  let  vilde  kunne  naas  paa  Grund 
af  deres  forskjellige  Anskuelser  og  Interesser,  satte  han  som 
sin  Opgave  at  danne  et  Parti  af  oplyste  Tyrkere,  der  selv 
skulde  tage  Redningsværket  i  sin  Haand  og  søge  at  gjennem- 
føre  det. 

Saaledes  fremstod  det  tyrkiske  Reformparti  —  ikke  at 
forvexie  med  de  senere  Ungtyrkere  —  med  Reshid  Pasha 
i  Spidsen,  og  hvortil  hørte  et  stort  Antal  af  de  dygtigste 
tyrkiske  Statsmænd  som  Fuad  Eifendi,  Ali  Pasha,  Akmed 
Vefik  Effendi,  Aarifi  o.  fl. 

Reformerne  skulde  ikke  gjennemføres  ved  nogen  Revo- 
lution, men  uafbrudt  og  lidt  efter  lidt,  for  at  Befolkningen 
kunde  faa  Tid  til  at  vænne  sig  til  dem.  Derimod  lovede 
Lord  Redcliffe  Reformatorerne  den  kraftigste  Støtte  fra 
Englands  Side,  saafremt  Rusland  vilde  forstyrre  dem  i 
deres  Værk  eller  vel  endog  søge  med  Magt  at  fremtvinge 
de  gamle  Tilstandes  Vedvaren. 

Lord  Redcliffe  forfulgte  dette  Maal  med  den  jærnhaarde 
Konsekvens,  som  var  ham  egen  og  med  alle  de  til  hans 
Raadighed  staaendo  Midler. 

I  Modsætning  til  ham  stod  Baron  Bruck,  den  da- 
værende  østerrigske   Internuntius  i  Konstantinopel.     Bruck 

var  en  redelig,  intelligent  Mand  og  sit  nye  Fædreland  og 
sin  Mouark  trofast  hengiven  og  ogsaa  en  alvorlig  Mand, 
hvorom  hans  tragiske  Endeligt  i  sin  Tid  skulde  afgive  et 
Vidnesbyrd;  men  han  var  mere  Finansmand  end  Diplomat, 
og  kunde  ikke  finde  sig  til  rette  i  de  forvirrede  orientalske 
Forhold.  Folgen  blev,  at  han  idelig  vaklede  frem  og  til- 
bage mellem  England  og  Rusland,  og  i  det  han  langt  over- 
vurderede Østerriges,  ved  de  italienske  og  ungarske  Forhold 
lammede  Magtstilling,  skod  han  udelukkende  Skylden,  for  at 
det  ikke  kom  til  nogen  fredelig  Udjævning  mellem  Rusland 
og  Tyrkiet,  over  paa  Lord  Redcliffe,  der  for  ham  var  den 
onde  Dæmon  —  som  i  sin  Tid  hans  Navnefælle,  Lord 
Canning  havde  været  det  for  Metternich  — ,  der  bar  Skylden 
for  alle  Forviklinger,  og  dette  ene  og  alene  for  at  tjene 
Englands  Interesser  og  sin  egen  Magtlyst. 

I  dette  sit  Had  til  England  gik  Bruck  saa  vidt,  at 
han  opfattede  Ruslands  Fordringer  som  billige  og  retfærdige 
og  paa  det  mest  indtrængende  anbefalede  Porten  at  an- 
tage dem. 

En  slig  Adfærd  kunde  naturligvis  ikke  skaffe  den,  i 
øvrigt  saa  elskværdige  osterrigske  Sendemand  nogen  særlig 
Gunst  og  Tillid  hos  Tyrkerne  eller  hans  •  Kolleger,  og  hvor 
smertelig  han  følte  sig  berørt  heraf,  derom  vidner  bedst 
det  Udbrud,  han  engang  lod  sig  forlede  til;  »I  Konstanti- 
nopel vilde  Prokesch  og  ikke  jeg  have  været  paa  sin  Plads, 
hvorimod  min  Virkekreds  burde  have  været  Frankfurt.  I 
Wien  har  man  imidlertid  foretrukket  at  ombytte  Rollerne, 
at  sende  Prokesch  til  Frankfurt  og  mig  her  hid.«  Prokesch 
som  en  Tyrkerven  vilde  utvivlsomt  langt  bedre  have  magtet 
sin  Opgave  end  Bruck,  der  kun  pønsede  paa  Tyrkiets  Under- 
gang, som  det  fremgaar  af  alle  hans  senere  Skrifter. 

Snart  efter  Udbruddet  af  Fjendtlighederne  ved  Donau 
gik  England  og  Frankrig  et  Skridt  videre;  de  lode  deres 
Flaader  passere  Dardanellerne    og  Marmarahavet  og  kaste 

Anker  i  Beykosbugten  ved  Udgangen  af  Bosporos  for  at 
være  parat  paa  alle  Eventualiteter. 

Saaledes  var  Situationen,  da  jeg  aflagde  den  engelske 
Sendemand  mit  første  Besøg.  Baron  Bruck  var  naturligvis 
ikke  meget  opbygget  herover  og  kunde  ikke  fatte,  hvorledes 
Lord  Redcliffe  kunde  nedlade  sig  saa  dybt  at  omgaas  med 
en  politisk  Flygtning;  i  de  reaktionære  Kabinetters  Øjne 
var  der  den  Gang  næppe  nok  nogen  Forskjel  mellem  en 
politisk  Flygtning  og  en  Mordbrænder. 

Jeg  kom  ogsaa  sammen  med  de  faa  Landsmænd,  som 
endnu  opholdt  sig  i  Konstantinopel,  medens  de  fleste  kamp- 
dygtige Ungarere  alt  færdedes  paa  de  forskjellige  Krigsskue- 
pladser i  Evropa  eller  Asien ;  kun  Ferhad  Pasha  (Stern)  var 
endnu  i  Aleppo  uden  nogen  Ansættelse,  og  den  gamle  Bem, 
som  maaske  havde  kunnet  skaffe  Halvmaanen  sin  gamle 
Glans  i  Asien  tilbage  og  hjælpe  den  til  Sejr,  alt  Aar  og 
Dag  hvilede  i  sin  Grav. 

Mr.  Brown.  —  'Oberst  Alexander  GåL  —  Sadik 
Pasha.  —  Baraguay  d'Hilliers.  —  Sultanens 
Holdning.  —  Krigsskuepladsen  ved  Donau.  — 
Polakkerne  i  Konstantinopel.  —  Vestmagternes 
Mæglingsforsøg.  —  Mit  første  Besøg  hos  Seras- 
kieren.  —  Katastrofen  ved  Sinope.  —  Mit  Liv  i 
Konstantinopel.  —  Helene  Zrinyis  og  Frans 
Råkoczys  Grave. 

Baron  Tecco  forestillede  mig  ogsaa  for  den  franske 
Sendemand,  La  Cour,  og  den  amerikanske  Legationssekretær, 
Mr.  Brown;  den  første  var  naturligvis  meget  tilbageholden 
i  sine  Ytringer,  hvorimod  sidstnævnte,  der  var  en  varm 
Ven    af  Ungarn    og   i    Aaret    1849    havde    ydet   os    store 

Tjenester,  viste  sig  højlig  glad  over  at  stifte  personligt 
Békjendtskab  med  mig. 

I  Samtalens  Løb  beklagede  Mr.  Brown  sig  over  Kos- 
suths  Adfærd  i  den  senere  Tid;  i  Breve  til  sine  amerikanske 
Venner  havde  Kossuth  nemlig  ladet  sig  henrive  til  Be- 
klagelser over  den  amerikanske  Legationssekretærs  utilbør- 
lige, ja  næsten  fejge  Adfærd,  medens  han  tidligere  havde 
rettet  en  varm  Takskrivelse  til  ham;  Kossuths  Breve  fandt 
Vej  til  de  amerikanske  Blade,  og  Brown  vilde  ikke  høre 
noget  om  yderligere  Forbindelse  med  ham ;  lige  saa  lidt 
vilde  de  engelske  og  italienske  Sendemænd  og  allermindst 
de  tyrkiske  Statsmænd,  som  vare  ved  Roret,  indlade  sig  i 
diplomatiske  Forbindelser  med  Kossuth,  saa  at  hans  Agent, 
Oberst  Gål  Sandor,  hvem  han  havde  sendt  til  Konstantinopel 
endnu  før  Fjendtlighedernes  Udbrud,  kun  spillede  en  temme- 
lig ynkelig  Rolle. 

Gål  undlod  ikke  at  besøge  mig  strax  efter  min  Ankomst 
og  udtalte  sin  Bekymring  for,  at  min  Virksomhed  let  kunde 
skade  Udfaldet  af  hans  Mission;  men  jeg  friede  ham  for 
denne  indbildte  Frygt  ved  den  Erklæring,  at  jeg  ikke  var 
kommen  for  at  intriguere  mod  Kossuth,  men  simpelthen  for 
at  stille  min  Person  og  Smule  Krigserfarenhed  til  Tyrkiets 
Raadighed  mod  Rusland,  vor  fælles  Fjende,  og  at  han 
følgelig  kunde  være  ganske  rolig  i  den  Henseende. 

Vi  skiltes  som  gode  Venner,  men  af  Gals  Meddelelser 
mærkede  jeg,  at  han  satte  sin  største  Lid  til  Gammel- 
tyrkernes  Fanatisme,  med  hvem  han  da  ogsaa  alene  stod  i 
levende  Forbindelse,  hvorimod  han  hverken  havde  set  nogen 
af  Ministrene  eller  de  fremmede  Sendemænd. 

Man  har  jo  Fjender  nok  i  Verden  og  behover  ikke 
uden  Grund  selv  at  skaffe  sig  nye.  Saaledes  tænkte  jeg, 
da  jeg  fulgte  min  Ven,  John  Ghikas  Raad  og  besluttede  at 
besøge  Sadik  Pasha,  tidligere  Czaikovski,  Czartoriszkis  gamle 
Agent.  Sadik  Pasha  var  en  Mand  mellem  45—50  Aar,  som 
allerede    havde  levet  femten   Aar  i  Konstantinopel    og  for 

nogle  Aar  siden  var  traadt  over  til  Islam,  da  Kusland  for- 
langte hans  Udlevering.  Hans  Fremtræden  var  alt  andet 
end  indtagende ;  man  kunde  strax  mærke  den  nybagte  Pasha, 
og  den  blaa  tyrkiske  Pels  skjulte  kun  daarlig  den  polske 
Emigrant. 

Han  var  helt  og  holden  Czartoriszkis  Mand  og  vilde 
ikke  have  noget  at  gjere  med  en  Landsmand,  der  ikke  holdt 
med  Fyrsten.  Dette  politiske  Partihad  gik  hos  ham  saa 
vidt,  at  han  ibrsikrede  mig,  at  ingen  af  den  polske  Emi- 
gration her  skulde  linde  nogen  Ansættelse,  med  mindre  han 
medbragte  en  Anbefalingsskrivelse  fra  Czartoriszki.  Han 
var  helt  og  holden  Panslav,  og  naar  han  allerede  viste  sig 
saa  skinsyg  over  for  sine  egne  Landsmænds  Indflydelse,  kan 
man  tænke  sig,  hvorledes  han  maatte  stille  sig  mod  os  Un- 
garer, ret  som  det  ikke  maatte  ligge  i  alles  Interesse,  Po- 
lakkernes som  Rumænernes  og  Ungarernes,  at  udgyde  deres 
Blod  for  den  fælles  Sag. 

Den  nye  franske  Sendemand,  Baraguay  d' Hilliers,  indtraf 
imidlertid  og  havde  den  20de  November  Avdiens  hos  Sultanen 
for  at  overlevere  sin  Legitimationsskrivelse.  Han  skulde 
paa  ny  udtrykke  Kejserens  Villighed  til  at  støtte  den  høje 
Port  med  alle  Midler,  der  kunde  bringes  i  Samklang  med 
Frankrigs  Interesser,  men  samtidig  udtale  sin  Herres 
Ønske,  at  denne  Sag,  som  truede  Verdensfredens  Existens, 
maatte  kunne  løses  ad  fredelig  Vej  og  ikke  ved  Sværdet, 
0.  s.  V.  0.  s.  V.,  en  Tale,  der  gjorde  det  pinligste  Ind- 
tryk paa  alle  tilstedeværende  og  fremkaldte  et  lige  saa 
simpelt  som  værdigt  Svar  fra  Sultanens  Side.  Han  takkede 
først  sin  høje  allierede  for  hans  venlige  Sindelag,  men  til- 
føjede derpaa  med  hævet  Stemme,  at  ingen  mere  end  han 
havde  vist,  hvor  højlig  Freden  laa  ham  paa  Hjærtet,  siden 
han  hele  sex  Maaneder  med  Langmodighed  havde  optaget 
Ruslands  fjendtlige  Udfordringer.  Et  Blik  paa  Russernes 
Stilling  ved  Donau,  altsaa  paa  tyrkisk  Omraade,  maatte  kunne 
overtyde  enhver  om,    hvor  fra  Angrebet   var  sket,    og  paa 

hvilken  Side  man  kun  anvendte  det  simple  Nødværge;  men 
nu  vare  Tærningerne  engang  kastede,  og  han  vilde  ikke 
give  efter,  før  Czaren  havde  erklæret  sig  villig  til  at  gaa 
ind  paa  følgende  tvende  Hovedpunkter:  Fyrstendømmernes 
fuldstændige  Rømning  og  en  Erklæring  om  under  intet  som 
helst  Paaskud  at  ville  blande  sig  i  det  tyrkiske  Riges  indre 
Anliggender.  Hvis  hans  høje  allierede  skulde  være  i  Stand 
til  at  skafie  Ruslands  Samtykke  til  disse  Betingelser,  vilde 
ingen  med  større  Beredvillighed  end  han  atter  stikke 
Sværdet  i  Skeden. 

Heller  ikke  Efterretningerne  fra  Krigsskuepladsen  ved 
Donau  vare  synderlig  opmuntrende.  Omer  Pasha  havde  den 
14de  Novb.  opgivet  sin  Stilling  ved  Oltenitza  og  trukket 
sig  tilbage  paa  højre  Donaubred;  som  Aarsag  til  denne  til- 
bagegaaende  Bevægelse  anførtes  det  slette  Vejr  og  den  her- 
ved indtraadte  Umulighed  af  større  offensive  Operationer. 
Den  virkelige  Aarsag  turde  imidlertid  snarest  være  et  Pres 
fra  Diplomatiet,  saa  at  der  kunde  vindes  Tid  til  at  knytte 
nye  Underhandlinger,  medens  de  fjendtlige  Hære  trak  i 
Vinterkvarter. 

Det  var  i  det  hele  taget  utroligt,  hvor  uværdig  de  saa- 
kaldte  allierede  opførte  sig  over  for  den  høje  Port;  de  ikke 
blot  hindrede  den  i  at  benytte  Emigrationens  Kræfter,  som 
stilledes  til  dens  Raadighed,  men  de  forbøde  den  ligefrem, 
hvad  der  syntes  aldeles  uforstaaeligt,  at  anvende  National- 
kontingenterne fra  Vallakiet  og  Moldau,  hvis  Organisering 
Patrioterne  fra  de  tvende  Fyrstendømmer  allerede  ugevis 
forgjæves  havde  tilbudt.  Denne  Finfølelse  besvarede  Rus- 
serne paa  deres  Side  med  at  indføre  russisk  Administration  i 
de  af  dem  besatte  Landskaber,  med  at  proklamere  Krigs- 
lovene, med  at  indlemme  de  vlakiske  Tropper  i  Okkupations- 
hæren  og  at  udskrive  8—10,000  Rekrutter.  Rusland  forstod, 
som  man  ser,  at  benytte  Tiden  og  Omstændighederne  bedre 
end  det  gode  Tyrki,  som  med  Grund  kunde  udbryde:  »Gud 
bevare  mig  for  mine  Venner.« 

Naar  man  betragtede  de  uhyre  Anstrængelser,  Tyrkiet 
gjorde  for  at  redde  sig,  og  betænkte  Folkets  overordentlige 
Opofrelser,  og  man  paa  den  anden  Side  saae  de  allierede 
anvende  alle  mulige,  selv  de  laveste  Midler  for  at  tvinge 
Landet  til  Eftergivenhed  og  en  forsmædelig  Fred  med  Rus- 
land, kunde  man  fristes  til  at  tvivle  om  disse  Venners 
sunde  Menneskeforstand.  Den  forhenværende  franske  Sende- 
mand La  Cour  havde  ligefrem  sat  Sultanen  Kniven  paa 
Struben  for  at  faa  ham  til  at  gaa  ind  paa  Stormagternes 
Note,  og  Baraguay  d'Hilliers  syntes  at  ville  træde  nøjagtig 
i  sin  Forgængers  Fodspor.  Uden  Lord  Redcliffe  vilde  Evropa 
have  haft  det  opbyggelige  Skuespil  at  se  den  franske  Flaade, 
som  var  indtruffen  til  Sultanens  Hjælp,  lægge  sig  i  Slag- 
orden med  brændende  Lunter  uden  for  det  kejserlige  Palads. 
I  en  af  sine  Samtaler  med  Redshid  Pasha  bemærkede  La 
Cour,  at  Tyrkiet  nødvendigvis  maatte  gaa  til  Grunde  i  en 
Kamp  mod  Rusland,  hvoipaa  den  tyrkiske  Minister  lakonisk 
gjensvarede:  »Hvis  den  store  franske  Nation  med  den  store 
Napoleons  Brodersøn  i  Spidsen  var  bange  for  Russerne,  var 
det  svage  Tyrki  ikke  bange  og  skulde,  om  nødvendigt,  vide 
at  bestaa  Kampen  alene.« 

Forholdene  paa  de  tvende  Krigsskuepladser,  den  evro- 
pæiske  og  den  asiatiske,  stillede  sig  mod  Udgangen  af  Aar 
1853  altsaa  saaledes,  at  Tyrkerne  gave  sine  Modstandere 
Stunder  til  at  forstærke  sig  i  Ro  og  Fred,  i  Steden  for  i 
Tide  at  bibringe  dem  større  Tab  og  sysselsætte  dem  efter 
Evne. 

Denne  pludselig  indtraadte  Uvirksomhed  fra  tyrkisk 
Side  var  et  Yærk  af  Diplomatien,  som  endnu  ikke  vilde  op- 
give Haabet  om  en  fredelig  Udjævning.  Lord  Redcliffe  var 
tilsyneladende  lige  saa  optagen  af  P'redsunderhandlingerne 
som  hans  Kolleger,  men  mere  forsigtig  end  de  og  aldrig 
glemmende  Anstanden  og  de  Hensyn,  der  skyldtes  Sultanen ; 
han  redigerede  sluttelig  en  Note,  der  ogsaa  erholdt  Frankrigs 
Samtykke.      Paa  Grundlag    af  denne  Note    skulde    Under- 

handlingerne  fortsættes  Vinteren  over  og  å  tout  prix  feres 
til  et  lykkeligt  Udfald. 

Trods  Sultanens  oven  omtalte  krigerske  Svar  var  han 
i  Hjærtet  fredelig  stemt.  Svag  og  udlevet,  som  han  var, 
foretrak  han  Serailet  for  Lejren,  og  den  krigerske  Stemning, 
hvortil  han  af  og  til  kunde  mande  sig  op,  varede  sjælden 
længere  end  én  Dag,  hvorpaa  han  atter  faldt  tilbage  i  sin 
tidligere  Apathi. 

De  engelsko,  franske  og  østerrigske  Sendemænds  hele 
Higen  og  Tragten  gik  nu  ud  paa  at  omgaa  Sultanens  Mi- 
nistre og  vinde  en  tilstrækkelig  personlig  Indflydelse  paa 
Sultanen,  saa  at  de  i  det  afgjerende  Øjeblik  kunde  faa  ham 
til  at  udtale  et  Magtbud;  men  hvad  der  i  saa  Fald  vilde 
vederfares  den  kristne  Befolkning,  der  levede  spredt  i  Tyr- 
kiet, særlig  i  den  asiatiske  Del,  —  de  sammenkaldte,  fa- 
natiske Skarer  af  Muselmænd  vilde  næppe  spredes  i  al  Fred 
og  Ro  —  skjænkede  man  foreløbig  ingen  Tanke. 

Endelig,  saa  hed  det  sig  i  det  mindste,  besluttede 
Porten  at  skride  til  Oprettelsen  af  Fremmedlegioner,  som 
foreløbig  dog  kun  skulde  komme  til  Anvendelse  paa  den 
asiatiske  Skueplads;  de  skulde  bestaa  af  en  ungarsk  og  en 
polsk  Deling,  og  begge  i  Forening  stilles  under  en  tyrkisk 
Pashas  Kommando.  Jeg  for  mit  Vedkommende  lovede  mig 
ikke  store  Resultater  af  disse  projekterede  Fremmedlegioner, 
fordi  der  for  det  første  fandtes  alt  for  faa  Emigranter, 
særlig  Ungarere,  og  for  det  andet  selv  disse  faa  Emigranter 
levede  i  evigt  Kjævl  indbyrdes.  Hos  Polakkerne  t.  Ex.  vilde 
nogle  ikke  vide  noget  af  Sadik  Pasha,  Renegaten,  andre  ikke 
af  Czartoriszki,  Aristokraten,  atter  andre  ikke  af  Demo- 
kraterne Wisocki  og  Mieroslavski.  Alle  vilde  derhos  nok 
kæmpe,  men  hver  under  sin  Fører,  og  ikke  i  Asien,  men  i 
Evropa,  og  ikke  i  Kars,  det  foreløbige  Bestemmelsessted, 
men  i  Varna  eller  Shumla.  Hos  os  Ungarere  vilde  det 
utvivlsomt  ikke  gaa  bedre  til;  paa  én  Soldat  vilde  der 
utvivlsomt  melde  sig  ti  Officerer,  og  af  dem   i  det  mindste 

fem  Stabsofficerer.  Efter  mia  Mening  vilde  Porten  have 
gjort  bedst  i,  om  den  havde  anvendt  alle  fremmede  Officerer, 
der  meldte  sig,  som  frivillige  ved  de  forskjellige  Troppekorps 
eller  som  Lærere  i  Lejren  ved  Adriaiiopel. 

Czartoriszkis  Parti  øvede  utvivlsomt  den  største  Ind- 
flydelse blandt  alle  Emigranter;  dem  alene  lykkedes  det 
trods  den  tidligere  franske  Sendemand  La  Cours  Modstand 
at  sætte  noget  igjennem;  Crzsanovskis  Udnævnelse  til  Or- 
ganisator af  Reservehæren  ved  Adrianopel,  Sadik  Effendis 
Udnævnelse  til  Pasha  og  andre  Exempler  viste  dette  til 
fulde;  vi  Ungarere  havde  derimod  ingen  særlig  god  Grund 
at  staa  paa  og  maatte  gaa  frem  med  storste  Fe  rsigtighed, 
hvad  der  var  saa  meget  nødvendigere,  som  La  Cour  havde 
indjaget  de  stakkels  Tyrkere  den  største  Skræk  for  Øster- 
riges Vrede.  Her  vilde  vor  fineste  Diplomat,  Ladislav 
Teleky,  have  været  paa  sin  Plads,  ingen  vilde  bedre  end 
han  have  kunnet  repræsentere  vore  Interesser,  og  jeg  søgte 
efter  Evne  at  berede  ham  Vejen. 

Ogsaa  Lord  Redcliffe,  den  eneste  Diplomat,  der  hid- 
indtil var  gaaet  frem  med  noget  Hensyn  mod  Porten,  skiftede 
nu  stærkt  Tone;  i  den  sidste  Avdiens  erklærede  han  Sul- 
tanen rent  ud,  at  hans  Dronning  vel  var  villig  til  at  styrke 
Tyrkiet  mod  Ruslands  Aggression,  men  at  hun  ligesom 
Frankrig  var  bestemt  paa  at  prøve  alt,  for  at  hidføre  en 
fredelig  Løsning,  og  at  hun  gjorde  Regning  paa  Sultanens 
Føjelighed  og  Understøttelse.  Abdul  Meshids  Svar  var 
foreløbig  det  samme,  han  nogle  Dage  tidligere  havde  givet 
den  franske  Sendemand,  nemlig  at  ogsaa  han  ønskede  Freden, 
men  kun  en  saadan,  som  kunde  garantere  ham  hans  Rettig- 
heder og  Rigets  Uafhængighed  mod  fremmede  Indgreb. 

Dette  Omslag  i  Lord  Redcliffes  Sprog  og  Adfærd  var 
en  Følge  af  et  til  ham  stilet,  egenhændigt  Brev  fra  Dron- 
ning Viktoria,  hvori  man  betydede  ham,  at  man  ingenlunde 
var  tilfreds  med  hans  hidtidige  Adfærd,  og  at  han  fremtidig 
havde  at  trænge  energisk  og  bydende  paa  et  fredeligt  Ar- 

rangement.  Saaledes  viste  sig  selv  i  England  en  Indflydelse 
af  dynastiske  Besvogrelser ;  thi  hvem  kunde  ikke  bag  dette 
Dronningens  Sprog  spore  hendes  Husbonds  hemmelige  Freds- 
ønsker? 

Til  de  engelske  og  franske  Sendemænds  Adfærd  svarede 
fuldkomment  de  forenede  Plaaders  Holdning  ved  Bosporos; 
medens  Tyrkerne  sejrrig  forsvarede  deres  Land,  herskede 
Rusland  til  Søs  og  sendte  uhindret  sine  Krydsere  frem  lige 
i  Næsen  paa  de  tvende  Admiraler.  En  russisk  Plaadedivision 
viste  sig  uden  for  Varna  og  bombarderede  Fæstningen; 
Havnen  ved  Sinope  blokeredes  af  en  anden  Deling,  og  en 
tredje  sagdes  at  have  kastet  Tropper  i  Land  ved  St.  Nikolas 
i  Asien  for  at  tilbagevinde  dette  Fort,  som  Tyrkerne  havde 
taget  for  tre  Uger  tilbage. 

Og  hvad  bestilte  imidlertid  den  fransk-engelske  Flaade? 
Den  laa  ubevægelig  foran  Buyukdere,  og  dens  tapre  Mand- 
skab morede  sig  dels  i  Hotellerne  og  Kaffehusene,  dels  drev 
det  flokkevis  og  ofte  beruset  omkring  i  Konstantinopels 
Gader,  insulterede  de  tyrkiske  Kvinder  og  haanede  Lands 
Sæd  og  Skik,  øvede  med  ét  Ord  alt,  hvad  der  var  i  Stand 
til  at  ægge  Tyrkernes  Harme  og  Vrede.  Saaledes  stod  det 
sig  med  de  allierede.  Hvad  dernæst  de  tvende  andre  Stor- 
magter angik,  kan  man  om  Preussen  kun  sige,  at  man  slet 
ikke  ænsede  dette  Land,  som  ikke  evede  den  mindste  Ind- 
flydelse paa  Sagernes  Gang,  medens  Østerriges  Gesandtskab 
var  blevet  et  Agentur  for  Rusland;  medens  det  officielt  bar 
Venskabens  og  Nevtralitetens  Maske  til  Skue,  forsømte  det 
hemmelig  ingen  Lejlighed  til  at  svække  Tyrkiets  Modstands- 
kraft og  gaa  Ruslands  Ærende.  Baron  Bruck  kunde  ikke 
hyppig  nok  gjentage  sine  Reklamationer  om  de  faa  polske 
og  ungarske  Officerers  Fjærnelse  fra  den  tyrkiske  Hær,  og 
naar  det  esterrigske  Gesandtskabspersonale  troede  sig  ube- 
vogtet, udtalte  det  sig  ganske  uforbeholdent  om  Nødvendig- 
heden af  at  jage  Tyrkerne  fuldstændig  ud  af  Bvropa  og 
holde  Sultanen  skadesløs  for  hans  tabte  Herredømme  med 

en  anstændig  Pension.  Saaledes  var  det  nevtrale  Østerrige 
til  Sinds,  og  dog  fandtes  der  endnu  Mænd,  som  havde 
Statens  Ror  i  Hænde  og  ikke  havde  tabt  Liden  til  denne 
Magt. 

I  det  store  Statsraad  vare  næsten  alle  Medlemmer  af 
den  høje  Port  tilbøjelige  til  at  gaa  ind  paa  de  af  Lord 
Redcliffe  foreslaaede  Fredsbetingelser,  kun  Mehemed  Ali, 
Krigsministeren,  modsatte  sig  disse  og  truede  med  sin  De- 
mission, saafremt  Vaabenhvilen  blev  antagen;  men  Sera- 
skierens  Magt  og  Popularitet  hos  Masserne,  hos  Ulemaerne 
og  Hæren  var  saa  stor,  at  denne  hans  Trasei  var  til- 
strækkelig til  at  lomstemme  Divanet  og  tilintetgjøre  Lord 
Redcliifes  Fredsværk. 

Saa  længe  Mehemed  Ali  vedblev  at  være  Krigsminister, 
kunde  man  være  sikker  paa  en  energisk,  kraftig  Fortsættelse 
af  Krigen;  Tyrkiets  Skæbne  vilde  ikke  blive  afgjort  ved 
Diplomatiet,  men  ved  Sværdet.  Hans  Fald  vilde  derimod 
være  Tegnet  paa  det  modsatte,  være  enstydig  med,  at  Tyr- 
kiet underkastede  sig  Stormagternes  Vilje  og  ved  denne 
Akt  gav  Afkald  paa  at  existere  som  selvstændig  Stat. 


Endelig  havde  jeg  min  første  Sammenkomst  med  Seras- 
kieren;  han  lod  mig  afhente  ved  Tefik  Pasha,  Generalstabs- 
chefen i  Krigsministeriet,  og  modtog  mig  og  min  Ven  Czetz 
i  sit  Palads;  Avdiensen  var  yderst  venskabelig  og  holdt  os 
delvis  skadesløse  for  den  Kulde  og  Tilbageholdenhed,  der 
andensteds  var  bleven  os  til  Del. 

Mehemed  Ali  Pasha,  Sultanens  Svoger,  var  en  smuk 
Mand  af  høj,  velskabt  Figur  med  indtagende  Manerer  og 
fuld  af  Alvor  og  Værdighed.  Hans  Tale  var  kort,  hans 
Bemærkninger  rigtige,  og  Mangelen  paa  videnskabelig  Dan- 
nelse erstattedes  hos  ham  af  sund  Sans  og  naturlig  Be- 
gavelse; han  var  den  eneste  Mand  i  Regeringen,  som  alvorlig 

vilde  Krigen  og  satte  alt  ind  paa  at  føre  den  med  Ære. 
Jeg  udviklede  for  ham  min  Opfattelse  af  de  hidtidige  Ope- 
rationer og  om  Manglerne  og  Skrøbelighederne  saa  vel  som 
Fortrinnene  ved  det  tyrkiske  Hærvæsen,  stillede  baade  min 
og  alle  andre  ungarske  Officerers  Tjeneste  til  hans  Raadighed 
og  modtog  hans  Løfte  at  ville  søge  sine  bedste  allierede  i 
vore  Rækker,  saa  snart  Forholdene  klarede  sig  noget. 

Medens  denne  Avdiens  gik  for  sig,  løb  en  sørgelig 
Nyhed  gjennem  Staden;  en  tyrkisk  Flaadedeling,  der  var 
løben  ud  fra  Bosporos  for  at  vedligeholde  Forbindelsen  til 
Søs  med  Trapezunt,  skulde  den  30te  Novbr.  være  bleven 
overfalden  paa  Sinopes  Réd  af  Russerne  og  tilintetgjort; 
endnu  manglede  Enkelthederne,  men  saa  meget  syntes  dog 
sikkert,  at  af  tolv  tyrkiske  Skibe  var  kun  en  eneste  Damper 
undsluppen,  og  den  havde  overbragt  Jobsposten. 

En  Uges  Tid  senere  indløb  nøjere  Enkeltheder  om  Kata- 
strofen, og  man  kunde  nu  nogenlunde  overskue  den  Skade,  der 
var  tilføjet  den  tyrkiske  Marine.  Den  hele  Eskadre  bestod 
af  11  Skibe:  4  Fregatter,  3  Korvetter,  2  Brigger  og  2 
Krigsdampere ;  af  disse  Skibe  reddede  sig  kun  et  eneste, 
Damperen  »Taif«,  hvis  Kaptejn  skulde  dømmes  til  Døden 
paa  Grund  af  Fejghed.  Alle  andre  Skibe  boredes  dels  i 
Sænk,  dels  sprængtes  de  i  Luften  af  selve  Besætningen, 
som  foretrak  Døden  for  Fangenskabet.  Fer  den  russiske 
Admiral  skred  til  Angreb,  lod  han  Tyrkerne  opfordre  til 
Overgivelse,  men  Svaret  bestod  kun  i  en  Salve  fra  de  tyr- 
kiske Batterier,  hvorpaa  Kampen  fortsattes  i  tre  Timer  med 
lige  Forbitrelse  fra  begge  Sider.  Russerne  talte  omtrent 
30  Skibe,  hvoraf  5  Tredækkere,  saa  at  deres  Sejr  var  mindre 
hæderfuld  end  Tyrkernes  heltemodige  Forsvar  og  exempel- 
løse  Dødsforagt.  Det  hed  sig,  at  den  tyrkiske  Admiral  blev 
opfisket  af  Russerne  og  bortført  som  Fange.  Tyrkernes 
samlede  Tab  af  døde,  saarede  og  savnede  oversteg  3000 
Mand;    føleligere    endnu   var  dog  det  tabte   Materiel,    som 

Tyrkerne  ikke  saa  snart  mægtede  at  erstatte  fra  deres 
tomme  Arsenaler. 

Den  tyrkiske  Befolkning  var  ude  af  sig  selv  ved  Efter- 
retningen om  denne  Katastrofe  og  erklærede  uforbeholdent, 
at  Skylden  laa  i  deres  kristelige  allieredes  forsætlige  Nelen 
og  onde  Vilje;  de  beskyldte  dem  for  at  ville  bryde  Musel- 
mændenes  Mod  og  Begejstring  for  saaledes  at  kunne  tvinge 
Porten  til  at  modtage  de  ydmygende  Fredsbetingelser. 

Naar  man  overvejer,  hvad  der  forefaldt  før  og  efter 
denne  Katastrofe,  kan  man  heller  ikke  undre  sig  over,  at  baade 
Konstantinopels  muhamedanske  og  kristne  Befolkning  maatte 
hælde  til  denne,  efter  min  Mening  dog  fejlagtige  Mening. 
Efter  Krigserklæringens  Udstedelse  havde  Sultanen  anmodet 
de  allierede  om  at  sende  deres  Flaader  til  Bosporos;  dette 
Ønske  blev  efterkommet,  baade  den  engelske  og  den  franske 
Flaade  indtraf  sammesteds  i  Begyndelsen  af  November,  og 
fra  dette  Øjeblik  drøftedes  alle  Søoperationer  i  Fællesskab 
af  de  engelske,  franske  og  tyrkiske  Admiraler;  paa  de 
allieredes  Forlangende,  at  sende  en  Deling  af  den  tyrkiske 
Flaade  til  det  sorte  Hav,  betonede  den  tyrkiske  Admiral 
ganske  særlig,  hvor  stærkt  denne  isolerede  Afdeling  var 
udsat  for  et  Angreb  af  den  hele  russiske  Sømagt,  saafremt 
denne  forlod  Sebastopols  Havn;  men  Tyrken  lod  sig  stille 
til  Freds  med  den  Erklæring,  at  Russerne  ikke  vilde  vove 
at  vise  sig  i  rum  Sø,  naar  de  allierede  Flaader  laa  i  Bos- 
poros. Alt,  hvad  der  endelig  efter  Nederlaget  skete,  bestod 
i  Afsendelsen  af  en  engelsk  og  en  fransk  Damper  til  det 
sorte  Hav;  de  skulde  skaffe  sig  udførlige  Efterretninger  om, 
hvad  der  var  passeret  ved  Sinope,  og  bringe  de  tyrkiske 
saarede  tilbage. 

Da  man  sluttelig  fik  et  klart  Overblik  over  den  sted- 
fundne Massakre,  erklærede  den  franske  Sendemand  sig  villig 
til  at  lade  den  franske  Flaade  følge  den  engelske,  saafremt 
denne  skulde  ville  beslutte  sig  til  at  tage  Hævn  over 
Russerne  for  det  stedfundne  Blodbad;    den  engelske  Sende- 

mand  afgav  en  lignende  Erklæring;  men  da  ingen  af  dem 
først  vilde  udstede  den  nødvendige  Ordre  til  sin  Eskadres 
Udløb,  skete  der  slet  intet,  og  de  allierede  Flaader  bleve 
fremdeles  liggende  uvirksomt  ved  Udgangen  af  Bosporos. 

I  de  Optegnelser,  man  fandt  efter  Baron  Bruck,  reassu- 
merer  han  sin  Dom  over  de  allieredes  Adfærd  i  følgende 
Udtryk:  »At  ofre  sine  allierede  i  egen  Interesse,  har  alt 
oftere  været  et  Kriterium  paa  engelsk  Venskab ;  endnu  aldrig 
har  England  haft  en  saa  gunstig  Lejlighed  til  at  gjere 
Porten  for  stedse  afhængig  af  sig.«  Denne  haarde  Dom 
viser,  hvilket  dybt  Had  mod  Englænderne  Bruck  var  opfyldt 
af.  Man  kunde  vel  nok  tale  om  Skødesløshed  eller  Forsøm- 
melse fra  de  allierede  Admiralers  Side;  men  de  nedstrakte 
Rækker  af  engelske  Gardere,  de  Tusender  af  engelske  faldne 
paa  Valpladseno  ved  Alma  og  Inkerman  viste  dog  senere 
tilstrækkelig,  hvad  Englands  Venskab  betød,  hvilke  Ofre 
England  kunde  beslutte  sig  til  for  at  redde  sine  allierede; 
at  Østerrige  foretrak  Ruslands  Venskab  for  Englands  var  en 
Forblindelse,  der  senere  blev  det  dyrt  nok. 

Nogle  Uger  efter  min  Ankomst  til  Konstantinopel  for- 
lod jeg  Hotellet  og  tog  i  Pension  i  et  Privathus;  hos  mig 
boede  General  Czetz,  Grev  Karacsay  og  de  tvende  Brødre  "^ 
Golesco;  ved  Bordet  traf  vi  endnu  et  Par  andre  Herrer,  der- 
iblandt en  gammel  Franskmand,  som  havde  opholdt  sig  i 
Konstantinopel  i  tredive  Aar. 

En  Dag  spurgte  han  os,  hvor  vidt  vi  kunde  give  ham 
nogle  Meddelelser  om  en  østerrigsk  Prinsesse,  hvis  Kiste 
man  for  omtrent  femten  Aar  tilbage  havde  fundet  under 
Hovedalteret  i  Kirken  St.  Benois  i  Galata.  Han  fortalte, 
at  man  under  Kirkens  Restavration  nedbrød  Hovedalteret  og 
da  fandt  her  under  en  Kiste  og  i  denne  et  vel  vedlige- 
holdt kvindeligt  Lig,  hyllet  i  en  rig  Fyrstekaabe;  hun  saae 
ud,  som  hun  først  for  nogle  Dage  siden  var  sænket  i  Jorden. 

Fundet  gjorde  den  Gang  uhyre  Opsigt,  baade  Grækere 
og   Armeniere   vilde   tilegne   sig   Liget    som    en   af  deres 

Helgeners,  men  da  ingen  af  Parterne  kunde  godtgjere  deres 
Paastand,  blev  Liget  nedlagt  i  sit  tidligere  Hvilested  og 
Marmorpladen  indmuret  i  en  af  Kirkens  Sidevægge,  hvor 
den  findes  den  Dag  i  Dag.  Den  gamle  Herre  ytrede  frem- 
deles, at  den  osterrigske  Internuntius  paa  en  opsigtvækkende 
Vis  havde  blandet  sig  i  Sagen  og  gjort  Ende  paa  det  hele 
Staahej  ved  at  bevise,  at  Liget  hverken  tilhørte  den  græske 
eller  armeniske  Menighed,  men  skrev  sig  fra  en  i  Konstan- 
tinopel for  længst  afdød  østerrigsk  Prinsesse;  Gravstenen 
kunde  vi  endnu  se  i  Kapellet  St.  Benois,  men  Munkene 
havde  saa  ofte  overkalket  den,  at  Indskriften  var  bleven 
ulæselig. 

Jeg  og  Grev  Karacsay  gik  næste  Dag  ud  til  bemeldte 
Kirke,  hvor  vi  anmodede  Klosterets  Prior  om  at  vise  os  Grav- 
stenen; vi  formodede  nemlig,  at  det  Lig,  man  her  havde 
fundet,  var  Helene  Zrinyis,  Emerik  Tøkølys  Hustru  og  Moder 
til  Råkdczy  H.;  vi  vare  hendes  Minde  i  det  mindste  saa 
meget  skyldige,  atter  at  bringe  Lidskriften  paa  hendes  Grav- 
sten for  Lyset.     Vor  Formodning  stadfæstedes  snart. 

Prioren  viste  os  med  stor  Venlighed  den  i  Kirkens 
østlige  Sidevæg  indmurede  Stenplade,  hvis  Lidskrift  dog, 
som  den  gamle  havde  sagt  os,  var  bleven  ulæselig.  Vi  lode 
Kalken  afhugge,  Stenen  derpaa  vaske  ren  og  fandt  paa 
Latin  et  smukt  Epitaf,  en  Lovtale  over  Heltinden  og  Mar- 
tyrersken,  samt  Dagen  og  Aarstallet  for  hendes  Død.  Da 
vi  stode  hensunkne  i  Tanker  foran  dette  beskedne  Gravmæle 
over  en  af  Ungarns  største  Kvinder,  gjorde  Prioren  os  op- 
mærksomme paa  en  anden  Stenplade,  indmuret  i  Kirkens 
Gulv;  den  dækkede  Graven  over  Frans  Råkoczy,  der  her 
fandt  Hvile  ved  Siden  af  Moderen;  hidindtil  havde  man 
søgt  hans  Sten  paa  den  armenisk- katholske  Kirkegaard  i 
Pera,  og  jeg  selv  havde  kort  efter  min  Ankomst  foretaget 
en  Pilegrimsfærd  her  hen,  men  ikkun  fundet  hans  Livlæge, 
en  tysk  Regensburger- Doktors  Grav.  Spergsmaalet  om 
Helene  Zrinyis  og  hendes  Søns  Gravsteder  var  saaiedes  ved 

et  Tilfælde  løst;  men  om  de  Ungarere,  der  senere  have 
besøgt  Konstantinopel,  have  gjort  sig  den  Ulejlighed  at  for- 
rette en  stille  Bøn  ved  de  to  store  afdødes  Grave,  eller  blot 
at  vie  dem  et  Øjebliks  stille  Betragtning,  skulde  jeg  næsten 
betvivle. 


XII. 

Fra  Krigsskuepladsen  i  Asien.  —    Den  allierede 
Flaade  i  det  sorte  Hav.  —  Den  tyrkiske  Hærstyrke. 

—  Czetz.  —  Mit  Forhold  til  de  tyrkiske  Stormænd. 

—  Vinteren  i  Konstantinopel.  —  Baron  Splényi. 

—  Mit  Ophold  i  Smyrna.  ~  Oberst  Tyrr. 

Et  Ulykkesbud  kommer  sjælden  alene;  paa  Jobsposten 
fra  Sinope  fulgte  Slag  i  Slag  de  ikke  mindre  bedrøvelige 
Efterretninger  om  Tyrkernes  Nederlag  i  Asien.  Hvad  enten 
Osmannernes  Herskere  hævde  deres  Sæde  i  Konstantinopel 
eller  ikke,  vil  Tyrkiet  dog  stadig  vedblive  at  være  et  stort, 
mægtigt  Rige,  saa  længe  dets  Stamme-  og  Arvelande  i  Asien 
ikke  trues;  men  blive  disse,  om  end  kun  delvis,  erobrede 
af  Russerne,  falder  Evfrats  og  Tigris's  Kildeomraade  i  disses 
Hænder,  ligger  hele  det  asiatiske  Tyrki  for  Czarens  P'ødder, 
hans  Hærmasser  kunne  uden  Hindring  trænge  frem  til 
Middelhavets  Bredder,  og  det  osmanniske  Rige  styrter  da 
redningsløst  og  for  stedse  sammen.  De  Raad,  jeg  havde 
Lejlighed  til  at  give  de  tyrkiske  Magthavere,  gik  stedse  ud 
fra  dette  Synspunkt;  jeg  tilraadede  dem  stedse  at  have  deres 
Hovedopmærksomhed  henvendt  paa  deres  asiatiske  Provinsers 
uformindskede  Bevarelse;  her  havde  de  Midler  nok  til  ikke 
blot  sejrrig  at  modstaa  ethvert  russisk  Angreb,  men  endog 
til  selv  i  givet  Fald  at  kunne  gaa  angrebsvis  frem. 

Orner  Pashas  Donauovergang  var  Signalet  til  den  sam- 
tidige Aabning  af  Fjendtlighederne  ved  den  russisk-tyrkiske 

Grænse  i  Asien.  Med  Undtagelse  af  de  kristne  Georgiere 
vare  samtlige  Nabofolk,  der  her  grænsede  op  til  Tyrkiet, 
Tyrkerne  hengivne  paa  Grund  af  deres  Tro,  og  det  samme 
var  jo  Tilfældet  med  de  tapre  Beboere  af  Kavkasus;  alle 
nærede  samme  dybe  Had  til  Rusland,  og  samtlige  ventede 
de  kun  paa  deres  Trosfællers  sejrrige  Fremtrængen  for  at 
hæve  sig  i  Masse  mod  deres  Undertrykkere.  Paa  tyrkisk 
Side  havde  man  følgelig  blot  den  Ogave  ikke  at  udsætte 
sig  for  partielle  Nederlag  i  den  alt  fremskredne  Aarstid  og 
at  opbyde  al  Kraft  til  at  forberede  det  næste  Aars  Felttog. 

Dog  hvad  skete?  For  de  tyrkiske  Anførere  endnu 
havde  set  deres  Stridskræfter  voxe  til  den  Styrke,  de  med 
Sikkerhed  kunde  gjøre  Regning  paa  gjennem  den  fortsatte 
Tilgang  af  Forstærkninger,  angrebe  de  paa  alle  Punkter 
og  bleve  overalt  med  blodige  Pander  kastede  tilbage  af 
Russerne. 

Langs  Kysten  rykkede  Selim  Pasha  frem  fra  Batum, 
faldt  ind  i  Grusien,  stormede  Fortet  St.  Nikolas,  hvis  Be- 
sætning han  lod  springe  over  Klingen,  men  hærgede  derpaa 
de  omliggende  Egne  i  Steden  for  at  vinde  Befolkningen  for 
sig,  blev  dernæst  paa  sin  Side  overfalden  af  Russerne, 
grundig  slaaet  og  tvungen  til  ilsom  Tilbagegang  til  Batum. 

I  Kurdalen  tilintetgjorde  General  Andronikoff  et  tyrkisk 
Korps,  som  ved  Udhungring  vilde  tvinge  Fæstningen  Akiska 
til  Overgivelse.  Sluttelig  maatte  Tyrkernes  Hovedstyrke 
under  Abdi  Pasha,  der  rykkede  frem  ad  Vejen  til  Tiflis  og 
saaledes  vilde  tage  Tyren  ved  Hornene,  atter  gaa  tilbage 
paa  Grund  af  det  raa  Vejrlig  og  den  mangelfulde  Forplej- 
ning efter  nogle  ubetydelige  Fægtninger,  man  i  Stambul 
udbasunerede  som  lige  saa  mange  Sejre;  i  Nærheden  af 
Landsbyen  Gedikler  blev  Abdi  Pasha  imidlertid  indhentet 
af  Russerne,  totalt  slaaet  og  med  Tabet  af  den  største  Del 
af  sit  Skyts  jagen  tilbage  til  Kars. 

Saaledes  endte  det  første  Felttog  i  Asien.  Tilfredse 
med  dette  uventede  Held  vendte  Russerne  tilbage  til  deres 

Vinterkvarter;  men  den  sørgelige  Katastrofe  ved  Sinope  og 
de  nylig  omtalte  Nederlag  i  Asien  gave  Diplomatiet  Lej- 
lighed til  paa  ny  at  optage  de  afbrudte  Fredsunderhandlinger, 
en  sidste  Kollektivnote  rettedes  til  Porten,  og  paa  Grund  af 
den  voxende  Modløshed  i  Konstantinopel  havde  Diplomatiet 
denne  Gang  frit  Spil. 

Man  henviste  til  de  store  Tab,  Tyrkiet  allerede  havde 
lidt  til  Lands  og  Vands,  og  hvor  utilstrækkelige  dets  Kræfter 
vare  til  alene  at  føre  en  Krig  mod  Rusland ;  man  søgte  at 
gjøre  det  klart  paa,  at  dets  eneste  Udvej  til  Redning  var 
at  modtage  de  Betingelser,  de  mæglende  Magter  foresloge. 
De  tyrkiske  Ministre,  som  vare  skræmmede  ved  Intriger  af 
enhver  Art,  gik  endelig  ind  paa  Fredsbetingelserne  og  fore- 
lagde dem  for  Sultanen,  som  paa  sin  Side  heller  ikke  spildte 
nogen  Tid,  men  underskrev  dem  med  største  Føjelighed. 

Til  Held  for  Tyrkiet  gjorde  Fredsmæglerne  denne  Gang 
Regning  uden  Vært.  Efterretningen  om  den  tyrkiske  Eska- 
dres  Tilintetgj øreise  ved  Sinope  var  næppe  naaet  til  Evropa, 
før  der  rejste  sig  et  Skrig  af  Harme  fra  Donaus  Bredder 
til  Themsen,  den  offentlige  Mening  i  Frankrig  og  England 
var  kjed  af  deres  Regeringers  tvetydige  Politik,  krævede 
en  mere  loyal  Fremfærd  og  forlangte  enstemmig,  at  man 
aabenlyst  skulde  støtte  Tyrkiet,  hvem  man  ved  falske  Fore- 
stillinger havde  bragt  i  denne  betrængte  Situation. 

Diplomatiets  Samvittighedsløshed  blev  gjort  til  Skamme 
ved  Folkenes  mere  loyale  Følelse,  og  man  maatte^  give  efter. 
Admiralerne  over  de  allierede  Flaader  fik  Befaling  til  at 
forlade  Bosporos,  krydse  i  sorte  Havet  og  betyde  de  russiske 
Admiraler,  at  de  vilde  tvinge  ethvert  russisk  Skib,  de  mødte 
i  rum  Sø,  til  at  vende  hjem  til  Sebastopols  Havn,  i  Vægrings- 
tilfælde  bore  det  i  Sænk  samt  paa  det  mest  energiske  afvise 
ethvert  Angreb  paa  de  tyrkiske  Skibe.  Forgjæves  prote- 
sterede Østerrige  og  Preussen  mod  disse  Forholdsregler, 
deres  Indvendinger  toges  ikke  til  Følge,  og  med  Begyndelsen 
af  Januar  1854  gik  Czarens  Herredømme  i  Pontus  til  Ende. 

Saaledes  begyndte  første  Akt  af  det  aabne  Brud  mellem 
de  tvende  Vestmagter  og  Eusland.  Den  nærmeste  Følge 
var,  at  de  russiske  Sendemænd  forlode  Paris  og  London,  og 
Frankrigs  og  Englands  St.  Petersborg.  Jeg  benyttede  denne 
Tid  til  at  sætte  mig  ind  i  de  tyrkiske  Forhold  og  navnlig 
at  gjøre  mig  bekjendt  med  Størrelsen  af  de  tyrkiske  Strids- 
kræfter, der  i  værste  Fald,  selv  uden  de  allieredes  Hjælp, 
skulde  fortsætte  Krigen  mod  Rusland. 

Efter  Tilintetgj øreisen  af  Janitsharerne  paabegyndte 
Sultan  Mahmud  II.  Oprettelsen  af  en  staaende  Hær  efter 
evropæisk  Mønster;  Dannelsen  af  Artilleriet  betroedes  til 
preussiske,  af  Fodfolket  og  Rytteriet  til  franske  Officerer. 

Det  af  Mahmud  II.  paabegyndte  V^ærk  blev  dog  vanske- 
liggjoi't  og  gjentagne  Gange  afbrudt  ved  den  russiske  Krig 
i  Aarene  1828 — 29,  ved  den  græske  Opstand  og  den  ægyp- 
tiske Vicekonge,  Mehemed  Ali  Pashas  tvende  Oprør. 

Ved  hans  Søn,  Abdul  Meshids  Tronbestigelse  vare 
Hærforholdene  derfor  i  stærkt  Forfald;  men  under  hans 
Regering  voxede  det  tyrkiske  Forsvar  baade  med  Hensyn 
til  Uddannelse  og  indre  Værd,  og  ved  Krigens  Udbrud  1853 
havde  han  en  dygtig,  stærk  og  krigslysten  Hær,  som  kunde 
udholde  en  Sammenligning  med  mangen  evropæisk. 

Man  havde  fulgt  det  preussiske  System  og  af  Kontin- 
genterne fra  de  forskjelligc  Provinser  formeret  syv  Armékorps, 
hvoraf  tre  faldt  paa  de  evropæiske  og  fire  paa  de  asiatiske 
Provinser.  Af  disse  syv  Korps  vare  i  Sommeren  1853  fem 
fuldstændig  udrustede  og  i  Stand  til  at  kalde  deres  Reserver 
i  Marken,  hvorimod  kun  den  ene  Halvdel  af  Korpset  fra 
Arabistan  kunde  mobiliseres,  og  det  syvende,  det  fra  Irak, 
var  blevet  saa  langt  tilbage  i  Organisationen,  at  det  næppe 
evnede  at  forsyne  Bagdad  og  nogle  andre  Byer  i  Evfrat- 
og  Tigrisdalene  med  tilstrækkelige  Besætninger,  for  at  holde 
Ørkenens  stadig  urolige  Beduinstammer  i  Ave. 

Med  en  tilstrækkelig  Rekrutudskrivning  og  Fuldstændig- 
gjorelse    af  6te   og  7de   Korps    maatte   den  tyrkiske  Hærs 

effektive  Styrke  let  kunne  bringes  op  til  250—300,000 
Mand;  af  de  tre  Vaabenarter  var  Artilleriet  fortrinligt,  Fod- 
folket godt,  men  Rytteriet,  dette  de  tyrkiske  Hæres  tidligere 
Stolthed  og  Hæder,  gaaet  svært  ned  ad  Bakke. 

De  irregulære  Tropper,  Bashi-Bosukerne,  vare  nok  tal- 
rige, men  upaalidelige  og  i  de  fleste  Tilfælde  en  Skræk  for 
Venner  som  Fjender.  Under  Vinterens  Løb  maatte  en  Del 
dog  kunne  trækkes  sammen  i  Legioner,  indøves  tilstrækkelig 
og  gjøres  brugbare  til  Felttjeneste,  hvorved  den  tyrkiske 
Hær  kunde  forøges  med  50 — 60,000  Mand.  Den  samlede 
Styrke,  hvormed  Tyrkiet  kunde  aabne  Felttoget  i  Foraaret 
1854,  beløb  sig  saaledes  til  over  300,000  Mand,  en  Styrke, 
der  forekom  mig  tilstrækkelig  til  i  Nødsfald  at  optage 
Kampen  mod  Rusland  alene,  særlig  naar  Hensyn  toges  til 
de  talrige  Grænsefæstninger  og  Bjærgstammernes  Rejsning  i 
Kavkasus. 

I  det  jeg  gik  ud  fra  disse  Forudsætninger,  udarbejdede 
jeg  paa  Lord  Redcliffes  Opfordring  en  Memoire  over 
Tyrkiets  politiske  og  militære  Situation  og  føjede  hertil 
tvende  Operationsplaner,  en  for  Donauhæren  og  en  for  den 
asiatiske  Krigsskueplads;  jeg  overgav  mit  Arbejde  i  tyrkisk 
Oversættelse  til  Krigsministeren  Mehemed  Ali  Pasha,  som 
udtalte  sin  varmeste  Tak  derfor. 

Jeg  maa  her  tale  et  Par  Ord  om  min  gamle  Kammerat, 
General  Johan  Czetz,  der  havde  fulgt  mig  til  Konstantinopel 
og  paa  bedste  Vis  støttede  mig  under  dette  Arbejde  med 
sin  mangesidige  Visdom.  Czetz  havde  faaet  sin  Uddannelse 
i  Wiener-Neustadter-Militær-Akademiet,  gjorde  senere  Tje- 
neste i  den  østerrigske  Generalstab  og  blev  1848  ansat  hos 
den  gamle  Bem  som  Generalstabschef  for  Hæren  i  Sieben- 
biirgen;  en  stor  Del  af  denne  Generals  glimrende  Held 
skyldtes  hans  Stabschefs  dygtige  Dispositioner. 

Czetz  forblev  kun  en  kort  Stund  i  Konstantinopel ;  over- 
tydet om  vore  Bestræbelsers  Frugtesløshed  vendte  han  endnu 
i  Vinterens  Løb    tilbage  til  Evropa,    hvor  han    giftede  sig 

med  en  ung  Kreolerinde,  en  Niece  af  General  Rosa,  den 
tidligere  Diktator  over  den  argentinske  Republik ;  med  hende 
fandt  han  et  lykkeligere  Hjem  ved  La  Platafloden,  virkede 
her  i  mange  Aar  som  Civilingenier  og  synes  ikke  at  have 
taget  Fejl  med  Hensyn  til  sine  Forhaabninger. 

Paa  hin  Tid  kom  jeg  ofte  sammen  med  Lord  Redcliflfe, 
noget  sjældnere  med  den  franske  Sendemand,  men  næsten 
daglig  med  min  ædle,  hjærtensgode  Ven,  den  sardinske 
Sendemand,  Baron  Tecco.  Samtidig  omgikkes  jeg  ogsaa  de 
tyrkiske  Stormænd,  særlig  Redshid  Pasha,  Ali  Pasha  og 
Fuad  Effendi,  de  tre  mest  fremragende  Førere  for  Reform- 
eller det  engelske  Parti;  ogsaa  med  Achmed  Vefik  Effendi 
traadte  jeg  senere  i  venskabeligt  Forhold  og  blev  navnlig 
gjennem  ham  fortrolig  med  det  orientalske  Liv. 

Vinteren  1853 — 54  forløb  temmelig  rolig  i  Konstanti- 
nopel; Sendemændene  havde  lukket  deres  Saloner,  der  gaves 
ikke  mere  Soiréer  eller  Baller,  man  ventede  paa  det  kom- 
mende, og  alle  havde  den  Overbevisning,  at  det  denne  Gang 
drejede  sig  om  Ruslands  Magtstilling  ikke  blot  i  Orienten, 
men  ogsaa  i  Evropa,  og  at  de  kommende  Begivenheder  vilde 
medføre  en  Afgjerelse  af  dette  Sporgsmaal.  Af  mine  Venner 
vare,  som  alt  omtalt,  de  fleste  i  Felten;  af  de  faa,  der 
færdedes  i  Konstantinopel,  manglede  kun  én,  som  endnu  ikke 
var  kommen  mig  for  Øje,  nemlig  Baron  Ludvig  Splényi. 

Da  jeg  en  Dag  gik  fra  Pera  til  Galata,  stillede  fen  i 
Laser  hyllet  Tigger  sig  pludselig  i  Vejen  for  mig;  fra  hans 
blege  Ansigt  stirrede  to  dybt  liggende  Øjne  mig  i  Mede, 
og  Manden  tiltalte  mig  saalunde: 

»Klapka,  kjender  du  mig  ikke  mere?« 

Jeg  betragtede  nu  den  sørgelige  Skikkelse  lidt  nærmere 
og  gjenkjendte  med  Forfærdelse  i  Tiggeren  min  gamle 
Kammerat,  Baron  Splényi. 

»Er  det  dig,  og  i  en  saadan  Tilstand?«  udbrv^d  jeg. 

»Skuf  dig  ikke«,  vedblev  han,  »døm  ikke  efter  Skinnet! 
Denne    smudsige,    pjaltede    Dragt    skjuler   det    lykkeligste 

Menneske  paa  Guds  grønne  Jord.  Jeg  kjender  intet  Onde, 
ingen  Smerte,  ingen  Sorg  længere  og  omgaas  kun  med  den 
evige  Aand  i  Naturen,  som  I  Giavrs  ikke  have  noget 
Kj ondskab  til.« 

Jeg  saae,  at  jeg  havde  med  en  sindssyg  at  bestille  og 
anmodede  ham  om  at  besøge  mig  næste  Dag,  for  at  jeg 
kunde  se,  om  han  muligvis  endnu  stod  til  at  hjælpe. 

Splényis  Fader,  der  bar  samme  Navn  som  Sønnen, 
havde  tidligere  været  Gardekaptejn  ved  den  kongelige  un- 
garske adelige  Livgarde.  Sønnen  havde  i  sin  Ungdom 
spillet  en  glimrende  Rolle,  blev  i  en  Alder  af  næppe  tyve 
Aar  Ritmester  ved  sin  Faders  Husarregiment  og  hørte  til  de 
mest  bekjendte  Officerer  i  den  østerrigske  Hær,  men  forlod 
dog  denne  i  Aaret  1848  og  begav  sig  til  Italien,  hvor  den 
ungarske  Regering  udnævnte  ham  til  sin  Agent  i  Torino, 
og  hvor  han  gjorde  sig  meget  afholdt.  Efter  Slaget  ved 
Novara  flygtede  han  til  Paris,  hvor  fra  Teleky  sendte  ham  i 
en  vigtig  Mission  til  Orienten.  Splényi  opholdt  sig  her 
længere  Tid,  dels  i  Konstantinopel,  dels  hos  sin  Svoger, 
Grev  Guyon  (Kurshid  Pasha)  i  Damaskus,  hvor  han  forfaldt 
til  Nydelsen  af  Haschisch. 

Ved  min  Ankomst  til  Konstantinopel  levede  han  i  et 
Dervisjkloster;  han  fulgte  min  Indbydelse  og  kom  til  mig  i 
en  temmelig  ædru  Tilstand.  Jeg  forestillede  ham,  hvad 
han  skyldte  sig  selv,  sit  Navn  og  sit  Land,  og  at  han  burde 
vende  tilbage  til  os;  efter  en  længere  Samtale  gik  han 
ogsaa  ind  herpaa,  dog  under  den  Betingelse,  at  vi  skulde 
sætte  ham  i  Stand  til  atter  at  optræde  paa  anstændig  Vis. 
Jeg  anmodede  Karacsay,  der  netop  var  hos  mig,  om 
først  at  faa  hans  Haar  klippet,  dernæst  at;  fere  ham  til  et 
Bad  og,  naar  det  var  sket,  lade  ham  opklæde  fra  Top  til 
Taa.  Samme  Aften  saas  vi  igjen,  den  ulykkelige  saae  atter 
anstændig  ud  og  erklærede  sig  villig  til  at  støtte  mig  paa 
bedste  Maade  i  min  Mission. 

29* 

Dette  gode  Forsæt  holdt  desto  værre  ikke  længe  ud; 
allerede  nogle  Dage  senere  kom  Splényi  igjen  i  sin  gamle, 
pjaltede  Dervisjklædning  og  betydede  mig,  at  han  takkede 
mig  særdeles  for  min  gode  Vilje,  men  at  han  følte  sig 
uendelig  mere  lykkelig  blandt  sine  Dervisjvenner  og  derfor 
atter  tog  tilbage  til  sit  Kloster.  Trods  gjentagne  Forsøg 
paa  om  muligt  at  bringe  ham  tilbage  til  hans  Familie  i 
Ungarn  vilde  dette  ikke  lykkes  os,  og  den  en  Gang  saa 
elegante,  ridderlige  Kavalleriofficer,  der  i  sin  Ungdom  havde 
vundet  saa  mangt  et  Kvindehjærte.  døde  som  Tigger  paa 
et  fransk  Hospital,  hvor  man,  greben  af  Medlidenhed,  lod 
ham  blive  den  sidste  Pleje  til  Del. 

Haschisch  (herba  cannabis  indicae)  er  et  narkotisk  Nydel- 
sesmiddel, som  fremkalder  en  behagelig  aandlig  Rus,  en 
Oplivelse  af  Indbildningskraften,  en  Forøgelse  af  Spiselysten 
og  de  sanselige  Lyster,  at  sige  naar  den  nydes  medMaade; 
i  modsat  Fald  medfører  den  Vanvid,  og  dette  blev  vor 
stakkels  Splényis  Lod. 

De  Forventninger,  man  havde  knyttet  til  Modtagelsen 
af  mine  Tilbud,  gik  ikke  saa  hurtig  i  Opfyldelse;  trods 
Lord  Redcliffes  Mellemkomst  kunde  Porten  ikke  beslutte  sig 
til  at  tage  mig  i  sin  Tjeneste,  rimeligvis  for  ikke  yderligere 
at  opbringe  Internuntius'en  imod  sig. 

Derimod  faldt  jeg  mod  Slutningen  af  Januar  i  en  heftig 
Sygdom;  jeg  led  uafbrudt  af  stærk  Mavekrampe,  som  bragte 
mig  til  Fortvivlelse,  og  hvorimod  al  Lægehjælp  viste  sig 
magtesløs.  Man  tilraadede  mig  da  at  forlade  Konstantinopel 
for  nogen  Tid  og  søge  Lægedom  i  et  mildere  Klima,  og 
jeg  valgte  Smyrna.  Klimaet  var  her  virkelig  mere  heldigt 
for  min  Sundhed,  og  allerede  efter  et  kort  Ophold  kunde 
jeg  til  min  Adspredelse  foretage  nogle  Udflugter  i  Omegnen. 

En  herlig  Søndag  Morgen  besluttede  jeg  at  besøge  en 
Ruin  omtrent  tre  Mil  fra  Byen;  om  dens  Oprindelse  kunde 
jeg  ikke  erfare  noget  bestemt,  men  det  gamle  Murværk  var 
omgivet   af   en   pragtfuld   Plantevæxt.     Træt   af  mit  Ridt 

vikle  jeg  strække  mig  i  Skyggen  af  et  Træ,  da  jeg  plud- 
selig i  ikke  lang  Afstand  herte  Lyd,  der  mindede  mig  om 
vor  Zigeunermusiks  klagende  Akkorder.  Jeg  spurgte  min 
Tjener,  hvor  denne  Musik  kom  fra;  han  gik  der  hen  og 
vendte  snart  tilbage  med  den  Besked,  at  man  holdt  et  ar- 
menisk  Bryllup,  og  at  disse  Folk  vistnok  vilde  blive  glade, 
om  jeg  deltog  i  Festen. 

Jeg  fulgte  min  Tjener  og  fandt  30—40  Landsbyfolk 
fra  den  nærmeste  Omegn,  samlede  i  Festdragt  omkring  en 
Zigeunerbande,  som  spillede  tyrkisk-armeniske  Melodier  og 
Sange  for  det  muntre  Selskab. 

Jeg  havde  ofte  hørt  denne  armeniske  Musik  i  Kon- 
stantinopel, men  fandt  her  Ligheden  med  den  ungarske 
Musik  endnu  større,  og  er  overtydet  om,  at  de  samme 
Rythmer  alt  for  Aarhundreder  siden  hørtes  ved  Ganges's 
Bredder. 

Det  var  dog  ikke  alene  denne  ensformige  armeniske 
Musik,  som  greb  mig,  men  den  hele  landlige  Scene,  det 
Billede,  jeg  havde  for  mig,  alt  vakte  hos  mig  Minder,  som 
førte  mig  Billeder  fra  min  Ungdomstid  for  Øjnene  og  fyldte 
mig  med  dyb  Vemod. 

En  af  Zigeunerne  talte  lidt  Ungarsk  og  mente, 
at  man  kun  i  Ungarn  havde  smuk  Musik,  her  i  Asien 
maatte  man  stadig  aflire  de  ældgamle  Sange;  jeg  trøstede 
ham  med,  at  de  gamle  Ægypt^e  sang  deres  gamle  Sange 
i  sex  Tusende  Aar  og  ikke  vare  ulykkeligere  for  det,  og  til 
hans  Glæde  kastede  jeg  nogle  Plastre  i  hans  Fez. 

Nogle  Dage  efter  denne  Udflugt  vendte  jeg  tilbage  til 
Konstantinopel,  dreven  der  hen  af  Utaalmodighed,  da  jeg  i 
Smyrna  var  fuldstændig  uden  Efterretninger. 

Paa  Skibet  traf  jeg  Oberst  Tiirr  og  nogle  andre  Lands- 
mænd, som  kom  fra  Frankrig  og  ligeledes  skulde  til  Kon- 
stantinopel; jeg  var  højlig  glad  over  dette  Møde  og  fik 
saaledes  fra  første  Haand  Efterretninger  om,  hvad  der  i  den 
sidste  Tid  var  forefaldet  i  Evropa. 

Vi  havde  næppe  været  nogle  Timer  i  rum  Sø,  før 
Kaptejnen  i  Hast  kom  ned  i  Kahytten,  og  paa  vort  Spørgs- 
maal,  hvad  der  var  paa  Færde,  gjensvarede,  at  Barometret 
var  faldet  saa  pludselig,  som  han  endnu  aldrig  havde  op- 
levet, og  at  vi  følgelig  maatte  være  belavede  paa  en  alvor- 
lig Storm.  Inden  en  halv  Time  bleve  vi  da  ogsaa  ramte 
af  et  Vindstød,  der  kastede  vort  Skib  som  en  Nøddeskal 
fra  den  ene  Bølge  til  den  anden  og  fik  det  til  at  knage  i 
alle  Fuger.  Stormen  blev  for  hvert  Minut  heftigere,  og  vi 
stode  Fare  for  at  blive  slyngede  ind  paa  Klipperevlerne  om 
Mytilene;  Kaptejnen  søgte  at  løbe  ind  i  en  Bugt  for  at 
kaste  Anker,  men  Ankerkj ætlingerne  brast  som  Sytraade,  og 
vi  maatte  atter  tage  Kaasen  ud  i  rum  Se;  dog  efter  nogle 
Timers  Forløb  begyndte  Elementernes  Raseri  at  dæmpes, 
og  Faren  var  forbi,  skjønt  Vinden  vedblev  at  tude  hele 
Natten. 

Da  vi  næste  Morgen  kom  op  paa  Dækket,  frembød 
det  et  hjærteskærende  Syn.  I  Smyrna  var  der  blevet  ind- 
skibet 7 — 800  ny  udskrevne  Rekrutter,  som  kom  fra  det 
indre  Asien;  de  fleste  vare  kun  tarvelig  klædte,  de  havde 
næppe  nok  en  daarlig  Burnus  til  at  hylle  sig  i  og  laa  nu 
stivfrosne  og  klinede  op  ad  hverandre  paa  Dækket;  nogle, 
som  rimeligvis  vare  bragte  syge  om  Bord,  havde  i  Nattens 
Løb  opgivet  Aanden,  og  Ligene  bleve  uden  videre  Ceremonier 
kastede  i  Vandet;  men  fra  de  øvriges  Læber  hørtes  ingen 
Klagelyd,  de  hengave  sig  med  stoisk  Ro  til  deres  Skæbne, 
og  ved  Solopgang  forrettede  de  deres  Bøn.  Har  man  set 
sligt,  fatter  man,  hvilken  Kraft  Islam  indgyder  dem,  som 
rammes  af  Ulykken,  og  man  forstaar  den  Dødsforagt,  en  tro- 
ende Muselmand  kan  hæve  sig  til. 

Endnu  samme  Dag  løbe  vi  ind  i  Dardanellerne,  og 
næste  Dag  naaede  vi  Konstantinopel. 

Under  Rejsen  havde  jeg  spurgt  Tiirr,  om  han  ikke  vilde 
overbringe  den  Operationsplan,  jeg  nylig  har  omtalt,  samt 
et  Brev  til  Omer  Pasha,    men  forklarede  ham  samtidig,  at 

der  ikke  fandtes  anden  Vej  end  Post  vej  en  over  Balkan,  og 
at  et  Ridt  over  Bjærgkjæden  paa  denne  Aarstid  just  ikke 
hørte  til  de  behageligste  Motioner.  Som  sædvanlig,  naar  der 
var  Tale  om  en  rask  Beslutning,  en  energisk  Daad,  erklærede 
Tiirr  uden  Tøven  sig  parat  til  denne  Mission,  og  han  var 
næppe  kommen  til  Konstantinopel,  før  han  allerede  var  paa 
Vejen  til  det  tyrkiske  Hovedkvarter;  -i  Shumla  traf  han 
Omer  Pasha  og  fandt  den  hjærteligste  Modtagelse  hos  den 
tyrkiske  Overgeneral. 


XIII. 

Efterretninger   fra    Omer  Pashas  Hovedkvarter. 

—  Det  sidste  Predsforsog.  —  Fjendtlighedernes 
Aabning  ved  Donau.  —  Ubestemthed  i  det  rus- 
siske Hovedkvarter.  —  Silistrias  Belejring.  — 
Russernes  Tilbagetog.  —  Polsk -Rumænske  Planer. 

—  Mehemed  Ali  Pashas  Fald.  —  Fra  den  asiatiske 
Skueplads.  —  Ferhad  Pasha.  —  Mine  sidste  Dage 

i  Stam  bul.  —  Slutning. 

Paa  Omer  Pasha  vare  den  Gang  Evropas  Blikke  hen- 
vendte; af  hans  Forsvar  ved  Donau  var  det  tyrkiske  Riges 
Existens  afhængig;  men  de  Efterretninger,  jeg  fik  af  Tiirr 
fra  Pashaens  Hovedkvarter  samt  gjennem  andre  Officerer,  der 
tjente  i  hans  Stab,  stemmede  ingenlunde  med  mine  Forvent- 
ninger og  viste  mig  just  ikke  de  tyrkiske  Stridskræfters 
Organisation  i  et  gunstigt  Lys ;  der  var  Mangel  paa  tekniske 
Tropper,  men  især  paa  Generalstabsofficerer,  som  tilstrække- 
lig kunde  støtte  Overgeneralen  i  hans  Virksomhed. 

Det  sidste  Predsforsøg  blev  gjort  fra  de  allierede  Magters 
Side  i  Marts  1854.  Napoleon  III  besluttede  at  rette  et 
egenhændigt  Brev  til  Czaren,  hvori  han  tilbød  ham  nye 
Forsonings  forsi  ag,  og  forst  da  ogsaa  disse  vare.  afviste  med 
Stolthed,   paafulgte  den  endelige  Krigserklæring  fra  fransk- 

engelsk  Side.  Østerrige  og  Preussen  opfordredes  til  at  til- 
træde den  vestlige  Alliance^  naen  foretrak  ogsaa  fremtidig 
at  blive  nevtrale;  til  Magterne  af  anden  og  tredje  Rang 
henstilledes  det  at  træffe  deres  Valg,  soni  deres  Interesser  bed. 

Czarens  Svar  paa  Englands  og  Frankrigs  Krigserklæring 
var  hans  fornuftige  Befaling  til  Gortshakoff,  at  gaa  over  Donau 
og  begynde  Felttoget  i  Bulgarien.  Allerede  i  Begyndelsen 
af  Februar  havde  Russerne  nøje  undersøgt  Donaubredderne, 
fra  Mundingerne  og  op  til  Silistria,  for  at  udfinde  de  heldigste 
Overgangssteder;  af  de  Øer,  som  paa  denne  Strækning  ligge 
i  Floden,  vare  flere  besatte  og  forsynede  med  nødvendige 
Fæstningsværker;  det  var  tydeligt  nok,  at  Russerne  vilde 
trodse  de  allierede  Magters  Trusler  og  efter  at  have  kon- 
centreret deres  Tropper  gaa  over  Floden  og  begynde  An- 
grebet. Under  disse  Omstændigheder  afventede  man  me 
Utaalmodighed,  hvilke  Dispositioner  Orner  Pasha  vilde  træffe 
til  sit  Forsvar. 

I  Betragtning  af  de  tvende  Hæres  Styrkeforhold  havde 
det  fornuftigste  været,  om  Orner  Pasha  havde  holdt  sin 
Hovedstyrke  samlet  inden  for  Fæstningsfirkanten  Silistria, 
Rustshuk,  Shumla  og  Varna.  Et  stærkt  Korps,  opstillet  i 
Viddin,  og  en  tilstrækkelig  Besætning  i  Sistova  og  Nikopolis, 
havde  kunnet  dække  hans  venstre  Fløj,  og  endelig  burde 
han  have  opstillet  et  detacheret  Korps  som  yderste  højre 
Fløj,  helst  langs  Traj  ans  volden ,  med  fremskudte  stærke 
Delinger  Rytteri  til  at  iagttage  de  fjendtlige  Bevægelser 
ved  Nedre-Donau  og  i  Dobrudsha.  Derimod  burde  man 
ganske  se  bort  fra  Flodens  Forsvar  fra  Donaumundingerne 
til  Silistria,  hvorimod  denne  Fæstning  skulde  sættes  paa 
bedste  Forsvarsfod  og  have  en  tilstrækkelig  Besætning.  I 
denne  Stilling  vilde  den  tyrkiske  Hær  have  været  sikret 
mod  enhver  Overrumpling  og  i  Stand  til  ikke  blot  at  dække 
alle  Balkanovergange,  men  endogsaa  i  givet  Øjeblik  selv  at 
prøve  et  Sted  fremad. 

Hvad  enten  det  nu   skyldtes   Befalinger,    Orner  Pasha 

modtog  fra  Konstantinopel,  eller  hans  eget  Initiativ,  fulgte 
han  i  hvert  Fald  kun  delvis  denne  Plan,  men  lod  sig  for- 
lede til  den  store  Fejl  at  forlægge  en  anselig  Del  af  sine 
Tropper  til  Dobrudsha  for  her  —  fuldstændig  skilt  fra 
Hovedhæren  —  at  gjøre  Russerne  de  forskjellige  Donau- 
overgange stridige.  Dette  Misgreb  kunde  han  takke  for,  at 
Fjenden  strax  ved  Fjendtlighedernes  Begyndelse  bibragte 
ham  flere  svære  Tab. 

Russerne  begyndte  deres  Operationer  med  at  besætte 
Dobrudsha.  Fra  den  20de — 23de  Marts  gik  de  over  Donau 
paa  fire  Punkter,  overfaldt  de  tyrkiske  Besætninger  i  Isaktsha, 
Tultsha,  Matshin  og  Hirsova,  gjorde  en  Del  af  dem  til 
Fange  og  tvang  Mustafa  Pasha,  den  tyrkiske  Kommandant 
i  Dobrudsha,  til  at  trække  sig  bag  Traj  ans  volden,  efter  at 
han  med  Meje  havde  faaet  Levninger  af  sit  Korps  samlede 
i  Babadagh.  I  de  første  Dage  af  April  var  Dobrudsha  i 
Russernes  Besiddelse,  og  uden  Hindring  toge  de  med  60,000 
Mand  Opstilling  mellem  Babadagh  og  Hirsova  med  For- 
travet i  Csernavoda.  Den  russiske  Donauflotille  koncentre- 
redes uden  for  Hirsova,  og  sammesteds  blev  der  tilvejebragt 
en  Forbindelse  mellem  begge  Bredder  ved  en  Bro,  man 
slog  her  med  det  tyrkiske  Bromateriale,  som  toges  ved 
Matshin.  Endelig  ankom  endnu  tre  andre  Divisioner  i 
Nærheden  af  Kalarash,  og  man  traf  alle  Forberedelser  for 
at  dække  den  russiske  Hovedstyrkes  Fremrykning  paa  venstre 
Flodbred  og  skride  til  Silistrias  Belejring. 

Tyrkerne  mægtede  heller  ikke  at  holde  Trajansvolden, 
og  i  Midten  af  April  stode  de  russiske  Fortropper  alt  i 
Bazardshik,  hvor  fra  de  gjennemsøgte  og  brandskattede  Om- 
egnen. 

Paa  Efterretningen  om  Russernes  Fremmarche  i  Do- 
brudsha forlagde  Orner  Pasha  sit  Hovedkvarter  fra  Rustshuk 
til  Shumla  og  traf  Foranstaltninger  til  at  sikre  dette  vigtige 
Punkt  samt  Silistria  og  Varna;  thi  i  denne  anden  Forsvars- 
linje vilde  han  holde  sig  til  det  yderste.   Forsvaret  af  Donau 

fra  Silistria  til  Viddin  tilfaldt  Donaufæstningerne,  særlig 
Silistria  og  Rustshuk,  der  vare  i  god  Stand  og  forsynede 
med  tilstrækkelige  Besætninger. 

Man  kan  tænke  sig,  hvilken  Bestyrtelse  der  herskede 
i  Konstantinopel,  da  Efterretningerne  indtraf  om  Russernes 
rivende  Fremskridt;  Rædslen  og  Forvirringen  øgedes  yder- 
ligere ved  Grækernes  Oprer,  den  meget  tvetydige  Holdning 
hos  den  kristne  Befolkning  i  Albanien  og  de  Tegn  til  Util- 
fredshed,   som  alle  Vegne  i  Bulgarien  gave  sig  til  Kjende. 

I  dette  kritiske  Øjeblik  tilbede  Rumænerne  endnu 
engang  at  organisere  et  Oprør  i  Ryggen  paa  Russerne,  naar 
de  kunde  faa  Hjælp  af  det  tyrkiske  Korps,  der  stod  i  lille 
Vallaki;  men  deres  Forslag  blev  ogsaa  denne  Gang  afvist, 
ja  man  imødekom  endogsaa  de  diplomatiske  Forestillinger, 
afvæbnede  de  faa  rumænske  frivillige,  som  fandtes  i  den 
tyrkiske  Lejr,  og  sendte  dem  hjem. 

Mod  Midten  af  April  indtraf  Fyrst  Paskievitsh  i  den 
russiske  Lejr  for  personlig  at  lede  Operationerne.  Efter 
Dobrudshas  Erobring  og  med  den  Stilling,  de  russiske  Strids- 
kræfter indtoge  ved  Donau,  stod  det  ham  frit  at  søge  Af- 
gjorelsen,  hvor  han  vilde.  Efter  sin  højre  Fløjs  Nederlag 
kunde  Omer  Pasha  næppe  raade  over  30,000  Mand  i  aaben 
Mark,  da  han  jo,  som  sagt,  maatte  holde  betydelige  Besæt- 
ninger i  Rustshuk,  Silistria  og  Varna,  hvorimod  Paskievitsh 
kunde  lade  en  Del  af  sin  Hær  holde  Silistria  og  Varna  i 
Skak  og  endda  havde  70,000  Mand  til  sin  Raadighed, 
hvormed  han  kunde  angribe  Omer  og  kaste  ham  tilbage 
paa  Shumla. 

De  Fordele,  den  russiske  Overgeneral  havde  ved  sin 
Stilling  og  sine  overlegne  Stridskræfter,  lod  han  imidlertid 
unyttede,  men  foretrak  først  og  fremmest  af  vende  hele  sin 
Virksomhed  mod  Silistrias  Belejring.  Hans  Kraft  og  Vilje 
lammedes  ved  den  Usikkerhed,  som  herskede  i  St.  Peters- 
borg, hvor  man  nu,  da  Konflikten  med  Vestmagterne  var 
bleven  uundgaaelig,    pludselig    ikke    kunde  komme  paa  det 

rene  med  Krigens  egentlige  Maal;  men  Krigen  er  et  Red- 
skab for  Politiken,  og  hvor  denne  ikke  er  sig  sit  Maal  be- 
vidst, kan  Sværdet  heller  ikke  overhugge  Knuden. 

Paskievitsh  havde  dernæst  ogsaa  en  anden  Grund,  som 
manede  ham  til  Forsigtighed;  Østerriges  Politik  var  ikke 
fuldstændig  klar,  og  under  et  stærkt  Uheld  ved  Donau  kunde 
han  maaske  pludselig  finde  sig  truet  i  Ryggen  og  Flanken 
af  denne  Magt.  De  Efterretninger,  han  modtog  om  den 
tyrkiske  Hær,  vare  derhos  falske  og  saa  overdrevne,  at  han 
maatte  antage  dens  Styrke  langt  betydeligere,  end  den 
virkelig  var. 

Her  er  ikke  Stedet  til  at  komme  nærmere  ind  paa 
Silistrias  Belejring.  Paskievitsh  lod  lille  Vallaki  remme, 
da  Serberne  haardnakket  vægrede  sig  ved  at  deltage  i  Krigen, 
og  det  russiske  Korps's  Forbliven  dér  følgelig  var  uden  Nytte; 
derimod  omsluttede  han  Silistria  fra  tre  Sider,  rettede  sit 
Hovedangreb  paa  de  tyrkiske  Udenværker  ved  Arab-Tabia, 
men  lod  den  ene  Side  aaben,  hvorved  Besætningen  var  i 
Stand'  til  at  vedligeholde  en  stadig  Forbindelse  med  Orner 
Pasha  og,  opmuntret  af  ham,  kunde  fortsætte  sit  Forsvar 
til  det  yderste. 

Efter  at  en  sidste  almindelig  Storm  paa  Fæstningens 
Udenværker  blodig  var  vist  tilbage  af  Tyrkerne,  og  General 
Schilders  Minekrig  heller  ikke  førte  til  noget  Resultat,  gav 
Paskievitsh  den  2 Ide  Juni  Befaling  til  at  ophæve  Belejringen 
og  tiltraadte  Tilbagetoget.  Saaledes  endte  dette  første  rus- 
siske Felttog;  det  var  et  Slag  i  Luften,  en  Ydmygelse  for 
de  russiske  Vaaben  og  en  Opmuntring  til  de  allierede  om 
at  paaskynde  deres  Indblanding;  i  Steden  for  at  koncentrere 
deres  Tropper  om  Varna  til  Orner  Pashas  Undsætning,  fore- 
trak de  imidlertid  at  udskibe  sig  i  Gallipoli  og  Konstanti- 
nopel, for  at  det  ikke  skulde  falde  Omer  Pasha  ind  at  for- 
lade Defensiven  og  tænke  paa  at  forfølge  Fjenden. 

Russerne  havde  endnu  ikke  paabegyndt  deres  Tilbage- 
tog,  da  Wienerkabinettet   pludselig  fremkom  med  det  For- 

slag,  at  Donaufyrstendømmerne  under  Krigens  Varighed 
skulde  erkjendes  for  nevtralt  Omraade,  og  Opretholdelsen  af 
Ordenen  i  disse  Landskaber  betros  det  selv.  De  stridende 
Parter  gik  ind  paa  dette  Forslag,  og  saaledes  fik  Østerrige 
den  14de  Juni  et  Mandat,  hvorefter  det  snart  derpaa  be- 
satte Vallakiet  og  Moldau,  medens  Rusland  til  Krigens  Af- 
slutning var  dækket  i  Flanken,  og  det  blev  gjort  Russerne 
muligt  at  anvende  deres  Styrke  her  fra  paa  andre  Krigsskue- 
pladser. Diplomatiets  hidtidige  Anstrængelser  kunde  ikke 
krones  bedre  end  ved  denne  Art  af  klog  Forudseenhed. 

Medens  de  omtalte  Begivenheder  gik  for  sig  ved  Donau, 
tilbragte  jeg  Tiden  i  Konstantinopel  under  idelt  Arbejde  for 
at  se  Løfterne  om  en  Mission  forvandlede  til  Virkelighed. 
Ved  de  forskjellige  Forbindelser,  jeg  knyttede  med  detMaal 
for  Øje,  kom  jeg  paa  Spor  efter  de  hemmelige  Intriger,  en 
Del  af  den  polske  Emigration  troede  at  maatte  ty  til. 
Saaledes  erfarede  jeg  blandt  andet,  at  Fyrst  Czartoriszki 
atter  nu  som  i  Aaret  1848  satte  sin  Lid  til  Østerrige  i  det 
Haab,  at  man  i  Wien,  af  Kjærlighed  til  det  gjenopstandne 
Polen,  gjærne  vilde  give  Afkald  paa  Galizien  og  nøjes  med 
Moldau,  Vallakiet  og  Bessarabien  i  PJrstatning;  Donaufyrsten- 
dømmerne skulde  slaas  sammen  med  Bessarabien  og  Transsil- 
vanien  (Siebenbiirgen)  og  danne  en  dakorumænisk  Stat,  der 
kunde  træde  i  samme  Forhold  til  Østerrige  som  Norge  til 
Sverige.  Dette  Program  fandt  naturligvis  Tilslutning  hos 
mange  Rumæniere  og  blev  engang  ganske  aabenlyst  debat- 
teret i  min  Nærværelse,  da  jeg  med  flere  Polakker  og  Ru- 
mæniere  spiste  hos  den  franske  Generalkonsul  Poujade; 
hvilke  Bemærkninger  jeg  gjorde  hertil,  kan  man  let  tænke  sig. 

Den  Memoire,  jeg  havde  tilstillet  Krigsministeren  og 
Omer  Pasha,  faldt  paa  en  eller  anden  Maade  i  Hænderne 
paa  den  franske  Sendemand,  som  udtalte  sig  højst  smigrende 
om  den;  jeg  lod  den  derfor  afskrive,  ændrede  en  Del  deri 
og  sendte  min  Plan  gjennem  nys  nævnte  Konsul  til  den 
franske  Udenrigsminister,  Drouyn  de  L'huis. 

Den  tyrkiske  Krigsminister,  Mehemed  Ali  Pasha  var 
imidlertid  bleven  styrtet  af  Diplomatiet;  Aarsagen  til  hans 
Fald  var  hans  alt  for  store  Krigslyst;  man  behøvede  et 
mere  føjeligt  Redskab  for  ikke  at  forspilde  de  sidste  Freds- 
forventninger,  og  i  hans  Sted  traadte  derfor  Riza  Pasha,  en 
tidligere  Russerven,  der  navnlig  ikke  var  os  Ungarere  gunstig 
stemt.  Min  paatænkte  Sendelse  til  Batum  strandede  paa 
dette  Ministerskifte,  og  fra  nu  af  overlod  jeg  til  Lord 
Redcliife  at  se  at  komme  overens  med  Riza  Pasha  om  dette 
Spørgsmaal.  Under  den  østerrigske  Internuntius's  voxende 
Indflydelse  kunde  der  ikke  længere  være  Tale  om  nogen 
anden  Anvendelse  end  paa  den  asiatiske  Krigsskueplads; 
jeg  studerede  derfor  navnlig  Forholdene  dér  og  vedligeholdt 
en  vidtløftig  Korrespondance  med  mine  Venner  og  gamle 
Kammerater  i  det  tyrkiske  Hovedkvarter  i  Kars;  de  ventede 
forgjæves  paa  Ankomsten  af  et  engelsk- fransk  Hjælpekorps, 
som  havde  kunnet  givet  Forholdene  paa  den  asiatiske  Krigs- 
skueplads en  gunstigere  Vending;  at  de  allierede  forsømte 
dette,  var  en  grov  Fejl,  som  de  senere  maatte  bøde  haardt 
for;  dog  heldigvis  for  Tyrkerne  vakte  Persiens  Holdning 
lidt  Bekymring  hos  de  russiske  Generaler,  og  saaledes  ind- 
traadte  en  længere  Tids  faktisk  Vaabenhvile;  men  endelig 
opgave  Russerne  dog  Defensiven,  rykkede  fra  Gumri  mod 
Kars  og  indtoge  en  udfordrende  Stilling  ved  Kurukdere, 
lige  over  for  den  tyrkiske  Lejr.  Et  andet  russisk  Troppe- 
korps  rykkede  frem  i  Araratdalen  mod  Toprakkale  og  truede 
saaledes  den  tyrkiske  Hærs  Forbindelse  med  F]rzerum.  Nu 
trængte  navnlig  General  Guyon*)  paa  et  afgj ørende  Angreb, 
der  ogsaa   fandt  Sted,    men    fik    et    meget   uheldigt  Udfald 


*)  Grev  Guyon  (Khurshid  Pasha),  Englænder  af  Fødsel,  var 
General  i  den  ungarske  Hær,  blev  efter  den  ungarske  Rejs- 
ning optagen  af  Sultanen  som  Ferik  (l)ivisionsgeneral)  i  den 
tyrkiske  Hær  og  ved  Fjendtlighedernes  Begyndelse  sendt  som 
Generalstabschef  til  Kars. 

for  Tyrkerne.  I  Slaget  ved  Kurukdere  mistede  Tyrkerne 
næsten  5000  Mand  i  døde,  saarede  og  Fanger;  men  ogsaa 
Russerne  lede  denne  Dag  store  Tab,  og  dette  samt  Shamyls 
samtidige  Indfald  i  den  russiske  Provins  Tiflis  var  Aarsagen 
til,  at  Fjendtlighederne  fra  begge  Sider  snart  atter  faldt 
bort,  og  at  Russerne  lode  deres  Sejr  unyttet  og  snart  igjen 
gik  tilbage  over  Grænsen  til  Gumri. 

Saaledes  endte  det  andet  asiatiske  Felttog;  Tyrkerne 
sendte  Størstedelen  af  deres  Hær  til  Erzerum  og  lode  blot 
10,000  Mand  blive  i  Kars,  i  hvilken  Stilling  de  holdt  sig 
uvirksomme  Vinteren  1854 — 55. 


Jeg  havde  nu  været  Aar  og  Dag  i  Konstantinopel  og 
var  lidt  efter  lidt  kommen  til  den  Overbevisning,  at  jeg  her 
ikke  længere  havde  nogen  Mission,  hvortil  der  kunde  knyttes 
noget  højere  patriotisk  Maal;  jeg  mindedes  min  Ulykkes- 
fælle,  Råkdczys  Skæbne,  der  for  140  Aar  siden  paa  samme 
Sted  maatte  agere  Spøgelse  over  for  Østerrige;  hver  Gang 
Forholdet  mellem  denne  Stat  og  den  høje  Port  tog  en  lidt 
uheldigere  Vending,  blev  han  og  Følge  smykkede  med  nye 
Kaftaner  og  paa  smukke  Heste  førte  til  Serailet,  for  atter 
at  bringes  til  sit  Forvisningssted  i  Rodoste,  naar  Striden  var 
bragt  til  Ende. 

I  sine  med  megen  Humor  skrevne  Breve  holdt  den 
gamle  Mikes  Kelemen  stadig  sine  Slægtninge  i  Hjemmet  i 
Kjendskab  til  Emigrationens  hele  Færd;  efter  hvert  pragt- 
fuldt Optog  af  denne  Art  plejede  han  stadig  fornøjet  at 
udbryde:  »Håla  Istennek,  vege  a  komédiånak!« 
(Gud  ske  Lov,  Komedien  er  forbi!)  Hver  Gang  Wiener- 
kabinettets Holdning  stillede  sig  lidt  tvetydigere,  lovede 
man  ogsaa  mig,  at  nu  skulde  Fermanet  om  min  Udnævnelse 
blive  gjort  færdigt  allerede  i  de  nærmeste  Dage;  men  naar 
der  saa  indtraf  bedre  Efterretninger  fra  Wien,  blev  Fermanet 

atter  puttet  ned  i  Krigsministerens  Bordskuffe.  Den  med 
Østerrige  under  Ude  Juni  1854  afsluttede  Traktat  gjorde 
en  Ende  paa  min  Uvished;  Østerrige  optraadte,  om  end 
kun  indirekte,  som  Vestmagternes  allierede,  og  under  slige 
Forhold  kunde  der  fra  min  Side  ikke  længere  være  Tale 
om  nogen  Deltagelse  i  Kampen. 

Jeg  blev  endnu  kun  holdt  tilbage  i  Konstantinopel  af 
Nysgjerrighed  efter  at  faa  de  første  Nyheder  om  de  allieredes 
Operationer  paa  Krim;  jeg  vilde  af  Øjenvidner  hore,  hvad 
der  var  forefaldet  paa  denne  Halvø  og  forlængede  af  den 
Grund  mit  Ophold  i  den  tyrkiske  Hovedstad  med  nogle 
Uger.  Den  største  Tid  før  min  Afrejse  tilbragte  jeg  hos 
min  gamle  Kammerat  Baron  Stein  (Ferhad  Pasha),  der  var 
kaldt  tilbage  fra  den  asiatiske  Skueplads  og  nu  forrettede 
Tjeneste  som  General  i  Garden  og  Generalstabs  -  Souschef  i 
Krigsministeriet. 

Baron  Maximilian  Stein  var  Son  af  k.  k.  Feltmarskalk- 
løjtenant  af  samme  Navn,  en  af  de  mest  udmærkede  Gene- 
raler i  den  østerrigske  Hær.  Sønnen,  som  var  født  1810  i 
Galizien,  lik  sin  Uddannelse  paa  Militærakademiet  i  Wien, 
tjente  med  Udmærkelse  i  Ingeniørkorpset,  fik  flere  fortrolige 
Missioner  at  udføre  og  var  Fæstningsdirektør  i  Peterwardein, 
da  de  serbiske  Uroligheder  udbrøde  i  Ungarn;  i  denne 
Egenskab  aflagde  han  Ed  paa  den  ungarske  Forfatning  og 
blev  sin  Ed  tro  til  vor  Frihedskamps  Slutning.  Efter 
Katastrofen  ved  Temesvår  reddede  han  sig  med  en  lille 
Part  af  sine  Tropper  over  den  tyrkiske  Grænse,  traadte 
over  til  Islam,  fik  Generalsrang  og  fandt  senere  mest 
Anvendelse  i  Syrien. 

Ingen  kunde  bedre  end  Perhad  Pasha  give  mig  Oplys- 
ninger om  Livet  i  Orienten,  det  sociale  Liv  og  Islams 
Væsen,  thi  han  var  et  klart  Hoved,  en  dybt  tænkende  og 
skarpsindig  Iagttager.  Vi  tilbragte  vore  Aftener  i  fortrolige 
Samtaler,  af  hvis  Æmner  jeg  har  nedskrevet  mange. 
> Fortrolig  med  Arabernes  Sprog  og  Sæder,  indviet  i  Ørken- 


464  Af  G.  Klapkas  Momoirer. 

boernes  Liv,  paa  venskabelig  Fod  med  Drusernes  Høvdinger 
kan  jeg  den  Dag  i  Dag  i  arabisk  Dragt  bestige  min  herlige 
Hest,  tage  den  lette  Rørlanse  i  Haanden  og  sikker  og  fri 
ride  gjennem  Ørkenen  til  Mekka  med  dets  hellige  Stæder, 
mere  sikker  og  fri  gjennem  Ørkenen  end  gjennem  Paris's 
Gader.  Araberen  vil  gjæstfri  modtage  mig  i  sit  Telt  og 
dele  sit  Maaltid  med  mig;  vi  ville  atter  tilbringe  den  her- 
lige Nat  under  Samtaler  og  arabiske  Sange,  og  med  Vel- 
signelser og  Gaver  vil  jeg  drage  videre,  thi  der  bor  Arabere 
fra  Syriens  Grænser  og  til  Bahrein,  fra  Evfrat  til  Sansibar,  og 
man  kjender  mit  Navn  som  ærlig  og  tro,  fordi  man  har 
set,  at  intet  er  i  Stand  til  at  skræmme  mig,  hvad  Araberen 
anser  for  det  ubestridelige  Tegn  paa  en  ren  Samvittighed. 
Naar  jeg  begynder  fuldstændig  at  tvivle  om  at  kunne  gjøre 
mit  Adoptivfædreland  Nytte,  og  hvis  Døden  ikke  før  ind- 
henter mig  i  en  af  sine  skjulte  Kløfter,  vil  jeg  atter  gjøre 
min  Pilegrimsfart  til  hint  vidunderlige  Land,  vil  henleve 
mine  sidste  Dage  i  den  venlige  og  frugtbare  Egn  om 
Profetens  Stad  og  hvile  i  den  samme  Jord  som  den  mest 
ædle  og  vise  Araber.« 

Den  stakkels  Ferhad  Pasha  skulde  aldrig  komme  til 
at  vandre  med  Kørlansen  i  Haanden  gjennem  det  gjæstfrie 
Arabien,  aldrig  komme  til  at  hvile  paa  det  hellige  Sted, 
hvor  Profeten  blev  begraven.  Nogle  Aar  efter  vore  for- 
trolige, interessante  Samtaler  modtog  jeg  den  Efterretning, 
at  han  var  bleven  fængslet  og  stillet  for  en  Krigsret  som 
Følge  af  Offentliggj øreisen  af  et  Skrift,  der  bedømte  For- 
holdene i  Stambul  lidt  vel  skrapt.  Hans  Proces  varede 
længe.  Den  Behandling,  han  maatte  taale,  røvede  ham 
Resten  af  hans  Sundhed,  og  en  Morgen  fandt  man  ham 
død  i  sin  Celle.  Om  Døden  var  indtraadt  som  Følge  af  en 
total  Svækkelse  eller  efter  Nydelsen  af  »en  Kop  Kaffe«, 
forblev  uopklaret.  Hans  Papirer  bleve  konfiskerede,  og  her- 
ved ere  vistnok  mange  interessante  Meddelelser  gaaede  tabte. 

Det  Skib,    der  skulde   bringe  mig  tilbage  til  Evropa, 

laa  for  Anker.  Lord  Redcliffe  sendte  endnu  engang  sin 
første  Dragoman  til  mig  for  at  bringe  mig  bort  fra  min 
Beslutning,  men  forgjæves^;  de  tidligere  anførte  Grunde  tik 
mig  til  at  fastholde  min  Beslutning. 

Skjønt  jeg  altsaa  denne  Gang  forlod  Konstantinopel 
uden  synligt  Held,  bleve  dog  de  Forbindelser,  jeg  her  havde 
knyttet,  mig  til  stor  Fordel  i  kommende  Aar,  og  jeg  kan 
saaledes  ikke  sige  at  have  tilbragt  denne  lange  Tid  ganske 
uden  Nytte. 

Mod  Slutningen  af  Avgust  1854  forlod  jeg  Konstanti- 
nopel, og  kort  derpaa  tandt  jeg  mig  atter  i  mine  Venners 
Kreds  ved  Genfersøen. 


> 

Maria  Stuart*). 


Jcjii  Skildring  af  Maria  Stuarts  Liv  vil  vistnok  være 
vor  Læsekreds  velkommen,  saa  meget  mere  som  de  nyeste 
Forskninger  have  stillet  mange  Punkter  i  den  ulykkelige 
Dronnings  Liv  i  et  nyt  Lys,  og  Historien  maa  sige  hende 
fri  for  mangen  Brede,  man  hidindtil  har  sigtet  hende  for, 
og  som  endog  har  fundet  Vej  til  dramatiske  Digterværker, 
hvis  idealiserede  Heltinde  hun  er.  De  endnu  svævende 
Stridspunkter  og  de  ny  opdagede  Kilder  kunne  her  vel  kun 
berøres;  men  de  fastslaaede  Resultater  er  der  taget  fuld- 
stændigt Hensyn  til,  og  saaledes  vil  Læseren  vistnok  mod- 
tage et  andet  Indtryk  af  den  skotske  Dronning,  end  den 
tidligere  Historieskrivning  har  meddelt  ham,  og  hendes  æven- 
tyrlige  Liv  og  tragiske  Endeligt  vil  sikkerlig  vække  en 
større  Syrapathi  hos  ham. 

L  * 

Syg  og  nedbrudt  paa  Sjæl  og  Legeme  laa  Jakob  V.,  den 
femte  skotske  Konge  af  Huset  Stuart,  paa  sit  Slot  Falkland, 
da  han  modtog  det  Budskab,  at  hans  Dronning,  Maria  af 
Guise,  den  8de  Dec.  1542  havde  født  ham  en  Datter;  men 
den  dødssyge  Fyrste  kunde  ikke  længere  glædes  over  dette 


*)  Walter  Frie  dens  bur  g.  (Der  neue  Plutarch.    Xllter  Theil. 
Lpz.  1888). 

Budskab;  han  mindedes,  at  den  kvindelige  Arvefølge  engang 
havde  bragt  hans  Hus  den  skotske  Krone,  og  skal  have 
mumlet:  »Den  kom  ved  en  Pige  og  vil  atter  gaa  tabt  ved 
en  Pige,«  hensank  i  dybt  Tungsind,  og  den  13de  Dcb.  var 
Jakob  y  et  Lig. 

Den  døendes  Profeti  gik  ikke  i  Opfyldelse.  Med 
Maria  Stuart  —  som  Jakobs  Datter  sædvanligvis  kaldes  i 
Historien  —  naaede  det  skotske  Kongehus  verdenshistorisk 
Betydning,  og  Maria  Stuarts  Sen  og  Arving  var  den  første, 
der  samlede  det  britiske  Øriges  samtlige  Kroner  paa  sit 
Hoved;  men  Faderens  mørke  Anelser  ved  Datterens  Fødsel 
spaaede  hende  selv  en  usigelig  mørk,  sørgelig  Skæbne,  og 
vanskelig  vil  man  i  Verdenshistoriens  Aarbøger  kunne  op- 
vise et  Livsløb  saa  ulyksaligt  som  det,  der  faldt  i  den 
skjønne,  yndefulde  Maria  Stuarts  Lod.  Vel  har  baade  Sam- 
tiden og  Eftertiden  uden  Medlidenhed  kun  været  alt  for  vil- 
lige til  at  fremstille  de  Skæbnens  tunge  Slag,  Maria  segnede 
under,  som  Følge  af  egen  Skyld,  som  en  retfærdig  Gjen- 
gjældelse  af  forbryderisk  Daad;  men  denne  Dom  er  ene  og 
alene  grundet  paa  uforsonlige  Modstanderes  Anklager  og 
Bagvaskelser,  der  have  forvansket  den  ulykkelige  Fyrstindes 
Træk  til  et  hæsligt  Vrængbillede,  over  for  hvilket  den  uhildede 
Gransker  maa  være  mistroisk,  saa  meget  mere  som  der  ikke 
kræves  noget  stort  Skarpsyn  for  at  fatte,  at  Maria  Stuart  i 
Virkeligheden  faldt  som  et  Offer  for  de  usædvanlig  vanske- 
lige Forhold,  hvori  hun  stilledes  allerede  ved  sin  Herkomst 
og  Fødsel. 

Det  er  fremfor  alt  tre  Faktorer,  som  have  bestemt 
Maria  Stuarts  Skæbne.  Først  og  fremmest  kommer  her 
Skotlands  politiske  Situation  i  Betragtning.  Kongerigets 
Forfatning  hvilede  endnu  gjennemgaaende  paa  det  middel- 
alderlige Lénssystem,  der  ikke  lod  nogen  samlende  Stats- 
myndighed spire  frem,  men  lagde  den  virkelige  Magt  i 
Hænderne  paa  Besidderne  af  de  store  arveliger  Lén,  over 
for  hvilke  Kongedømmet  stod  uden  sikkert  Grundlag.     De 

gejstlige  og  verdslige  Stormænd  saraledes  ved  Hoffet,  hvor 
de  som  Kronens  Raadgivere,  som  Medlemmer  af  Statsraadet 
øvede  den  største  Indflydelse  paa  Regeringens  Handlinger; 
ogsaa  i  Parlamentet,  der  rejste  Krav  paa  vidtgaaende 
konstitutionelle  Rettigheder,  spillede  de  den  forste  Rolle  og 
vaagede  med  Skinsyge  over  Opretholdelsen  af  de  Rettig- 
heder, de  havde  tiltrodset  sig;  mente  de  disse  truede  eller 
krænkede  af  Kronen,  vare  de  hurtig  parate  til  at  hævde 
deres  Krav  med  Vaaben  i  Haand  eller  skjændig  Voldsdaad, 
hvad  der  var  saa  meget  farligere,  som  de  store  Adelsmænd 
i  deres  talrige,  stridbare  Vasaller  havde  et  stadig  beredt  og 
hengivent  Mandskab,  hvad  Kronen  fuldstændig  manglede; 
den  var  ene  og  alene  henvist  til  Stormændenes  Lénsstyrke, 
en  egen  Hær  havde  den  ikke  til  sin  Raadighed.  Var  Konge- 
dømmets Stilling  over  for  dets  egne  Vasaller  følgelig  van- 
skelig og  lidet  sikker,  opvoxede  der  yderligere  Vanskelig- 
heder paa  Grund  af  Naboriget  Englands  Politik,  som  gik  ud 
paa  at  faa  Haand  i  Hanke  med  Ledelsen  af  de  skotske 
Forhold,  og  som  derfor  stadig  var  parat  til  at  støtte  de, 
Skotlands  Krone  fjendske  Elementer.  Som  saa  mange  andre 
af  sine  Forgængere  var  ogsaa  Jakob  V  falden  som  Offer  for 
en  Samvirken  af  de  tvende  Elementer,  de  oprørske  Stor- 
mænd og  det  overlegne  Naboland.  Lige  over  for  Adelen 
havde  Jakob  prøvet  paa  at  støtte  sig  til  de  lavere  Klasser 
af  Befolkningen;  dette  Forsøg  indbragte  ham  vel  det  ære- 
fulde Tilnavn  »en  Konge  for  Menigmand«,  men  gjorde  ogsaa 
Adelsmændene  lil  endnu  heftigere  Modstandere  af  Kronen 
og  medførte,  at  Jakob  under  sin  Krig  med  England  dels 
blev  ladt  i  Stikken,  dels  ligefrem  forraadt  af  dem  til  den 
nationale  Fjende  og  endte  sit  Liv  i  Sorg  og  Fortvivlelse. 
Snart  efter  Kongens  Død  kom  endnu  et  tredje  Moment  til, 
det  kirkelig  religiøse,  som  skulde  berede  Kronen  de  største 
Vanskeligbeder.  Protestantismen  trængte  ind  i  Skotland,  og 
Jakobs  Datter  og  Efterfølgerske,  som  efter  Slægt  og  Opdra- 
gelse   hørte   til    den    gamle    Kirke,     traadte    herved   i    en 

betænkelig  Modsætning  til  Størstedelen  af  sine  Under- 
saatter,  en  Modsætning,  der  gav  Fjendtlighederne  mellem 
den  skotske  og  den  engelske,  paa  Protestantismen  grundede 
Regering  ny  Næring  og  fremkaldte  nye,  for  Dronning  Maria 
farlige  Tilknytningspunkter  mellem  de  tvende  Lande.  Forud 
for  Marias  selvstændige  Regering  —  hun  blev  jo,  som  vi 
have  set,  alt  i  en  Alder  af  fem  Dage  sin  Faders  Efter- 
følgerske  —  maatte  endelig  gaa  en  langvarig  Formynder- 
regering, som  ret  egnede  sig  til  at  løsslippe  alle  opløsende 
Kræfter  i  det  indre  og  aabne  Porten  paa  vid  Gab  for  al 
fremmed  Indflydelse. 

I   de   første    elleve,     tolv  Aar  efter  Jakobs   Død    var 
Regentskabet   i    Hænderne    paa   Greven   af  Arran    (senere 
Hertug  af  Chatellerault),   som   var  den  nærmeste  Agnat  af 
det  kongelige  Hus;    fra   ham   gik  det  1554   over   til  Enke- 
dronningen Maria    af  Guise,    den  unge  Dronnings   Moder. 
Regentinden,   en  højsindet  Kvinde,   manglede  ikke  Mod  og 
Bestemthed    til    at   hævde    Kongedømmets   Interesser;    det 
vedvarende  spændte  Forhold   til  England  benyttede   hun   til 
et  Forsøg  paa  at  grunde  en  staaende  Hær,  som  skulde  staa 
til  Kronens  Kaadighed    og  gjere  denne    mere    eller   mindre 
uafhængig    af    de     trodsige    Magnaters    Lénskontingenter; 
men  dette  Forsøg  strandede  paa  Adelens  Holdning,  som  til 
sidst  gik   over  til   aabenlyst  Oprør  imod  Regentinden;    en 
Borgerkrig  udbrød,  som  paa  begge  Sider  førtes  med  fremmed 
Hjælp;  medens  Oprørerne  søgte  og  fandt  et  Rygstød  i  Eng- 
land, stod  Regentinden  fra  første  Færd  i  det  mest  indgaaende 
Forhold  til  sin   Hjemstavn,    franske  Tropper    førte    hendes 
Sag  i  Skotland;    dog   blev  Maria   bragt   i   slem  Knibe,    og 
mere  og  mere  hældede  Sejren  til  hendes  Modstanderes  Side; 
endnu   gav    hun    vel  ikke    sin  Sag   tabt,    men   da  bortrev 
Døden  den  tapre  Fyrstinde   midt  under  Kampen,   den  10de 
Juni  1560.     Hermed  var,   i   det  mindste  foreløbig,  Striden 
afgjort;  Magnaterne  hævdede  Valpladsen  og  fandt  en  ønsket 

Lejlighed  til  at  styrke  deres  Stilling,  navnlig  ved  en  videre 
Gjeiinera førelse  af  Kirkereformeu. 

Under  Formynderregeringeii  blev  Skotland  vundet  for 
Reformationen  i  den  strænge  Form  som  Calvinisme  eller 
Presbyterianisme,  saaledes  kaldte  man  her  den  nye  Kirke- 
form. I  Regelen  plejer  man  at  fremhæve  den  ivrige,  ubøje- 
lige Prædikant  John  Knox  som  Ophavsmanden  til  den 
skotske  Bevægelse;  efter  mange  Skæbnens  Omvexlinger,  der 
endog  bragte  ham  paa  Galejerne,  kom  han  til  Geneve,  hvor 
han  en  Tid  lang  lærte  og  prædikede  under  Caivins  Øjne  og 
fyldtes  med  Mesterens  Aand,  til  hani  Aar  1555  vendte  tilbage 
til  sit  skotske  Hjem  for  at  prædike  Evangeliet.  Han  havde 
storslaaet  Held  med  sig;  for  hans  begejstrede  Ords  Kølle- 
slag vaklede  den  gamle  Kirkebygning  i  sin  Grundvold. 
Ganske  vist  var  det  ikke  denne  ene  Mands  Fremtræden,  som 
frembragte  denne  Virkning-,  Jordbunden  var  alt  længst 
beredt,  navnlig  ved  det  Had  og  den  Foragt,  en  uvidende, 
hovmodig  og  lastefuld  Gejstlighed  havde  vakt  imod  sig; 
hertil  kom  Exemplet  fra  andre  Lande,  særlig  England,  Ud- 
bredelsen af  reformatoriske  Skrifter  og  det  Martyrium, 
enkelte  af  Evangeliets  Forkæmpere  i  Skotland  maatte  lide. 
Alt  dette  medvirkede  til  i  Stilhed  at  vinde  Tusender  af 
Tilhængere  for  de  evangeliske  Anskuelser,  og  John  Knox's 
og  hans  Fællers  dristige  Optræden  gav  blot  Stødet  til,  at 
disse  kastede  al  Forstillelse  til  Side  og  erklærede  sig  for 
Reformatorernes  lutrede  Kristendom.  Calvins  mørke,  fata- 
listiske Opfattelse  tiltalte  derhos  særlig  den  indesluttede, 
skotske  Nationalkarakter,  og  den  romerske  Kirke  saae  Tallet 
paa  sine  Tilhængere  daglig  formindskes;  men  afgjørende 
Betydning  fik  de  fleste  skotske  Adelsmænds  Overgang  til 
Reformationen.  Her  var  det  nu  rigtignok,  om  ikke  alene, 
saa  dog  i  første  Linje  politiske  Motiver,  som  fremkaldte 
dette  Omslag.  De  verdslige  Stormænd  kunde  umulig  va^re 
Fjender  af  en  Bevægelse,  som  maatte  fæstne  deres  Stilling 
ved  at   fjærne  den   høje  Gejstligheds  konkurrerende  Magt, 

som  maatte  skaffe  dem  en  ny  Udsigt  til  heldig  Opposition 
mod  Kroneu,  og  endelig  lovede  at  stille  Størsteparten  af 
den  gamle  Kirkes  vidtstrakte  Godser  til  deres  Raadighed. 
Saaledes  blev  Reformationen  ogsaa  politisk  organiseret.  Et 
stort  Antal  af  de  fornemste  Grever  og  Adelsmænd  traadte 
sammen  i  et  fast  Forbund,  det  saakaldte  Covenant,  og  kon- 
stituerede sig  under  Navnet  »Congregationens  Lords«  paa 
egen  Haand  til  en  Instans,  der  var  bestemt  paa  at  give  den 
nye  Tro  et  fast  Hold  og  Værn.  Herfra  organiseredes  da 
ogsaa  Modstanden  mod  den  bestaaende  Kirkeforfatning  og 
mod  Regentinden,  som  umulig  med  Ro  kunde  se  paa  Stor- 
mændenes egenraadige  Færd,  medens  man  samtidig  slap 
Folkeraseriet  les  mod  Vidnesbyrdene  om  den  katholske 
Gudsdyrkelse,  mod  Billederne  og  Prydelserne  i  Kirkerne  og 
Klostrene,  ja  mod  disse  selv.  Ved  barbariske  Billedstorme 
gik  talrige  Mindesmærker  om  middelalderlig  Kunst  og  Pragt 
til  Grunde.  Og  da  snart  derpaa  Døden  ogsaa  bortrev  Regent- 
inden, nølede  Hovederne  for  Bevægelsen  ikke  med  at  drage 
Fordel  af  den  gunstige  Situation ;  de  sammenkaldte  i  Avgust 
1560  deres  Tilhængere  til  et  Parlament,  som  erklærede 
Pavens  Myndighed  i  enhver  Henseende  for  afskaffet  og  paa 
det  strængeste  forbød  Udøvelsen  af  den  katholske  Guds- 
tjeneste; særlig  blev  der  sat  de  strængeste  Straffe  for  at 
afholde  og  høre  Messen. 


II. 

Langt  borte  fra  sin  Hjemstavns  Virvar  havde  imidlertid 
Landets  Fyrstinde,  Jakob  og  Maria  af  Guises  Datter,  naaet 
sin  voxne  Alder.  Sine  første  Leveaar  havde  Maria  Stuart 
tilbragt  under  sin  iVIoders  Opsyn;  men  Englænderne  be- 
gjærede  Arvingen  for  dem  selv,  og  deres  Efterstræbelser 
gjorde  Opholdet  i  hendes  Fædreland  farligt;  engang  maatte 
man  endog  for  hendes  Sikkerheds  Skyld  ty  n^ed  Maria  til 
en  0  midt  i  Monteith  Sø.     Rigtignok  var  hun  allerede  i  sit 

første  Aar  bleven  fæstet  som  Brud  til  den  fem  Aar  ældre 
Edvard  (VI),  Arvingen  til  den  engelske  Krone;  men  det 
skotske  Parlament  havde  strax  erklæret  den  Traktat,  Regenten 
havde  sluttet  herom  med  Henrik  VIII,  for  ugyldig,  og  ogsaa 
Enkedronningen  havde  med  alt  andet  end  Glæde  set  paa,  at 
hendes  Barn  kom  i  Forbindelse  med  England.  Hun  hældede 
til  Frankrig,  Englands  Rival;  thi  selv  nedstammede  hun  jo 
fra  Frankrig  og  herte  til  Guisernes  berømmelige  Æt;  hun 
var  Søster  til  Kardinal  Karl  af  Lothringen,  det  daværende 
Frankrigs  mest  begavede  Statsmand,  og  til  Hertug  Frants  af 
Guise,  dets  dygtigste  Feltherre,  den  hæderkronede  Forsvarer 
af  Metz  og  Caiais's  Erobrer.  Desuden  havde  Frankrig  jo  i 
lange  Tider  været  Skotlands  allierede  i  Kampen  mod  Eng- 
land. Det  laa  saaledes  nært  at  knytte  Skotlands  Arving  til 
Frankrig;  man  tilbød  Henrik  II.  hendes  Haand  for  hans 
ældste  Søn  Frants,  den  franske  Konge  gik  gjærne  ind 
herpaa,  og  i  Juli  1548  besteg  den  femaarige  Fyrstinde  i 
Dumbarton  et  fransk  Skib,  som  trods  Englændernes  Efter- 
stræbelser snart  derpaa  satte  hende  i  Land  i  Brest.  Her  fra 
førte  man  Maria  Stuart  til  Saint-Germain  en  Laye,  hvor 
hendes  højtidelige  Forlovelse  med  Dauphinen  fandt  Sted; 
med  ham,  der  var  et  Aar  yngre  end  hun,  og  de  øvrige  Børn 
af  det  franske  Kongepar,  blev  hun  opdragen  fjærntfra  Hoffets 
Larm,  medens  hendes  Onkel,  Kardinalen  af  Lothringen, 
vaagede  over  hendes  legemlige  og  aandelige  Udvikling  og 
tog  sig  af  hendes  Fornødenheder  og  Ønsker.  Saaledes  hen- 
levede Maria  Stuart  under  Frankrigs  solklare  Himmel  en 
lykkelig  Barndom,  om  hvilken  dog  kun  faa  troværdige  Træk 
ere  opbevarede.  Hun  skildres  som  et  karsk,  vel  opdraget, 
klogt  Barn;  jo  mere  voxen  hun  blev,  desto  større  blev  det 
Ry,  som  gik  af  hendes  uforlignelige,  med  Ynde  og  fine 
Manerer  parrede  Skjønhed  og  hendes  fremragende  Begavelse 
og  Aandsdannelse,  og  om  dette  sidste  foreligger  endnu  den 
Dag  i  Dag  Vidnesbyrd,  blandt  andet  i  hendes  talrige,  for 
Efterverdenen  opbevarede  Breve.     Ogsaa  i  Digtekunsten  har 

den  unge  Dronning  forsøgt  sig  med  Held.  Samtidig  blev 
heller  ikke  hendes  legemlige  Uddannelse  forsømt;  Maria 
blev  en  dygtig  og  forvoven  Rytterske,  en  graciøs  Danser- 
inde. Tidlig  var  hun  opfyldt  af  fyrstelig  Selvfølelse,  der 
dog  ingenlunde  viste  sig  som  tomt,  indbildsk  Hovmod;  der 
ligger  allerede  en  vis,  højere  Opfattelse  af  hendes  Stilling 
og  Kald  deri,  at  den  tolvaarige  Pige  f.  Ex.  med  Hensyn  til 
en  skotsk  Stormands  Anmodning,  som  endda  støttedes  af 
hendes  egen  Moder,  erklærer,  at  hun  har  gjort  det  til  sin 
Grundsætning  ikke  at  raade  over  noget  Lén,  før  Ihænde- 
haveren er  død.  Selvfølgelig  blev  Maria  opdragen  i  den 
strængt  katholske  Tro,  som  i  Frankrig  fandt  sine  egentlige 
Repræsentanter  i  hendes  Slægtninge,  Guiserne;  dog  var 
hendes  lidt  verdslige  Sind  imod  enhver  Fanatisme  i  Tros- 
sager. Over  sine  Omgivelser  øvede  Maria  et  stort  Trylleri, 
og  hvorledes  kunde  det  være  anderledes  ved  hendes,  med 
saa  store  Aandsgaver  forenede  Ynde  ?  Særlig  skal  Henrik  II. 
have  fundet  meget  Behag  i  Omgang  med  hende;  ogsaa  den 
for  hende  bestemte  Mand,  Dauphin  Frants,  hang  med  Kjær- 
lighed og  Ømhed  ved  sin  skjønne  Brud ;  i  øvrigt  øgede  Marias 
tiltrækkende  Personlighed  den  Glæde  og  Tilfredshed,  som 
maatte  opfylde  Frankrig  ved  at  se  den  skotske  Kronings 
Arving  knyttet  saa  nøje  til  sig.  Man  skyndte  sig  derfor 
ogsaa  med  at  virkeliggjøre  Aftalerne  fra  1548,  og  næppe 
tillod  det  unge  Pars  Alder  det,  før  man  ogsaa  forenede 
dem.  Den  24de  April  1558  fandt  Brylluppot  Sted  mellem 
Frants  og  Maria  i  Notre-Dame  i  Paris,  hvor  ogsaa  Repræsen- 
tanter for  den  skotske  Nation  vare  til  Stede;  med  deres 
Samtykke  hilste  Maria  efter  Vielsen  sin  Husbond  som  Konge 
af  Skotland.  Det  unge  Ægtepar  fik  sin  egen  Hofstat  langt 
borte  fra  Paris,  men  snart  kaldtes  de  af  Skæbnen  frem  paa 
en  større  Skueplads;  thi  midt  i  sin  kraftigste  Manddoms- 
alder  gik  Kong  Henrik  II.  bort,  dødelig  saaret  i  en  Tur- 
nering (10de  Juli  1559),  og  Frants  II.  og  Maria  t>estege  den 
franske  Trone. 

En  venlig  Skæbne  syntes  at  tilsmile  den  unge  Fyrst- 
inde ;  men  hun  skulde  dog  snart  lære  Livets  Skyggesider  at 
kjende;  allerede  den  korte  Tid,  da  hun  som  Dronning  saae 
Frankrig  ligge  i  Hyldest  for  sine  Fødder,  var  ikke  uden 
Skygge;  ægget  ved  Guisernes  grusomme  Forfølgelser  be- 
gyndte det  hugenottiske  Parti  at  skride  til  Modstand  ved 
den  saakaldte  Sammensværgelse  i  Amboise.  Samtidig  toge 
de  skotske  Forhold  en  Vending,  der  truede  Kongedømmet 
med  Tabet  af  al  Avtoritet,  særlig  da  Døden  i  det  mest 
uheldige  Øjeblik  rev  Kegeringens  Tøjler  af  den  modige 
Regentindes  Haand.  Endnu  havde  den  unge  Maria  ganske 
vist  sit  naturlige  Rygstød  i  Frankrig  og  dets  Magt,  der  jo 
skulde  synes  at  staa  til  Dronningens  uindskrænkede  Raadig- 
hed;  men  en  haard  Skæbne  røvede  hende  inden  kort  Frist 
ogsaa  denne  Trøst;  hendes  unge  Husbond,  der  fra  Barn- 
dommen var  svagelig,  angrebes  mod  Slutningen  af  Aaret 
1560  af  en  Sygdom,  for  hvilken  han  bukkede  under  den 
5tø  Dcb.,  tre  Dage  før  sin  attenaarige  Hustrus  Fødselsdag. 
Vistnok  havde  Maria  Grund  til  at  sørge;  betød  hendes 
Husbonds  Død  ikke  samtidig  Tabet  af  hendes  hele  Stilling 
i  Adoptivfædrelandet  ?  Under  Frants  II.  havde  den  virkelige 
Regering  været  i  Hænderne  paa  hendes  Onkler,  Guiserne; 
de  havde  behersket  Hoffet  og  Folket.  Dette  Forhold  æn- 
dredes strax;  med  sin  yngre  Søn  Karl  IX.,  der  blev  Frants 
II.s  Efterfølger,  traadte  Enkedronning  Katharina  af  Medicis 
i  Forgrunden,  og  hun  støttede  sig  til  alle  de  Elementer, 
som  vare  Guiserne  fjendske,  og  da  disse  forlode  Hoffet, 
kunde  heller  ikke  Maria  forblive  her  længere,  hendes  Rolle 
i  Frankrig  var  udspillet.  Desto  mere  lagde  Forholdene  i 
Hjemmet  nu  Beslag  paa  hende;  hvis  den  unge  Dronning 
endnu  vilde  redde  en  Smule  af  den  kongelige  Myndighed, 
syntes  det  paatrængende  nødvendigt,  at  hun  viste  sig  for 
sit  Folk  og  selv  greb  Regeringens  Tøjler.  Fremfor  alt 
manedes   Maria  hertil    ved    det   hejst  betænkelige  Omslag, 

der  begyndte  at  udvikle  sig  i  Skotternes  Stemning  over  for 
Frankrig  og  England. 

I  Aarhundreder  var  England  det  nordlige  Kongeriges 
Arve-  og  nationale  Fjende;  det  var  uudsigeligt,  hvor  megen 
Sorg  og  Ulykke  Englænderne  alt  havde  bragt  over  Skotland ; 
næppe  nogen  Sinde  hvilede  Kampen,  og  Skotterne  maatte 
opbyde  alle  Kræfter  for  ikke  at  lade  den  overlegne,  mæg- 
tigere Nabo  blive  Herre  over  sig.  Saaledes  var  Kampen 
med  England  deres  Livselement;  under  denne  Kamp  havde 
det  skotske  Kige  først  udviklet  sig,  i  den  var  Brucernes  be- 
rømmelige Kongeslægt  kommen  op,  og  den  havde  med 
Kronen  ogsaa  ladet  Kampen  mod  England  gaa  i  Arv  til 
Stuarterne.  Dog  vilde  Skotland  næppe  ved  egen  Kraft  have 
været  i  Stand  til  i  Længden  at  værge  sig  mod  det  engelske 
Herredømme:  det  kunde  takke  den  næsten  stadig  beredvillige 
Understøttelse  fra  Frankrigs  Magt  for  Bevarelsen  af  sin 
Uafhængighed;  thi  Frankrig  havde  næsten  en  lige  saa  stor 
Interesse  som  Skotland  i  at  hemme  Englands  Magtudvikling. 
Paa  Grundlag  af  denne  fælles  Modsætning  til  England  ud- 
vikledes og  vedligeholdt  der  sig  det  mest  intime  Forhold 
mellem  Frankrig  og  Skotland.  Saaledes  var  Jakob  V.'s 
Ægteskab  med  en  fransk  Fyrstinde  kommet  i  Stand,  og 
dette  Forhold  var  ogsaa  bestemmende  for  den  tilsvarende 
Kombination,  hans  Arvings  Ægteskab;  man  afviste  det 
engelske  Frieri,  bragte  Maria  til  Frankrig  og  skjænkede 
hendes  Haand  ikke  til  den  engelske,  men  til  den  franske 
Tronfølger;  ved  disse  Bestemmelser  havde  Skotlands  Adel 
og  Folk  været  fuldstændig  i  Samklang  med  Maria  af  Guises 
Ønsker.  England  kunde  ganske  vist  ikke  sjælden  være  en 
velkommen  Forbundsfælle  for  ærgjerrige  skotske  Stormænd 
under  deres  Kamp  med  Kronen;  men  Landets  Stemning  var 
ingenlunde  i  Samklang  hermed;  endnu  saae  og  frygtede 
Skotterne  England  som  en  Fjende  af  deres  dyrebare  Uaf- 
hængighed, og  de  holdt  af  Frankrig  som  den  prøvede  Ven 
og  villige  Hjælper  i  Farens  Stund;    men    netop  i  de  Aar, 

Maria  Stuart  tilbragte  i  Frankrig,  begyndte  en  anden  Be- 
tragtningsmaade  at  gjore  sig  gjældende.  Englænderne  op- 
gave snart  Krigen,  der  nu  efter  den  unge  Dronnings  Bort- 
fjærnelse  ligesom  havde  tabt  sin  Betydning,  og  der  banedes 
Vej  for  fredelige  Forbold.  Dronningemoderen  overtog  imid- 
lertid Regentskabet,  Franskmændene  indfandt  sig  talrig  i 
Landet,  og  Regentinden  overøste  dem  med  Gunstbevisninger, 
gav  dem  de  vigtigste  Poster  i  Landet  og  herte  fremfor 
alt  paa  deres  Raad,  og  da  de,  baarne  op  af  hendes  Gunst, 
begyndte  at  lægge  Stolthed  og  Anmasselser  for  Dagen,  føltes 
dette  saa  meget  mere  tungt  i  Landet,  som  man  ikke  umiddel- 
bart trængte  til  Frankrigs  Hjælp.  Under  disse  Forhold  fik 
det  stor  Betydning,  at  netop  et  forbindende  og  forsonende 
Moment  mellem  England  og  Skotland  kunde  gjøre  sig  gjæl- 
dende, nemlig  Fællesskab  i  Konfession  eller  i  det  mindste 
fælles  Modsætning  til  det  romerske  Kirkevæsen.  Da  Maria 
Tudor  af  England  døde  den  17de  Novb.  1558,  besteg  Elisa- 
bet Tronen,  og  hun  tog  sig  snart  med  Fasthed  af  den 
protestantiske  Sejr  og  hjalp  den  til  Sejr  i  sit  Land.  Dette 
indtraf  aldeles  samtidig  med,  at  Presbyterianismen,  støttet 
baade  af  Befolkningens  brede  Lag  og  den  større  Part  af 
Adelen,  kraftig  rejste  sig  mod  Regentindens  katholske  Regi- 
mente. I  en  Tidsalder,  da  den  kirkelig-religiøse  Interesse 
dominerede  alle  andre  Hensyn,  hvad  laa  da  nærmere,  end 
at  de  beslægtede  Bevægelser  i  de  tvende  Naboriger  rakte 
hinanden  en  forsonende  Haand  over  et  mangehundredaarigt 
Fjendskab?  Og  da  nu  Regentinden  i  det  paa  én  Gang  poli- 
tiske og  religiøse  Oprør,  hun  havde  at  bekæmpe,  mere  end 
nogen  Sinde  lagde  Beslag  paa  Frankrigs  Hjælp,  blev  det 
reformerte  Skotland  næsten  ligefrem  tvunget  til  at  gaa 
sammen  med  England  og  bortstedt  fra  Frankrig,  hvor  man 
saae  sine  Trosfæller  forfulgte  med  ubønhørlig  Grusomhed. 

